
1. Uvod 

Dolazimo k vama, gospodo,“ da vas izviestimo o našem radu 
književnom i gospodarskom kroz minulu godinu. 

Kako se u godini, o kojoj vas izvješćujemo, ujedno navršila 
i stota godina Matičina života, to mi, sadašnji njezini predstavnici, 
ne smijemo preko toga značajnoga jubileja prieći, jer bi se inače 
moglo uzeti, kao da mi ne pridajemo dužnu pažnju tom važnom 
događaju iz naše kulturne poviesti. Što pak Matičin odbor nije 
upriličio kakvu vidljivu svečanost, uzrokom su ova težka vremena, 
kada je mnoga hrvatska obitelj ožalošćena gubitkom svoje djece, 
braće i roditelja, a uz to mnoge taru brige, kako bi prehranili 
sebe i svoju obitelj. 

Sve te narodne boli i brige i nas se izravno i neizravno tiču, 
pa, vodeći o tom računa, mi ćemo našem ponosu o stogodišnjici 
Matičina života dati oduška u nutarnjosti, tvrdom odlukom uložiti 
sve naše snage uma i volje, kako bi hrvatsku kulturu, za ostva- 
renje koje je bila osnovana Matica Ilirska, predteča Matice 


* Hrvatske, probudili, digli i razširili i po njoj što bolje očitovali 


značajke naše vrste i našega duha među drugim narodima, te time 
dokazali naše pravo na ovaj komad zemlje, na kome danas živimo 
i gdje smo vjekovno ukorienjeni. 

Život je neprestano preobražavanje. Današnji život sutra je 
poviest, a pogled u prošlost nam dokazuje, kolike su promjene u 
Životu našega naroda od njegova dolazka na ovaj prostor izvršene, 
i kolike su se borbe morale voditi, te kolike žrtve ulagati, da zadr- 
žimo ovaj životni prostor. : ' 

Život nije statika već dinamika, a u svakom trenutku razvoja 
drugačiji je razmjer snaga, vlastitih i tuđih, pa klone li narod ili 
propusti upotrebiti povoljne prilike da zakorakne stopu dalje, 
može u sliedećem času biti potisnut natrag i postupno sasvim 


* Govor na jubilarnoj skupštini Matice Hrvatske dne 18. srpnja 1943. 

propasti. Bezbroja naroda je ovako nestalo. Da se.ne njeno 
daleko od nas, spomenut ću primjer dvaju naroda, koji su sta 
vali na ovom istom prostoru, na kome stanujemo mi danas, i o 
su bili Kelti i Iliri. Kelti su naseljavali veći dio srednje : mw 2 
Europe, a jedan njihov ogranak dospio je i do ove zemlje, . 
naselio i uredio svoj dom te sagradio grad Sisak; njih je iza neko- 
liko stotina godina s ovoga: prostora nestalo. Još dica je 
primjer Ilira, koji su stanovali na velikom dielu oint og 
Balkana, a u našim zemljama gotovo posvema, 1 to za min 
godina. Da su se bili čvrsto ukorienili svjedoči činjenica, a th : 
i danas mnoga imena mjesta, gora i rieka nose a ai s. 
više ime ilirsko izkrsava kasnije i njime se u nekim E lima i 
čuju sve naše zemlje (Illyricum sacrum). Iliri su bili A na 
borben narod, izvanredno vješti i odvažni pomorci, pa # ke 
zagospodarili cielim iztočnim Jadranom i napadali i samu pi i 
Ali uz taj dokaz njihove životne snage i volje, pita se, s i. 
je kao naroda nestalo i zašto su podlegli tuđim pra n g 
uzroci vode do propasti naroda, ali nije ovdje mjesto, pla X 
njima govori, već će se ipak špomenuti samo ja, de + o. : 
za propast Ilira posve očit. Ilirima je nedostajao po itički insti1 a 
i smisao za strogu i zajedničku državnu organizaciju, pa uz prir 
đeni nagon za ekspanzijom po plemenima nisu došli do toga, e 
se organski povežu u cjelinu i izgrade zajedničku idea Ha ns 
se međusobno nadbijali, a to je Rimljanima — eda i kedač 
sposobnijima — dobro došlo, da upotrebe njihove svađe, a 
su ih na borbe poticali, te ih tako oslabljene konačno savla a 
zemlju im zauzeli, njih većinom uništili, a ostatke im pora L 
Takva sudbina čeka svaki narod, koji je u nutarnjosti raz . 
i nesložan, te nije sviestan, da ga svaki susjed pro RONE 
s njegova životnog prostora i mjesto njega se tu naseliti. 


Prelazeći sada poslije ovo nekoliko misli o nuždi borbe i sloge 
za vlastiti obstanak na stogodišnji jubilej ove naše najstarije 
kulturne ustanove, vidjet će se iz prikaza, koje su družtvene i 
kulturne snage onda obćeno u svietu djelovale i kako je mok 
bila osnovana, te koje je ona zadatke u sklopu hrvatskoga naroda 
izvršila kroz ovo sto godina svoga života. 

Matičin odbor, sviestan toga značajnog događaja iz naše kul- 
turne poviesti, posvetio mu je nekoliko većih djela, d ta su: 

1. A. Dabinović, Hrvatska državna i pravna poviest; 

2. Josip Andreis, Poviest glasbe; ' ZD 

3. Zemljopis Hrvatske, napisan od nekoliko stručnjaka; 

4. Stjepan Sakač, Stari Hrvati od najstarijih vremena do 
8. stoljeća (u pripremi); : 

5. Mihovil Kombol, Hrvatska književnost od najstarijih vre- 
mena do 19. stoljeća (u pripremi). 


Jedina praznina izskače među njima, što nema »Poviesti 
Matice Hrvatske«, koja bi bila sada vrlo potrebna, jer bi se iz nje 
najbolje vidjela sva nastojanja i napori Matičinih ljudi, kako su 
znali izkoristiti povoljne, a odkloniti nepovoljne prilike pri polu- 
čenju svojih ciljeva. Kako se pak u tom radu odrazuju ne samo 
osobne sposobnosti i nedostatci, već i družtvene i političke prilike 
onoga doba, to bi Matičina poviest uz osvjetljenje unutarnjega 
Matičina života pružila još i po koju crtu naše obće poviesti, bilo 
pozitivnu bilo negativnu, pa bi se uz kulturni i organizatorni rad 
naših radnika možda odkrila i po koja njihova osobna crta, kojom 
bi se jače obilježila njihova vlastita posebnost. Nažalost, toga 
nismo dali, ali Matičin odbor nije tome kriv, jer je već prije više 
od deset godina bilo o tome u odboru razpravljano, pa je za 
izradbu toga djela bila određena i osoba, koja se toga posla primila, 
ali kada smo iza više godina mislili, da se djelo privodi kraju, 
vidjelo se, da nije uobće ni započeto. Međutim bit će ove godine 
tiskan jedan dio zapisnika Matičinih sjednica, pa se nadamo, da 
će i »Poviest Matice Hrvatske«, djelo toliko nuždno za upozna- 
vanje našega kulturnoga zbivanja, biti napisano i predano narodu. 


"Što se tiče unutarnjega Matičina stvaranja, ukoliko se ono 
odnosi na prve godine njezina Života, treba iztaknuti, da je bilo 
dosta čedno, tako da Matica Ilirska za 32 godine svoga života nije 
tiskala ni polovinu knjiga, koliko ih je tiskala Matica Hrvatska 
za jednu godinu svoga života u posljednje doba. 

Uzme li se još u obzir, da je Matica Ilirska tiskala nekoliko 
djela starijega stvaranja, kao Gundulića, Đorđića i Palmotića, 
onda se još bolje vidi, da je ona dala vrlo malo novih i izvornih 
djela. 

Prvo Matičino tiskano djelo bio je Gundulićev »Osman«, jer 
su Matičini ljudi htjeli i u svom programu iztakli, da je njihov 
Cilj novi književni preporod povezati sa starim dubrovačkim stva- 
tanjem, a to se još jasnije očituje i u toj činjenici, da je »Osman«, 
Najjače dubrovačko djelo, bio tiskan dopunjen sa dva pjevanja 
Ivana Mažuranića. Tako se u »Osmanu« stječu dva najjača hrvatska 
Pjesnika iz starije i novije hrvatske književnosti, a kako u zamisli, 
jeziku i dikciji nema među njima razlika, premda potječu iz razli- 

čitih kulturnih sredina i različitih epoha, to najbolje dokazuje, da 
je kroz oba pjesnika progovorio isti hrvatski narodni duh: % 

Uz ta starija djela Matica je dala i nekoliko djela tadanjih 
suvremenih pisaca, među njima Demetra, Vraza i Vežića, s kojima 
je hrvatska književnost dobila pozitivne kulturne doprinose. 


2. Matica Ilirska i hrvatska preporodna misao 


Nameće se sada pitanje, možda najvažnije u ovom osvrtu na 
život Matičin, koje su poviestne i kulturne snage pozvale Maticu 
u život i koji su motivi potakli naše preporoditelje, da su je baš 
u to doba osnovali, i u vezi s time da se onda izpita, je li njezin 
osnutak bio individualno djelo pojedinaca i jesu li izključivo naše 
samonikle snage došle pri njezinu osnutku do izražaja, ili je na- 
suprot Matica, kao i cieli naš narodni preporod, bila u prvom redu 
odraz obćenih struja onoga vremena, potaknutih nacionalnim na- 
čelom, koje su se na osnovi socialnopsihičkoga razvoja razširile 
po Europi i doprle i do nas, i ovdje, prema našim kulturno- 
narodnim predpostavkama i našem duhu, probudiie narodne snage, 
pokrenule ih i izazvale tako naš narodni preporod pod imenom 
ilirskim? u 

Da se na ovo pitanje odgovori, nuždno je prije svega iztaknuti 
utvrđenu poviestnu činjeniću, da postoji jedinstvo europske kul- 
ture — ma koliko se iztočni krug kulture ponešto razlikovao od 
zapadnog — u kojoj su svi europski narodi u velikom razdoblju 
vremena — od Grka do nas — pohranjivali svoja stvaranja, čime 
se oblikovala naša europska kultura. Treba imati na umu, da su se 
u tom velikom razmaku vremena izmjenjivale ideje i da je bilo 
prelievanja, te da su se prama njima stvarale kulturne epohe jedna 
iza druge, u kojima je nova ideja postajala gospodujućom i vo- 
dećom u razvoju naroda. Te su ideje, veli englezki kulturni historik 
Dawson, izraz duhovnoga stava onoga družtva, iz kojega su izišle, 
isto onako kao i socialne ustanove onih vremena. Ako se pak 
s druge strane osvrnemo na razvoj čovječanstva, jasno izskače 
jedna druga činjenica, da narodi nisu nikada išli u fronti jedan 
do drugoga, već su jedni koračali napried, a drugi su ih sliedili, 
što znači, da dinamika stvaralačkih snaga naroda nije bila jednaka, 


bilo to zbog rasne nejednakosti i duhovne razlikosti, bilo to zbog , 


tuđega pritiska na pojedine narode, čime su neki bili sprečavani 
u svom kulturnom očitovanju. : Edu 

Ideja pak jednom stvorena kao savršeniji stupanj razvoja 1 
napredka ne ostaje na mjestu postanja, već redovno zahvaća 
s iskonskoga prostora i u druge zemlje, najviše istoga kulturnoga 

U 
pojasa; zato se poviest jednoga naroda i njegove kulture ne može 
nikako razumjeti, ako se ne baci pogled preko njegovih granica 
u susjedne zemlje. 

Samo nekoliko primjera kao dokaz, kako ideja stvorena u 
istom kulturnom krugu ne ostaje na prostoru svoga postanja, već 
se postupno širi i u druge zemlje prvotno istoga kulturnoga kruga, 
navodim feudalnost, koja je bila glavni političko-družtveni i gospo- 
darski oblik srednjega vieka, a posljedice njezine nisu još posve 
izčeznule. 

Feudalnost je nastala u Franačkoj na prielazu iz staroga u 
srednji viek iz simbioze rimske i germansko-barbarske, a pobie- 
dila je zato, jer je ona bila jedino moguće rješenje svih problema 
političko-družtvenih i gospodarskih onoga doba. Kad su joj pak 
osnovice bile izmienjene, feudalnost se razpala i ustupa mjesto 
drugim novim idejama. 

Poput ove, tako su i ostale velike ideje najprije osvojile 
zemlju svoga postanja, a odanle prešle i u druge krajeve, čime se 
izgrađivalo i usklađivalo jedinstvo europske kulture. Kod ovoga 
trajnoga razvijanja i preobražavanja, padanja starih, a pobjede 
novih ideja, treba imati na umu, da ma koliko nove ideje postale 
gospodujuće, stare se nikada posve ne gube, već se u novom obli- 
kovanju od česti nastavljaju, pa je uviek »jučer« vezano s da- 
našnjim, ali mu nije nikada posve jednako, jer je u današnjem 
uklopljena jedna nova komponenta. . 

Prema tim novim idejama vodiljama i po njima izazvanim 
pokretima dobivale su i pojedine epohe svoja imena, pa su tako 
na pr. 13. i 14. stoljeće obilježena imenom kuinanizma; 15. i 16. 
imenom renesanse; 16. i 17. imenom religioznih borba; 18. stoljeće 
je bilo stoljeće prosvjete i racionalizma, dok je 19. i 20. stoljeće 
ušlo u poviest razvoja pod imenom nacionalnoga principa. Kod 
svih ovih pokreta, kako je prije spomenuto, iztiču se pojedini 
narodi kao glavni pokretači, dok ih drugi sliede, ali ne sliepo, već 
vođeni svojim duhom i svojim samoniklim stvaranjem. Tako su 
na pr. Francuzi bili pokretači križarskih vojna, a i municipalne 
reforme su kod mjih najprije nastale. Humanizam je nasuprot 
niknuo u Italiji, a tamo se kasnije razvila i renesansa, dok su se 
religiozne borbe razmahale poglavito u germanskim zemljama, a 
nešto i u Francuzkoj. Viek prosvjete cvao je u Francuzkoj/ Englez- 
koj i Njemačkoj. I za nacionalno načelo, o kome je ovdje govor, 
vriede iztaknute misli, da je i ono ostvareno spoznajom, prvo, da 
su dotadanji politički i socialni uređaji u družtvu i državi, kao i 
vladajuće misli, nedovoljni, pa da ih treba mienjati, a drugo, da 

je ta spoznaja sazrela iz starijih postojećih misli, a treće, da se 

ostvarila u Francuzkoj revolucijom, a konačno, da je po zakonu 

psihičko-socialnih struja prešla i u druge zemlje i doprla i do nas, 

i posvuda našla starijih struja i književnih priloga, s kojima se 
_stopila i izazvala nacionalni preporod. . 

Zbog tih različitih priloga i osnovnih crta, svaki narod ima 

. svoje nacionalno načelo, premda su svima osnovne misli zajedničke. 


3. Narodnostno načelo 


Da se psiholožki shvati biće nacionalnoga načela, treba prije 
svega pronaći snage u dušama stanovničtva, iz kojih se mogla 
pojaviti volja za stvaranje naroda. Treba odmah naglasiti, da su 
svi elementi, ili gotovo svi, nacionalnoga načela i prije postojali, 
ali je ono trebalo proći dug put, dok se je njegovo ostvarenje 
izvršilo. Narodnost, kao novi oblik družtvenog života, novoga je 
postanja, ali joj preduvjeti sežu u.davninu i na etape se razvijala, 
dok je doprla do današnjega oblika. Nacionalizam se razvio u 
opreci s universalizmom, pa onako isto, kako se pojedinom indi- 
viduumu njegov »ja« očituje u' opreci s drugim »ne-ja«, tako se i 
nacionalizam pojavio, kada su universalna sredovječna načela 
počela slabiti i propadati, te pojedini narodi u njemu postali 
sviestni svoje posebnosti i međusobne razlikosti. Nacionalizam se 
stoga nije mogao razviti u srednjem vieku, jer su država i druž- 
tveni život, vjera i književni jezik bili tipični i zajednički, bez 
obzira na narode i njihove etničke razlike. Istom slabljenjem i 
slomom tih zajedničkih kulturnih sastavina, duhovnim i vjerskim 
revolucijama i evolucijama pojedine etničke skupine postaju 
sviestne svojih posebnosti i razlika i počinju se na etničkoj osno- 
vici diferencirati, kulturno izgrađivati i nezavisno razvijati. Od 
'humanizma do francuzke revolucije mnoge su nove ideje ušle u 
razvoj čovječanstva, koje su taj universalizam krnjile i pripremale 
nacionalnoj ideji put ostvarenja. 

Osobit i poseban doprinos ostvarenju macionalnoga načela 
dao je Rousseau svojim Družtvenim ugovorom, kojim je sve gra- 
dane vezao uz državu i tako udario temelj narodnome vrhovničtvu. 

Narodnost je, kako se iz ovoga vidi, zamršena i profinjena 
družtvena tvorevina, koja je od davnine postojeće ali nesviestno 
jedinstvo pretvorila u sviestnu stvarajuću volju i osjećaj. Nacio- 
nalno načelo stvarno nije drugo nego prošireno načelo čovječjih 
prava, na osnovi jednakosti i slobode svih članova družtva, a kad 
su ti uvjeti ostvareni francuzkom revolucijom, nacionalno načeio 
je bilo u stvari gotovo. 


I prije su narodi postojali i mnogi bili ujedinjeni, ali na 
drugim temeljima, jer ili su članovi naroda bili vezani patrio- 
tizmom, naime ljubavlju za svoju rođenu grudu, ili lojalnošću 
prema zajedničkom vladaru ili knezu, ili zajedničkom vjerom, ili 
zajedničkim probitcima, dok su u nacionalno doba veze među 
zajedničkim članovima naroda postale drugačije. One su-dolazile 
iz zajedničke sviesti, da su oni članovi osobite životne zajednice, 
t. j. da su etnički povezani, pa da ih veže isti jezik, jednake 
poviestne uspomene, ista kultura, i da su prožeti zajedničkim 
narodnim duhom, pa da hoće u toj zajednici ostati uz najveće 
žrtve. Da cio narod bude sviestan toga unutarnjeg jedinstva, mo- 
rale su najprije pasti ograde među pripadnicima naroda te je 
moralo nestati povlastica staleža, tako da je svakom članu naroda 
bilo slobodno zauzeti ono mjesto, koje odgovara njegovim umnim 
i karakternim sposobnostima. 

Da je pak do toga jedinstva u narodu došlo, morao je prije 
svega narodni jezik iztisnuti sve druge jezike i postati sredstvom 
međusobnog sporazumievanja i kulturnog stvaranja. Tako su jezici 
stupili u prvi red narodnih tražbina, jer su oni nosioci narodnih 
osobina na svakom području ljudske osjećajnosti, čuvstvenosti i 
razumnog života, kojima je jezik na jednoj strani stvarao zajed- 
nice, a na drugoj strani ih dielio od inojezičnih skupina. Nije tome 
uzrok da su ljudi drugačije prirode, već da im je duh drugačiji, 
Kod zapadnih naroda, u koje ulazimo i mi, morao je biti iztisnut 
latinski jezik kao universalni jezik stvaranja i obćenja, a to se 
već započelo u zoru nacionalnoga načela, u doba humanizma, i 
kasnije se nastavljalo još u većoj mjeri u doba renesanse, pa u 
doba reformacije i racionalističke filozofije u 18. stoljeću, dok 
konačno nije posve bio iztisnut pobjedom nacionalnoga načela. 

Baš u nas Hrvata je narodni jezik mnogo pomogao ideji sjedi- 
njenja i izazvao narodnu volju i sviest zajednice time, što su 
Madžari na koncu 18. stoljeća bili proglasili madžarski jezik služ- 
benim jezikom za cielu Ugarsku, u koju su tada silomice htjeli 
uklopiti i Hrvatsku, što je izazvalo borbu za materinsku rieč. Da 
su Hrvati baš narodni jezik smatrali bitnim sadržajem svoje 
narodnosti, svjedoči pjesnik Pavao Stoos, koji je u svojoj pjesmi “ 
»Kip domovine« (1790.) opominjao svoje sunarodnjake, da ne 
napuštaju svoga materinskoga jezika, da ne postanu drugim 
narodom. 

Uz jezik, uspomene prošlosti i kulturu, pridolazi još jedan 
važan činbenik pri izgradnji naroda, a to je zemlja, t.j. prostor, 
na kome narod živi i na kome je ostvario u prošlosti svoju poli- 

tičku nezavisnost, ili se barem za nju borio, te gdje je uredio svoje 
gospodarstvo i izgradio svoju kulturu. Narod i zemlja stvaraju 
nešto tiesno, što se ne da razstaviti, jer se u zemlji vidi pečat 
naroda, a u narodu odraz zemlje u kojoj Živi, a iz tih međusobnih 
veza i utjecaja stvara se pojam domovine. Te veze su tako tiesne 
i tajne, da narod onome komadu zemlje, u kojemu se ukorienio i 
s kojim se u vjekovnom Životu stopio, daje svoje ime. Zavičaj ili 
rođena gruda svakomu je mila, jer su preko nje vezane uspomene 
na prošla vremena i u njoj se nalaze grobovi pređa; ali domovina 
je oduhovljeni prostor, koji prelazi uzke granice rođene grude te 
obuhvaća sve one dielove zemlje, gdje živi jedan narod kao cje- 
lina, u kojoj su uključeni svi krajevi kao njezini sastavni dielovi. 
Nije stoga naša domovina Banovina, Slavonija, Bosna, ie 
vina, Dalmacija, Istra i Međumurje, ma koliko se mi svi rodi iu 
jednom od tih krajeva, već je naša domovina Hrvatska, cieli onaj 
prostor od Drave do mora, na kome živi cjelokupni hrvatski narod 
kao posebna etnička i kulturna cjelina, te na kome je on vršio 
svoju poviestnu misiju. 

Isto tako ne čini naš kulturni tip stvaranje jednoga diela na- 
roda, ma koliko on prema svojoj geopsihi dao liepih lokalnih pri- 
nosa, već naš kulturni tip čine stvaranja svih dielova naroda, jer 
se u tom zajedničkom tipu prozire zajednički hrvatski duh s nje- 
govim značajkama:, idealizmom, etikom, čovječnošću i nesebič- 
nošću. Kako se duh Mažuranićev uskladio s duhom Gundulićevim 
u popunjenju Gundulićeva Osmana, onako su uzajamno po svojim 
stvaranjima usklađena djela Marulića, Hektorovića, Boškovića, 
Ratkaja, Kačića, Vitezovića, Kukuljevića, Preradovića, Martića, 
Šenoe, Pavlinovića, Kumičića, Kozarca, Kranjčevića, Bašagića, Bu- 
lića, Domjanića, Ćatića i drugih naših stvaralaca, premda su oni 
rođeni u različitim krajevima naše domovine, crpili nadahnuće iz 
različitih lokalnih izvora i izrazili svoja stvaranja u različitim 
narječjima. Kod sviju njih očituje se načelo: »In diversitate loci 
et temporis unitas«, iz svih razlikosti krajeva i vremena izbija 
jedinstvo hrvatskoga duha. 

Tako su poticatelji i sastavni dielovi narodnosti: jezik, po- 
viestne uspomene, uljudba, zemljopisni prostor, a konačno i krvno 
naslieđe, koje se u ovo posljednje doba počelo posebno izticati, 
čini se dapače i previše. Poznata je činjenica, da jedva ima naroda 
čiste rase, pa se prema tome jedna rasa težko može uzeti kao 
jedini temelj narodnosti. Ali uza sve to postoji u svakom narodu 
neka određena rasna jezgra, kao na primjer kod nas Hrvata »di- 
narska«, koja daje glavnu krvnu značajku narodu, ali jer su još 

i druge srodne i pretopljene narodne skupine ušle u sastavnu cje- 
linu našega naroda, a još tome one daju pozitivne prinose našoj 
narodnoj kulturi, postaju i one vriedni činioci u razvoju naše po- 
viesti, pa je njihov ulazak u našu zajednicu bio za nas samo 
koristan. Svakako bi bilo vrlo štetno postaviti rasni-faktor iznad 
poviesti, no kako on zaista poviestno djeluje, mora se ostaviti 
u poviesti, gdje se i prije rasnih teorija nalazio i Kroz poviest i u 
poviesti djelovao. 

Ali kod ovoga pitanja treba imati na umu, da ako bi priljev 
stranih rasa u naš narodni prostor bio tako velik, da naš narod 
ne bi bio u stanju oblikovati svoju sredinu prema svome duhu i 
svojim osobinama, da bi u njoj mogao zadržati svoje značajke i 
stvarati svoju kulturu, to bi on kao narod prestao postojati i 
pretvarao bi se u nešto drugo. 


Međutim, ma koliko spomenuti činbenici bili pokretači narod- 
nostne ideje i vodili do oblikovanja naroda, ipak nisu svi oni jed- 
nako djelovali, već je na jedan narod jače djelovao ovaj, a na 
drugi narod onaj momenat. Tako na pr. isti jezik nije kod svih 
naroda izazvao zajedničku narodnu sviest, jer ima dosta naroda, 
koji imaju isti jezik,'a ipak se ne smatraju jednim narodom. Tako 
na pr. kod nas nije zajednički jezik mogao izazvati i zajednički 
osjećaj i zajedničku narodnu sviest sa Srbima, premda je bilo 
iztaknutih ljudi i manjih skupina, koji su tu zajednicu željeli i za 
nju radili, ali uza sve to prevladavali su drugi momenti, posebice 
različite poviestne uspomene, drugačija kultura, drugačije shva- 
ćanje života, a nešto i različito krvno naslieđe, da do toga jedinstva 
nije došlo i nije moglo doći. Ali, da se ne misli da je to samo kod 
nas, treba spomenuti, da ima na svietu mnogo naroda s istim 
jezikom, a drugačijom narodnom  sviešću. Spomenut ću ovdje 
jedan klasičan primjer iz Italije, nama najbliže zemlje, koji se 
dogodio god. 1797. Po uzoru i po naukama francuzke“revolucije 
bila se stvorila u Gornjoj Italiji »Cisalpinska republika« s glavnim 
gradom Milanom. Veliki broj oboružanih Milanaca, a među njima 
bilo je mnogo iztaknutih rodoljuba, upao je u švicarski kanton 
Ticino, gdje živi talijanska narodnost, i pozvaše stanovnike toga 
kantona, da im se kao braći istoga jezika i rase pridruže, te pri- 
stupe u osnovanu republiku. Međutim stanovnici kantona odbiše 
taj poziv, te se noću oboružaše i baciše Milance iz svoje zemlje 
preko granice, a na spomen toga događaja podigoše u Luganu 
spomenik, koji i sada postoji s nadpisom u talijanskom jeziku: 
»Švicari i slobodni ili smrt«. Ovdje je slučaj, gdje su se jedni f 
drugi mogli pozivati na elemente nacionalnoga načela: Tičinci na 

uspomene prošlosti, slobodu i životnu zajednicu Papa. Brie 
rima, a Milanci na zajednički jezik, rasu, geografiju i naciju, ali 
su na Tičince manje djelovali jezik, rasa i geografija, nego Po 
mene prošlosti i sloboda, pa se odrediše za zajednički živo 
S ostalim netalijanskim Švicarima. Po 

U istom duhu polaže težište narodnosti na ui hgkko, 
mente, volju i osjećaj E. Renan, koji iza načelo naro nosti i 
da je ono posebna kera ra nami je bo od : avi ku i 
4 iji »Što je narod« ovako o tome: : 10 št ij 1 
a. Sao isti jezik, niti pripadnost jednoj kiri di pa 
zajedničke uspomene prošlosti, iste žrtve, ista slava, i ; 
te konačno želja nastaviti život u takvoj zajednici«. E raa 
i No uza sve to Renanovo mišljenje. o izključivoj hi : 
subjektivnih momenata kod oblikovanja nacije, a g Mesa 
ovbjektivnoga sadržaja, ne bi se mogao samim jaka rina 
protumačiti postanak najjače poviestne snage 19. stol pir e lje 
nička narodna sviest mora imati i određeni sviestni sadržaj, 
po njemu uzmogne volja biti.potaknuta na djelovanje. 


Ne izerpljuje se pak načelo narodnosti time, . se viii. 
- sviešću zajedničkoga podrietla, uspomenama  proš se ovaj 
ničkim jezikom okupe u zajednicu i da u njoj rank ve oko 
sami upravljaju, dotično da stvore svoju ržavu. «ja 
narod nije samo etnički pojam, prem a sumu i 
jedničko podrietlo i jezik glavna oka phu 
narod nije jedino ni kulturni pojam, jami set dk e 
je kultura bitna značajkaiu kulturi b 2 i 
vidinarodniduh, već je karo ke ši 
pojam, jer kao takav teži i mora težiti, . Ki 
osamostali i sam sobom upravlja. Bez ovoga ra va 
njega atributa pojam naroda bi bio nepodpun, jer istom u eia 
narod može nesmetano prema svome duhu ostvariti Ž sve os & 
vlastitosti svoga bića. Narod je jednako ietičkipoja : 
jernarodnostno načelo, tražeći za vlastiti jeb": 
sloboduinezavisnost,uisto doba priznajeisv 


kom drugom narodu pravo na slobodu i neza- 
Mi e odmah pri ostvarenju nacionalnoga načela ovaj s 
slobode i nezavisnosti bio shvaćen kao bitna osnovica o. 
svjedoče mnoge izjave francuzkih zastupnika u doba kojim: ii 
oduševljenjem prihvaćene od skupštine, da će Francuz a p . 
svakomu narodu, koji se bude htio osloboditi i postati nezavisan, 

da to i postigne. U dva pravca se pak oslobođenje riaroda imalo 
razvijati; u prvome, da se narodi, koji su i dotad imali svoje 
narodne države, oslobode tiranije nametnutih sistema, dakle da 
narodi dobiju svoje vlade; u drugome pak, da se narodi, koji su 
stajali pod gospodstvom tuđih naroda, njih oslobode i postanu 
nezavisni te izgrade svoje vlastite države prema načelu »svaki 
narod svoju državu«. U ovom pak posljednjem slučaju nacionalna 
ideja postala je ne samo osloboditeljska, već i revolucionarna, jer 
su narodi imali pravo, da se rieše tuđega gospodstva. 


Dok je načelo, da je svaki narod suveren, utvrdio već 
Rousseau, načelo, da svaki narod prema pravu samoodređenja 


“ima biti slobodan i vlastan izgraditi svoju državu, postavila je 


francuzka revolucija; ali teoretsko pravno obrazloženje toga zah- 
tjeva dao je talijanski učenjak Mancini istom u polovini prošloga 
stoljeća (1851.). On je u svojoj čuvenoj razpravi: Della nazionalita 
come fundamento del diritto delle genti, postavio nacionalno pi- 
tanje kao osnovu međunarodnog prava. Mancini proučava u spome- 
nutoj razpravi različite elemente, iz kojih se izgrađuje narod, a 
to su: teritorij (zemlja), rasa, narodni običaji, uspomene, poviest, 
zakoni i vjera, iz kojih se razvija nacionalna sviest, te zaključuje 
iz svega toga, da svaki narod ima pravo, da se preobrazi u državu 
i da izabere oblik vlade, kakav on želi. 

Vraćamo se na Francuzku*. Ona je u duhu zaključaka stvo- 
renih u narodnim skupštinama preniela tu narodnostnu i oslobodi- 
teljsku ideju preko svojih granica u druge europske zemlje, gdje 
je već od doba prosvjete i romantike pojam naroda bio pred- 
metom svestranog proučavanja, osobito od njemačkih pisaca 
Herdera i Mčsera, ali je za razliku od teorijskih pojmova nacio- 
nalna ideja iz Francuzke došla kao osloboditeljska ideja u pravcu 
okupljanja svih narodnih razasutih članova i stvaranja zajedničke | 
države, pa je stoga posvuda izazvala vrenje, borbe, a mjestimice 
i revolucije. Kada je pak Francuzka kasnije za Napoleona napu- 
stila osloboditeljsku ideju pogledom na narodnost i postala osva- 


jačkom državom, te uzkratila pravo narodima na samoodređenje, 


Okreću se narodi protiv nje i pobijaju je onim istim oružjem, koje 
je Francuzka prije narodima dala, a sada ga iz ruku pustila. 
Narodi se dižu protiv Francuzke (N jemačka, Španjolska i t. d.) 
i vode borbu za oslobođenje, ali ideja, koja je sada narode vodila 
Protiv Francuzke, drugačija je od ideje, koju je Francuzka prije 
Po Europi raznosila. Revolucija francuzka, kako dobro primjećuje 





* Vidi Leslob: Le principe de nationalitćs (str. 30.). 

str. 26.), imala je pogledom na narodnost universalni 
rati jer . je bio cilj oslobođenje svih naroda, dok oo 
njemački pisci (Arndt, Koerner, Fichte) == Njemačka , pi sa 
stajala u prvom redu borbe protiv imperialističke Napo evi 
politike — nisu pisali, dotično nisu vodili idejnu borbu 2. i 
prava čovječanstva, niti za nacionalnu ideju, koja e. je na Ž 
vriedila za sve narode, kako je to imala firancuzka revolucija, bi 
su se izključivo borili za najbliži cilj, za svoju rasu, svoj nar 
i svoj jezik. i) 

' aje pak narodnosti nije propala, što ju je ivao jea 
stila; ona je bila uhvatila dubok korien u dušama naroda, pa had 
ostala do danas vodećom idejom i glavnim sadržajem okna 
poviesti. Da je pak ideja narodnosti najprije rao u kis 
cuzkoj, svjedoči i to, da je i samo ime »le principe es zA 
nalitćs«, kao i »le droit des nationalitćs« bilo prvi put naa ke ž 
u Francuzkoj, od čega se izvela i »la thćorie des nationali ea 
koju su i drugi narodi preuzeli, i tako postalo ode“ vd e 
taj pojam. U samoj Njemačkoj su smatrali Francuz ći domo ru 
narodnosti, pa je pjesnik Klopstock rekao, da kada bi a. riba 
da bi ih učinio francuzkim građanima, dok u svoje | i a 
veliki njemački pjesnik Schiller u pogledu narodnosti kaže: 


Zu Nation euch zu bilden, das hofft ihr Deutsche be 
Bildet, ihr k&nnt es, dafiir freier zu Menschen euch aus! 
(Da se oblikujete u naciju, uzalud se nadate vi Papina 
izgradite se, to možete, mjesto toga u slobodne ljude!) 


Kao i kod drugih naroda na zapadu, nacionalna ideja ja 
jeidonas iona je ovdje uhvatila korien ne samo duhovnim pu 2 
već i time, što je dio naših zemalja bio od francuzkih četa pića 
i ovdje se od njih oblikovala u dalekom narodnostnom smislu 
Napoleonova »llirija«. po 

Dio pak hrvatskih zemalja izvan te političke dia na 
kojemu je hrvatski preporod kasnije nastao, bio je ra er kara 
idejama prožet, a važno je za njega i to, što se tu oi gambi 
nosti u duhu Herderove romantike već prije pisalo i 4 i 
izpravne težnje, pa. iako u latinski i kajkavski pisanim ra čut: 
i razpravama; ali sve one, iako nisu izazvale obćega Koa a, 
znatno su mu kasnije pomogle, kada je uzet zajednički književni 
jezik za sve česti naroda. . a 

Kada bismo dakle htjeli prikazati izgradnju narodne misli ko 
nas, morali bismo ići koje stoljeće unatrag sve tamo do huma- 
nizma, jer je ion kod nas imao svoje odraze, pa dalje progresivno 

na stoljeće reformacije, prosvjete i romantike, a onda preko 
Vitezovića i liepoga broja omanjih pisaca, od kojih je svaki nešto 
doprinio ideji narodnog okupljanja, oslobođenja i ujedinjenja, 
dok nije sve te ideje nacionalna ideja oživjela i stavila u pokret, 
iz kojega je nastao naš narodni preporod prošloga stoljeća. Vidimo 
stoga, da je pri ovom izgrađivanju imalo udjela izravno i neiz- 
ravno nesamo više pisaca, koji su obrađivali ovu ili onu značajku 
(jezik, državu, kulturu, etnički momenat, prošlost i t.d.), već i 
više naraštaja, dok se načelo narodnosti izgradilo, ili se držalo 
da je izgrađeno, jer su kasnije kao značajka naroda pridolazili i 
drugi momenti, kao na pr. rasa. 


4. Ilirija — Hrvatska 

Moglo bi se pitati, zašto je naš narodni pokret nastao na 
ovome malom prostoru naše domovine, s kojega se proširio po 
drugim dielovima, i zašto je nastao pod ilirskim imenom? Što je 
ovdje nastao, nije težko shvatiti, ako se ima pred očima činjenica, 
da je ovaj komad hrvatske zemlje bio u ono doba relativno naj- 
slobodniji na našem narodnom prostoru, — Bosna je tada bila 
pod Osmanlijama, a Dalmacija pod Mletčanima — pa je tu novi 
duh slobode dao ondašnjem naraštaju poticaj, da pokuša, on je 
dapače moralno bio prisiljen na to, da ujedini jačim poviestnim 
suprotnim silama raztrgane udove hrvatskih zemalja, da ih poveže 
u cjelinu i prožme sve česti naroda nacionalnom idejom, te tako 
ujedini ljude i zemlje u onom obsegu, u kome se hrvatski narod 
nalazio u doba svoje prve državne nezavisnosti. 

Zašto je pak nastao pod ilirskim imenom, i to nije težko 
shvatiti. 

Bilo je posve shvatljivo, što je nacionalna ideja bila kod nas 
kao i po drugim zemljama s oduševljenjem primljena, jer je ona 
ostvarivala ono, što je svaki sviestan pojedinac želio, naime da 
dođe do ljudskih prava, da sam odlučuje o svojoj sudbini i da 
se rieši tuđega gospodstva. 

Razumljivo je stoga, netom je počela svitati ideja narodnosti, 
koja je postala sadržajem svjetske poviesti, da je moralo nastati 
pitanje kao i odgovor na to, šta je to narod i koje ga značajke 
sačinjavaju i po čemu svaki pojedinac znade, kome narodu pri- 
pada. Po sebi se našlo, da oni, koji govore istim jezikom, žive na 
zajedničkom prostoru i vezani su zajedničkim uspomenama, spa- 
daju zajedno. 

Ograničujući se ovdje na razvoj nacionalne ideje kod Hrvata, 
iztičem poznatu činjenicu, da su naši preporoditelji pri prvoj 

njezinoj pojavi posegli također za prošlim uspomenama, fiktivnim 
i stvarnim, kao osnovicom toga pokreta. Tako nisu za pokret uzeli 
hrvatsko ime, već ime ilirsko, držeći u zanosu, da postoje etno- 
graiske veze između Ilira i Hrvata, a vjerojatno nešto u promiš- 
ljenoj zamisli, da bi se pod tim imenom lakše uzpostavilo jedinstvo 
hrvatskih zemalja, ražzkomadanih tuđim osvajanjem, sa kojih je 
hrvatsko ime bilo od česti potisnuto i zamienjeno imenima starijih 
ilirskih stanovnika. Ovdje se dogodilo obratno onome, što se prije 
dogodilo dolazkom Hrvata i uzpostavom hrvatske sredovječne 
države, kad su imena starijih stanovnika bila potisnuta i ciela 
zemlja dobila hrvatsko državno ime. Tako su kasnije propašću 
hrvatske države izkrsla stara ilirska imena i pojavila se pod utje- 
cajem poviestne predaje na prostoru bivše hrvatske države, po- 


tiskujući sveobuhvatno narodno ime, dok je hrvatsko ime zemlje. 


bilo očuvano samo ondje, gdje je još postojao ostatak hrvatske 
države. Ilirsko ime postaje opet obuhvatno za sve hrvatske zemlje 
i pod tim imenom se pišu djela o toj zemlji. Kako pak u tim 
zemljama nije bilo više etničkih Ilira, to ime je postalo sinonim 
hrvatskoga imena. Da je to bila glavna svrha ilirskoga imena, 
svjedoči činjenica, da je i sam dr. Ante Starčević narodni pokret 
pod ilirskim imenom u početku pozdravio i izpjevao mu pače 
jednu pjesmu. ! u 

U drugom pak redu se čini, da je ilirsko ime imalo ukloniti 
nepovjerenje među stanovničtvom, u rasnom i vjerskom pogledu 
nehomogenim poslije turskih ratova i sve ih barem moralno 
ujediniti u više jedinstvo. 

Kada pak ilirsko ime nije postiglo ni jednu ni drugu svrhu, 
te nije dovelo do željene integracije hrvatskih zemalja, niti do 
nacionalnoga izmirenja i stapanja inorodnih elemenata na poviest- 
“nom hrvatskom prostoru, postalo je ilirsko ime pogibeljno za naš 
narodni obstanak, jer dok su susjedni narodi očuvali svoja živa 
narodna imena, s njima pomoću vjere vršili propagandu u našem 
vjerski mješovitom prostoru: i pod njima nastavili svoja kulturna 
stvaranja i svoj razvoj, te tako jačali svoju nacionalnu sviest, 
Hrvati su nasuprot slabili pod tuđim imenom svoju narodnu 
individualnost, izgrađenu poviestno i kulturno pod hrvatskim 
imenom, i time se upućivali anacionalnosti. Zato se diže sva naša 
rodoljubna javnost, a u prvom redu dr. Ante Starčević, te traži, 
da sć ilirsko ime ukloni a naš narodni život nastavi pod hrvatskim 
nacionalnim imenom, pa je stoga i Matica Ilirska pred zahtjevom 
javnosti zabacila god. 1874. ilirsko ime i prozvala se Maticom 
Hrvatskom. 

Uz ilirsko ime za naš preporod evocira se i stara priča o 
gradu kod Krapine — o kojoj sam Ljudevit Gaj piše malu knji- 
žicu — odakle bi se navodno u prastaro doba izselili u pratnji 
vlastele kraljevići: Čeh, Leh i Moska i osnovali sjeverne slavenske 
države: Češku, Lešku i Moskoviju, a sve to, čini se, u svrhu, da 
se važnost toga prostora u našoj domovini što jače iztakne. 


. No pored tih romantičnih, od česti fiktivnih uspomena proš- 


-losti oživljuju se i stvarne; prvotno naša negdašnja državna neza- 


visnost kao i naše zamjerno kulturno stvaranje kroz sve. epohe 
našega života, ali posebno u Dalmaciji, kolievci naše države i 
Žarištu naše kulture, da se tako uzpostavi kontinuitet između 
prošlosti i sadašnjosti, te iztakne nužda okupljanja svih narodnih 
dielova. Nigdje načelo narodnosti u našim zemljama nije našlo 
tako jaka odziva kao u Dalmaciji, ovoj maloj jezgri hrvatskoga 
naroda, zemlji, gdje je i hrvatsko ime u vezi s državom prvi put 
u poviesti bilo spomenuto. U Dalmaciji stoljetno tuđe gospodstvo 
i strana razvijenija kultura te njezino neizbježivo prožimanje 
naroda, a u vezi s time i dvostruko oblikovanje narodne duše, 
nisu mogli izkorieniti narodni duh kod ogromne većine stanov- 
ničtva, ukorienjena u svojoj zemlji, svojoj prošlosti i svojim samo- 
niklim kulturnim tvorevinama. Zato je Dalmacija mogla dati i 
pod tuđim gospodstvom najvećega i najsamoniklijega pučkog 
pjesnika, Andriju Kačića, što ga je uobće naš narod dao. Zato 
su novo vrieme i nova poviestna ideja mahom osvojili ogromnu 
većinu stanovničtva te zemlje, koje je u zanosu tražilo odstra- 
njenje nametnutog tuđega jezika i ujedinjenje Dalmacije sa 
sklopom matere zemlje Hrvatske. Osim Dalmacije narodnostna 
ideja osvaja i sve ostale hrvatske zemlje, Slavoniju brže, Bosnu i 
Hercegovinu sporije, jer je tu vjera još stajala na prvom mjestu 
U sviesti stanovničtva; pa se odasvud javljaju narodni ljudi, oso- 
bito svećenici — najbolji čuvari narodnih predaja — i daju rodo- 
ljubne izjave i pobude, kao i književne doprinose _ za dokaz 
moralnog jedinstva i volje toga stanovničtva za oslobođenje i 
sjedinjenje. 

Ovdje moram naglasiti, što sam već i prije u mojim radnjama: 
spomenuo, da je glavnu rieč u tom narodnom zanosu imao mali 
broj ljudi, elita duha, dok su široki narodni slojevi kao posvuda 
ideju sporije primali, ali joj nigdje nisu stajali na putu. No treba 
naglasiti, ako bez velikih ljudi ne bi moglo biti poviestnih činje- 
nica, kod nas »Narodnog preporoda«, jer veliki ljudi sublimiraju 
poviestne snage i dinamički ih razvijaju, da bi s druge strane 
jadno izgledao naš život, kad bismo mi imali samo ono, što su nam 

veliki ljudi dali. Oni uistinu daju mnogo, uzgajaju naraštaje i pru- 


žaju im ideale, ali oni ne obuhvaćaju niti mogu obuhvatiti sve 


prebogate razlike života i kulture. Osim toga treba znati, da su 
i oni ukorienjeni u kolektivnosti i da su i oni rođenjem i naslieđem 
primili predaju, znanje i životno izkustvo prošlih naraštaja, kao 
i ostali obični ljudi, da su dapače u nekim stvarima ostali primi- 
tivniji od ostalih običnih ljudi.* Osim toga njihove nove ideje, u 
ovom slučaju nacionalna ideja, ostale bi bez svakoga učinka na 
život naroda, kada ih ne bi narodna zajednica primila i učinila 
sastavnim  dielom svoga zbivanja. Zato su svi narodni slojevi 
morali osjetiti novo doba i u svakom su mjestu bistri ljudi upu- 
ćivali narod, da će on ovom novom idejom vršiti daleko veću 
ulogu u narodnom životu, no što ju je dosada vršio. Bez ovoga 
produbljivanja narodne ideje prema dolje i bez osvajanja širokih 
narodnih slojeva bio bi se cieli pokret za kratko vrieme splinuo 
i ostao kratkoga vieka. 

Preporodna dakle ideja bila je u narodu obćena, ali žarište i 
središte cieloga pokreta, kao što je prirodno, nalazilo se u Za- 
grebu. Za izmjenu misli i međusobne dogovore bile su u svim 
važnijim mjestima osnovane čitaonice, a najvažnija od svih bila 
je zagrebačka, u kojoj su nikle sve važnije ideje, koje su se u 


životu provodile. Tako su u njoj niknule i izvršene ideje za osnu- * 


tak Narodnog Muzeja, Kazališta i Gospodarskog družtva, a ko- 
načno i Matice Ilirske. 

Najprije se mislilo, da se utemelji družtvo za, narodnu pro- 
svjetu, i to učeno družtvo, no kako su tadanje vlasti otezale s odo- 
brenjem, preporoditelji se ograničiše na osnutak jednoga družtva 
na spodobu Matice Češke u Pragu (1831.), i Srbo-ilirske Matice u 
Pešti (1828.) za obće kulturno stvaranje. U tu svrhu je bila osno- 
vana posebna družtvena glavnica (1842.) pod imenom »Matica 
Ilirska« za izdavanje »starih klasika ilirskih, osobito dubrovačkih, 
organičkim pravopisom, te inih koristnih knjiga od naprednih 
spisatelja, koji za izdanje koje knjige troškova ne imadu«. Taj 
je zadatak preuzela Matica Ilirska, koja je u početku bila samo 
glavnica za izdavanje knjiga, a istom godine 1850. postaje samo- 
stalno družtvo, kada je narodna čitaonica bila ukinuta. 

Kada je konačno došla kraljeva sankcija 1867. za osnutak 
akademije, učenog družtva, kako su ga preporoditelji odmah u 
početku zamišljali, preniela je i Matica u nju svoje djelovanje, 
ali je i dalje pridržala upravu spomenute novčane glavnice, dok 


* Vidi G. Revesz: Das schopferische Persčnliche und das Kollektive. 

nije akademija uvidjela, da su književna stvaranja mnogostruka i 
izdiferencirana, pa je za sebe zadržala izdavanje znanstvenih djela, 
a Matici povratila brigu za izdavanje knjiga obće obrazovanosti. 
Ipak ni poslije ovoga preuzimanja posebnih zadataka nije rad 
u Matici bio plodan, tako da za dvie posljednje godine svoga 
života nije izdala ni jedne knjige. Istom promjenom imena u 
njezinu nazivu od Matice Ilirske u Maticu Hrvatsku narod se 
Matici približuje i započinje plodan njezin rad. Težko bi se mogla 
stvarnije prikazati potreba promjene ilirskoga imena u hrvatsko, 
nego što je to učinio Tadija Smičiklas, kasniji Matičin predsjed- 
nik, koji je u Viencu 1874. o tome ovako pisao: »Priznajem imenu 
ilirskomu, da je prije 30 godina bilo narodno, još i više, jer je 
potrgana uda narodna sklopilo u jedno živo tielo; priznajem, da 
je s imenom ilirskim poraslo najljepše i najzanosnije doba hrvat- 
ske poviesti. Ali sam narod je to ime pokopao, pak mu ni mi ne 
mogosmo sada nov hram graditi. Ime je hrvatsko jače, ono zove 
Hrvate pod narodnu zastavu, ono promiče svu sviest naroda, ono 
se glasno javlja svakim dahom narodnim«. 


5. Matica Hrvatska i njezin rad 

Preporođena Matica upravlja svoj rad prema ovim zadatcima: 

1. širiti koristne knjige, ukoliko ne spadaju u strogu nauku i 
pučku knjigu; 

2. unapređivati liepu hrvatsku knjigu. 

Nešto kasnije je svoj zadatak proširila i u pravcu promicanja 
glasbene i likovne umjetnosti. 

Osim liepe knjige i ne strogo znanstvene književnosti preuzela 
je Matica brigu i oko izdavanja hrvatskih narodnih pjesama, od 
kojih je dosada tiskano 10 svezaka. U tu svrhu su poklonili Ma- 
tici svoje velike zbirke Mihovio Pavlinović, Ivan Kukuljević, u' 
kojega se zbirci nalazio i velik broj narodnih pjesama skupljenih 
od Nikole Tomasea, kao i mnogi drugi sakupljači. 

Matica je dalje u svim važnijim pojavama narodnoga života 
iz prošlosti i sadašnjosti imala ne samo udjela, nego im je često 
stajala na čelu. 

Kada je cieli slavenski sviet slavio god. 1863. tisućgodišnjicu, 
što su sv. apostoli Ćiril i Metod stupili na slavensku zemlju, i 
hrvatski je narod proslavio to djelo »Tisućnicom«, u kojoj dopri- 
nesoše svoje krasne radnje: Ivan Kukuljević, Franjo Rački, Va- 
troslav Jagić, Matija Mesić, kao i pjesnici Ivan Trnski i Petar 

Preradović; ovo djelo važno za poviest početka i razvitka hrvatske 
službe Božje pomogla je iznieti na svietlo dana Matica. | 

Prigodom 300-kodišnjice smrti hrvatskog heroja Nikole Šu- 
bića Zrinskoga 1866., kojega se rod amo uselio iz dalmatinske 
Hrvatske, kao i rodovi Draškovića, Berislavića i mnogih drugih 
našega starijega plemstva, koji su izpisali ovdje najslavnije stra- 
nice naše hrvatske poviesti, izdala je Matica učeno djelo Matije 
Mesića »Zrinska zviezda« te pjesmotvore Vl. Vežića i Ivana 
Trnskoga »Sievak zrinske zviezde«. God. 1908. izdala je Matica 
zbornik radova, posvećenih uspomeni hrvatskih mučenika Zrin- 
skog i Frankopana. 

Za tisućgodišnjicu hrvatskoga kraljevstva izdala je Matica 
»Zbornik« radova, u kome se nalaze prilozi više stručnjaka, u 
prvom redu Klaića i Bulića. 

Prigodom 350. godišnjice rođenja i 300. godišnjice smrti Dživa 
Frana Gundulića izdala je Matica Gundulićev Zbornik, u kome 
je 30 suradnika dalo svoje priloge (1938.). Matica je uz to na dan 
njegove smrti upriličila svečanu službu Božju u crkvi sv. Katarine, 
gdje je služio pontifikalnu misu preuzvišeni nadbiskup Stepinac, 
a panegirik izrekao Isusovac Poglajen. 


Ovdje se može obćeno kazati, da nije bilo važnijega doga- 
daja u životu hrvatskoga naroda u prošlosti i sadašnjosti, niti 
jedne važnije književne pojave i struje u svietu, koja ne bi bila 
zastupana u izdanjima Matice od jednoga ili više pisaca; kao što 
nije na drugoj strani bilo ni jednoga važnijega pisca, koji ne bi 
kroz Maticu narodu progovorio; neki su dapače gotovo sva svoja 
stvaranja objelodanili kroz Maticu. 

Sada nekoliko misli o organizaciji i ideologiji Matice i o nje- 
zinu radu kroz ovo sto godina. 

Na čelu Matice stoji predsjednik s dva podpredsjednika, 
jednim u književnom, a drugim u gospodarskom dielu odbora. 
Matičine poslove obavljaju dva tajnika i jedan blagajnik. Oni za- 
jedno čine upravu. Odbor vieća i zaključuje, često zajedno, a kad- 
kad odieljeno. Svih odbornika ima prema posljednjoj organizaciji 
družtva 21. 


Prvi predsjednik Matice je bio grof Janko Drašković, a do 
sada ih je bilo skupa 14. U Matici Ilirskoj je Ivan Mažuranić sta- 
jao najdulje na čelu družtva, 14 godina, a u Matici Hrvatskoj 
Ivan Kukuljević, 15 godina. 

Ne ćemo ovdje nabrajati sva imena predsjednika; oni će doći 
u poviesti Matičinoj, gdje će njihov rad biti svestrano ocienjen; 
ovdje će se samo spomenuti neki od njih, koji su dulje stajali na 
čelu Matice. To su bili: Tadija Smičiklas 10 godina, Oton Kučera 
8 godina, Đuro Arnold 6 godina i Dragutin Domjanić 6 godina. 

Tajnika je u svemu bilo 21, a među njima — da spomenemo 
samo neke — Vjekoslav Babukić, prvi Matičin tajnik, Vatroslav 
Jagić 9 godina, Ivan Kostrenčić 23 godine i Franjo Jelašić 11 
godina. 

Treba osobito iztaknuti Ivana Kostrenčića, kojega je rad bio 
vrlo plodan i u svakom pogledu blagosloven. Za njegova tajniko- 
vanja izgradila se Matičina palača na Zrinjevcu, a naklada Mati- 
činih knjiga dosegla je visinu od 9000 primjeraka. Matica je iza 
njegova odlazka dosegla i 12.000 primjeraka naklade, najveću 
dosadanju visinu, ali i to je bio nastavak njegova rada. 


Do sada je tiskano u Matici 850 knjiga; za života Matice 


“Ilirske 13, a sa časopisima 25; sve ostalo je izdano za života Ma- 


tice Hrvatske. U ovih prošlih 15 godina tiskano je 226 knjiga, a 
pribroji li se amo »Hrvatska Revija« u obsegu dviju knjiga, onda 
bi dosad bilo skupa tiskano 257 knjiga, ili 30% svih knjiga, što 
ih je izdala od svoga postanka. Ovaj veliki broj knjiga u posljed- 
njem razdoblju Matičina života iztičem zato, da se vidi kako dik- 
tatura, koja je Maticu u svemu oštećivala i nastojala je uništiti, 
nije postigla svoga cilja, jer je narod, videći se ugrožen u svome 
kulturnom razvoju, upro sve svoje snage, da to sprieči i Maticu 
spasi. Kada bi se još amo ubrojili i časopisi: »Omladina«, »Na- 
stavni Vjesnik« i »Glas Matice Hrvatske«, kao i izdanja Matičinih 
pododbora, koje je Matica pomagala, onda bi postotak izdanih 
knjiga kroz ovo posebno razdoblje bio još veći. 


Što se pak tiče ideologije Matice Hrvatske, ona je u prvom 
redu bila prožeta hrvatskom misli i nadahnjivala se hrvatskim 
idealima, pa je zato posegla na početku svoga života za dubro- 
vačkim i dalmatinskim djelima i starim piscima, htijući time do- 
kazati, da se u njoj nastavlja ono staro hrvatsko stvaranje. 


Vriedno je spomenuti jedno pismo Matije Bana, dubrovačkoga 
književnika, iz godine 1852., kojim moli Maticu za pomoć svoga 
časopisa »Dubrovnik«, a u tom pismu se nalaze značajne rieči, 
da će biti vrlo plemenito, da Zagreb Dubrovniku, novo središte 
starom središtu, pruži pomoć i vrati stari zajam. Matica mu je 
zaista u tome pomogla. 

6. Doba romanticizma — slavenska uzajamnost 


U drugom redu Matica je htjela uskladiti svoja stvaranja sa 
stvaranjem drugih slavenskih naroda u duhu sveslavenske uza- 
jamnosti, Matica Ilirska posvema, Matica Hrvatska u velikoj mje- 
ri. Ta slavenska orientacija Matičina rada bila je posve prirodna 
kao posljedica starijega mišljenja i stvaranja, te kao unutarnja 
potreba jednoga maloga naroda, obkoljena i ugrožena na svome 
obstanku od neslavenskih naroda, da tako. u svojoj brizi za 
obstanak i za bolju budućnost nađe kod srodnih naroda, ako ne 
pomoći, a ono nadu ili barem iluziju, da postoji netko jači od 
njega, koji goji za njega simpatije i želi njegov obstanak. 

Korien slavenske misli u razvoju Hrvata pruža se u davninu 
i za tu je misao hrvatski narod radio — možda nesviestno ali 
stvarno — već onda, kada se borio za očuvanje staroslavenskog 
jezika u službi Božjoj, te je jedini vd svih slavenskih naroda, 
ušlih u zapadni universalizam, očuvao to pravo u crkvi do današ- 
njega dana. 

Iza toga javlja se ideja šlavenske uzajamnosti u 15. stoljeću, 
i to u zoru naše književnosti, pa je kasnije probuktila jače u doba 
dubrovačke književnosti, te je i najljepše djelo iz toga doba, 
Gundulićev »Osman«, bilo posvećeno jednom slavenskom junaku. 
Iza toga je Hrvat Križanić zamislio prvu osnovu sveslavenske 
uzajamnosti, a i u ilirskom pokretu živa je sveslavenska misao. 
Sam dr. Antun Starčević, kako se vidi iz njegovih od dra. Jurišića 
skupljenih i objelodanjenih spisa, računao je u jednom razdoblju 
svoga političkog djelovanja na uzajamnost Rusa, najvećega sla- 
venskog naroda. 

Tako je i Matica zbog te obće ideoložke uzajamnosti uzela 
ilirsko ime, da njime lakše privuče i nehrvatske elemente, pomie- 
šane s nama u područjima zajedničkog života. 

Koliko je bio jako razvijen u Matici osjećaj slavenske uza- 
jamnosti, svjedoči ovo, da je Matica odmah pri svome osamo- 
staljenju god. I851. stupila u književne veze sa slavenskim Ma- 
ticama: Maticom Češkom, Maticom Rusinskom u Lavovu, Druž- 
tvom Slovenije u Ljubljani — još tada nisu bile osnovane Matica 
Slovenska ni Matica Slovačka (ova istom god. 1862.) — zatim s 
Družtvom Srpske Slovenosti u Beogradu, Maticom Srbskom u 
Novom Sadu. Sva ta družtva na pobudu i priedlog Matice Hr- 
vatske izmjenjuju svoja izdanja. : 

Iste god. 1851. pozove Matica sva slavenska družtva, da oda- 
beru dva ili tri vješta muža, koji bi se sastali u kojem slaven- 

skom gradu — Varšavi ili Beogradu — da viećaju, kako bi se u 


(duhu uzajamnosti stvorila pravila, po kojima bi se slavenska 


narječja tako obrazovala, da se jedno drugome približi. Taj čin 
malo da nije stajao Maticu života, jer je ministar Bach, koji je 
provodio absolutizam, zatražio razjašnjenje,.kako je Matica bez 
ovlaštenja vlasti to smjela učiniti. Međutim tadanja banska vlast 
sve je poduzela da spasi Maticu, a što joj je i uspjelo. 

Matica kod izdavanja svojih djela nije gledala na razliku 
vjere, samo ako su djela bila dobra, pa je uz djela katoličkih Hr- 
vata izdavala i djela pravoslavnih i muslimanskih Hrvata. Osobito 
je velik broj muslimanskih pjevača, među njima u prvom redu 
Kolaković i Vojniković-Pezić, kojega slika visi u Matici Hrvat- 
skoj, izpjevao i za Maticu skupljao narodne pjesme; neki od njih 
do 50.000 stihova. Ali pokraj hrvatskih pisaca različite vjere Ma- 
tica je izdala i nekoliko knjiga srbskih pisaca, pa je tako objelo- 
danila i jedno djelo Sundečića, koji je kasnije grubo napao Star- 
čevića i hrvatsko državno pravo, te je isti Strossmayer zbog toga 
prekinuo s njime sve socialne veze, koje su prije bile dosta tiesne. 


Isto tako se sveslavenska kulturna uzajamnost očitovala i u 
prievodnoj književnosti, pa su se prevodila i u Matici tiskala go- 
tovo izključivo djela slavenskih pisaca, te nije bilo jednoga važni- 
jega slavenskog pisca, kojemu djelo ne bi Matica u prievodu 
objelodanila. No uz prievode slavenskih pisaca Matica nije zabo- 
ravila ni druge velike europske pisce; tako je objelodanila dva 
prievoda Danteova Pakla, jedan u prozi a drugi u stihu, kao i 
većinu Shakespeareovih drama, mnoga Goetheova djela te mnoga 
druga djela iz svjetske književnosti; navlastito su prevedena sva 
važnija djela grčke i latinske starije književnosti. 

Ali nade, da bi hrvatski narod mogao u svojim težkim da- 
nima imati kakvu pomoć, pa bilo samo moralnu, od drugih sla- 
venskih naroda, nisu se ostvarile; štoviše, neki su slavenski narodi 
u svojim egoističnim težnjama išli tako daleko, da su ne samo 
okrnjivali prava Hrvata u međusobnim odnosima, već su, što je 


" daleko gore, žrtvovali hrvatske probitke i neslavenskim narodima, 


kad su iz toga mogli izvući ma kakvu korist za sebe. Shvatljivo 
je stoga, da je u dušama naroda ideja slavenske uzajamnosti po- 
stupno slabila i gotovo izčezla i da ju je kasnije sam dr. Ante 
Starčević žestinom razočarana čovjeka dosljedno pobijao kao ne- 


. stvarnost i iluziju, ali je on, kao i hrvatski narod, odobravao tež- 


nje slavenskih naroda, kao i drugih kulturnih naroda, za njihovom 
slobodom i nezavisnošću. 

Ali kad je spomenut taj nebratski rad nekih slavenskih na- 
roda spram Hrvata, treba ovdje iztaknuti, da je bilo i izuzetaka, 
pa da nisu svi slavenski narodi bili spram nas neprijateljski raz- 
položeni, već da je bilo nekih, koji nas nisu u našoj borbi pomagali, 
ali nam nisu ni odmagali. Amo među ostalima idu Poljaci, Slovaci i 
Bugari. Poljaci su kao i mi na onoj prielaznoj zoni između 
Jadrana i Baltičkog mora, mi na jugu, a oni na sjeveru, gdje se 
zapad s iztokom susreće, pa su oni kao i mi po svome geopo- 
litičkom smještaju bili izloženi invazijama naroda, što su iz Azije 
preko iztočnih stepa amo dolazili (Mongoli, Turci), pa su ih odbi- 
jali. Osjećajući tu istovjetnu misiju, izpjevao je jednom njihovu 
junaku naš najveći stariji pjesnik Gundulić svoga Osmana, pre- 
vedena na poljski jezik, u kojemu slavi njegovu pobjedu. 

Isto tako Slovaci i Bugari prema svome i našem geopolitičkom 
smještaju ne mogu nigdje doći u sukob s našim političkim probit- 
cima, ni mi s njihovim, već su oni kao i mi izloženi zajedničkim 
imperialističkim težnjama susjednih država, pa mogu jedni drugi- 
ma biti samo od pomoći. Tu okolnost pojačavaju stalne prosvjetne 
veze i međusobno upoznavanje, koje oblikuje naše blizke odnose 
i mnogostranu kulturnu uzajamnost. 

Ovo nekoliko misli o držanju Matice spram ostalih slaven- 
skih naroda i o njihovu uzvraćanju hrvatskom narodu. 


7. Poslije 1918. 

Prelazim sada na posljednji odsjek Matičina života poslije 
ujedinjenja sa Srbima, koji sam skupa s Maticom proživljavao, a 
u kojemu je hrvatski narod prošao svoju Golgotu. : 

Idejno uzeto, bilo je prirodno, što su Hrvati, kada je njima 
iza posljednjega rata prema ondašnjim međunarodnim političkim 
prilikama — protivno načelu samoodređenja naroda — bilo one- 
mogućeno, da se osamostale, a vlastitim snagama nije se dao taj 
udes izmieniti, da se uklone madžarskom imperializmu, koji im 
je bio počeo i jezik ugrožavati, ušli u državnu zajednicu sa srod- 
nim narodima ovdje na jugu, ali svakako s uvjerenjem, da će u toj 
zajednici nastaviti svoj individualni život na svome poviestnom 
prostoru. Tu nuždu je tako shvatio i vođa hrvatskoga naroda 
Stjepan Radić, tražeći »unutar međunarodno priznatih granica« i 
republikanski oblik vladanja u Hrvatskoj. 

Ali ne samo da nisu Hrvati dobili proširenje svojih prava, 
za koja su vodili duge borbe s Madžarima, već im je bila i pri- 
jašnja autonomija s državnopravnim atributima ukinuta i njima 

nametnuto srbsko gospodstvo s centralističkim ustavom, po ko- 
jemu je u državi odlučivala srbska većina. 

Da se vidi, kako je to sve sustavno i u tančine bilo zamišljeno 
i predhodno po planu uređeno, te kako su svi odlučujući činbenici 
bili podielili uloge, da se Hrvati obezprave, evo njihovih izjava: 

1. Prva izjava dolazi od strane vojske, da su oni Hrvatsku 
na sablji osvojili, dakle prema načelu »vae victis« (jao pobieđeni- 
ma!) Hrvatska nema rieči pri odlučivanju o svojoj sudbini. 

2. Druga izjava dolazi sa strane državnopravnih stručnjaka 
sa Slobodanom Jovanovićem na čelu, da ovo nije nova država, 
već jednostavno proširena predratna Srbija; dakle u duhu Gara- 
šanina i njegovih srbskih sljedbenika, da je ovo velika Srbija, u 
kojoj su Hrvati politički Srbi. 

3. Konačno pada izjava u Glasbenom zavodu od Pribićevića, 
vođe prečanskih Srba i jednog od najvažnijih političara u doba 
ujedinjenja, »da se Hrvati nemaju pravo tužiti, ako su zapostav- 
ljeni, jer kada Srbi dobivaju više od njih, da time po načelu na- 
rodnog jedinstva dobivaju i sami Hrvati«. Kako se iz ove reče- 
nice vidi, Hrvatima se ovim otimlje pravo da se i tuže, pa je 
dapače ovdje njihovo obezpravljenje zaodjenuto u etičko ruho. 

Radi ove svoje nauke, koja u bitnosti ne znači drugo nego 
obezpravljenje Hrvata, bio je Pribićević, kad je ostavio Glasbeni 
zavod, dignut na ulici na leđa od skupine obezumljene dalmatin- 
ske mladeži i nošen neko vrieme u triumfu. 

Na ovim načelima imala se urediti nova država, u kojoj bi 
jedan narod gospodovao, a drugi mu služio. No kako se nova 
Europa prema Wilsonovim načelima imala teoretski urediti na 
osnovi narodnog samoodređenja, to su Srbi vidjeli slabost svoga 
položaja u postupku spram Hrvata, pa da Hrvatima otmu i tu 
mogućnost obrane i održanja, prihvatili su ideju narodnog jedin- 
stva, ali ne stvarno, da se na osnovi jedinstva hrvatski narod 
izjednači u pravima sa Srbima, već obrnuto, da se teorijska jedna- 
kost u životu izigra. 

S ovakvim nakanama srbskih političara, s kojima se slagala 
i sva srbijanska javnost, nadahnuta velikosrbskom idejom i sveto- 
savskom ideologijom, započinje naš zajednički život. 

Pitanje je sada, kako je na to odgovorio hrvatski narod. Da 
se na to pitanje svestrano odgovori, treba prije svega izpitati, 
kakve su rasne i etničke osobine hrvatskog naroda, i s kojim 
se osobinama i karakternim i psihičkim crtama u poviesti iztakao, 

jer svaki rasni tip ima i svoje značajke i svoju dinamiku u svome 
očitovanju. 

Osim toga treba izpitati, koje su se geopsihe u toku poviesti 
na narodnom prostoru razvile prema posebnom smještanju zem- 
lje i kulturnim utjecajima susjednih naroda, s kojima se naš narod 
asimilirao prema svojoj samobitnosti. Dalje treba izpitati, koji 
su strani elementi ušli na naš narodni teritorij i kako su oni rasno 
i kulturno na stariji autohtoni živalj djelovali 1 jesu li se njihove 
osobine rasno i kulturno međusobno usklađivale dotično odbijale, 
jer u tom usklađivanju dotično odbijanju jača ili slabi unutarnja 
odporna snaga naroda i njegov uspjeh u borbi. 

Konačno bi trebalo prikazati socialne prilike u narodu, jer 
svaki stalež razpolaže drugačijim snagama i idejno unosi u borbu 
drugačije stajalište, te tako svaka socialna ideja može osporavati 
ili pospješivati okupljanje narodnih snaga ili ih potisnuti na 
druga polja. 

Izcrpljivo odgovoriti na sva ta-pitanja u jednom govoru, ra- 
zumije se da je nemoguće, jer za svako pitanje bi trebala posebna 
studija za sebe. Ali je za razumievanje samoga pitanja nuždno 
kazati barem nekoliko ideja, da se donekle shvati ondašnje stanje 
- Hrvata, snaga i slabost njihova djelovanja. 


Znanost je utvrdila, da se na našem južnom brdovitom pro- 
storu razvila dinarska rasa, kojoj pripada većina stanovničtva 
Hrvatske. Ta rasa se odlikuje borbenošću te težnjama za neza- 
visnošću i slobodom. Predstavnici te rase su izgradili na našem 
primorskom prostoru prvu sredovječnu hrvatsku državu, koju su 
htjeli svi kasniji naraštaji samo obnoviti. Također su predstav- 
nici te rase postali pomorci, i to jedni od prvih pomoraca na 
svietu, pa su »pomorac« i »Hrvat« postali i ostali sinonim do 
danas. Kada je uslied međunarodnih jačih sila primorski rub bio 
osvojen i središte hrvatske države pod pritiskom Mletčana poti- 
snuto s mora u unutrašnjost i na sjever, s njome sele i predstav- 
nici te rase u kontinentalno zaleđe i na tome prostoru nastavljaju 
hrvatsku državnost. Konačno predstavnici te iste rase idu sa sje- 
vera u središnji prostor, kamo ih je vodio tok rieka prema planin- 
skom vrelištu, i tu obnavljaju hrvatsku državnost. 

Pokraj dinarske rase zastupane su na našem prostoru još i 
nordijska rasa, osobito u jednom pojasu središnje Bosne, pa za- 
tim alpska, iztočnjačka i sudetska. 

Ovo, više napomena nego prikaz naših rasnih prilika, pokazuje, 
da u sklopu hrvatskoga naroda ima više rasnih komponenata, pa 

kako svaka rasa drugačije fizički i duhovno reagira, da su se te 
razlike zapažale u djelovanju stanovničtva kroz cielu našu poviest,. 
a posebno u doba pojave nacionalnoga načela i našega življenja 
u doba zajednice sa Srbijom. 

Prema unutarnjoj građi zemlje, koja je kod nas odlučna za 
obći i posebni naš politički i kulturni razvoj, treba iztaknuti, da 
naša zemlja nije jednolične prirode; ona je pretežno planinska 
zemlja (2/3), ali je kod toga još važnije spomenuti, da planinsko 
glavno bilo ne ide jednim njezinim rubom, na sjeveru ili na jugu, 
već se diže u nutarnjosti, približujući se nešto moru, pa tako ono 
oštro razdvaja zemlju na dva diela, primorje na jugu, koje je ve- 
zano uz mediteranske zemlje, i ravni panonski dio na sjeveru, 
oblikom vezan uz ostalu panonsku nizinu. Prvi dio otvara medi- 
teranskim silama i kulturi prilaz u naše zemlje, dok drugi dio ola- 
koćuje prisizanje centralne panonske države i naroda u taj naš 
sjeverni prostor. Dva pak momenta vežu sve tri odieljene česti, 
periferijske na sjeveru i jugu, te unutarnjost na Balkanu, a to su, 
da sve naše zemlje čine jednu geopolitičku cjelinu i zajedno su 
spojene prema susjednim zemljama, a drugi je momenat etnički, 
da je stanovničtvo jezično ujedinjeno. Ali ta dva spojna momenta. 
nisu mogli spriečiti oblikovanje različitih geopsiha, kao što su: 
primorsko-jadranska, panonska i unutarnje-dinarska. 

Jadranska geopsiha počela se oblikovati odmah pri useljenju 
Hrvata u primorski prostor, gdje je bio već prije njihova dolazka 
izgrađen mediteranski tip kulture, s. kojim su se Hrvati stapali, 
preuzimajući iz mediteranskih zemalja kulturne tvorevine i s njima 
se stapajući i to od najstarijega doba do danas. Mi uobće ne bismo: 
mogli razumjeti našega kulturnog razvoja bez osvrta na izvor i 
poticaje, koji su preko mora k nama dolazili s druge strane Jadra- 
na. Za naš prikaz je važno iztaknuti, da je taj jadranski prostor i 
uza sve višestoljetno tuđe gospodstvo i tuđe kulturno primanje 
ostao uviek hrvatski orientiran, i to još prije pobjede nacionalne 
ideje, i da je na tom prostoru niknuo velik broj ličnosti, koje su 
našoj kulturi dale velikih priloga. 

Za shvaćanje našega preporoda treba iztaknuti, da je u po- 
sljednjoj fazi nacionalnoga načela taj dio stajao gotovo fasciniran 
pod utjecajem talijanskog preporoda = (Rissorgimento) i da je 
spontano vodeći sloj ljudi taj talijanski preporod uzeo za uzor 
i primjer našega preporoda, pa je bio mišljenja, da onako, kako 
se iz svih česti Italije, dotad politički razkomadane, stvorilo na- 
todno i državno jedinstvo, da bi se tako moglo iz dielova južnih 

Slavena to isto postignuti. Pogrješka toga shvaćanja stoji u tome, 
što predstavnici te struje nisu uvidjeli, da je u Italiji geopolitički 
jedinstvo zemlje, kulture, vjere i predaje neodklonjivo vodilo k 
tome jedinstvu, dok su na prostoru između Jadrana i Balkana K 
prošlost i predaja i narodni duh i udes bili uviek podvojeni i nje- 
govom sredinom tekla granica, koja je dielila Iztok od Zapada. 

Dosljedno tome gledanju suprotno navedenim činjenicama 
predstavnici te ideje u jadranskoj zoni oslanjajući se na zajednicu 
jezika, prihvatili su ideju narodnog jedinstva i stavili je za osno- 
vicu svojih političkodržavnih težnja. Mora se kazati, da je u toj 
skupini bilo i mnogo odličnih rodoljuba, koji su to jedinštvo že- 
ljeli iz stvarnih i političkonarodnih razloga, tvrdo vjerujući, da 
bi mi razdvojeni lako podlegli jačim silama u našem susjedstvu, 
kada ne bismo stvorili zajednicu na osnovi jednakosti i bratstva. 
Ali baš u tomu je bila njihova psiholožka poviestna pogrješka, šta 
nisu poznavali srbske psihe i njihovih imperialističkih težnja, što 
je i sam dr. Trumbić kasnije priznao. 

Ali svi ovi pogledi i motivi ne mogu opravdati izjavu izasla- 
nika t. zv. »Narodnog vieća« iz Splita, danu u Zagrebu u ime Dal- 
macije pri viećanju o pitanju sjedinjenja sa Srbijom, da će oni, 
ne prihvate li predstavnici banovinskih Hrvata bezuvjetno sjedi- 
njenje, ići u Beograd i sami to u ime Dalmacije učiniti. No taj se 
način protivi hrvatskom državnom pravu, jer je Dalmacija sve 
od 7. stoljeća bila — sprva vodeći — sastavni dio Hrvatske i s 
njome čini jedinstveno državno političko tielo, te kao takva dio 
t. zv. trojedne kraljevine. Taj čin se protivi narodnom pravu, jer 
t. zv. »Narodno vieće« u Splitu nije bilo narodno, jer su se članovi 
* bez pitanja naroda sami imenovali, a narod je kasnije pri prvim 
slobodnim izborima osudio njihov čin i pridružio se borbi bano- 
vinskih Hrvata za njihovu slobodu, te stoga taj čin nije ljaga na 
narodu te zemlje, već na onima, koji su u suprotnosti s tisućgodiš- 
njom prošlošću i predajom i suvremenom voljom dalmatinskih 
Hrvata taj čin na svoju ruku izvršili. 

Ne misli se ovim kazati, da Hrvati sa Srbima nemaju nekih 
zajedničkih vrednota; u borbi za slobodu jedni se s drugima na- 
tječu. Ali pored tih od česti zajedničkih karakternih crta ima 
među njima i takvih, koje se međusobno ne poklapaju, a koje 
su se osobito očitovale u posljednjim  decenijima zajedničkog 
života. Ne radi se ovdje o boljim ili gorim, već o drugčijim zna- 
čajkama, prema kojima su se jedni i drugi drugačije razvijali, dru« 
gačije proživljavali svoj udes i drugačije miesili svoje tradicije, 

po kojima su se jedni i drugi izgradili u dva posebna narodna 
tipa. Pa kada Hrvati ili Srbi kao posebne i cjelovite narodne indi- 
vidualnosti na osnovi nacionalnog principa traže slobodu i ne- 
zavisnost na svome životnom i poviestnom prostoru, svaki od njih 
tim traži samo da ostvari svoje pravo, a po pravnoj zasadi tko 

se. služi svojim pravom, nikoga ne vrieđa. | 


Što svaki od njih drži, da su njegove osobine najbolje, to mu 
se ne može zamjeriti, ali te mogu biti najbolje samo za njega, 
dok za drugoga mogu biti bez svake vriednosti. 


Druga naša geopsiha razvila se u panonskom dielu zemlje, gdje 
je stanovničtvo došlo u veze s germanskim kulturno-političkim 
stvaranjem u susjedstvu, a osim toga u državno političke veze s 
Ugarskom, sprva zajedno s jadranskim područjem, kasnije odie- 
ljeno, i ostalo u tim vezama za više stoljeća. Taj je hrvatski pro- 
stor za nas najvažniji, jer se u njemu spasila ideja nezavisnosti 
u državnoj ustrojbi, pa je narod iz toga prostora privlačio i pri- 
rodno ujedinjivao sve ostale česti zemlje i naroda. 


Treću je geopsihu predstavljalo stanovničtvo središnjega pod- 
ručja, t. zv. Bosne i Hercegovine, dio Balkana, na kome su se 
doista očuvale najbolje naše izvorne samonikle osobine i u obliku 
patriarhalnog uređenja nastavljale. U Bosni se hrvatsko stanov- 
ničtvo dieli na muslimane i katolike, pa kolikogod je ono rasno 
jednako, a tako i u svojim predajama, u životnom stilu i jeziku 
(ikavci), ono se po vjeri razlikuje, a djelomično i u običajima, 
ukoliko su ti običaji modificirani propisima vjere. Kako je pak 
vjera u njihovoj sviesti stajala, a stoji još i sada na prvome mje- 
stu i kako su oni prema vjeri uređivali cio rad, to su jedni i drugi 
u doba preporoda, pa i kasnije, u doba zajednice sa Srbijom, sta- 
jali u narodnom pogledu u prednacionalnoj fazi, muslimani više, 
katolici manje, jer se kod ovih nacionalna ideja, ako ne u obće- 
nitosti, a ono u jakom sloju već bila donekle razvila, a to je 
olakšala okolnost, da između ovih i Hrvata u ostalim područjima 
nije vjera predstavljala formalnu ni osjećajnu granicu. Ne treba 
mimoići ni činjenicu, da je velik udio u buđenju nacioialne misli 
u ovom prostoru imao pokret Stjepana Radića. 


Uslied ovih razlika kod jednih i drugih težko je govoriti o 
jednoj bosanskoj geopsihi, ali bi se moglo govoriti o dvie nianse 
jedne geopsihe, jer su i jedne i druge uza sve te razlike isti osje- 
ćajni tip i iste narodne težnje ujedinjivali i povezivali uz ostale 
Hrvate. 

No sada treba odgovoriti na drugo pitanje, koje za nas nije 
posve utješljivo, naime kakav je etnički razpoređaj stanovničtva 
na našem prostoru. Uslied vjekovnih borba protiv tuđih napa- 
dača, i to najviše u doba tursko, hrvatski je elemenat bio mjesti- 
mice uništen, a mjestimice prorieđen u takvoj mjeri, da se tuđi 
elemenat u tu prazninu izvana postupno useljivao, donoseći 
sa sobom i tuđi duh i tuđe težnje. Sa dva izvora se to useljavanje 
vršilo: sa zapada i sa iztočno-balkanskoga prostora. 

Sa zapada se k nama useljivao živalj većinom nama rasno i 
kulturno srodan, dakle na horizontalnoj spojnici zajedničke kul- 
ture. To su bili Niemci, Slovaci, Slovenci, Česi i Madžari. Neki 
su se ovdje s našim narodom krvno pomisšali i pretopili i s vre- 
menom prihvatili i naše ideale i dali našoj kulturi liepe prinose. 
Njihov ulazak u našu zajednicu bio je po tome pozitivan, iako se 
kod njih težko mogao izbrisati nedostatak osobina, baštinjenih 
na vertikalnoj spojnici, a to su zajednički udes, predaja i narodni 
običaji, koji im je nedostatak ostao trajan. Mnogi se pak od njih 
nisu pretopili, niti su postali dio naše zajednice, zadržavši svoj 
jezik i drugačije narodne težnje, te se stoga nisu ni za naše na- 
rodne borbe oduševljavali, niti nam u njima pomagali, već su naj- 
više stajali prema njima pasivni. 

Ne smije se ne spomenuti još jedna skupina stanovničtva, 
većinom strana a brojem nevelika, ali vrlo moćna sa svojih nov- 
čanih sredstava i zato važna u našem gospodarskom životu, koja 
se po svome selitbenom instinktu, sa stranim osobinama i religioz- 
no-pravnim duhom nije mogla ukorieniti u zemlji, niti stopiti s na- 
rodom, među kojim živi, te prema tome nije preuzela njegove 
nacionalne ideale. Takvim svojim shvaćanjem i međunarodnim 
vezama po sebi raztvara nacionalnu ideju, kojoj je svrha okuplja- 
nje narodnih članova u jednu zajednicu, duhovno homogenu, te 
oblikovanje vlastite države na svome poviestnom i životnom pro- 
storu. Ukoliko uz riedke izuzetke ne stoji pod svojim međunarod- 
nim shvaćanjem i tajnim vezama protivno načelima nacionalisti, 
gotovo svi pripadnici te skupine stoje prema njoj pasivni i to baš 
onda, kada treba uložiti sve snage uma i srdca i žrtvovati sebe i 
svoju imovinu za narodnu stvar. 

Druga skupina stranaca uselila se u naš prostor iz središnjega 
Balkana zajedno s Turcima, a ovi su ih zapravo ovamo i doveli, 
kako Jovan Cvijić veli, da za njih vrše niže poslove. Oni s nama 
nisu bili povezani na horizontalnoj spojnici zajedničke kulture i 
vjere, a niti na vertikalnoj spojnici zajedničkih uspomena i život- 

nog udesa. Ta skupina nije bila u sebi homogena, jer je uz malo- 
brojnije Srbe bilo među njima mnogo više Čiča, Cincara i cigana 
kao i drugih etničkih tresaka sa središnjeg Balkana, no kako ih 
je ista pravoslavna vjera vezala, pretvoriše se kasnije vjerskom 
propagandom u Srbe, 


Prva skupina sa zapada našla je kod nas više od rođene gru- 
de; dapače je za mnoge od njih ova zemlja postala drugom do- 
movinom, te je većina njih suosjećala s domaćim življem u dobru 
i zlu, dok je iztočna skupina ostala trajno tuđa duši ovoga naroda 
kao i predaji ove zemlje, koja im je bila i ostala samo rođenom 
grudom. Zato oni ne rade za slobodu i kulturu te zemlje i naroda 
među kojim žive, osim riedkih pojedinaca, koji osjetiše svoju 
etičnu dužnost: štoviše, uviek su stajali na strani ugnjetavača i 
protivnika autohtonog stanovničtva, pa su pomagali Osmanlijama 
kao uništavači starosjedilačkih naselja, Beču u rušenju hrvatske 
autonomije, Madžarima u otimanju hrvatske slobode, talijanašima 
u primorju u doba izgrađivanja hrvatskog preporoda u Dalmaciji 
i redom svim tuđincima, koji su išli za uništenjem hrvatskog na- 
roda u njegovoj vlastitoj zemlji. 


Istu pojavu viđimo i u sadašnjosti pred svojim očima, kad je 
iskonski neprijatelj hrvatskoga naroda bio pregnuo, da ga izko- 
rieni s njegova tisućgodišnjeg prostora, gdje su se ti elementi 
mahom pridružili tome neslavenskom neprijatelju, natječući se, 
da ga nadmaše što većim zvjerstvima. 


Takva je bila tragična sudbina toga useljenog sloja stanov- 
ničtva, koji je uz male vriedne izuzetke bio trajno negativan u 
razvoju hrvatskoga naroda. : 

Njegov utjecaj bio bi mnogo manji, kad bi bio ograničen na 
rasno tuđe elemente. Ali se s njim duhovno izjednačio — iako 
se nije krvno asimilirao — velik broj autohtonog stanovničtva, 
rasno hrvatskog, istovjetnog s muslimanima i katolicima, koje je 
pod osmanlijskom vladavinom — ostavši bez svoje katoličke du- 
hovne pastve — prešlo na pravoslavlje, koje je onda bilo pod 
zaštitom turskih vlasti. 

Osim toga, za poznavanje psihičnoga razpoloženja stanovnič- 
tva u doba ujedinjenja sa Srbijom, treba znati, kakve su bile 
socialne i političke prilike u panonskom području, jer je ono u 
borbi za očuvanje hrvatske narodne misli ne samo prednjačilo, 
već je bilo u početku gotovo samo, dok su mu se iz drugih po- 
krajina pridruživale manje skupine. ; 

Od svega stanovničtva u tome području, t. zv. banskoj Hr- 
vatskoj, dolazi na seljačtvo preko 80%, dok su ostali pripadnici 
građanskih staleža podieljeni na manje skupine prema svojim 
zanimanjima. Seljačtvo je prema tome kao ogromna većina naroda 
moralo biti glavni činbenik u borbi, ako je odpor mogao imati 
uspjeha. Seljačtvo, istina, nije nigdje nacionalistički u šovenskom 
smislu nastrojeno, osim kod naroda, u kojih je narodnost spojena 
S vjerom, ali toga kod nas nije bilo, zato je naše seljačtvo uviek 
izticalo čovječnost i mirotvorstvo, t. j. poštivanje tuđih prava. 
Seljačtvo je posvuda konzervativno i predstavlja trajanje, zato 
se kod seljačtva najbolje čuvaju narodni običaji, vjera, uspomene 
prošlosti, a napose kod seljačtva ima najveću vriednost njegov 
dom kao mala stanica domovine. U stvari to su sve elementi, iz 
kojih se izgrađuje narodnost, a kako je dom čuvar trajnih razpo- 
loženja, to se iz te činjenice poviesti razvija plemenski instinkt. 
To su sve odlike, koje vode izgradnji naroda, ali da bi seljačtvo 
postalo glavna osnovica te izgradnje, trebalo je, da se ono naj- 
prije oslobodi od svakoga pritiska i postane sviestno svoje uloge 
i svojih snaga. Sreća je bila, što je u to kritično doba naše po- 
viesti stajao na čelu hrvatskog seljačkog pokreta Stjepan Radić, 
čovjek izvanrednih sposobnosti, vožrtvovanja i borbenosti i ne- 
umorni govornik, pa je s tim odlikama privukao seljake i od 
njih stvorio tako tvrdu organizaciju, da ju je s uspjehom mogao 
upotrebiti u borbi protiv srbskih hegemonista, uciepivši joj uz 
ideju seljačkog i čovječanskog prava državnu misao Ante Star- 
čevića. Očito se vidi iz njegovih nastupa i izjava, da on nije htio 
stvoriti kakvu stranku, premda je svoju organizaciju odmah spo- 
četka nazivao strankom, već sveobuhvatni narodni pokret, pa 
je seljačtvo poistovjetio s narodom, što je prema njegovu shva- 
ćanju stvarno i bilo, te je ono takvu ulogu u onom narodnom 
razvoju i izvršilo. ; 


Građanski stalež bio je pocjepkan u stranke i strančice, pa je 
i samo pravaštvo bilo podieljeno na dvie skupine, jednu spočetka 
sklonu zajednici sa Srbima, a drugu protivnu, ali u borbi malo 
aktivnu. Istina, jedna skupina među inteligencijom, elita tadanje 
oporbe, bila je nacionalno osviešćena i odmah je uvidjela, o čemu 
se radi, pa se organizirala u federalističku stranku, dajući umnu 
i duhovnu podporu narodnom odporu. Mnoge je među inteligen- 
cijom pod utjecajem literature i predaje ilirizma oduševljavala 
jugoslavenska ideja, koju su naši umni stvaraoci još od Stross- 
mayerovih vremena dalje prenosili, premda se i kulturna i poli- 

tička zajednica, kako je ona zamišljena, pokazala nemogućom. 
Isto tako je zanosila mnoge ideja slavenske uzajamnosti, i ne 
videći, da tu ideju uzajamnosti upotrebljavaju protiv našega na- 
rodnog obstanka. 

Zato je među građanskim strankama imala u saboru kod 
ograničenog prava glasa većinu i vladu hrvatsko-srbska koalicija, 
koja je u opreci s integralnom hrvatskom idejom bila. sklona 
suradnji sa Srbijom, hrvatski njezin dio uvjetno, a srbski bez- 
uvjetno. Na ovu je orientaciju Hrvate sklonula od česti i dugo- 
trajna borba s Madžarima, koji su bili ugrozili i sam hrvatski 
jezik u zajedničkim uredima na području Hrvatske, pa su se na- 
dali, da će u zajednici sa srbskom manjinom bolje očuvati prava 
Hrvatske. Ali se naskoro pokazala nemogućnost takve politike 
bez trajne štete po hrvatski narod, pa su je ostavili mnogi 
ugledni suradnici. 

Nevolja je bila za nas, da se u narodu, za dugo vremena pod 
tuđim pritiskom, izgradio jedan sloj stanovničtva, koji se je sva- 
kome gospodaru klanjao i prema svakomu vršio svoju biednu 
dužnost; a još veća nevolja i zapreka našem brzom uspjehu, što 
je bilo odpadnika, koji se inače javljaju u svakom narodu, ali ih 
je baš tada, zbog slabije nacionalne sviesti, bilo kod nas rela- 
tivno mnogo. 

Seljačtvo je dakle ideju narodne posebnosti prihvatilo, a nje- 
govu sviest o narodu i vlastitoj posebnosti ojačala je spoznaja, da 
su se srbska hegemonija i težnje Srba za uništenjem Hrvata odmah 
očitovale na prvim koracima zajedničkoga života, i to u svoj 
svojoj surovosti. 

Svršavajući s ovo nekoliko misli, može se kazati, ako je došlo 
do pobjede narodne misli, da glavnu zaslugu za to imade seljačtvo. 

Započela je borba težka i krvava. Beograd ulaže sve snage, 
da Hrvate uništi u političkom, gospodarskom i kulturnom po- 
gledu. Došlo je napokon do toga, da je i hrvatsko ime bilo zabra- 
njeno. 

Da se Hrvatima otme mogućnost odpora, najprije se ide, da 
gospodarski oslabe. Odmah pri izmjeni novca uzimaju se 4 krune 
za jedan dinar uz odbitak od 20%, i tako otima narodu 4/5 nje- 
gove novčane imovine. Iza toga se ide korak dalje, da se Hrva- 
tima onemogući pravo razpolaganja vlastitom stokom, kako bi 
država mogla provesti rekviziciju na korist srbskih seljaka. No 
kad su u tu svrhu počeli provoditi žigosanje stoke, nastala je kod 
seljaka takva uzbuna; da se ono moralo obustaviti. Dolaze sada 

na red hrvatske banke, kojima se polozi prenose u centralu u 
Beogradu, i time se uništava kredit kod Hrvata. Kasnije će stva- 
ranjem panike kod ulagača i promišljenom politikom Narodne 


banke do kraja uništiti najjače naše banke, razoriti hrvatsko nov- 


čarstvo i osiromašiti tisuće naših štediša. Najveći pak' udarac 
imao se zadati Hrvatima agrarnom reformom. Parceliraju se naime 
veliki posjedi u Hrvatskoj, i na razparcelirano zemljište ne nase: 


ljuje se domaći živalj, potreban zemlje, već se na to zemljište . 


dovode iz Srbije srbski četnici, koji ovdje iz svojih razbojničkih 
zamaka napadaju, teroriziraju i često ubijaju katoličko hrvatsko 
autohtono stanovničtvo. Na sama crkvena dobra, oteta katolić- 
kim biskupima, naseljuje se pravoslavni živalj. Od samoga Hr- 
vatskog seljačkog zadružnog saveza otima se golemo zemljište 
namienjeno siromašnim seljacima i naseljuju t. zv. »dobrovoljci«. 


Tim naseljavanjem razbija se etnička kompaktnost među stanov- . 


ničtvom, a to je bila zapravo i nakana srbskih imperialista, da 
tim prostorom i pomicanjem svoga življa prema sjeveru i zapadu 
povećaju okvir srbske »Vojvodine«. Već su se pisale i stručne 
geografske razprave o njoj — a geografija ide pred politikom i 
otvara joj put — te joj se ocrtavaju granice prema zapadu sve 
do Požežkih gora i do planine Meczeka u Madžarskoj. 


Kod agrarne reforme najgore su pak prošli naša braća mu- 
slimani u Bosni i Hercegovini; njih šu prosto opljačkali, osiroma- 
šili i proletizirali, a onda im za ruglo dobacivali, da se sele u 
Tursku, odakle su došli, premda su bosanski muslimani najčistija 
naša krv i s katolicima autohtonski živalj u tim pokrajinama. 

Osobito nastojanje srbskih vlastodržaca bilo je usmjereno, 
da se hrvatski pomorski elemenat — koji spada među najbolje 
mornare na svietu, a koji je stoljećima morem vezan — što više 
izključi iz ratne mornarice, pa je udio Hrvata na pomorskoj aka- 
demiji u Dubrovniku u doba Jugoslavije bio za profesore jedna 
trećina, i to većinom jugoslavenski orientirana; broj đaka Hrvata 
bio je određen u početku sa dvie trećine, ali iz godine u godinu 
taj je broj padao, dok nije konačno pod konac Jugoslavije broj 
đaka Srba iz nutarnjosti, koji nikad mora vidjeli nisu, dosegao 
broj od dvie trećine, a broj Hrvata i Slovenaca utkani pao na 
jednu trećinu. 

Nije bilo područja na polju materialne i dao kulture, gdje 
Hrvati nisu bili zapostavljani i oštećivani. 

Kao pečat svemu tome stvara se centralistički vidovdanski 
ustav. Imena Hrvatske kao političkog teritorija nestaje, i ona se 

ciepa na oblasti, upravljane izravno iz Beograda i njemu u svemu 
odgovorne. Sva imenovanja činovnika vrši Beograd i sada nastaje 
prva poplava srbijanskih činovnika u naše krajeve. Hrvati su 
potisnuti sa svih važnijih mjesta. Po školama i ulicama započinje 
bješnjenje organizacija oružanih plaćenika i pridošlica, koji iza- 
življu tučnjave i nekažnjena ubojstva. Naporedo s tim vrše se 
nasilja i ubojstva pojedinaca i skupina, tako u Zagrebu, Senju |: 
Sibinju. Naša svetinja, hrvatska zastava, uprskana je često krvlju. 
Ne štede je, ni kad se Bogu klanja. Tako u južnoj Dalmaciji pu- 
škaraju na procesiju, prolievaju krv i iz mrtvih ruku otimaju za- 
stavu, da je ponize. Batinaju desetke tisuća seljaka; u zatvorima 
lome rebra i bacaju ljude kroz prozore, a mnoge pojede »noćni 
mrak«. Da se vidi, do kojega je bezdušnog cinizma dolazila obiest 
uzurpatorskih vlasti u Hrvatskoj, podsjećamo na činjenicu, da je 
jedna žandarska postaja poslala otcu jednog ubijenoga Hrvata 
račun za izpaljeni metak, kojim su mu ubili sina. Jedan srbijanski 
intelektualac, možda najjača politička glava u Srbiji, otvoreno 
cinički piše, kada su naši heroji pred beogradskim sudom za za- 
štitu države bili osuđivani na smrt ili dugogodišnje zatvore, da 
se sada Hrvati ne smiju tužiti, jer da im ne sude tuđi, već — vla- 
stiti sudovi! 


Beogradski vlastodržci idu još za nečim jačim od ovoga, jer ne 
će da hrvatskom narodu zarobe samo tielo, već da mu i raztoče 
dušu; otimlju mu izravno i neizravno i samu vjeru, koja je kod 
nas — bila katolička bila islamska — najbitniji sastav naše narod- 
ne duše. Izkrsavaju poviestnim falsifikatom stvorenu svetosavsku 
ideologiju, kao glavno oruđe srbske narodne misli, da se njome 
oduzme drugim narodima sloboda. Izkorišćuju kakve bilo nespo- 
razumke u katoličkim župama i plaćaju odmetnike, da prieđu na 
pravoslavlje: osobito se taj prozelitizam vršio mješovitim bra- 
kovima kod vojničkih ženitaba i malih činovnika, koji bi priela- 
zom dobivali nagrade i bivali brže unaprieđeni. Konačno se pod 
svetosavskom zamisli daje cieloj državi pečat pravoslavlja, a da 
se to i vidljivo pokaže, grade se na granicama države pravoslavne 
crkve: u Mariboru, Celju, Ljubljani, Sušaku, Visu, Splitu, Pe- 
lješcu i redom dalje, da budu vidljivi simboli srbskog gospodstva. 
Kod muslimana se više ili manje otvoreno ide za prozelitizmom. 
Osiromašivanjem i biedom stvara se stanje, u kojemu se pomoću 
služba, stipendija i povlastica nastoji, da se muslimani osvoje za 
svetosavsku misao. U isto doba se u školskim tekstovima vrieđa i 
ponizuje islam i veliča misao srbskog pravoslavlja, na kojemu se 

temelji srbska nacionalna ideja. Da se vidljivo pokaže, da je ova 
država proširena Srbija, donosi se vidovdanski ustav upravo na 
dan Kosovske bitke, i to običnom većinom zastupnika, premda 
se je ustav imao, po zaključku Hrvatskog Sabora od 29. XI. 1918. 
i prema ugovorima Krfskoga pakta između Pašića i Trumbića, 
donieti kvalificiranom većinom od dvie trećine narodnih pred- 
stavnika. Ogromna većina hrvatskih zastupnika s Radićem na 
čelu nije ni bila nazočna kod glasovanja, a od nazočnih je dr. Ante 
Trumbić, bivši predsjednik Jugoslavenskog odbora, glasovao pro- 
tiv ustava. Tako je ovaj naš veliki političar, branitelj cjelovitog 
hrvatskog prostora, savršena sinteza političke zrelosti, rodoljublja 
i staroga hrvatskog ponosa, iztančane forme, čiste nesebičnosti Te 
jer bez altruizma nema patriotizma — sam izkusio, koliko se može 
vjerovati zadanoj rieči i pismenim obvezama srbskih političara. 
Uvidio je dalje, kako se gradilo sve na prevari, da je tako i načelo 
narodnog jedinstva obična prevara, ne u svrhu, kako je logično, 
da se Hrvatima dadu jednaka prava, već da im se naukom o 
jedinstvu jednaka prava uzkrate, pa je poučen činjenicama zaba- 
cio narodno jedinstvo i povratio se na posebnu hrvatsku narodnu 
individualnost. tE: 

Najposlije Stjepan Radić, svjetovan izvana, a nadajući se, da 
će u Beogradu konačno nadvladati razum kod srbskih političara, 
otišao je sa svojim zastupnicima u beogradski parlamenat, da 
ondje nastavi borbu za jednaka prava svih državljana, ali bude 
ondje ubijen od ruke sviestnog zločinca, koji je izvršio ono, što 
su viši od njega potaknuli, a što je sva srbska javnost odobra- 
vala, od najviših do najnižih slojeva. \ E 

Taj tragični događaj dao je znamenitom njemačkom po- 
vjestničaru Kornemannu povoda, da je u svojem djelu o »Dvo- 
strukom Rimskom  Principatu« primietio, da neki viši kobni 
udes prati svakoga, koji hoće pobrkati demarkacionu liniju 
na Drini, najvažniju kulturnu granicu uobće na Balkanu, pa zato 
nitko ne prekoračuje onaj duboki jarak poviesti bez svoje štete. 

Međutim je taj strašni zločin proizveo posve druge učinke, 
“no što su se Velikosrbi nadali; ne nastaje kod Hrvata klonulost, 
već jedinstvena volja za odlučnim i trajnim kidanjem s veliko- 
srbskim ugnjetačima. Na to se sa srbske strane odgovorilo kra- 
ljevom diktaturom. 

Hrvati se brane svim sredstvima i na silu odgovaraju silom, 
dok konačno nije pobiedila pravda, narod se oslobodio tuđih 
gospodara i bila proglašena Nezavisna. Država Hrvatska 10. 
travnja 1941. 

8. Udio Matice Hrvatske u narodnoj samoobrani 
Ovo je kratak ocrt naših prilika od god. 1918. do 1941. a sada 
da u nekoliko misli ocrtamo, kako su se ovi događaji odrazivali 
u životu Matice Hrvatske, i kakvu je ulogu ona vršila u ovom 
velikom razdoblju naše poviesti. 


Prirodno je bilo, da su te \obće političke prilike morale naći 
odjeka i kod članova Matičina odbora, jer su i oni sinovi hrvat- 
skog naroda, pa su kao takvi imali udjela u borbama, a i morali 
ga imati. ; i 

No kao u svakom drugom pitanju, tako i u ovome, jedni rea- 
Siraju brže i jače, a drugi sporije, jače osobito oni, koji su pre- 
dajom i krvnim naslieđem vezani sa svojom prošlošću, te nisu 
pretopljenici, već baštinici narodnih ideala, a te se razlike zapažaju 
odmah u početku i u samom odboru. Nekima je abstraktna ideja 
narodnog jedinstva bila jača — pa i u nasilnom imperialističkom 
obliku — nego čuvanje hrvatske posebnosti i slobode u bašti- 
njenom obliku. Na ovoj antitezi između vlastitoga i tuđega pao 
je prvi Matičin predsjednik iza ujedinjenja, kada je očitovao, i to 


| naglasio u svom govoru na glavnoj skupštini, da bi onako, kako 


je Matica započela svoj život pod imenom ilirskim, trebalo da ga 
sada u novim prilikama nastavi pod imenom jugoslavenskim. To 
saznanje djelovalo je vrlo neugodno na skupštinare, pa je naš 
veliki povjestničar Vjekoslav Klaić predložio, da predsjednik 
odstupi, što je on i morao učiniti. ' 

Isto se tako na ideoložkim suprotnostima s hrvatskom narod- 
nom idejom morao zahvaliti na predsjedničtvu u odboru i treći 
Matičin predsjednik, kada je bez odobrenja Matičina odbora ušao 
u posebni odbor u Novom Sadu, koji je imao izraditi pravila za 
ujedinjenje svih kulturnih družtava u državi. Time bi Matica 
bila izgubila svoj nezavisni karakter. Kada je pokušao tražiti 
mišljenje skupštine, bio je srušen ogromnom većinom skupštinara 
(276 : 13). 

Naporedo s time pokušali su ujediniti i akademije znanosti i 
prenieti Strossmayerovu galeriju slika u Beograd, ali je oporba 
hrvatske javnosti bila tako velika, da se moralo od toga odustati. 

Drugi predsjednik u doba Jugoslavije bio je Dragutin 
Domjanić, nježna, iztančana pjesnička duša; on je stajao daleko 
od politike, ali je bio uviek izpravnog hrvatskog shvaćanja. Pri- 
govaralo mu se, da ponešto odugovlači pojedina rješavanja, 
premda su mu kasniji događaji redovno davali pravo. No što nije 
bio neposredno pred samu skupštinu obaviešten, da ne će biti 

kandidiran za predsjednika treći put, kako je on očekivao, bio je 
to grubi propust, i to ga je do smrti boljelo. 

Četvrti predsjednik u doba Jugoslavije bio sam ja, no o tome 
će vremenu kasnije govoriti drugi i kazati svoje mišljenje, kad 
ja odem. 

Treba naglasiti, da je kao cio narod bila i Matica izložena 
progonima i napadajima, sigurno više nego ijedna druga hrvatska 
ustanova. Odmah na početku obustavlja joj se podpora, koju je 
svake godine prije dobivala od vlade. Kod diobe čiste dobiti kod 
zaklade Narodnih Novina, gdje je Matica kao naručitelj trošila 
milijunske svote, ne dobiva nikakve pomoći, dok je dobivaju sva 
druga hrvatska kulturna družtva, pa i srbska. Sve do bana Ružića 
nije ona dobila od zaklade Narodnih Novina nikakve pomoći. 

Odmah na početku zajednice sa Srbijom naglo pada broj 
kupaca Matičinih izdanja; posebice obustavljaju kupovanje knjiga 
sve pučke, a i većina srednjih škola. 

Obustava kupovanja knjiga sa strane škola počela je za pred- 
sjednika Domjanića, čovjeka, kome nitko nije mogao predbaciti 
nepomirljive težnje, jer je on dapače tiskao i po koju svoju omanju 
radnju u srbskim časopisima. Zbog toga nekupovanja knjiga pala 
je naklada Matičina na samih 5000 primieraka, ali i od toga bi se 
prodavalo u redovitom roku oko 2700, a ostalo bi se razpačalo 
naknadno ukoliko bi se prodalo. Gospodarsko stanje Matičino 
se je postupno pogoršavalo, tako da smo morali snizivati i onako 
male plaće tajniku i namještenicima. Napinjali smo sve sile, rodo- 
ljubi su nam nešto pomagali darovima, ali sve to nije bilo dosta. 
Istom likvidacijom ostavštine velikoga Matičina dobrotvora dra. 
Čačkovića, od kojega je Matica dobila prekomilijunsku svotu, po- 
boljšalo se Matičino gospodarsko stanje. Kada je god. 1934. došao 
u Maticu za gospodarskog tajnika dr. Mile Starčević, kriza u 
gospodarskom stanju Matičinu bila je već prošla, no on je svojom 
sposobnošću za gospodarska pitanja Maticu gospodarski znatno 
ojačao, te udario solidnu osnovicu njezinu napredku. 

Videći Beograd, da u odboru sve više prevladavaju ljudi 
izpravnog hrvatskog mišljenja i da fraze o narodnom jedinstvu 
kod njih više ne djeluju, zamislio je jednostavno Maticu osvojiti, 
pa je ondašnji pokrajinski namjestnik u Zagrebu našao jednog 
primorca i dao mu veću svotu novaca, da u Maticu začlani za 
utemeljitelje nekoliko stotina novih članova, koji bi onda na 
glavnoj skupštini izabrali odbor jugoslavenskog mišljenja. Treba 
znati, da je tada utemeljiteljna članarina iznosila 200 kruna, a po 
pravilima trebalo je uplatiti samo 40 kruna, da se odmah dobije 

Ulazna vrata s nadpisnom pločom Matice Hrvatske, prelivenom crnilom 
u ljetu 1933. u danima razbijanja i mazanja ploča hrvatskih. družtava 
u glavnom gradu Hrvatske. 


pravo glasa na skupštini, dok se ostatak zakladnine mogao uplatiti 
u godišnjim oprocima. Mislilo se tako Maticu osvojiti i predati 
je protivnicima hrvatske narodne misli. Taj pokušaj izazvao je i 
na hrvatskoj strani takav odpor, da se i ovako upisalo nekoliko 

stotina članova, pa je na skupštinu došlo oko 1000 članova, kao 
nikada prije u poviesti Matice. Sam vođa hrvatskoga naroda 
Stjepan Radić uzeo je rieč i oduševljeno branio Maticu, pa je tako 
nasrtaj na nju propao; skupština je promienila pravila i za uviek 
onemogućila prepad na Matičin život. 


: I drugu nedaću morala je većina odbora svladati. Bilo je to 
neshvaćanje nekih predstavnika Seljačke stranke o zadatcima 
Matice Hrvatske i o njezinoj ulozi u našoj integralnoj kulturi. 
Matica je naime izdavala knjige za obću obrazovanost, i to za 
srednji stalež; i u tom duhu napisane knjige samoga Stjepana 
Radića Matica je objelodanila, a njegov brat Ante, najveći pred- 
stavnik seljačke kulturne ideologije, bio je dapače nekoliko godina 
tajnikom Matice, a da mu pravac Matičina pisanja i sadržaj nje- 
zinih knjiga nije ništa smetao. No istom sada je započelo jedno- 
strano seljakovanje u kulturnom stvaranju i traženje pučkih auto- 
htonih djela kao jedino nuždnih za našu kulturu. Prema tom shva- 
ćanju, spominjem mišljenje njemačkog učenjaka Goetza, koji je 
iztakao, da u samom njemačkom stvaranju ima pretopljenih preko 
94% tuđih ideja i utjecaja, naša bi književnost bez utjecaja 
drugih kulturnih naroda postajala sve šturija i jednoličnija, i ko- 
načno bi se povratila u primitivnost. Hrvatski bi narod prestao biti 
kulturnim narodom, kada ne bi uzimao i pretapao i svome duhu 
priljubljivao tuđa velika djela i tuđa kulturna stvaranja od obće- 
čovječanske vriednosti. Mora se priznati kao aksiom, da se narodni 
duh očituje u svakom narodnom djelu, od primitivnih odozdo — 
pa do najgenialnijih na vrhuncu; u Goetheovim, Shakespeareovim 
i Tolstojevim djelima izbija jasno u najsavršenijem i najiztanča- 
nijem obliku njemački, englezki i ruski duh; možda još jače nego 
u malim pučkim djelima. 


Znajući pak odbor, da Seljačka stranka predstavlja ogromnu 
većinu naroda i da ona ima glavnu rieč u obrani hrvatske indivi- 
dualnosti i hrvatskih prava, htio je imati u odboru jednoga od 
njezinih predstavnika, da'se time pokaže naša solidarnost u obrani 
narodnih ideala, pa je u tom cilju tri puta redovno birao u odbor 
po jednoga od prvaka Seljačke stranke. 


Matičin je odbor uza sve to, što je u njemu bilo samo nekoliko 
pristaša Seljačke stranke, čestitao Stjepanu Radiću njegovu pet- 
desetgodišnjicu, premda je Radić tada bio od Beograda progonjen 
i zatvaran, a Matičin odbor uvjeren, da će time izazvati srčbu 
beogradskih vlastodržaca. 

Ovakve su bile prilike i razpoloženja u narodu i u Matici 
prije kraljeve diktature, koja je došla kao posljednji pokušaj, da 
se silom slomi hrvatski odpor i narod podvrgne volji Beograda. 

Međutim smijem uztvrditi, što su već i drugi prije mene 
iztakli, da je za Maticu to razdoblje diktature značilo njezin naj- 
veći uzpon. Kako se valjanost svakoga pojedinca, kao i naroda, 
najviše očituje ne po onome kakav je u sreći već kako se znade 
držati u nesreći, te kako znade podnositi udarce sudbine, to su 
se baš te pozitivne odlike očitovale u držanju Matičinih ljudi pri- 
godom udaraca beogradskih vlastodržaca na slobodu i čast hrvat- 
skoga naroda. Matica postaje bedemom odpora i oko nje se okuplja 
sva mlađa narodna inteligencija, a kako je bio sav politički rad 
u narodu obustavljen, to se kulturnim stvaranjem dizala samosviest 
naroda i povećavala njegova odporna snaga. j Ž 

Osobitu nacionalnu zadaću vršila je u narodu »Hrvatska 
Revija«, časopis, koji je počeo izlaziti u doba moga predsjedni- 
kovanja. Njezino književno uredničtvo je odmah druge godine 


preuzeo i za 11 godina vodio dr. Blaž Jurišić, učinivši Reviju naj- 
boljim književnim časopisom u domovini i vrlo cienjenim i kod 
učenoga svieta u inozemstvu. Svojim taktom i shvaćanjem tuđega 
mišljenja znao je okupiti oko Revije većinu književnika, osobito 
mlađih, koji se idejno politički nisu svi ni slagali, ali su za na- 
predak naše književnosti i prosvjete bili svi jednako zauzeti. 

Da narod bude u što tješnjoj vezi s Maticom, osim redovnih 
i izvanrednih izdanja osnivaju se različiti nizovi knjiga. Najprije 
se osniva niz knjiga »Zabavnik«; zamjenjuje ga od godine 1936. 
»Suvremena knjižnica«; god. 1936. pridolazi »Mala knjižnica«, pa 
1941. »Omladinska knjižnica«, a 1942. »Prosvjetnopolitička knjiž- 
nica« i »Knjižnica svjetskih pisaca«. 

Osobita se briga posvećivala djelima umjetnosti, koja su prije 
bila u Matici slabo zastupana, pa je osim prije izdanoga djela 
Strzygowskoga o staroj hrvatskoj umjetnosti, izdana u prievodu 
Osbornova »Poviest umjetnosti«, pa izvorno djelo o umjetnosti 
Hrvata u 19. stoljeću, te poviest umjetnosti u Dalmaciji. 

Konačno se prešlo i na glasbenu umjetnost, pa je o tom pred- 
metu napisan, i od Matice izdan, liepi broj knjiga, i osobito veliko 
djelo Josipa Andreisa »Poviest glasbe«. 

Da se Matičin rad proširi po pokrajinama, gdje su prije radili 
sami povjerenici, osnivaju se Matičini pododbori, koji dobivaju 
osobito svoje političko-nacionalno značenje i polet, kada je dr. 
Mile Starčević preuzeo njihovu organizaciju. 

Ideja vodilja Matičinih ljudi bila je ostvarenje hrvatskog 
nacionalizma, po kome Hrvati, kao i svaki drugi narod, imadu 
pravo, da se na svome puviestnom prostoru ujedine i postanu 
slobodni i nezavisni u svojoj vlastitoj državi. 

I onima, koji prije nisu bili zadojeni pravaškom idejom, ali su 
u duši nosili ideju slobode, postaje očito, da oni i bez promišljanja 
spontano ulaze u kolotečinu ideologije dra. Ante Starčevića, koji 
je ideju slobode i državne nezavisnosti stavio kao kategorički 
imperativ svim članovima narodne zajednice. Starčevićeva nauka 
postala je živa i suvremena, a ljudi u Matici oživljuju njegov kult, 
te prigodom 40. godišnjice njegove smrti izdaju »Spomenicu«, u 
kojoj se nalazi više priloga, posvećenih njegovoj častnoj uspomeni. 
Bio je tiskan i proglas narodu i naliepljen po gradu — ali ga je 
redarstvo poderalo — u kojem se narod poziva na svečane zaduš- 
nice u katedralu na dan njegove smrti — na koje je narod došao 
u ogromnom broju — te iza toga na komemoraciju, koja je me- 
đutim bila zabranjena. Istom godinu dana kasnije, god. 1937., bila 
je u čast Otcu Domovine održana komemoracija u Glasbenom 
zavodu, gdje sam ja održao njemu u spomen svečani govor. 

Kako su prigodom proglašenja diktature bile razpuštene sve 
političke stranke i sva družtva, tako je bio razpušten i Prosvjetni 
Savez, koji su vodili predstavnici Seljačke stranke, te su ovi za- 
molili Maticu, da bi kod nje pohranili svoju imovinu i spise, na 
što je Matica dragovoljno pristala, te dapače za umne radnike 
Seljačke stranke, od kojih su neki ostali bez zaslužbe, otvorila i 
privatnu gimnaziju na svoju štetu, ali samo da im materialno 
. pomogne. 

Matica zaboravlja uvrede, koje su joj nanieli naši ljudi, pa 
i to, da joj je jedan viši član Seljačke stranke oduzeo u težkim 
danima njezina života 100.000 dinara, koje joj je i sam Beograd 
bio dodielio pri diobi milijunskih ušteda naklade hrvatskih školskih 
knjiga, pa dok su sva srbska kulturna družtva u Beogradu dobila 
znatne svote hrvatskog novca, da se jedinoj Matici uzkratio njezin 
čedni dio. 

Kada je Hrvatsko profesorsko družtvo bio razpušteno, Matica 
preuzima s njegovom imovinom veliki teret i još neizgrađenu i 
prezaduženu kuću, pa da ona ne propadne, Matica pritječe u 
pomoć, te kod toga gubi preko 350.000 dinara svoga novca, premda 
je tada stajala u težkim gospodarskim prilikama. 

Pritisak beogradskih vlastodržava za diktature postupno je 
rastao, pa se naručuju izaslanstva, da idu na poklon u Beograd, i 
zahvale kralju za otetu slobodu. Bez prekida se upriličuju bez- 

brojne manifestacije; sva družtva, od trhonoša odozdo pa do naj- 
viših akademskih i gospodarskih družtava na vrhu, šalju pozdravne 
brzojave. Izostao je jedan brzojav, i to za sve doba diktature, a 
to je brzojav Matice Hrvatske. Predstojnik redarstva poziva 
Matičina predsjednika kao okrivljenika na odgovornost, ali Matica 
i dalje ostaje na svome prvom stajalištu. Međutim domaći izrodi, 
a beogradske ulizice i plaćenici biesno napadaju Maticu, tiskaju 
protiv nje brošure, šalju dapače anonimnu tužbu sudu za zaštitu 
države, da Matičini ljudi krivotvore račune i šalju veće svote 
novaca ustaškim emigrantima u inozemstvo. Bilo je jasno, da je 
pogibelj za Maticu bila postala velika, pa su Matičini ljudi osnovali 
»Pramaticu«,y komanditno družtvo, da u slučaju razpusta Matice 
ona nastavi kulturni rad na drugoj, trgovačkoj osnovici. Beograd 
je htio konačno slomiti odpor Matičina odbora i prisiliti ga na 
popuštanje, pa je naređeno ovdašnjem redarstvu, da izradi priedlog 
o postavljanju komesara u Matici, pa ako ova na idućoj skupštini 
ne pošalje kralju pozdravni brzojav, da će biti uveden komesariat. 
Nešto se ipak dogodilo, nepredviđeno i veliko, što je i tu nakanu 
Beograda smelo. 


9. Poslije 1939. 


Ciela hrvatska javnost gledala je u Matici prvoborca u narod- 
nom odporu, a u cilju oslobođenja i osamostaljenja hrvatskih 
zemalja. Sam dr. Vladko Maček, koji je stajao u to doba na čelu 
naroda i u oštroj oporbi protiv beogradskih vlada, te je zbog svoga 
izpravnog držanja bio osuđen na nekoliko godina zatvora, odo- 
bravao je Matičino držanje, pa je iza svoga povratka iz Mitrovice 
dao 30. X. 1935. o držanju Matice ovu izjavu: »Matica je jedino 
družtvo, koje je kroz sedam godina diktature imalo odvažnosti, 
da se odupre navali od strane režima, i tako sačuva od ljage svoj 
hrvatski karakter«. 


Ali političke oblačine na obzorju Europe bile su jasni pred- 
znaci novih strašnih oluja, koje su se imale spustiti na Europu. 
I sudbina hrvatskog naroda bila je u pitanju. Državnici svih država 
traže veze, da znadu s kojim snagama mogu razpolagati i koje su 
im države i narodi skloni za suradnju u borbi, a bilo je posve očito, 
da će se Hrvati, nezadovoljni beogradskim vladanjem, odrediti na 
suprotnu stranu od Beograda. Kušaju Hrvate sada udobrovoljiti 
malim ustupcima, i to je bio psiholožki motiv za stvaranje Bano- 
vine Hrvatske. Da se o toj političkoj tvorevini ne troši ovdje 
mnogo rieči, treba je samo pogledati na geografskoj karti, a kada 
se uzmu u obzir svi prostorni, prometni i gospodarski uvjeti, koji 

su nuždni za organizaciju svake političke tvorbe, jasno se po 
njima vidi, da je Banovina, iz koje su izuzeta prostrana poviestna 
i etnička hrvatska područja, stvorena kao prieka politička nužda, 
jer je u geopolitičkom pogledu bila nemogućnost i nesmisao, koja 
ne bi mogla izdržati ni najmanju kušnju. Osim toga bila je protiv 
nje sva srbska javnost, kao i sve srbske stranke, u prvom redu 
Klub srbskih intelektualaca sa Slobodanom Jovanovićem na čelu. 
Protiv nje je bilo i posrbljeno pravoslavno stanovničtvo Banije, 
koje nije bilo zadovoljno, što je ušlo u okvir Banovine Hrvatske, 
pa je htjelo dobiti vlastitu oblast sve od Une do Obrovca i tako 
odieliti Dalmaciju od Panonske Hrvatske. 

Slabost takve političke tvorevine uviđali su i njezini stvara- 
telji na hrvatskoj strani, pa su se pred javnošću izpričavali, da je 
to.samo početak, ali da se to dade kasnije izpraviti, prostor bolje 
zaobliti, granice proširiti, kompetencije povećati — kao da bi 
Hrvati mogli kasnije dovršiti svoje oslobođenje, kada bi sada u 
ovim odsudnim časovima europske poviesti, koja se javlja istom 
iza dugih razdoblja, propustili priliku ostvariti ono, na što kao 
narod imadu pravo. : 

Glavnu korist u savezu ima uviek — kako i Machiavelli uči 
— ona stranka koja vodi, a Beograd bi zajedničke uspjehe izko- 
ristio, da okrnji, a ne da proširi obseg i prava hrvatske banovine, 
protiv koje su već unapried vodile borbu sve srbske stranke. Pred 
ovom sudbonosnom dilemom stajali su Hrvati na početku ovoga 
svjetskoga rata. 

Hrvatski nacionalisti su to dobro znali, pa su ostali na svojoj, 
hrvatskoj ideologiji, po kojoj svaki narod na osnovi samoodre- 
đenja imade pravo na slobodu i nezavisnost. 

Beogradu je moralo biti zazorno, što je bilo još Hrvata, koji 
s tim tobožnjim darom nisu bili zadovoljni, pa je morao izvršiti 
pritisak na ondašnje predstavnike banske vlasti u Zagrebu, da 
su nametnuli Matici komesara u osobi jednog profesora, koji je 
tu nečastnu ulogu i izvršio. 

Tako se događa, da se protiv Matice upotrebljava sredstvo, 
koje nije upotrebio ni Bach u doba absolutizma, ni Khuen u doba 
svoga tiranskog vladanja, ni Beograd u doba svoje diktature.. 

Komesariat u Matici izazvao je živ odpor među svom inteli- 
gencijom, osobito među hrvatskim književnicima, koji su prestali 
davati Matici za njezina izdanja i za »Hrvatsku Reviju« svoje 
priloge, a hrvatska javnost je prestala kupovati knjige, pa je Ma- 
tica zbog toga imovinski i moralno mnogo štetovala. 

Srećom je taj komesariat bio kratkoga vieka, jer je iza ne- 
puna tri mjeseca uzpostavom Nezavisne Države Hrvatske bio 
komesariat ukinut, a u Maticu povraćen isti odbor, osim tajnika 
Jelašića, koji je surađivao s komesarom. 


Odmah iza dolazka Poglavnika Matičin odbor ide da ga po- 
zdravi, a na pozdrav Matičina predsjednika Poglavnik je odgovorio 
ovim značajnim riečima: »Nitko nije bolje i veće za hrvatsku 
stvar kroz ovo doba učinio, nego je to učinila Matica Hrvatska«. 


Iza uzpostave Nezavisne Države Hrvatske svi su zahtjevi 
nacionalnoga načela, za koje su se odbornici borili, bili. ostvareni, 
pa je Matičin rad u tom pravcu završen, i ona se povratila izklju- 
čivo svome kulturnom radu, nastojeći, da se on uskladi s onim 
narodnim značajkama: “nesebičnošću, čovječnošću i idealizmom, 
kojima je bio prožet rad našega naroda u prošlosti, a koji su 
značajke naše vrste i koji se u vlastitoj i nezavisnoj državi mogu 
slobodno i najbolje ostvariti. 


Treba imati pred očima, da svaki nacionalizam ima pozitivnih 
i negativnih strana; pozitivnih, ukoliko svaki narod hoće. da 
ostvari slobodu i nezavisnost na svom vlastitom prostoru, da tako 
s njega odstrani tuđu vlast i gospodstvo, te da izgradi do najvećega 
izražaja svoje duhovne osobine, po kojima daje prinose obćoj 
kulturi čovječanstva; negativni pak, ukoliko svaki narod u svojoj 
umišljenosti ne vidi, da ima uz svoje dobre osobine još i loših, pa 
kada hoće silom da svoje loše osobine nametne drugima, događa 
se ono, što je njemački pjesnik Grillparzer prorekao: da se ide 
od nacionalnosti do bestialnosti. Ne smije se ljubav za vlastitu 
domovinu pretvoriti u mržnju spram drugih naroda i njihovih 
domovina; »mora se misliti, da se udes i vriednost svoga naroda 
može popraviti s vrednotama drugih naroda; može se i mora se 
za druge narode imati osjećaja, štovanja i ljubavi, a da se time 
ne umanjuje ljubav za svoj vlastiti narod; mora se doći do spo- 
znaje, da narod, koji sebi umišlja, da je savršen, i da time stoji nad 
drugim narodima, te misli, da je kod njega sve dobro, da time 
»sprečava vlastiti izpon do viših vrednota.« (H. de Man). 

Moramo uviek imati na umu krasnu Herderovu misao, »da 
su svi narodi bez“razlike misli Božje«, i onu istinu, koju je izrekao 
španjolski filozof Ortega y Gasset, da svaki narod svojim kul- 
turnim doprinosima ostvaruje dio vječne istine, i rieč njemačkog 
pisca Burdacha, da svaki narod mora biti ogledalo Božanstva, da 
svaka narodna kultura bude posebna slika Božanske stvarajuće 
snage. 

/ Čovječanstvo će iza ovoga svjetskoga rata stajati opet kao i 
iza posljednjega rata (1918.) pred psiholožkim problemom, koji je 
englezki pisac William James — citiram ga ovdje prema nje- 
mačkom piscu Henriku de Manu — označio traženjem moralnog 
ekvivalenta rata, pa bi se taj problem mogao riešiti prema de 
Manovoj krasnoj misli tako, ako se nacionalna dinamika pretvori 
u socialnu dinamiku, pa iza ovoga svjetskoga rata nastupi novi 
Tat svih naroda protiv biede i socialnih nepravda. 





Dr. LJUBOMIR MARAKOVIĆ, ZAGREB 


STOTINU GODINA HRVATSKE 
KNJIŽEVNOSTI I »MATICA 
HRVATSK A« 


Prilikom svoje petdesete godišnjice god. 1892. izdala je Matica 
Hrvatska »Spomen-knjigu« pod uredničtvom Tade Smičiklasa i 
Franje Markovića. U njoj je na prvome mjestu .»Poviest Matice 
Hrvatske« kroz prvo pola stoljeća njezina obstanka, a zatim knji- 
ževni likovi »znamenitih članova uprave Matice Hrvatske«, i to 
upravo samo onih, kojih nije više bilo među živima: Janka Dra- 
škovića, Ivana Mažuranića, Matije Mesića, Ivana Kukuljevića 
Sakcinskoga, Augusta Šenoe, Janka Jurkovića, Vjekoslava Babu- 
kića, Stanka Vraza. Iza toga sliede »znameniti dobrotvori«: Ivan 
Nep. Drašković, Dušan Kotur, Antun Mažuranić, Adolfo Veber- 
Tkalčević. Uzme li se u obzir, da je »Matica« osim toga prije ili 
poslije 1892. izdala djela svih znamenitijih umrlih pjesnika i pisa- 
ca s dobrim uvodima o njihovu životu i radu, kao: Botića, Prera- 
dovića, Nemčića, Bogovića, Šenoe, I. Dežmana i dr., to se može 
kazati, da se Matica dostojno odužila književnosti, koju je podu- 
pirala i njegovala, koliko se god pružala za to prilika. Značajno 
je pri tom to, da svi ti pisci ne dopiru dalje od Šenoine smrti. 
Sasvim je prirodno, da se o živima nije moglo pisati već s toga - 
jednostavnoga razloga, što njihov rad još nije bio završen. 


Kad bi »Matica Hrvatska« htjela danas postupati na sličan 
način, trebala bi iznieti život i djela svih realista i pisaca iz nji- 
hova razdoblja, jer je od njih živ još samo Janko Leskovar, koji 
čini i tako već prielaz k Modernoj. No i od pripadnika nekadanje 
Moderne došlo bi ih već nekoliko u obzir: tako napose Matičin 
višegodišnji predsjednik Dragutin Domjanić, pa također već pre- 
minuli pisac »Vukova«, Milutin Cihlar-Nehajev. Kad bi se uzeli 
u obzir samo »članovi uprave«, onda bi dakako izbor bio uži, pa 
bi izpali na pr. neki od najizdašnijih pisaca Matičinih, kao Gjalski 
i Novak. No kako Matica ne bi u osvrtu na stotinu godina svoga 
rada ni mogla ni htjela uztrajati pri sasvim formalističkom načelu, 
da pred svoje čitaoce — a po tom i pred čitavu hrvatsku javnost 
— iznosi samo zasluge svojih znamenitih odbornika, nego da u nj 
uključi po mogućnosti čitav krug svojih zaslužnih suradnika, to 
bi taj rad bio daleko obsežniji i zamašniji. Matica je stoga odlu- 

čila, da među svojim jubilarnim izdanjima donese Poviest hrvatske 
književnosti prof. M Kombola. Na taj će način u podpunoin 
obsegu obuhvatiti i iznieti čitavu sliku hrvatske književnosti, iz 
koje ne će biti težko razabrati ulogu Matice u izdavanju hrvatskih 
pjesnika i pisaca, a i njihove zasluge za razvoj »Matice Hrvatske«. 

Stota godišnjica zatekla je Maticu usred burnih i prezname- 
nitih događaja, koji su donieli mnogo svietlih i velikih časova, 
ali ujedno i težke krize, a napose na polju gospodarskog i uobće 
materialnog obstanka hrvatske kulture i njezinih radnika. Stoga je 
štošta od onoga, što je trebalo biti već učinjeno, zaostalo 
ili odgođeno. Pa ako se u ovaj čas »Matica« i ne može dostojno 
odužiti svojim zaslužnim suradnicima, potrebno je kazati bar ne- 
koliko rieči o odnosu Matičinu prema književnosti. To više, što je 
u posljednjim desetgodištima — ili upravo u čitavoj drugoj polo- 
vini svoga stoljeća — Matica protiv svoje volje došla u središte 
književnih borba ili je opet sama morala poći u borbu za svoj 
nacionalni ideal. Stoga se možda kome činilo, da nije dosta mara 
posvetila cjelini hrvatske književnosti. 

Izdavači »Spomen-knjige« iz god. 1892. nisu ni slutili, da je 
njihovim djelom označeno i jedno značajno razdoblje u razvoju 
Matice, jer se ne mnogo iza toga počelo javljati ono, što je kroz 
nekoliko godina živo potresalo samim temeljima Matičina rada. 
Ali da se pravo uoči kritično razdoblje Matičine poviesti, treba se 
bar koliko je moguće unatrag osvrnuti na prošlost Matice kao 
izdavača predvodnih hrvatskih pisaca. Pri tom treba razlikovati 
tri razdoblja: prvo od 1842. (dotično 1843.) do 1875., zatim od 1875. 
odprilike do 1900., pa od početka stoljeća do danas. Za prvoga 
razdoblja Matica je od suvremenih pisaca izdala samo Demetra 
i Vraza, dok je kao glavni svoj zadatak smatrala izdavanje starih 
pisaca: Gundulića, Palmotića, DĐorđića, Kačića. Matica je tako 
htjela izpuniti svoj zadatak, da unapređuje i njeguje književnost. 
Suvremeno stvaranje htjela je povezati s prošlošću, koja je tre- 
bala dati uporišta i pobude mladoj preporodnoj književnosti, a od 
suvremenih pisaca »Matica« je izdala upravo one, koji su u tom po- 
gledu bili upućeni na njezinu pomoć. Značajno je, da Ivan Ma- 
žuranić, koji je jedno vrieme bio i predsjednik Matice, nije izdao 
ništa njezinim posredovanjem, premda je inače baš za Matičino 
izdanje i po njezinoj naručbi izradio svoju znamenitu dopunu 
»Osmana«. Kao imovno nezavisan čovjek našao je drugdje mo- 
gućnosti, da izda svoga »Smail-agu«. 

Matica Hrvatska nikada nije htjela biti diktator ili izključivi 
vođa u književnosti, Ona se nije htjela ni prikloniti nikojem knji- 
ževnom smjeru, ali je izključivala iz svoga okvira djela, koja su se 
po njezinu mišljenju kosila s njezinim nastojanjem. A to nasto- 
janje nije značilo političko, stranački obojeno rodoljublje, nego 
u prvom redu one osnovice, na kojima se izgrađuje i mora izpra- 
divati obstanak naroda i borba za slobodu: moralna čistoća 1 zdrav 
družtveni poredak. Ono, što je doduše nastojalo doći do istoga 
cilja, ali sredstvima, koja su bila manje pristupačna Matičinim 
čitaocima, ili je samo izostalo ili je bilo odklonjeno. Tako Kumi- 
čićeva »Olga i Lina«, »Pobieljeni grobovi« ili sl., premda idući za 
dobrim ciljem, nisu ušli u Matičina izdanja, jer je njihov drastični 
naturalizam bio zazoran velikom broju Matičinih čitalaca. Tako 
— premda je Gjalski bio iza Šenoe najomiljeliji pisac - Matičine 
publike — nije Matici odgovarao njegov roman »U noći«, zbog 
podvojenosti, koju bi izazvao svojim aluzijama na političke stran- 
ke. Nije ušao ni roman tragične sudbine hrvatskoga književnika 
»Radmilović«, vjerojatno zato, jer bi se on mogao tumačiti kao 
neizravna obtužba same Matice, koja kao da nije dovoljno podu- 
pirala hrvatske književnike. A baš slučaj Vjenceslava Novaka, 
kojemu je Matica u roku od 16 godina (od »Pavla Šegote« 1888. do 
»Zapreka« 1905.) izdala osam knjiga, pokazuje, koliko je Matica 
izlazila u susret piscima, potrebnim podpore. 


“ Dakako da bi bilo zanimljivo izpitati, tko je bio uzrokom, što 
pojedina djela ili čak i pisci nisu postali Matičinim suradnicima: 
odbor družtva svojim odlukama, ili sami pisci. Što se tiče Matice, 
jasno je, da su i njezini odbornici ljudi, koji mogu pogriešiti. 
Pravilo, da se o rukopisima donose obrazložene pismene izjave, 
koje se na odborskim sjednicama pretresaju, mislimo da je sva- 
kako dokaz, s kakvom objektivnošću i ozbiljnošću Matica pri- 
stupa svomu poslu. Ali treba ujedno priznati. da čitanje ocjena 
nije jednako i čitanju samoga djela. Stoga je oslanjanje na pisme- 
nu ocjenu ipak u biti stvar povjerenja prema ocjenjivaču, a ocje- 
njivač može pri tom i pogriešiti. No činjenica je, da se u neried- 
kim slučajevima ocjena tek djelomično usvaja ili se traži izmjena 
motivacije. Na taj način odbor ipak preuzima skupno odgovornost 
za izdavanje djela. Stoga je opravdano, da ime ocjenjivača ostaje 
tajno, jer sam zaključak nije više njegov čin, nego obveza čitavoga 
odbora. Dakako da odbor može naknadno pozvati .na odgovor- 
nost ocjenjivača, ako je ovaj počinio kakav krupan propust. Ni 
ti slučajevi nisu baš riedki, ali oni ostaju interna stvar Matice, 

kao što se u osjetljivim slučajevima (eventualno i na priedlog 
samoga ocjenjivača) traži još jedna ocjena, da sud o predloženom 
djelu bude što opravdaniji. 


Što se tiče samih pisaca, poviestna je perspektiva još ipak 
prebliza, a da bi se moglo dokumentarno izpitati, koji je od njih 
iz osjećaja takta ili iz kojega drugog stvarnog razloga namienio 
koje svoje djelo drugom izdavaču izvan Matice, ostajući pri tom 


inače Matičinim suradnikom, a koji je od njih ostao izvan Ma- 


tice peradi načelnog ili osobnog kakvog nerazpoloženja prema 
njezinu radu. Čini se, da je Kovačić bio među ovima posljednjima, 
jer je njegov roman »U registraturi« (i samo taj) Matica izdala 
istom posmrtno. Poznato je međutim, da se Kovačić bio još kao 
mlad početnik zakvačio sa Šenoom kao urednikom »Vienca«, a 
objektivna je književna poviest dokazala, da nije pri tom ni- 
kakve krivice bilo na Šenoi. Istina, razilazili su se u političkom 
naziranju, ali je činjenica, da je Matica izdavala Kumičića (Go- 
spođa Sabina 1883., Sirota 1885., Teodora 1889., Obiteljska tajna 
1891., a po smrti: Jelkin bosiljak 1905. i Začuđeni svatovi 1910.) i 
Harambašića (1895.), koji nisu bili manje vatreni pravaši od Ko- 
vačića. Bit će dakle da je kod Kovačića bio uzrokom njegov tem- 
perament ili osobni odnosi, a nije izključeno ni to, da bi na pr. 
kod »Fiškala« Maticu vrieđala Kovačićeva prilično površna i 
umjetnički ne baš duboka kritika hrvatskoga preporoda, kad i 
sama Matica zahvaljuje svoj obstanak zanosima tih vremena. 


Što se tiče ostalih realista, nije ni Josip Kozarac načelno sta- 
jao izvan Matice, koja mu je izdala pripoviest »Među svietlom i 
tminom« (1892.), premda je inače većinu svoga rada izdao izvan 
nje. Pripoviedke kao »Tena« ili »Mira Kodoliševa« bile bi bez 
sumnje naišle na odpcr ili čak uzbunu kod Matičinih čitalaca- 
članova radi svoje smionosti u iznošenju moralnih problema, slično 
kao kod već spomenutih Kumičićevih romana. Istom 1899., dakle 
na prielomu stoljeća, usudila se Matica izdati Tomićevu Melitu, 
koja je u prikazivanju erotskih odnosa ne manje smiona, ali je 
kao roman većega obsega izniela podjednako i druge važne pro- 
bleme, koji se ne smiju podcieniti. Matica je, kako se iz svega 
vidi, iza smrti Šenoine bila za ublaženi, poetizirani realizam. Ne- 
vidljivi čar, kojim je Šenoa, ne kao romantik nego kao superioran 
umjetnik i snažan stvaralac, djelovao na čitalačku publiku, pra- 
vilno je ocienila Matica, izdavši poslije Šenoine smrti njegove 
sabrane pripoviedke u osam svezaka. A ono, što od naših pred- 

vodnih realista nije ušlo u Matičina izdanja, naknadila je ona 
izdavanjem više lokalno označenih pisaca možda manje umjet- 
ničkog, ali zato više stvarnog značenja. Takvi su istarski romani 
Cara Emina, bosanski Osman-Aziza i Edhema Mulabdića, Vodo- 
pićeva »Konavoka« i sl. Matici je očito bilo stalo do toga, da iznese 


* puninu hrvatskoga života u književnom obliku, da svoje čitaoce 


upozna sa životnim problemima svih naših krajeva i naših ljudi. 


Kad se razmatra Matičin tadanji rad u cjelini, mora se uvi- 
djeti, da izdavajući godišnje po nekoliko knjiga književnog zna- 
čaja (u užem smislu), ili kako se onda govorilo »Zabavne knjiž- 
nice«, Matica nije nikako mogla računati na sve sama prvorazred- 
na djela. A u drugu ruku, Matica nije bila družtvo jednoga odre- 
đenog smjera ili družtvo samih književnika. Njezina je svrha bila 


.promicati književnost i utirati joj put sticanjem što širega kruga . 


čitalaca. Tu je svoju zadaću Matica postigla podpuno izgradivši 
tisuće i tisuće hrvatskih redovnih čitalaca, a tu svoju tekovinu 
nije ona nipošto htjela žrtvovati trzavicama oko pojedinih knji- 
ževnih djela. No bez sumnje ima pri tom svoj udio i prilično ne- 
jasno određeni stav naše estetike toga vremena: ni Šenoina Anto- 
logija, koja stoji na pragu drugoga razdoblja Matičina (1876.), ni 
Badalićeva, koja je izdana pod kraj te epohe (1892.), nemaju ni 
jednoga jedinoga redka u nevezanom slogu, a i Markovićeve knii- 
ževne ocjene pojedinih pisaca imaju uviek pred očima poeziju 
visokoga stila. A međutim baš je to razdoblje izpunjeno obilnim 
stvaranjem.na polju romana i pripoviedaka, te jedino sustavno 
izdavanje ruskih realista u prievodu s uvodima i pojedini svezci 
»Slika iz svjetske književnosti« daju neku orientacionu protutežu 
u tom smjeru. Značajno je pri tom i to, da je Matičin odabrani 
pisac bio Turgenjev, a ne Gogolj ili Dostojevski (od njega su 
izdani samo »Zapisci iz mrtvog doma«), dok je na pr. Gogoljev 
»Taras Buljba«, koji bi inače podpuno odgovarao Matičinu pro- 
gramu, ostao zaboravljen. 


Što se tiče trećega razdoblja, ono pripada još živoj književ- 
nosti, pa se stoga ne možemo ovdje pobliže upuštati u potanje 
obrazloženje pojava, koje ono uključuje u sebi. Pod dojmom no- 
vih pogleda na književnost, a očito i pod sugestijom rieči »sece- 
sija«y s kojom su nastupili bečki likovni umjetnici novoga smjera, 
odielio se od Matice čitav niz izvrstnih hrvatskih pjesnika i pisaca 
uz prilično bučne a često i promašene polemičke razprave s jedne 
i druge strane. Matica je ostala u rukama »Starih«, konservati- 

vaca, vjernih dotadanjim načelima Matičina rada, dok su »Mladi« 
imali na svojoj strani jače i nove stvaraoce. Spor, koji je kroz 
nekoliko godina tresao hrvatskom književnošću i stvorio ne baš 
protiv Matice, ali ipak nezavisno od nje, »Družtvo hrvatskih knji- 
ževnika«, sa zadaćom, da,i ono izdaje knjige pa i svoje glasilo, 
»Savremenik«, donio je Matici kroz nekoliko godina priličnu de- 
presiju. Tako između 1900. i 1910. uz neke iznimke preteže vried- 
nost t. zv. »poučne« knjižnice, a od književnosti u užem smislu 
drže Maticu na visini uglavnom stariji, djelomično već i umrli 
pisci. 

Pa ipak već god. 1902. izdaje Matica Vojnovićevu »Dubrovač- 
ku trilogiju«, a 1909. Ogrizovićevu »Hasanaginicu«. Vojnovićevo 
djelo duhom i izražajem odgovara načelima Moderne, dok je Ogri- 
zović samom »Hasanaginicom« doduše tradicionalist, ali je inače 
gorljiv borac »Moderne«. Godine 1911. donosi Šimunovićev roman, 
»Tuđinac«, a 1912. Nazorove »Hrvatske kraljeve« i Vojnovićevu 
»Gospođu sa suncokretom«. Čija je bila pobjeda? U tomu nije 
pitanje. Nesumnjivo su »Mladi« bili jači, izvorniji i bogatiji ta- 
lentima. Ali je istina i to, da su se oni u svojoj prvoj borbenoj 
nasrtljivosti razmjerno brzo izcrpli. Njihov nastup u Matici znači 
doduše pobjedu nad nepopustljivom upornošću »Starih«. Ali znači 
ujedno i povratak u Maticu. Ova načelno nije prihvatila njihova 


programa, ali je prigrlila njihova djela, koja su odgovarala Ma- 


tičinu nastojanju, da približi čitaoce književnom stvaranju, a ne 
da ih raztjeruje naglim skokovima ili u prvi mah za njih neshvat- 
ljivim iznenađenjima. Propast dubrovačke republike i sjaj hrvat- 
skih kraljeva bili su pristupačni Matičinim čitaocima, makar iu 
najmodernijem obliku, a oni su im ujedno učinili prilaznim i sam 
taj novi umjetnički izražaj »Moderne«. Iza svjetskoga rata ušli 
su u Matičina izdanja i Begović i Nazori Domjanić i Livadić i Ne- 
hajev, a trajno su ostali izvan nje samo oni, koje je smrt spriečila 
u daljem razvoju: Vidrić i Matoš. 

Drugi je potres u hrvatskoj književnosti izazvala oluja ekspre- 
sionizma. Kako je taj smjer bio bitno vezan o socialno-revolucio- 
narna nastojanja nemirnoga razdoblja oko svjetskog rata, bio bi 
on još osjetljiviji za Maticu, da nisu sami njegovi zastupnici. sebe 
izlučili iz svakog dotadanjeg nastojanja, te ostali »nezavisni«. A 
to je značilo osnivanje efemernih književnih glasila 1 neprestano 
mienjanje nakladnika. Međutim je Matica, da bude objektivno 
lojalna i prema tome smjeru, izdala pojedina djela i M. Krleže i 
A. Cesarca, a posmrtno i izbor pjesama A. B. Šimića, ali je ipak 

glavno stvaranje ekspresionizma, idući za socialno-političkom 
aktuelnošću, ostalo izvan Matice. 

Međutim se ubrzo slegnula najezda ekspresionizma, a u tež- 
kim vremenima, koja su nastala za hrvatski narod, Matica' je 
osjetila kao svoj životni zadatak, da u što većoj mjeri okupi oko 
sebe hrvatske književne stvaraoce i da omogući izlaženje njihovih 
djela, pa i takvih, koja ne bi odgovarala značaju i značenju Ma- 
tičinih redovnih izdanja. Tako je- — nakon prolaznog pokušaja 
sa »Zabavnikom« — oecnovan 1935.-6. novi niz godišnjih izdanja 
»Suvremene knjižnice«, u koju je ušao čitav niz romana, pripo- 
viedaka i eseja što mlađih, što starijih pisaca. »Zabavnik« — niz 
knjiga izvan redovnih izdanja bio je izprva zamišljen kao štivo 
lagljega značaja, koje bi omogućilo vezu širega kruga obrazova- 
nijih čitalaca s književnošću u višem smislu. Osim toga imao 
je on, makar i uz žrtvovanje viših književnih zahtjeva, više na- 
glasiti sam stvarni sadržaj, uzet iz suvremenog zbivanja, jer je 
književnost sve više postajala utočištem hrvatske borbene misli 
radi sve veće oštrine cenzure dnevnih listova. Međutim je uskoro 
pretegnula misao, da su baš oni književnici, koji stavljaju više i 
jače zahtjeve svome stvaranju, ostali bez primjerena izdavača, od- 
kad su prestala izlaziti izdanja Družtva hrvatskih književnika. 
Stoga je umjesto »Zabavnika« niz »Suvremene knjižnice« okupio 
oko sebe u što većem broju mlađe sile, a ujedno pružio Matici 
mogućnost, da proširi i pojača svoju djelatnost na polju romana 
i eseja. 

Doda li se k tomu još, da je Matica odmah izprva (1842. i 
dalje) preuzela pod svoje okrilje Vrazovo »Kolo«, pa poslije Bo- 
govićev »Neven«, a zatim u dva navrata »Vienac«, to se može 
predstaviti, koliko je Matica učinila za književnost i na polju po- 
vremenih časopisa. Za vrieme borbe »Starih« i »Mladih« izdavala 
je Matica i svoj »Glas« kao borbeno glasilo prolazna značenja. 
No svakako je svojim značenjem i za Maticu i za čitavu hrvatsku 
javnost nadkrilio sve te časopise osnutak »Hrvatske Revije« 
(1928.), koja je zasnovana kao reprezentativni mjesečnik velikoga 
stila, koji će dostojno predstavljati hrvatsko kulturno nastojanje 
i izvan granica Hrvatske. Dok je druge časopise Matica. više ili 
manje podupirala ili pomagala osnivati, Hrvatska je Revija njezino 
vlastito djelo. Pokrenut u godinama gospodarske krize, taj je 
časopis stavio Maticu i pred pitanje deficita, a da ona ipak nije 
uzmaknula. 3 

Vremena su i za samo književno stvaranje postajala teža. Hr- 
vatska književnost nije mogla namaknuti svojim  stvaraocima 
sredstva ni za pristojan obstanak, a kamoli za dokolicu i pribi- 


ranje građe, kakvo traži izrađivanje velikih djela, u prvom redu. 


romana. Uzdrhtala i uzbuđena atmosfera vremena donosila je uz 
to u prvom redu lirsku dinamiku ili kratkoću fragmentarno napetih 
kroničkih »bilježaka« vremena. Takvo stvaranje težko doživljuje 
sabiranje u knjige. Za nj je časopis najprikladnije poprište i stje- 
cište. Osim toga postali su na taj način Matičinim suradnicima 
gotovo svi hrvatski pisci, koji inače ne bi s bilo kojega razloga 
namienili Matici svoja djela u obliku knjige, ili ih ona ne bi mogla 
u tom obliku prihvatiti. Treba naime uzeti u obzir, da je prema 
svojim članovima Matica preuzela neke obveze s obzirom na sa- 
držaj i značaj svojih godišnjih izdanja. Hrvatska Revija nije me- 
đutim nikoga vezala, osim svojih predplatnika. Stoga je u drugu 
ruku njezino pokretanje bilo smion čin, no hrvatski književnici i 
čitava javnost pokazali su, da ga umiju i pravilno ocjeniti. Hrvat- 
ska Revija postala je dostojno žarište književnog nastojanja, na- 
stojeći da najširokogrudnije izađe u susret književnicima, ali uza 
sve to neustrašivo naglašujući i svoj načelni hrvatski borbeni stav. 

K tomu treba dodati, da je Matica, nastojeći da što vjernije 
čuva tradicije svoga rada, kao neki daleki nastavak  Vrazova 
»Kola«, godine 1905. pokrenula »Hrvatsko Kolo«, obustavljeno 
god. 1912. (7 knjiga), no obnovljeno i opet 1927. kao redovna 
knjiga godišnjih izdanja. I tim je učinjeno mnogo za pribiranje 
i izdavanje književnog stvaranja sitnijega obsega 1 okvira. A ko- 
liko je taj godišnjak koristan i prikladan, pokazuje njegov sve 
veći obseg iz godine u godinu. Može se mirno kazati, da je »Hr- 
vatsko Kolo« najviše pridonielo razvoju hrvatskoga eseja, te naj- 
suvremenije književne vrste, koja ne znači samo pomnjivo i sigur- 
no izgrađen oblik izraza, nego i jasnu i određenu misao, izrečenu 
redovno baš u pravi čas. 

»Mala knjižnica«, koja je pokrenuta u novom nizu 1932., za- 
mišljena je prvotno više kao zbirka priručnika i malih kompendija 
za različite, u prvom redu po hrvatski život važne struke. Među- 
tim je i ona u pojedinim svojim svezcima postala nosiocem zna- 
menitih esejističkih radova, a u drugima je opet doniela priloga 
za izučavanje književnosti. 

Napokon je 1941. Matica zahvatila svojim radom još jedan 
posebni krug čitalaca: djecu i odrasliju mladež. Namjera je pri 
tom bila dvostruka: prvo, da Matičina misao i njezino ime već od 

malih nogu prodru u sviest svih pismenih Hrvata, a drugo, da se 
potakne i omogući i na tom polju književno stvaranje, koje je kod 
drugih naroda stvorilo djela bezsmrtne slave i vječne vriednosti. 
Uz to Matica može i hoće toj vrsti književnosti dati što dostoj- 
niji vanjski oblik, da pokaže, kako je knjiga za mladež važan čin- 
benik i za odgajanje ukusa, napose u narodu, koji je unatoč svim 
borbama, zaprekama i potežkoćama zasvjedočio upravo nevjero- 
jatnu stvaralačku snagu na polju likovnih umjetnosti i ukrasnog 
umieća. 

Matica Hrvatska premašila je do danas brojem svojih izdanja 
dobre tri četvrtine prve tisuće. U njima su zastupane znanosti 
različite vrsti djelima, koja su neriedko ostala uzorom svoje vrsti. 
Ali je svakako najjači udio pripao književnosti, koja lakše govori 
duhu i osvaja srdca, a uz to na poseban način goji i njeguje naj- 
veće blago Hrvata, materinsku rieč, hrvatski jezik i izražaj. 

VLADOJE DUKAT, ZAGREB hi 


ZGODE I NEZGODE DROBNIČĆEVA 
RJEČNIKA 
UOČI NJEGOVE STOGODIŠNJICE 


Habent sua fata libelli. 


Godine 1842. izdao je Ljudevit Gaj svoj »Nčmačko-ilirski 
slovar, sastavljen po I(vanu) Mažuraniću i Dru. J(akovu) Užare- 
viću«. Premda ni u pozivu, što ga je Gaj upravio na obćinstvo 
(»Poziv k predplati na prvi ilirski rječnik ili slovar s organičkim 
pravopisom«; Danica Ilirska 1841., br. 15), ni u predgovoru “sa- 
moga rječnika nema spomena o tome, da bi iza toga njem.-ilir. 
imao izaći kao nadopunak još i ilir.-njem. rječnik, ipak kao da se 
to obćenito očekivalo, pa su čak i neke pripravne radnje za taj 
drugi rječnik već bile započete. Šulek, na pr., oglašujući MU (= 
Mažuranić-Užarevićev slovar) u njemačkom časopisu Croatia, 
koji je u ono doba izlazio u Zagrebu, izriče (u članku »lIlirische 
Literatur«; u br. 40. od god. 1841.) nadu, da će trudom istih leksi- 
kografa doskora izići i drugi, ilirsko-njemački, dio rječnika 
(»Mčchte nur auch der ilirisch-deutsche Teil bald nachfolgen, wo- 
durch die Ilirier die Schitze, welche in ihrer wahrhait sch&nen 
Sprache geschrieben sind, ihren iibrigen Volksbriidern u. iiberhaupt 
der ganzen gelehrten Welt zuginglich machen«). Šulek je u ono 
vrieme bio faktor u Županovoj tiskari, pa je kao takav — i kao 
novinar — zacielo posve dobro bio upućen u ondašnje književne 
poslove. G 

Tako je isto i Stanko Vraz očekivao, da će iza njem.-ilir. izići 
i ilir-njem. dio rječnika. U prvoj knjizi Kola, u kojoj je pod 
pseudonimom »Jakob Rešetar iz Cerovca« objavio MU, čitamo 
na str. 148. još i ovaj dodatak: »Pri toj prilici usuđujemo se moliti 
ga [izdavatelja Ljudevita Gaja] te bi izvolio nastojati, da se i II. 
dio (ilirsko-njemački) što brže na dan izdaje.« Jer prvim dielom 
zadovoljena je samo želja »onizih što knjige pišu« — a tih ima 
kud i kamo manje; oni drugi »što knjige štiju« i kojih ima kud 
i kamo više... »ginu i tuže za drugim dielom kao gladan za hlje- 
bom.« — »Ta želja i tužba može se baš narodnom nazvati, jerbo 
svagdje, gdje sam god bio, s kim sam god ustmeno ili pismeno 
govorio, izjavljao ju je, zato ju i ovdje napominjem, što sam kao 
spisatelj učiniti dužan. Glas naroda, glas sina Božijega« [kurziv u 
originalu]. ' 

Želju svoju ponovio je Vraz u rusko-poljskoj Dennici 
(Jutrzienka), koju je izdavao Petar Pavlović Dubrovski u Varšavi, 
Članak Przeglad Literatury Slowian poludniowich (1843, III, 20—51). 
koji potječe od Vraza, sadržava ovu napomenu [prevodim iz polj- 
skoga]: »Mnogo se potražuje drugi dio (ilirsko-njemački) [rječni- 
ka], koji još nije“izdan. Naši čitatelji, osobito iz gornjih strana, 
takvom ga nestrpljivošću očekuju, kao ožeđali hladnu vodu. Do- 
bro bi bilo, kad bi Matka [Matica] uzela na se to izdanje. Imamo 
namjeru na idućoj skupštini Matke nešto reći o tome...« 

Međutim, MU nije toliko uspio, koliko je Gaj očekivao, ni u 
moralnom ni u financialnom pogledu, pa stoga nije čudo, da je 
on, ako je možda i imao namjeru izdati drugi dio MU, doskora 
tu namjeru napustio. »...to djelo [MU]«, piše Vraz Erbenu 
3. II. 1842. (Dčla V, 321), »ovdje ne zadovoljava ni glede savr- 
šenosti ni glede ciene, nad kojom obćinstvo vrlo tuži«. MU se 
naime prodavao po šest forinti srebra, a to je bez sumnje visoka 
ciena za ono vrieme te za knjigu, koja ne broji više od XVIII + 
486 strana velike osmine. 

Ali zato se nije prestalo nastojati o tome, da toliko poželjeni 
i potrebni drugi dio MU, ili bar uobće kakav slični ilirsko-nje- 
mački rječnik iziđe na svietlo. To i opet doznajemo iz nekih pi- 
sama Vrazovih, a čini se čak, da se i sam Vraz trudio oko pri- 
pravnih radova za takav rječnik. Tako čitamo u pismu, što ga je 
pisao »posestrimi Dragojli« [Štauduar] 15. VII. 1841. (Dčla V. 
267) ovu bilježku: »Sutradan pojdoh prama Slov. Bistrici. Na srč- 
dini puta posčtih moga pobratima kapelana [Oroslava] Caffa. 
glasovitog i uznešenog Slavjana i Ilira, koj prvu mčstu [sic] između 
učenih Štajerskih Ilira i domorodaca zaslužuje. On je mnoge za 


.me nakupio pčsme, a za drugi dčl ilirskog rččnika mnoge, još na- 


poznate svčtu ilirskom rčči [moj kurziv]. Uči također ilirsku bota- 


"niku.« A o svojoj vlastitoj suradnji pri rječniku iznosi on u pismu, 


za koje izdavač V. knjige »Dčla« (Franjo Petračić) drži, da je bilo 
upravljeno Erbenu i stavlja ga u godinu 1841., ovo očitovanje 
(»Dčla« V, 271/272): »Nu molim Vas, da se gledeć na vrčme: do 
kada, ničemu nenadate od mene, jerbo dojduću zimu bitće posla 
do prčko vrata što izdanjem drugog razdčika nar. pčsni ... a što 
rččnikom ilirskim, pri kojem ću (kako sada stojimo) i ja od strani 
gornje Ilirie raditi [moj kurziv].« Možda čak i bilježka u konceptu 
pisma za Čelakovskoga, kojemu Petračić nije mogao odrediti vrie- 
me (1840. ili 1841.), potvrđuje ovo očitovanje: »Sada marljivo ra- 

dimo na rččniku, a Babukić i na obširnoj slovnici«' (Dčla V, 207; 
kurziv je moj). To »radimo« svjedoči, da su se pored Vraza i 
drugi brinuli oko rječnika, t. j. oko drugog diela MU-a. 

Što je dalje bilo s tim predradnjama, nije poznato. Sigur- 
no je samo to, da je dvie tri godine poslije izdanja MU-a 
»Matica Ilirska« prihvatila rukopis jednog hrvatsko-njemačkog 
rječnika, što ga je izradio Slovenac Josip Drobnić, kapelan u 
Dolu blizu Laškoga Trga u Štajerskoj. Kako je došlo do toga, da 
je M. i. preuzela da izda hrvatsko-njemački rječnik izrađen od 
jednog Slovenca, kraj već učinjenih predradnja i kraj prokušanih 
hrvatskih leksikografskih stručnjaka Antuna i Ivana Mažuranića, 
pa i Babukića, ne može se više dokumentarno utvrditi. Službeni 
nam podatci o tom činu nedostaju. Već ni Tadija Smičiklas, pišući 


poviest M. I., nije mogao »uza sav trud« svoj naći nijednog za-. 


pisnika Čitaonice, odnosno M. 1., »od maja god. 1845. do oktobra 
1846.« (Spomen knjiga Matice Hrvatske str. 19). Smičiklas je samo 
našao zapisnik sjednice od 6. X. 1846., u kojoj se razpravljalo o 
izdanju Kola; no je li se u toj sjednici povela i rieč o Drobnićevu 
rječniku, Smičiklas ne zna, a od onda se i taj zapisnik izgubio. 
Smičiklas prosto izvješćuje, da se »od godine 1846. započeo ... 
štampati rječnik Drobnićev, i to u Beču, jer u Zagrebu nije bilo 
za rječnik potrebnih: sitnih pismena.« Moglo bi se tek nagađati, 
da je u tom poslu bio posrednikom Vraz kao jedan od glavnih 
zagovarača izdanja jednog hrv.-njem. rječnika. Nije nemoguće, da 
je on uistinu, kako to obećava u Dennici, iznio o tome priedlog 
u Matici; a kako je bio prisan prijatelj Drobnićev, k tome uvažen 
član Čitaonice (izabran njezinim tajnikom 30. rujna 1846.), mogao 
je, mislim, izposlovati, da se prihvati gotovi .već rukopis jednoga 
hrvatsko-njemačkoga rječnika, ma i došao on iz tuđine. Ali u ko- 
respondenciji njegovoj, koliko god bila obsežna i obilna, nisam 
na žalost našao nikakve bilježke o tome. 

O Josipu Drobniću donosi »Slovenski biografski leksikon« 
(Ljubljana 1925.—1932.; I, 145/6) ove glavne podatke: 

Drobnić se rodio 18. travnja 1812. »pri sv. Hemi kraj Sotle«. 
Svršivši gimnaziju u Celju, bogoslovlje u Celovcu, posta god. 1839. 
duhovnik, te je deset godina kapelanovao u raznim mjestima donje 


1 To bi možda mogla biti slovnica, koja je kasnije izišla kao prilog 
uz Drobnićev rječnik. Ali Babukić tvrdi (u predgovoru rječnika), da je 
»osnovu gramatike ilirske« za Drobnićev rječnik počeo pisati »mčseca 
Prosinca (Dec.) plrošle] glodine]j«,y a to je godina 1848. Prema tome, 
ako je navod Vrazov točan, to je pismo moglo biti napisano istom god: 
1848., a ne 1840. ili 1841., kako to nagoviešta Petračić.. 

Štajerske. Službu pomoćnog gimnazijskog učitelja u Celju, koju 
je dobio 1849., morao je 1851. radi bolesti napustiti: Bivši onda 
neko vrieme, do svog umirovljenja 1852., kapelan u Vitanju, pre- 
seli u Trst, gdje je poučavao u Vehoyarovu privatnom zavodu; 
a god. 1857. pođe u Graz, gdje je bio učitelj slovenskoga jezika u 
gimnaziji. Tu je i umr'o 5. kolovoza 1861, »Kot dijak je nabiral 
nar. pesni za Stanka Vraza [»Narodne pčsni ilirske«, tiskane 1839.), 
ki ga je predobil za ilirsko idejo; zato je spisal precej [vrlo] 
obsežen  Ilirsko-nčmačko-talianski rččnik  [1846.—1849.].« God. 
1850. osnovao je tjednik »Slovensku Čbelu«, u kojoj je surađivao 
i Vraz, ali zbog maloga broja predplatnika, taj je list za kratko 
vrićme uginuo. Kasnije je on nakanio izdavati list »Triglav«, koji 
je trebao biti pola hrvatski (ilirski) pola slovenski, ali je osnovu 
napustio, kad je god 1858. počeo izlaziti »Slovenski.glas«. 

Najzad treba još i to spomenuti, da je Drobnić desetak godina 
iza svoga hrvatskoga rječnika (točno god. 1858.) u Ljubljani izdao 
slični slovenski rječnik pod nadpisom: »Slovensko-nemško-talian- 
ski in taliansko-nemško-slovenski besednjak«. 


Drobnić bijaše već kao mlad bogoslov oduševljen rodoljub. 
Davorin Terstenjak javlja 9. III. 1839. iz Gradca Oroslavu Cafu: 
»Iz Celovca piše mi jedan bogoslovac i vjerni domorodac z' ime- 
nom Jos. Drobnić, da on i drugi jošće nekoi domorodci narodnost | 
u bogoslovnici lavantinskoj razšire, da se tako živa uzdarži Slo- 
vanština, akoprem rčvni g. Slomšek iz nje preminu« (K. Štrekelj: 
Pisma in zapiski iz Cafove ostavine [Zbornik Slovenske Matice II 
(1900.) str. 221]. Hrvatski je, po kazivanju znanaca, Drobnić dobro 
znao, iako ga nikad nije bilo u Hrvatskoj. »..pokazuje nam že 
sama dobra osnova toga rččnika [Drobnićeva]« — piše Ivan Ma- 
cun (»Književna zgodovina slovenskoga Štajera« [V Gradcu 1883.; 
str. 148/9) — »da se je Drobnić veliko pečal (sich befassen) s tem | 
jezikom [hrvatskim], kojega je tudi znal prav gladko pisati, kakor 
to dokazujejo njegovi listovi in žalibog [!] tudi neki dopisi v 1. 
tečaju Pozora t. j. leta 1861.2 Ilirski patriotizam njegov bijaše 


o iskreni dubok. U pismu pisanu  Vrazu god. 1843. izjavljuje on: 


»Narodna sviest u Hrvatskoj ognjište je narodne sviesti u Ko- 
ruškoj i Štajerskoj. Svaki dan to više spoznajemo, da ste vi hr- 
vatski Iliri jedini spasitelji naše narodnosti u gornjoj Iliriji, koja 
bi bez vašega poticaja morala za njekoliko godina propasti pod 

* U Pozoru 1861. ima uistinu nekoliko dopisa iz slovenskih krajeva 
pod različnim šiframa, ali se ne može utvrditi, jesu li to baš Drobnićevi 
članci. 

pritiskom niemčenja. No ta pogibelj ne prieti nam više, od kada 
je božanska vatra ilirstva iz svoga središta, Zagreba, počela svo- 
jimi blagotvornimi zraci ogrijavati sve Ilire.« (Spomen-knjiga Mat- 
Hrv.; str. 259). 

Smičiklasova konstatacija, da se rječnik »započeo« tiskati 
god. 1846., ne odgovara činjenicama. Taj je posao morao odpočeti 
prije, a najkasnije u toku god. 1845. Sam pisac nije sudjelovao 
pri tom poslu, jer je boravio daleko od Zagreba, pa su uredničtvo 
rječnika i nadgled nad tiskanjem bili povjereni Vjekoslavu Babu- 
kiću i Antunu Mažuraniću. Čini se. uostalom, da se odbor M. I 
baš nije osobito pouzdavao u vrstnoću već prihvaćenoga i od 
Vraza po svoj prilici preporučenoga djela, jer je Antunu Mažura- 
niću bilo stavljeno u dužnost, da u rukopisu, kako to iznosi Ba- 
bukić u svom predgovoru rječnika »pončšto [moj kurziv] nčmačka 
znamenovanja izpravi, i talianska dodade, imajuć naime ponajviše 
u tom razlog posestrime naše Dalmacije, gdje je talianski jezik 
po gradovieh zavladao.« To isto priznaje i sam pisac rječnika, 
kazujući u svom predgovoru, da je njegov »mali rččnik ... po 
g. prof. Antunu Mažuraniću prerađen i znamenito [moj kurziv] 
umnožen, te po njem i talianskim jezikom protumačen« bio. 

Po želji odbora i prema obećavanju danomu predplatnicima 
rječnika, trebalo je djelo biti dotiskano već u siečnju 1846. Ali 
to se nije dogodilo, pa stoga Babukić pol godine kasnije daje o 
tome obćinstvu izvještaj i ujedno razjašnjenje o razlozima toga 
otezanja, u članku, koji: je izišao u Danici, broju 26., od 27. lipnja 
1846. Kako je taj izvještaj, koliko sam našao, prva vjest o rječ- 
niku, koja je odjeknula u našem novinstvu, a sama je po sebi za- 
nimljiva, prenosim je ovdje u cielosti. Radi razjašnjenja pripo- 
minjem, da je rječnik imao izići u četiri odjelita svezka, od kojih 
se svaki prodavao po 40 novčića. Članaks glasi: 


Književne včsti. 
Ilirsko-nčmačko-talianski 
Mali Rččnik 
od Josipa Drobnića. 


(Svezak pArvi. Troškom Matice Ilirske. U Beču. Tiskom jer- 
menskoga manastira. 1846. u 16. str. 160 od A do Naspavati se) 
već je gotov i u kratkom će ga svakolika p. n. gospoda 


% Izvorni pravopis Babukićev ovdje i svuda dalje pridržan. 

predbrojnici, što su na svezke predbrojili, u ruke dobiti. Tisak 
je čist i knjižica u istinu spretna, da se može uzporediti sa proiz- 
vodi ostaloga sa. ukusom: izobraženoga svčta. 

Ovom prigodom nemogu propustiti, da nčkoliko rččih nepro- 
govorim, što se tiče izdavanja istoga rččnika. A i dužnost me 


.nuka, da progovorim; jer sam u imenu odbora sl. družtva narodne 


čitaonice zagrebačke obećao, da će parvi svezak po učinjenoj 
pogodbi sa tiskarnom jermenskom u Beču iziti do konca Sččnja 
(Jan.) t. g. [1846.] za stalno i neprotislovno. I time stavismo i rok 
predplate do konca Lipnja (Jun.) t. g. Pa evo dosada jedva smo- 


gosmo i parvi svezak. Pitat će, — kao što su već i pitali — p. n. 
88. visokoštovani predbrojnici i utemeljitelji Matice: s koga 
uzroka zaostadč to dčlo? — Odgovaram: Želja goruća i preko- 


redna, u govoru stojeći rččnik čim prie na svčt izdati, neviđaše 
[nevidjaše] nebrojenih zaprčkah, koje se kao kule nagomilaše i 
koje ovdč potanko izlagati i nabrajati svakomu bi se marzilo, — 
te obeća u tako kratkom vremenu u ruke štovanoga obćiristva 
predati ga. Najglavnii pako uzrok, što se to dčlo oteže, jest dale- 
čina mčsta, gdje se isti rččnik štampa. A moradosmo tamo iz 
nama najbolje poznatih uzrokah zaći, i tako poradi tiskarske kor- 
rekture — jer se iz Beča ovamo i natrag šalje, da dčlo čim moguće 
savaršenije izide, — gubi se naravno mnogo vrčmena. — Međutim 
[medjutim] nastojat ćemo, da se dčlo u buduće pospščši, kolikogod 
bolje moguće uzbude. — I gojimo se nadom, da ćemo isti rččnik 
koncem ove godine zaglaviti, gdč će u kratko zatim i druga knjiga 
Gundulićeva: »Različita dčla« bčli svčt ugledati, budući je i ova 
malo ne gotova. Te tako se ufamo, da ćemo se sa visokopoštovanim 
obćinstvom pomiriti i da neće imati uzroka na nas marčati. Nama 
je to dčlo i onako vazda pred očima i nas najvećma peče, što 
nemogosmo javno zadane rčči — kako bi bili radi — odaržati. 


Na razstanku sa visokoštovanim  obćinstvom imadem još 
jedanput napomenuti radi boljega porazumljenja: da smo gore- 
spomenuti rččnik jedino zato na svezke izdavati rčšili se, kako 
bi si ga i siromašnii nabaviti mogli, a ne radi naše priličnosti. 
Uslčd toga i rekosmo na kraju objavljenja, da će ga p. n. £8. 
predplatnici, koji na jednoč 1 fl. 20 kr. sr. polože, kao i svikolici 
Pp. n. gg. utemeljitelji matičini na jednoč i bez ikakva troška u 
ruke dobiti. I time dajemo na znanje, da predbrojenje na svezke 
prestaje, a na cio rččnik da se može jošte predbrojiti po gore- 
rečenoj cčni. k 

Ovom prilikom zahvaljujem p. n. gospodi sabirateljem na 
trudu i molim ih zajedno učtivo, neka mi nezamčre, što im nisam 

mogao svakomu ponase [napose], kako sam bio želio, odgovoriti. 
One pako, koji mi nisu gg. predbrojnikah poimence poslali, učtivo 
molim, neka to učine; jer će se imena štampati za uspomenu,“ da 
se vidi, koji su podpiratelji naše književnosti i na koje se može 
i u buduće osloniti. 


U Zagrebu 18. lipnja 1846. 


1 


Včkoslav Babukić, S. Tr. 
tajnik sl. družtva narodne 
čitaonice zagreb. | 


Ali dogodilo se sasvim drugčije nego što je to Babukić htio 
i obećao. U. lipnju 1846. izišao je, istina, prvi svezak rječnika u 
deset polutabaka, a onda, cielu godinu dana kasnije, 1847., i drugi 
svezak u istom obsegu; no poslije toga trebalo je još pune dvie 
— u svakom pogledu vrlo sudbonosne — godine, dok je najposlije 
osvanulo na sviet cielo djelo. Posve je prirodno, da je sva naša 
javnost bila ozlovoljena, a napose da su se osnivači M.,lI. (koji 
su donekle bili odgovorni za književni rad njezin) i predplatnici 
samoga rječnika ljuto tužili na tobožnji nehaj »starješinstva« 
Matičina i na nemarnost izdavača rječnika, pa je Matica bila 
prinuđena i samom gotovomu rječniku kao popratnicu pridati 
ponovno obsežno obrazloženje, zašto se tiskanje djela toliko 
zateglo. To je obrazloženje i opet napisao strpljivi Babukić i ono 
je odtisnuto na početku rječnika kao posebni predgovor — »Pred- 
govor drugi od V. B.« (str. IX do XV) — jer prvi predgovor 
(str. III do VIII) potječe dakako od Josipa Drobnića. Babukićevo 
je obrazloženje, možemo reći, kao neki plaidoyer, u kojem dobro- 
ćudni Požežanin izcrpljivo i patetički, no i posve iskreno — »da 
nad našim poslom sunce istine ograne te da i najzakutnije kutiće 
obasja« — prikazuje historijat toga leksikografskog poduzeća 
Matičina. Ujedno on podrobno iztiče peripetije, kojima je djelo 
bilo izvrgnuto na svome putovanju od pisaćeg stola urednika 
rječnika u Zagrebu do tiskarske radionice jermenskog manastira 
u Beču, i koje su čak prietile biti katastrofalne po nj. 

»Napisavši ja« — kazuje Babukić — »objavljenje i poziv 
k predplati rekoh: da će cčlo dčlo iznčt najmanje do dvadeset 
tiskanih tabakah, ako ne i više. Ovo biaše blaga želja, u koju bez 
ikakve protimbe privoli i g. prof. Ant[un] Mažuranić... Ali ti 
se tudi u računu našem ljuto prevarismo, uzamši naime prekratko 
mčrilo, kojim rukopis naprama štampanim tabakom izmčrismo 


4 To se nije učinilo. 





i neubavčstivši se prie kod štampara, koliko će rukopisnih tabakah 
trčbati za jedan štampani. Nobćna naglost« — dodaje Babukić 
pun rezignacije — »nič ne velj4, mudro vele Kranjci. Kao da 
nes munja iz vedra neba ošind; tako ti protrnusmo osvčdočivši se 
po mčrilu prvoga štampanoga tabaka, da naš [t. j. Drobnićev] 
rukopis ne može više izdati nego najviše dvanaest tištenih 
tabakah — a mi ti rekosmo dvadeset — ako ne više još 
k otomu! Što sad da radimo? Zar da ostanemo u sramoti? Ne, 
rekosmo, to nesmie pod nipošto biti: što rekosmo, neporekosmo. 
Prijatelj prof. Mažuranić odluči se, da će svekolike... po sasta- 
vitelju spomenute rččnike [to su: Belostenec, Jambrešić, Stulić, 
Voltić, Vuk, Richter-Balimann, MU] s rukopisom prispodobiti, te, 
što se još može, iz njih pabčrkovati. I tako bi. Paletkujuć osim 
ostalih rččnikah ponajviše upotrčbi Stulla i Vuka te još u pomoć 
prizva Della Bellu, koi je u mnogoj struci za čudo duh ilirskoga 
jezika postigao. Pomnožavanje to poče po prilici od rčči greben 
[treći tabak str. 43], s toga je odtuda počamši ovaj rččnik i 
savaršeniji.« 

Bijaše to vanredno tegotan posao, što su ga urednici — »da 
ne poreknu, što su rekli« — naprtili na svoja leđa. Babukić nam 
to živo priča: »Posao taj bio je g. prof. A. Mažuraniću tako već 
otežao, da je trčbao pomoćnika, koi bi mu bio barem pisao, dok 
on po knjigah amo i tamo prispodobe činjaše i prava znameno- 
vanja rččih, a osobito talianskih traž&4še.« A tko je Anti Mažura- 
niću mogao biti bolji pomoćnik u njegovu poslu od one dobre 
duše, koja se vazda skromno sakrivala u pozadini, a ipak je bila 
važan činilac u svim književnim poslovima našega preporodnog 
doba — od Vjekoslava Babukića? »I tako« — [nastavljamo pri- 
čanje Babukićevo] — »u tom tegotnom poslu odlučim se ja 
početkom Veljače g. 1847. te mu budem u pomoći od sredine 
slova O pa sve do kraja. Radili bi uvčk, ako nas kakovi drugi 
poslovi neprččahu, po tri ure večerom; jer danju svaki svoje tekuće 
poslove obavljaše. Tako poslujuć dovaršismo s božjom pomoćju 
ovaj rččnik polovicom mčseca Studenoga (Nov.) g. 1848.« — dakle 
u dvie godine manje dva mjeseca. 

Druga je neprilika nastala zbog »ilirske« gramatike, za koju 
se istom naknadno odlučilo da bude priložena rječniku, e bi se i 
na taj način izpunio obećani obseg njegov. Babukić (a da tko bi 
drugi?) obveza se napisati je njemački, a Mažuranić, da će je 
prevesti na talijanski. Ali i tu biše urednici loše sreće. 

»Mčseca Prosinca (Dec.) p. g. [1848.]« — pripovieda Babukić -— 
»počineni pisati osnovu gramatike ilirska u ,aisli, da će mi ju 

prijatetj Mažuranić talianskim jezikom protun.ačirn kao što ure- 
kosmo. Ali nuto opet bčde! Prijatelj Mažuranić postavši mčseca 
Studenoga, uprav čim rččnik dovaršismo, banskim povčrenikom 
u Vinodolu... silnimi poslovi prččen nemože mi obećanja izpuniti. 
Što ću opet sada? Nčkom osobitom srčćom namčrim se na g. 
Vladislava Vežića, rodom Dalmatina, službenika kod 
banskoga včća i poznatoga pisca ilirskoga, koi mi želju drago- 
voljno izpuni i slovnicu talianskim jezikom včšto protumači.« 
Zanimljivo je, da je rječniku dodana gramatika u jednu ruku 
zbog jezikoslovnih razloga (»da tako pončšto k izjašnjenju i 
boljemu razumljenju rččnika doprinesemo«), no u glavnom ipak 
Za to, da se — obseg od dvadeset tabaka izpuni! A malo je čudno 
i to, da je gramatika izdana njemački i talijanski, a nije izdana 
hrvatski. Babukić i sim osjeća, da bi mu se to moglo zamjeriti, 
pa on kuša opravdati svoj postupak, ali na način vrlo neobičan 
i unekoliko baš i naivan. »Razloga, da osnove slovnice ilirske nisam 
i našim jezikom izdao, imadem dva [zapravo ih navodi četiri]: 
[prvi] što su naši ljudi većom stranom jeziku nčmačkomu vščšti [1], 
a pri tom [drugi razlog] bi bila i knjiga odveć odebelila [dakle 
opet obzir na »poziv«/, i [treći] posao se u dulje protegao; [najzad 
— četvrti razlog], što kanim do skora na korist svojih učenika, 
a uz to i obćinstva, našim jezikom obilniu slovnicu izdati nego 


što je na kraju ovoga rččnika.5 Uostalom, ponešto je uredni- 
. cima Drobnićeva rječnika služio uzorom njemačko-hrvatski MU, 


koji također donosi kratku gramatiku, i to njemačkog jezika, t. j. 


jezika, koji je za onoga, koji se služi rječnikom, sfrani jezik. A. 


u Drobnićevu je rječniku hrvatski strani jezik. 

Treći je prigovor protiv izdavača rječnika, na koji je trebalo 
odgovoriti, bio taj, da je tiskan u Beču, a ne u Zagrebu, gdje su 
bile dvie tiskare. »Odgovor je,« kazuje Babukić, »kratak«. Ni 
jedna od obje tiskare — Babukić pače tvrdi: ni jedna tiskara u 
čitavoj našoj domovini — nije imala tako sitnih slova, kako: je 
bilo potrebno za rječnik. »Ta i ova velika i prebogata štamparia 
otacah Jermenah u Beču jedva ih za tri polutabaka podpuno 
smogne; jer se obično ovako mala slova za druge knjige neupo- 
trčbljavaju... A i da smo ovako malenih pismenah ovamo naručili, 
jedva bi ih bili za godinu dana dočekali, i to s dvostrukom 
cčnom. Da smo pako dali većimi pismeni... ovaj rččnik štampati, 
bila bi mu cčna u dvoje i u troje poskočila, a naša namčra uprav 
biaše, čim moguće lagljom cčnom na svčt izdati ga.« Urednici su 


5 To je njegova »Velika slovnica ilirskoga jezika«, izdana god. 1855. 

zacielo razborito računali; činjenica je, da se _ MU-evy slovar, 
knjiga od XVIII + 486 strana velike osmine, prodavao po šest 
forinti (za predplatnike pet forinti), a Drobnić — XVI + 812 dva- 
naestine — za 2 for. 30 kr. (za predplatnike samo 2 for.). »A Bog 
i duša! i po nas bi bio mnogo laglji posao, da smo štampariu kod 
ruke imali te ne bi se bile morale korrekture amo i tamo šiljakati, 
t. j. iz Beča u Zagreb i opet natrag...« (»Gorki posao parvih 
korrektura« obavljaše im — kako to iztiče Babukić — Stjepan 
Pejaković [1818.—1904.], najprvo medicinar, a onda ministarski 
perovođa u Beču.) 

Posljednja i najveća neprilika, što ju je doživio rječnik, bilo 
je to, da je god. 1848. u Austriji buknuo građanski rat, koji je 
zahvatio i sam carski Beč — pa i manastir častnih otaca Jermena 
u njem... »Pomislite samo, molim vas«, zaklinje Babukić čitače, 
»kako nam je, kao i svakomu, pri duši bilo, kad je god. 1848. 
revolucia gotovo cčlu Europu uzkolebala; pomislite kakove znini 
(zone)* nas prolažahu, kad je naša vojska Dravu prekoračila i 
proti Pešti primicala, a osobito pomislite, Bog a duša vam, kako 
nam je bilo, čuvši, da na Beč lumbardami udaraju, pa da na sve 
strane gori — a rččnik naš u plamenu!...« Ali milostivi udes 
ipak spase od te krajnje nesreće i rječnik i trud urednikaA i težko 
stečenu glavnicu Matice Ilirske uloženu u to djelo. 

»Kad svekoliko što dosada rekoh,« završava Babukić obranu 
pro domo sua, »u jedno skupimo, priznat će vele štovana gospoda 
utemeljitelji Matice ilirske i predplatitelji, da premda su nemilim 
izčekivanjem na ovaj rččnik neuztarpljivo trapljeni bili, sa svim 
time da su dobili rččnik veći i savaršenii nego što bi ga mi bili 
mogli u pašrvom početku, kad ga oglasismo, izdati. Istina, da mu 
jošte mnogo i mnogo manjka; ali trčba samo pomisliti, da je sada 
čvarst temelj jur položen, na kojem će se odsada velika sgrada 
našega jezikoslovja sa svih strana lahko graditi i polčpšavati 
moći.« — — . 

Knjižnica Hrvatske Akademije znanosti i umjetnosti ima dva 
krnja primjerka Drobnićeva rječnika, na kojima se također une- 
koliko odrazuje zla kob njegova. Prvi, neuvezani, primjerak ima 
na izvanjem mekom, omotu svietlo ružičaste boje ovaj nadpis: 

Ilirsko-nčmačko-talianski Mali Rččnik od 
Josipa Drobnića A—Protrčti Troškom Matice 
ilirske. U Beču. Tiskom jermenskoga manastira. 
1847. 


% Smičiklas, citirajući ovo mjesto, mjesto »znini (zone)« piše »trnci«. 
Zanimljivo je, da Drobnićev rječnik nema nijedne od te dvie rieči. 

Nutarnjega omota nema. Rieči A do Protrčti obsežu samo 
dvadeset polutabaka (po šestnaest stranica) t. j. stranicu 1—320 
rječnika, no zapravo primjerak obuhvaća cieli rječnik (str. 1—550) 
i dio Babukićeve slovnice (551—560), ali nema nijednoga od 
obaju predgovora. Drugi je primjerak, dašto naknadno, tvrdo 
uvezan (pripadaše nekoć Živku Vukasoviću, koji ga je nastojao 
nadopuniti), ali se poznaje, da je izprva i on imao izvanji meki 
omot tamno plave boje; nutarnji pak omot ima ovaj nadpis: 

Ilirsko-nčmačko-talianski Mali Rččnik od 
Josipa Drobnića, sa osnovom gramatike ilirske 
(protumačenom nčmački ii talianski) od Včkoslava Babu- 
kića Troškom Matice ilirske. U Beču Tiskom 
jermenskoga manastira 1846—1849. 

Taj primjerak sadržava oba predgovora i kratice (I—XVI), 
kazala gramatika (nepaginirano) i cieli rječnik (1—550) — ali 
nema nijedne od obiju gramatika. Onaj nadpis prvoga primjerka 
služio je očevidno samo za onih dvadeset tabaka rječnika tiskanih 
do god. 1847. (t. j. za prva dva svezka: 1. A—Naspavati se; II. 
Naspem, s. Nasuti—Protrčti); jer na četvrtoj (reklamnoj) stranici 
omota čitamo: ' 

»Pod tiskom se nalaze: a) Kolo knj. V_b) Mali Rččnik ilirsko- 
nčmačko-talianski od Jos. Drobnića svezak III. Predplatna cčna 
za cčlo dčlo (4 svezka) 2 for. u srebru.« 

Nije nemoguće, da je tih mekih omota od 1847. bilo toliko pri- 
premljeno, da su se kasnije i podpuni primjerci uvezivali u njih. 

Svi primjerci rječnika imaju pored glavnoga nadpisa na 

Ilirsko-nčmačko-talianski Mali Rččnik. — 
Illirisch - deutsch -italienisches. Taschen-Wogr- 
terbuch. — Dizionario compendiato illirico- 
tedesco-italiano. 

Od obje gramatike obseže prva (»Grundzige der illirischen 
Sprachlehre«) str. 551—688, druga (»Fondamenti della grammatica 
illirica«) str. 689—812. ) 

Drobnićev rječnik nema nikakve naučne vriednosti. To je 
prosta kompilacija, sastavljena iz starijih rječnika, a udešena za 
praktičnu potrebu širega obćinstva. Tako je zacielo mislio i sim 
glavni sastavljač njegov Josip Drobnić. U predgovoru (III—VIII), 
koji je podpisan »Na Štajeru 1849.«, priznaje on, da premda 
se služio svim većim i bolje poznatim rječnicima našim, pa i naj- 
novijim, koji je dodan Osmanu Gundulićevu (Zagreb 1844)... 

»ipak naslov i vanjski oblik ove knjižice svakomu očeviđno kazuje, 
da tim rččnikom sadanjim potrčbam književnosti ilirske zadovo- 
ljeno biti nemože. I zlo bi bilo po ilirsku književnost; da bi se 
svekoliko njezino blago u ovo nčkoliko listićah nabrati dalo. To 
njime ni namčravano bilo nije, veće da ljubiteljem i učenikom 
ilirskoga jezika za parvu potrčbu kao mali tumačitelj dotle posluži, 
dok izvarstniim rččnikom, kakov južno Slavjanstvo s neodoljivom 
željom izgleda, včštii leksikografi (rječnikopisci, rččničari) knji- 
ževnost ilirsku neobdare i neobogate.« 


Drobnićev se rječnik brzo razprodao. Vraz je dobro slutio, 
da će se to Matičino poduzeće u kratko vrieme razgrabiti, jer 
uoči Božića 1849. piše svom prijatelju Muršecu: »Od te knjige 
[Drobnićeva rječnika] tiskalo se samo 2000 iztisaka, od kojih je 
1300 razišlo na utemeljlitelje] Matice i na predplatnike. I možete 
si misliti, da će ostalo u zemlji, gdje je jezik ilirski — jezik služ- 
beni, razgrabiti u mjesec dana, tim više što je to prvi [hrv.-njem.] 
riečnik pisan na novom pravopisu. Razmislivši to, ja sam za 
gornje strane kupio odmah 100 eksempl. prie nego se djelo raz- 
proda, jerbo je za te strane najpotrebitii.« Ali i Dalmacija ga je 
valjada mnogo tražila (Preradović, na pr., upozorava prijatelja 
Kaznačića na novi rječnik), pa tu se po svoj prilici i najduže živ 
održao, dokle ga nije zamienio Parčićev rječnik (1874). Kad je 
god. 1853. — dakle četiri godine nakon izdanja Drobnićeva rječ- 
nika — Rudolf Veselić (Frčhlich) izdao (u Beču) svoj »Rččnik 
ilirskoga i nčmačkoga jezika« (koji se, uzgred budi rečeno, vrlo 
dobro okoristio Drobnićevim trudom), on to izdanje opravdava 
i time, što »Drobnićevoga već ne ima.« 

Drobnićev je rječnik unekoliko bio »labuđi pjev« stare i još 
nesamostalne Matice Ilirske. »Drobnićev  ,Ilirsko-njemačko-tali- 
janski mali rječnik'« — kazuje Emil Štampar u svojoj kratkoj 
historiji Matice Hrvatske (Nastavni Vjesnik L [1941—1942] str. 
170) — »spašen iz požara bečke revolucije (1848.) i doštampan god. 
1849., govorio je u to tmurno vrijeme, da Matica Ilirska još postoji 
[moj kurziv|, premda je rat odveo matičare na druga područja 
rada, pa je Matica Ilirska više po imenu nego po djelima doživjela 
1850. godinu, godinu svoje reorganizacije, koja je konačno pro- 
vedena 1851. godine.« U tome stoji poviestna važnost toga danas 
podpuno zaboravljenoga književnog podhvata Matičina. 


5 Kolo 65 

JOSIP EUGEN TOMIĆ 
18. X. 1843.— 13. VI. 1906. 
O STOGODIŠNJICI ROĐENJA 







Gotovo kroz čitavo devetnaesto stoljeće smatralo se dužnošću 
hrvatskih intelektualaca, da se bave književnim radom, ako su 
imali makar malo sposobnosti za to. Svrnemo li pogled na novu 

hrvatsku književnost prije stotinu godina, koja se tada stvarala, 


vidjet ćemo, da je bila tek u povojima. Uz Gajevu »Danicu« 
upravo se rodilo i Vrazovo »Kolo«, uz Vukotinovićeve pjesme, 
pripoviesti i feljtone bile su u rukama čitalaca i Vrazove »Đula- 
bije«, Kukuljevićev »Juran i Sofija«, »Pjesme« Trnskoga, »Pogled 
u Bosnu« Matije Mažuranića, »Domorodne poviesti« Dragojle 
Jarnevićeve i nekoliko drugih, uglavnom bezznačajnih književnih 
pokušaja. Demeter se nadčovječanski naprezao, da bi stvorio hr- 
vatsko kazalište i narodnu dramu, i spremao svoju »Teutu«. Ali 
ona još nije bila izašla, a isto tako ni »Smrt Smail-age Čengića«, 
jedino djelo, koje je provio dah vječnosti, i koje je, udaljujući se 
od doba svoga postanja, sve više dobivalo na snazi i vriednosti, 
jer je u njemu izražen iskreni credo velikog umjetnika stvaraoca. > 

Ovo malo djela nije moglo osvojiti hrvatsku čitalačku publiku, 
kojoj su još dugo vremena bili glavna hrana njemački familien- 
blatti i njihovi romantično-sentimentalni romani. Nije moglo osvo- 
jiti publiku ne samo zato, što su hrvatska djela bila proizvodi 
početnika i nevježa, nego ni zato, jer ih je bilo naprosto premalo, 
da bi ona zadovoljila sav glad za čitanjem, pogotovo kod ženske 
publike. Stoga se smatralo upravo domoljubnom dužnošću pisati, 
čim više pisati. »Drugo, što su mi za zlo primili — piše Vukoti- 
nović god. 1842. u »Zimskim mislima« — bijaše ukor onaj, da godine 
1841. ništa pisano nije; to samo tim načinom malo ublažiti mogu, 
da je godine rečene dosta materiala skupljeno, koji će godine 1842. 
na sviet izajti. Inače i opet ponoviti moram, da mi se čini, da naši 
mladi spisatelji i njihovi učenici malo premalo pišu.. .« 

Nisu baš ni političke prilike bile osobito povoljne bujnom 
knjževnome radu. Baš godine 1843. bilo je zabranjeno ilirsko ime 
(da god. 1845. bude opet dopuštena njegova upotreba za jezik i 
književnost, ali ne i za politički, život), zatim je dolazilo do sve veće 
napetosti s Madžarima, koja je kulminirala u ratu god. 1848., dok 
konačno svima narodnim nastojanjima zadade malone smrtan 
udarac Bachov absolutizam i s njime povezana germanizacija pet- 
desetih godina. Sve je to dovelo do takve apatije, da Matica 
ilirska na svoj natječaj god. 1853. s nagradama za izvorna i pre- 
vedena djela nije dobila ponuđena čak ni prievoda! Jedini knji- 
ževni list »Neven« životari kojekako, a uza starog borbenog ilirca 
Bogovića jedina jača književna pera jesu Janko Jurković, Adolfo 
Veber-Tkalčević i pjesnik Luka Botić. No u tako neplodnoj periodi 
Zaslužili su pohvalu i oni pisci, koji su pisali više iz osjećaja duž- 


nosti prema narodu negoli iz neke umjetničke potrebe — to je 
uostalom djelomično i slučaj Jurkovićev i Veberov — pa zato 

s priznanjem spominjemo i rad Janka Tombora, Vladimira Niko- 
lića, kasnije Vl. Vežića, Ivana Trnskoga, fra Grge Martića, Ilije 
Okrugića i drugih. . 

Takvo je stanje vladalo uglavnom do pojave Augusta Šenoe 
u hrvatskoj književnosti. On uglavnom stvara i daje najvrjednija 
djela, pošto su već prestale težke političke trzavice šestdesetih 
godina i pošto se Hrvatska kako tako smirila u okviru nagodbe, 
kojom je stvorena mogućnost, da se oslobode mnoge narodne 
energije, što ih je bila absorbirala politika, pa da se posvete 
drugom konstruktivnom radu, među ostalim i književnosti. Ali svi 
ti književnici, a u prvom redu Šenoa, ne smatraju svoj književni 
rad nekom razbibrigom, već velikom nacionalnom dužnošću, koju 
oni vrše povrh mnogih drugih, često vrlo težkih dužnosti. Ne 
postoji još pojam književnika, koji stvara zbog čistih umjetničkih 
ciljeva, čak i onda, ako stvara iz unutarnje potrebe, a ne samo 
zbog dužnosti. 


2. 


Sa Šenoinim imenom stariji je čitalački naraštaj bio uzko 
povezao i ime Josipa Eugena Tomića. Tomić se rodio iste godine, 
kad je velikoilirskoj periodi hrvatskog preporoda  zakrenula 
vratom zabrana ilirskoga imena (18. X. 1843.). Rat s Madžarima 
doživio je kao diete, ali Bachov absolutizam zatekao ga je u gim- 
naziji, i još k tomu peti je i šesti razred polazio u Zagrebu, gdje 
mu je ravnateljem bio zloglasni Premrd. Bilo je to doba cvata 
germanizacije, kada se ne samo predavalo njemački, nego đaci 
ni za odmora nisu smjeli govoriti hrvatski, pa su zato radije — 
šutjeli! To je potaklo mnoge od njih da odaberu svećeničko 
zvanje, jer su se nadali, da će tako biti slobodniji u svom radu 
za narod i među narodom. I Tomić je godine 1858. stupio u sjeme- 
nište (gdje su bili Ivša Tkalčić, Blaž Lorković, Đuro Deželić i dr.), 
ali je godine 1863., nakon pada absolutizma, izstupio iz bogoslovije, 
da prieđe na studij prava, i da kao upravni činovnik prođe sve 
peripetije nagodbene Hrvatske, pa i čitavu zloglasnu Khuenovu 
eru, i da konačno svrši činovničku karieru kao banski savjetnik 
(26. TV. 1905.) — godinu dana prije smrti (13. VI. 1906.). 

Kao rođeni Požežanin, Tomić je imao široku slavonsku 
narav i onu osobitu šijačku sklonost dobrohotnom i malo pod- 
rugljivom stavu prema sitnim ljudskim slabostima u svagdanjem 
životu, koja je još jače iztaknuta kod njegovih zemljaka Janka 
Jurkovića i Vilima Korajca. Kad tomu dodamo potrebu za tra- 
ženjem kompromisa, koja je neizbježiva kod državnog činovnika, 

pogotovo u Khuenovo doba, onda smo dobili dvie najznačajnije 
crte Tomićeva karaktera, što ih podcrtava i njegov biograf i 
proučavatelj E. Štampar (u svojoj doktorskoj radnji »J. E. 
Tomić«, Zagreb, 1939, iz koje je ovdje preuzeto više podataka). 
Dakako da su mu godine absolutizma ostavile za čitav život 
averziju protiv Niemaca i njemačkog jezika, a njoj se približila 
pritajivana nesklonost prema Madžarima, kao i simpatija za 
pravaše, koji su vodili borbu protiv Khuenove vladavine. 

U književnost je Tomić ušao najprije kao pjesnik, tužaljkom 
za Jelačićem banom (Narodne novine, 1859.). Pjevati je nastavio 
u šestdesetim godinama u Kraljevićevu »Slavoncu« (komu je bio 
zapravo anonimni urednik ili bar idejni vođa), zatim u »Naše 
gore listu« i »Glasonoši« (koga je također uređivao od ožujka 
do listopada 1863., dok ga je Lukšić samo podpisivao). Pjesme 
je izdao god. 1865. pod naslovom Leljinke; o toj se zbirci pisalo 
više nego o »Kriesnicama« Ivana Trnskoga, Tomićeva uzora, što 
je svakako značilo velik uspjeh za ono doba. Ipak, u tim pjes- 
mama, uza svu rodoljubnu notu, uza sve reminiscencije na na- 
rodnu pjesmu i dubrovačke uzore, nema one iskrenosti, koja 
niče iz duboko proživljenog osjećaja. Zato i ostaju u šabloni 
suvremene liirke, bez ikakva osobnog tona pjesnikova. 

U sedamdesetim godinama najviše se iztiče kao dramatik; 
ali drami je ostao vjeran do konca života. I ta djelatnost više 
je u vezi s funkcijama, što ih je vršio, negoli što je nastala iz 
unutarnje stvaralačke potrebe. Od god. 1872. Tomić je u kaza- 
lištnom odboru, 1873.—1874. je dramaturg, a 1874. i upravitelj 
(intendant) hrvatskog kazališta. I kasnije, od 1880. do 1890., 
član je kazalištnog odbora. Kao dramaturg Tomić je bio pri- 
siljen praviti kompromise s ukusom publike, baš kao i Šenoa 
prije, a mnogi drugi kazalištni ljudi kasnije. Davao je bečke 
lakrdije, koje su, po Šenoinu mišljenju, »našoj ćudi... strana 
stvar, jer u tim lakrdijama humor i dosjetke zamjenjuje ludo 
benevetanje i karikatura«. Ali je, u smjeru Šenoinih težnja, na- 


= stojao također, da dade što više francuzkih pisaca; za njega je 


davan niz prvih izvedaba djela Scribea, Sardoua, Augiera, Dumasa 

sina, Labichea i još nekih drugih, a davao je i Moličrea. Za po- 

trebe kazališta morao je i sam prevoditi. Što onda a što kasnije 

preveo je Tomić 48 kazalištnih komada; ima tu prievoda iz 
M pearca, zatim francuzkih, njemačkih, poljskih i čeških 
jela. 

Kao dramski pisac Tomić je ostavio četiri komedije: Bračne 
ponude, Zatečeni ženik, Novi red i Gospodin tutor (prve dvie 
izdala Matica Hrvatska u I. knjizi »Komedija« god. 1878., a druge 
dvie u II. knjizi god. 1882.). Prerađena komedija Tita Brezovač- 
koga »Matijaš grabancijaš đak« nije tiskana, a rukopis je izgub- 
ljen. U svojim komedijama iznosi zagorske šljivare kao naivne 
uživaoce života, dobroćudne vinopije, pomalo ženskare, dok su 
im žene odlučne, a kćeri dobre naivke. Od tih komedija najviše 
je uspjeha imao »Novi red«, gdje se crtaju prilike za absolu- 
tizma, kad su vatreni ilirci i panslavisti postali servilni službenici 
novoga germanizatorskog režima. Ali i taj uspjeh više je vezan 
o izvanjske okolnosti, upravo političke prilike, kad je komad 
davan, negoli o njegovu unutarnju vriednost. »Tomić nije bio 
stvaralac, koji instinktivno, na temelju materiala iz života i pri- 
rode, odabire pojedine elemente i stvara nove organske cjeline, 
novi život i nove tipove, produbljene do obćečovječanskih crta... 
pa se osjeća kao neka disharmonija, koja i opet dokazuje, da je 
Tomić prebrzo radio, da nije dublje proživljavao svoje tipove, 
i da je material bio jači od njegove snage stvaranja« (Štampar). 

Tomić je napisao i dva pučka igrokaza: Franjo barun Trenk 
. (prikazan 1880., tiskan 1881.) i Pastorak (Mat. Hrv., 1892.). 
Oba su uzeta iz slavonske sredine, ali dok je prvom sadržaj uzet 
iz poviesti, drugi iznosi propadanje slavonskog seljačtva u Khue- 
novo doba. U središtu obaju komada stoje ljubavni parovi, no 
dok u prvom komadu Stanko dobiva Jelicu' unatoč Trenkovoj 
nasilnosti, u drugom polazi Anica za Nikolina očuha Marka, dok 
pastorak dobiva za ženu Maricu, koja ga već odavno voli. Tomić 
govori o potrebi saniranja gospodarskih prilika u Slavoniji i iz- 
nosi neke konkretne priedloge, tako na primjer, da se nikako 
ne dopusti doseljivanje tuđinaca. Oba su igrokaza, unatoč nekim 


psiholožkim pogrješnostima i mjestimičnoj didaktičnosti, kao i 


unatoč prigovorima kritike, imala dosta uspjeha kod publike. 
Od starijih pisaca takvih djela nakon Freudenreicha, jedino su 
Jurković i Okrugić uspjeli kod širega obćinstva, ali Tomićevi su 
igrokazi bolji. 

Posljednje dramsko djelo Tomićevo, Veronika Desinićka, 
historijska je tragedija (kao i mladenački Ostoja, kralj bosanski, 
od koga je tiskan samo treći čin u »Naše gore listu«, 1866.), 
djelomično pisana u stihu, ali »Tomić nije dao u tom djelu nešto 
lično, što bi ga izdiglo iznad onih pogleda, o kojima je čitava 
njegova generacija sudila na isti način«. Psiholožke motivacije 

su neuvjerljive, a (analogno Kumičićevu postupku) Hrvati su pri- 
kazani kao čestiti ljudi i junaci, dok su tuđinci izneseni kao nega- 
tivni značajevi. Mišlju, da obradi motiv »Veronike Desinićke«, 
bavio se Tomić već mnogo prije, ali kad je to ostvario (djelo je 
prikazano 1903., a izdala ga je Matica Hrvatska 1904.), bio je 
romantički stil te drame podpuno stran novim književnim 
težnjama, i kritika ju je dosta negativno ocienila. 


3. 


Glavno područje književne djelatnosti Tomićeve bila je 
pripoviest i roman. Prve su mu pripoviesti tiskane već godine 
1863. u »Slavoncu« (Nuzljubi, Krvni pir), dakle kad je piscu bilo 


“tek dvadeset godina. Početkom sedamdesetih godina izlaze mu 


novele u »Viencu« i u »Narodnim novinama« (Zatečeni ženik, 
Pelivanka, Krivi zubi, 1870.; Opančareva kći, 1871.; Pokćerka, 
Izigrani, 1872.; Na vozu, Prijateljica, Suparnici, 1873.; Lov na 
badnjak, 1874.); ipak je kao pripovjedač izišao na glas tek pod- 
kraj osmog desetljeća, kad je polučio veliki uspjeh svojim ro- 
manom Zmaj od Bosne (1879.). U njemu je obradio bosanski 
ustanak pod Husein-kapetanom. Gradaščevićem, držeći se vjerno 
historijskih vrela i unoseći jedino ljubavnu fabulu u roman. To _ 
odgovara njegovu shvaćanju o historijskom romanu: »Pisac treba 
da nam predoči prošlost, kakva je bila, treba pogoditi kolorit 
davnine, njegovi ljudi valja da budu tadašnjega kova u misli, 
rieči i djelu«. Isto je tako tražio što pouzdanije podatke po izvo- 
rima za Kapetanovu kćer (Mat. Hrv. 1884.) i Eminaginu ljubu 
(1888.), zatim za roman Pretorijanac (»Vienac« 1890.), koji je > 
kasnije Matica Hrvatska izdala kao I. dio romana Za kralja — 
za dom godine 1894., dok je drugi dio (s podnaslovom Žrtva 
zablude) izišao godine 1895. God. 1891. izišao je u »Viencu« roman 
Udovica (pretiskan u knjizi god. 1902., izdala Mat. Hrv.), a 1899. 
izdala mu je Matica roman Melitu. Za cielo to vrieme pisao je 
i novele, od kojih ih je podosta tiskano i u godini njegove 
smrti (1906.), dok mu je odmah iza smrti izdala Matica prvi 
svezak Manjih djela (1907.); to izdanje nije dalje nastavljeno. 
»Zmaj od Bosne« naišao je na osobito srdačan prihvat sa 
strane hrvatske stranke prava, a izišao je upravo u času, kad su 
oči svih Hrvata bile uprte u Bosnu. Pravaši su taj roman stavljali 
visoko nad Šenoina »Prosjaka Luku«, koji je iste godine izišao. 
Uspjeh »Zmaja od Bosne« stvorio je jednodušno mišljenje kod 
hrvatske javnosti, da je nakon Šenoine smrti jedini Tomić. po- 

zvan, da dovrši njegovu Kletvu. Ta je dopuna izišla u »Narodnim 
novinama« 3. X. — 30. XII. 1882. i obćenito je proglašena »kon- 
genialnom«. Štampar međutim iztiče, da »kad se nakon Šenoina 
djela »Kletve«, koji je dan s bujnom fantazijom, a kroz snažan, 
živ i borben temperamenat čovjeka jasnih i određenih pogleda, 
prieđe na monotono i neizrazito pričanje Tomićevo, osjeća se 
golema razlika«. Po Ogrizovićevu mišljenju »Tomić kao pisac 
historičkoga romana nije dostigao ni Šenoe ni Kumičića... On 
je ilustrator epizoda, dok je Šenoa stvorio roman Zagreba, a 
Kumičić posegao za najljepšim i najslavnijim epohama u povijesti 
hrvatskoj«. , 

Vrlo je simpatično prihvaćena i povoljno ocienjena bila i 
»Kapetanova kći«, koja bi kao roman iz požežkog života imala 
biti pendant Šenoinim zagrebačkim romanima i pripoviestima. 
Iz poviesti 18. stoljeća uzet je sadržaj »Udovici«, koja je po 
karakteru socialni roman onoga vremena. I ona je doživjela 
mnogo pohvalnih kritika, a prigovori su išli na račun poviestne 
vjernosti ili su podignuti iz vjerskih razloga. U romanu »Za 
kralja — za dom« prikazan je hrvatski život za Marije Terezije 
i Josipa II., s Naciom Magdalenićem, malim plemićem i kasnijim 
barunom, kao središnjom ličnošću. Posljednja je Tomićeva velika 
pripoviest »Melita«, također neke vrste socialni roman, ali više 
u stilu Ohneta; njime je pisac htio dati sliku propadanja hrvat- 
skoga plemstva, a u stvari pokazuje, kako nizko može pasti žena 
visokoga roda, ako se poda razuzdanu životu. 

Tomić nije uspio da od poviestnih elemenata svoje građe 
stvori zaokruženu umjetničku cjelinu. Tipičan je primjer roman 
»Za kralja — za dom«, gdje se naizmjence u jednom poglavlju 
iznose poviestni podatci, a u drugom nastavlja fabula romana. 
Kad se taj roman uzporedi sa Šenoinim »Diogenesom«, kojemu 
je građa uzeta odprilike iz istoga doba, onda se vidi upravo go- 
lema razlika u stvaralačkim sposobnostima tih dvaju pisaca. Kod 
Tomića junaci nemaju pravoga svoga života; njihovu djelatnost 
često potiču sni, slutnje, buncanja i slično; radnja se pomiče 
dvobojima i otmicama; osobama nedostaje unutarnja motivacija 
i psiholožka analiza. To sve nije dakako još uviek smetalo, da 
su Tomićevi romani bili vrlo omiljelo štivo publike svoga vre- 
mena. Ali kad je nakon nekog vremena fabula izbliedila u sje- 
ćanju čitalaca, izgubio se i čitav dojam djela, jer su karakteri i 
onako bili ponajviše ocrtani površno i izvanjski, bez poniranja 
u njihovu dušu. 

U svojim novelama i manjim pripoviestima crtao je Tomić 
ljude, što ih je imao prilike upoznati kao visoki gospodarski 
činovnik kod vlade i kao član mnogih kulturnih ustanova. U 
predgovoru »Pošurica« iztiče, da se »u tim šaljivim pripovie- 
stima predočuje priličan dielak našega socialnoga života iz ne- 
davne prošlosti i sadašnjosti«. Za neke označuje, da su »šurka 
po istini« ili »šala po istini« i sl. Tu su izneseni tipovi velikaša 
i plemića, seljaka, krajiških častnika, žena svih staleža i godina. 
Premda ne želi biti socialni pisac u modernom smislu, Tomić 
ipak iznosi svoje gledište o potrebi gospodarske naobrazbe, koja 
bi mogla spasiti plemstvo od propasti, i o potrebi širenja pro- 
svjete među seljačtvom i suzbijanja nepismenosti, kako bi se i 
seljaci mogli služiti gospodarskim knjigama, polaziti gospodarske 
tečajeve i racionalno izkorišćivati zemlju. U socialistima vidio 
je samo ljude, koji su na nizke grane spali lakoumnošću, lienošću 
ili nemoralnim životom. 


4 


Tomić je bio vrlo plodan pisac i neumoran kulturni radnik. 
»Pisao je lirske pjesme i drame, bio je pripovjedač, feljtonist, 
kritik, polemik, suradnik mnogih časopisa i novina, književni 
organizator, urednik književnih listova, dramaturg, član kaza- 
lištnog odbora, savjetnik za dramu, sastavljač opernih libreta i 
branič hrvatske opere, autor brojnih historijskih, etnografskih, 
filoložkih, ekonomskih i socioložkih članaka, bio je prevodilac 
brojnih djela i pisac stručnog učbenika za gospodarske škole«. 
Po riečima Milana Grlovića njegova je marljivost bila poslo- 
vična: »Ustajao bi i lego s perom u ruci«. Uza sve to on se nije 
uspio afirmirati kao umjetnik stvaralac, jer nema fantazije ni 
invencije, jer nigdje ne daje u djelu konfesiju svoje ličnosti i 
nigdje ne ulazi u dubljinu problema. 

Po svojoj osnovnoj intonaciji Tomić je kao pripovjedač 
romantik, koji ima realističkih crta, pa se okušava čak i u soci- 
alnom romanu. Iako je njegov pripovjedački rad stvoren većinom 
u devetom i desetom desetljeću devetnaestoga stoljeća, Tomic 
ipak u to doba već predstavlja pisca starije generacije, na koju 
on i nadovezuje mimo nastojanja novijih naraštaja. Svima je u 
predočbi Tomić kao nastavljaš Šenoine »Kletve«, ali i taj nastavak 
nije dosegao Šenoine visine. Kako je osobito pravaška generacija 
uzdizala Tomića, zanimljiv je njezin sud o piscu prigodom nje- 
gove smrti: »Tomić kao stvaralac niti je artista, niti eksperimen- 

tator ili griibler kakovih problema, a niti par force. kakav ten- 
denciozni pisac, propovjednik ili pedagog; ne, on je samo za- 
nimljiv i ugodan pripovjedač sa svojim liepim i jedrim hrvai- 
skim jezikom, u kom tek tu i tamo naiđete na koji »šlavonski« 
prizvuk... Prikazati rad Tomića kao umjetnika u nekom orga- 
ničnom sliedu ili posebnom jedinstvenom razvoju nije moguće, 
jer toga i takvoga razvoja nije ni bilo u Tomića. Kod njega 
nije svako naredno djelo možda korektiv pređašnjega ili nova 
etapa u razvoju umjetničkoga stvaranja. Ne, on je postigao sta- 
novitu literarnu visinu, p> kojoj je uz priznanje radio: prije toga, 
a radit će i poslije, izabirući samo — različite sujete, veće i 
manje, od kojih onoga obradi bolje, onoga lošije . pe Drugih pre- 
tenzija i ovoga vječitoga nemira, kojim moderni duh traži nova 
i prava područja svojoj individualnosti — nije imao Tomić«. 
(Ogrizović, J. E. Tomić, »Hrv. Smotra«, 1., 1906., 16.). ; 

Ali ipak u kulturnoj i književnoj poviesti Hrvata pripada 
Tomiću dostojno i častno mjesto. Tomić je privukao hrvatskoj 
knjizi liep broj novih čitalaca i tako održao i proširio vjeru u 
njezinu vriednost i zanimljivost, što ju je bio stvorio Šenoa. A 
kako su njegovi poviestni romani prožeti iskrenim rodoljubnim 
duhom, Kranjčević je iztakao, da je Tomić uz Šenou »svojim 
djelima stvorio više Hrvata nego ikoji politički programi«. Da 
se takva tvrdnja mogla postaviti, služi Tomićevoj uspomeni na 
čast, i njegovo ime zaslužuje, da bude s dužnim poštovanjem 
spominjano u hrvatskom narodu. 

Dr. LOVRE KATIĆ, ZAGREB 


SEOBA NARODA UITALIJIINA PODRUČJU 
HRVATSKE. 


I 


Prošlo je nekoliko vjekova, dok je Rim, došavši u dodir s 
uljudbom staroga svieta, koja je strujila iz Prednje Azije i Grčke, 
tu uljudbu i prisvojio. A upravo kad je grčka kultura obvladala 
dotada još barbarskim Rimom, on se je, uzdigavši se na prividni 
zenit svoje moći, zapravo već kotrljao niza strminu. Napojio se 
na mutnom vrelu dekadentne grčke obrazovanosti, koja je uniela 
u njegov život i družtvo klice razsula: nećudoređe, razkoš i meko- 
putnost, Poslije Augusta javljaju se znakovi prvo družtvene, a 
potom i državne paralize i razstroja, koji je proklijao na ruševi- 
nama i gnjiloći obiteljskoga života i javnoga morala u doba, kad 
matrone rimske već ne broje godine po konzulatima, već po raz- 
stavama i muževima, koliko su ih promienile. 

Ne tuži se na te pojave samo sv. apostol Pavao u poslanici 
Rimljanima (I, 24—32.), već, i još prije, i sam _Horac (Ode lib. 
dIL, 6.). Ćudoredni gnjilež pratila je praznina misli, podlost i pa- 
kost srdca, a sve ove poroke prikrivala je samo vanjska uglađe- 
nost i sladka rieč,!' koja tamo u Italiji vjekovima uspieva kao 
domaća biljka. 

Hrvatski povjestničar Nodilo ovako karakterizira rimsko 
carstvo 2. stoljeća: »Ljudstvo je uistinu raztrovano — — — razka- 
lašenost je očita; ona slavi u historiji još nečuveni triumf.« Časo- 
vito ozdravljenje donosi kršćanštvo. »Novo nešto i neočekivano 
vidimo u IV., pa i dalje u V. vieku. Od doba Konstantina I. niču 
Pisci latinski i grčki, sve to većma brojniji i svježiji. Duševni su 
pregaoci opet tu: ima pjesnika kadgod poletnih, živahnih polemi- 
sta, govornika, koji nisu retori, pronicavih historika, naučenjaka, 
filozofa... S knjigom-i naukom ide tada, donekud uporedo i 
umjetnost... Po dubljem današnjem iztraživanju, koje se pre- 
nagljenim zaključajima i obćenitim frazama ne zadovoljava, sad 
je već na čisto, da se iza duševne suhote žalostnoga III. vieka po 
Kristu javlja, po svoj rimskoj carevini, renesansa umne i wmjet- 
ničke vrline.«? 

Da je sve to plod kršćanske vjere, Nodilo ovako razlaže: 
»Osjećanje kršćansko, živo a sve više obćenito, uzelo podavati 

govoru, na mahove, i iskrenosti i naravitosti. Kršćanstvo Fot 
duhove. Napredak čovječanstva bolje se mjeri visinom a 
negoli materialnom civilizacijom, a nitko toliko ne uzdignu ušu 
koliko Isus iz Nazareta... Vjerovao ili ne vjerovao u božanstvo 
Isusa Krista, trieznome je historičaru izpovjediti, da od 
stva silnije pojave u historiji nema. Htjelo se, ne htjelo se, a 
IV. vieka poslije Krista pa do dana današnjega, čvrsta ra e 
podloga ljudskom družtvu stoji u koje tri četiri stranice . “> 
Matejeva (gl. V.—VII.), u besjedama tako zvane besjede na br u. 
Svakako je sadašnje čovječanstvo dužno Isusu najveličajniji heas 
na onoj glavici do Genezaretskog jezera, gdje besjedu ošita 

Napose Nodilo. pripisuje ovaj preporod kršćanskom moralu, 
osobito plemenitoj i čistoj ljubavi i uzornom obiteljskom životu, 
a onda i povratku k radu, i navodi rieči sv. Pavla: »Tko ne će da 
radi, neka.i ne jede.« 


Obrat u propast 


No i ovaj preporod rimskoga svieta vrlo je kratko trajao, 
a kršćanske se kreposti izgubiše, te poganski poroci ponovno za- 
vladaše rimskim družtvom i ono kao bezumno srljaše u propast. 
Razlog je tome pojavu u tome, što rimska gnjilež nije mogla 
ozdraviti: paraliza je sve brže mrtvila i raztakala sve slojeve 
družtva. u mm 

Kad je Konstantin dao slobodu kršćanima, pa još više, ka 
su njegovi nasljednici uzdigli kršćanstvo na državnu vjeru, »hrpe 
bezznačajnika, kojima bješe do laskanja i carske milosti, srtale 
su u modernu religiju. Pod carem Konstantinom upade među 
kršćane obilna natruna čeljadi nesviestne i nepoštene.« Nodilo 
zapravo traži uzrok rimske propasti u slabosti vojske, u koju »ne 
će da ulaze rimski mladići, već sastavljaju barbari veći dio ukupne 
vojske.5 No pri tome se zaustavlja na pol puta, jer jei opadanje 
vojničkog duha samo posljedica moralne razpuštenosti, koja voli 
samo lagodan život, a ne zna, šta je požrtvovanje za obću korist 
domovine. Mladići su rimski vrlo rado gledali igre u cirkusu; 
pratili konjske utrke, ali se nerado vrstali u legije. Nestalo je 
drugom polovinom 5. i u toku 6. stoljeća Rimljana vojnika, po- 
ljodjelaca, poštenih činovnika; barbari su preplavili Italiju i po- 
krajine popevši se do vrhunca državne uprave. | uda 

Rimski život 4. i 5. stoljeća nitko nije zornije, zbiljskije ali 
i dokumentarnije opisao, kadkada i ujedljivim sarkazmom, nego 
što je to učinio porimljeni Ilir sv. Jeronim u svojim glasovitim 

epistolama. Po njegovim opisima vidimo, da su Rim i rimsko 
družtvo u 5. stoljeću po svojim porocima jednaki Parizu i fran- 
cuzkom plemstvu pred revoluciju ili glavničarskom Molohu 20. 
stoljeća. Svi su slojevi jednaki: od svećenstva do patricija, od 
matrone do licemjerke bigotkinje, od zapovjednika legije do pro- 
letera iz Subure — sve je izgubilo stid i osjećaj čovječtva. 

Nevjera, lakomost, razpojasanost i najpodliji kukavičluk obi- 
lježuju onodobnog Rimljanina.* 

Trebalo je čekati, da dođe u Italiju barbar, Got Teoderik 
Veliki, da pokuša barem upravni aparat popraviti, ali baš iz nje- 
gova edikta odsieva nepoštenje rimskoga činovnika, koji ima ne- 
zasitljivo ždrielo, pa se u pohlepi svojoj daje vrlo lako i vrio 
rado podkupiti.? 

To ćemo objasniti s nekoliko primjera i činjenica. 

Teoderikov edikt određuje, da se spale na lomači doušnici, 
koji pod izlikom obćega dobra dojavljuju svoje sugrađane. To- 
liko su, dakle, dodijale samome barbaru tužbe i denuncije poto- 
maka Scipionovih, Katonovih i Brutovih! Povjestničar 4. stoljeća 
Ammianus Marcelinus pripovieda, da nije bio siguran niti muž 
pred ženom ni otac pred sinom: »Događalo se, da je car saznavao 
sutradan, što je muž ženi u svetištu kućnom u uho šapnuo.« Isti 
taj Ammian priča, kako su se dvoranici i visoki činovnici domogli 
velikog bogatstva, a prije bili puki siromasi. U sticanju imetka 
— a ujedno u ludom razbacivanju — nisu poznavali granica. 
Grabež i razsipnost idu pod ruku.! 


Onodobni pjesnik Maksimian, po pornografiji svojih stihova 
jednak satiriku Petroniju, vjerno crta razpojasanost dekadentnog 
družtva. Dvor i njegovi ukućani, familiares, mjesto da zaprieče 
poplavu zla, još prednjače drugima u njemu. 

Nisu onda bile poznate razne bankovne i burzovne makina- 
cije, ali pohlepa i prevare bile su na dnevnom redu. Vršile su se 
prirodnije, a javno mišljenje ipak je još toliko zdravo, da je sve 
te makinacije zvalo lupežtinom, a ne novčanim transakcijama; 
mito je zvalo mitom, a ne nagradama za izvanredan posao ili za 
vještačtvo. Tako su jednome bankaru u Bizantu_-prišili nadimak 
»škarice«, jer je vješto šišao rubove zlatnoga novca. Zapovjed- 
nik je Rima, u čas kad je za obsade gotske sviet umirao od 
gladi, »nastavljao guliti bogatije ljude, senatore, prodavajući im 
za golem novac žito, koje je držao sakriveno.«! Grata Honoria, 
sestra cara Valentiniana III., pušta se zavesti od svoga skrbnika 

senatora Eugenija i šalje hunskom kralju Atili zlatan vjenčani 
prsten zovući ga, da u ime miraza provali u carstvo! 

Pisac 5. stoljeća Salvian iz Marsilje ljuti se na svoje suvre- 
.menike: »To je mrzko i gnjusno, što neki, pošto su otmjeno ože- 
njeni, uzimaju još k sebi drugih žena robskoga staleža.«!? 

Značajno je, da se i sam barbar Atalarik god. 533. drži duž- 
nim oštro postupati protiv nasilnog otimanja posebničkih dobara, 
rodooskvrnuća, brakolomstva, dvoženstva, priležničtva, iznuđi- 
vanja mita i magije. 


Razsulo rimske države na Zapadu 


Takav je eto rimski sviet na Zapadu svršetkom četvrtoga, 
u toku petoga i početkom šestoga stoljeća. Nikakvo čudo, što 
barbari baš u to doba kao od šale šeću po rimskim pokrajinama, 
jer narod pun onakvog truleža nije znao za samopriegor i obće 
dobro. »Rimska vojska se nerado bori, ali vrlo 
rado pljačka. Vođe rimske vojske poniženi u boju razbi- 
jali su dosadu držeći ljubaznice.«!3 

Corippus, pjesnik šestog stoljeća, daje još crnju sliku rimske 
vojske: »Odkad zapustismo vjeru i odkad nema časti u duši vla- 
dara, kad nam je mio grabež i pljačka, dok vojnici sanjaju u div- 
ljoj duši o ratovima, koji nisu poznati tradiciji naših orlova, o d - 
tada znaju samo bježati i vjeruju, da je po- 
bjeda na strani okrutnih naroda.“ I Prokopije bi- 
lježi, da barbari kao saveznici carstva tiraniziraju rimsku vojsku.!s 

Nevriednoj vojsci odgovarali su i carevi puni kukavičluka, ne- 
vjere i nehaja. Kad su caru Honoriju javili, da: je Rim pao u ruke 
gotskoga kralja Alarika, udario je u plač, jer je mislio, da je ugi- 
nuo njegov omiljeli pietao, kojemu je bio nadjenuo ime »Roma«. 
Kad je pak doznao, da je pievac zdrav i čitav, lako se utješio za 
gradom Rimom. 

Godine 451. bila se u Francuzkoj (Galiji) poviestna bitka 
naroda na Katalaunskom polju (Chalons sur Marne) između hun- 
skog kralja Atile i rimskoga namjestnika Aecija. I u hunskoj i 
u rimskoj vojsci bila je sva sila drugih naroda. Na rimskoj strani 
borili su se zapadnogotski kralj Teodorik sa svojim Vizigotima, 
zatim Burgundi, Alani, Franci, Sasi i Sarmati, dakle manje Rim- 
ljana nego barbara. Aecij je pobiedio poslije krvava boja (pričalo 
se, da je ostalo 180.000 mrtvih na bojnom polju). Zahvala je cara 
Valentiniana HI. bila, da je zbog dvorskih spletaka sam svojom 

rukom ubio Aecija. Oklevetao ga je kod cara eunuh Heraklije, 
»primicerius sacri cubiculi« — prvi nadstojnik -- svete careve 
ložnice.!s 

Po smrti cara Valentiniana III. (425.—455.) kroz dvadeset 
godina promienilo se u Italiji devet careva, od kojih su posljednja 
četiri vladala samo po jednu godinu. Većina ih je zbačena silom 
s priestolja. Da se bolje osvietli ta činjenica, napominjem, da su 
u iztočnoj poli carstva od godine 450.—491. vladala samo četiri 
cara, a na papinskoj stolici od godine 440. do 483. samo tri pape. 

K svim ovim neprilikama pridolazi i težko stanje državne 
riznice, koja koči čitav gospodarski život, jer porezi godimice 
toliko rastu, da rimski podanici prelaze barbarima, »tražeći kod 
barbara rimsko čovječtvo; kako kod Rimljana ne mogu barbar- 
sko nečovječtvo podnieti, vole pod oblikom robstva živjeti 
slobodni, nego pod oblikom slobode biti robovi.«7 Tako tumači 
taj pojav Salvianus. : 

Posve je naravno, da se uz takve prilike slabo cieni negda 
toliko vriedno rimsko građansko pravo, kojim se je ponosio i 
branio i sam veliki apostol Pavao (»Zar vi smijete bičevati rim- 
skoga građanina, a da nije osuđen?« Djela apostolska gi. XXII, 
25.—29.). Apostolu Pavlu priznao je rimski satnik, da je dobio 
građansko pravo za skupe novce; u 5. stolj. drži se ono malo 


. vriednim i kao neka grdoba (Salvianus 0. c. lib. V, 5). Posve na- 


ravno, šta može vriediti čast prava prostoga građanina, kad se 
barbari titraju i rimskim carevima, koji su postali puke sjene. 
Kad je konačno barbaru Odoakru dodijala i ta igra, učini on na- 
pokon kraj rimskom carstvu na Zapadu uklonivši Romula Augu- 
stula god. 476. 

Posljedica vječnih barbarskih provala bila je ta, da je Italija, 
opustošena i izgladnjela, gotovo ostala bez stanovnika. Karakte- 
ristika je barbara svih vremena, da se ne brinu za sutrašnji dan, 
već uništavaju kuda stignu i opustošivši jedan kraj prisiljeni su 
krenuti u drugi. Samo im se ime izvodi od bar-bar = be + ar = 
koji ne ore zemlju, dakle koji ne pripada starom plemenitom 
soju.! I u Italiji u to doba vojni barbar ne ore; urođenik je na- 
pustio zemlju i luta napol divlji. Šta može doći iza toga, već nero- 
dica, glad i pošasti. To su obični gosti u zapadnom dielu carstva, 
a napose u Italiji, svršetkom petoga i u šestom stoljeću. Običan 
je refrain ondašnjih kronika: »Fames valida in tota Italia fuit« — 
»Ljut je glad bio u čitavoj Italiji«. Jedan kroničar pače piše: »Pet 
godina je bio glad u Italiji.«* I sama vojska Atilina trpi oskudicu, 

jer je zemlja u Italiji ostala neobrađena, a što je bilo opljačkano, 
to se i potrošilo. U Galiji i Hispaniji buknula je strahovita buna 
seljaka i robova, koji su u očaju pograbili oružje, dok u isto vrie- 
me zemlje pod barbarskom okupacijom, makar opljačkane, osta- 
doše mirne, što je znak ipak boljih građanskih prilika.?? | 
A samih petdesetak godina poslije toga evo kakve su iu 
Italiji ratarske prilike. Enodij, laskavac kralja Tcođerika, stavlja 
mu u usta ove rieči: »Možeš vidjeti sve zemlje Italije bez prvaš- 
njih stanovnika; žitorodna polja rađaju na moju tugu drač i ko- 
rov; ona Ligurija, majka naroda, koja je bila prenapučena ratari- 
ma, sad je bez pučanstva i ostavši neplodna pruža nam oku samo 
pogled osiromašene zemlje.«?! Isti taj panegirista Enodij nastav- 
lja opisujući čašu gorčine, koju je izpila Italija: »Puk je opustošen 
neizrecivim pokoljem, od gladi utamanjen, bez ikakvih sredstava« 


(»Inexplicabili clade vastatus, fame necatus, inops .ze«). Tako je , 


bilo na sjeveru. Papa Gelazije 1. govori o srednjoj Italiji: »Emilija 
i Tuscija (Toskana) i drugi krajevi ostali su gotovo bez ikojega 
živa čeljadeta.« U Kampaniji, najplodnijoj pokrajini Južne Tta- 
lije, car je Honorije zakonom od 24. XI. 395. morao osloboditi 
poreza preko 500.000 (pet stotina tisuća) jugera zemlje, jer posta- 
doše neplodni!?* Jedan juger iznosi 2500 m*, dakle 1250 km? ostalo 
je pustolinom. 

Prokopije pripovieda, da za gotsko-bizantinskoga rata nije 
imao tko u Italiji žeti žito, koje je samo niklo po njivama, jer ga 
nitko nije ni sijao. Kuće su ostale puste i pučanstvo se razbježalo. 

U Toskani su se stanovnici posakrivali po šumama, žir mljeli i od 
takvoga brašna miesili kruh. U Picenumu je umrlo više od 50.000 
seljaka od gladi. Niti su ih pokopali, niti su ih ptice ni zvieri 
izjele, jer su bili sama kost i koža bez mesa.«#? 

Isti Prokopije niže dalje, da su stanovnici Rima kupovali od 
svojih vojnika medimnos žita (52 1) po sedam zlatnih solida (108 
zlatnih švicarskih franaka). Vol se prodavao za 50 solida (775 zl. 
švicarskih franaka). Građani, pa i ljudi senatorskoga reda, ištu 
kruha obučeni u robske haljine. 


Poniženje rimstva 


Sve te nedaće ugušiše u srdcu ljudski ponos. Rimljanin, neg- 
dašnji gordi gospodar svieta, koji je kruto prezirao sve narode, 
poniknuo je glavom pred Gotom Totilom, kao i još prije pred 
Odoakrom i Teoderikom, pa je na usta pape Pelagija molio osva- 

jače: »Daj poštedi svoje sluge, gospodarul« A Totila je sazvao 
rimski senat, koji je negda nesmiljene uvjete stavljao Kartagi i 
ostalim pokvarenim narodima, pa mu održao govor, kako kaže 
Prokopije, takav, kakav dolikuje, kad ljut gospodar grdi sužnje.«?* 
Kako je negda Rimljanin otimao čitave zemlje i države, tako 

od petoga stoljeća unapried barbar po miloj volji, a sve u ime 
savezničtva, oduzimlje rimskim posjednicima najprije trećinu 
(tertia) zemljišta i zgrada, a poslije dvie trećine, te prvašnjem 
vlastniku ostavlja samo jednu trećinu. Ne će pobjednici barbari 
da se trude u polju; oni uživaju, dok znojem lica tope zemlju ro- 
bovi i polurobski kmetovi, dašto latinskoga jezika ogromnom ve- 
ćinom.25 Dakle posve izmienjene uloge između negdašnjeg roba 
barvara iz Galije i Germanije i gospodara Rimljanina. Pa ipak i u 
takvo tužno doba luda hvalisavost i nadutost ne ostavlja jednoga 
latinskoga pjesnika iz Galije, Rutilija Namaciana. On pjeva o 
Rimu: ' 

Fecisti patriam diversis gentibus unam K 

Profuit iniustis te dominante capi, 

Dumque offers victis proprii consortia iuris 

Urbem fecisti quod prius orbis erat. 

»Ti si učinio, da različiti narodi imaju jednu domovinu, i da im je 

koristno što si ih zarobio, jer nisu imali zakona, pa dok pobjeđenicima 
daješ svoje zakone, učinio si čitav sviet jednim gradom.«*# 


Dok ovako hvalisavo pjeva pjesnik, Rimljanin u to doba nije 
ravan barbaru pred zakonom, makar da se pokadkada naglašava 
ta ravnopravnost. Za gotskoga gospodstva nije smio Rimljanin 
služiti u vojsci, jer kao pobjeđenik nije toga dostojan — samo Got 
nosi oružje; a kako je vojnička služba kod starih naroda znak 
plemstva i slobode, to i ta zabrana ne priznaje zapravo Rimljani- 
na slobodnim građaninom u očima gotskoga gospodara. Kod Fra- 
naka na sudu je krvarina, kazna za tjelesnu ozljedu, za polovinu 
manja za Rimljanina nego za slobodnog Franka. U Burgundu su 
zaista pred zakonom Rimljani ravnopravni s osvajačima, ali tamo 
je između njih izkopala jaz vjera, jer su Burgundi prihvatili Ari- 
jevu herezu, pa se barem u tome razlikuju od Rimljana, naravno 
na njihovu štetu. A 


I jača duša i krepčega naroda pokolebala bi se u ovakvim pri- 
likama, a kamoli ne bi duša naroda na rubu propasti, koji je u 
svoje žile primio mnogo tuđe, u velikoj mjeri robske krvi. 

Italija je bila mozaik naroda već u svoje predpoviestno doba, 
a za seobe naroda pogotovo. U rimski narod uvrstili su se milijuni 

robova, koje su dotjerali triumfatori sa svih strana svieta, a oso- 
bito s mekoputnoga Iztoka. Oslobođeni robovi, liberti, popunili su 
redove građana, pa i samoga plemstva, te se napokon popeli ina 
carsko priestolje (Dioklecian). Uostalom, dosta je pogledati por- 
tret cara Septimija Severa i sina mu Karakale, da se uvjerimo, 
kako u njihovim žilama ne teče rimska krv.?27 Ni duša im se nije 
naslađivala starim svetinjama rimskim. Karakala je tako malo 
držao do njih, da je proglasio sve stanovnike svoje države — bez 
obzira na podrietlo — rimskim građanima. 

Ovako dekadentno pučanštvo pružilo je bez odpora svoj vrat 
pod barbarski mač, koji ga je nemilo decimirao. Sam se Salvian 
tuži na robsku ćud svojih suvremenika: »Natura in nobis et ne- 
quitia servilis est... Ipsi in nobis mores sunt, qui in servulis no- 
stris« (Narav nam je i zloća robska, pa i ćudoređe isto koje i u 
naših robova. De gubernatione Dei lib. IV. c. 2.)25 


Depopulacija 


Poroci, glad, bolesti i mač nemilo su kosili pučanstvo Italije 
i s dana na dan sve je više pustjela zemlja negda cvatnih gradova. 
Već je dosad navedeno, kako su pojedini krajevi Ttalije ostali bez 
stanovnika i kako je glad bio u njoj stalna pojava. Ovdje ću samo 
dopuniti prvašnje razlaganje novim navodima. si ši 

Sv. Grgur Veliki, papa svršetkom šestoga stoljeća, opisuje 
strašnu depopulaciju Italije: »Tko da ne plače nad ovom zem- 
ljom izručenom mačevima barbara, nad zemljom, što gotovo nema 
žitelja, dok ipak ima, tko svaki dan na njoj gine.« On na svoje 
oči gleda, »kako se Rimljani svezani za vrat poput pasa gone 
tamo u Franačku na prodaju.«?? ' 

Enodij, hvaleći Teoderika da je uzkrisio Italiju, kaže, da je 
prije njega glad pokosila one, koji su izmakli maču barbara. I 
zaista, uzporedimo li popis gradova, koji je priredio Strabon, 
pa i gradove na Tabuli Peuntingeriani, s napučenim središtima, 
koja se spominju u srednjem vieku, opaža se, da je izčeznuo velik 
broj gradova. Ovo je najžalostnija slika propasti rimske: opada 
broj poroda zbog nepouzdanja u život, zbog straha od bone 
stanja u kmetstvu, nesigurnosti imovine i sve slabijih i rjeđi 
sredstava za život. Italija nije okusila počinka niti između jednoga 
rata i drugoga, između glada i pošasti. Enodij stavlja u usta Teo- 
deriku Velikome ove rieči: »Možeš vidjeti talijanske pokrajine 

bez staroga stanovničtva«. Uporedo s tim tuži se crkveni kroničar 
u Liber pontificalis, da su potrošeni svi posebnički, državni i 
črkveni prihodi, a ljudi izginuli od mača, glada i bolesti. (Lib. pont. 
I. p. 291.).9% 

A barbarski je mač bio oštar i nesmiljen. 

Kakvi su bili divlji običaji, svjedoči nam zastrašujuća Beliza- 
rova poruka Napulju: »Ja znam, šta se događa, kad se zauzme 
jedan grad. Odrasli se pobiju, a to se ne priušti ženama, koje 
mole, da ih se usmrti, već im se nanosi sila i trpe boli nedostojne 
i jadne, djeca bez odgojitelja prisiljena su služiti onima, kojih su 
ruke omaštene krvlju njihovih roditelja.« Da to nisu izprazne 
rieči i proste prietnje, dokazuje nam tužna zgoda, kad su Goti i 
Burgundi zauzeli god. 539. grad Milan. Oni su ga sa zemljom srav- 
nili i poklali sve građane. 


Ovakva zla jedno za drugim iz godine u godinu trpjela je Ita- 
lija. Njom su se krvavom šetnjom prošetali Alarich, Atila, Odoa- 
kar, Teoderik, Genzerik, Totila, a za njim razni gotski kraljevi, 
dapače i same bizantinske vojske, pa napokon Longobardi. Kod 
ovih posljednjih na vrhuncu je žudnja za rušenjem svega, što su 
prvašnji vjekovi digli. Kroničar Fredegar donosi ove rieči, koje 
jedna longobardska majka upravlja svome sinu kralju: »Hoćeš li 
nešto novo učiniti i steći glasovito ime, poruši sve što su drugi 
sagradili i pobij sav narod, koji si slomio, jer ne možeš dići ljepšu 
zgradu od svojh predšastnika niti ćeš što veće učiniti, čime hi 
digao ime.« (Fredegarii Chronicon 1. II. cap. 60.).%! 


Talijanski fašistički povjestničar Salvatorelli tvrdi, da je Ita- 
lija nemilo nastradala za samoga gotskog rata (da se ne spominju 
ostali), koji je trajao dvadeset godina (335.—355.), a nije drugo 
bio nego pljačka i rušenje bilo sa strane Gota bilo sa strane »oslo- 
boditelja« Bizantinaca. On te osloboditelje spominje sa sarkaz- 
mom, jer 'su bili jednako neprijatelji Italiji kao i Goti. Italiju 
tada haraju Goti, Bizantinci, Burgundi, Franci i Alemani. Proko- 
Pije bilježi, da je u ratovima s Vandalima u Africi palo pet mili- 
juna ljudi, a u ratu s Gotima u Italiji još i više. Salvatorelli kaže, 
da bi to značilo podpuno uništenje italskoga pučanstva, i drži 
da Prokopije- pretjeruje, ali ipak priznaje, da je bez dvojbe šesto 
stoljeće doba najtežeg poništenja Italije.2 

Šta je uobće moglo ostati čitavo iza ovih ratnih pohoda i 
strašnih nevolja? Ništa. 

Uzme li se u obzir priljev barbarskih naroda u Italiju i ne- 
stanak staroga pučanstva, koje je ionako bilo zamućeno a. 
elementom već u 3. i 4. stoljeću, može se slobodno uztvrditi, a 
je za seobe naroda u Italiji kao iu JEDRA no 
krajinama carstva rimsko pučanstvo zatr u 
da je novi rod, ne više rimski nego roman: ' 
nastao od raznih došljaka, koji su s kršćan- 
stvom poprimili i rimsko-kršćansku kulturu 
njezin jezik izkvarivši ga svojim izgovorom 
neshvaćanjem njegove gramatike i sintakse. 
Etnos rimski nestao je, izčeznuo, izgubivši 
se u tami vremena, kao što se izgubiše Sumera- 
ni, Babilonci, Hetiti, Egipćani i ruskim 
narodi ugušivši se u svojoj dekadentnoj kul - 
turi. 


Što se je sačuvao jezik, ima se zahvaliti Crkvi. Kao što se 
sačuvao i sumerski ritualni jezik u Babilonaca, tako je Crkva po- 
romanila Longobarde, ostatke Gota, pa napokon kasnije i Grke i 
Arape i konačno Normane na jugu Italije. 


Posve je dakle neumjestna rieč, koja se je čula prije ruka: 
godina u Italiji: »šta bi bilo od kršćanstva, da nije bilo rimskoga 
carstva? Ostalo bi i zakržljalo kao mala sekta na Iztoku.« Ne, 
mora se okrenuti pitanje: »Šta bi bilo od Mtalije, da nije bilo 
kršćanstva?« Nestalo bi i latinskog jezika i imena, kako mu ie 
nestalo traga u Britaniji, gdje su barbari iztriebili Rimljane i Be 
tinski jezik, prije nego se pokrstiše. To osjećaju i Salvian (De 
Gubernatione Dei) i sv. Augustin (De civitate Dei), kad e 
uzrok propasti rimskoga carstva u tome, što se svietodalečio o 
kršćanstva, od njegova morala i dogmatike.5 


Povjestničari zauzimlju razna stanovišta, da protumače po- 
viestna zbivanja, i znanost podnosi i poštuje njihova mišljenja Ba 
ali uz jednu iznimku, Zauzme li pisac (u našem slučaju zuri 
Augustin) kršćansko stanovište i gleda li na poviest »sub Kein 
aeterni«,y pod vidom vječnosti, toga pisca proglasuju sisi ne 
A. zar je realniji materialist, koji se ne obazire na ulogu u sAd 
poviesti, od učenjaka, koji priznaje, da Vječna Providnost osob- 
noga Boga upravlja svietom? Zar je nerealno gledanje na poviest- 
no zbivanje, kad se utvrdi, da udaljivanje od Božjega zakona ima 
za posljedicu katastrofe ijudskoga roda i da se to dade dokazati 
poviestnim činjenicama? Tko ima oči, može vidjeti: 

lI 
Prilike u staroj Dalmaciji i Panoniji 


Kad se u ovome članku govori o Dalmaciji, uzimlju se u obzir 
njezine granice za rimskoga carstva: Istarska Raša — Beograd — 
Skadar pa morem do Raše. 

Svestrana dekadenca rimskoga svieta odrazila se je i na pod- 
ručju, koje su kasnije, u 7. stoljeću, zaposjeli Hrvati. Ipak je opa- 
danje polaganije u pokrajini. U doba, kad sv. Jeronim slika crnim 
bojama život u Rimu, živi u Solinu uzorni biskup* Hesihije, koji 
se dopisuje sa sv. Ivanom Hrisostomom, sa sv. Augustinom i s 
papom Zosimom. No u drugoj polovini šestoga stoljeća, kad su već 
porušeni mnogi gradovi u unutarnjosti Dalmacije i Panonije, 
listovi pape Grgura Velikoga odkrivaju nam slabost državne 
uprave, koja narivava nevriedne biskupe u solinskoj metropoliji. 
Ni sam papa ne može ništa razsipaču crkvenih dobara Natalisu i 
njegovu nasljedniku Maksimu kao ni Duvanjskome (Delminium) 
biskupu Malchusu. Od carskih činovnika progonjeni su čestiti 
crkveni ljudi, solinski đakon Honorat, zadarski biskup Sabian i 
epidaurski (Cavtat) Florentin. Kriza je pak još prije zahvatila 
politički i građanski život. 

Kad su nastradali najsposobniji državnici i vojnici Zapada 
Stiliho i Aecije, Dalmatinac Marcelin pokušao je odciepiti svoju 
domovinu od gnjiloga carstva na Zapadu i učiniti je samostalnom. 
Njegova je osnova propala, kad ga snađe podmukla smrt u sicil- 
skim vodama, gdje se je borio za carstvo protiv Vandala. 

Nije bio bolje sreće ni njegov nećak Julije Nepot. On je 
god. 474. došao u Rim i detronizirao cara Glicerija te ga postavio 
biskupom u Solinu, no naskoro je. i on pošao za njim u Solin. 
Barbar Gundobad bijaše postavio cara Glicerija, a drugi polubar- 
bar Panonac Orest, negdašnji tajnik kralja Atile, a poslije vrhov- 
ni zapovjednik vojske, general konjaničtva (magister militum) 
cara Julija Nepota, protjera ovoga iz Rima i proglasi carem svoga 
sina, još dječaka, Romula Augustula.5 Julije Nepot zakloni se u 
Solin i preživi propast zapadne pole rimskoga carstva (476.) pod 
udarcem Odoakra, no naskoro i on pade od ubojničke ruke svojih 
dvoranika Ovide i Viatora. 

Poslije kratkoga gospodovanja Odoakrova okusiše Dalmacija: 
i Panonija premoć gotsku. Već je spomenuto, kako Rimljanin nije 
u Italiji ravan Gotu, a tako je bilo i u Dalmaciji, Nije dopušten 
niti brak između Gota i Rimljanke.% 

No uza svu jaku gotsku šaku očajne su prilike u unutarnjosti. 
gdje prevladavaju otimačine marve, ubojstva i krađe, dakle iste 
pojave kao i u Italiji. Kralj Teoderik šalje god. 507.—511. u Pa- 
noniju Fridibada, da učini kraj tim zločinima u kraju, koji pustoše 
razbojnici. U Panoniju Secundu — današnju Slavoniju — šalje 
isti kralj Koloseja, da uvede red, jer tamo prevladava poslije 
odlazka Gota krvna i osobna osveta. Teoderik potiče svoje po- 
danike u svim krajevima; »Ne borite se jedan protiv drugoga, 
već protiv neprijatelja«. Te rieči pokazuju, kako su bile nesre- 
đene prilike u ovome području. I rudokopi su bili zatrpani za 
prošlih ratova, pa Teoderik. nalaže svome namjestniku Simeoniju, 
da po Dalmaciji traži željeznu rudaču, te iztiče korist željeza, ko- 
jim se domovina brani, polje obrađuje, a također — eto barbarske 
ćudi — postiže, da onaj koji je bogat zlatom služi siromahu na- 
oružanu željezom. Mada 

Narod s€ bunio protiv poreza, a Teoderik nametne još i ne- 
ljudski jaram: dopusti svojim Gotima, da pljačkaju grobove, u 
kojima bi moglo biti zlata, što se običavalo stavljati zajedno BJ 
mrtvacima kao mila uspomena. Ni ljubav preko groba nije bila 

šteđena! : ' 
e. Nastale su još teže neprilike i obća nesigurnost, kad je buk- 
nuo gotsko-bizantinski rat. U. više navrata bjesnile su pomorske 
i kopnene-bitke oko najvažnijeg dalmatinskoga grada Solina, koji 
je padao sad u gotske sad u bizantinske ruke. J ednako je stradala 
i Liburnija. Kad su Goti bili prisiljeni napustiti Dalmaciju i po- 
vući se u Italiju, onda je ova pokrajina bila prolazište i sabiralište 
bizantinskih četa, a stara je rieč: »Težko zemlji, kuda . vojska 
€.« 
Bi9# Pustošenje i glad 


Dok se rat vodio na morskoj: obali, dotle je zaleđe nezašti- 
ćeno, pa su tamo u unutarnju Dalmaciju, Sriem i Panoniju nagr- 
nuli barbari: Gepidi i Longobardi, grozno pustošeći sela i gradove, 
u kojima se potom javila kuga i glad. I same bizantinske čete nisu 
se mogle obskrbljivati hranom iz unutarnjosti, pa su se još fješnje 
prikupljale na morsku obalu, da dobavljaju hranu po moru. U 
ovako težkom položaju navalio je gotski kralj "Totila na dalmatin- 
sko primorje god. 548. i usredotočio svoje bojne snage pod Mui: 
kurom (danas Makar povrh Makarske) te opustošio ono primorje 
sve do Solina pobivši množtvo Rimljana.37 i bi 

Dok je još trajao: gotsko-bizantinski rat, stali sui Slaveni 
udarati na zemlje bizantinskoga carstva, pustošeći.i ubijajući, gdje 

su stigli. Tako su: god. 549. prodrli sve do Rodopa i osvojivši 
trački grad Toper poubijali sve mužkarce, do 15.000 na broj, sve 
blago razgrabili, a žene i djecu odveli u roblje.8% Godine 550. za- 
putili su se prema Tesalonici (Solunu), ali doznavši da ide na njih 
velika bizantinska vojska okrenu se u Dalmaciju. Kad je pak ta 
bizantinska vojska otišla u Italiju protiv Gota, Slaveni su po miloj 
volji harali Dalmaciju, koja je ostala bez obrane. Ponovno god. 
551. Slaveni provališe u Ilirik, dakle i u Panoniju i u Dalmaciju, 
te »počiniše ondje strahota, koje se ne dadu izpričati, a rimska 
vojska nije ih smjela napasti, većih je samo sliedila i napadala 
one, koji su zaostajali.« Slaveni su tako opljačkali zemlju, »da su 
sve putove napunili leševima i pošto su nakupili nebrojeno tminož 
tvo roblja i sve opljačkali, a da im se nitko nije opirao, vrate se 
kući sa svim plienom.? rita 

. Najstrašnija će biti provala Slavena u družtvu s: Hunima, 
koji se tada (558.) posljednji put spominju. Bizantinski pisac 
Agatija kaže, da su tako postradali nekoji krajevi, da se nije u 
njima čuo ni lavež pas4.“" No tada je bila pošteđena Dalmacija, 
a valjda i Panonija. ik j 

Nevolje dostigoše vrhunac, kad najposlije udariše divlji Avari 

na granice carstva. Avarima je bio jedini cilj bezprimjerna 
pljačka. Tim više su bili pogibeljni, što su bili čisti nomadi i 
grozne ćudi. Kad su god. 567. pali pod Sirmij (Mitrovicu), sam 
biskup i građani molili su bizantinskog zapovjednika Bona, da 
izpuni zahtjeve avarskoga Magana, a sve od straha pred nečo- 
vječnom osvetom, koja im je prietila. 


Depopulacija Dalmacije. m 

(Pred sam pak pad grada Sirmiuma stanovnici se razbježaše 
na sve strane. Nekoji doprieše do obale morske i skloniše se u 
Solin, koji nalazeći se na periferiji Dalmacije još nije bio u naj- 
bližoj pogibelji. U Solinu su se pronašla dva sarkofaga, koji spo- > 
minju sriemske prebjege. Jedan je male Dominike, o kojoj nad- 
grobni nadpis kaže: »Mjesto pokopanja djevojčice Dominike; koja 
je dovedena iz Sirmija u Solin.«! Drugi je sarkofag opatice Iva- 
nice s ovim nadpisom: »Ovdje počiva u miru sveta opatica Iva- 
nica Sriemkinja, koja je živjela četrdeset godina. Odielila se: od 
tiela na dan petka, četvrtoga dana Ida majskih, indikcije petnae- 
Ste«. Datum odgovara 12: svibnja 612.#. To je posljednji datum 
grada Solina, jer je naskoro pao.i taj grad. 3 loa 

Sirmij su još prije uzeli Avari (582.), nakon što se predadoše 
građani i vojska, izmučeni trogodišnjim  podsjedanjem i bijeni 
glađu i svakom nevoljom. Pogodba je glasila, da »smiju izići iz 
grada svi stanovnici ne noseći sa sobom ništa od pokretne imo- 
vine, nego samo život i jedno odielo na sebi.« Grad je bila nemila 
oskudica i »građani su jeli i ono, što nije bilo za jelo« (cibis ne- 
fandis se sustentabant), pa su počeli kriviti rimsku vojsku za sve 
svoje jade.“ Koliko je straha građanstvo prepatilo, svjedoči i 
grčki napis na opeci, koja .se našla kod Mitrovice: »Gospode, po- 
mozi gradu i odbij Avara i čuvaj rimsko carstvo i onoga, koji je 
to pisao. Amen.« 

Ni na primorju nisu već bili sigurni od neprijatelja. German- 
ske su čete oko god. 395. poharale okolicu Solina, a Solinjani, 
osjećajući da se drma rimsko carstvo, postaviše na grobištnoj ba- 
zilici u Manastirinama ovaj napis: »Bože naš, budi milostiv državi 
rimskoj« (Deus noster propitius esto rei publicae Romanae). I na 
dovratniku gradskih vrata neki vojnik ureza zaziv: »Kriste po- 
magaj!« 

Snažno nam sve ove jade rimskih pokrajina u svoje doba 
opisa sv. Jeronim: »Već je dvadeset i više godina, da između 
Carigrada i Julskih Alpa dnevrio teče rimska krv. Got, Sarmat, 
Kvod, Alan, Hun, Vandal i Markoman pustoši, pljačka i razara 
Skitiju, Traciju; Macedoniju, Dardaniju, Daciju, Tesaliju, Ahaju, 
Epir, Dalmaciju i sveukupne Panonije. Koliko je matrona, koliko 
Božjih djevica, koliko “odličnih i plemenitih tjelesa palo žrtvom 
strasti ovih divljih životinja. Zarobljeni su biskupi, poubijano 
svećenstvo, nema više Božjega štovanja. Crkve leže u ruševinama, 
uz oltare Kristove privezani su konji, a moći mučeničke porazba- 
cane: svagdje samo tuga i užas i množtvo slika smrti. Rimski 
sviet može se razpasti, ali se naša šija ne će saviti (pred Bogom).« 
Tako se tuži Jeronim na jade, ali i na nepokorni duh svojih su- 
vremenika.65 

A to je tek bio početak zala. Dok se rimstvo nalazi u po- 
sljednjim trzajima za obsjedanja Singidunuma (Beograd) i u 
gradu hara glad, Avari izpod grada odlaze u pljačku po Dalma- 
ciji. Osvojili su neki grad Vankeis ili Valvis ili Valkist% i porušili 
do četrdeset kula po pokrajini, u kojima su bile rimske straže. 
U isti čas prodiru Slaveni u Istru zajedno s Avarima, te priete 
Solinu u Dalmaciji, kako se razabire iz pisma pape Grgura I. nad- 
biskupu solinskome Maksimu: »Radi Slavena, koji vam nemilo 
stoje za vratom, težko sam žalostan i zabrinut. Žalostan dieleći 

s vama nevolje, a zabrinut što počeše kroz Istru već ulaziti u 
ltaliju.« Papa se tuži na pogibelj od vanjskih neprijatelja i na ne- 
pravedne sudce, dakle na zlu upravu u državi, pa kuša jadno 
utješiti Maksima: »Ali nemojte se zbog toga ništa žalostiti, jer će 
gora vremena vidjeti, koji budu poslije nas živjeli.« 


U istu (600.) godinu Pavao Đakon postavlja provalu Slavena, 
Avara, Longobarda u Istru.*7 Zemlja je bila podpuno opustošena 
od ognja i pljačke (universa ignibus et rapinis vastaverunt).# 

Dok ovakvi bičevi šibaju Dalmaciju, traju onako raztrovane 
prilike u solinskoj crkvi, a i u građanskoj upravi, kako je već 
dosada spomenuto. 

Toma Arciđakon, pisac 13. stoljeća, plastično nam slika ku- 
kavno stanje Solina pred sam pad. Toma se je služio starijim 
vrelima, pa ne obazirući se na stilsko ukrašivanje, možemo po- 
kloniti punu vjeru njegovim riečima, u koje je sažeo taj opis: 
»Odia, rapine, usure, periuria et alia facinora totam inuaserant ci- 
vitatem.« (Mržnja, grabež, lihva, kriva kletva i druga zlodjela vla- 
dahu gradom). U gradu su građani jedni protiv drugih bili divlji i 
smjeli, a izišavši protiv neprijatelja bili su kukavice i plašljivci.“" 
Već opisane prilike u Italiji i na carskom dvoru jamče, da Toma 
ne pretjeruje. 

Kao drugi gradovi tako je i Solin brzo i lako pao u ruke Ava- 
ra. Čak nije ni bilo odpora. I Toma kaže, da se je sve naglo i ne- 
nadno odigralo; da nije bilo vremena ni posavjetovati se o obrani 
grada, već su građani glavom bez obzira pobjegli na otoke, a 
plašljiviji i dalje." Slično dakle, kako pobjegoše iz Akvileje pred 
Atilom na lagune. 

Svugdje dakle iste pojave, koje prate propadanje carstva: ću- 
doredno razsulo, kukavičluk i bieg. Da je Solin iznenada pao, daje 
Slutiti i našašće oko stotinjak podpuno čitavih ćupova (amfora) 
u jednom podrumu, koji je bio naslonjen na gradske zidove s 
izvanjske strane. Da je duže trajalo obsiedanje, morao bi se po- 
rušiti podrum, a pogotovo bi se polupali ćupovi — a to se nije 
dogodilo. Kako je već spomenuto, posljednji datum s nadpisa 
opatice Ivanice u Solinu jest 12. V. 612., a drži se, da je Solin 
pao oko 614. godine. 


Tim je činom završena tragedija  rimstva na iztočnoj obali 
Jadrana. Ono je umrlo i pokopano je pod ruševinama posljednjeg 
grada na obali morskoj. Da to nije nikakva stilska figura, već 
zbiljska istina, svjedokom nam je car Konstantin Porfirogenet. 

(10. stolj.), koji opisujući svršetak Solina veli: »Avari pobiše sve 
Srađane i odtada zaposjedoše svu zemlju Dalmaciju i nastaniše 
se u njoj. Jedino gradići uz more ne predadoše im se, već ostadoše 
uz Romeje (t. j. uz Bizantince), jer su mogli dobavljati hranu mo- 
rem. Videći dakle Avari, da je zemlja vrlo liepa, nastaniše se u 
njoj.«š! Car nabraja gradiće uz more: Kotor, Dubrovnik, Split, 
Trogir, Zadar, Rab, Krk i Osor. Car u svojoj knjizi razlikuje Ro- 
mane od Romeja. Romani su mu Rimljani, a Romeji Bizantinci. 
Rimljana je nestalo u Dalmaciji, kako nam svjedoče Porfirogene- 
tove rieči iz 29. poglavlja: »Zauzeše slavni grad Solin i nastanivši 
se tu (u okolici) od onoga vremena -počeše pljačkati Rimljane, 
koji su u polju, i uništiše one, koji su stanovali na uzvisitijim 
mjestima, i zauzeše njihova mjesta.« Dalje pripovieda car, da su 
Avari iztjerali Rimljane, »pa ostade pusta rimska zemlja.«<5? 


Konstantin Porfirogenet nastavlja, kako su za cara Heraklija 
došli Hrvati u današnju domovinu i »poveljom ovoga cara Hrvati 
pograbivši oružje iztjeraše Avare iz onih mjesta i nastaniše se 
u onoj zemlji, koju i sada drže u vlasti.« »Jedno pleme Hrvata 
sa svojim narodom ostavivši (staru domovinu) dođe u Dalmaciju, 
gdje nađoše Avare da stanuju. Ratujući s njima nekoliko godina 
nadjačaše Hrvati i jedne Avare pogubiše, ostale prisiliše, da im 
se pokore. Od toga doba tu zemlju posjeduju Hrvati.« 


Razvoj je dakle događaja ovako tekao: Avari su iztriebili 
Rimljane — Hrvati iztriebili Avare — i odtada su Hrvati gospo- 
dari Dalmacije. jači 3 š 

Posve je naravno, da je seoba naroda sa svim zlima, koja 
su je pratila, iztriebila predhrvatsko pučanstvo u Panoniji i Dal- 
maciji. To nam svjedoče toliki pisci, koji zabilježiše tek jedan 

odio ratnih pustošenja, gladi i pošasti, koje uništiše prvašnje sta- 
novnike. Karakteristično je, da se na solinskim nadgrobnim na- 
pisima riedko nalazi ubilježeno, da je pokojnik živio više od 40 
godina.“ No pravo rekuć, to stanovničtvo nije ni bilo rimsko. 
To su bili Iliri, koji sd u javnom životu primili latinski jezik, ali 
je veliko pitanje, jesu li izgubili svoj materinski u posebničkom 
životu. Ta i veliki polatinjeni Ilir.sv. Jeronim u svojim poslani- 
cama spominje neke ilirske rieči i kaže, da su to pučki izrazi. 

Ti su dakle Rimljani bili samo -Romanofoni, t. j. Iliri, koji su 
se služili rimskim: jezikom. Tako. nisu: imali rimske sviesti, jer. se 
ipak sjećahu svoga podrietla ilirskoga, a oslabila im ilirska sviest 
zbog. davno: izgubljene .slobode, pa. decimirani provalama .raznih 

naroda brzo se pretopiše u narod novih gospodara, Hrvata. Nji- 
hov se jezik ipak očuvao za rimske dominacije i u nazivlju gora, 
rieka i krajeva (toponomastika), a mnoga su ta imena kasnije i 
Hrvati prisvojili.5 

Kolika je pustoš nastala i na samom primorju, dade se za: 
ključiti po onim riečima Konstantina Porfirogeneta, kojima na- 
braja dalmatinske otoke. On kaže, da “ih ima vrlo velik broj, ali. 
su naseljeni samo Krk, Osor, Rab i Vrgada, a ostali su pusti i 
imaju »eremokastra«, t. j. gradove bez stanovnika. Gradovi u 
unutarnjosti posve su napušteni i bez stanov- 


nika. 


Hrvati 


e 


Kad su Hrvati zaposjeli zemlju, eto opata Martina iz Rima. 
Poslao ga je s novcem god. 642. papa Ivan IV. Dalmatinac, da 
odkupljuje zarobljene kršćane. Opat je skupio i kosti solinskih 
mučenika te ih zajedno sa sv. Maurom iz Poreča u Istri prenio 
u Rim. 

Pokreti naroda prestadoše, Hrvati dođoše posljednji, ali naj- 
čvršćom nogom stupiše na ovu zemlju, i ona se stišala. Nastale 
su sređenije prilike, osobito zato, što Hrvati odmah u 7. stoljeću 
primiše kršćansku vjeru. I tako su se očuvali na onome. istome 
teritoriju, gdje su prije njih toliki drugi narodi izčeznuli. - 

Hrvati su se održali, jer su donieli sa sobom pojam o državi 
koju su imali već za Karpatima. Bili su ratari, dakle sjedilački 
narod, koji ima duboko u srdcu usađenu ljubav za rođenu grudu. 
Zbog toga Hrvati, kad se već utvrdiše u novoj postojbini, ne 
mienjanju svoja sjedišta, kako su to činili prije njih u toj istoj 
zemlji Huni, Goti, Longobardi i Avari. Hrvati su stvorili do- 
movinu. Pomogla je i prirodna odpornost i.žilavost hrvatskoga 
naroda, i čuvala ga od odnarođivanja. Ta se narodna snaga oči- 
tuje u začudnoj činjenici, da su Hrvati svojim jezikom prodrli i u 
isto bogoslužje zapadne Crkve, koja na tome polju nije trpjela 
drugoga jezika do latinskoga i u Južnoj Italiji grčkoga. Samo je 
Hrvat u tome stvorio iznimku sa svojom glagolicom; od svih 
drugih naroda, pa i jačih i brojnijih i kulturnijih, nije toga ni 
jedan više mogao postići. be 

Pred ovakvom prodornom snagom hrvatstva nije se moglo 
dugo držati niti ono pet šest gradova na obali i na otocima. Po- 
znata je činjenica, da se stanovničtvo grada izmieni odprilike 
kroz stog godina; staro izumre i obnovi se priljevom sa sela. Hr- 

“vatska je dopirala sve do gradskih zidina, pa su posve naravno 
prodirali i u gradove, osobito odkad su oni došli u isti politički 
sklop s Hrvatima. I uspomena na Rim kao središte carstva izčez- 
nula je vrlo rano u dalmatinskim gradovima; jedino ih je vezalo 
s Bizantom državno ustrojstvo. No već u 10. stoljeću daimatinski 
gradovi padaju pod upravu kralja Tomislava, a svršetkom toga 
stoljeća Držislav je kralj Dalmacije i Hrvatske, kako svjedoči 
Toma Arciđakon.57 ; 


Etnički su se gradovi brzo pohrvatili. Ne smeta, što u njima 
u upravi vlada latinski jezik: to je diplomatski jezik srednjega 
vieka; njim se služe svi gradovi u Europi.-Ti gradovi ljubomorno 
čuvaju svoju autonomiju; to rade i lombardijski i francuzki pa i 
njemački gradovi prema svojoj okolnoj gospodi. 

Važno je, što pojave njihova života pokazuju, kako je hrvat- 
stvo korak po korak osvajalo gradove. U sudbenim spisima, da- 
rovnicama, pogodbama, oporukama javlja se mjesto latinske 
vrlo rano hrvatska toponomastika. Što se prije zvalo Calametus, 
postalo je Trstenik; aqua foetida pretvorila se u Smrdećac, Sa- 
netus Isidorus u Sućidar. Kojim jezikom govori puk tih gradova 
u 11. i 12. stoljeću, pokazuju imena i nadimci građana. Da se na- 
dimak primi za oznaku ljudi, mora biti razumljiv većini pučan- 
stva i proizteći iz te sredine. Imena dalmatinskih građana u 11. 


stoljeću (pa i u 10.) jesu: Dabro, Dobre, Dobronja (najviše u Za-- 


dru), Črne, Crnota, Črneha (poteže se ovo pleme u Splitu za 
dvjesta godina), Domčo (Split), Desa (Zadar, Trogir, Split), Draže 
(Split i Zadar), Držiha (Krk), Stana (Split), Cika (Zadar), Vitača 
(Trogir), Drago. Nadimci u Splitu: Platimira, Bušica, Neslani.?? 
U jednom aktu iz godine 1086. u Splitu spominju se otac Miho 
Platimisa i njegov sin Maro Platimisa. 

Seoba naroda srušila je veliko rimsko carstvo i u Italiji i u 
Dalmaciji. Na njegovim ruševinama u Italiji nije se mogla podići 
nova narodna država; u Dalmaciji Hrvati su je podigli i uzču- 


vali, a životni sok ona je primila iz zdrave hrvatske krvi. Dal-“ 


macija, stara — velika — Dalmacija, sa svojim panonskim glaci- 
som na sjeveru, postala je glavni, središnji dio Hrvatske; mali 
njezini ostatci, oaze uz Jadran, koji sačuvaše ime Dalmacije, pri- 
sloniše se: uz Hrvatsku; postadoše s njom istovjetno biće i kralj 
hrvatski prozva se »kralj Hrvatske i Dalmacije«. Ta mala Dai- 
macija, uporište hrvatske države, zavičaj njezinih knezova i kra- 
ljeva, razsadište njezine samonikle kulture i gojilište čuvenih 
hrvatskih pomoraca, dobila je častni nadimak »kolievka hrvatstva«. 

ZLATNI GROB 


U krilu zemlje, urušene davno, 
odkrili kamen: ...za mraza i kiše 

u ognju sinuv predstavi se slavno 
Pod suncem Prvi... To i ništa više. 


Poniruć naglo, toka nepoznata, 
probudio je nadgrobni taj govor 
čudesnih misli šarolika jata, 

i sve se splele u krvavi lovor. 


Ni kosti jedne ne ostavi gole 
sileni vladar bez premca i parca. 
Na lopati tek zasja gruda smole. 


< U zlatu usmoljena gle komarca! 

U sitnu je P to crievu tračak krvi? 

Tu zlatan vije viek Pod suncem Prvi. 
STJEPKO TRONTIL 


BOŽJI PEČATI 


U ono vrieme 

stavi Gospod na svoju Tajnu 
sedam pečata. 

I reče čovjeku: Ne kidaj! 


Jer ćeš umrieti. 


A čovjek je slušao, 
i živio je dane svoje bajne 
s tajnom u tajni — i od tajne. 


Onda, 

u dan jedan siv i tmuran, 

diže pognutu glavu;: 

i — misleći da je zagledao u daljini 
na zamamnoj visini 

novu stazu — pravu, 

on se pokoleba. 


\ 


Bogu se divi, 
ali — čovječji hoće da živi. 

Tajna ga muči, ' 

I pod zabranu nerado se skuči. 
Za razlog joj pita — — 

Hoće da zna. 


I stade čovjek da se buni, 
Zabada nokte i prste 

pod pečate čvrste 

iu mrve ih truni. 

Jače diše — slobodnije živi, 

i svojoj se smjelosti divi! 
Ničeg se ne žaca. 

Pečat za pečatom kida i pod noge baca, 
nogama trieska, očima bljeska 
i rukama se žilavim razmahuje 
junački. 

Od čega da strahuje? 


On — da biedno bliedi i od strave siedi, 
kao da pod pečatom zadnjim leži zmija? 
Kao da čovjeka može ugrizti 

Istinal — — — 


* 


Trgao sam tako Pečate božje i ja. 


Sve do posljednjega. m 
Da skinem i njega? 
Ne ću. e 


Posljednji pečat ne ću da skinem, 
Jer ne ću da ginem. 


Tajnu u srdcu hoću da nosim, 
s tajnom u stdcu hoću da živim 
do posljednjeg kročaja. 


Jer bih zaista umro od užasa i očaja, 
da pod pečatom zadnjim ne nađem ništa... 


ANTE DUKIĆ 

PREOBRAŽENJE 


Digni krila, toplo povjetarce, 

A ti, zemljo, razklopi njedarce, 
Iz sjemenka svud da nikne cvieće, 
I ukrasi novo pramaljeće. 


Biele magle noću prosuzite, 
Suzicama grude nakvasite, 
Da se stvori meka posteljica 
Kud će nicat željena pšenica. 


Dašak vjetra gole krošnje njiše, 
Šuma pupa, polako uzdiše — 
Zar je boli, kad joj puplje puca 
Pod dodirom pomlađena sunca? 


Ako boli, b6li će nestati, 

.Čim ljepotom sva će prosinuti, 
Kad joj granje raznolikim listom 
Bog će svojim izšarati kistom. 


Još s dalekih kad se vrati strana 
Pjevača joj družba izabrana: 

Zbor slavulja, da svojim pjesmama 
Slavi Onog, što vlada zviezdama, 


Tad i čovjek kad u šumu zađe, 
U njoj neka Svemogućeg nađe — 
U tom hramu Božjeg veličanstva 
Nek se sjeti svojega poslanstva, 


Te ko čovjek, ne ko divlje zvieri, 
Božjim putem život svoj usmjeri, 
Pa će mir i zadovoljstvo naći, 
U ljubavi k istokrvnoj braći! 


MARIJA KUMIČIĆ 

ram 


ao KazaNKi JLEEJSE 7 


i 


mo 


HAMID DIZDAR, SARAJEVO 
ŠLJIVIK NAD MILJACKOM 


1. 


S prvim sjenkama noći, još dok su se nazirali obronci mrkog 
Trebevića u sivim izmaglicama povečerja, obvijeni i stopljeni uga- 
renim nebom i oblačinama, javljala se svako veče njegova tamna 
prilika na uličicama stare sarajevske čaršije. Krupan, širokih leđa, 
uviek neizspavan i mučaljiv, s podbuhlim zakrvavljenim očima i 
nečim težkim u hodu i pogledu, odbijao je ljude od sebe. Bilo je 
u njemu nečeg hladnog i šutljivog; nečega što je valjda i njegovo 
čudno zanimanje donosilo sa sobom, pa je, gegajući se, ravno- 
mjerno udarao svojim podkovanim opancima o tvrdu kaldrmu 
šireći kroz potamnjele sokake strah i tajanstvenost. 


Jeste li ikada kasno u noći prolazili kojom sarajevskom 
ulicom? Jeste li ikada, osobito za podmuklih, kišnih noći, u kojima 
se gusti mrak liepi za ćerčiva prozora i kanate zamrlih ćepenaka, 
što preko dana žive čudnim životom i razkošnim bojama, pri- 
mietili, da vas najednom iza nekog ugla prošinu nečije oštre 
orlovske oči? Čini vam se, da vas gledaju s nekim nepovjerenjem, 
izazivački, kao da izpituju svaku vašu kretnju i kao da bi htjele 
jasno prodrieti u vas i nazrieti svaku vašu namjeru. Poslije vam 
se učini, da se netko tajanstven i nevidljiv šunja iza vaših leđa 
mačijim koracima, prati vas u stopu. I tada, usred grada, negdje 
u Saračima, Kundurdžiluku ili u bilo kojoj uličici u spletu stieš- 
njenih sokačića oko Baščaršije, zaokupi vas nenadno strah, i vi, 
kao izvan sebe, počnete bježati tražeći blizinu kakvog slučajnog 
prolaznika ili svietlo uličnog fenjera, koje slabašno svjetluca u 
rumeno-žutim cvjetovima. . 


A da ste se slučajno okrenuli i bez straha prišli čudovištu 
skrivenom u debele sjenke uličnih magaza i streha, primietili biste 
odmah okoprčna starca, koji, skoro nevidljiv, poteže težke katance 
na starinskim ćepencima, tegli demire na magaznim prozorčićima 
i okušava, s neobičnom pažnjom i mirom, jesu li sve brave za- 
bravljene i svi dućani zaključani. Njegove ruke opipavaju svaku 
vratnicu, svaki izlog, zabodu se kao šiljci u naslage robe pre- 
krivene vrećama i ceradama pred dućanima, iz kojih zaudaraju 
Mirisi voća, povrća, smetlja i svega onoga, što ljudi ostavljaju 
u kutovima sokaka, lieni da sve počiste, smetu i odnesu. 


7 Kolo 97 


Da ste mu se malo bliže prikučili i zagledali mu se u oči, u 
široka leđa, zapazili biste svakako, da je to on, Bećir Aščerić, 
pasvandžija (noćobdija) i čuvar sarajevske čaršije. 3 

Kad bi se osvjedočio, da je dućan zaključan i siguran od 
hrsuza, barem do njegova nova dolazka, starac bi, šljapčući debelim 
opančinama po blatu, prilazio novom dućanu, drugom, trećem, 
desetom... I sve tako redom, s kraja na kraj ulice, dok ne bi 
obišao cielo svoje područje, opasavši tako nekoliko ulica jednim 
dugim pojasom sigurnosti. Opipavao je on sve dućane s nekom 
zebnjom i nemirom, kao što uzoran čoban opipava svoje ovce i 
mjeri im vriednost. — 

Poslije toga, sa stanovitim olakšanjem u duši, pun nekog tihog 
rahatluka, starac se izvlačio iz zasjenjenih skrovišta i, prilazeći 
razkršću gdje se završava njegov poslovni rajon, vikao u noć: 

— Ohooj,. Omeragaaaa! Ohooj! 


Do malo se, kao da je iznikao iz zemlje, javljao i Omeraga. | 


Nizak rastom, ali širok i uvaljan kao bure, s nekakvom sablje- 
tinom i samokresom o pasu. Pohabana odiela, koje se završavalo 
zelenim turbanom na glavi, ukazivao se u veoma čudnu liku. 

— Evo me, evo me, Bećire... Merhaba ti! 

— Merhaba! 

— Jesi li se umorio? Je I' sve u redu, hasul? 

— Sve, vala, šućur dragom Allahu. 

— I kod menekarce. Ni drugi se nisu javljali slabim haberima. 
Znači, sve je u redu i kako valja... Dobro je... Mogli bi na 
kahvu... 

Ibrina kavanica, mala bosanska daščara u jednoj čikmici što 
se mlohavo sliepila uz Sarače, za nekim zidom, otvorena je ipo 
noći. Nizka tavanica, počadila, spustila se do nad same glave. 
Iako su preko ljeta i za toplijih dana vrata uviek širom otvorena, 
prostorija je uviek tamna i zadimljena. Jedini prozorčić, koji se 
vrlo riedko otvara, gleda u staro groblje, pa posjetioci kavane 
napasaju oči na komadiću:ozelenjele trave, s nekoliko kamenih 
nišana, preko kojih su razsute dvie, tri pregršti sunca. 

Iste osobe zalaze ovamo po deset, dvadeset i trideset godina. 
Možda i više. Tu se najviše viđaju čistači ulica, krpedžije cipela, 
opančari i nanuldžije, kazandžije, kožarski šegrti, kalfice i još 
desetak osoba, kojih se kutak u kavani zna već desetcima godina. 
Zna se čak i vrieme kada dolaze i sjede pojedini esnafi (cehovi) 
i kakve razgovore vode. Moglo bi se mirne duše reći, da su skoro 
uviek i njihove rieči iste, uviek jednake, kratke, tihe i jednolične, 
O kiši i sniegu, o beharima i mrtvacima. Kroz ove svakodnevne 

razgovore provijava izraz biede i nevolje, koja se ocrtava i na 
svim osobama Ibrine kavane. Kako dolazi koja godina, i njihova 
su lica sve bljeđa, a ramena pogurenija. Ako se dogodi pa netko 
jednom ne stigne da sjedne na svoje mjesto i u vrieme, kad se | 
zna da treba doći, stvar je odmah jasna. 

— Umro Mešan fenjerdžija — reknu. 

— Allah rahmetile... Bio je dobar i pošten čo'jek. I jes* se, 
br'te, biva, dosta napatio... 

I ništa više. 

Bećir, Omeraga i nekoliko njihovih drugova, pasvandžije, 
noćni su gosti Ibrine kavanice. Bahnu oni tako po desetak puta 
preko noći na vrata kavanice, u svojim starinskim odielima i 
oružju, po kojem bi ih čovjek prije ubrojio u srednjevjekovne 
ljute janjičare i kavgadžije nego u današnju mirnu i poštenu 
čeljad zaspaloga šehera, zauzmu svoja mjesta, pošute, dok ne 
izpiju mrkušu, ili zametnu uobičajene razgovore. Poslije desetak 
dvadeset časaka odu. Njihova mjesta na sećiji ostanu prazna, a 
bat njihovih koračaja proguta noć iza prvog ugla. 

Iza njih se opet začuje teglenje i lupa katanaca, kuckanje za- 
hrđalih sabljetina o kaldrmu i izpitivačko svjetlucanje njihovih 
očiju u mraku streha i ćepenaka. 


2. 


Koliko god se činio strašan u mraku, Hadži Bećir Aščerić je 
bio dobar i pitom čovjek. Izvan svoga posla, kad nije strepio nad 


sigurnošću tuđe imovine, koja mu je bivala svake noći povjerena 


na čuvanje, on je bio neobično krotak, miran kao jagnje. Oči su 
mu bile uviek pomalo mutne i neizspavane, ali dobre i povjerljive. 
Tih i milostiv, on je svaku stvar gledao s nekom pažnjom i lju- 
bavlju, s kojom djeca gledaju svoje igračke. Uviek ozbiljan i 
šutljiv, s osmiehom, koji mu je uokvirivao zamršenu siedu bradu, 
bio je vazda prepušten sam sebi: još od djetinjstva mu se na glavu 
Sručile brige i nevolje, pa ga, evo, prate u stopu sve do današnjih 
dana. Sreća mu nije nikad bila sklona, a to što mu se navrh 
komatinske strane, nad Bistrikom, bieli liepa i čista kuća i što 
mnogi gledaju u nju kao u neko čudo, i to ima zahvaliti starim 
dobrim vremenima i svome rahmetli otcu, Junuzagi. On mu je 
ostavio kuću i namješće i, što je za njega najvažnije, liepi šljivik 
oko kuće. ' 

Ovaj šljivik je Hadži Bećiru bio najveća radost. Živio je za 
njega. S proljeća se rumenio, pun behara i mirisa, kao razcvjetala 
kita cvieća. Ljeta su ga pretvarala u zelenu široku dolamu raza- 

strtu po briegu, a jeseni, žute i crvenkaste, pune bakrenih boja i 
zreline, davale su šiljiviku izgled prezreloga grozda, sočna i sladka. 
Jutra u šljiviku, među stablima, kroz koja bliešti krvavo zlato 
sunčane svjetlosti i cakli se u kapima rose, titra na rubovima lišća, 
između granja, držala su Hadži Bećira u snazi i zdravlju uzprkos 
njegovim poodmaklim godinama. Ona su mu davala život i sokove, 
kriepila ga poslije tegobnih noći probdjevenih na poslu. Jedino 
su mu zime bile tužne i prazne. Tada je šljivik izgledao pust, kao 
da su ga opljačkali. 

— Da mi nije šljivika i Safe, davno bi me nestalo — govorio 
.je starac često. 

Osim kćerke Safe nije više nikog ni imao. Davno, davno, još 
prije prvog velikog rata, baš kad se bio zamomčuljio i osjetio 
da bi, imajući, kako se ono kaže, otca pod glavom, mogao biti 
sretan, stiže ga prva velika nesreća: jedne noći, kad.je susnježica 
kaljala sarajevske ulice, pogibe mu otac. Uhvaćen na djelu, neki 
lopov, baš kad je htio obiti i opljačkati jednu sarafsku radionicu, 
poteže samokres i opali. Radionica je bila spašena, ali on ostade bez 
otca. Da on i majka mu ne ostanu bez hljeba, dadoše mu otčev 
posao. Tako on započe ondje, gdje mu je otac prestao. A ovaj 
početak, na tragovima otčeve krvi, nije bio ni lak ni ugodan. 
Navlastito je to bilo težko prvih dana, kad je svake noći, po naj- 
većem mraku, u svako doba morao obilaziti i radionicu, pred kojom 
mu je otac izgubio život i gdje mu se činilo da još mirišu tragovi 
njegove krvi. 

Radio je i pokraj svega toga, s voljom i predanošću, tako 
da je ubrzo kod svih građana stekao podpuno povjerenje. E, kako 
je to nekad išlo liepo! Sviet bio pošten i obrazli, šta li. Sjeća se 
on toga počesto. Od svake kuće i od svakog dućana dobivao je 
mjesečno po liepu svoticu, a kad bi došao Bajram ili koji drugi 
praznik, onda su mu davali i posebne nagrade. A _ od obćine mu 
se znala stalna plaća za svaki mjesec. Mrvica ovdje, mrvica ondje, 
parica ovdje, parica ondje, pa se dosta nakupi. Hadži Bećir je 
mogao slobodno od svojih prihoda odvojiti svakog mjeseca jedan 
mali dio, tako da je jedne godine, davno, krenuo na dalek put: u 
Arabiju. Postao je hadžija, Ovo ga je sasvim iztrošilo i bacilo u 
mali dug, ali je i to nekako predeverao. Nije nikad požalio, što se 
odlučio na ovaj veliki korak. Osobito mu je bila sretna stara 
majka, koja, od puste radosti, malo iza toga umrije... Ratovi 
su dolazili kao napast i pokora za sve ljude. U vrieme prvog ve- 
likog rata, dva još nedorasla mladića uvukoše se jedne noći u 
njegovu kuću i izvršiše težak zločin: zaklaše mu ženu. Mislili su, 

da će naći zlata i novaca, ali se nisu ošićarili. Sami su to priznali, 
na suđenju. Ovo se dogodilo, dok je on, uz razne opasnosti, čuvao 
tuđe imetke i dobra. 

— Deverli sam ti ja glave — znao je često reći stari pas-, 
vandžija. 

Ali i pokraj toga nije se mnogo tužio na sudbinu i život. Do- 
voljno je bilo, da se približi svome šljiviku i svojoj Safi, koja je 
iza majke ostala u bešici, pa da se razvedri i zaboravi sve. 

— Opoganio se sviet, br'te, pa to ti je — jadaju se pasvandžije. 

— Došlo čemerno i kukavno vrieme. Jedva se nosi goli život 
— započinjao je Meho Bublin izpijajući svoj lipov čaj na sećiji 
Ibrine kavanice. 

— Ne daju nam ni ono, što nam pripada — nadopunjavao 
bi ga Hasan Hribac-Bajraktarević. 

— Jah, izkvario se sviet. Okreće se dunjaluk — složili bi se 
i ostali noćobdije i započinjali kratke razgovore o mukama i 
belajima, koje nisu poznavali njihovi otčevi. . 

— Najgore mi je ono o prvom... Dođem ja, rije'ćemo u 
dućan i kažem: »Jenji aj mubarekolsun!« Tako su nam i otčevi 
govorili i svuda bili liepo dočekivani — priča Omeraga. — Svuda 
su ih dočekivali rahat srdca i s veselim poklicima: »Allahrazolla, 
bujrum, bujrum, brate rođeni. Hajde, da popijemo dvicu...« Da- 
nas kad na prvog dođem po svoju zaradu, e, dina mi, ko da sam 
svakom otca zaklo. Prođe me, vala, volja i za onom crkavicom, 
što mi je dade... 


— I svak te gleda nekako prezirno, sažaljivo, k6 da si, ne 
daj Bože, došo da prosiš.., Turi ti nekoliko dinara u šaku, ko da 
Si, vallahi, došo da tražiš sadaku, milostinju... I ne pogleda te 
čestito!.., i 

— Eto, meni — javlja se na kraju i Hadži Bećir stidljivo — 


z 


ona dvojica braće na ćošku Predimareta i Ferhadije, još ne će 


priznati muke... Dva puna mjeseca nisu mi ništa dali... A 
bogati ljudi... 
— Pa što ne išteš? — ljute se svi. — Išti, svoje tražiš! Da 


tebe ne bi, tu neke godine, odnieli bi mu hrsuzi po dućana robe... 
Hadži Bećir slieže ramenima i nehajno odmahuje rukom: 


— Ne ću, vala... Eto hin tamo... Kako oni meni, tako će 
i njima Bog... Jah, drugčije je, efendum, bilo birvaktile, a drug- 
čije sad... 

3. 


Svaki Ramazan donese ljudima mnogo “veselja i zabave. 
S prvim mracima, pred sam akšam, zasvietle kandilji na visokim 
minaretima i zamirišu sokacima pečeni samuni posuti čurekotom. 
U kućama klepću sinije, pune su sofre. Poslije iftara, kad ljudi 
dođu sebi, kad se malo oporave od duga posta, počinje noćni život, 
šaren i živ. Sve vrije: kavane prepune mlađarije i starijih, ihti- 
jari se izsjeđavaju po džamijskim sofama, a tekije, sa svojim ta- 
janstvenim prostorijama i rekvizitama, dobiju pun značaj. Pod 
prozorima stoje momci u sladkoj ljubavnoj omamljenosti, a pje- 
. sme, široke i tople, niču na svakom koraku. Dan se pretvori u noć, 
a noći postaju kao dani: u njima se radi,ašikuje, veseli, obilazi 
rodbina. ' 

Ramazanski mjesec je svima pasvandžijama najmiliji dio go- 
dine. U tim noćima ne bije ih čamotinja i osama; : sretaju se s 
ahbabima i znancima skoro do jutra, do puenja topa, koji ozgor 
sa Žute Tabije objavljuje svako jutro početak posta. U stara vre- 
mena pasvandžije su uz Ramazan imali jednu dužnost više: bu- 
dili su zaspalu mahalu. Obilazili su sokacima da, za svaku sigur- 
nost, protresu sakupljene buljuke mraka po avlijama i razbude 


domaćice, ako je koju prevario san. Treba ranije osigurati ukuća- 


nima »ručak«, s kojim se započinje post. Težko onom tko prespe 
ili se ne probudi na ove pozive. Valja mu cieli dan ostati gladan 
i žedan. Pasvandžije su nosili velike bubnjeve i, mlateći štapom 
po razpetoj koži, pjevali: 


Ustaj, Hatka, peri ruke 
loži vatru da ti sutra 
peri tavu nije muke. 


peci halvu 


Udarci bubnja odjekivali su tupo kroz mrak. Djevojke i 
momci težka srdca su ostavljali kapidžike, a hanume su, trljajući 
Oči i raztjerujući san, probirale najljepše komade baklave, halve, 
mesa i drugih đakonija i davale vriednim noćobdijama. To je 
bio običaj. B 

Davno su nestali takvi Ramazani. Oni su se zadržali još samo 
u sjećanjima starijih. Ovi novi što dolaze, izpadaju nekako sve 
teži i beterniji. Ljude stisla neimaština, neradica i brige, pa ih to 
sve steže i davi, baca ih iz nevolje u nevolju kao da su slamke. 
Nikad sastaviti dva Sobra. Ove godine se pogotovu navuklo nad 
ljude i sudbine nešto težko i neizlječivo, kao mora, pa pritište i 

muči, mrvi kosti. Poslovi svuda stali. Ljudi se gledaju preplašeno, 
u nekom strahu i strepnji. Rat bjesni na sve strane, golem i krvav, 
jači i okrutniji od svih dosadašnjih. Grđi, kažu, i od prošlog ve- - 
likog rata, koji se i poslije dvadesetak godina nije još zaboravio. 
Još nisu zacielila ueviljena srdca, zarasle rane, niti su ljudi osjetili 
blagodati mira i blagostanja. 

Jednoga dana zauze vojska Hadži Bećirov šljivik. 

— Ovo je najpogodnije mjesto za obranu grada od napadaja 
iz zraka — reče mu neki častnik, zapovjednik protuzrakoplovne 
bitnice. 

I vojnici se smjestiše u šljiviku. Razkopaše najljepši dio bo- 
stana, napraviše široku, a ne duboku jamu, sasjekoše nekoliko 
grana i to sve, s granjem, zemljom i parmacima, nabacaše- oko 
jame. A u nju smjestiše veliki top. Rekoše, da tako mora biti, 
Naredila »komanda armije«. 

Tako započe tragedija Hadži Bešira Aščerića. Toga dana ga 
nešto sape u grudima, stište ga nešto oko srdca i on duboko 
uzdahnu. Ne reče ništa, ali osjeti težak bol u duši. Osjećao je, 
da to nije tako moralo biti. Ljudi su mu redovno oduzimali sve 
radosti, pa su sada došli i po tu, jedinu, koju je imao. Nikad ga 
život nije obasipao darovima, a sada mu odtrgoše i ugrabiše i t 
što je najviše volio. 3 

Padale su ljetne noći nad grad kao radostni osmiesi, široki, 
bogati. Šljivici su dozrievali po okolnim stranama. Sunce je zlatilo 
brda, prebojavalo voćnjake, oblačeći ih u žuta i rumenkasta ruha. 
Lahor je nanosio hiljade pčela i leptirova na grane. Bašče pune 
akšamlučara, iako se pjesma sve manje čula. Izpijala se »ljuta« 
krvnički i mahnito, samo da se brige skinu s vrata i da se, za čas, 
zaboravi na sve. Ratne grozote, saznavane iz novina i radio emi- 


“sija, prietile su svakog časa da prejašu granicu i da se strmoglave 


i stropoštaju i na naše kasabe i gradove. Sve je bilo u obezglav- 
ljenom strahu i groznici. 

Šljivik je pretvoren u logorište. Prolazili vojnici kroz njega 
kao preko carske džade, gazili travu i trgali zeleno voće, kao raz- 
Puštena diječurlija. Mahala je prosvjedovala uzalud. Nije se ništa 
izmienilo. »Zar baš nigdje ne nađoše pogodnijeg mjesta za taj 
vražji top?« pitali su se komšije u čudu. Ako dođe do rata, ciela 
će mahala i golemi sibjan u njoj stradati. Neprijatelj će, jasno je, 
najprije gađati mjesto gdje je skriven top. Otići će cieli kraj, sa 
Svim ljudima i kućama, u perišan, u prah. I ljudi će morati bježati 

iz kuća, ako žele spasiti živu glavu, tražit će zakloništa u brdima, > 


u grmlju, u blatu, koje će im se liepiti za tiela i ulaziti u kosti. 

— Nije dobro! Bit će svašta — mrmljao je Hadži Bećir za- 
prepašteno i, nemoćan, prepušten sam sebi, gužvao siedu bradu. 

Jednoga dana, međutim, dođe nova naredba: treba sasjeći 
cieli šljivik! Vojska je našla, da stabla i grale smetaju vojnicima, 
da s ovog izturenog položaja, koji se nadnio nad cieli grad kao 
lastavičje gniezdo, mogu vršiti povjerenu im dužnost. Potrebno 
je pred sobom imati širok prostor, čistinu i nebo, široko, pusto. 
Na taj način će se, ako se nad gradom pojavi još iz daljine nepri- 
jateljski zrakoplov, moći odmah gledati i uzeti na nišan. To je 
važno, jer su dolje, odmah izpod briega, važni objekti: vezirski 
Konak u kome stoluje ban, vojarna, u kojoj je smještena »armij- 
ska komanda« i divizijska oblast, a malo dalje, kuće, ljudi, djeca, 
cieli grad... t 

Iako mora biti naspavan i odmoren, da preko noći čuva tuđe 
imetke, starac cieli dan nije oka stisnuo. Vidio je svojim očima 
kroz odškrinut kanat na prozoru, kako se je prvi udarac sjekire 
zabio krvnički u još sočno meso stare, debele kruške. To je bilo 
najviše i najšire stablo u cielom ovom kraju. Nadvisivalo je sva 
druga stabla svojom plodnom krošnjom, i sve kuće, pa se ponosno 
izdizalo do nad šerefe same mahalske džamije, takmičeći se s njom 
ljepotom i vitkošću. Odjeknuo je taj udarac muklo, bolno, i zabio 
se starcu duboko u srdce. On je jauknuo utučeno, riknuo navu- 
kavši duboko na glavu debeli jorgan. Prevrtao se i mučio cieli 
dan na dušeku, trzao se kao ubodenik, buncao kao u snu. Htio 
nekoliko puta iztrčati iz kuće, da se buni, da viče, galami ili da, 
iznemogao i ubijen, podmetne svoje krhko tielo pod nemilosrdne 
udarce sjekire, da i njega obore, razčejreče, utuku. Barem to sve 
ne bi morao slušati i gledati. 

— Nemoj babo, umiri se — plakala je nad njim njegova Safa. 

Ali je bilo uzaludno njezino nastojanje, da ga utješi. Znala je 
ona i predobro, šta je za njega značio ovaj šljivik i šta mu je nje- 
govim obaranjem oduzeto. ' 

Tek pred veče zastali su udarci sjekire i. cviljenje zmijskih 
pila. Starac je još malo pošutio, a onda se, shrvan i utučen, podigao 
iz postelje. Uzeo je avdest, klanjao akšam namaz i, naoko miran, 
napustio kuću. 

Tiho je ušao u bašču. Uzplahireno je gledao na sve strane, 
kao da se boji onoga, što će ugledati. Svuda je bila pustoš. Stabla 
su ležala kao povaljeni divovi, kao raztrgani udovi. Ogromne 

grane izpreplele se međusobno, sljubile sei ostale tako u nemoć- 
nom zagrljaju, na zemlji. Nekoliko kržljivih, skromnih višanja 
ostalo u okrajcima, kao da su se sklonile u strahu pred surovošću 
ljudskih ruku. Neće se više odmarati ptice u krošnjama stabala. 
Ne će više vjetrovi češljati kose gordih jasenova, koji su, kao po- 
nosni vitezovi, stajali neumorno na ulazu u šljivik, kao da čuvaju 
stražu. Nema ih više, a bili su puni ponosa i samopouzdanja! A 
brojna stabla modrih šljiva... 

Vojnici su poznavali čudnog starca. Znali su, da je škrt na 
riečima, malo se smije. Ali ga nisu nikad prije toga vidjeli takvog. 
Ušao je u šljivik kao sjena. Stajao je jedno vrieme, obezznanjen. 
Mrak je obmotavao okolne bašče. Učinilo mu se odjednom, da je 
i on kao taj mrak: prazan, bezkonačno sam, sam. I kao da mu je 
netko izčupao jednom divljačkom ručetinom cielu unutrašnjost. 
Strese se naglo od ove misli, hladne i duboke, pa kao da posrnu. 

Vojnici su ga pozdravljali, ali on kao da ih nije vidio. Nije 
se ni na koga okretao. Čak ga nije prenuo ni pozdrav mladog i 
ljubeznog vojnika Hajdara, koji mu je nazvao selam, a s kojim je 
starac prije ponekad vodio duge razgovore. Za njega je, izgleda, 
postojao samo jedan sviet: sviet sjena, sviet mrtvih stabala, sviet 
neutješne žalosti. Klecajući nogama, popostajao je kraj svakog 
stabla, u niemoj šutnji, pritajen. Izgledalo je, kao da se moli dra- 
gom Allahu zbog pokolja nevinih. ' 

Hajdar je zapazio, kako se u očima starca, koje su na čas 
izgledale avetinjski puste, cakle suze. 


4. 


Jesen je zakliktala nad šeherom. Cieli grad, s kućama i uli- 
ćama, kroz koje se, kao omamljena zmija, provlačila uzmućena 
Miljacka, postajao je nejasna siva mrlja. 

Šljive su sasvim dozrele, pa su ih počeli čepati za bestilje i 
rakije. Noći su nemirno pljuštale nad Širokačom, a u avlijama 1 
baščama pekli se bestilji. Vatre su plamsale pomamno. Na njima 
su se garili veliki bakreni kazani. A u kazanima se miešale pre- 
zrele šljive, jedre i sladke. Čugelj je.veselo udarao o zidove ba- 
krenih kazana i zabadao se u vreli šogolj. Što ga više miešaš, on 
je sve gušći i slađi. Momci i djevojke se natječu, tko će dulje 
izdržati uz kazan, tko će se više nositi s oteščalim čugeljom. 

Mahala živi. Samo je u kuću Hadži Bećira Aščerića ušla tama. 
Izgledalo je, kao da je u kući sve pomrlo. Starac je po ciele dane 

sjedio na minderluku i buljio u jednu točku na zidu. Za njega 
više nije postojao vanjski sviet. Još je jedina veza između života 
i njega bila njegova Safija. Ali se i ona u posljednje vrieme sve 
više odtuđivala od otca i prepuštala nečem drugom, nečem što ju je 
zanosilo i vodilo u nov i nepoznat sviet. Između njih dvoje stva- 
rala se granica, nevidljiva ali jasna, koja je razdvajala smrt od 
Života, bolest od ljubavi. 

Čuo je starac, kako se u komšiluku peku bestilji. Čuo je žagor, 
mužke i ženske glasove, pisku djece i poneku pjesmu, muklu i 
kao prestrašenu. Šljive, šljive! Svuda su šljive u mahali, bestilji, 
samo njegove trunu u bašči, popadale po zemlji. Nisu htjeli pri- 
čekati ni da uzriju, ni da ih oberu, nego su se životinjski i bez 
srdca bacili na njih i smlavili mu cieli šljivik, potukli ga do nogu. 
Sad će njegova kuća ostati preko ciele zime bez hrane. A uviek, 
odkako pamti, u njegovoj kući, složen u mutvaku, crnio se je 
gust bestilj u zelenim zemljanim ćupovima. Njegovo diete, nje- 
gova Safija, bit će ga željna. Oči će joj biti gladne. Gladne. 


Hadži Bećir nije nikada bio sustalica. U nastojanju da kuća 
ne bude prazna, on nije znao za umor. Preko noći je uviek bdio 
nad tuđom imovinom, a danju je radio po kući i u šljiviku, tako 
da mu je samo malo vremena preticalo za spavanje i odmor. Iz 
čaršije je uviek nosio po koji presječak drva, po dva tri zubatka 
siena. A kod kuće, kad nije spavao, vaviek je gnjirio u neki posao: 
djeljkao je štogod od drveta, podizao ogradu, šišao travu, čistio 
voćke, okopavao ih... : 


Sada se sve izmienilo. Mrgodan i tih, kao da je sve izvan 
njega mrtvo, uvučen u se, stalno je šutio. Tako mije ni primietio 
nagle promjene, koje su se zbivale s njegovom Safom. Po ciele 
noći ostajala je ona u sladkom šaputanju s mladim vojnikom Haj- 
darom. U njihovim srdcima zorila je ljubav, kojoj se nije moglo 
ništa suprotstaviti, pa čak ni ova težka Hadži Bećirova mučalji- 
vost, a ni ratna oluja, koja se naslućivala u raznim pojavama i 
događajima, koji su dolazili. Ta ljubav je došla kao pomaman 
vir, iznenada. Safa joj se u početku opirala, borila se između sebe 
i otčeve utučenosti, ali su mladost i žar uzplamtjela srdca bili 
jači od svih prepreka i brana. Zbog toga se i sama začudila, s 
kakvim je mirom rekla jedne noći svome Hajdaru: Hoću. 


Sve ostalo išlo je brzo i vrtoglavo. Hajdar je dobio dopust od 
svoga zapovjednika. Roditelje je predhodno obaviestio o svemu i 
jednoga dana, obavivši vjenčanje pred šeriatskim sudom, popeo 

se sa Safijom na vlak. Sutradan, u njegovoj kući, u većoj kasabi 
bosanske ravnice, proslavljena je svatba. 

Starca je o svemu obaviestio zapovjednik protuzrakoplovne 
bitnice, veseo momak, s nekoliko suhoparnih rečenica. Hadži 
Bećir opet nije ništa rekao; gledao je u vojnike kao u prikaze, a 
ruke su mu, zadrhtavši, pale niz suha bedra. Osjetio je, da je u 
njemu nešto prepuklo, jače nego ikad. Čelo mu je postalo hladno, 
s nekoliko kapljica znoja, a srdce, njegovo srdce, koje je voljelo 
sve ljude, cieli sviet, srdce, koje je praštalo i davalo sve od sebe 
samo da drugima bude dobro i liepo, ono kao da je najednom 
zatajilo i prestalo kucati. 

Odveli su ga do kućnih vrata. Prekoračivši prag svoje sobe, 
hladne i puste, uhvatio se za grudi i srušio, kao smlaćen, na sećiju, 

— Moje diete... Safijal... Sad su mi i tebe uzeli... — za- 
šaptao je tiho, gledajući, kao uzet, prilještenim pogledom u jedan 
frž na tavanici. 

U bostanu sasječenog šljivika, u tišini kišne jesenje noći, ču- 
čali su vojnici uvučenih glava u prokisle kabanice. Kroz mrak su 
sablastno svjetlucale njihove lule. ž 

A_ u razkopanoj zemlji ležao je protuzrakoplovni top, ukopan 
i hladan. Mrko je gledao u sumorno nebo i očekivao — rat. 


TUMAČ NEKIH RIEČI: 


ahbab = prijatelj; akšam = večer, večernja molitva; akšamlučar = čo- 
vjek koji svaku večer pije rakiju; Allah rahmetile = Pokoj mu vječni; 


“ avdest = pranje prije molitve; bestilj = pekmez, veselje kod pečenja 


pekmeza u većoj količini; bešika = kolievka; beteran = tegoban; bivark- 
tile = nekad, u jedno vrieme; bujrum = izvoli; čikma = sliepa ulica; 
čurekot = vrsta sjemenke, koja se stavlja u kruh; ćepenak = dućanska 
vrata; ćerčivo = okvir za prozorsko staklo; demir = rešetka na prozoru; 


deverli = brižan, gone ga nevolje; dunjaluk = sviet, zemlja; džada = 
put, prolaz; efendum = gospodine; haber = viest, glas; hanuma = go 
spođa; hasul = u redu, na mjestu; hin = im; hrsuz = lopov; iftar = 


večera iza posta; ihtijar = starac; kanati = prozorska stakla; kapidžik = 
mala vrata, naročito na bašči; merhaba = pozdrav; mrkuša = crna kava; 


mutvak = kuhinja; nišan = nadgrobni spomenik, cilj; obrazli = čestit. 
pošten; parmak = daska na ogradi; rahatluk == zadovoljstvo, uživanje, 
razčejrečiti = razkinuti nešto u četvero; sadaka = milodar, milostinja, 


samun = kruh; sećija = sofa; serbez = slobodno, bez straha; sibjan = 
narod, djeca, ukućani; šerefa = gornji dio munare; šućur Allahu = hvala 
Bogu; tekija = muslimanski samostan. 

Dr. ARTUR SCHNEIDER, ZAGREB 


NAJSTARIJE SLIKE HRVATSKIH 
UTVRĐENIH GRADOVA U BOSNI 


Hrvatski staleži, predstavnici ostataka Hrvatskoga kraljev- 
stva, sakupljeni u svom saboru u gradu Steničnjaku kraj Perne 
dana 22. svibnja 1530., javljaju vrhovnom zemaljskom kapetanu 
Ivanu Kocijanu (Katzianeru) svoj zaključak, da su izabrali za svog 
poslanika i komesara odličnog plemića Gašpara Bartakovića, koji 
će u njihovo ime poći u državni sabor u Augsburgu, da pred ca- 
rem Karlom V., kraljem Ferdinandom I. i ostalim kršćanskim 
knezovima ondje sakupljenim zatraže pomoć »ad eximia et ardua 
nostra negocia nunc exequenda«.! U svojoj okružnici od 21. sieč- 
nja 1530. iztiče car Karlo V., da će svrha državnog sabora u Augs- 
burgu biti u prvom redu: »die Zwietrachten hinlegen, vergangene 
Irrsal unserem Seligmacher ergeben und einer jeglichen Opinion 
in Liebe und Giitigkeit ho&ren, verstehen und erw4gen, und also 
alle in einer Gemeinschaft, Kirche und Einigkeit leben«.? Poznato 
je, da je taj sabor iza trajanja od pet mjeseci 19. studenoga za- 
vršio veoma neskladno. Sve ono, o čemu se u njemu imalo raz- 
pravljati (vjerski mir, turska opasnost i pitanje vladavine u Nje- 
mačkoj), ostalo je neriešeno. Pristaše nove vjere Lutherove nisu 
htjeli zajamčiti svoju djelotvornu pomoć protiv turske opasnosti, 
ako se prije konačno ne rieši njihovo pitanje. Zbog toga se i u 
saboru razpravljalo u prvom redu o vjerskim i teoložkim razmi- 
ricama, jer su i protestanti i papinski legat bili složni u tome, da 


je to pitanje najvažnije. Nije dakle čudo, da su se i mjerodavni. 


katolički krugovi najžešće opirali zahtjevu kralja Ferdinanda, da 
se njihova dobra upotrebe za pomoć protiv Turske. Francuzka i 
Mletci, koji su potajno s Turcima šurovali, odklonili su carev 
poziv, da u zajednici s njim stanu odlučno na put turskim na- 
jezdama u Europu, koje su svakim danom bivale sve opasnije. 
Tako je i razumljivo ono mlako razpoloženje sabora u sjed- 
nici od 24. kolovoza, na dan sv. Bartolomeja, kad je »ex parte 
regnicolarum Croaciae« knez Vuk Frankapan Tržački pokazujući 
svoje u čestim okršajima s Turcima zadobivene a još nezacieljene 
rane izrekao svoj glasoviti govor, u kojemu je iztakao: »qualibus 
et quantis inenarrabilibus calamitatibus et periculis moeroribusque 
misera Croacia a tam diuturnis temporibus ab immanissimis cru- 
cis Christi hostibus incessanter torquctur et afficitur«. »Hrvati 

Naslovni list »Itinerarija« B. Kuripešića (Augsburg 1531.) 
Na drvorezu Jorga Breu-a Mlađega prikazani su Nikola Jurišić i Josip 
Lamberg kao poslanici kralja Ferdinanda pred sultanom Sulejmanom u 
Carigradu 7. studenoga 1530. 

su ne samo lišeni svojih baštinjenih dobara, nego i protjerani s do- 
maćih ognjišta. Mnoge su Turci u njihovim domovina spalili, druge 
opet mačem okrutno smaknuli, mnoge u vječno robstvo i sužanjstvo 
odveli i poput krda na sajmovima prodavali kao roblje. Žene su 
odvajane od svojih muževa, djeca od svojih roditelja, žene i dje- 
vojke odlična roda obezčašćivane. Preživjeli samo znadu, koliko 
je bilo leleka i vapaja, koliko nedužno prolivene krvi, koliko ne- 
čuvenih strahota, a poput vezanih ovaca čekamo i mi svoju smrt. 
Sve smo to pretrpjeli i trpimo još i sada za vjeru Kristovu i za 
dužnu vjernost kršćanskim vladarima. Ima li na svietu još takva 
naroda, koji je, satrven od tako davnih vremena tolikim mukama, 
ostao postojan u svojoj vjeri? Mogao bi tko upitati: "Zašto se ni- 
ste borili za svoju domovinu i za svoju slobodu? Na to mogu 
odgovoriti, da je Hrvatska već osamdeset godina neprestano pod 
oružjem, da nije prestajala prolievati krv, boriti se i gubiti ljude. 
Kadšto je pobjeđivala, ali je češće zbog daleko moćnijeg nepri- 
jatelja ljuto stradavala i bila gotovo ciela svladana. Zbog toga ne 
bi mogao nitko uztvrditi, da se nismo borili. Ali znajte, da mi 
to dalje više ne možemo podnieti. Ovo je naše posljednje tra- 
ženje, naše posljednje naricanje, naš posljednji poziv. Promisli, 
care, kako ćeš Bogu položiti račun zbog propasti tolikih duša!« 

U svom odgovoru (»extemporaria responsio«) odvraća rječiti, 
lukavi i domišljati markgrof brandenburžki knez izbornik Joakim 
predstavnicima Hrvatske (»Croatiae oratoribus«), da su car, kralj 
i sabornici »non absque moerore mentium atque cordium suorum« 
saznali za sve one strašne muke i nevolje, što ih Hrvati trpe, i da 
S njima »fraterne condolent et compatiuntur«. Saznali su i to, da 
su se Hrvati već tolike godine sve do danas »u obrani čitavog 
kršćanskog svieta tako čestito, zdušno i muževno ponieli ne štedeći 
svoje živote, svoju krv i svoju imovinu, pa žele, da Hrvati to i 
ubuduće čine«. Oni sami, međutim, već »in tractatibus expeditionis 
contra Turcas, caeterisque totius Christianitatis necessitatibus et 
rebus experiendis, quibus expeditis et deliberatis Caesarea Maie- 
stas, Serenissimus quoque Rex, una vobiscum super hoc lacius 
mentes suas declarabunt et respondebunt«.4 

Poznato je, da Hrvatska od svih tih liepih obećanja nije ništa 
dočekala i da je i dalje ostala izložena neprestanim nasrtajima 
turskim. Pa i sam kralj Ferdinand uklanjao se odlučnim podhva- 
tima, pa je, zabrinut za poslove u Njemačkoj, nastojao, da sa 
sultanom ugovori mir ili primirje. Još i prije nego što je počeo 
zasjedati državni sabor u Augsburgu, odlučio je on poslati u 
Carigrad svoje poslanike, da sa sultanom sklope mir ili ugovore 

 Tuirefey 





Grad Krupa. Po drvorezu Jčrga Breu-a Mlađega- 
(Iz »Itinerarija« B. Kuripešića) 


Primirje. Dne 27. svibnja 1530. izdana je u Innsbrucku »Instructio. 
de ijs, que fideles nobis dilecti Iosephus a Lamberg et Nicolaus: 
lurischitz Consiliarij et Oratores nostri apud Cesarem Turcorum 
agere et tractare debent«5 Lambergu i Jurišiću daju se upute, da 

uznastoje sklopiti mir ili primirje. Kralj Ferdinand traži od sultana 
čitavu Ugarsku ili barem status quo prije bitke kod Mohača, pri- 
pravan je plaćati sultanu godišnji danak (»pensio«) od sto tisuća 
dukata, a njegovu velikom veziru Ibrahim-paši deset tisuća dukata. 
Pripravan je prihvatiti i druge uvjete, ali samo u slučaju, »quod 
per has conditiones sine media nullo modo preiudecetur Regnis, 
Patrijsque et Dominijs nostris eorumque subditis atque etiam 
animis Christianis et alijs que salua honestate et fide nostra 
Christiana prestari nequeunt.. .«.* 

Zadaća, koju kralj Ferdinand povjerava Lambergu i Jurišiću, 
nije bila laka, a uz to i veoma opasna. Prema tome je razumljivo, 
da oni stavljaju svoje uvjete. U dvjema njemački pisanim neda- 
tiranim pismima, što su ih oni uputili carevu kancelaru Bernhardu 
Clesu,! iztiče Lamberg, da nije vješt hrvatskom jeziku, dok Jurišić 
kaže, da ne zna »teutsch schreiben noch lesen«, pa da se zbog toga 
ne usuđuju »dy werbung zuthuen auch nit vnterfachen«. Trebat 
će dakle naći nekoga, »der dy schprachen alls tewtsch Latein vnd 
Crabatisch lesen und reden khan«, t. j.,, da im car »einen Tul- 
metschn der dy schprachen khundt genedigklich zue ordnen also 
das alsdan dy werbung von vnss in teutscher schprach beschehe 
vnd Crabatisch verthulmetscht wurde«.* Na njihovu želju obvezuje 
se kralj u Augsburgu 29. lipnja 1530., da će se nadoknaditi njima 
ili njihovim baštinicima (ako se oni sami ne bi povratili živi iz 
'Turske) svi njihovi troškovi i izdatci. U interesu svoga dosto- 
. janstva kao kraljevski poslanici traže oni, da im se svakomu dade 
šestnaest konja za njih i njihove pratioce, dvie nosiljke, po četiri 
konja, koji će nositi šatore, postelje, prtljagu i kuhinjsko suđe, 
a, najposlije, i putni trošak u ugarskim dukatima. 

Početkom kolovoza 1530. polaze Lamberg i Jurišić iz Augs- 
burga na svoje putovanje. Budući da je južna Ugarska u ono 
vrieme bila u turskoj vlasti, nisu mogli poći u ono doba običajnim 
»Carigradskim drumom«, koji je vodio dolinom Morave preko 
Jagodine, Ćuprije, Aleksinca i Niša, pa dalje preko Sofije, Plov- 
diva i Drinopolja u Carigrad, nego su morali krenuti neobičnim, 
a veoma tegotnim putem preko Hrvatske i Bosne. A upravo ovoj 
okolnosti moramo zahvaliti najstariji sačuvani nam opis putovanja 
kroz Bosnu. Naime, onaj »tulmetsch«, što ga je Nikola Jurišić 
tražio, Benedikt Kuripešić, opisao je putovanje Lamberga i Jurišića 
gen Constantinopel zudem Tiirkischen keiser Soleymann. Anno 
xxx.M.D.XXXI«, izašloj, kako je danas nesumnjivo utvrđeno, 

Tvrđava Kamengrad. Po drvorezu Jčrga Breu-a Mlađega 
(Iz »Itinerarija« B. Kuripešića) 


tiskom i nakladom glasovitog tiskara Heinricha Steinera u 
Augsburgu." 

Izvorni rukopis Kuripešićeva djela nije sačuvan, ali se u knjiž- 
nici grofova Lamberg u dvoru Ottenstein (Donja Austrija) sačuvao 
u jednom rukopisu suvremen priepis, koji je po svoj prilici pisao 


8 Kolo 113 





Jurišićev šurjak Andreas von Puchheim, gospodar dvorova Raabs 
i Krumbach, koji je i sam bio član poslanstva. Ovaj se priepis ne 
odvaja mnogo od tiskanog djela, ali je važan zbog toga, jer su 
imena mjesta u njemu pisana mnogo izpravnije. Među akvarelima, 
koji su dodani priepisu, nalaze se i slike gradova Krupe i Vrhbosne 
(Sarajeva). 

O Benediktu Kuripešiću malo je što poznato. Znamo samo 


to, da je rođen u Gornjem Gradu (Obernburg) u južnoj Štajerskoj “ 


i da je bio, sudeći po njegovu prezimenu, Slovenac. Znao je dobro 
latinski, njemački i hrvatski. Ali kako u Turaka nije bilo tumača 
vještih latinskom jeziku, razpravljalo se ponajviše hrvatskim 
jezikom. Izrickom se naime iztiče, da su sa strane Turaka razgo- 
vorima i razpravama pribivali »crabatische tulmetschen«. 


Kuripešićev je »Itinerarium« najstariji danas poznati opis 
putovanja po Balkanskom poluotoku, a za nas izvanredno važan 
upravo zbog toga, što opisuje put kroz jedan dio Hrvatske i Bosne. 
U znanstvenoj književnosti osvrnuli su se na nj Hammer-Purgstall 
(1824.), Scheiger (1827.) i Gćvay (1838.), ali ga je u mjestopisnom 
pogledu proučio prvi Petar Matković u svom zborniku »Putovanja 
po balkanskom poluotoku XVI. vieka«.!! Nije mu doduše uspjelo, 
koliko se god trudio, točno utvrditi sva imena rieka, gora, gradića 
i sela, što ih Kuripešić navodi (navlastito u Bosni), ali je uza sve 
to Matkovićev prikaz ostao sve do danas jedini kritički mjesto- 
pisni komentar Kuripešićeva djela. 

Kuripešićeva je namjera bila, da u svom djelu »alie tegliche 
und nechtliche leger, perg, wasserfliiss, toller, gegenhait und gele- 
genhait der lennder, dardurch wir gezogen, sambt den geschick- 
ligkhaiten, gewonhaiten und gebreuchen der leut, so dar innen 
wonen, gar vleissigelichen und wie ichs gesehen und erfragen 
 miigen zu beschreiben«. 

Da su Lamberg i Jurišić bili u proljeće godine 1530. u Augs- 
burgu i ondje od kralja Ferdinanda primili i ustmene upute, moglo 
bi se zaključiti po riečima Kuripešićevim: »und wiewoll obbemelt 
bed herrn von hochernanter ku. Mt. zu Augsburg auf den Zug 
abgefertigt und geen Laybach ankhomen«. Iz Ljubljane šalju oni 
glasnika k Husref-begu u Bosnu, moleći ga, da im javi, na kojemu 
mjestu imaju prieći granicu. Glasnik se »mit gueter abfertigung« 
vratio poslije dvadeset i tri dana. 

Tako oni najposlije 21. kolovoza 1530. krenu sa svojom 
brojnom pratnjom iz Ljubljane i pođu odvojenim putovima u 
Metliku, gdje se 24. kolovoza (upravo na dan sv. Bartolomeja, kad 

PY ZRIID STEVIE AGRO 'DETRKB' 





Grad Ključ. Po drvorezu Jorga Breu-a Mlađega 
(Iz »Itinerarija« B. Kuripešića) 


je Vuk Frankapan Tržački na državnom saboru u Augsburgu 
izrekao svoj govor) sastaju sa hrvatskim banom Ivanom Karlo- 
vićem i vrhovnim zemaljskim kapetanom Ivanom Kocijanom 
(Katzianerom). U Metlici bilo je »auch annder mer und vili 
Crainerisch und Crabatisch herrn und haubtleut«. : 

Prešavši Kupu putuje poslanstvo preko Ribnika, koji je u ono 
vrieme bio u posjedu kneza Bernardina Frankapana, i Novigrada 
na Dobri do Mrežnice. Kuripešić iztiče, da su na Mrežnici »allent- 
halben vill clain schlossl und castell, gemaurt und von holtz- 
werch«, pa navodi po imenu: Ssvetzay (Zvečaj), Janaschtz (Janjac 
kod Generalskog stola), Diiankhovitz (Djakonić), Cherenditz (He- 
rendić ili Sv. Petar na Mrežnici, posjed obitelji Herendića, koji 
je bila podrietlom iz ličkog Bužima), Tararitz (Tararić, dvor isto- 
imene obitelji »de Mlaka«), Steffkhonitz (danas Vinica, dvor obi- 
telji Štefanić) i Despotoviez (kraj Duge Rese, dvor obitelji »Dez- 
potowych de Rowyz«). Šteta, što Kuripešić nije potanje opisao 
te »mnoge male dvorce i tvrđice, zidane i drvene«. 

26. kolovoza stiže poslanstvo u Belaj, dvor ugledne porodice 
Tomašića, pa do »razbojišta« (»walstat«), gdje su godine 1528. u 
krvavu okršaju bili potučeni Turci, pa dalje do gradova Gorice 
ili Budačkog (posjeda bogate i moćne vlastele Budačkih) i Klokoča, 
»alda die herrn gar erberlichen von graven Carlovitz empfangen 
worden und dada beliben«. U Klokoču, svom gradu, dočekao ib 
je dakle ban Ivan Karlović, koji ih onda i dalje prati sve do 
Krupe. Iz Klokoča pošli su dalje do frankapanskih gradova Velike 
i Male Kladuše (»Ober- und Nider-Cladusche«), koji su u ono 
vrieme bili još u zagrebačkoj županiji, pa preko rječice Gline u 
Novigrad (današnji Todorovo?). Odovud, prešavši goru i ostavlja- 
jući na lievo »Nemzitz oder Jeseriam« (starodrevni grad Jezerska 
ili Jezerane, u ono vrieme u posjedu plemićke obitelji Nimčića), 
dođu do grada i trgovišta Krupe na rieci Uni (tada u vlasti bana 
Ivana Karlovića). U Krupi nađoše pet Turaka, koji su im došli 
ususret iz Kamengrada. Kuripešić iztiče, da su ovi »auch das 
nachtmall mit den herrn gar freundtlichen geessen, und all frčlich 
gewesen«. 

Već sutradan, 29. kolovoza, nastavlja se putovanje dalje prema 
Kamengradu. Kad su došli do potoka Japre, iziđe im ususret pet- 
deset liepo opremljenih konjanika, a poslao ih je Malkošić (Mal- 
kaschitz), »koji je subaša u pomenutom gradu i ima odprilike dvje- 
sta konja« i o kojemu se »vill.in Crabaten und Wossen umb seiner 
redlichen that singen thuet«."" U Kamengradu ih je Malkošić liepo 
primio, »pružio im ruku i s njima prijazno razgovarao«. Iz 
Kamengrada dođu, prešavši preko Mrena (možebiti današnji potok 
Dobra) i Sanice, pa kraj »pustih« tvrđica Kamenca (Khamenatz) 
i Liskovca (Listkhovatz) preko brda »Khomenatz« (možda današnji 
Komen) te »pustih« tvrđica Grebena i Sokolova gniezda, gdje živi 
»mnogo martoloza i ovčara«, do grada Ključa (»Clutz«) na rieci 

Pih dje v.Septembiis/ von VDilahu 


vber cieni faft ben perg Szenim gezegen/ vis 

Oetit cin tieffe tbal3h. proj rajah: Jana/enno 

Buff cin piibelineindoxff abinbol/ba Seliben. >. 

nor Eribtagoen vi, Seprembris/ron 25aGin 

Vol vbeg einen boben perg Sjonim sud pen 
ono 


Grad Sokol. Po drvorezu Jorga Breu-a Mlađega 
(Iz »Itinerarija« B. Kuripešića) 


Sani. Ovdje ih je dočekao ključki subaša »Behada«. Kraj Ključa 
sastali su se i s vojvodom Muratom, koji ih je, došavši »sa tri 
stotine dobro opremljenih i liepo izkićenih konjanika, osobito 
liepo i ljudski primio«y pa »dugo vremena s njima potajno 
razgovarao«. 

Iz Ključa krenuše preko Zablaća (»Ssabllakhe«), brda Prizrena 
na Sani, »gdje je nekoć bio grad Prizren, kojega smo ruševine 
vidjeli« (Prizren mogao bi biti današnje brdo »Privjer gora« na 
izvoru Sane) i sela Goleša, mjesta »Kheysers Prun« (»Carski 
bunar«, možebiti današnja Slatina) i sela Gerzova do grada Sokola. 
(»Ssokholl«), »koji ima u svojim bedemima odprilike šest do 
sedam okruglih kula«, a sa tri strane »ainen grossen teuffen selb 
wachsenden graben«. Iz Sokola nisu pošli onda običajnim putem 
na Jezero i Jajce, nego na jug preko rieka Plive i Janja te sela 
»Vllahu« (?) preko visoka brda »Ssemin« (?) i sela Babindola do 
rieke Vrbasa, pa dalje uz ruševine tvrđica »Ober- und Nider-Novi« 
u gradić i tvrđu Prusac. Poslije dva dana (10. rujna) nastaviše put 
preko »visoke i duge planine Radustaw« (Radovan u dolini Lašve) 
i male tvrđice Kaštel dolinom, u kojoj se izpire zlato (»alda zu 
baiden seiten goltwaschwercher«) do potoka Lašve i seoca Krušice. 
Spomenuvši Kuripešić, da su Turci iste večeri u Krušicu doveli 
»zwainzig arm ellendt cristen khindlein, khnablein und diernlein, 
so sy am yezigen zug ungeverlich vor sechs oder siben tagen 
gefangen«, da ih odvedu Husref-begu, uzdiše: »Ach der armen 
elenden Babilonischen gefenckhnus!« 

Iz Krušice stigoše preko potoka Željeznice, sela Kiseljaka 
(»Sauern Prun«), potoka Lepenice, sela Rakovice i Blaževa (Blažuj), 
rječice Bosne do sela »Khauatza« (danas Kovači ili Kovačići). 
Odavde pođoše u posjet bosanskom paši Husref-begu, koji je 
“boravio u susjednom selu Glavojedini (»Glovogedin«). Kuripešić 
opisuje begov šator »načinjen od zelenoga granja«. Kroz šator je 
tekao potočić. Husref-beg, »ain grosser faister man«, sjedeći na 
»krasnom sagu«, liepo ih je primio i razgovarao s njima dvie ure. 

Iz Krušice vodio ih je put dalje kroz grad Vrhbosnu (Sara- 
jevo) u selo Mokro, a odavde preko visoke planine Medenika 
(današnja Romanija) u selo »Grachzenitza«. Nastavljajući put 
preko gore Medenika stigoše do turskoga gradića »Zelenipasar 
oder Rogaditza« (danas Čelebi-pazar ili Rogatica). 

Opisujući putovanje poslanstva kroz planinu Medenik priča 
Kuripešić, da su naišli na »velike kamene grobove«, u kojima su 
bili pokopani »herzog Paulovitz von Radosell genant, der ain fiirst 
desselben landts, das ist Ober Wossen gewest, sambt seinem weib, 
ainem son und bruedern, auch seinem treuen diener ainem«."? 
Na najvećem je grobu bio nadpis, koji u Kuripešićevu njemačkom 
prievodu glasi: 

»Ich herzog Paulovitz von Radasel genant 
ain herr und fiirst dises lanndts 

lieg hier in disem grab todter begraben, 
dem der Turggisch khaiser weder mit muet ind gaaben, 


auch streit und hartem zwanng 

von seinem lanndt sein leben lang 

nie dringen oder bezwingen mčchte, 

noch vill weniger ich vom glauben za fallen gedechte. 
Got hat mir auch wider die Turggen manchen sig geben, 
das ich in streiten bin obgelegen. 

darumb sag ich Got lob und dannckh 

und lass noch in christlichem glauben main lanndt.« 


Izpod ovoga velikog grobnog kamena bio je jedan manji i 
drugog oblika. U njemu je bio pokopan sluga vojvode Pavlovića. 
I on je »ain treuer ritter gewesen, von welches ritterlichen thatten 
die Wossner und Crabaten noch vill lieder singen«. Na grobnoj 
je ploči bio izklesan križ i nadpis, koji u Kuripešićevu njemačkom 
prievodu glasi: 

»Herzog Paulovitz mein herr, den ich liebet in meinem leben, 
mit treuen diensten wartet ich deines khopfs gar eben, 
yetz leg ich mich thoter zu den fiiessen dein, 
damit will ich in der erden auch dein treuer diener sein; 
des bist du, hochberuembter ritterlicher fiirst, woll werdt, 
dann dein schwert hat von Christlichen glaubens wegen 
manchen Turggen  versert.« 


Iz Rogatice ili Zelenog pazara krenulo je poslanstvo 17. rujna 
»preko visoke i puste planine, koja se zove Semetz« i dviju dubokih 
dolina (po svoj prilici doline potoka Račanice i Osojnice) »do 
vode Drine« i do jedne liepe zidane »Khervasseria«, pa do trgo- 
višta Višegrada, »iznad kojega se na pećini diže visok dvor«. Prie- 
lazom preko Drine završuje se putovanje Lambergova i Jurišićeva 
poslanstva kroz Bosnu. 

Poslije putovanja od petdeset i sedam dana, od kojih je samo 
sedam bilo određeno za odmor, došlo je poslanstvo najposlije 
17. listopada u Carigrad. Tri puta, 25. i 30. listopada te 9. stude- 
noga primio ga je Ibrahim-paša, a dva puta, 7. i 14. studenoga, i 
sam sultan Sulejman. 22. prosinca ostavlja poslanstvo »mit grossen 
freiden und freliches mut« Carigrad i vraća se istim putem kući, 
pa stiže nakon petdeset dana 9. veljače 1531. opet u Ljubljanu. 
Zbog tegobnog putovanja i oštre zime mnogi su članovi poslan- 
stva putem oboljeli. I sam Jurišić proveo je veći dio puta bolestan 
ležeći u nosiljci, koju su nosila četiri konja. Iz Ljubljane oba- 
vješćuje Lamberg kralja Ferdinanda, da se poslanstvo povratilo 
ne postignuvši nikakva uspjeha. 

Kuripešićev je »Itinerarium« ukrašen u svom tiskanom izdanju 
od godine 1531. sa devet drvoreza. Na njima su prikazani: 1. na 
fol. B Krupa; 2. na fol. B: Kamengrad; 3. na fol. Bs Ključ; 4. na 
fol. B« v. Sokol; 5. na fol. C»: Husref-beg prima u svom šatoru 
Lamberga i Jurišića; 6. na fol. D» Višegrad; 7. na fol. D« Zvečaj 
(= Zvečan, grad u Srbiji, na vrletnoj stieni na utoku Sitnice u 
Ibar); 8. na fol. Fy: Ulica u Carigradu; 9. na fol. Gu: Sultan 
Sulejman prima Lamberga i Jurišića (ovaj se drvorez nalazi i na 
naslovnom listu). U spomenutom priepisu u knjižnici grofova 
Lamberg u dvoru Ottensteinu nalaze se na listovima 1—9 akvareli, 
na kojima su prikazani: »Raabs, Wien, Gritz, Gruppa, Verch- 
wossen, Oberwossen, Sophia, Bladin, Drinopel«, ali je slika grada 
Krupe na akvarelu »sasvim drugčija«, nego ona na drvorezu u 
tiskanom izdanju.“ 


Krupa. Još u vrieme hrvatskih narodnih vladara prostirala se 
oko današnjega grada Krupe na Uni (koji se pod ovim imenom 
spominje istom podkraj 13. stoljeća) župa “Psetska. Sva je vjero- 
jatnost, da se i grad Krupa najprije zvao Pset, a da je svoje 
današnje ime primio od potoka Krupnice (Krušnice). U starini 
bila su dva grada Pseta, »veliki« i »mali«, pa i listine 15. stoljeća 
spominju dvie Krupe, »staru« i »novu«. Tako vidimo i na drvorezu 
dva grada, donji i gornji. Smještaj je ovih dvaju gradova na drvo- 
rezu dosta vjerno prikazan. Jasno se razabiraju rukavi rieke Une 
(na drvorezu je ona označena oznakom  »ursprung«), koji 
odvajaju otoke. Na prednjemu, u nizini, vidimo valjda »novi« 
grad s varoškim kućama i utvrdama, na stražnjemu (koji je 
označen s oznakom »Crabaten«), na kojemu se diže brdo Hum, 
stoji čvrsti »stari« grad opasan bedemima, s gradskim vratima i 
sa pet kula. Od ovoga »staroga« grada sačuvale su se još razvaline 
sa tri napol porušene kule.!5 

Kamengrad. Po svoj prilici »Cramen«, koji se spominje već 
u popisu župa zagrebačke biskupije godine 1334.,5 pa godine 1464. 
kao »Camengrad, castrum in finibus Croatiae Bosnaeque existens«, 
kad ga kralj Matija Korvin poklanja Tomku Mrnaviću.!7 Do danas 
sačuvale su se njegove ruševine na visoku brdu. Mora da je u 
svoje vrieme bio važna i čvrsta tvrđava, jer ga nalazimo zabi- 
lježena na karti Augustina Hirschvogela, a i drvorez je predočuje 
kao takvu. ' 

Ključ, tvrdi grad pod Šišom planinom na obali rieke Sane, 
spominje se prvi put kao grad u Donjim Krajima. U svom gradu 
Ključu izdaje godine 1443. herceg Stjepan izpravu Dubrovčanima, 
a godine 1446. daruje ga bosanski kralj Toma Ostojić sinovima 

vinoanFgepupt/auffoas aller dapfferft geweft. 

2ile aber die Serifi Ourch die erfte zeilgagen/ vii 

35 Dem tbozoS bijtten/ fo anf febGnem grončlaub 
gemadt/vno ein Flaigs bacble darein verfangeni 
geweft/babenfid) srvenoes IVafda oGerift Eme 
metling/ gar ebalidyi vor den Dera mit (ren.beup 
teen genargt/ greiffeno auff re argne prujč mit flaz 
bee bano/der gleicen fi) ore ertii gegć (n genat 
get/nadhmalshinein vn$oie hijrrengange/aloa 5 
IDafeba( der et grof fayft man ift Jin feince mag 
nifices gefefT€/ vri auf der erbenavf bem graf vali 
€ 5 Gin 

J6rg Breu Mlađi: Nikola Jurišić i Josip Lamberg u šatoru bosanskoga paše 


Husref-bega u selu Glavojedini 13. rujna 1530. 
(Iz »Itinerarija« B. Kuripešića) 


vojvode Ivaniša Dragišića. Bježeći od Turaka sklonio se u Ključ 
posljednji bosanski kralj Stjepan Tomašević, gdje je izdajstvom 
Pao u ruke Turcima. Grad Ključ bio je gotovo nepristupan zbog 
močvara, koje su ga okružavale. Sudeći po drvorezu bio je dobro 

utvrđen zidovima i kulama. Za vrieme okupacije godine 1878. 
vodile su se u tvrđavi Ključu težke i ogorčene borbe. 

Sokol ili Sokolac zabilježen je na kartama Laziusovoj (1528.) 
kao »Sokol« i Hirschvogelovoj kao »Sockol«. A 1 karte Merca- 
torova i Blaeuova bilježe ga kao »Sockolec« i »Sokolitsch«. Grad 
Sokol na rieci Plivi spominje se u jednoj listini godine 1395. kao 
kraljevski grad, a slavan je zbog jednog od najvećih junačkih 
djela bosanskoga kralja Tvrdka 1., koji je ondje porazio svog 
moćnog susjeda Ludovika Velikog, kralja ugarskog. Kad je ute- 
meljen grad Jajce, izgubio je Sokol “svoju važnost. Turci su ga 
osvojili godine 1496. Stajao je još više od sto godina, jer se u 
popisu bosanskog pašaluka iz početka 17. stoljeća spominje da 
postoji i da pripada sandžakatu kliškom. 18 Grad Sokol sačuvao se 
još do danas u ostatcima na strmoj klisuri izpod Crne Gore blizu 
vrela Plive. Još i danas stoji jedna okrugla branič-kula s kru- 
ništem (koju nalazimo prikazanu i na drvorezu), pa razvaline 
bedema. 

Višegrad, grad na ušću Rzava u Drinu, spominje se godine 
1358., kad kralj Ludovik ondje izdaje izpravu gradu Dubrovniku. 
Višegrad ležao je na važnom putu, koji je vodio iz Dubrovnika 
u Niš. Iznad grada nalaze se na brdu ostatci kule. Drvorez pri- 
kazuje tvrđavu Višegrad na visokoj fantastičnoj litici, izpod koje 
se stisnuše varoške kuće. Prikazan je i drveni most, koji vodi 
preko rieke Drine (na drvorezu označene kao »Trena«). 

: Svi oni, koji su do nedavno pisali o Kuripešićevu »Itinerariju«, 

priklanjali su svoju pažnju izključivo poviestnoj i mjestopisnoj 
strani njegovoj, a nikako drvorezima, koji se u djelu nalaze, i 
umjetniku, koji je izradio crteže za ove drvoreze. Izvanredni 
razvoj tiskarskoga umieća i usavršavanje tiskanja uvjetovali su 
u prvoj trećini 16. stoljeća i izvanredni razvoj i napredak knjižnog 
ukrasa i knjižne opreme, u prvom redu drvoreza, koji u ono 
vrieme doseže svoj najveći cvat. Nije bilo onda važnije knjige, 
koja nije bila ukrašena drvorezima. Nije nikad bilo vremena, 
kad bi se slog i ilustracija sjedinjavali u tako skladnu i savršenu 
cjelinu, kao što je to onda bivalo. Osobito su pak glasoviti tiskari 
u Augsburgu nastojali oko što bogatije i savršenije slikovne 
opreme svojih knjiga. Ali je ovo zasebno a izvanredno važno 
područje njemačke umjetnosti istom u novije vrieme podpuno 
iztraženo i objašnjeno, te utvrđeni i identificirani autori ponajviše 
nesigniranih drvoreza, koji se nalaze u knjigama. Tako nije čudo, 
da je i autor drvoreza u Kuripešićevu »Itinerariju« ostao sve do 
u novije vrieme nepoznat, dok najposlije nisu Dornhčffer i Rot- 

Tvrđava Višegrad. Po drvorezu Jorga Breu-a Mlađega 
(Iz »Itinerarija« B. Kuripešića) 


tinger!" konačno ustanovili, da je to njemački slikar i grafičar 
Jčrg Breu Mlađi. Već se njegov otac, Jorg Breu Stariji (1495. do 
1537.), koji je od godine 1502. dalje djelovao u Augsburgu, iztakao 
kao uvažen ilustrator." Ne samo time, što je izradio ilustracije 
za znatan broj djela, koja su tiskali znameniti augsburžki tiskari 

(među njima glasoviti Erhard Ratdolt), nego i time, što je dje- 
lovao i u krugu onih majstora, koji su izrađivali slikovni ukras 
djela cara Maksimilijana, a bili su to Burgkmair, Cranach, Schšu- 
felein i Diirer. ij 

O životu Jčrga Breua Mlađeg nije nam mnogo poznato. Rođen 
je u Augsburgu oko godine 1510., učio kod svog otca, bio u Italiji 
i vratio se u Augsburg 1530., gdje je surađivao sa svojim otcem, 
postao godine 1534. majstor, a poslije smrti otčeve (1537.) preuzeo 
njegovu radionicu. Umro je u Augsburgu 1547. Nije toliko znatan 
umjetnik kao njegov otac, ali je jedan od posljednjih znatnijih 
augsburžkih ilustratora, koji ujedno stoji na pragu novoga vremena, 
u kojemu umieće knjižne ilustracije doduše gubi svoju nekadašnju 
unutarnju vriednost, ali je nadomješta »djelovanjem u širinu«." 


Broj djela, koja je ilustrirao Jočrg Breu Mlađi, nije velik. Ima 
ih u svemu samo jedanaest, koja su sva izašla u Augsburgu. Osam 
ih je izdao glasoviti Heinrich Steiner, po jedno Philipp Ulhard i 
Valentin Othmar, dok se za jedno ne zna, tko ga je tiskao i 
izdao. Najstarije je iz godine 1530., nastalo dakle neposredno 
poslije povratka umjetnikova u Augsburg. To je Aristotela »Das 
aller edlest vnd bewertest Regiment der gesundheit«. Sliede iza 
toga 1531. Kuripešićev »Itinerarium«, 1533. Marinus Barlatius »Des 
aller streytparsten vnd theiiersten Fiirsten vnd Herm Georgen 
Castrioten, genannt Scanderbeg Ritterliche thaten« (u kojemu ima 
106 drvoreza, od toga njih 68 od Jčrga Breua Mlađeg, a među 

.ovima 9 drvoreza odtisnutih sa 6 ploča iz Kuripešićeva »Itinera- 

rija«), iste godine Tukididov »Peloponnenser Krieg«, 1540. »Der 
Teutsch Cicero«, 1541. Christophorus Bruno »Etlich Historien 
vnnd fabeln«, 1544. Joannis Bocatii de Castaldo »De casibus viro- 
rum illustrium«, iste godine Polydorus Vergilius Urbinus »Von 
den Erfindern der ding«, 1550. Johann Moeckard »Ain christliche 
ermanung«, i, najposlije, bez oznake izdanja Boccaccio »Fvrnemm- 
ste Historien vnd exempel von widerwertigem Gluck« i Hans 
Sachs »Mercurius, ein Got der Kauffleiit«. 

Stil drvoreza Jorga Breu-a Mlađega odaje jasno neposredne 
utjecaje mletačkog drvoreza u trećem desetljeću 16. stoljeća, ali 
se u augsburžkoj sredini prilagođuje stilu njemačke knjižne ilu- 
stracije onoga razdoblja, navlastito onomu Hansa Weiditza. 

Uzporedimo li Breuove drvoreze bosanskih gradova u Kuripeši 
ćevu »Itinerariju« s današnjim slikama njihovih sačuvanih razva- 
lina i sa starijim opisima, vidjet ćemo, da oni nisu plod umjetni- 
kove mašte, nego da su izvedeni po skicama i nacrtima, koje je 

prigodom samog putovanja načinio jedan očevidac, a najvjero- 
jatnije Kuripešić sam. Na temelju ovih nacrta (a možebiti i na 
temelju ustmenog ili pismenog objašnjavanja) izradio je J&rg Breu 
Mlađi nacrte za drvoreze. Jesu li mu pri tome poslužili akvareli 
sačuvani u ottensteinskom rukopisu, ne mogu reći, jer ih ne po- 
znajem. Nošnju turskih likova, što ih nalazimo na nekim drvore- 
zima, mogao je Breu upoznati u Mletcima, gdje je Turaka u nje- 
govo vrieme bilo mnogo. Dašto, da njegovo prikazivanje turske 
nošnje ne doseže ni u čemu majstorske prikaze Pietera Koecka 
van Alosta i Melchiora Lorichsa, u kojima se (osobito u Lorichso- 
vim) stvarnost tako savršeno sjedinila s fantastičnošću. 

Slike starih utvrđenih hrvatskih gradova u Kuripešićevu 
»Itinerariju« za nas su dragocjeno kulturno poviestno svjedočan- 
stvo. Svrha je ovih redaka bila, da ih na temelju dosadašnjih 
iztraživanja prikaže i širim krugovima u okviru vremena, u kojemu 
su nastale, a u vezi s događajima, koje one prate. 

kaže: »Knez Vuk Frankopan Tržački bio je na glasu junak, baveći se ponajvi- 
še ratnimi poslovi, ali je bio također čovjek prevrtljive ćudi, goropadan i 
pohlepan za blagom, ne štedeći ni imanja svojih bližnjih rođaka. Godine 
1546. tužio se knez Stjepan Frankopan Ozaljski štajerskim staležom, da 
više trpi od otimačine Vukove, nego od turskog zuluma. Oženio se Vuk 
Katarinom Bočkajevom Rasinjskom iza smrti prvoga joj muža Mihajla 
Emrefia, i po ženi dođe do uprave i vlasti Krapinskoga grada i imanja. 
Najmilija zabava Vukova bijaše četovanje i ratovanje. Već godine 1528. 
borio se uza svoga brata Krsta u drugoj bitci kod Udbine, dovedavši 
tamo 300 svojih oružanih momaka... Godine 1536. ponudi knez Vuk 

svoju službu mletačkoj vladi, na kojoj ipak tadašnji mletački dužd Andrija 
Gritti pismeno zahvali. Radi počinjenih nasilja i okrutnosti ogorči više 
puta Vuk zemaljske poglavice, a zamjeri se i samome kralju Ferdinandu, 
kojega knez Vuk osobno uvriedi, izjaviv se od ljutosti, da je njegov za- 
koniti kralj Ivan od Zapolja. Konačno se ipak izmiri sa cesarom Kar- 
lom i kraljem Ferdinandom, pa pođe za njih godine 1546. u šmalkalski 
rat, u kojemu i pogibe. Vuk Frankopan ne ostavi mužkoga poroda. Je- 
dina mu kći Jelisava uda se za vlastelina kalničkoga Ivana Alapića, a 
kasnije za Istranina Josipa Dornberga« — Vidi i: Mirko Breyer: Hr- 
vatski poslanik na augsburžkom saboru godine 1530. (u zborniku: Pri- 
lozi k starijoj književnoj i kulturnoj poviesti hrvatskoj. Zagreb 1904. 
str. 180.—182.). 

5 Anton von Gćvay: Urkunden und Actenstiicke zur Geschichte 
der Verhaltnisse zwischen Osterreich, Ungern und der Piorte im XVI. 
und XVII. Jahrhunderte. Aus Archiven und Bibliotheken. 4. Gesandt- 
schaft Konig Ferdinands 1. an Sultan Suleiman I. 1530. Wien 1838. str. 
13. i dalje. : 

% Benedict Curipeschitz: Itinerarium der Botschaftsreise der Josef 

nach Konstantinopel 1530. Aus einer gleichzeitigen Mandschrift neuheraus- 
gegeben von Eleonore Grifin Lamberg-Schwarzenberg. Innsbruck 1910., 
str. 4—5. 

1 Vidi i Dr. F. Ahn: Das Itinerarium von Benedikt  Kuripeschifz 
aus der Zeit der Tirkennot in Krain (Mitteilungen des Musealvereins fur 
Krain. XVI. Laibach 1903. str. 19. i dalje). — Kuripešićev je »Itinerarium« 
u svom izdanju od godine 1531. velika riedkost. U Zagrebu ga uobće 
nema. Dva prmjerka (koji se, međutim, odvajaju jedan od drugoga) 
nalaze se u Nacionalnoj knjižnici u Beču, a jedan u Narod. knjižnici u Bu- 
dimpešti. Godine 1879. izašla je u Zagrebu knjižica: »Slike iz putopisa 
.B. Kuripešića u Carigrad od godine 1531. Snimio i fotografirao Ivan 
Standi«. Snimci su učinjeni po jednom bečkom primjerku. — Kao uspo- 
menu na svoj boravak u Carigradu izdao je Kuripešić godine 1532. još 
jedno djelce: Fin disputation oder gesprech zwayer Stalbuben, so mit 
kun. May. Botschafft bey dem Turk. Keyser zu Constantinopel gewesen, 
dieweil sy allda jn ihrer beherbergung von dem Tiircken verspert, be- 
schehen, darinnen alle gewohnheiten, Brauch, Glaub, Ordnung vnd Lanns- 
art der Tirckey gemeldet wird. (Wie er von gedachten Stalbuben alda 
heimlichen gehčrt beschriben ganz nutzlich zu lesen. S. 1. et a. (K. M. 
Kertbeny: Bibliografie der ungarischen nationalen und internationalen 
Literatur. 1. Ungarn betreffende deutsche FErstlings-Drucke 1454.—1560. 
Budapest 1880. str. 96.). Vidi o tome P. Matković o. c. str. 146. 

il Dr. Petar Matković: Putovanja po balkanskom poluotoku XVI. 
vieka. II. Putovanje B. Kuripešića, L. Nogarola i B. Ramberta (Rad, knjiga 
LVI. Zagreb 1881. str. 141.—196.). Matković sudi o Kuripešićevu djelu 
ovako: »Prvi dio Kuripešićeva putopisa..., osobito od bosanske međe 
pa do Sofije, izuzam mali priedelj Kosova, poznat od Harfova putovanja, 
posve je nova stvar; jer ob onom kraju balkanskoga poluotoka, nakoliko 
je nam sada poznato, neima nikakova starijega putopisa. Uz to Kuripe- 
šićev putopis nije puki popis puta (routier) poput Harfova, već je pravi 
putopis, odlikujući se dosta velikim obiljem topografskih i orografskih 

podataka i opisa, koji se prvi put u Kuripešića pojavljuju, te jih nema, 
osobito orografijskih, u nijednom štampanom djelu. Glavna je pako mahna 
Kuripešićeva putopisa što je njemački napisan, i što je vrlo nemarno 
naštampan... Kuripešić, koj znanje slovenskoga jezika često u putopisu 
iztiče, biti će bez sumnje pravilnije napisao narodna topografijska imena, 
nego što su naštampana... Štampom dakle izopačena mjestna imena i 
nestašica štampanih spomenika o Bosni razlogom je, što su u tumačenju 
njekoja mjesta nerazriešena ostala« (0. c. str. 195.—196.). Ottensteinski 
priepis bilježi imena mjesta mnogo izpravnije, pa bi se moglo uzeti, 
da je načinjen prema izvornom rukopisu Kuripešićevu, koji nam nije sa- 
čuvan: 

košiću bi mogla biti uspomena sačuvata u Stjepanu Maljkoviću, koga 
spominju muhamedovske pjesme u Zborniku Matice Hrvatske III. br. 7., 
9., 10. i 24.«, ali Ante Šimčik u članku »Bugarštica Kako se Nikola Ra- 
danović odvrgao od svoga gospodara« (Napredak, Hrvatski narodni ka- 
lendar 1934. Sarajevo 1933. str. 194.) kaže: »Malkošić čini se, da će biti . 
jedan od glasovite turske porodice Malkoča ili Malkočevića, koja se od 


, druge polovice XV. stoljeća često spominje u historiji južnih Slovena i 


Ugarske«, dok za Maretićeva Stjepana Maljkovića iztiče, »da je jamačno 
ovaj Turkovlah doista živio u XVII. stoljeću, onako kao što izlazi iz 
pjesama, u kojima on vojuje na turskoj strani s ličkim Mustaj-begom«. 

18 O Radoslavu Pavloviću, bosanskom vojvodi (1390.—1441.), vidi 
članak V. Corovića u Stanojevićevoj »Enciklopediji«, gdje je i navedena 
ostala literatura, osim toga još i P. Matković, o. c. str: 168.—170., koji 
iztiče, da onaj Radoslavov bezimeni vjerni sluga, o kojega junačtvu, 
prema pričanju Kuripešićevu, narod mnogo pjeva, nije bio običan »sluga 
li nevoljnik«, već neki vlastelin, znamenita junačina, a možebiti onaj 
»sluga Radoslava, Radoje Živinčić«, koji se među svjedocima spominje 
u jednoj listini Tvrtkovoj od kolovoza 1439. Težko je reći, je li Kuri- 
pešić grobne nadpise, koje je u stihovima i srokovima preveo na nje- 
mački, sam čitao ili ih je pobilježio po pričanju svojih bosanskih prati- 
laca, pa, jesu li on i njegovi domaći pratioci znali čitati bosančicu. 

18 Franjo Rački: Popis župa biskupije zagrebačke godine 1334. i 1501. 

7B. A. Krčelić: De regnis Dalmatiae, Croatiae, Slavoniae notitiae 
praeliminares. Zagreb 1770., str. 341. i 343. 

#8 Dr. Ćiro Truhelka: Kraljevski grad Jajce. Poviest i znamenitosti. 
Sarajevo 1904. str. 67.—68. 

19 Friedrich Dčrnhčffer: Fin Cyklus von Federzeichnungen mit Dar- 
štellungen von Kriegen und Jagden Maximilians I. (Jahrbuch der kunst- 
historischen Sammlungen des Allerhčchsten Kaiserhauses. Band XVII!. 
Wien—Prag—Leipzig 1897. str. 1—55.). Heinrich Rčttinger: Breu-Studien 
(Jahrbuch der kunsthistorischen Sammlungen des Allerhčchsten Kaiser- 
hauses. XXVIII. Wien—Leipzig 1909. str. 31.—92.). — Heinrich Rčttinger: 
JGrg Breu des Sohhes Holzschnittwerk (Mitteilungen der Gesellschaft fiir 
vervielfaltigende Kunst. Wien 1909. str. 48. i dalje). 

% Dr, Artur Schneider: Werke Jčrg Breus des Alteren in Agram 
(Deutsche Zeitung in Kroatien broj 159. od 11. srpnja 1945. str. 4). 
21 H. Rčttinger: o. c. (Breu-Studien) str. 85. 


NAPOMENE O UMJETNIČKIM PRILOZIMA 


Uz portret Nikole Jurišića. Adam Sandor Ehrenreich (1784.—1840.), 
madžarski bakrorezac, radio je gotovo izključivo portrete. Godine 1820. 
objavljuje on, da će izraditi niz portretnih bakroreza glasovitih Madžara 
»po živim modelima i po najboljim originalima«. Taj se niz sastojao cd 
120 listova. a počeo je izlaziti godine 1823. pod naslovom: »Icones prin- 
cipum, procerum ac practer hos illustrium virorum, matronarumque ve- 
teris et praesentis aevi, quibus Hungaria et Transylvania clarent«. — Sva 
je vjerojatnost, da je Ehrenreich izvodeći Jurišićev portret uzeo kao uzor 
kakav stari suvremeni portret, koji nam danas nije sačuvan. Ehrenreichov 
je bakrorez kod mas češće reproduciran, ali nikad po izvornom iztisku 
bakroreza, nego po slabim reprodukcijama. Po njemu je izvedeno i Juri- 
šićevo poprsje, koje se nalazi na Zrinskom trgu u Zagrebu. 


Uz zemljopisne karte. Poslije bitke kod Mohača (1526.), a zbog sve | 


veće opasnosti turskog prodiranja u Ugarsku, ukazala se potreba, da se u 
strategijske svrhe sastavi potanja topografijska karta Ugarske i pogramič- 
nih zemalja. Tako je odmah, čim je Ferdinand 1. postao ugarski kralj, 
godine 1528. izašla karta Ugarske »in eius belli auspicium«, od koje se 
sačuvao jedan jedini primjerak u zbirci grofa Aleksandra — Appony-a u 
dvoru Lengyel, koji šu prvi objelodanili Dr. E. Oberhummer i F. R. von 
Wieser u svom djelu »Wolfgang Lazius' Karten der osterreichischen Lande 
und des Konigsreichs Ungarn aus den Jahren 1545—1563«, Innsbruck 1906. 
Ovu su kartu izradili: nekadašnji tajnik kardinala Tome Bakača Lazarus, 
koji je sastavio temeljni kostur; Georg Tanstetter (Collimitius), koji je 
taj kostur kao vješt kartograf izpravio i nadopunio; Joannes Cuspinianus, 
koji ju je izdao, i Peter Apian, koji ju je rezao u drvo. Zbog svoje ne- 
obične veličine (78.3 cm visine, 54.8 cm širine) rezana ie u četiri odie- 
ljene ploče. Karta ima neobično savjestno crtano mjerilo, a orientirana 
je po onda već uobičajenom načinu sa sjeverom na gornjoj strani. U 
topografijskom pogledu pruža ona znatno više nego sve starije karte, ali 
nije pouzdana i točna. Sasvim krivo izkrenut je na mjoj tiek donjega 
Dunava i njegovih zapadnih pritoka, pa se čini, da je čitav Jug i Jugo- 
zapad izkrenut za 50%—90" prema Sjevero-iztoku. Uslied toga je čitav po- 
ložaj Bosne na karti nelogičan i neizpravan. — Koliko su ipak cienili 
vriednost ove karte, vidi se po tome, što su je kasnije više puta kopirali 
u manjem mjerilu, tako 1553. u Mletcima, 1559., 1556. i još. 1602. u Rimu. 

Augustin Hirschvogel (rođen 1503, u Nirnbergu, umro 1553. u Beču), 
glasoviti grafičar, iztakao se kao kartograf prvi time, što je počeo teren 
snimati s pomoću triangulacije, i to aparatima, koje je sam konstruirao. 
Po ovom novom sustavu izrađen je njegov tloris grada Beča (1552.). Među 
ostalim brojnim kartama izradio je on oko godine 1550. i kartu »Schla- 
voniae, Croatiae, Carniae, Istriae, Bosniae, finitimarvmge regionvm nova 
deseriptio, auctore Avgvstino Hirsvogelio«, koja je kasnije, sve do u 18. 
stoljeće, mnogo pretiskavana i objašnjavana latinskim, njemačkim i fran- 
cuzkim tekstovima. 

NASLOVNI LIST TISKANOGA GOVORA, šTO GA JE KNEZ VUK FRANKAPAN 


TRŽAČKI DRŽAO 24. KOLOVOZA 1530. NA DRŽAVNOM SABORU U AUGSBURGU 
(Po primjerku u Hrvatskoj narodnoj i sveučilištnoj knjižnici u Zagrebu) 











* NIKOLA JURIŠIĆ (1490.—1543.) 
Bakrorez A. S. Ehrenreicha. Po primjerku u »Grafičkoj zbirci« u Dresdenu 

Kako dosad nažalost nemamo kritičnog popisa svih karata,.na kojima 
su počevši od 15. stoljeća prikazane hrvatske zemlje, a niti popisa svih 
gradova, tvrđava, gora i rieka, koji su na njima zabilježeni, držim, da 
će biti poučno, ako ovdje navedem sve ono, što se na kartama Lazaru- 
sovoj i Hirschvogelovoj nalazi spomenuto na području Bosne. Iako se veći 
broj mjesta može identificirati, ima ih dašto i takvih, koja danas ili više 
ne postoje ili su primila druge nazive, a postojala su zacielo 16. stoljeća, 
jer nema nikakve sumnje, da su autori pomenutih karata bilježili imena 
mjesta po kazivanju ljudi, koji su zemlju dobro poznavali. Ne pozna- 
vajući međutim hrvatskog jezika, oni su ta imena prestavljali u oblike, u 
kojima se tek težko razpoznaje izvorno hrvatsko ime, pišući ih njemač- 
kim pravopisom odprilike onako, kako su ih čuli izgovarati. Pri tome je 
hrvatski suglasnik »b« redovno pisan njemačkim »w« (Bosna: Wossen). 

Na obadvjema kartama Lazarusovoj i Hirschvogelovoj zabilježena 
su sliedeća mjesta, koja još i danas postoje: Banialuka — Wanieluka 
(Banja Luka); Botzatz (Bočac); Cametzetz — Caminecz (Kamičak? Ka- 
mešnica?); Constanza — Khastanicza (Kostajnica); Dobiza — Dublicza 
(Dubica); Doboi — Dowoy (Doboj); Gratzatz — Gratschacz (Gradačac); 
Jaytza — Jaicz (Jajce); Jesero (Jezero); Kamichrad — Kamengrad (Ka- 
mengrad); Klutzh (Ključ); Kressow (Kreševo); Lesnitz — Lisniatz (Liš- 
nica?); Maglay — Magolay (Maglaj); Nobin — Nowin (Novi?); Protzar 
— Protzere (Prozor?); Prutzatz — Prukschatz (Prusac); Ripatz — Re- 
pitz (Ripać); Sokol — Sockol (Sokol); Tiestzin — Tissin (Tešanj); 
Trawink — Trawinick (Travnik); Wientz — Winacz (Vienac); Zebernik 
— Zernick (Zvornik); Zwetzan — Zueczan (Zvečan). 

Lazarusova karta ima osim toga još: Czokale (Soke); Dobotzitz (Du- 
bočac); Hradistic (Gradačac); Kotzura (Kozara); Wisoka (Visoko), a 
Hirschvogelova: Claduch (Kladuša); Kowatz (Kobaš); Kruk (Krug?); 
Ostreoczchnitz (Ostrožac); Petsch (Peći); Podwest (Podzvizd); Sturlicz 
(Sturlić); Vrangreicz (Vranograč); Welay (Bilaj); Wihicz (Bihać); Wi- 
schigrad (Višegrad); Zassin (Cazin). 

Nisam mogao utvrditi, koja se mjesta na obadvjema kartama kriju 
pod nazivima: Arky — Arkij; Becwelatz dorison; Betie; Comegom; Do- 
beranim; Eragowicz; Kremen; Kresno; Lewatz; Meancere; Nouogradecz; 
Plugail; Pogel; Prekanicz; Rator; Roczura; Wackin; Waxitz; Wiltritze; 
Wiwar; Woina; Wosowitz i Wuock. Izkusnijim poznavačima bosanske 
topografije uspjet će identificirati koje od ovih mjesta, a i izpraviti 
gdjekoju moju pogrješku. 

Od onih mjesta, što ih spominje Kuripešić u opisu svog putovanja 
kroz hrvatske zemlje, bilježi Lazarus: Zokolawo  hinetzdo (Sokolovo 
gniezdo), a Hirschvogel: Ribnick (Ribnik); Deposowitz  (Kuripešićev 
Despotovicz); Stefkanicz  (Kuripešićev  Steffhonitz); Klokocz (Klokoč); 
Cladulch (Kladuša); Nouigradecz (Novigrad);  Jesserianicz (Jezerane); 
Krupa; Kamengrad; Klutzh (Ključ); Sokol; Prukschatz (Prusac) i Wi- 
schigrad (Višegrad). Pri tome je zanimljivo iztaknuti, da Hirschvogel 
bilježi Despotović i Stefkonić, za koje sam Kuripešić kaže, da su »mali 
dvorci i tvrdice«. Danas im se zamenuo svaki trag. 

TRI SONETA 


SUSRETI 


Putnika mnogog znao sam dovesti 
već izgubljenog i klonulog, cilju, 
i brat sam bio pčelama i bilju 

u gustoj šumi i na pustoj cesti. 


O, susreti su moji bili česti 

sa zmijama u mirisnome smilju; 
jastuci meki, kada sam na žilju 
drveća, snatreć', slušo blage viesti. 


Na stopalima mojim, koja peku 
od vječnog hoda, ljute rane bride. 
A ipak noga dalje gazi, ide...“ 


I susretnem li u sumračju meku 
skitnicu gladnog — rado ću mu dati 
i zadnju koru kruha, da me prati. 


PJESMA PUTNIKA 


Na tvrdom drumu htjedoh jednom stati 
i leći, smiren, u zelenu travu. 

Oblaku, vjetru, ili zaboravu 

htio sam teret svoga srdca dati. 


Jer ne znah zašto da se trpi, pati: 
za barjak, blago, ili mračnu bravu; 
da jednom kao marljivome mravu 
večernje sunce mravinjak pozlati? 


Ali me nešto nevidljivo trže 
ko jeza lišće jasike, ko jedro 
jutarnji vjetar poslije mrtve noći. 


I osjetih, da treba dalje poći, 
dignuti glavu, pogledati vedro — 
pa pođoh napried smjelije i brže. 

SANJARIJA 


Utrobu dinje mirišem, sve slađu. 
Sok zrelog voća mami; — o užitci 
za pčela roj dok gusti pelud nađu. 
O nebo tamno-plavo ko na slici. 


Nad vodom ptica probuđenih krici. 
Život se budi sa žeđom i s glađu. 
Talasaju se vali i vidici. 

Daljina blista. Netko čeka lađu. 


Lađu iz svieta, iz dalekog, bielu, 
s melemom duši, s nasladama tielu, 
s tovarom viesti, kovčega i škrinja. 


Lađu iz priča — ko labuda s krunom, 
što lak ko dodir lahora sa strunom 
ponosno stiže stazom mora sinja... 


GUSTAV KRKLEC 

PJESME b 


I | 


Ti si bila veliko Postanje 

Svega nezemaljskog u meni — 

Moj najljepši oblik, - 

Izraz mojoj ljudskoj tuzi. 

Sad jača moja bol... 

I bliede sjećanja na tvoje tielo, 

Kao tamni oblaci nad jutarnjom vodom. 


II | 


Ono stablo biele zebraste krošnje, 

Stablo vitko i mlado 

Što ga miluju vjetrovi, 

Kiše vlaže i sunce mlači — 

Sada druguje sa mnom u tvojoj uspomeni. 

Drhće, zeleno i bolestno, lišće, 

Sjaji se u podne: treperi tvoja strast. | 
Krošnja mekoćom 
Pjeva zrelost tvoje kože; 

Stabljika se vitka svija 

K zemlji, k meni. 

U kasnu večer, zalutalom, 

Ovo će drvo blažit moju osamu 

Svojim ljudskim glasom. | 





III 


Kad pomislim na daljine 

(Strašne daljine: g 

Tisuću kilometara težkih željeznih tračnica, 

Tisuću stupova brzojavnih žica, 

Na kojima već zamišljeno pjeva kos), 

Kad se sjetim bezkrajnih cesta 

I putnika koji, umorni, pješače dan i noć — 

Onda znam: tebi povratka nema. R 
I kad mi bude jasno: 

Moje posljednje utočište još je Vrieme, 

Dobi mrtve, dani koji će doći, : 

Tada odjednom usred gole bezkrajne ravnice Vremena 

Poput nekog stabla, samotna stupa 
Pokislog i golog, u daljini, 

U mašti mi se javlja začaran tvoj lik, 
Kobni predznak dćna, 

Jedne strašne Vječnosti. 


I više nego od bezkrajnih prostora, 
Više nego od daljina ' 
Od njega se veća moja Bol. 


IV 
Zatvorim [i oči 
U ojađenoj sviesti sve je već hladno 
Mrtvo: 
Tvoj lik me onda topli 
Kao malo sunca promrzlu rieku 
Pred studenom sobom đačkih vremena. 


V 


Sjena si bila na neznanu putu, 

Sjena koja osta kad izčeznu lik. 

Tko će te maknut kada te nema? 
Sjena, umrtvljen trag... 

U ovome dugom, bezkonačnom hodu , 
Htjet ću je proći, 

Htjet ću je proći, 

(»Onaj tko svlada najveći prepon 
Tko bez mosta prieđe i najširu rieku«... 
Ne mogu, 

Ne mogu! 

Ostavite mi sjenu, 

Dajte mi toplinu sliepca u suncu. 


VI 


U zanosu ti mutna oka 
Slavih svoju Radost, 
Svečanost tajnu. 

Bojah se smrti: 

Osim Ljubavi i V ječnosti 
Svaku sam primis6 
Odtuđivo od tebe. 

VII 


Rađala si se svakoga dana, 

Tvoja postanja bjehu bez kraja. 
Odkrivala si se, skrivala si se u meni, 
Kao u zamagljenom ogledalu, 

Sve tuđa sebi, sve bliža meni. 

Sve bliža meni. 

Bolestna bila si nepoznata biljka 
Nenadno nikla iz neplodne zemlje. 


VIII 


Zamka je zavisnost bila: 
Moje tielo od tvojega tiela, 
Moja duša od tvojega duha. 
K6 protekli potoci u noći 
Između surih planina 

Vrieme okrutno brazdi 

Ovu beznadnu ljubav — 

Ko jastrieb, kliešti nam dane 
Svija nas koprenom tame: 


“ Nezaborav gora je od nesna, 


Uspomena crnja je od smrti. 
ANTUN NIZETEO 


ANTUN NIZETEO, ZAGREB 


NEPRIJATELJICA 


Nije nikad mogla naći prikladno mjesto, da sjedne, da se 
smiri. Bilo je toliko stolica, naslonjača, mekih jastuka po kutovima 
sobe i onaj veliki udobni stolac uz mali pisaći s abat-jourom, a na 
njemu poluotvorena knjiga. Njoj je bilo hladno, a čulo se kako 
drvlje u peći gori i veselo pucketa. Polumrak u zasjenjenoj sobi 
žućkastog svietla dopuštao joj je, da vidi kroz prozirne zavjese 
nebo tamno olovne boje i pahulje sniega, koje su padale na ogo- 
ljele grane smrznutog drveća nedalekog Tuškanca. Soba je bila, 
iako prostrana, gotovo tiesna, prenatrpana policama knjiga, 
ogromnim starinskim ormarima, slikama, sviećnjacima, i činilo 
joj se, da se i od toga kadkada teže diše, a misli postaju jednolično: 
turobne. Pogled kroz prozor pružao je toliko tuge: bilo je možda 
najbolje odlučno sjesti uz onaj stol i nagnuti se nad još nerazre- | 
zanu knjigu, pa čitati, čitati, putovati očima po onim crnim slo- 
vima, koja su hranila maštu bolje i od najkrepčeg duhana i naj- 
milijih mirisa. Ali kad je sjela, osjetila je odmah hladnu tvrdaću 
onoga visokog naslonjača, bliedo treperenje svietla, a sve. o čemu 
je pisala knjiga u ruci bilo je hladno strano, tuđe. 

Bila je tako sama i nemirna. Bila je uviek sama, ali ovih 
posljednjih godina, odkako je umro još i njezin otac — pa je ova 
velika kuća, u kojoj se rodila, ostala pusta, ovaj prostrani udobni 
stan gotovo nenastanjen — osjećala je još više svu beznadnost 
svoje dsame. Koliko joj je predvečerja proteklo ovako dosadno, 


. nesnosno, a koliko ih je istom bilo još težih, kad je uzalud poku- 


šala dodir s drugima, boriti se protiv svega toga istim onakvim 
sredstvima, kao što je to činilo toliko njih, uporno i prilično 
uspješno. Ići u kavane, u pohode prijateljima, obilaziti kazališta 
i kina ili slično. Ali zar joj nije svagdje jednako hladno i pusto: 
i kavane pune dima, nepoznatih lica, ljudi, koji nemirno sjede i 
govore o događajima, stvarima, koje ona ne poznaje, i koje je 
konačno ne zanimaju. Mužkarci, koji hoće jednom riečju ili po- 
gledom osvajati njih, žene, koje sjede dotjerane, oličene, i sve to 
lieno slušaju i prepuštaju se kao lude ptice moćnijem grabežljivcu. 
Kako je ona sve to dobro poznavala, kako je neizrecivo točno bila 
uočila bezizraznost svih takvih i sličnih stanja! No šta se moglo! 

Na časove se javljala želja za nekim biegom, ali to je bilo 
davno u početku. Bila je onda još mlada, vrlo mlada, mislila je 
i sanjala, kako će ostaviti sve, osloboditi se sebe onakve kakva 

je bila, ali je odmah morala osjetiti, kako je sve to svršilo po nju 
težko i porazno: vraćanje bilo je težko stečeno izkustvo. Bilo je 
zato najbolje povući se, uvući se duboko u se u najtajnije skrovi- 
tosti vlastitoga bića i iz tih tajanstvenih dubina nikada se ne 
osvješćivati, u sebi živjeti i u sebi umirati. . 

Snieg je vani i dalje padao, sad već u gustim lepršavim pahu- 
ljama još bjeljim u okviru večernjega hladnog neba. Na starom 
ormaru tiktakala je starinska ura, ukusna barokna tvorevina, 
možda jedna od prvih ura u njihovu domu, kazaljke, koje su 
gledali već njezini pređi. Šest sati je kucalo metalnim cilinkavim 
zvukom, a poslije se iz male sprave ču glasba tiha jednolična kao 
mučna jeka toga kasnog nedjeljnog poslijepodneva. Ponovno 
tišina. Nemir je u njoj rastao. Pridigla se tromo, neodlučno otišla 
do stola i tankim bodežem razrezala nekoliko stranica Woolfina 
»Izleta na svjetionik«. Zatim se ponovno vratila naslo. 
njaču, prikladno namjestila veliki abat-jour, prebacila koljeno 
preko koljena, trudeći se da pažljivo čita. Očas joj se pričini da 


je to onaj žuđeni stav, koji donosi tielu ugodan mir, željeno- 


smirenje. Poslije nekoliko časaka čula je iz predsoblja zvonce. 

Veselo je skočila, potrčala prema vratima i otvorila ih. Po- 
hodnik je stajao pred njom neobično visok u mraku, neodlučan, 
sav biel od igličastih pahuljica, koje mu bijahu posule šešir, ogrtač 
i neki težki tamno-crveni šal, kojim je bio umotao vrat. 

— Uđite! — reče mu ona tiho, glasom, koji nije odavao pravu 
mjeru njezina iznenađenja. — Uđite! I 

On kao da je oklievao. Čistio je, strugao marno cipele, pognute 
glave i mašući rukama tresao sa sebe ostatke sniega. Bio je ovisok, 
vitak, a u bljedilu njegova lica naspram bliede svjetlosti, što je 
oskudno dopirala iz sobe, njegove i inače bezbojne oči bile su 
izgubile onaj plam sjaja i izražaja, koji su dobivale, kad je poslije 
lagano izgovarao rieč po rieč. Šešir je bio duboko naturio, tamni 
stari šešir, izpod kojeg su sa strane povrh ušiju stršili čuperci 
plave svietle kose. Moglo mu je biti dvadeset i jedna godina, ali 
pričinjao se na prvi pogled i mlađim: bio je slušač poljodjelstva 
već treću godinu. 

— Kakav snieg! — reče on sporo i rieči težko izgovorene bile 

raćene uzdahom. 

s Kako je čudan bio ovaj promukli glas još sav dječački obojen, 
snižen do neke krotke smjernosti i dobrote koja može kadkad 
boljeti i vrieđati. A za onim glasom lik pognut i oči dobre, umne. 
Možda je onu prirođenu dobrotu povećalo siromaštvo, bieda ili 
onaj nejasan strah pred životom, mutna bojazan, zbunjenost pred 

ljudima. Onaj dan, kad ga je prvi put vidjela onako stidljiva, 
blieda, kako žbunjeno poučava razmaženu kćerku njezine prija- 
teljice, već onda prvi put, kad ga je susrela, osjetila je i sama 
zbunjenost pred njegovom stidljivošću, onim dječačkim nemužkim 
stavom. On ju je tada gledao zaplašeno, smeteno. Kolutao je 
očima kao košuta nad vodom u podnevnoj šumi, ali najveću su 
mu smetenost stvarale one duge, duge košćate ruke: nije znao 
kuda bi se djenuo onim suvišnim nespretnim kracima. Bezpo- 
moćno, iznenada, prinio je onda ljevicu ustima i griznuo nokat, 
kao posramljen đačić. Imao je na prvi pogled u svom držanju 
neku robsku pokornost, ili joj se barem tako činilo u prvi čas, 
da bi istom poslije u svjetlucavoj izražajnosti onih djetinjih očiju 
nazrela jedan zapretan skroviti sviet. Ona je zatim otišla, prošla 
naglo onom dječjom sobom, a za njom je pršio miris razkoši. 


Takvoga ga se sjećala iz svoga prvog susreta, a i poslije bio ' 
je nekako takav, poslije kad ga je opet vidjela negdje na ulici, 
kad ju je smjerno pozdravio žureći se da izbjegne susret. Ona ga 
je zaustavila. Govorila mu je, izpitivala ga i gledala ga netremice 
i strogo, dok ju je on promatrao plaho, a u očima mogla mu je 
ponovno čitati znanu joj strepnju i neku ukrućenu neizražajnost, 
koju nije mogla imenom odrediti. Htio je i onda stidljivo pobjeći, 
ali ga je ona zadržala. Kad ga je pozvala, da je prati, on je to 
učinio zbunjeno i nerado, pričao joj kako težko živi u gradu i 
kako jedva čeka da se vrati na selo, gdje će provesti ljeto. Tužio 
se na svoju osamljenost i dosadu, koja ga muči oduviek, ali osobito 
sada u gradu, gdje ne pozna nikoga i svako poznanstvo prima sa 
strašljivom sumnjom i mučnim uznemirivanjem. Kad mu ona kaza, 
neka je kadkad posjeti, on kao da osta kod tih rieči ravnodušan, 
tek kao da je u hodu zastao. Pogleda je, pa reče, da će to rado 
učiniti. To se sve poprilici isto još jednom ponovilo, isti takav 
susret, negdje na ulici, u prolazu, pred nekoliko dana, kad joj on 
opet obeća, da će jedne nedjelje doći da razgleda knjige, osobito 
one o šumarstvu i poljodjelstvu, koje ga najviše zanimaju. 

— Učite, ali uđite već jednom — ponovi ona sada odlučnije, 
trgnuvši se kod tih rieči i sama, jer ga je sve do toga časa pro- 
matrala, kako pognute glave brižno struže svojim velikim crnim 
cipelama o čvrst prostirač. 

— Hvala, hvala, ali... — skanjivao se i odjednom podigao 
glavu i pogledao je. 


— No, samo vi uđite, velim vam. Ovdje je i onako hodnik i 
pločnik. 

— Znate, nikad kad je snieg ne bih nosio kišobran. o Izgo- 
varao je te rieči lagano, jednu po jednu, težko, kao da je svakoj 
mjerio težinu, i dok ih je izgovarao, držao je spuštenu glavu. li 

— A volite li snieg? — zapitala ga je pokušavajući dati živ 
naglasak svojim riečima i nametnuti ga njihovu razgovoru, jer ju 
je pomalo umarala jednoličnost njegova glasa i ona ravnodušnost, 
koja ju je mogla razdražiti do gnjeva. Zato je pokušala, ne bi li 
ga trgnula i razbudila brzim iznenadnim pitanjima. 

— Volim... ili, kako da vam to kažem, snieg me tako čudno- 
vato uznemiruje, ali ne ovaj snieg, gradski. Drag mi je snieg tamo 
u poljima i šumama, snieg koji nitko nije zgazio ni oprljao. Kad 
sam išao s ujakom tamo po Slavoniji u lov, najdraže mi je bilo. 
vidjeti zimi stope u sniegu. Duboke stope, a niti znaš čije su, niti 
odkad su... — Zašutio je, zamišljen. Zatim je podigao glavu i 
ogledao se uokolo, kao začaran, po osvietljenom salonu. U razkoši 
svjetlosti on u onom slabo skrojenom otiesnom odielu, punom 
mrlja, pod kojim je virila tamna košulja bez kravate, pokriven 
sivim jumperom, činio se još slabijim, mršavijim. Stajao je nasred 
sobe i prekrštenih ruku promatrao zadivljeno visoke police knjiga. 

— Koliko ih je! — reče više samu sebi i klimne značajno 
glavom. — Jeste li ih upravo sve pročitali? — obrati se on od- 
jednom k njoj posve bezazlenim glasom tako, te je osjetila svu 
prostodušnu nedužnost toga pitanja. L 

— Ne, ali kako! Šta vam pada na pamet! To je sve kupovao 
moj pokojni otac, zapravo neke još sestra moga djeda, koja je 
bila, zamislite, pjesnikinja. Doduše nepoznata, ali mogla bih vam 
pročitati još večeras neke njezine pjesme u rukopisu. Ružica 
Kromarić. Niste nikada čuli to ime? Nel? Ne čudim se, nego to 
nije ni važno. Ali ako želite šta čitati, možete uzeti, po volji... 

— Hvala, hvala. Ne, ne ću... Znate, ja malo uobće čitam; 
književnost, naime romane i slično, uobće nikada nisam ni volio. 
Zar vam to ne znači izgubljeno vrieme? ' 

Okrenuo se i pogledao je, ali samo na čas, zatim tromo i ne- 
odlučno pristupio policama knjiga. Ona je već sjedila u naslonjaču 
E DEA vilite pušiti... Ne ćete?... I bolje, radi zdravlja! Šta 
rekoste? Da je čitanje izgubljeno vrieme. Ali šta vam, molim vas, 
znači izgubljeno vrieme. Ne znam, najteže mi je svakako govoriti 
o vremenu. Nesposobna sam i nikada mi nije pošlo za rukom 
procieniti vrieme, njegovu stvarnu vriednost. Razmišljala sam o 

tome mnogo, izpitivala sam razloge toga. Spočetka sam držala, 
da je to stoga, što sam imućna, što ne moram raditi pa ne umijem 

cieniti vriednost vremena, koje za neke znači zaradu. Ali danas 
znadem, vjerujte mi, i predobro, da je vrieme zapravo život, samo 
život, da je ono zapravo dio nas samih. Zar se ne živi u sadaš- 
njosti jednako kao i u prošlosti, i zar nisu naši dani satkani i od 
te prošlosti, a živimo u sadašnjosti, snivajući i stvarajući u isto 
vrieme i budućnost. Dakle sve je to isto. Kao jedno more ili kao 
neka cesta, koja ima i svoj početak i svoju sredinu i svoj kraj, 
ali je uviek ista staza, ista cesta. Vi velite, izgubljeno vrieme! 
Nem», prijatelju, vjerujte mi, ni izgubljenog ni pronađenog vre- 
mena. Sve je vrieme i mi smo uvišk u njemu, upravo kao u 
prostoru. Zar se ne može dogoditi, da dođete do odlučne spoznaje 
baš u času, koji ste smatrali izgubljenim vremenom, ili da izgubite 
spoznaju u vrieme, za koje ste mislili da je pronađeno vrieme? 
Zato ni dobra knjiga na primjer ne može vam značiti ni izgubljeno 
ni pronađeno vrieme. Možda čak i prije ovo posljednje, pa ukoliko 
sebe više pronađete u toj knjizi toliko ćete više govoriti o pro- 
nađenom vremenu... Zar nije tako? Ali vidim, da vas sve to, 
dragi prijatelju, slabo zanima... Tamo, eno, u desnom kutu ima 
zbirka knjiga za vas... O šumarstvu... Znate li, da je moj 
pokojni tata bio šumarski nadsavjetnik? Ali o čemu, zaboga, mi. 
već ne govorimo? 


On je stajao na nogama okrenut prema njoj. Činilo joj se, 
da je pobožno sluša. U ruci je sad držao neku knjigu, izraz nje- 
govih očiju bio je življi, kosa se neobično svietlila još plavlja u 
jakom svietlu petokrakog sviećnjaka. Gledao ju je netremice i 
pričinjalo mu se kao da ju je sada istom prvi put opazio ili da 
tek sada istom nazire prvi put njezin lik ovako svietao, uzvijen. - 
Imala je visoko čelo i kosu crnu, pomno očešljanu. Bluza joj je 
bila od crne svile. Sva je bila u nekoj čudnoj crnini, od koje je 
sjala kao i njezine oči. Je li bila liepa ili možda prestara, već 
ocvala zrela djevojka — sve su to bila pitanja za njeg suvišna, 
jer nije do njih dolazio niti u svojim najtajnijim mislima. Ali, oni 
koluti izpod očiju, duboki i sumorni, možda su odavali, da je u 
njoj zanos prve mladosti već prošao. Imala je naviku da izgova- 
rajući rieči pomalo stiska lievo oko i da pritom nasloni lagano 
glavu na rame. Kako je krhko uostalom bilo njegovo znanje o 
životu, oskudno njegovo izkustvo o ljudima i ženama. I onda onaj 
strah, ona panika pred susretima i svim zbivanjima, koja donosi 
tok toga života. 

Bojao se i pomisliti, da će se jednom prije ili poslije morati 
i sam uplesti u neutoljivi vrtlog te šumne, brze rieke. A tek žene. 
Šta je on znao o njima, osim straha, tihe uznosite strepnje, kad 

bi negdje sm u svojim mučnim tišinama i ranim izkustvima izne- 
nada pomislio na njih kao na riedka bića, koja je sreo na svom 
putu. Činilo mu se onda, da je putnik, da ide nekom širokom 
stazom, na kojoj ima za svakoga mjesta, gdje ne treba spoticanja, 
jer su prolaznici riedki. Nije popostajao ni časa, nego je išao smiren 
dalje i nije ih ni gledao, kao što nije ni mislio na njih, žene, i 
ponašao se kao u davnim danima, kad je s otcem prolazio kroz 
zavičajne šume, pa bi negdje kraj utišalih voda zatekli ustrašenu 
srnu. Bježala je plaha šumom kroz lomljavu granja i šipražja i 
visokog drveća, a njemu je bilo do toga samo da je nazre, a ne 
da je uhvati. 

— Vi ste se zamislili, mladiću — prene ga njezin glas. — Vi 
tražite knjigu za sebe, koju, kako vam već rekoh, vi ne ćete nikad 
naći... Tu nema knjiga iz vaše struke. Je li tako? — glas joj se 
toplio i kao da je bio mekši, pažljiviji. Mogao je osjetiti, kako 
je pomno s mnogo ljubavi izgovarala rieči, tražene i izabrane. 

— Ne, ne tražim — rekao je, — ne tražim. Kazao sam vam 
uostalom, da ja ne volim knjiga, ja sam sav drugačiji. Ne znam, 
je li to dobro, ali ja ne volim, vidite, biti u zatvorenu. Na primjer 
kod pisaćeg stola, kod knjiga. Ja sam vam nekako sav za prirodu, 
za čist uzduh, zanesen za šumu. — Govorio je tiho, jednolično, i 
još uviek stajao neodlučno pred visokim policama knjiga i disao 
težko, kao da su ga one svojom težinom i mirom pritiskivale 
negdje zemlji, te se nije umio snaći, treba li sjesti ili dai 
dalje luta nemirnim očima po hrbatima uvezanih svezaka. Nju 
je pak zabavljalo promatrati ga, ogledavati ga pažljivo ine sluša- 
jući šta govori niti povezujući misao njegovih rieči sa svojim 
mislima. Nazrela je, da su mu ruke upravo ženski nježne, odveć 
bliede, tanko produljene, dugačke i fine, i da mu, dok ih nemoćno 
pruža prateći njihovim kretnjama prodoran šum svojih rieči, 
tanani vrškovi prstiju lagano podrhtavaju. : 

— Ali što stojite? Dođite, dođite mi bliže. Ponašajte se kao 
da me se ne bojite. Pa ja nisam tako strašna — rekla je to 
odlučnim glasom sjednuvši na obližnji tamno crveni baršunasti 
divan i lupnuvši nestašno rukom na mjesto pokraj sebe, koje 
bijaše određeno za njega. — Sjednite, eto tako! 


On je pristupio, lagano se spustio na divan i sjeo polako, 


neodlučno kao pacient na liečnički stolac, a ona se onda iznenada 
digla, hitro potrčala lagana do keclnog stolčića, na kojem je bilo 
poredano nekoliko boca likera. Povukla je stolčić k sebi: 

— Sad ćete — govorila je — nadam se i nešto popiti. Ta vama 
je, bogcu, još i zima. Zbilja ste mokri i vlažni. Gotovo što ne 

drhćete. Evo jedan triple-sec ili rakiju, ili vi možda volite ovo 
dobro staro dalmatinsko vino. 

— Ali ne... ne.. hvala, gospodična. Zar vam već nisam 
kazao, da ne pijem, da ne volim piti. 

Već je bila natočila čašu, providne tamno zelene boje, i držala 
je u izpruženoj ruci gledajući ga čas strogo, čas umilno, ali uviek 
zapovjednički. Zatim je uzela svoju i onda je, nazdravivši s neko- 
liko rieči, izpila do dna. On je to isto učinio bez rieči. Ponovno 
je natočila čašu najprije sebi, a onda njemu. U prostranoj sobi 
vladala je tišina, tek se odjednom čulo kako negdje duboko na 
stubama netko zastaje i težko kašlje. Zatim se javila ponovno 
ura lagano, jednolično: njezin težki bat odzvanjao je osam sati. 


— Osam... — reče ona. 
— Osam... — ponovi on kao slaba jeka, a zatim: — Moram 
ići, moram ići, ta zatvorit će mi menzu — poče on. — Pa danas 


se i ranije zatvara. Nedjelja je. Zapravo sam već morao biti 
tamo... Idem... 


— Ali, šta vam pada na pamet? I kako bih ja vas mogla 
pustiti još po takvom vremenu. Ne! Vi ćete najprije popiti još 
ovu čašicu, a onda... ili ne... ne. Pazite, imam plan, savršen 
plan. Naravski, da vas još malo zadržim, da ostanete na večeri 
kod mene, kad ste i onako zbog mene zakasnili u menzu. Doduše, 
možda ćete i bolje večerati. Ali možda i slabije, jer sam djevojku 
pustila i do sriede se ne će vratiti. 

Upiljio je svoj turobni pogled netremice u nju, kao da je na 
onom odlučnom licu, oštrih crta, određenog izraza tražio za sebe 
samo malko odlučnosti, potrebite smjelosti. Ali misao je bila 
zamrla. Javljala se druga jače, upornije, a on joj nije znao ni pod- 
rietla, niti kamo će ga odvesti, a za njom je dolazio niz novih 
nepoznatih. Tada, u tom času, po prvi put je pomislio o njoj, pred 
kojom se nalazio, o tome, tko je ona, kakva je i šta bi mogao 
značiti za njega ovaj događaj, ovaj neobični susret. Htio je u tom 
času odpočeti svoju dalnju načetu misao, nastaviti svoja razmiš- 
ljanja o dobru i zlu, nadovezati svoja prijašnja izkustva na ovo, koje 
je sada sticao ovako težko, sada u odsudnom času. Tako su mu 
se misli rojile i jedna je pretjecala drugu strjelovito, da bi se odtis- 
nuvši drugu pokušala i sama podpuno nametnuti. Odjednom 
mu bi vruće. U glavi mu je šumilo, a u sljepočnicama gorjelo. 
Gledao ju je niemo, začuđeno, kao da gleda kakvo priviđenje, 
i sebi postavljao pitanja, na koja mu se u isti mah činilo da ne 
će nikada moći odgovoriti: tko je ona i kakva je uistinu, u svojoj 
stvarnosti, u sebi, duboko u sebi, kakva je ona i šta hoće. Osjećao 

je kako mu sljepočnice biju i kako ga trgaju misli, a on stoji 
nemoćan pred tim naletom kao pred bujicom razbješnjelih vodenih 
snaga i uzalud se brani, odtiskujući od sebe čvrstom voljom, da 
odoli. Sad je dobro vidio, da ona ima crnu, crnu kosu, da je to 
crnina beznadna, neviđena. Možda se samo tako sjajila crnina 
one sjajne dlake vranih konja, koje u zavičajnom gradu upotreb- 
ljavaju za sprovode. Ali ako je dobro pomislio: niti njihova griva 
nije crnja od te kose. U toj je gustoj tamnoj kosi igla, pribadača 
s pozlaćenim vrhom. I onda, ona bluza od lepršave svile. 

— No što me gledate, što mi ne odgovorite? Dakle hoćete 
li ostati? — upitala ga je, a dok je govorila, zaškiljila je lievim 
okom i prislonila glavu na lievo rame: draž, od koje joj izraz lica 
postajaše mekši, privlačniji. ' 

— Da... oprostite, ali znate da mi je ovaj vaš liker dao u 
glavu. Oh, kako mi se to dogodilo? Ja ne volim piti. Ni pušiti. 
Sve to škodi, uznemiruje, nas i naše živce. Treba težiti za čisto- 
ćom!... Ako baš želite, dobro, ostat ću... hvala vam, ali vjerujte, 
da mi vas je vrlo žao smetati. 

— Oh, ja vas samo promatram. I to mi je najljepša zabava! 
Kako ste vi čudan mladi gospodin! Naime na časove ste mi tako 
ozbiljni, imate čak izgled nekog dosadno sređenog, staloženog 
čovjeka, onda najednom postanete pravo diete, ali takvo diete, 
kakvo nikad nisam vidjela. Ne znam, čini mi se onda, da vam je 
dvanaest, trinaest godina. Što ne? A_vi ste tako mladi i bez 
izkustva. Ili točnije, bez života. Eto vidite, godine su, pa i naši 
dani, samo mjerilo koliko smo živjeli. Da, sve je u tome: vi niste 
živjeli. Eto, vama je dvadeset-dvadesettri godine, ali vi ste diete. 
Meni je nekoliko godina više nego vama, ali po onom, što sam 
osjetila i proživjela, pa i propatila, meni je trideset godina više 
nego vama. Čekajte, molim vas, ne prekidajte me! Ali možda se 
i varam; jer ja vas poznajem, čini mi se, dobro, a možda vas 
uobće ne poznam. Ta zar nije ovo prvi naš pravi susret? Ali sada 
je dosta. Proslavimo dakle ovaj naš susret još jednom čašicom, 
a onda ću vas uposliti, da... da. To je prava rieč. Uposlit ću 
vas... ha... ha... jest, morat ćete raditi, raditi da se oznojite 
i tako ćete zaraditi ovu večeru. Ne večeru samo, nego i ovo veče, 
ovaj naš sastanak. Dakle sad ćemo najprije popiti, a zatim ćete 
morati doći u blagovaonicu, gdje je nenaloženo i gdje će vam biti 
studeno, a vidim uostalom, da i ovdje u kaminu tek još malo 
žeravice tinja. Pak onda dolazi ono najteže. Kako ne ćemo moći 
večerati u blagovaonici, morat ćete na vlastitim leđima prenieti 
ovaj težki stol. Dat ću vam još mnogo posla, mučit ću vas kao 

Omfala Herkulesa. Dakle pijmo, pijmo... — Ona prinese dvie 
čaše i kucnuvši se izpiše ih do dna. 

On je šutio, gledao osupnut, razrogačenih očiju poput ljudi, 
koji u ljetnoj noći gledaju kuću u požaru. Kad izpiše još jednu 
čašu, ona ode da potakne vatru, koja je u kaminu dogorievala, 
a zatim: 

— Je li vam hladno? — reče i pogleda ga stisnuvši malo svoje 
lievo oko na uobičajeni način. 

: — Ne... ne... nije mi studeno. Naprotiv, toplo mi je, toplo 
mi je u glavi, u grudima, svugdje mi je toplo. Liepo mi je, oh 
vidite, kadkada sam sanjao, da mi je živjeti u ovako ukusnom i 
gospodskom stanu. I da mi je ovako toplo. Oh, da znate, kako 
mi je u onoj mojoj sobi u Runjaninovoj ulici hladno. Ali ja sam | 


“se privikao na tu hladnoću. Zapravo su nas tako i sve odgajali, 


da nam svagdje bude hladno, oštro i ledeno... 

— Oprostite, gdje su vas to odgajali? 

— Pa gdje, pa u sjemeništu! Da, u sjemeništu... 

— Tako dakle, sada razumijem, pa vi ste morali biti sve- 
ćenik. Divno, divno, ali slušajte, dragi, molim vas, pričajte mi, 
hoćete li, pričajte mi, vrlo će me zanimati. I ja ću vam poslije 
dosta toga pričati. — Dok je to izgovarala, odjednom je ustala 
sa svoga naslonjača i sjela uz njega na divan. Vidio je na onoj 
svilenoj bluzi kako ubrzano diše, a obrazi joj se još više rumene. 
Nije bio siguran, ali učinilo mu se, kao da mu je htjela uhvatiti 
ruku, a on je nehotice izmaknuo. 

— Mogu... mogu vam i pričati. Ali oprostite mi, stavljate 
me nekako, da vam iskreno kažem, u gotovu zabunu. Šta se tu 
dade pričati? To su vam tako zapravo jednostavne stvari. Seljački 
sin, kome mati želi, da postane svećenik. Zato me poslaše u sjeme- 
nište. Kad sam maturirao, ostavio sam i to i sad učim poljodjelstvo. 
Siromašan sam i osamljen... eto to vam je sva moja pripoviest. 

— Škrti ste, čini mi se, na riečima. A _ osim toga, to su samo 
činjenice, iza kojih istom stoji život, goli život. Na primjer, eto 
to sjemenište. Kako vam je tamo bilo, zašto ste izišli, ima tu 
mnogo toga. Kako se sada odnosite prema svemu tome? 

Na čas ga je ostavila, otišla u kuhinju i doniela veliku cjepa- 
nicu, koju baci u kamin. Zatim priđe krugovalniku i otvori ga: 

— Tako, sad je toplo, imate i glasbu, a sada na posao — reče 
veselo i zgrabi ga za ruku. — Tako! Vući stol, ove likere odnieti 
sa stola! Paziti, da se vatra ne ugasi, a onda u kuhinji je glavni 
dio posla. Ako ne bude plina, trebat će izciepati drva, i to naj- 
Prije izpiliti, a onda ih usitniti. Ima tu, dragi moj, vražkoga posla. 


143 


Ha... ha... Ali ne čudite se, ali živo, življe. Kako ste samo uko- 
čeni, zbunjeni i stidljivi, kao kakva djevojčica. To je uostalom, 
ako hoćete i znati, to je ono, što na vama najviše 1 volim — 
Gledala ga je. On je već stajao kraj nje, išao lagano bez rieči u 
korak s njom dugim neosvietljenim hodnikom, koji je vodio u 
kuhinju. Bila je to velika prostorija obzidana bielom ogradom, 
s velikim štednjakom i s mnogo bielog pokućtva, koje se je još 
više izticalo na tamnom pločniku od majolike. 

_ Eto vidite, slutila sam, nema plina. Da, već je kasno. Dakle 
evo, mladi prijatelju, sjekire i usitnite ovo drvo, a zatim ovo 
prepilite na dvoje. Inače, nema večere... Krasno, krasno. Eto još 
malo, zar ne, pa bismo donekle dobili sliku braka, izraz one kućne 
miline, koju samo dom i obitelj može dati. — On je već sjekirom 
.tanjio drva. Pri njezinim posljednjim riečima stane, pogleda je 
i onda: 

— Zašto se pravite tako gorkom i zlom, kad ste, pouzdano 
znam, tako dobri? — izgovarajući te rieči lagano još ju je neko 
vrieme promatrao, a onda nastavi svojim započetim poslom. Ona 
ga je gledala bez rieči. Kad je nasjekao i usitnio drva, uzeo je 
pilu. Već je bila naložena vatra te se čulo veselo pucketanje u 
štednjaku. Bilo je mnogo gotova od objeda preostalog jela, trebalo 
ga je samo stopliti. Kad je već plamen dobrano zahvatio, ona ga 
povede u blagovaonicu, odakle skupa uzeše veliki stol i prenieše 
ga u salon. Zatim mu ponudi stolicu. s #: ok 

— Sjednite, sjednite — reče. — Naradili ste se zbilja svojski. 
Idem po večeru. A vi biste u to vrieme mogli pripaziti na kamin i 
naći nekakvu glasbu. ud : 

Kad on osta sam, priđe prozoru: snieg je još pršio, sjala 
mjesečina, a noćni zimski vjetar lagano je njihao onu ogoljelu 
granu pred prozorom. — Krasna noć — šane on tiho samom sebi. 
Htjede još nešto pomisliti, nešto o čem bi morao razmišljati, gle- 
dajući onu snježnu bjelinu u noći, ali zatim misao izčeznu i on 
nesviestno pristupi krugovalniku. Vrtio je kopčom nervoznim 
drhtavim prstima, prolazio kroz spletenu mrežu dalekih razlje- 
venih zvukova, dok negdje kao iz nepoznatih daljina noći ne izbiše 
mutni zvukovi orgulja. Ostade kod te glasbe slušajući djetinjom 
pobožnošću neznanu melodiju, koja se sve jače čula i sad već 
natapala sobu kao razkošan blagoslovljen mlaz svjetlosti s nekog 

drugog začaranog svieta. Sav se on onda skruši, uvuče u sebe i 
;preda mislima, koje su ga odvodile u prošlost. Ali istog časa ona 
je već bila na vratima: u rukama je nosila mnogo tanjura. On ju 
je gledao zbunjen, zatečen: bila je opet sva drugčija, nekako 

promienjena. Bila je liepa. — Krasna je —, pomisli on, kao orgulje, 
kao onaj snieg i kao one misli, koje ga odvođahu u prošlost. Kad 
sjedoše za stol, ona reče blagim glasom, smiešeći se: 

— Volite orgulje? Da, razumijem, sjemenište... — On se 
stuži i zašuti: nije joj odgovorio. Jeli su, i ona-je neprestano do- 
nosila tanjure mnogih njemu nepoznatih jela, boce vina, kutije 
sardina, sladkiše, voće i likere. Nukala ga je da jede izpričavajući 
se cielo vrieme, kako nije smjela pustiti djevojku, ali da nije ni 
znala, da će imati gosta. Obećala je, da će ga za svoj rođendan 
pozvati na svečani objed, ali će joj prije morati reći šta i kako 
spravljeno on voli jesti, jer će za tu svečanu zgodu naručiti kuha- 
ricu kod strica. — Ne znam — govorila je, sjajnih očiju, iz kojih 
se kao i iz svake rieči razabiralo zadovoljstvo osjetila, — ne znam, 
volite li vi jesti, ali ja vam spadam među one, koji radije jedu 
dobro nego loše. I da sam se udala, možda bih više mužu zano- 
vietala zbog delikatesa, nego recimo radi krojačica. A vi? Vi tako 
malo jedete. Zato ste uviek tako bliedi i nekako prozračni... 


— Da... zbilja, kako da vam rečem. Volim i ja, volim dobro 
jesti, ali sam se odučio. Zapravo, da istinu kažem, nisam nikad 
imao prilike dobro jesti. Ni kod kuće, ni u sjemeništu, a najmanje 
sada u đačkim menzama. Ali ne treba tu pretjerati. Spreman sam 
priznati vam, a o tom sam nešto i učio, veliku važnost prehrane, 
odnosno velike razlike u duhovnom i tjelesnom razvitku, u razpo- 
loženjima, a sve u vezi s tim, kakvom se hranom hranimo. Ali 
vjerujte mi, ipak ne žalim što sam uviek skromno a i slabo jeo. 
Opažao sam, da sam u riedkim prilikama, kad bih se odveć najeo, 


* postajao nezadovoljan, goropadan, upravo zao, a možemo li to 


činiti, ako nam je težnja, ako je to zapravo bitna čest našeg bića, 
da budemo dobri i težimo za nekakvim savršenstvom. 

Gledala ga je, a i on je netremice držao ustremljen svoj pogled 
i nazirao tek slabe obrise njezinih jamica na licu: znak, da se ipak 
lagano smiešila. Zatim mu ponovno natoči i izpiše do dna: 

— Pijte, pijte! — uzkiikne ona zanosno. — Ovo je vugava, 
krv naših otoka. ' 

Večera je bila gotova. Ona ustane, odnese sve sa stola, da 
donese šolje s crnom kavom. Priđe krugovalniku i otvori postaju, 
koja je donosila sjetnu komornu glasbu. Potakne vatru u kaminu, 
a onda se uvali u naslonjač ponudivši mu prije toga cigarete, što 
on smjerno odbi, jer nije pušio: 

— Imam ja nešto i za djecu — reče ona i pođe u susjednu 
blagovaonicu, odakle donese kutiju sladkiša. — Eto to je za vas 
— reče i stavi pred njega. Poslije dugog oklievanja on uze kao 

diete, nećkajući se, sladkiš. Na čas ovlada g Poea tek e 
čulo tiho pucketanje vatre, a na raznobojnom zi + kže 
odraz sjena, gibljivih čudesnih oblika u plamnom ti ee ča 
su vrieme oboje šutjeli: ona je pušila zavaljena dubo ou orah 
njaču, sva obavijena plavičastim dimom. On je držao u us joj 
svoj sladkiš, sisao ga oja m s se ne bi čuo šum. 
j diže i ode do krugovalnika: 

g E ta nešto veselo. Veselo! Večeras sam vesela. Vrlo 
vesela. Zar i sama ta rieč nije liepa: vesela. Mogla sai posve 
mirno kazati, na primjer, radostna, ali ne, volim: vesela ako 
sela. Kod mene postoje jedino ta dva stanja. Eto, prije ne 2 iko 
sati bila sam tako tužna, upravo očajna, a sada sam pe otad 
mijete li, vesela sam... Čujete li? A vi? Vi što šutite? Da, ba 
mijem. Kad jedete sladkiš, ne govorite, kao svako pristojno li (o 
Oh, vi ste uobće diete! Priznajete, priznajete!... 1 recite die 
vas to što vas smatram djetetom uobće ne vrieđa. Recite, a koi 
je to naprotiv drago, vrlo drago, jer ja... to vi možda i pain 
... ja silno volim djecu. Imate i plavu kosu kao maleni | je jea 
Ali molim vas, što šutite? Recite barem nešto! Eto na mima 2. 
vaše sjemenište. Mene silno zanima, kako se živi u tom jatus tu. 
"Toliko sam o tome čula, toliko čitala o sjemeništu, ali nitko nije 
nikad govorio o svojim danima u sjemeništu. dB: 

— O tom se nerado govori... — reče on sumorno i pogleda 
je, a u oku mu sine molba: da bude dobra, da ga više tim ne 
so. oMdšda. je ona to i shvatila, a možda nije htjela Paga 
njegovu tjeskobnu zabunu. Digla se i natočila mu ponovno likera, 
koji su pili: 4 : MI : vla 

č i . Molim vas, pričaite mi, pa ako bi: 

ne ann Košite mi nešto, recimo, o vašem dje- 
ae o Dobro. Jest... pričat ću vam, ali nema tu kje ia 
da se kaže... samo hoću odmeh uztvrditi, da su mi to bili dosac 


najljepši dani. Mislim, da ljepših ne ću ni doživjeti. Eto na pri- * 


j jutra... kakva jutra! sd 
Mis ara glas mu zadrhta: pa ako je dosad ed! o 
izprekidano, sad nastavi još tiše s velikim razmacima između rieči 
DE Da, sjećam se dobro onih jutara. Otac, lugar, ode u ok: 
rano, a mene mati još pere, umiva, oblači, i onda odemo Bi e 
u grad. Hodamo dva tri sata po božjem sunčanom danu. : se 
umorimo, jedemo pod stablom, umivamo se negdje u potoku, a 

proijeće je. Pjevaju ptice i vol daleko riče. Onda se uputimo, opet 
pješačimo, pak iznenada naiđu nekakva kola i čujemo cilinkanje 
praporaca. Prođu tako, zapraše pa nestanu. Ili prođu pa stanu, a 
ono gle, neki poznati priziva nas, uzme nas na kola, pa razgovara 
s majkom, a meni preda najprije jednu stranu, pa onda čitave 
uzde. Gonim bielce niz prašni put, kola drndaju i ja zapjevušim. 
Zatim stignemo u mjesto, gdje je sajam. Tamo prašina, šatori, 
stiska i dječurlija. Silazimo. Puše se konji, stoji graja, sviraju 
negdje vrtuljci i gajde, a sunce žeže i peče... — Govorio je kao 
u snu, zanesen. Ona ga je začuđeno gledala. Izgovarao je sad 
rieči sve brže, a oči mu poprimiše sjaj čudan, disao je duboko, 
uzbuđeno, kao da sanja. Najednom se prenu i pogleda je: -- Oh, 
pa da, oprostite, ja sam to i suviše produljio... 
— Ne... naprotiv, samo nastavite. 
— Eto hoću samo kazati, od kakvih se jednostavnih radosti 
može duboko živjeti. Zar ne? To je, kako bih rekao, aešto što 
nosimo za cieli kasniji viek... Zar vam se ne čini, da su utisci iz 
djetinjstva kao nekakva svietla poputbina za ovaj zemaljski put. 
I poslije, u prvoj mladosti kad niču prve spoznaje, i onda je liepo, 
ali to je već drugčije. Pamtim, bilo je to upravo u sjemeništu, 
u onim ranim studenim zimskim jutrima, kad smo skrušeno izgo- 
varali svoju prvu jutarnju molitvu. Sjećam se, bilo mi je krasno, 
ali velim vam, nekako drugčije. Kao da se duša ljudska mienja. 
Čini mi se kadkad, kao da se radi o nekim kolutovima dima, koji 
su u stalnoj mieni. Izgleda ne samo da se osjećaji međusobno 
razlikuju, nego i sam jedan osjećaj, neko određeno razpoloženje 
doživljuje u svom trajanju razne promjene, čudne pretvorbe. No 
Oprostite mi, počimam umovati, ali sad ću odmah o onome, što 
vas zanima. Sjemenište. Vidite, ima mnogo ljudi koji će vam 
možda drugčije kazati, ali meni je upravo sjemenište ostavilo naj. 
ljepše uspomene, gotovo nešto kao za onih jutara s majkom. Čemu 
to imam zahvaliti? Samo vjeri, onoj ljubavi, kojom sam tu vjeru 
primio, čuvao i njegovao, samo tome moram zahvaliti, da mi u 
sjemeništu nije bilo težko kao mnogim drugima. Jer moj život 
je bio gorenje za istinom. Gorio sam, žeđao sam za Bogom, težio 
sam za svetošću i žudio za čistoćom. I tako sve tegobe dana, sva 
poniženja, svi griesi, koje je donosila svakidašnjost, bili su mi 
neizrecivo mili, tako ugodni. Mnogo je toga bilo, mnogo sitnih 
nepravda, a meni je bilo kadkada žao, da ih i nema još više, jer 
Sve je to trebalo oprostiti. A je li moguće zamisliti nešto ljepše od 
Praštanja za onoga, koji vjeruje, koji onako duboko vjeruje i 

spoznaje? Jer vjera je spoznaja, a šta je spoznaja negoli kći lju- 
bavi. Koliko licemjerja, koliko pretvaranja, koliko grješnika oko 
mene, a ja najveći! Ali, razmišljao sam, zar nije najljepše u životu 
za mene to, da odkrivam zlo, a onda da ga oprostim, da se protiv 
grieha borimo i da se uz to molimo, da nam oprosti Onaj, kome 
smo svaki dan s naših šetnja donosili i stavljali na oltar svježe 
poljsko cvieće, nesebičan dar naših čistih duša? 

On ušuti, i za čas je u sobi vladala tišina. Ona ga je gledala 
malko iznenađena, osupnuta, bez rieči, trudeći se da u njemu 
pronađe ono, što ju je sad odjednom još dublje uznemirilo. On je 
stajao nepomično. Bio je još slabiji, krhkiji, sav udubljen, utonuo 
u onom naslonjaču, i u polusjeni činio se još slabiji, tek što se 
izticala na tamnom veluru bjeloća njegovih nježnih ruku, tanano 
izduženih prstiju. Motrila ga je pažljivo i nazrela, kako mu se 
čudno oči sjaje: hobi 

— No, što ste stali, pa vi tako liepo umijete pričati. Upravo 


osjećam se kao da čitam Sv. Augustina.. Ha ha ha — vjerujte, 
nisam znala, da ste tako pobožni. = k NEK MJ 
— Ne, pobožan nisam — prihvatio je on tužno 1 ozbiljno, 


uvrieđen njezinim hihotom. — Nisam pobožan, ili možda je bolje 
kazati, nisam više pobožan kao prije, kao nekada. U meni kao da 
se nešto pretrglo... to je kao kad nešto potone. Potonulo, nema 
ga. Da; to vam je... jeste li kadkad bacili kamen u jezero. Voda 
se zamućka, nastanu krugovi, koji se šire, onda se suzuju, i kad 
kamenčić dospije do dna, površina je smirena i kristalno jasna, 
kao da ništa nije ni bilo. Tako vam je bilo, tako vam je to nekako 
bilo i sa mnom. Ne, ne, nisam više pobožan: utihnuli su oni zanosi, 
a dušini su izvori presahnuli. 

— Vi govorite — prekine ga ona — taman kao da ste vrlo 
stari... vi, moje diete! Ali ne, nemojte se ljutiti. \ 

— Ne, ja se ne ljutim, štaviše. Drago mi je, čak neobično 
mi je drago, da me smatrate djetetom. 

— Ali ostavimo to, ostavimo sve! Pijte, pijte — pozove ga 
ona, držeći u ruci čašu. — Ha ha ha, a nije li vam zima? Pa 
vidite, već nema ni vatre. Glasba je utihnula, samo snieg još pada. 
Sutra ujutro, ili još noćas, kad se budete vraćali, bit će sve bielo. 
Eto doživjet ćete ono kao nekoć u vašim zavičajnim šumama, 
gazit ćete po sniegu, po bjelini, koju nije nitko gazio. Svi će pu- 
tovi, sve će ulice biti samotne i čiste, bezkrajno čiste. Oh, kakva 
čistoća! Nepomućena velika, krasna čistoća, o kojoj ste sanjali... 
u sjemeništu. Ha ha ha, nego slušajte, ali sasvim ozbiljno, ako ne 

izpijete ovo do dna, možemo se još noćas ozbiljno posvaditi. 
Dakle najprije popijte, a onda mi samo još na jedno odgovorite: 
zašto ste napustili sjemenište?... A onda... ne znam šta će 
biti... ali koji je sat? Što, jedanaest i pol? Divno! Pa mi smo već 
gotovo četiri sata skupa, a kako se dobro, duboko i prisno 
poznato. 

— Ah, moj prijatelju, kako je to čudnovato: s nekim živiš, 
dišeš, spavaš kraj njega dvadeset... trideset godina, a ne pozna- 
ješ ga, ne znaš o njemu gotovo ništa, osim njegovih svakodnevnih 
navika, koje ti slabo govore o njemu, o njegovoj duši, o njegovu 
biću. Nekoga sretneš negdje iznenada, sretneš ga samo jedanput 
i nikad ga ne ćeš više vidjeti, ali u rieči, koju ste izustili, u po- 
gledu, koji ste izmienili, kao da ste proživjeli skupa cieli viek. 
Uviek sam voljela kratkoću doživljaja, ludu brzinu, prolaznost. I 
pomisao na smrt veseli me, jer tek onda znam, da je život pro- 
lazan. Oh, koliko sam ja ljubila, koliko griešila, o vi pobožni 
čovječe, vi to ne možete niti zamisliti. Ali najdraža mi je bila 
prolaznost i od svih mojih zanosa najvoljela sam one, koji su 
bili najkratkovjekiji, a u svom trajanju već su nosili klicu pro- 
laznosti i uništenja. Kao neki otrov. Jednoga dana, sjećam se, 
bila sam još vrlo mlada, posjetio nas je neki daleki rođak, mladi 
gospodin mornarički častnik. Moj ga otac zadržao na objedu i na 
večeri, a poslije toga je morao odputovati u Trst, gdje ga je če- 
kala njegova ratna lađa. Sjećam se, cieli dan proveli smo skupa. 
Dakako, uz nas su neprestano bili roditelji, tetke i prijatelji. Ni- 
smo dospjeli kazati jedno drugom nasamu niti jednu jedinu " 


. strastniju rieč. Ali nekoliko značajnih dubokih pogleda i značajan 


stisak ruke rekli su sve. Uvečer, a sjećam se, da je bila mjesečina, 
dok je odlazio niz kamene ulice Gornjega grada, stajala sam na 
prozoru, a moj lik, nepomičan poput kipa, bio je kao nerazoriv 
izraz moje Ljubavi. I to je bilo sve. Nije se nikad vratio, a ja 
ni danas ne znam, jesam li ikoga tako duboko voljela kao tog 
mog vitkog visokog rođaka, mornaričkog častnika.:. No sad je 
dosta... dakle popijte i onda mi konačno recite, dragi moj, zašto 
ste izišli iz sjemeništa? 

On ju je poslušao pokorno, bez rieči: izpio je do dna i stavio 
lagano svoju zelenu čašicu na obližnji stol. g 

— Ne znam, zašto sam napustio sjemenište. Da, zbilja ne 
znam... Ali ima nekoliko nestvarnih činjenica... Tek ne znam, 
zašto se ponovno nisam vratio. Ali izpričat ću redom. Bio sam 
tamo sve do izpita zrelosti: bilo mi je onda devetnaest godina. 

Toga ljetnog odmora pođoh kući, radostan kao nikada. Ne znam, 
je li bilo sretnijeg stvorenja nego što sam bio ja, ponosnije majke 
od moje. Bilo je ljeto, sve je pjevalo... 

On zašuti i upilji pogled u onu crnu kosu, u onu iglu, što je 
sjala u sjeni noći. Tamo na dnu, uvaljena, utonula u naslonjaču 
bila je ona, stvorenje čudno i strano, sa svim svojim tajnama, 
nerazumljivo, zagonetno. U toj polutami, eto, zakoprenjena sje- 
nom, kao svojom tajnom, bila je žena, tajanstvo za njega od svih 
ponajveće. Spustila je glavu, ali je ipak kradom uhvatila njegov 
pogled, motrila ga skriveno i kušala ga prozrieti, odkriti mu smi- 
sao i značenje. Bili su kao dva borca prije odlučne borbe. On je 
i dalje šutio. Činilo se kao da se premišlja neodlučan, ili kao da 
izpituje, odkriva, razgrće: bio je kao ptica, koja zastane u lietu, 
jer osjeća i nesviestno zmijino oko, kako iz dubine promatra i 
Zove, lovi i mami... I ona je šutjela, pa on odpoče nesigurnim 
tihim glasom, kao na izpoviedi: 

— Da, tako je to bilo. Vama će, molim vas, sve to možda 
izgledati čudnovato, neobično i moguće smiešno. Dobro, imate 
pravo, jer kao što nekome nešto izgleda, tako ono i jest, barem 
za njega. Ali sad zbilja ne znam, odakle, s koje strane da počnem. 
Dakle, u našem malom mjestu bilo vam je nekoliko bogatijih 
obitelji, jedna među njima od onih plemićkih, koje imaju imanje, 
žive, love, idu na putovanja i t. d. Velika gospoda. Takvi su kod 
nas bili ovi, o kojima ću vam pričati, a bolje da im ne spominjem 
imena, jer se moćnima nije dobro siromahu zamjeriti. Znao sam, 
nedaleko sela njihov dvor, još dječakom, vidio sam njihovu oholu 
djecu, kako prolaze na konjima, a prate ih sluge, špan. Slušao sam 
o njihovu bogatstvu, o zlu i dobru, što ih bližnjima nanose. Sve 
sam znao, sve prosuđivao, ali i sve praštao, jer sam uviek držao, 
a i danas isto mislim, na Stvoritelju je samo da pravedno svakom 
prosudi. I prolazio sam pokraj svega toga kao uviek, kad bi 
sretao zlo: čuvajući ga se i kloneći, da ga možda ne bih još više 
povećao. — Idi svojim putem! — naučila me odrana mati, a povrh 
noćnog ormara u mojoj sjemeništarskoj sobi pisalo je crnim slo- 
vima na bieloj tablici: Apage Satanas. Memento mori. Ali to uzput 
spominjem, jer često u životu, a o tom sam se poslije uvjerio, 
neke naoko sitnice pomažu nam kod stvaranja velikih udesnih za- 
ključaka i kod određivanja životnih načela. Dakle, kako vidite, 
oprostite mi što vam ne govorim ništa neobično ni izvanredno. 

.— Toga ljeta počeo sam poučavati djecu grofova R. Morao 
sam osim njih poučavati i groficu, kako su je zvali, Groficu Sestriu. 

To je bila žena, ne znam, moglo joj je biti trideset i devet godina 
ili više, težko je to razsuditi. Bio sam je sreo dvaput u svemu i, 
kako je već to navika u našem trgovištu, pozdravio sam je, iako 
nikad nisam govorio s njom. Jednom me je čak zaustavila i stala 
me izpitivati, šta učim, kako napredujem i t. d. Imala je zelene 
oči, to sam dobro, sjećam se, upamtio, zelene oči, jahačko odielo, 
s liepim skladnim čizmama tamnožute boje. Bila je na konju. 
Njezin muž bio je pao u vrieme svjetskog rata, čini mi se, negdje 
u Poljskoj ili u Rusiji. Poslije toga živjela je pokadkad u Zagrebu, 
kod nas na dobru, pa bi onda otišla na neka putovanja u inozem- 
stvo i sve tako. Bila je obiestna, jer je bogata, a bez obitelji, ali 
je se upravo zato nije smjelo prestrogo suditi. Poučavajući je tih 
dana počelo je nešto novo u meni. Klijao je novi nepoznat osjećaj, 
nicao jedan sviet, jedno pitanje, o kojemu nisam nikad prije mi- 
slio. Ako vam se sada činim sramežljivim, povučenim, onda sam 
bio to još stoput više. Sjećam se, kako nisam imao hrabrosti niti 
pogledati u one zelene oči. Piljio sam neprestance u knjigu, zbu- 
njen, nć znajući šta ću s rukama. 

— Jednoga dana, bilo je to negdje u predvečerje, ona mi 
stade govoriti o svjetlini moje kose, o meni, kako sam bojažljiv, 
blied i plav. Slušao sam je i osjećao, kako crvenim, kako mi od 
naviranja krvi u lice udaraju sljepočnice. Kad je ponovila neke 
svoje rieči, ćutio sam, kako me peku one zelene oči. Tog dana ne 
govorismo više... Oprostismo se i ja odoh kući. Ciele noći ne 
usnuh. Oh, bila je to, vjerujte mi, jedna od najtežih noći u mom 
životu. Nezaboravni sati bdienja, puni novih nepoznatih nemira, 
niklih iznenada! Prvi put u životu tada pomislih na ženu. I misao 
na nju bila se izpriečila pred sva moja dosadašnja saznanja, mu- 
tila je sva moja duhovna uporišta, mračila moju maštu novim 
nepoznatim nemirom. Sve misli o napasti, o paklu, svi oblici, sve 
stoglave mogućnosti griecha kao da se bjehu stopile samo u jed- 
nom pojmu o njoj, tajanstvenom biću, nepoznatom i opasnom... 

On iznenada ušuti, uzdahne duboko, kao bolestnik. U sobi 
je već zavladao onaj mir, grobna tišina, koju noć donosi predme- 
tima obavijajući ih koprenom neprozirne tmine, a ljudskim bi- 
Ćima težnju za mlkom, snom i zaboravom. I vatra je bila do- 
gorjela na kaminu, a jednolično udaranje sata dolazilo je sad kao 
Zaboravljena jeka iz daljine. Snieg je padao, jedva se čuo slab i 
dalek šum noćnih vjetrova. ' 

— Vi ste se umorili — reče ona, kao da se trgnula iz sna. — 
Oh, vi ste umorni, vi moj čudni dječače. Ako hoćete, još mi malo 

pričajte. Tako volim slušati ove vaše noćne izpoviedi. Koliko li 
bih ja tek mogla pričati! Ali, pijte, i nemojte sve to tako težko 
Shvatiti! Vi ste još vrlo mladi... Ž 

On uze svoju čašu i držeći je u ruci, na nogama, nastavi još 
tišim glasom: 

— Da, vidite, tog ljeta, tog poslijepodneva, zapravo se odi- 
gralo sve. Barem u meni, u mojoj duši. Zapravo dani, koji su 
nadošli, sve su to samo produbili i sve se to događalo negdje u 
nama, unutra, bez vidljiva znaka vanjskog života. To vam je kao 
kad se ubodete nožem: najprije šikne krv, pa rana i onda možda 
komplikacija. ... Sutradan kad sam došao grofici, tužila mi se, 
da je bila umorna, da je boli glava, i molila me, da joj pričam 
nešto o sebi, jer je njoj strahovito dosadno, dosadno joj sve i svu- 
kuda. Ja sam kazao, da ne bih imao šta pričati, ali da onome, 
koji se divi Božjem djelu, nikada ne može biti dosadno, jer da 
je čovjekov dan upravo kao ljudski život samo niz odkrića Božje 
mudrosti. Tako sam kazao, tako po prilici, ili nekako slično, sad 
se već i ne sjećam. Ona me onda zamolila, da nekoliko dana ne 
dođem, da je ne trebam poučavati, i pri tom mi govorila, kako je 
bolestna, kako joj vrieme loše utječe na živce i kako će me već 
sama pozvati, kad bude pogodan čas. Dobro, rekao sam, dobro, 
i otišao. Ali od toga dana, vjerujte mi, u mene kao da se nastanio 
nemir, kao da je moje srdce 'bilo gnieždo za klupko zmija. Vodila 
se borba strašna, nesmiljena — bivao sam sve šutljiviji. Šta je 
to bilo i zašto? Nisam ni sam znao, je li to možda bilo rađanje 
posebnih osjećaja, ljubavi? Ne, to je bio dubok i krvav nemir. 


Ali zašto sam onda strepio i očekivao svaki dan: bojao sam se 


časa, kad sam se morao vratiti u bogosloviju. Onda jednog dana 
dobijem poziv od grofice. Radili smo nekoliko dana. Jednog po- 
slijepodneva ona reče, da je boli glava. Stade mi zatim opet go- 
voriti kao prvi put o sebi, o svojoj prošlosti, o neizmjernim bo- 
lima svakog ljudskog stvorenja. I oči joj prosuziše. Tada nenadano 
dohvati naglo moju ruku i prinese je svojim drhtavim ustima. 
Zgranut, uztuknuh. Gledasmo se tek časak niemi, zbunjeni. Ona 
je, čini mi se, nešto rekla. Ne znam, jer se odjednom nađoh vani 
u polju... Poslije noći bdienja i borbe, sutradan odlučio sam od- 
mah odputovati u Zagreb, gdje ću se upisati na poljodjelstvo. 
Bogosloviji se nisam vratio. To je sve... 

— To je sve! Zanimljivo! “To bi dakle bilo vaše životno 
izkustvo — reče ona. 

— Ne... ali možda me niste shvatili. I sam osjećam, da sam 
govorio raztrgano i da je nedostajalo rieči, da izrazim ono bitno, 
glavno. 

— Mislite? Vidite, držim, da ste uspjeli. Sve mi je to jasno 
kao na dlanu — rekla je i njezine su oči sjevnule novim sjajem. — 
Sve. Ali dopustite mi primietiti: ipak ste suviše mladi, neizkusni. 

— Oh, kako mi šumi u glavi — uzklikne — kako mi je težko 
i čudno. Nisam nikad pio i tako dugo govorio kao večeras, kao 
noćas. Već je uostalom vrieme da idem. Ali ovdje je sad tako 
liepo i toplo, a vani pada snieg. No ipak moram poći! 

— Ali, zašto? Nemojte. još ćemo razgovarati — uzprotivi se 
ona. — Ptomatrala ga je pažljivo u prozirnoj polutami noći, u 
prigušenom zraku, onom magličastom uzduhu punom dima. U 
onom polumraku nemoćno utonuo u velikom naslcnjaču učinio 
joj se sada više nego ikada nekakvim slabim bezpomoćnim dje- 
čakom. A. ipak toliko je bilo u njemu duha, izrazitih pokretačkih 
snaga, nečujnih izvora njegove duševnosti, koja je navješćivala 
rađanje ličnosti, klicu jakog, snažnog Čovjeka. Tu pred njom, tu 
se rađao, tu je bio on, čovjek, mladi čovjek, koji se sad, na pragu 
mladosti i života, zamišljeno nagnuo, stao razmišljati, a ona ga 
je tek na čas smela, zatekla. Koliko joj je bio bliz, kako ga je 
savršeno bila upoznala za ovo nekoliko kasnih noćnih sati, dok 
je vani padao gusti snieg, a u toploj sobi svjetlucala vatra iz ka- 
mina, kucao sat, a vrieme odmicalo koracima noći k Danu, k Ži- 
votu... A on, da li je bio svega ovoga sviestan, svega ovoga o 
njemu, što je bilo u njoj, što se rodilo sada ovog časa u ovoj 
bielo, crnoj i sablastnoj noći? Šta on misli o njoj? pitala se, a 
za odgovor bila bi mnogo, mnogo žrtvovala. 

Ali znala je, bolno je znala, da nije bilo nikakvog rješenja, 
shvaćala je, da je za njega ostala strana, zatvorena. Iako je ona 
bila njega prilično shvatila, on nije, tako se barem njoj činilo, ni 
pokušao o njoj dublje razmišljati, proniknuti je. Ili, tješila je 
samu sebe, ili se moguće vara: ta nisu li za njega, njegovu preta- 
njenu osjetljivost, i neznatniji događaji ostavljali dubljih tragova? 


Ipak dok je dublje razmišljala, prema njoj, njezinu bogatom 


Životnom izkustvu, i bez izticanja nerazmjera proživjelih godina, 
on joj se učinio još dječarcem, slabim i bezpomoćnim, koga treba 
Zaštititi i voditi. Ali to je bilo samo na časove. Zatim joj se opet 
Pričinjao jakim i silnim mužem, nezavisnim i odlučnim, kome je 
upravo najveća snaga bila ta djetinjska nedužnost,. naivnost. 1 
onda, kakva krasna čestitost, kakva čistoća! On nije u tom času 

ni mislio, kako je bio duboko promatran, izpitivan, | Pande 
“ Šutio je, plaho, panično, čekaju samo, da mu ona dade zna : q 
se digne, da ode i da bude sve gotovo zauviek. Ali ona je ja . A 
obavijena kolutovima svoga dima, kao nekim nevidljivim ple : 
i sablastnom tišinom duboke noći. Tek na čas usudio se es 
svoje oči i pogledati je radoznalo, izpitivački: šta ona ke mis 2 
Bilo je očito, da je muči misao strašna i podzemna. i ade 
nikad bio mogao doći ni do same primisli, da bi i on mogao : i 
predmetom njezinih tajnih misli; da je on uobće dostojan, a 
netko nešto o njemu razmišlja, a najmanje ona, tako moćna i 
hirovita u svom samopouzdanju, ponosna o svojoj snazi, jaka do 
oholosti u razkoši, kojom vlada. : : 
Odjednom iznenađeno opazi, kako se ona pomače u naslo- 
njaču, nemirno se diže i priđe satu, pa nekom čudesnom m 
glumačkom kretnjom uzkliknu: — Stani, stani, moje vrieme! — Ka 
je i dalje šutio, ona mu pokaza kažiprstom veliku sliku, koja je 
visjela. Bio je to lik mlade žene u crnini sa sumornim izrazom i 
šenim ustima. M 
jarai poe li ovu sliku? Već vam kazah, da je ovo Kromarićka, 
sestra moje bake, ilirska pjesnikinja. Umrla je neudata, Nate Ka 
telji se spominju dva njezina velika, slavna ljubavna doživ aa 
Ha, ha... — smijala se hihotom, glasnim i vrištavim. > Ta o 
vam je to; dragi moj — reče. — Vi u to na primjer ne vjerujete. 
Naravno, za vas su svi ljudi dobri i sveti. Z ; 
Odjednom je njezin glas zasiktao, a iz pogleda, kojim ga je 
netremice promatrala, sievnuo je gnjev i sliepa mržnja uz izraz 
t lučnog prezira. - : 
o s je gledao začuđeno, zbog te promjene, osupnut, niem 


jetila j j že i zali trahoviti osjećaj neza-' 
Osjetila je, kako je prože i zali poput mlaza s I j 
dogajsna: nerazpoloženja. Bies, bezuman bies, bezočan gnjev, | 


i j tekao krvlju kroz cielo njezino uzbuđeno živčano 
Prag projti učinilo, da je uzdrhtala. Šetala je uzbuđeno, biedan 
plien misli i žudnje. DJ 

Pomislila je na okrutnost života, na krvav nesmiljen postupak, 
koji je uviek osjetila kod ljudi od prvih dana svog djetinjstva pa 
sve do sada, do ovog časa, pred tim dječakom. Oh, pa zari X 
diete još, nije li bio i on slika nje same, ondašnje i onakve? h, 
kako ga je samo mrzila, kako mu je zavidjela na onoj čistoći, 
postojanosti, koje ni sam nije bio sviestan. Ako je ona bila samo 
i neprestano žrtva zla, on ga nije nikad ni osjetio, i ne će ga 
ni osjetiti, jer ga nije poznavao, niti priznavao njegovo posto- 


154 


janje. Ali, mislila je, kakva je to sudbina, čija li je to pravda, 
koja jedne baca u zlo, a drugima dariva dobro, mir i zadovolj- 
stvo: ovi ga onda uživaju i ne sluteći, koliko je zlom- sve to 
plaćeno, kakva je neizmjerna njihova sreća, njihovo dobro. Od 
svojih prvih dana ona je sretala samo zlo, spoticala se i stradala. 
Bilo joj je pet godina, onoga jutra, kad su joj kazali, da joj je 
majka otišla i da je nikad više ne će vidjeti. Malo poslije, kad je 
odrasla, saznala je sve: bilo je mučno i sramno. I onda samoća 
prve mladosti, samoća jeziva, neizdrživa. Ali zar ti prvi dani nisu 
bili uza sve to najljepši, koje je ona uobće proživjela! Istom po- 
slije, poslije je došlo najgore: razočaranje i bol. Trebalo se boriti 
protiv zla, ali je htjela zlo udarati zlim, a ne suprotstaviti mu se 
dobrim, kao što su svi oko nje, mladi i oholi, propoviedali, a 
obratno djelovali. Trebalo je osvećivati, odkupiti zlo samim zlim. 
U toj osveti uživati. Bacila je pogled na njega. Taknula ga je po- 
gledom, kojim se miluje janje prije zaklanja. Da, on je dobar, 
priprost, pomislila je, dobar kao zemlja, s koje je došao. Ali, 
konačno, ona nije kriva ničemu. On je tu, ier mora biti tu kao 
žrtva njezina odkupljenja u zlu, radi naslade u osveti. Koliko je 
ona puta stajala tako pred bezdnom strašnim i crnim, a zatvo- 
renih očiju, dok su svi pokraj nje ravnodušno prolazili, a nitko joj 
nije htio ukazati puta. Odjednom se trže. Dohvati sa stola čaše: 

— Pijmo, pijmo još. 

— Hoćemo, pijem vrlo rado. Bio sam se preplašio vaše šutnje. 
Ali skoro idem, jer je već kasno. Zar ne, da je vrlo kasno. Idem. 

Kad izpiše, onda će ona: 

— Ne, ne... ne ćete otići, je li da ne ćete? Uostalom... 

Uhvati ga za ruku svojom drhtavom: 


— Dođite, moram vam pokazati još jedan uspjeliji portrait 
Kromarićke, kad je bila mlada, mlađa od samih dvadeset godina. 
— Govorila je i vukla ga za ruku, držeći ga čvrsto: on se nije 
opirao. U glavi mu je šumilo i misli su mu lutale, težko ne 
odlučno. Konačno uđoše u sobu. koja je bila neosvietljena, te 
ona upali žarulju. Bila je to njezina djevojačka soba: 

— Kakav vam se čini ovaj portrait? — pokaže ona rukom. — 
Da, ne sliči mnogo, jer ga je radio drugi slikar, ali vidite, ne za- 
Pažate li, onaj mali bolestni Iik posmieha oko: usana. Koliko 
strasti... x 

On nije odgovorio niti rieči. 

Pogledala ga je najprije u oči, a onda u onu svietlu kosu, što 
se laštila pod velikim sviećnjakom. Bio je tako zbunjen, nemoćan 

i zaplašen u razkošnoj bjelini one sobe, kao pako zalutao 
čovjek na sniežnoj ravnici. Sjetila se onda, onog časa, Ka je Za. 
upravo kao on sada, prvi put stajala u nekoj tuđoj nepozna * 
sobi. sama, nemoćna, kao srna pred grabežljivcem. I ona je ta a 
bila mlada, neizkusna, prevarena. Tako mora 1 on. Osvetit će se. 
Za sve što su učinili mnogi, okrutno, nesmiljeno, osvetit će se 
neprijateljica njemu, jedinom. On mora biti žrtva, diete zla. 

'Ta je misao bila oštra i brza. kao oštrica mača. Onda je zlo 
sjećanje mine i svu je prože požuda, od koje uztrepta. teta 
nesigurnom rukom i htjede reći drhtavim glasom: — Dođite, 
dođite! — Ali ne dospije. On se nenadano, silovito opre. Odgurne 
je od sebe: ; 

_ Pustite me, ali pustite — izgovori gotovo šaptom. 

Ona onda uze drhćući njegove ruke:i prinese ih ustima, pa 
k srdcu. Zatim ga obujmi i stisne svega. Htjede mu nešto reći, 
govoriti, umekšanim glasom, ali je svu obuze strast: od bezum- 
nosti osvetničke naslade i miline požude, oniemi. On se lameu, 
potrča k vratima, ali se na pragu okrenu: vidio ju je kako leži 
zaronivši glavu u jastuk, i grčevito plače, jeca kao diete, kojemu 
su oteli igračku. 

On se onda vrati i stade je lagano bojažljivo milovati po 


rukama. 
Ona se okrenu: +“ A 
_ Ti me sažaljuješ... Imaš pravo... — reće tiho, tronutim 
glasom, kao da se probudila. : ; 
_ Ne. volim vas, poštujem vas od prvoga časa. — Glas mu 


je drhtao, a u očima mu sjala suza. m: Lak 
Ona ga onda uze i tiho pomilova po glavi. Kad je prišla 
prozoru, da ugasi svietlo, snieg je još uviek padao. 

Dr. RUDOLF HORVAT, ZAGREB 


PRVI KNEZOVI ZRINSKI 


Među najznamenitije Hrvate srednjega vieka spada Pavao I. 
Šubić, knez bribirski. On je od 1273. do 1312. bio ban Hrvatske i 
Dalmacije, u kojoj je vladao gotovo suvereno (neograničeno), i 
suveren gospodar (dominus) Bosne (1299.—1312.). Pavao je osta- 
vio pet sinova, od kojih je Mladen bio ban hrvatski, Juraj knez 
splitski, Pavao knez trogirski, Grgur knez šibenički, a Marko knez 
bribirski. 

Izprvice je i Mladen Šubić poput svoga otca Pavla neogra- 
ničeno vladao u Hrvatskoj. Kasnije su protiv njega ustali brojni 
velikaši, koji su ga god. 1322. pobiedili u bitci kod sela Blizke. 
Nato dođe u Hrvatsku kralj Karlo Roberto, koji odvede Mladena 
u Budim. Kralj je poslije Mladenu i njegovu bratu Grguru Šubiću 
darovao grad Zrin, kojemu su pripadala brojna sela i posjedi 
između rieke Une i Kupe. Po tadašnjem zakonu trebalo je Mla- 
dena i Grgura Šubića uvesti u posjed imanja, koje im je darovaq 
kralj. Taj su pravni čin obično izvodila dva čovjeka, od kojih je 
jedan bio izaslanik kaptola, a drugi pouzdanik kralja ili bana. 
Ne znamo, tko je u spomenutom slučaju zastupao zagrebački 
kaptol, na kojega se pravnom području nalazio grad Zrin. Kralja 
je zastupao banov čovjek Stjepan, sin Tivadorov.! 

Iza smrti svoga brata Mladena god. 1341. ostade Grgur Šubić , 
jedinim gospodarem grada Zrina i cielog imanja, koje je spadalo 
pod Zrin. Njemu je to imanje radi »nevjere« oduzeo mladi kralj 
Ljudevit I., koji je god. 1342. nasliedio svoga otca Karla Roberta. 
Tada su naime svi knezovi Šubići bili protivnici kralja Ljudevita, 
koji je god. 1346. ratovao s Mletčanima. Kralj je grad Zrin s ima- 
njem darovao magistru Lovri Slovincu, koji je bio župan željezne 
i šoprunske županije ' 


1. Juraj Zrinski FI 


U srpnju god. 1346. umre knez Pavao II. Šubić, brat Grgura 
Šubića i pokojnoga bana Mladena, a vlastnik grada Ostrovice. 
Pavao bijaše vjenčan s Jelisavom, sestrom krčkih knezova Dujma 
i Bartola Frankopana. Ona mu je rodila sina Jurja Šubića, koji je 
god. 1346. bio još malodoban; zato je Pavao na samrti odredio, 
da Jurju skrbnikom bude stric Grgur Šubić. Ali dječak Se nalazio 
u Modrušama kod svojih ujaka Dujma i Bartola Frankopana. 


180. > 


Kako je Grgur Šubić god 1346. pristajao uz Mletčane, a Fran- 
kopani uz kralja Ljudevita, porodila se borba za maloga Jurja 
Šubića. Ovu su borbu poticali Mletčani, koji su se bojali, da u 
kraljeve ruke ne padne Ostrovica, taj ključ grada Zadra, za 4 
jim je čeznula mletačka republika. Mletčani 29. listopada 1346. 
zamole Grgura Šubića, da Ostrovicu ne daje kralju Pludevnj 
krčkim pak knezovima Frankopanima pošalju 7. studenoga: 1346. 
posebnoga poslanika s molbom, neka maloga Jurja Šubića izvude 
mletačkoj republici, koja će se pobrinuti za valjan odgoj dječaka. 

Ipak je Mletčanima bilo uzaludno svako naprezanje. Oni su 
doduše grad Zadar 15. prosinca 1346. prisilili, da se — zajedno 
sa svojim kotarom — bezuvjetno preda u vlast republike mle- 
tačke; no zato se Grgur Šubić — valjda po nagovoru knezova 
Frankopana — god. 1347. pokorio kralju Ljudevitu. Nato je kralj 
31. srpnja 1347. izdao dvie povelje. Prvom oprašta Grgura Šubića 
i njegova sinovca Jurja Šubića od posljedica nevjere i Mesa 
zla, koje su učinili njemu i njegovu otcu Karlu Robertu; ujedno i 
izuzima od svih sudova i progona tako, da im za dotle počinjena 
zla ne može suditi ni ban ni bilo koji drugi sudac. Drugom pove- 
ljom kralj: Ljudevit — privolom svoje majke Jelisave i svoga 
brata vojvode Stjepana — daruje Grguru i Jurju Šubiću grad Zrin 
u zamjenu za Ostrovicu, i to u znak priznanja _za pokazanu mu 
vjernost. U toj povelji iztiče kralj, da Šubićima: daje grad sin 
sa svim pravima i posjedima, koji mu pripadaju, ito onako, kako 
ga je nedavno darovao magistru Lovri Slovincu, kojemu u šo; 
mjenu daruje grad Rehoču s mjestima Bakvom, Ilšovom i Viljem. 


Još u posljednjem času nastojahu Mletčani spriečiti, da kralj 
Ljudevit dobije Ostrovicu, koja gospoduje nad Zadrom i kotarom 
zadarskim. Mletčani 22. kolovoza 1347. opominju Grgura Šubića, 
da se prisegom obvezao izpuniti oporuku svoga pokojnog brata 
Pavla, a po toj oporuci mora Grgur čuvati Ostrovicu za malodob- 
noga Jurja Šubića. Kad su vidjeli, da im ne koristi ova opomena, 
ponudiše Mletčani 30. kolovoza 1347. knezu Grguru godišnju na- 
gradu od 1000 libara, ako dopusti, da mletačka republika stavi u 
Ostrovicu svoju vojnu posadu, koja će ovu tvrđu čuvati, dok ne 
odraste Juraj Šubić. Ali Grgur ne pristade na tu ponudu. Zato 
mu Mletčani 1. listopada 1347. ponude godišnji doprinos od 500 
libara, ako Ostrovicu uzčuva za Jurja Šubića. Sve bijaše uzalud, 
pa Mletčani moraju napokon 20. studenoga 1347. ustanoviti, da 
je Ostrovica ipak predana kralju Ljudevitu. Tako je mletačka 

republika bila prisiljena, da 5. kolovoza 1348. sklopi s Ljudevitom 
primirje na 8 godina.“ : : 

Kralj je Ljudevit mladoga Jurja Šubića — sada kneza »Zrin- 
skoga« — uzeo na svoj dvor, gdje se nalazilo više sinova ugarskih 
i hrvatskih velikaša. Po sredovječnom običaju postadoše takvi 
mladići na kraljevskom dvoru »vitezovima«, te su kralja pratili 
na vojnu i na razne svečanosti. Tako je i Juraj Zrinski pratio 
kralja Ljudevita, kad je polazio na vojnu u južnu Italiju, da osveti 
umorstvo brata Andrije, koji je bio kralj napuljski.5 

Dok je Juraj Zrinski boravio u Italiji i u Ugarskoj, upravljao 
je njegov stric Grgur velikim imanjem, koje je spadalo pod grad 
Zrin. Knezu Jurju Zrinskomu bijaše veoma sklon njegov ujak 
Dujam Frankopan, bogati i moćni knez krčki, senjski i modruški. 
Dujam je — privolom kralja Ljudevita — darovao Jurju Zrinsko- - 
mu i njegovu stricu Grguru cielu županiju bužku.? 

Kako je Grgur Zrinski živio razsipno, trebalo mu je mnogo 
novaca. Zato je kralju Ljudevitu za 6000 forinti prodao bužku 
županiju. On je to učinio svojevoljno i bez privole svoga sinovca 
Jurja Zrinskoga, koji se još nalazio u tuđini. Naravno, da je Grgur 
Zrinski takvim činom ogorčio ne samo Jurja Zrinskoga, već i 
njegova ujaka Dujma Frankopana. 

Čini se, da je naskoro iza toga umro knez Grgur Zrinski, jer 
mu nestaje spomena. Upravu Zrina preuze sada knez Juraj Zrin- 
ski, koji je napustio obiteljsko ime »Šubić«. Juraj se oženio, te 
je dobio sina Pavla. Mnogo su mu briga zadali grabežljivi susjedni 
velikaši i plemići, koji su nastojali, da odkinu po koji komad vla- 
stelinstva zrinskoga. Sred tih briga umre oko god. 1361. knez 
Juraj Zrinski, koji je tek stupio u muževno doba. 


2. Pavao knez Zrinski 


Kad je oko god. 1361. umro Juraj Šubić, prvi »knez Zrinski«, 
ostavio je sina Pavla, kojemu bijaše istom nekoliko godina. Zato 
je kralj Ljudevit I. odredio, da Pavlu i njegovoj — još mlađoj 
— sestrici Jelisavi budu skrbnici krčko-modruški knezovi Bartol 
Frankopan i njegov sin Stjepan.7 

Mnogi su plemići i velikaši u ono doba običavali susjednoj 
Vlasteli otimati posjede. Najčešće se to događalo onda, kad je 
koji vlastelin bio još malodoban, pa nije mogao braniti svoja 
imanja. Da se to ne dogodi malenomu Pavlu knezu Zrinskomu, 
Pobrinuo se njegov skrbnik Stjepan Frankopan. On je naime 31. 
kolovoza 1363. pismeno obaviestio sve susjede Pavla Zrinskoga, 

neka na miru ostave zrinske posjede, jer da je on kao skrbnik 


djece i udove pokojnog Jurja Zrinskoga postao zakonitim njiho-_ 


vim zastupnikom i braniteljem. Frankopan u spomenutoj obaviesti 
napose upozoruje Dujma kneza Blagajskoga, Petelba kneza Kostaj- 
ničkoga, te Pavla i Dioniza, knezove od Krupe na rieci Uni. Ovi 
su naime knezovi bili najbliži i najmoćniji susjedi Pavla kneza 
Zrinskoga? ' KORA 

U sac loi je vieku vladao običaj, da se dječaci velikaških 
obitelji odgajaju na kraljevskim dvorovima, gdje su biak 
bili paževi u kraljičinoj službi. Vjerojatno je i Pavao Zrins i 
poput svoga otca Jurja proveo svoju mladost na kraljevskom 
dvoru u Budimu. Tako se dade protumačiti Pavlova odanost kra- 
ljevoj dinastiji, kao i kraljeva sklonost prema Pavlu. 


Na molbu Pavlova skrbnika Stjepana Frankopana izdao je“ 


god. 1365. kralj Ljudevit 1. povelju, kojom ponovno potveđuje; 
da grad Zrin sa cielim svojim imanjem pripada potomcima Jurja 


Šubića-Zrinskog. Kako su pak susjedna vlastela htjela Pavlu Zrin- - 


skomu oteti imanja Pedalj i Stupnicu, izdao je 18. svibnja 1381. 
kralj Ljudevit I. novu povelju, kojom Pavla i sve njegove potom- 
ke — kao vlastnike Pedlja i Stupnice — osobitom kraljevskom 
milošću izuzimlje izpod banskoga i svakoga drugoga suda i pod- 
vrgava jedino kraljevskomu sudu.? 
U toj povelji od god. 1381. daje kralj Pavlu uz naslov »kneza 
Zrinskoga« još i nadimak »magister«. Nije izključeno, da je Pavao 
— boraveći na kraljevskom dvoru — polučio kakvu dvorsku čast. 
Rieč »magister« ne znači u srednjem vieku samo učitelja, nego i 
zapovjednika (»meštra«) kakve grupe dvorskih službenika, na pr. 
konjušnika, peharnika i komornika. Kako je pak u ono doba bilo 
malo pismenih ljudi, nazivao se »magistrom« svaki čovjek, koji 
je znao čitati i pisati. . : 
Pavao se Zrinski zaista i poslužio pravom, koje mu je 18. 
svibnja 1381. podielio kralj Ljudevit I. Kad je naime sliedeće go- 
dine 1382. ustao Ivan, opat cistercitskoga samostana u Topuskomu, 
s tvrdnjom, da mu pripadaju sela Dić, Tah i Pastuh, ustupljena 
je parnica kraljevskom sudu. Kralj je tu parnicu riešio u prilog 
Pavla Zrinskoga, jer je spomenuta tri sela dosudio gradu Zrinu. 
Jednako je i dvorski sudac Nikola Seć povoljno za Pavla Zrin- 
skoga riešio parnicu, koju su radi nekih dielova imanja Pedija i 
Stupnice dulje vremena vodili plemići od Brokunove gore. — 
Zanimljiv je parbeni postupak u toj parnici. Po tadašnjem 
(očito prastarom) hrvatskom običaju moralo je deset susjednih 

i plemića potvrditi, da su zaista kod imanja Pedlja i Stupnice posve 


istinite one granice, što ih je za ta imanja naveo Pavao Zrinski. 
Sudbena odluka spominje, da su ovi plemići bili iz Barate, Bola- 
nića, Sednika, Vojka, Blene, Gereča i Grešenča. Oni su svečano 
prisegli na samoj međi spomenutih zemalja, i to tako, da su pri- 
godom prisege bili bosonogi i razkopčanih pasova; uz to su nad 
glavom držali zemlju. 

Kad je 11. rujna 1382. umro kralj Ljudevit 1., odlučno je Pa- 
vao knez Zrinski pristao uz njegovu kćer Mariju, koja je navršila 
istom 12 godina. Mjesto Marije vladala je njezina majka Jelisava, 
koja bijaše rodom Hrvatica (kći bosanskoga bana Stjepana Ko- 
tromanića). Jelisavi je pomagao njezin ljubimac Nikola Gorjan- 
ski, velikaš iz Gorjana kod Đakova, od god. 1375. palatin Ugarske. 

U to je doba svakako već u Zrinu boravio knez Pavao Zrin- 
ski. Tada su opet neki susjedni velikaši i plemići pokušali mla- 
domu Pavlu oteti neke posjede. U tu svrhu zametnuše protiv 
Pavla razne parnice, i to pred domaćim sudovima. Kako su time 
kršili povlasticu, koju je Pavao dobio kraljevom poveljom od 18. 
svibnja 1381., zamolio je Pavao kraljicu Mariju, neka ga zaštiti od 
nenadležnih sudova. Kraljica je uslišala Pavlovu molbu, te je 29. 
studenoga 1383. u Zagrebu izdala listinu, kojom palatinu, dvor- 
skom sudcu, banu, podbanu i svim sudcima nalaže, da imaju od- 
goditi i zavrgnuti sve parnice, koje su protiv Pavla Zrinskoga po- 
dignute radi imanja grada Zrina.ti 

Pavao ostade kraljici Mariji vjeran, kad je god. 1386. — radi 
umorstva Karla Dračkoga — buknuo ustanak u hrvatskim zem- 
ljama. Ustaše su vodili vranski prior Ivan Paližna i tri brata Hor- 
vata, od kojih je Pavao bio zagrebački biskup, a Ivan »ban ciele 
Slavonije«. Kod Gorjana dođe 25. srpnja 1386. do bitke, u kojoj 
su hrvatski ustaše pobiedili kraljevsku vojsku, te ubili palatina 
Gorjanskoga, a zarobili kraljicu Mariju i majku joj Jelisavu.? 

Na obranu svoje žene Marije ustade Sigismund, brat nje- 
mačkog cara — i ujedno češkoga kralja — Večeslava. Sigismundu 
su u Slavoniji pomagali: Stjepan Korodj, Ivan Morović i Nikola 
Gorjanski, sin poginulog palatina, a u Hrvatskoj: krbavski kne- 
Zovi Kurjakovići, krčki knezovi Frankopani i njihov rođak Pavao 
knez Zrinski. Ivan Frankopan oslobodi 4. lipnja 1387. kraljicu 
Mariju, koja bijaše zatvorena u Novigradu kod Zadra, gdje su 
ustaše zadavili njezinu majku.!: 

Ustašama priskoči u pomoć bosanski kralj Stjepan Tvrtko, 
koji je naumio Sigismundu spriečiti vladanje u Hrvatskoj i Dal- 

maciji. Premda je protiv Stjepana Tvrtka radila pa aa: 
blika, ipak je on stekao dalmatinske gradove Split, Šibenik i a 
gir, te otoke Brač, Hvar i Korčulu. Nato je god. 1390. uzeo i naslov 
»kralj Hrvatske i Dalmacije«, te tako i formalno obnovio SFe 
visnost starog hrvatskog kraljevstva, kojemu je stvarno 1 vladao 
većim dielom. U njegovo je ime kao ban Hrvatske i Dalmacije 
vladao Ivan Paližna, koji se nastanio u Klisu. bai 

U tome građanskom ratu zatirahu se međusobno pristaše kra- 
ljice Marije i kralja Stjepana Tvrtka. Mnogo je štete u tome a 
pretrpio i Pavao knez Zrinski, kojemu su protivnici kraljice a- 
rije pustošili imanja. Da ga barem donekle odštete, mam 
kraljica Marija i njezin muž Sigismund 18. svibnja 138 ? ih 
ljevsku kuću u gradu Zadru. U toj darovnici kažu, da to dina »radi 
vjerne službe i radi presjajnih zasluga« Pavla Zrinskoga. : 

Da poveća svoja imanja, uzeo je Pavao knez Zrinski 17. srp- 
nja 1390. u zalog za 4000 dukata dobroga zlata grad Slunj sa na 
posjedima njegovim. Slunj je dotle pripadao Pavlovu r u 
Ivanu Frankopanu, koji u založnoj pogodbi postavlja ova u 
uvjeta: 1. Frankopan može založeni Slunj izkupiti, kadgod uzhtije; 
2. ako Pavao Zrinski pristane uz kralja Stjepana Tvrtka, gubi 
grad Slunj; 3. ako Bošnjaci oštete Slunj ili njegove posjede, dia 
Pavao sve štete nadoknaditi prihodima imanja grada Zrina. 

Početkom god. 1391. umre kralj Stjepan Tvrtko, koga je na 
priestolju u Bosni nasliedio slabi Stjepan Dabiša. Hrvatski pne 
ponude krunu napuljskomu kralju Ladislavu, koji bijaše sin Karla 
Dračkoga. Ladislav imenuje Ivana Horvata svojim: namjestni- 
kom u Hrvatskoj. Kako je god. 1391. umro Ivan Paližna, postade 
Ivan Horvat glavnim vojskovođom hrvatskih ustaša. Ali već god. 
1394. pođe Sigismundu za rukom, da kod Dobora na rieci Bosni 
uhvati Ivana Horvata i još 30 drugih prvaka hrvatskog pokreta. 
Sigismund je Horvata dao u Pečuhu mučiti i ubiti, a druge ustaše 

i u Budimu.!7 
sure e 17. svibnja 1395. a Pin Vina bez polomi, 

isismund samovladarem. On se kao udovac osra 
ima Poiati uz to su ga Turci god. 1396. potukli kod Niko- 
polja, a vojvoda Hrvoje Vukčić Hrvatinić god. 1898. u Bosni. 
Zato se u Hrvatskoj opet stvorila stranka, koja htjede Sigismun- 
da skinuti s priestolja, pa za kralja izabrati Ladislava Napulj- 
skoga. Najviše je protiv Sigismunda radio vojvoda Hrvoje, koga je 
Ladislav Napuljski imenovao svojim namjestnikom. Sigismundu 
se iznevjerio također bogati Nikola Frankopan, sin osloboditelja 
kraljice Marije. 

Ipak je uz Sigismunda ostalo mnogo velikaša, među ostalima*“ 
Knezovi Celjski i Gorjanski, te Pavao Zrinski i krbavski knez 
Butko. Tako je opet došlo do građanskog rata, u kojemu je stra- 


. dao Pavao Zrinski. Njemu su pristaše kralja Ladislava Napulj- 


skoga robili i pustošili imanja, a ubijali kmetove, kako to Pavao 
javlja svome rođaku Butku Krbavskom. š 


Pavlu je 28. rujna 1400. odgovorio Butko Krbavski iz svoga 
grada Podhuma. On ga tješi, da će sadašnje nevolje naskoro pre- 
stati; bodri ga, da značajni ljudi moraju krtepkom dušom pod- 
nositi svako zlo. Nadalje mu javlja, da je vojvodi Hrvoju dao 
200 dukata u tu svrhu, da Pavla Zrinskoga pusti u miru. Butko 
je u tome ratu zadobio težke rane i jedva ih je prebolio uz vje- 
štinu svoga liečnika Antuna. Još je tako nemoćan, da ne može 
jahati, a rado bi pošao do bana Nikole Gorjanskoga i do zagre. 
bačkoga biskupa Eberharda Albena, da se posavjetuje s njima. 
Nada se, da će ga posjetiti ban, koji se nalazi na putu; u tom će 
slučaju bana poslati k Pavlu u Zrin.!8 

Na poziv svojih pristaša dođe Ladislav Napuljski 19. srpnja 
1403. u Zadar, gdje se 5. kolovoza okrunio za kralja. To bijaše 
posljednja krunitba hrvatskom krunom. Ovu je krunu vjerojatno 
kralj odnio u Napulj, kamo se vratio koncem god. 1403. Ladi- 
slava je u hrvatskim zemljama zastupao Hrvoje Vukčić Hrva- 
tinić, kojemu već 4. studenoga 1403. pripada naslov »herceg 
Splita, podkralj (vicerex) Dalmacije i Hrvatske, najveći vojvoda 
bosanski i knez Donjih Krajeva« (na rieci Vrbasu). 


Pavao Zrinski ostade i nadalje vjeran kralju Sigismundu, 
kojemu se međutim priklonio i Nikola Frankopan. Zato Sigismund 
god. 1405. zapovieda svojim banovima Pavlu Bisenu i Ladislavu 
Grđevačkomu, neka Pavla Zrinskoga brane protiv svih napadaja.“ 

Najveća je pogibelj Pavlu Zrinskomu prietila od vojvode 
Hrvoja. On je naime osvojio cielu županiju dubičku, te se približio 
posjedima Pavla Zrinskoga. Ne inogući ni sada odvratiti Pavla 
od Sigismunda, zamoli Hrvoje kralja Ladislava Napuljskoga, da 
mu daruje grad Zrin s pripadajaćim posjedima. Ladislav jetoi 
učinio darovnicom od 15. rujna 1406. Ipak nije Hrvoju nikada 
pošlo za rukom zaista zaposjesti imanja Pavla Zrinskoga. Hrvoje 
je dapače i sam god. 1408. ostavio Ladislava, te se izmirio 
S kraljem Sigismundom.? 

Prva je žena Pavla Zrinskoga bila iz obitelji krbavskih kne- 
Zova Kurjakovića. Ona mu je rodila sina Petra, koji bijaše već 
odrastao mladić, kada se njegov otac udovac vjenčao s Jelisavom 

Frankopankom. Radi baštine dođe između otca i sina do parnice, 
koja se god. 1410. svršila nagodbom pred kaptolom zagrebačkim. 
Petar je dobio trećinu svih posjeda grada Zrina,* ali pod uvjetom, 
da ne smije iza otčeve smrti ni u čemu uznemirivati svoju maćehu 
Jelisavu i njezinu djecu. Dođe li ipak do kakve razprave, tada 
ima presudu izreći »sud dobrih ljudi«, poimence: Nikola Tot od 
Susedgrada, dotično magister Martin od Lipovca ili Petar sin 
Viteza ili Janko sin Ivanov.* ka 

Oko godine 1410. popravljen je pavlinski samostan u Reme- 
tama kod Zagreba na trošak Pavla Zrinskoga i zagrebačkoga 
biskupa Eberharda Albena. U crkvi toga samostana pokopan je 
god. 1414. knez Pavao Zrinski, koji je uz Jelisavu Frankopanku 
ostavio dva sina (Petra i Nikolu) i dvie kćeri (Anicu i Margaretu). 
Oporučno je Pavao Zrinski remetskoj crkvi namienio dragocjenu 
crkvenu posudu od zlata i srebra, a povrh toga 1500 forinti u 
gotovu novcu. Sačuvala se izprava, kojom Stjepan, vikar samostana 
u Remetama, 2. veljače 1415. potvrđuje, da je Pavlovu ostavštinu 
u redu primio. 


“3. Petar I. Zrinski 


I Petar je svoje djetinjstvo proveo na kraljevskom dvoru u 
Budimu kao paž »crne kraljice« Barbare Celjske. On je naime 
poput mnogih drugih velikaških sinova bio »aulae reginae miles« 
(vojnik kraljičina dvora). Kad je odrastao, vratio se Petar iz 
Budima u Zrin, gdje se oženio i već god. 1410. preuzeo upravu 
jedne trećine zrinskog vlastelinstva privolom svoga — tada još 
živoga — otca Pavla Zrinskoga. 

Kad je bosanski vojvoda Hrvoje Vukčić-Hrvatinić god. 1413. 
drugi put ustao protiv kralja Sigismunda, priključio mu se i Petar 
knez Zrinski. Drži se, da ga je na to nagovorio njegov daljnji 
rođak Jakov Šubić, posljednji član knezova bribirskih. Jakova je 
naime Hrvoje imenovao svojim »banovcem« (podbanom) u 
Hrvatskoj. Zrinski se hrabro ponio u borbi protiv pristaša kralja 
Sigismunda. On je vjerojatno sudjelovao u velikoj bitci kod 
Doboja, gdje je Hrvoje u koloyozu god. 1415. pobiedio kraljevu 
vojsku, a zarobio glavne Sigismundove pristaše: Ivana Gorjan- 
skoga, Ivana Morovića i Pavla Čupora.* 

Naskoro iza ove svoje pobjede umre vojvoda Hrvoje u travnju 
g. 1416. Međutim je Hrvatskoj zaprietila velika pogibelj od 
Turaka, koji su god. 1389. savladali Srbiju. Bosanski su velikaši 
već god. 1415. plaćali Turcima godišnji danak, da budu pošteđeni 
od provala njihovih. No zato provaljivahu Turci preko Bosne u 

Hrvatsku, gdje su nemilice palili kuće, a hvatali ljude i stoku. 
Tako su god. 1415. poharali sela oko Zrina i Blinje, gdje se s Tur- 
cima prvi put junački borio Petar Zrinski. Turci su iz popaljenih 
sela u Hrvatskoj odvukli do 30.000 ljudi u robstvo.?" 

Poslije smrti vojvode Hrvoja prestade u Hrvatskoj svaki 
dalnji odpor protiv kralja Sigismunda. Mnogo je tomu pridonio 
također »turski strah«, koji će od sada -kroz vjekove moriti 
hrvatski narod. Poput svoga rođaka Jakova Šubića priklonio se 
kralju i Petar Zrinski. Sigismund ga je radostno prigrlio. On mu 
je koncem god. 1420. u Kutnoj Hori (u Češkoj) izdao povelju, 
kojom Petra uzima u svoju kraljevsku milost, te mu oprašta dota- 
dašnju nevjeru i sve počinjene uvrede veličanstva. U toj listini 
kralj hvali hrabrost, koju je Petar Zrinski pokazao u dosadašnjim 
borbama s Turcima; podjedno Sigismund zabranjuje najvišim 
sudcima (poimence banu, palatinu i dvorskomu sudcu), da Petra 
Zrinskoga pozivaju na sud radi pogrješaka što ih je dotle počinio.? 

Jakov Šubić bijaše doduše vjenčan s Prijom, kćerkom Tome 
Tomaseo iz Šibenika, ali nije imao djece. Zato je pomišljao na to, 
da svoj imetak ostavi Petru Zrinskomu, koji je imao osmero djece 
(četiri sina i četiri kćeri). U tu je svrhu već 22. listopada 1408. 
pred zagrebačkim kaptolom sklopio s Petrom Zrinskim pismen 
ugovor, da onaj od njih dvojice; koji prije umre bez djece, mora 
sav svoj imetak ostaviti onomu, koji ga preživi, kako ne bi taj 
imetak dospio u ruke ljudi tuđega roda i plemena." 

Međutim je Petar Zrinski nastojao, da i kupnjom poveća 
svoje vlastelinstvo. Tako je 1420. i 1424. od susjednih plemića 
Ivana i Pavla, sinova Tome Marošića od Brokunove gore, kupio 
imanje Komarnicu i tri kmetska selišta u Vrhpolju. Nadalje je 
Petar Zrinski od Bartola Orkunova i Petra Nikolajeva iz Broku- 
nove gore u zalog uzeo cieli njihov posjed u Brokunovoj gori, 
poimence sela: Zbirovo, Hudetin, Komarnicu, Lesnicu, Škrljevo 
i Zbišnjak. Napokon je Petar Zrinski god. 1425. stekao sela 
Čukovec i Sombatovec. 

Znatan je dio vlastelinstva zrinskoga uživala Jelisava Franko- 
panka, udovica Pavla Zrinskoga, a maćeha Petrova. Kad je umrla, 
nasliedio ju je njezin sin — a Petrov polubrat — Nikola Zrinski. 
Kako je Nikola god. 1436. umro kao neženja, pripade i njegov 
imetak Petru Zrinskomu. Da svoje vlastelinstvo zaokruži, kupio 
je Petar Zrinski god. 1438. još neke posjede na Brokunovoj gori. 
(Ta se gora sada zove »Zrinska gora«). ' 

Kad je bribirski knez Jakov Šubić god. 1441. učinio svoju 
Oporuku, namienio je Petru Zrinskomu i njegovim sinovima sve 

svoje nekretnine u lučkoj županiji. Na molbu sinova Petra Zrin- 
skoga potvrdio je tu oporuku god. 1447. Ivan Hunjad (Sibinjanin 
Janko), koji je tada kao gubernator upravljao Ugarskom i 
Hrvatskom mjesto premladoga još kralja Ladislava Posmrtnoga.?* 

Pred zagrebačkim su kaptolom Petar Zrinski i Jakov Šubić 
god. 1448. obnovili stari svoj ugovor od 22. listopada 1408. glede 
nasljedstva. U tome ugovoru spominje Zrinski svoja dva grada: 
Pedalj i Zrin s mnogobrojnim selima i posjedima, koji im pripa- 
daju. Jakov pak Šubić najprije spominje svoje zemlje u Bribiru 
kod Šibenika, a zatim 28 sela, koja posjeduje u lučkoj županiji.“ 
Da osiguraju provedbu toga ugovora, dadoše ga Petar Zrinski i 
Jakov Šubić potvrditi četiri puta. Ugovor je najprije potvrdio 
gubernator Ivan Hunjad, zatim hrvatski ban Petar Talovac, onda 
svi plemići lučke županije, a napokon 23. travnja 1452. i kaptol 
u Kninu. 

Lucija Arlandova od Gornje Stubice, kao udovica Petra od 
 Brokunove gore, držala je u zalogu sela: Hudotin, Slivje, Škrljevo, 
Lesnicu, Vrhpolje i Zbišnjak. Ova je sela od Lucije god. 1451. 
odkupio Petar Zrinski." — Tada je još živio stari bribirski knez 
Jakov Šubić. On je dapače god. 1456. načinio novu oporuku, u 
kojoj se doduše poziva na svoju prijašnju oporuku od god. 1448., 
eli određuje, da sve nekretnine svoje ostavlja dosmrtno na uži- 
vanje svojoj ženi Priji Tomaseovoj; istom poslije njezine smrti 
pripast će njegov imetak Petru Zrinskomu, dotično njegovim 
sinovima. Malo iza toga — još tečajem iste god. 1456. — umre 
Jakov Šubić, a odmah poslije njega i Petar Zrinski. 


Bilježke 


1 To doznajemo iz listine, koju je 21. prosinca 1347. u Zagrebu izdao 
hrvatski ban Nikola Banić. — * Ljubić: »Listine ob odnošajih izmedju 
južnih Slavena i mletačke republike«, knj. II. str. 399., 403. i 418.—420. — 
* Ove su listine bile u zagrebačkom državnom arkivu do god. 1885., kad 
su potajno prenesene u Budimpeštu. — * Ljubić: »Listine ob odnošajih 
i t.d.«, knj. III. str. 20., 22., 28., 39., 40. i 96.—98. — 5 Kralj je prvi put u 
Italiju pošao 11. studenoga 1347., a drugi put god. 1350. — 5 I ta je listina 
god. 1885. prenesena iz Zagreba u Budimpeštu. — 7 Bartol Frankopan bijaše 
ujak, a Stjepan bratić Jurju Šubiću, knezu Zrinskomu. — 5% Izvorno se 
pismo čuvalo u zagrebačkom državnom arkivu, odakle je god. 1885. 
preneseno u državni arkiv u Budimpešti. — * Ova se povelja do god. 1885. 
čuvala u Zagrebu, a sad se nalazi u Budimpešti. —- 1 Odluka se prije 
čuvala u zagrebačkom državnom arkivu, ali se od god. 1885. nalazi u drž. 
arkivu u Budimpešti. — !! Ova je listina pisana na maloj i poduljoj perga: 
meni, koja se sada čuva u budimpeštanskom državnom arkivu, a prije 
bijaše pohranjena u Zagrebu. — |? Rački: »Pokret na slavenskom jugu 
koncem 14. i početkom 15. stoljeća«. (»Rad« Jugosl. akad., knj. II. str. 132.). 

_ 18 Fejer: »Codex diplomaticus«, knj. X., sv. III, str. 316. — '* Ljubić: 
noi odnošajih Stedju južnih Slavena i mletačke republike«, knj. 
IV. str. 283.—286. — 7 Thuroczy: Chronica Hungarorum« (Schwandtnerov 
arkivu, odakle je god. 1885. prenesena u državni arkiv u Budimpešti. — 
16 Izprava se čuva u državnom arkivu u Budimpešti, kamo je odnesena 
iz Zagreba. — '7 Thuroczy: Chronica Hungarorum« (Schwandtnerov 
zbornik »Seriptores rerum Hungaricarum«, sv. I. str. 217. i 220.). — 
18. Izvorno se pismo Butka Krbavskoga čuva u državnom arkivu u Budim- 
pešti. — 1% Ljubić: Listine, knjiga IV., str. 479, i 480. — *% Lucio: Memo- 
rie istorische di Tragurio ora Trau«, str. 384. — *! Kraljev se nalog čuva 
u državnom arkivu u Budimpešti. — ? Lucius: »De regno Dalmatiae et 
Croatiae« (u Schwandtnerovom zborniku: »Scriptores rerum Hungarica- 
rum«, sv. IIL., str. 423). — #5 Petar je dobio sela: Pastuša, Čava, Duljipotok, 
Požega, Strgalnik, Svinica, Koklešna, Donja Velešnja, Veliko Grubišće, 
Seno s mitnicom, Dedići, Zemača, Semidrag, Orehovica, Belin, Rehovna, 
Devša, Lovša i Velikoselo. — #* Povelja se nalazi u državnom arkivu u 
Budimpešti. — 25 Acta conventus Remetensis, sv. XI., br. 1. — #5 Thu- 
TOczy »Chronica Hungarorum«, str. 230. — *7 Dimitz: »Geschichte Krains«, 
knj. 1. str. 261. — 2 Izvorna se listina nalazila u zagrebačkom arkivu, oda- 
kle ju je hrvatski ban Hedervary dao god. 1885. potajno odpremiti u Bu- 
dimpeštu. — %# Nadbiskupski arkiv u Zagrebu. (Donationalia, sv. I. br. 
31). — 2% Potvrda se prije nalazila u Zagrebu, a od god. 1885. je u Bu- 
dimpešti. — % To su poimence sela: Ćohovići, Bubac, Viniskra, Sosvić, 
Jaravo (veliko i malo), Skalice, Rahte, Grabrovac, Docna, Loboje, Župal, 
Bilo, Malinovac, Čerano (veliko i malo), Vukšići, Hrašćevica, Dubravica, 
Podhum, Kolarino, Bližnani, Kistani, Minići, Lisani, Hrimljani i Smrdečica. 
— # Ugovor je god. 1885. odnešen iz Zagreba u Budimpeštu, — 5 Među 
svjedocima ove oporuke spominje se i biskup u Skradinu. 

ANTUN DABINOVIĆ, ZAGREB 


EUROPSKA POLITIKA U VRIEME 
ZAVJERE PETRA ZRINSKOG I 
FRANJE KRSTE FRANKOPANA 


Kad gledamo na događaje, koji su doveli do kobnog 30. travnja 
1671., s pretežno hrvatske perspektive, kad se zaustavljamo kod 
toga, da su takoreći posljednji predstavnici najodličnijih hrvatskih 
rodova izdahnuli u obrani hrvatskih sloboda, kad postupak Leo- 
oopolda I. i njegovih dvorjanika prosudimo jedino sa stajališta 
njihovih obveza prema rodu Zrinskih, padamo u jednostranost, 
Mi zaboravljamo pri tome na međunarodni značaj ove zamašne 
zavjere i na sve što je bilo u igri ne samo kod Leopolda I., nego 
i kod njegovih vanjskih protivnika. 

Habsburžka kuća je u Španiji bila svedena na jedan jedini 
izdanak, na slabašnoga Karla II., kojemu je bilo dosuđeno, da 
umre ne ostavljajući mužkog potomka. U sličnom stanju su se 
nalazili i austrijski Habsburgovci: 20. XI. 1662. je bio umro nad- 
vojvoda Leopold Vilim, 30. XII. 1662. nadvojvoda Karlo Ferdinand, 
28. 1. 1664. carev brat Karlo Josip, 25. VI. 1665. nadvojvoda Sigis- 
mund Franjo, 13. 1. 1668. carev jedinac Ferdinand. Drugi carev 
sin Ivan živio je god. 1670. tek malo nedjelja. A treći i četvrti sin, 
Josip i Karlo, rodili su se tek 26. VII. 1678., dotično 1. X. 1685. 
U vrieme neposredno prije događaja god. 1671. bili su ljudi čvrsto 
uvjereni, da će habsburžka kuća naskoro izumrieti i da će nemi- 
novno doći do podjele njezine obsežne imovine. Mogućnost izu- 
miranja Habsburgovaca je bila jedno od glavnih poticala politike 
Luja XIV.: već je 20. siečnja 1668. u dva sata ujutro bio sklopljen 
između kneza Ivana od Auersperga i Jacquesa Brethela de Gre- 
monville, to jest između Leopolda I. i Luja XIV., tajni ugovor o 
podjeli nasljedstva španjolskih Habsburgovaca, onaj ugovor, koji 
je lebdio u zraku, kad je Gremonville odkazao Petru Zrinskom 
pokroviteljstvo francuzkoga kralja. A austrijska kuća nije bila 
samo zanimana u pitanju nasljedstva Španjolske, nego je imala 
svoje probitke u Poljskoj i prema Turskoj; u Poljskoj, gdje se 
poslije tridesetgodišnjeg rata vodila podmukla borba, koja se izro“ 
dila u prvi sjeverni rat i kasnije u upornu borbu oko poljskog 
priestolja, a prema Turskoj, gdje su boravili protivnici madžarske 
politike Leopolda 1., od Bocskayja i Gabora Bethlena do posljed- 
njeg Rakoczyja, umrlog god. 1738. u Vidinu. 

Za politiku Petra Zrinskog je bilo sudbonosno, da su svi 
njegovi mogući saveznici baš onda imali razloga da miruju, kad 
je on trebao njihovu pomoć. Poslije Vašvarskog mira je Fran- 
cuzka bila sklopila s Leopoldom I. spomenuti tajni sporazum o 
budućoj podjeli španjolskog nasljedstva. Kad je Petar Zrinski 
htio zatražiti tursku pomoć, bio je jedva završen znameniti Kan- 
dijski rat, koji je kroz skoro dvadeset i pet godina, od 1645. do 
1669., vezao glavne turske i mletačke sile. Mir kod Salone jedva 
je bio na domaku, kad je Petar Zrinski dospio u austrijski zatvor. 
Tek će iza njegove smrti nastati živa akcija budimskog begler- 
bega, ovaj put na korist osloboditeljskih težnja madžarskih 
velikaša. 

U vrieme prvog turskog rata Leopolda I. stajala je Austrija 
još pod bližim utjecajem posljedica tridesetgodišnjeg rata. Jedan 
od glavnih sudionika toga rata, falački knez Karlo Gustav, koji 
je god. 1654. bio nasliedio na švedskom priestolju kćer Gustava 
Adolfa, Kristinu, nasliedio je od svoga djeda, češkog zimskoga 
kralja Fridrika, mržnju prema austrijskoj kući. Tu je on mržnju 
ne samo onda pokazao, kad je kao vrhovni zapovjednik švedske 
vojske krenuo god. 1648. protiv Praga, nego i prilikom izvršenja 
mirovnog ugovora. Daleko od toga da se zadovolji time, što je 
Švedska stekla u velikom ratu vojvodinu Pomoraniju, išao je on 
Za tim, da potisne Dansku s Baltičkog mora i dovrši svoje dav- 
našnje neprijateljstvo s Poljskom, gdje je kraljevao Jan Kazimir, 
po rodu Vaza i najbliži član švedske vladarske kuće, ali po 
vjerskom razpoloženju gorljiv pristaša katoličke reformacije. 

Od proljeća 1654. bio je u punom toku nemilosrdni rat između 
Rusije i Poljske, a car Aleksije Mihajlović bio je prodro duboko 
u Litvu, kad je Karlo Gustav iz Pomoranije krenuo prema 
Poznanju. U brzom zamahu bijahu pali Gnjezno, Kališ i Varšava, 
a 17. X. 1655. bijaše već i Krakov u šveđskim rukama. Podjela 
Poljske između Šveda i Rusa činila se gotovom činjenicom. 
Uto se umieša u rat braniborski knez izbornik Fridrik Vilim, koji 
je kao poljski kletvenik vladao Iztočnom Pruskom. Karlo Gustav 
je knezu izborniku predočio mogućnost sticanja ne samo Iztočne, 
nego i Zapadne Pruske. Područje gdanjskoga koridora i valjda 
sam Gdanjsk (Danzig) imali su doći pod vlast Hohenzollerna. 


(Rat se time već približavao austrijskim granicama: Šlezka je već 
“ bila neposredno zahvaćena ratnim operacijama. Tu je naime 


Poljski kralj bjegunac Ivan Kazimir bio našao svoje utočište. U 
Austriji je još vladao Ferdinand III., koji je poslije gorkih izku- 


. Stava tridesetgodišnjeg rata odlučno naginjao miroljubivoj politici. 

Ali je njegova nastojanja, da posreduje za mir i sporazum, oštro 
odbio bahati Karlo Gustav. Mjesec danas kasnije je posljednja 
poljska vojska bila hametom poražena u trodnevnoj bitci kod 
Varšave (28. do 30. srpnja 1656.). Ivan Kazimir je gotovo bio 
izgubljen, kad mu se nađe u nevolji nitko drugi, nego Ferdinand III. 


Od tog trenutka je austrijska politika tiesno bila vezana 
s Poljskom. Ako su i prije toga Poljsku uzpoređivali radi njezine 
katoličke politike sa Španjolskom, sada je habsburžka kuća putem 
svog energičnog poslanika Franje pl. Lisole sve jače išla za tim, 
da sebi osigura u Poljskoj posebno utjecajno mjesto. Jedan od 
prvih čina Leopolda_.I., koji je 2. IV. 1657. nasliedio svog otca, 
bio je savez s Poljskom, sklopljen 27. V. 1657. Jedna austrijska 
vojska od 12.000 boraca imala je iz Šlezke prodrieti u Poljsku i 
pomoći oslobođenju Poljske od švedskog pritiska, kad je iza 
leđa te vojske ustao novi švedski saveznik, nitko drugi nego 
glavom pretendent na ugarsko priestolje Juraj II. Rakoczy. U 
siečnju 1657. bio je Juraj II. krenuo preko Karpata i zauzeo 
Przemysl. Kod Sandomira se Rakoczyjeva vojska spojila sa 
Švedskom. Ali se među vojskovođama i vojnicima brzo pojavi 
dubok razdor. Šveda je bilo malo, a Rakoczyjevi vojnici su 
bili odviše razuzdani. 1. VI. 1657. su Rakoczyjevi vojnici krenuli 
natrag u Erdelj, dok je Karlo Gustav krenuo protiv Danaca u 
Schleswig. 

Međutim je Pruska okrenula leđa švedskom savezu i stupila 
u sporazum s Austrijom i s Poljskom. Iz toga sporazuma je brzo 
nastao savezni ugovor, koji je sklopljen 14., ali je datiran 9. veljače 
1658., malo dana prije nego što je Karlo Gustav dovršio svoj 
danski rat mirovnim ugovorom kod Roeskilde (26. veljače 1658.). 
Karlo Gustav je već namjeravao krenuti protiv saveznika. Na 
red su imale doći najprije Pruska, zatim austrijske zemlje. Ali 
se Danska opet otimala od izvršenja odredaba namenutog joj 
mirovnog ugovora, gdje god ih je mogla izbjeći. I, kad je Karlo 
Gustav polovinom kolovoza 1658. krenuo iz Kiela protiv Kopen- 
hagena, napadoše ga s leđa i Fridrik Vilim i svi poljski saveznici. 
Tako su Švedi protjerani iz Holsteina i iz Jutlanda, i samo je 
nestašica brodova stajala na putu saveznicima, da rat prenesu 
na danske otoke. Rat se tako vodio sa sve jačim potežkoćama 
do svibnja 1659. U ljetu te godine navala je prešla na švedsku 
Pomoraniju, ali su se tu Švedi veoma uporno branili u Štetinu. 
U rujnu je sudjelovala u navali i carska vojska pod generalom 
Montecuccolijem: hrvatski vojnici, koji su u njoj sudjelovali, 
mogli su se sporazumievati s Pomorancima oko Stralsunda i 


170 


Rujane. U ožujku 1660. borba se vodila kod Rostoka i na polu- 
otoku Darsu, i već su se saveznici spremali, da rat prenesu na 
zemljište Švedske, koja je na moru bila izgubila bitku 24. studenog 
1659. kod otoka Finena. Ali je već potajno radila struja, koja 
je težila za sklapanjem mira. Pregovori su se vodili već od veljače 
1660. u samostanu Olivi kod Danziga. Smrt Karla Augusta, 23. 
veljače 1660., olakšala je daljnje pregovaranje, i tako je ugovor 
podpisan 3. svibnja 1660. 

Kad je Leopold I. nakon duljeg oklievanja odlučio trgnuti 
mač iz korica za Poljsku, bilo je mnogo izgleda za habsburžku 
kuću, da se domogne poljskog priestolja. Kralj Ivan Kazimir nije 
imao djece, a Austrija, Rusija i Pruska su se kao susjedi zanimali 
za pitanje, tko će postati nasljednikom posljednjeg potomka 
Gustava Vaze. Za Austriju nije bilo svejedno, hoće li doći na 
poljsko priestolje jedan francuzki kandidat, koji bi s iztoka i 
osobito preko Šlezke mogao ugroziti austrijske posjede, nakon 
što ih je već ugrožavao svojom protuhabsburžkom politikom 
švedski kralj Karlo Gustav. Austriji nije ni to bilo po ćudi, da 
na poljsko priestolje zasjedne ruski kandidat: ruski car Aleksije 
Mihajlović je naime već imao u Poljskoj pristaša. Poljska kraljica 
udovica Lujza Marija, koja nije bila sklona Rusima, nastojala je 
za kralja zadobiti Leopoldova mlađeg brata Karla Josipa, koji 
se imao vjenčati s njezinom nećakinjom. U Beču se je međutim 
oklievalo iz raznih razloga, i tako je francuzka diplomacija 
uspjela privući na sebe pozornost poljskoga plemstva. Za Austriju 
je uzpon jednog francuzkog princa na poljsko priestolje značio 
gotovu opasnost. Francuzke veze s Turskom bile su poznate, a 
Beč nije još ni izdaleka slutio, do kakvih bi veza moglo doći 
između francuzkog dvora i madžarskih, dotično hrvatskih plemića. . 
Veze između Gremonville-a i Nikole te Petra Zrinskoga bile su 
takoreći već u zraku. Na tu opasnu mogućnost je već upozoravao 
jedan od najboljih diplomata, kojega je imala habsburžka kuća, 
polu-Francuz Franjo pl. Lisola. 

Francuzka je već bila nastupila veoma odlučno prilikom izbora 
za njemačko priestolje. Njezinim nastojanjima je bilo uspjelo 
onerazpoložiti prema Austriji bavarskoga kneza izbornika i po- 
buditi sva suparničtva, kojima je obilovala Njemačka 17. stoljeća. 
Već je onda Fridrik Vilim Hohenzollern u nekoliko navrata 
nastupio kao mogući takmac austrijske kuće, i već su onda iz 
Berlina dolazili glasovi o hohenzollernskim težnjama za šlezkim 
kneževinama, osobito za Jagerndorfom. Sad je francuzkoj diplo- 
maciji, kojoj se je priključila i razočarana kraljica Lujza Marija, 

pošlo za rukom, da god. 1662. odaleči iz Varšave nepoćudnog 
joj Lisolu. Godine 1663. buknuo je znameniti turski rat, koji će 
se svršiti Vašvarskim mirom. Baš u ono vrieme se najviše govorilo 
o savezu Švedske i Poljske i o kandidaturi falačkoga grofa Filipa 
Vilima na poljsko priestolje. Filip Vilim je bio francuzki pristaša, 
a Beču je bilo težko oprieti se francuzkim nastojanjima u trenutku, 
kad je francuzka vojska vojevala u Ugarskoj protiv Turske. A 
opet je sama kraljica Lujza Marija, očito nerazpoložena prema 
Beču, stajala, sumnja se, u pismenom dodiru ne samo s Portom, 
nego i s braćom Zrinskima. Šlezke kneževine Opava i Ratibor 
su bile već odprije založene poljskom kralju Vladislavu IV. za 
svotu od 1,100.000 forinti. Ovaj je zalog sada prešao na Ivana 
Kazimira, na Ivanova brata Karla Ferdinanda i poslije 1655. na 
samu kraljicu Lujzu Mariju. Lujza Marija je namjeravala ustupiti 
te dvie kneževine jednom Condć-u, vojvodi od Enghiena, a za 


tu svrhu imao se zauzeti u Beču nitko drugi, nego znameniti: 


Gremonville. 


Da ove dvie šlezke kneževine budu predane jednom fran-' 


cuzkom princu, nije Leopoldu I. moglo biti ugodno. Zato se on 
u prosincu 1664., poslije. Vašvarskog mira, putem novog svog 
predstavnika grofa Kinskog obrati poljskom dvoru, kako bi po- 
vratio taj dragocjeni zalog. Baš u to vrieme je bio ustao protiv 
kraljice krunski maršal knez Juraj Lubomirski. Rat protiv njega 
se vodio s promjenjivom srećom dvie godine, i kad je Poljska 
već bila izerpljena tolikim razdorom i ratovima, nestalo je sa 
svjetske pozornice u siečnju 1667. Lubomirskoga, a u svibnju te 
godine kraljice Lujze Marije. 

Smrt ovih ličnosti, koje su revno sudjelovale u borbi između 
francuzkih i austrijskih probitaka, nije međutim ni izdaleka uklo- 
nila sva trvenja u zemlji. Naprotiv, sada, kad nije bilo odlučne 
kraljice, bio je poljski dvor, okupljen oko slabašnoga kralja, 
pozornica najžešćih spletkarenja. Lubomirski je već bio ponovio 
veze s falačkim grofom Filipom Vilimom; ovaj put se pojavi 
kao austrijski kandidat princ Karlo od Lotaringije. Za njega se 
zauzimala udovica Ferdinanda III:, carica Fleonora, rodom Gon- 
zaga iz Mantove, dakle iz Italije kao i poljska kraljica Lujza 
Marija. Karlo Lotarinžki se je bio već iztakao u bitci kod Sv. 
Gotharda, a njegovo se ime imalo proslaviti pokraj Sobjeskoga 
god. 1683. pred Bečom. U ovom trenutku se složiše za falačkog 
Filipa Vilima i Pruska i Švedska i Francuzka. Luj XIV. naloži 
princu Condć-u i njegovu sinu, vojvodi od Enghiena, da se okane 
kandidature za poljsku krunu. Od toga trenutka stoji u Condć-ovu 

grbu. mač s kraljevskom krunom i nadpisom »J'attendrai«, t. j. 
»već ću to (t.j. krunu) dočekati«. Dne 9. kolovoza 1668. je 
sklopljen ugovor, u kojemu je vojvodi od Pfalz-Neuburga Filipu 
Vilimu stavljena u veoma blizi izgled poljska kruna. I Beč se 
pravio, kao da je s tim sporazuman, ali je zapravo potajno radio 
za Karla Lotarinžkog. Ovaj je odpremljen u vojnu službu u 
Opavu, gdje je imao prilike, da se često sastane s poljskim veli- 
kašima. Rat između Rusije i Poljske je bio već prestao primirjem 
u Andrusovu od 20. siečnja 1667., a uto se kralj Jan Kazimir, 
skrhan od nemoći, 19. rujna 1668. zahvalio na kruni. 


Jesen i zima između 1668. i 1669. god. su izpunjeni spletkama 
oko nasljedstva poljske krune. Osim službenoga kandidata voj- 
vode Filipa Vilima od Falačke-Neuburga, bio je austrijski kan- 
didat Karlo Lotarinžki. A ruski car Aleksije Mihajlovič je gotovo 
bio pripravan, da svoga drugog sina dade izučiti po načelima 
katoličke vjere, kako bi postao poljskim kraljem. Za Rusiju se 
dobro znalo, da je pripravna krenuti u rat protiv Turske, a Turska 
je baš u ono vrieme bila Poljskoj dosta težak protivnik. Ali kad 
se sastao poljski sabor 2. svibnja 1669., prevladalo je nakon 
početnog oklievanja stanovište narodne stranke, da kralj u 
Poljskoj bude domaći čovjek, potomak stare dinastije Jagelovića. 
Kao takav prikazao se ljudima čovjek zadojen plemenitim osje- 
ćajima, rodoljub od glave do pete, a to je bio palatin Kališa knez 
Mihajlo Višniovjecki. Knez Mihajlo je izabran, dapače izvikan 
za kralja 19. lipnja 1669. uz veliko oduševljenje nazočnih. 
Leopold I. je napola u zbilji, napola u šali primietio, da se tu 
pokazao prst Božji (Certe fui opus digiti Dei) i da će taj izbor 
biti od koristi za dobro austrijske kuće. I zbilja, malo iza toga 
su se vodili pregovori, da se mladi kralj vjenča s Eleonorom, 


.Leopoldovom polusestrom, kojoj je onda bilo jedva 17 godina. 


Ovo vjenčanje, koje je izboru novoga kralja davalo značaj 
austrijske pobjede, nije moglo biti po ćudi francuzkom kralju, 
pa ni protivnicima habsburžke kuće, a to su bili nezadovoljnici, 
na čelu kojima je svakako stajao hrvatski ban Petar Zrinski. 
Čim se u njegovoj okolini doznalo za namjere austrijskog dvora, 
počelo se raditi, da se to vjenčanje osujeti. U posao se uplela, 
mnogo spretnija od muža, glavom Katarina Zrinska. Kod domini- 
kanca Bargiglija, koji se imao potruditi oko toga, nađeno je pismo, 
u kojemu se izrazuje mržnja na Austriju i na samog Leopolda I. 

Vladavina Mihajla Višniovjeckoga nas više ne zanima. Taj 
mladi i neizkusni čovjek nije bio, kako je Leopold I. primietio, 
naučio svoj vladarski zanat. U prvom ratu s Turcima bio je loše 

sreće. Sabor nije htio odobriti ugovora s Turcima, i tako je došlo 
do drugog rata, za kojeg je kralj Mihajlo umro u Lavovu 11. stu- 
denog 1633., sutradan pošto je njegov vojskovođa Jan Sobjeski 
izvojštio svoju pobjedu kod Hoćima na Dnjestru. 

; No, ako su probitci habsburžke dinastije duboko zahvatili 
baš god. 1669. u pitanje preuređenja Poljske, drugi su mnogo 
dublji probitci vezali Leopolda I. uz Španjolsku, dotično uz 
Francuzku. : 

Odnosi između Austrije i Španjolske bili su porodične 
naravi. Kad .je Karlo V. svome bratu Ferdinandu prepustio ne 
samo Austriju, nego i Češku, Ugarsku i Hrvatsku, bila je njegova 
želja, da ova podjela ne znači odvajanje jedne grane Habsbur- 

. Sovaca od druge. Da se uzajamna veza svakako podrži, upriličeno 

je nekoliko vjenčanja, koja su imala obnoviti stare krvne veze. 
Tako je sin Ferdinanda 1. Maksimilijan uzeo za ženu Mariju, 
kćer Karla V. (1548.). Otac Leopolda I., Ferdinand III, imao je 
u prvom braku za ženu Mariju Anu, kćer španjolskoga kralja 
Filipa III. a sestru Filipa IV. Filip IV. je namjeravao svoga sina 
Baldasara opet vjenčati s kćerju te svoje sestre. Ali kad je 
kraljević Baldasar umro god. 1646., uze sam Filip IV. za ženu 
zaručnicu svoga sina, koja se zvala Marija Ana kao i njezina 
majka. 
\ Filip TV. je s prvom ženom Izabelom Bourbonskom imao samo 
još jednu kćer, Mariju Tereziju. Druga žena Marija Ana rodila 
mu je kćer Margaretu i sinove Filipa Prospera i Karla, kasnijega 
Karla II. 

Kćeri Filipa IV. Marija Terezija i Margareta predmet su 
dinastičkih nastojanja francuzke i austrijske vladarske kuće. 
Majka Marije Terezije bila je iz kuće Bourbon: prema tome je 
starija kći Filipa IV. namienjena francuzkom kralju Luju XIV. 
Margaretina_ majka bila je iz kuće austrijskih Habsburgovaca: 
mlađa kći Filipa IV. bila je namienjena austrijskom vladaru 
Leopoldu I. 

Stvari nisu međutim išle tako jednostavno iz razloga, što su 
se ova dva vjenčanja splela s veoma zamršenim dinastičkim 
probitcima. Kod Habsburgovaca je vladao osjećaj, da su oni svi 
potomci iz braka Filipa Liepoga i Ivane od Aragonije. Sve zemlje, 
koje su pripadale tome potomstvu, prema tome su se smatrale 
jednom jedinstvenom imovinom. U toj imovini imali su dakle 
nasljedno pravo u istoj mjeri članovi španjolske i članovi austrijske 
kuće, a takvo je shvaćanje bilo izraženo u porodičnim ugovorima 
sklopljenim 6. i 15. lipnja 1617., u kojima je utvrđeno, da sve 

zemlje austrijskih Habsburgovaca. moraju prieći na španjolsku 
liniju, ako Ferdinand II. umre bez mužkog potomstva. U tom 
smislu su sastavljene oporuke Ferdinanda II. i španjolskoga kralja 
Filipa III. god. 1621. No, kada je po smrti infanta Baldasara god. 
1646. ostala Filipu samo jedinica kći iz prvoga braka Marija 
Terezija, nastalo je pitanje, bi li ona mogla nasliediti španjolsko 
priestolje i ostaviti ga svom budućem mužu, dotično potomstvu 
iz svoga braka. Takva mogućnost je naime odgovarala uredbi 
sedam partida stare kraljevine Kastilje. Po tome pravu je mogla 
Marija Terezija svoje pravo na Kastilju prenieti na svog muža, 
a taj je bio Luj XIV., kralj Francuzke. Njezina kasnije rođena 
polusestra Margareta, koja je pošla za Leopolda I., mogla je imati 
nasljedstvo u Kastilji samo u slučaju, ako bi Marija Terezija 
umrla bez potomstva. Osim toga Luj XIV. bio je sin Marije Ane, 
znamenite Ane od Austrije, kćeri Filipa III. a sestre Filipa IV., 
koja se bila udala god. 1615. za Luja XIII. 

Marija Ana se je prilikom svoje udaje bila odrekla svih 
prava nasljedstva španjolske krune. Ali je njezina najtoplija želja 
bila, da joj se sin vjenča s kćerju njezina brata Filipa IV., jer 
bi on tako mogao jednom kraljevati i Francuzkom i Španjolskom. 

Međutim je došlo između Francuzke i Španjolske do nemilo- 
srdnog rata, koji je potrajao do god. 1659. Španjolski dvor nije 
bio ni najmanje razpoložen, da izvrši ovu udaju za najljućega 
neprijatelja Španjolske. Dapače je Filip IV. ozbiljno mislio, da 
stariju kćer vjenča s Ferdinandom IV., sinom Ferdinanda III., 
dotično, poslije njegove smrti, s Leopoldom I. Španjolci su 
međutim tražili, da Leopold boravi sa svojom ženom u Španjolskoj, 
dok se ne bi Filipu IV., koji je u to doba živio u drugom braku, 
rodio mužki potomak. To se međutim dogodilo istom god. 1661., 
a Leopold nije nikako mogao ostaviti austrijskih zemalja u tre- 
nutku, kad je bila u pitanju njegova krunitba za rimskog cara i 
kad su austrijske sile bile toliko zauzete sjevernim ratom i 
pitanjem nasljedstva na poljskom priestolju. 


Kako je Leopold I. prije svoje krunitbe za cara morao obećati, 
da ne će priteći Španjolskoj u pomoć ni vojskom ni novcem, a 
španjolske su financije bile baš onda u lošem stanju, prevlada 
na španjolskom dvoru zamisao francuzkog vjenčanja kraljeve 
starije kćeri. Pregovori za to vjenčanje olakšali su sklapanje 
Pirinejskog mira 7. studenog 1659., i 9. lipnja 1660. je Luj XIV. 
već slavio vjenčanje sa španjolskom kraljevnom. U vjenčanom 
ugovoru je međutim bila sadržana ograda, u kojoj se je španjolska 
infantica za sebe i svoje nasljednike najsvečanije odrekla svakog 

prava na španjolsku krunu. Ugovor je doduše imao vriediti poslije 
izplate miraza Marije Terezije; taj miraz nije nikad izplaćen, 
ne samo zato što je Filip IV. to propustio, nego i zato što se 
s francuzke strane nastojalo, da do te izplate nikako ne dođe. 
Uza sve to je bilo veoma sumnjivo, je li s tim izostankom sama 
odreka Marije Terezije postala prieporna. Luj XIV. je sam naime 
izjavio 14. listopada 1661., doduše samo za unutarnje krugove: 
»Je suis persuadć que la validation ou nullitć de la renonciation 
de la Reine ne dćpend pas de ce payement ou de son defaut«. 
Ovo neizplaćivanje miraza je međutim služilo Luju XIV. kao 
povod za brojne diplomatske podhvate, koji su jasno očitovali 
njegovo mišljenje, da bi prije ili poslije ova okolnost mogla pri- 
donieti zadobivanju Burgundije i Flandrije za Francuzku. 

Vjenčanje Luja XIV. sa španjolskom infanticom Marijom 
Terezijom bilo je ozlovoljilo Leopolda I., koji se je jedva dao 
pomiriti s time, da je to vjenčanje sklopljeno za spasavanje špa- 
njolske Nizozemske i Napulja, koji je onda stajao pod španjol- 
skom vlašću. No, kad je Leopold doznao, da se Marija Terezija 
odrekla španjolskog nasljedstva, bio je zadovoljan, da se vjenča 
s njezinom polusestrom Margaretom. No Margareta je bila pre- 
mlada, ta imala je tek 9 godina, a međutim su francuzka nasto- 
janja učinila svoje, da se ovo vjenčanje odugovlači i po moguć- 
nosti osujeti. Kad je god. 1663. napokon sklopljen vjenčani ugovor, 
u kojem je čl. 10. govorio o pravima Margarete na španjolsko 
nasljedstvo, izbio je rat s Turcima. Spočetka je taj rat tekao 
dosta nepovoljno po austrijsku vojsku. Madžari su, nezadovoljni, 
oštro osuđivali nevaljanost austrijskih odjela, koji se nisu upuštali 
u otvorenu bitku s Turcima, dok su braća Nikola i Petar Zrinski 
izvojevali prilično značajne pobjede na prostoru između Dunava 
i štajerske granice. 

No, da braći Zrinskima prepusti organizaciju obrane u 
Ugarskoj i u Hrvatskoj, nije Leopoldu I. ni padalo na um. Nikola 
Zrinski je naime već bio izradio do tančina nacrt o preuređenju 
banderialnog sustava, koji bi omogućio stvaranje jedne jake sta- 
ležke vojske. Ali je takvo ustrojstvo prietilo, da će služiti i onako 
nepokornim ugarskim i hrvatskim staležima kao sredstvo za izti- 
canje njihovih starih sloboda, a to je baš Leopold I., dosljedan 
habsburžkoj centralističkoj politici, svakako htio osujetiti. Zato 
je uporno nastojao, slušajući savjete vještog i upornog Rajmunda 
grofa Montecuccolija, da domaće plemstvo drži daleko od vodstva 
vojničkih poslova i da to vodstvo svakako zadrži za carske gene- 
rale. No, kad su ovi doživjeli nekoliko nedaća, Leopold I. je 

radije potražio pomoć sa zapada, i tako se dogodilo, da je Leo- 
poldu došla pomoć i s francuzke strane. No, budući da su se 
Francuzi nakon kratkog vremena predobro slagali s braćom 
Zrinskima, Montecuccoli se odluči za naprasito sredstvo, da ne 
pitajući staleže potajno sklopi mir s Portom. U Vašvarskom miru, 
koji je objavljen početkom listopada 1664., odrekla se je Austrija 
svih osvojenja i priznala erdeljskog velikog vojvodu Mihajla 
Apafyja, koji je zapravo bio turski kletvenik. Razlog, zašto se 
Leopold I. tako naglo i neočekivano odlučio za mirovni ugovor, 
koji je toliko ozlovoljio i Madžare i Hrvate, ima se tražiti u 
tadašnjem stanju španjolskih stvari. 

Španjolska je bila još uviek zapletena u bezplodan rat s Por- 
tugalom, koji je baš onda uživao izdašnu englezku pomoć. U 
takvoj neprilici je Filip IV. bio upravo upućen na posredovanje 
francuzkoga kralja, a to je bilo neugodno bečkom dvoru, koji je 
bio u brizi zbog odugovlačenja vjenčanja Leopolda s Margaretom 
od Španjolske. Uz to je Filip IV. bio ssve boležljiviji, tako da 
se od dana do dana očekivala njegova smrt. A na španjolskom 
dvoru je dolazio do sve jačeg utjecaja Penneranda, koji je otvo- 
reno zastupao francuzko stajalište. Tek je upornim nastojanjima 
Leopoldova poslanika Lisole uspjelo utjecati na oporuku Filipa IV., 
koji je svojoj mlađoj kćeri priznao nasljedstvo na španjolsko 
priestolje u slučaju, ako njezin brat Karlo umre bez potomstva. 
Tako je bilo moguće, kad je Filip IV. preminuo u rujnu 1665., 
da njegova udovica preuzme regentstvo i da odpremi svoju kćer 
iz Madrida u Beč. Vjenčanje je sklopljeno 25. travnja 1666., ali 
je tek 5. prosinca te godine španjolska nevjesta stigla sretno“u 
carsku priestolnicu. ' ; 

Između Francuzke i Austrije se tako vodila potajna borba 
o španjolsko nasljedstvo. Stvar nije samo zaokupljala versailleski 
i bečki dvor, nego i susjedne vladare, koji su se bojali odjeka 
francuzko-austrijskog obračunavanja. Nizozemci nisu bili razpo- 
loženi za to, da Francuzka dobije za sebe španjolsku Nizozemsku, 
današnju Belgiju, i da tako postane neposrednim susjedom holan- 
dijske republike. A njemački knezovi duž Rajne nisu gledali 
dobrim okom na mogućnost rata, kojemu bi Porajnje bilo naj- 
prvo poprište. Zato su nastojali, da se svakako sporazumiju sa 
Francuzkom. : ' 3 

Borba se nije vodila samo potajno, nego i otvoreno. Dok je 
austrijski diplomat Lisola napisao svoj »Bouclier, d'estat et de 
justice«, savjetnik parižkog parlamenta Aubćry je početkom 1667. 
upozoravao na trošnost njemačkog carstva, razdvojenog među 

zavađenim knezovima, i predviđao, da će jednom poći za rukom 
irancuzkoj kući, da steče i okupi pod svojim žezlom gotovo svu 
zapadnu i srednju Europu. U svibnju 1667. je Luj XIV. započeo 
takozvani Devolucioni rat, u kojemu je za svoju ženu Mariju 
Tereziju tražio od španjolskog nasljedstva španjolsku Nizozemsku 
(Belgiju). Lujevo nastojanje nije uspjelo, jer se protiv Francuzke 
digao trojni savez Englezke, Nizozemske i Švedske, ali je ipak 
Aachenski mir, povrativši Španjolskoj Burgundiju, dao Francuzkoj 
Liile i Dunkerque. 


U težkoj borbi s nezadovoljnicima u Hrvatskoj i Ugarskoj, 
koji su, oslonjeni na pomoć francuzkog poslanika Gremonville-a, 
sve jače izticali svoje zahtjeve prema dvoru, Leopold I. je sa 
sve većom zabrinutošću gledao na zategnutost zbog španjolskog 
nasljedstva. Između Leopolda I. i Luja XIV. su postojale ne samo 
političke, nego i osobne opreke. Bez sumnje je Leopold bio 
učeniji od svoga suparnika, ali je zato Luj bio nadaren izvan- 
rednim duhovnim bogatstvom i neuzporedivim osobnim nastupom. 
Obojica su se marljivo bavili državnim poslovima, a ne može se 
reći, da je Leopold zaostajao u sposobnosti zadobivanja iztak- 
nutih političkih glava za svoju stvar. Ali je ipak kod francuzkoga 
kralja sposobnost brzog odlučivanja bila mnogo jače razvijena. 
Kraj sve diplomatske spretnosti jednog Lisole Leopold je sa 
svojom diplomacijom znatno zaostajao iza odabranika, koji su 
se okupljali oko francuzkog ministra vanjskih poslova Lionnea. 
Osim toga, francuzka vladarska kuća je pokazivala u svojim 
članovima gotovo neizcrpljivu životnu energiju, dok su Habsbur- 
govci bili svedeni na najtanje grane. Od Karla II. se očekivalo, 
- da će ga nestati svakog trenutka. A Leopold je prilikom svoje 
duge bolesti, koja se protegla kroz zimu od 1669. do 1670. &od., 
imao jasno i očito pred očima prestanak habsburžke kuće u 
Austriji. 

U takvim prilikama nije težko bilo Leopoldovoj okolini 
zadobiti ga za sporazum s Francuzkom. Pobuda je za to potekla 
od francuzkog poslanika Jasquesa Brethela de Gremonville. 
Gremonville se obrati najprije knezu Lobkovicu, ali ga ovaj uputi 
knezu Auerspergu. Između Lobkovica i Auersperga je postojalo 
duboko suparničtvo, pa je velika vjerojatnost, da je Lobkovic 
namjeravao podmetnuti svome protivniku. Svakako se je Auer- 
sperg svojski latio ponuđenog mu posla, a Pregovori su se vodili 
pred očima porugljivog Lobkovica u najvećoj tajnosti. Gremon- 
ville je ciele noći boravio u Auerspergovoj kući, i tako je u dva 
sata ujutro 20. siečnja 1668. sklopljen s nadnevkom 19. siečnja 

ugovor o podjeli španjolskog nasljedstva između Francuzke i 
Austrije, koji je ratificiran 2. veljače 1668. od Luja XIV. U slučaju 
izumrća španjolske vladarske kuće je Leopold glasom tog ugovora 
imao dobiti Španjolsku, Zapadnu Indiju, vojvodinu Milan s vrhov- 
ničtvom oblasti: Siena, Finale, Longone, Hercole, Orbitello i nekih 
pristaništa Toskane, Sardiniju, Kanarije i Baleare. Luj XIV. je 
imao dobiti Belgiju, Burgundiju, Filipine, Navaru, afričke posjede 
Španjolske, Napulj i Siciliju. Bez sumnje je teritorialno Zapadna 
Indija, to jest ciela Španjolska Amerika, značila veoma mnogo. 
Ali bi u političkom pogledu položaj Francuzke bio utoliko pojačan, 
što bi ona dobila zatvorenu iztočnu granicu i, uzporedo s time, 
prvenstvo na Sredozemnom moru. > 

Ono što je međutim najviše tištalo buduće držanje Leopolda I., 
bile su moralne posljedice takvog potajnog ugovaranja. Ne smi- 
jemo naime zaboraviti, da je taj ugovor sklopljen u trenutku, kad 
se još vodio devolucioni rat između Francuzke i Španjolske. Sa 
stajališta Španjolskih Habsburgovaca mogao se postupak Leo- 
polda I. činiti kao krvavo vjerolomstvo. 

Pod tim moralnim teretom čamio je Leopold I. u sliedećim 
godinama. Njegova je politička nezavisnost bila stavljena u okove, 
koji su mu bili neprilični, kad je god imao opravdati svoju prisi- 
ljenu neaktivnost prilikom podhvata Luja XIV. protiv Španjolske. 
Tako se nije mogao priključiti trojnom savezu Englezke, Holan- 
dije i Švedske, premda se u tom pravcu djelovalo na njega s ve- 
likom upornošću. Najviše se zbog toga čudila španjolska diplo- 
macija, koja nije mogla nikako pojmiti, zašto Leopold toliko 
zanemaruje ne samo svoje očite probitke, nego i ono, što se u 
Španjolskoj smatralo njegovom dinastičkom dužnošću. — 

Leopold je bio u očitoj neprilici zbog tolikog navaljivanja, 
kad su neka nastojanja kneza Auersperga izazvala njegovu 
sumnju. Knez Auersperg je bio udovac i mislio je zbog toga, 
da se može natjecati za čast kardinala, kao što su to prije njega 
s uspjehom učinili Richelieu i Mazarin. Da dobije taj naslov, 


" zatražio je i postigao preporuku Luja XIV. Leopoldu I. je me- 


đutim baš onda bilo mnogo do toga, da kardinalom postane opat 
od Fulde, markgrof Bernhard_ Gustav od Baden-Durlacha. Uz to 
je Francuzka sa svoje strane preporučivala za čast kardinala 
vojvodu od Albreta, nećaka vojskovođe Turenne. Papa Klement XI. 
je svakako htio izaći ususret francuzkim željama, jer je Francuzka 
poslala pomoć Mletčanima, koji su onda branili Kretu od Turaka. 
Tako se dogodi, da je u ljetu 1669. izabran za kardinala samo 
vojvoda d'Albret, dok je drugo kardinalsko mjesto pridržano za 


179 


jednoga Španjolca. Leopoldu I. ne bi bilo krivo, da je Auersperg 
zbilja postao kardinal, ali je planuo gnjevom, kad je doznao, da 
je to ovaj htio postići uz pomoć francuzkoga kralja. Stvar se 
nije odmah doznala u tančine, nego se odkrivala iz brojnih poje- 
dinosti i iz obtužaba, koje su podignute protiv Auersperga sa 
španjolske strane. Leopold je već govorio o tome, da Auersperga 
osudi na smrt. Stvar se međutim nije mogla učiniti bez parnice, 
a do nje nije smjelo doći, jer bi u tom slučaju došao do pretresa 
i tajni ugovor o podjeli španjolskog nasljedstva. Zato je Auersperg 
odpremljen u zatočeničtvo. 

Kad je svraćena kraljeva pažnja na spletkarenja francuzke 
diplomacije u njegovoj okolini, pooštrena je i sumnja, koju su 
izazvale neopreznosti bana Petra Zrinskoga. Banove veze su bile 
naime obsežne ne samo prema Francuzkoj, Erdelju i Poljskoj, 
nego i prema susjednoj Bavarskoj. 

U vrieme, kad se razpravljalo na francuzkom i austrijskom 
dvoru o španjolskom nasljedstvu, razpravljalo se po njemačkim 
dvorovima o mogućnosti, da u Austriji nestane mužkih potomaka 
habsburžke kuće. O Leopoldu se slutilo, da mu nije suđen dug 
viek i da su mu brojni liekovi oduzeli sposobnost, da dobije 
mužku djecu. A Leopold I. je imao naslov rimskog cara. Taj 
carski naslov se činio najprikladnijim vojvodi Filipu Vilimu od 
Falačke-Neuburga, koji se već bio izticao kao kandidat na poljsko 
priestolje. Filip Vilim je poslije neuspjeha god. 1669. ozbiljno 
mislio, da se za života Leopolda dade izabrati rimskim kraljem. 

Na mogućnost izumrća Habsburgovaca mislio je i pruski knez 
Fridrik Vilim, koji je 31. prosinca 1669. sklopio tajni ugovor 
s francuzkim dvorom za slučaj, da bi se otvorilo španjolsko 
nasljedstvo. Da se još dalje ulaska francuzkom kralju, Fridrik 
Vilim je sastavio spomenicu o tome, šta bi se imalo dogoditi, ako 
Leopold 1. umre bez mužke djece. U tom slučaju, tvrdio je Fridrik 
Vilim, morali bi Hohenzollernovci dobiti Šlezku, jer se ne može 
dopustiti, da ti dragocjeni krajevi dođu u saske ili čak u švedske 
ruke. Švedska je naime već pod Karlom Gustavom otvoreno 
svojatala Šlezku. 

Mnogo veći su bili izgledi Bavarske, osobito kad su tamošnji 
knezovi bili razočarani zbog toga, što Habsburgovci nisu pokazali 


dovoljno zahvalnosti prema pomoći, koju je Maksimilijan Bavarski 


pružao Ferdinandu Il. i III. u tridesetgodišnjem ratu. Knez 
izbornik Ferdinand Marija je god. 1657., poslije smrti Ferdi- 
nanda III., bio kandidat za njemačko priestolje, ali su ga od toga 
odvratili njegova majka, sestra Ferdinanda III., i njegov ministar 

grof Maksimilijan Kurz, premda je o tome i te kako sanjala. nje- 
gova strastvena supruga, poluirancuzkinja Adelaida od Savoje. 
Adelaida je poslije rođenja sina Maksa Emanuela (11. srpnja 1662.) 
sticala sve jači utjecaj na dvoru. Baš te iste godine je imenovan 
podkancelarom Kaspar pl. Schmid, čovjek velikog značaja, koji 
je težio za tim, da se bavarska politika odieli od austrijske. Uz 
to se Ferdinand Marija ozbiljno nadao, da bi morao kao unuk 
Ferdinanda II. nasliediti ne samo austrijske zemlje, nego i Češku, 
Hrvatsku i Ugarsku. Nadao se, da će steći i njemačku krunu, koju 
je poslije njega zaista i dobio bavarski knez izbornik Karlo 
Albert. Sve ove namjere bile su dobro poznate francuzkom dvoru, 
i Luj XIV. je dosta brzo uočio, od kolike mu koristi može biti 
suradnja bavarskoga kneza izbornika. Između Versaillesa i Miin- 
chena živo se pregovaralo, i napokon je 17. veljače 1670., baš u 
vrieme, kad su svi mislili, da je Leopold I. pri kraju života, 
sklopljen opet tajni ugovor, u kojemu je razpravljeno austrijsko 
nasljedstvo. 

Sve ove tajne.ili javne pohlepe poticala je na svoju korist 
Mletačka Republika, koja je od god. 1645. bila zapletena s Portom. 
u ubitačni Kandijski rat. Taj je rat veoma uznemirivao sve su- 
sjedne zemlje. Venecija je ne samo branila svoj kandijski posjed, 
nego je pokazivala sklonost, da protiv Turske digne hrvatsko 
stanovničtvo Primorja i na borbu potakne samu bansku Hrvatsku. 
Svako drugo nastojanje Republike, da nađe saveznike protiv 
Turske, urodilo je ljutim razočaranjem. Uzalud se je obratila 
Španjolskoj kao u vrieme borbe oko Cipra, kad je izvojštena 
slavna lepantska bitka. Uzalud je gledala na Francuzku, koja je 
prekasno odpremila malu vojsku na obranu već izgubljene Kan- ' 
dije. Uzalud je nastojala, da raztruje odnose između Austrije 
i Porte, dokazujući da se osmanlijska vojska sprema, kako bi 
preko Hrvatske i Istre dospjela u Friaul i u mletačku ravnicu. , 
Za neko vrieme je u tome imala nekog uspjeha; no rat god. 
1663.—1664. prekinut je na veliko nezadovoljstvo Mletčana. Nema 
sumnje, da je mletačka zavist obilato nađimala jedra nezado- 
voljstva Zrinskih i njihovih sumišljenika. Ali sve to nije moglo 
spriečiti slom mletačkog odpora. 

Kandijski rat je izpunjen dramatskim pojedinostima. Poziv 
na oslobođenje zasužnjene Dalmacije odjekivao je u hrvatskim 
srdcima kao fanfara. Zamisao blokade Dardanela, provedene od 
Tomaza Moceniga, dovela je do bitke kod Negroponta (27. siečnja 
1647.), gdje je Morosini poginuo. Njegov nasljednik Luigi Lio- 
nardo Mocenigo, zapovjednik otoka, tjerao je Osmanlije po Egej- 

skom moru, dok je Lionardo Foscolo zauzimad Obrovac i Nadin, 


Zemunik i Vranu blizu Zadra. Novigrad, negdašnja tvrđava 
Templara, pala je malo zatim u mletačke ruke, isto tako Skradin 
poviše Šibenika. Klis je bio pao u ožujku 1648., dalmatinska teri- 
torialna vojska, ponajviše sastavljena od domaćih odjela, bila je 
zauzela Knin. 

Kako da u tim okolnostima ne zakuca jače hrvatsko srdce? 
To su sve bili krajevi, koji su podsjećali na zaboravljenu slavu. 
Tko da misleći na Knin ne zamišlja staru veličinu narodnih kra- 
ljeva? Tko da spominjući Skradin ne doziva u pamet orijašku 
ličnost Pavla Šubića? Zar se je moglo pustiti, da svi ovi krajevi 
padaju u ruke Mletčaninu, da se tuđinac kiti lovorima, koji bi 
morali krasiti čelo hrvatskih boraca? « 

Težko je zamisliti, da su ljudi kao Nikola i Petar Zrinski 
gledali ili mogli gledati skrštenih ruku i hladna srdca na ono što 
se odigravalo u kršnoj Dalmaciji i od Dardanela do izmučenog 
otoka Krete. A mletačka diplomacija je umjela uveličati junačka 
djela pomoraca i naših malih ratnika, koji su se silom prilika 
borili pod mletačkom zastavom, i dok su se borili za svoje, činilo 
.se, kao da rade za tuđu slavu. Tadašnja Europa je tvrdila, da 
obrana Krete ni u čemu ne zaostaje za slavnom obranom Troje. 
Bilo je junačtva s jedne i s druge strane. A najveće je junačtvo 
bilo u uztrajanju pri takvom bezizlaznom podhvatu. Da su Turci 
uspjeli kod navale uzprkos nesumnjivoj mletačkoj nadmoći na 
moru, imali su zahvaliti ne samo suradnji Barbareza iz sjeverne 
Afrike i spretnosti onih pomoraca, koji su umjeli razbijati mle- 
tačku blokadu, nego i čeličnoj izdržljivosti i žilavosti kretskog 
serdara, Husejin-paše, koji je umio ne samo braniti položaje, za 


koje nije nitko mislio da se mogu držati, nego je znao zadobiti “ 


za tursku stvar i same Krećane, nerazpoložene prema Mletčanima 
zbog njihove neizrecive naduvenosti i nesnošljivosti u pitanjima 
crkvenih obreda. : 

Pokraj takvih turskih uspjeha za Mletčane je opet prevladala 
zamisao pojačanja blokade Dardanela i kanala oko otoka Hiosa. 
Stvar je uzeta s mnogo više žara, kad su se svi pregovori razbili 
o tvrdokornosti turskog Divana. No ni dardanelsko poduzeće nije 
donielo posljedice, koje su se očekivale. : 

Istina, Turci su bili razbijeni u pristaništu Fokeje (12. svibnja 
1649.), kapudan-paša Hosambegsade-Alija je platio životom svoj 
poraz kod otoka Parosa. U Boki su Risan i Perast bili poprišta 
pobjeda. Mletačka diplomatska ofenziva je sada zahvatila bečki 
dvor, Francuzku, Španjolsku, Englezku, Holandiju i ruskog cara 

Aleksija, pa čak kozačkog hetmana Bogdana Hmjeljnickog. Po 
europskim dvorovima se govorkalo o mletačkim napredovanjima 
u Arhipelagu, gdje je mletački krilati lav lepršao nad Eginom, 
Volom, Skijatom, Skopelom, Kelidromijem. Smioni podhvat 
Lazara Moceniga, da sa svojim galijama prodre kroz Dardanele 
do samog Carigrada, zamalo da nije uspio. Ali je tursko đule 
pogodilo mletački admiralski brod usred barutane, a sam admiral 
je pao, kad ga je pogodila katarka. 

Ovi su se događaji razglasili po cieloj Europi. Po malim dvo- 
rovima vladara i velikaša križala su se nagađanja o svakojakim 
mogućnostima. Još se tada nije dovoljno osjetila težka šaka zaista 
velikog vezira Muhameda Ćuprilića, koji je, rođen u anatolskoj? 
Čupriji, još uviek bio očuvao veze sa svojom dinarskom 
domovinom. 

Mletčani su se hvatali svake nade. Erdelj je bio pozornica 
krvavih bojeva, koje je prouzročila nepokornost Jurja II. Rako- 
ezyja (1658.—1660.). Brojni su pustolovi iz svih krajeva Europe 
dolazili na Kretu, da se tu proslave velikim djelima. Ali doći na 
Kretu je bilo lako, a ostati tu mnogo teže. Tko će nabrojiti ekspe- 
dicije, koje su poput one Almeriga d'Este poduzete s velikim 
nadama i malo zatim propale? U takvom razpoloženju junačtva 
i pustolovina vrebao je u Beču tražeći za Mletčane pomagače 
spretni Giambattista Nani. , 

Kad je god. 1661. rat između Porte i Austrije bio gotova 
stvar, bio je Muhamed Ćuprilić izdahnuo, a njegove poslove 
preuzeo ssin mu Ahmed. Sliedio je već spomenuti rat, koji se 
svršio Vašvarskim mirom. Poznate su opreke, koje su izbile 
između stajališta Nikole Zrinskoga i Rajmunda Montecuceolija. “ 


“ Njegova velika zamisao stvaranja čvrsto ustrojene oružane sile, 


koja bi stalno bila pod oružjem te bi, pod staležkim dohvatom, 
služila ne samo za obranu, nego, kad-bi to uztrebalo, za navalu, 
bila je oprečna težnji bečkog dvora, da svaku vojničku djelatnost 
podpuno podredi središnjoj upravi ratnog savjeta, nezavisnog od 
svakog staležkog prigovora. $ 

No granice su bile stalno nesigurne u to vrieme, prije druge : 
bečke obsade. I uzto, kakve su to bile granice? Na hrvatskoj i 
ugarskoj strani je bilo sela, koja su davala harač susjednim pašama. 
A opet je bilo kmetova i kmetovskih naselja na turskom zemljištu, 
koji su davali još uviek svaku desetinu i vršili tlaku gospodarima 


. u Hrvatskoj i Ugarskoj. Velikaška sudbenost se je s jedne strane 


granice vršila na turskom tlu, a nad njom je bdjela budnim okom 
županijska uprava s druge strane granice. Uzto su pogranični 

odnosi stajali pod nadzorom paše u Kanjiži ili budimskog begler- 
bega, koji su zatvarali oba oka, kad su im dolazila poklonstvena 
izaslanstva. Od njih i njihovih nemirnih susjeda je zavisilo, hoće 
li pogranični mir biti očuvan. Od nazočnosti turskih sila je opet 
zavisilo, hoće li pojedina sela dati harač turskim vlastima. Zarob- 


ljenika je bilo pri tome s jedne i s druge strane, a pregovori za. 


odkup jednih ili drugih nisu u tim okolnostima prestajali. 

Iza granice je na jednoj i na drugoj strani postojao čitav 
niz više ili manje suvremenih utvrda. To su bile ponajviše 
palanke, obkoljene dubokim rovovima i sastavljene od drvenih 
kasemata. U njima su boravili domaći vojnici (miles nativus), 
koje su staleži opremali za obranu zemlje. Ali ni staleži nisu 
imali dovoljno novaca, niti su ovi od njih postavljeni »portalni« 
vojnici — portalni zbog toga što su se uzdržavali prihodom poreza 
od vrata — značili pograničnu zaštitu u strogom smislu rieči. Jer, 
kad bi god ponestalo sredstava, davali su se ovi branitelji domo- 
“ vine na pljačku po susjednim selima. To su radili i carski vojnici, 
kad im zbog nedovoljnih carskih financija ne bi stizala redovita 
plaća. Zašto se u ovakvoj stisci ne bi tražio kruh kod neprijatelja? 
Ta oskudica bila je povodom za nebrojene upade na susjedno, 
neprijateljsko zemljište. Rat je tako, usred mira, trajao skoro 
bez prekida preko 150 godina, ali je u tome ipak stvoren neki red 
ustrojbom vojničke krajine, koja se uzdržavala iz sredstava 
unutrašnjoaustrijskih zemalja. 

Iz podvojenosti i suprotnosti stajališta ugarskih i hrvatskih 
staleža s jedne strane i bečkog dvora s druge rodio se nespo- 
razum Vašvarskog mira. S jedne se strane očekivalo, da će se 
rat voditi do kraja, do željenog i očekivanog uspjeha, do oslobo- 
đenja svih onih krajeva, koji su nekada bili sastavni dio Hrvatske 
i Ugarske. A s druge se strane mislilo, da će takav uspjeh uroditi 
nepovoljnim posljedicama za bečke centralističke težnje. Dok 
su se takve namjere pripisivale Beču, postojali su i drugi razlozi, 
zbog kojih se bečka politika nije dala vezati na drugoj strani: 
briga za pitanje nasljedstva u Španjolskoj, u Poljskoj, u samoj 


dea a ž x Ralaii k , 
Austriji i, uzporedo s time, obsežna francuzka nastojanja, koja su“ 


išla za tim, da utjecaju versailleskog dvora podrede ne samo po- 
rajnsku Njemačku i Španjolsku, nego pomoću Švedske, Poljske, 
Ugarske i Turske srednju i iztočnu Europu. 

Dolazimo s time do zaokružavanja ciljeva politike braće 
Zrinskih. U prvom zamahu su očekivali, da će izravno s fran- 
cuzkom pomoću postići svoj cilj oslobođenja Hrvatske i Ugarske, 
ili bolje, stvaranja jedne jake i nezavisne teritorialne vlasti, koja 

bi štitila stare slobode od težnja bečkog dvora.  Nemiran zbog 
toga, što su njegove osnove ne samo osujećene, nego što je za 
njih doznao sam dvor, Petar Zrinski je potražio tursku suradnju, 
to jest vezu s iztočnom francuzkom politikom preko Porte. A 
ličnost, koja je imala posredovati, bio je onaj isti Ahmed Ćuprilić, 
koji je, pobieđen kod Sv. Gottharda, kao glavni zapovjednik na 
Kreti uspješno i velikodušno dielio napore rata s diplomatskim 
čarkanjima. Ahmed je sigurno mislio na rat protiv Austrije, ali 
je prije toga namjeravao svršiti osvojenje Krete. Zato je ostavio 
Carigrad u jeseni 1666. i boravio do kraja rata na Kreti. ' 

Tu se nisu samo vodili pregovori, nego se ratovalo bez pre- 
stanka, jer su Mletčanima stalno dolazila sa svih strana svieta 
pojačanja, dok je turski dovoz bio stalno ometan. Ali se vezir 
nije dao zaustaviti ni odvratiti od posla. Za Mletčane je Kandija 
bila »slavni ponor« (voragine gloriosa), u koji su danomice pro- 
padali nebrojeni ljudi i novci. Na svršetku odlučiše, da ga predaju, 
6. rujna 1669., a to bi značilo u isto vrieme i svršetak rata. Veliko- 
dušan i plemenit, Ahmed Ćuprilić je pristao na sve i dopustio, da 
se branitelji Kandije vrate nesmetano kući. Tek 26. veljače 1670. 
mogao je napustiti otok i povratiti se u Carigrad. 

Ali je međutim sudbina Petra Zrinskoga već bila došla do 
svoje završne faze. 


JESEN POD TREBEVIĆEM 


Jesen zlata! Jesen probuđenog ruja 
bregovima sjajem kraljevskim je pala, 
razigran krajolik 

u bojama buja 

i.još uviek raste opojan, šarolik — 

od neba do tala 

jesen lije grimiz iz prepunih pokala. 


Ova jesen ima milost dara 

nudeći nam razkoš snivanih vidika, 
u plamsaju sjaj nam sunčanoga žara 
nudi draži ljubkih, dragih slika. 


Sve je puno zraka. Plavetne širine 

još su ljepše, tako čudesne se čine, 

svud igraju boje tajnoga slikara 

— žute, rumenkaste — u tisuću šara. 


Blaga jesen tiho veze svilen sag, 
dolazak joj blizak, topao i drag: 
svježa jesen zrelog kasnog voća! 
Opija nas mirisna sladkoća. 


To je jesen tihog punog sunca, 

što u jarkom ruju mek krajolik zlati, 
jesen bujna, podatna i rujna 

širi skladne zvuke osunčanih sati. 


= 


Sva su stabla veseli pjevači: 
«kao mali vrabci lišće posvud leti, 
drhte tanki šarni pokrivači 

'ko nemirne boje na paleti. 
Vjetar poče lišćem poigravat, 
prolaze i pute gusto zasipavat. 


Sad je jasno ono, što je umorno, svelo, 
krajolik je prekriven čarom divnog sna. 
Kao da je lako, svilno, meko velo 
prebacio netko — nevidljiv: Tko ga zna?! 
U odbljesku sve čarnom umiveno sja. 

Trebević sav gori u jesenom ruju. 

U punoći boja živ se ćilim stvara — 
očarane gube nam se oči. 

Dokle iz pehara kroz igranje šara 

tajno šumeć guste kapi klize: 

to nam jesen jarko vino toči. - 


Opija nas snagom tajnog pića 
drhtav sjaj u igri predivnih odkrića. 


VLADIMIR JURČIĆ 

ENVER ČOLAKOVIĆ, SARAJEVO 


LOKLJANI 
Iz niza pripoviesti »Mujo Halvadžija« 


kose . ć dog Jutra, divna i bogata raznolikošću boja, 
oja ki ra zima 1 snieg prekrivao vidik. Jer i pod tim 
io pouči a m. rje moje koje se pjevaju, izprepliću, 
dome ;: 9, U dnu sela — izvor. Zar one blage modro 
den eni . yise poput tvrdih staklenih . ne čine 
bak go enj bo e? Zar oni zeleni borovi i smrčve uvrh pri- 
da eo 3 ma ne prkose i sniegu i hladnoći? Zar oni žuti 
Peska 0 kae okanja, seoskog pPojila, na kojima se cakle zale- 
soda niega, ne predočuju sliku kakvu ni jedan slikar uslikao 
je? a te žene! Eno, Huremova Dišija, makar što sjeverac ledi 
svu okolicu, uranila pa izišla na vodu bosa, u nalunama pokrivena 
aa bielom boščom izpirlitanom crvenim šarama, pa još iplest 
.. 2. pred njom zgušnjava u oblačić pare, koji pleše, kao da 
oživje e rieči njezine pjesme, kao »Sumbul plavi i biela lala« 
Ali odjednom zamuknu Dišijina pjesma i malo da joj brčma 
. puna Hladne vode sa izvora ne spade s ramena. Vrisnula je od 
a m kao da je ugledala vukodlaka, prikazu ili — u učinak 
ina živoga vuka, jer oni u ovo zimsko doba znaju zalutati i 
— Aman baksuza! — prociedi kroza zu iev 
desno, da vidi ima li koja žena na putu, da i još mo had e 
Pe, oja kri da je sama, odžuri kući, da već s vrata objavi 
aka. Koa dua osvanu kuća onog baksuza Muje Halvadžije bez 
arka“ ei... možda ga jei poklopio pod sobom. Aman 
ureme, vidi der, živ biol... Osramoti'će nam selo, ako se pročuj 
da je, ne daj Bože, poginuo, a da mu ni'ko kuću e m “x 
pravi... Naše selo, pa ta bruka, haj!... Leti, Moreno žad 
A selo, u kom je Mujo Halvadžija Prije četrdesetak dd, 
ugledao mrak noći, a ne svietlo dana, kako se obično veli (k a 
da se sva djeca rađaju baš po danu!), selo dakle kome i M jo 
Pripada, u čiji je tefter uveden i kod poreznika i kod Pid 
mura«, zove se Lokve i leži izpod planine Bjelašnice. Ono ei 
nom nije ni manje ni veće, ni ružnije ni ljepše od tisuće sela naše 
Bosne, njegovi seljani nisu ni pametniji ni gluplji od ostalih, ni 
bogatiji ni siromašniji, ni Pribraniji kod Boga, niti kod »ofšćije i 

velike vlasti«, a ipak se Lokljani hvale na sva usta, da su oni 
nešto, kako ono Švabo veli, »estra«. A tu svoju osobitost, naslie- 
đenu već od šukundjedova, opravdavaju raznim, većinom izmiš- 
ljenim legendama, bajkama, ili tako uvjerljivo pričanim povie- 
stima, da im mnogi seljaci i vjeruju i zavide im na tako velikom 
podrietlu. ž 

: U tom izticanju svog sela i hvaljenju svoje kolievke osobito 
prednjači stari muhtar, ma da za njim ne zaostaje ni ponosni i 
uviek nakostriešeni Tifanaga. 

— Kada je jednom Hazreti Hrzul, vječito živi svetac, koji 
obilazi sviet i dieli blagoslove valjanima, pošao malo u planinu, 
uhvati ga mrak baš izpod našeg sela. Onda ti je tu bila velika 
lokva, a u njoj-osobite neke ribe »berikjetlije«, koje kada uhvatiš 
jednu i pojedeš, u tvom drobu drže sitost ni manje ni više od 
godinu dana. Hrzul ti uze dvie ribe, nije ih, brate, hvatao, jer 
njemu one same izlietahu iz vode, iz te nekakve velike lokve, 
uviek mutne, pa ih izpeče, a jedna mu onako s vatre progovori, 
neka je ne peče i ne jede, nego neka ih sve prenese u zemlju Hud, 
ona ti je negdje tri godine hoda za Kavdakom, u drugom vilajetu, 
jer da su Bosanci uvidjeli njihovu hranjivost, pa da ih sada hva- 
taju i jedu, a posao zanemarili, njive im neposijane, a voćke nepo- 
kalemljene. Pa svetac poslušao ribu, izsušio lokvu, a dvojici seljaka 
iz obližnjeg sela Kasetića naredio, da ovdje selo osnuju, jer da 
će tu i zemlja biti berićetna. Tako se, eto, osnovalo selo Lokve, 
pa zar ono nije pribrano i »estra«. Ali braćo, u našem selu bi 
veliki berićet, priča moj dedo, da on pamti kako je na samom 
mom Tinjku na jedan dan oranja zemlje znalo roditi ni manje 
ni više nego stopetdeset tovara jarice, i to ne takve pšenice kao 
danas! Jok! Već zrno, ko, ev* ovi moj nokat. Ji! A hljeb od tog 
žita biel i nekako te zasiti komad, k6 sad da pojedeš sedam po- 
gača... Ali se Lokljani izkvarili, jer im berićet i bogatstvo pamet 
zanieli, pa počeli nevaljalštine raditi, rakiju piti i cure progoniti, 
ko' br'te, dobra i jaka hrana, a mali posao. A Bog ti onda, liepo, . 
diže sa zemlje berićet... i dedo Mušana Bajrića izorao je plugom 
kosti zadnje ribe berićetlije, pa ih izjela šćenad... i oni su, vje- 
rujte, kad vam kažem, toliku snagu imali, da su udarali i na vuka 
ina međeda, pa ih pokolji ko pilad! Ali ti psi ostarješe, pokrepaše, 
i sa njima i zadnji trag berićetlija... Eto, Mujo Halvadžija, onaj 
siromašak, prvi je pravi baksuz u našem selu, pravi pravcati beri- 
ćesuz! Ni žene, ni zemlje, ni stoke, a ni »pemzije«, ko en' oni 
Šehića Hasan, što 'no je za Švabe sekutor bio.. 

i . Tako je znao govoriti muhtar Rizvo, ali je Tifan bio razložniji 
i njegova se priča činila mladini vjerojatnija ne samo od Rizvine 
legende, nego i od »točne i u knjige pohvatane histurije« Alije 
Delića, jednog _ od najstarijih i najuglednijih Lokljana. Alija je, 
naime, tvrdio, da je u teftere zavedeno, kako je Lokve osnovao 
sultan Fatih Mehmed »kad je Bosnu fet učinio« i to ovako: 

— Imao car vilena konja, “onog koji je Mramorno more pre- 

gazio. Od tog svog zekana nikad se nije odvajao i u svaki ga rat 
sa sobom vodio, jer je taj konj imao i krila u potaji, sakrivena 
pod rebra, pa je mogao i poletjeti nebu pod oblake. Kad je u 
turske ruke pala sva Bosna, sultan ipak nije bio veseo, jer nigdje 
nije bilo trave pitomike, jedine koju je zekan pasao, pa su ga 
sve hranili žitom i pojili vodom skupljenom na sedam izvora, jer 
druge nije pio. ' : 
. | — Pa baš kad je car jahao testom uz rječicu Zujevinu (koja 
Je testa sagrađena tek prije kojih osamdesetak godina!), zekan 
ti sa njim uzletje put Bjelašnice i pade na lokavski Tinjak, i poče 
pasti pitomiku... Sultan zato naredi da se tude osnuje selo; što 
odmah bi učinjeno, a i on je sam tri noći prenoćio u Lokvama. I 
zato što je njegov zekan sam pošao i napojio se s jedne lokve 
na Lokanju, prozvao ga je Lokvama. Zato i jest voda s našeg 
pojila Lokanja zdravija nego vode sa sedam vrela, samo je po- 
žestoka, pa je djeca ne smiju piti, inače im od snažne vode po- 
pucaju tabani i obrazi i šikne im krv. Sada je Lokanj izvodnio, 
jer pogane žene na njemu pogano ruho bez »Bismilleta« i pomena 
imena Božijeg peru... 

Alija Delić se kleo, da je sve to »u ćitabe pohvatano« i da 
je »hak«. 

Tifan je to nazivao klevetama glupa seljaka, Tifan, koji je u 
svoj rječnik uveo mnoge rieči iz svih jezika, koje je slušao u 
vrieme rata, od godine 1914. pa do... On je, na primjer, jedini u 
selu znao, da Rusi za đubre vele »svoloč«, Madžari »semćt«, a 
Švabe »ja kot, ja šmue«. On je znao i to, da u Pjavi ne valja 
noge prati, jer je prehladna, a da Dunav-ima rukave kao Mehanorv 
gunj. On je znao i to, da su Karpati viši od Bjelašnice i da po 
»Galiciji ima sela gdje mjesto hljeba jedu kompijere, a po Romu- 
niji seljaci svo tielo izmažu njakijem zejtinom, pa ti se, br'te, 
ušćave ko, ne bud ti primienjeno, jarci uz prčevinu«. Tifan je 
uobće znao sve, pa nije ni čudo, da je baš on »uferčio« i pohvatao 
sve tajne postanka sela Lokava. A bio je i rječit. Nekako mu 
baš pristoji, kad govori, ko da je u najmanju ruku »dvokat«. 
doktur, sekutor, ili politički korteš. Svi bi u njegovu »stranjku«, 

svi bi njemu morali plaćati porez, svi bi da im odn lieči rane i 
drobove, svi bi da im on »izparlica« nepravde. Ali Tifan nije bio 
ni jedno od toga. Ipak je imao neko obilježje učenosti i znanstve- 
nosti, imao je kliešta, kojima je svojim seljanima vadio zube, 
imao je spravu, kojom je šišao djecu, imao je i sliku sa fronte, 
na kojoj je on uza samoga generala, kojemu je bio »pueman«, t. j. 
desna ruka, obje njegove čizme i osoba višeg povjerenja. Nije 
šala, čast! A i jest on za toga najpribraniji... Umije on i pisati! 
Umije, bogami, kO da je ja pisar ja učitelj, ja, ne dao Bog milostni, 


šumar... 


Mujo Halvadžija nije baš volio Tifana, a imao je, bogme; i 
razloga za to. Tifan ga je uviek izvrgavao ruglu, uviek se s njim 
posprdavao kao sa siromaškom, koji će ti za varićak žita bos i 
u gaćama poskakivati na jednoj nozi čitavih pola sata. Ali, zar je 
nekom u selu stalo do mišljenja ili čak ljubavi siromaška Muje? 
Nije, jašta da nije! Kad već ni Aiša, udovica i majka malog 
Alijice, koju je htio uzeti, ne ferma za njega, kad ga već i ona 
kao sirotinju napada i ogovara, te kako je biedan, šugav, te kako 
je pogana baksuzna svjetska prišipetlja i tako dalje, zar da ga 
onda itko voli i da pazi da ga ne uvriedi? Uvriediti Muju, koji 
osim gladi sigurno drugo i ne osjeća, bilo je nešto tako razumljivo 
i prirodno, kao na primjer u proljeće poorati njive. Muji su i djeca 
smjela vikati: 

»Mujoooo, pas te ujooo... Ni u žabe dlakaaa, ni u Muje 
paraaa... Iš, Mujo, iš...« 

A Mujo je sve to podnosio, nije se opirao, nije psovao, nije 
čak ni pokazivao, da se ljuti. Ta, bili bi još žešći, mislio je. A 
sestre je poudao, oženjen nije, pa ga nekako nije ni sramota. 
Nečem se djeca moraju smijati, pa zašto da on ne bude to nešto; 
tako je, eto, razmišljao naš Mujo Halvadžija. A Tifan je s njim 
najgori. Prosto mu živjeti ne da. Svašta će on njemu. Te »bak- 
suze«, te »propalico«, te »ti si bosniše svoloć«, te »da te nije, 
bolan, majka u trnju porodila, da si takav baksuz?«... Ipak je i 
sam Mujo Halvadžija vjerovao baš u Tifanovu teoriju o postanku 
sela Lokava. Vjerovao, i ponosio se time, pa je znao govoriti: 

— Makar što sam siromak, ipak sam Lokljanin, a to ti je, 


; brte, vriednost! Ja sam iz pribrana sela, iz sretna sela, iz sela 


najvećeg paše... : 

A Tifan je često govorio o svojim Lokvama, žmirkajući pri 
tom i uvlačeći u pluća dim iz lule zemljenjače. Nije ga trebalo 
dugo moliti da ponovi svoju »iz histurije točno povađenu i u nje- 
govu glavu usađenu« priču o postanku sela Lokava. Pričao je on 

o njoj skoro na svakom sielu, a siela u njegovoj kući nisu bila 
riedka. i: 

koka Nije to, braćo, samo hićaja, istina je to, ko što je istina 
da je mlieko bielo, a čađ crna. Hakl... Golema je to knjiga, u 
kojoj je sve liepo i točno pribilježeno ko u »reglemanu«. Sve crno 
na bielu... 

. Protiv ovakvih argumenata Tifanovih nije ustajao ni jedan 
seljak, makar što je mnogima muhtarova »histurija« bila nekako 
milija, a Delićeva opet veličanstvenija. 


U Tifanovoj kući te večeri bilo sielo. Opet jednom. Delić je. 


znao o toj njegovoj gostoljubivosti govoriti vrlo zajedljivo. Te: 
»Ne more ti on brez nekoga bit, jer mu ta jezičina mora mlatiti 
vazda k6 mlin, ja li djevojke kad lan mlate«, te: »Tifan će se, 
bolan, razkućiti časteć' svieta po sielima, samo da dokaže sva- 
kome, kako je njegova laž istina, a moja istina laž, ali ne ide to 
tako! Jok! Ipak on od mene moli volove na zajam i moju čeljad 
u mobu zove, a ja njegovu od sad ne ću, pa makar mi se nikad 
ne poradilol«... A _Tifan zaista nije bio takav, nije njemu bilo ni 
stalo do toga, što »stari Delić lupeta k6 babe, kad se sastanu na 
čupanju vune«, on je volio razgovor, seljane, družtvo, a i njegova 
žena zna nekako ponajbolje podvoriti musafire. Ona ti, br'te, 
sladkiem lakrdijama znade bolje počastiti putnika i prolaznika, 
komšiju i namjernike, nego Hanka, žena šutljivog i kljastog Omera 
Hodžića samim sladkim gurabijama. Zato se iz Tifanove kuće 
vrlo često viđala svjetlost čak i poslije pola noći, u gluho doba, 
kada se, po još neizkorienjenom vjerovanju, vještice na metlama 
voze i vukodlaci obilaze sela. 

Kad Tifan te večeri odpoče svoju priču, seljani zaboraviše 
na vrieme koje prolazi, na umor koji im rovi u kostima i na težke 
poslove koji ih sutra čekaju. A umije Tifan, belli valaha, govoriti 
nekako sladko i sočno. Njegove rieči, ma kako one bile proste 
i narodske, ipak na seljane ostavljaju utisak kao »učene, birane, 
liepe lakrdije«. 


— Moja braćo, naše ti je selo, šućur velikom Allahu,. oda- 
brano i pred Bogom i pred ljudima. Trebali bi svakog dana na 
sedždu na koljena padati i Svemogućem zahvaliti, što smo baš mi... 
Lokljani. Naše je selo zapisano u histuriju ev ov'likijem slovima 
od suhoga zlata od trista karata... — i Tifan razširi koliko je god 
mogao palac i kažiprst, te pokaza kolika su ta slova. Svojim je 
glomaznim prstima mahao po dimom iz cigareta. zgusnutom zraku, 
neka svaki bolje vidi. Nezir Begić, mladi seljak, koji je Tifanu 

zavidio na tolikoj omiljelosti u selu i uviek mu želio ma čim 
napakostiti, upade mu u rieč. , 

— Ma, Tifane, ne će bit' baš tolika ta slova, jer, Boga ti živog, 
kolika bi to morala biti knjiga, u kojoj bi se tolikiem slovima 
pisalo! 

— Ti šuti! Šta ti znaš? Ti samo smutnju praviš, a 'vamo ne 
znaš dalje od nosa. Đe si ti, ešeče jedan eselski i bulund gazember 
huncutski, bio, kad sam ja velikog generala na Romuniji, u po 
fronte pravijem karvijarom služio kao militer kelner?... Đe?... 
Čeprko si ovđen po seoskim bunjištima ko horoz! Golokrak si 
lunjao i hvatao jarčeve za repove. Ti, ti da mene učiš kolika su 
slova... , 

— Nemoj se ti, Tifane, ljutiti na Nezira, mlad-lud! Oklen on 
zna šta je knjiga — umieša se Hurem Fejzić, da skrati razgovor 
i nastavi, ne bi li ohrabrio Tifana, poslije tog prvog neuspjeha. 
— Pričaj ti samo dalje. Eto, Mehmed Bećirov iz sela Botunje 
s Lepenice još nije čuo našu histuriju. Zato ga i dovedosmo. Nek 
znade, tko su Lokljani. 

Tifan, smiren i opet udobrovoljen, pogleda na tog Mehmeda 
sina Bećirova, mladića od dvadesetak godina, i skoro prezirno mu 
dobaci: 

— Zar ti, jadno momče, još ne znaš za lokljansku starinu? 

— Ne ja! — stidno odgovori mladić. 

— E, ondaka slušaj! Dobro uši otvori! A ti, Nezire... ne 
zapodiri više, čuješ li? 

— Ne zapodirem ja, Tifane, ama samo za slova, biva... znaš 
...ne iđe mi u glavu... 

— Pa — dopusti Tifan — možda su ta slova i manja! Ali da 
su krupna i zlatna... 

— Peke. Samo ti nastavi — i Nezir, iako uvrieđen od onih 
pogrda na raznim njemu nepoznatim jezicima, uze da iz velike 
drvene kutije savija cigaretu u novinski papir. A _Tifan, pošto mu 
mali Ibro, najmlađi sin, na otčev mig, dade malo žara sa mangale 
u mašama u lulu, nastavi svoju priču, koju su svi, osim Bećirovog 
Mehmeda, čuli do sad bar po dvadesetak puta. 

— Ovo naše selo nije, braćo, Fatih Mehmedovo, niti se je 
konj velikog evlijali cara i padišaha pojio na našem Lokanju, pa 
makar Alija Delić puknuo od biesa. Jok! To je on slabo čuo i 
slabo uferčio. A i tko god mu je kaziv'o, slagao mu je, a težko 
ti je opet onoj budali slagati! Jer, braćo, sultan Fatih Mehmedov 
zekan nije do Bosne ni stigao. Poginuo je u borbi pod carem. 
Tako vam je to. A Lokve su rodno mjesto najvećeg turskog paše, 

en' onog što je pod Beč dolazio i Švabe potuko do koljena. Ovdje, 
baš tamo negdje, đe su sad plastovi Ilije Šarenca, bila je koliba, 
u kojoj je ugledao sunce... veliki vezir velikog sultana... Kara- 
mustafa paša Lokljanin! Karamustafa paša! Čujete li? Haj, haj!... 
Nije šala! A to vam je, braćo, bilo ev' ovako... 


— Bila jedna žena, poštena i pobožna; ime joj, čini mi se, 
bilo Hanifa, i živjela je u nekom selu, kome se danas ni za trag 
ne znade. Bog je to selo sa zemljom sravnio za jednu jeditu noć. 
Kažu, braćo, da je to uradila vatrena kiša, pa sve butum spalila, 
a poslije da je zemlja zazinula i u se progutala ugarke, tako da 
na tom mjestu ostade samo zemlja, iz koje poslije izđikala trava 
perunika. A sve to Bog džellešanuhu dade zbog toga što ti seljani 
obiediše sramotom tu poštenu ženu Hanifu. 


— Imala Hanifa mater i dva brata, otac joj bio poginuo u 
bitci nekoj s uskocima čak tamo neđe u Dalmanciji kao turski 
asker, ubili ga svoji, koji isti. jezik govore kO i on, a i oni u službi 
nekijen tuđije, jah! Nejse... A Hanifa imala momka, liepa i 
zdrava, s kojim je ašikovala ravnije sedam godin" dana. Ondaka, 
braćo, jedne noći taj. momak preveo Hanifu u svoju kuću, vjenčao 
je, i sa njom u đerdeku bio, samo što-to vjenčanje nije u teftere 
bilo zavedeno. Znate, cum tajfli, u nas u Bosni nije ni ondaka, 
ko ni sad, u tefterima i među kadijama bilo reda. A biva, braćo, 
nije ni važno, ka' će se nešto u teftere zavesti, ni hoće li se uobće 
zavoditi. Glavno je da je bilo vjenčanje po liepom božijem zakonu 
šeriatu pred dva svjedoka i da su se s draga srdca uzeli. A kako 
se, pobogu braćo, ne bi uzeli, kad su se voljeli k6 golub i golu- 
bica... Eh, što da vam duljim, sretni su bili njih dvoje, ama za 
malo. Idućeg dana bila neka hajka na vukove, a u ono ih je doba 
u Bosni bilo k6 sada pasa, pa u toj hajci zaglavio Hanifin čo'jek. 
Bogme je, piše u ćitabu, što 'no je golemiji od svije reglemana, a 
deblji je, čini mi se, i od one proklete knjižurine u kuramemura, 
iz koje u vojsku zove, bogme je, eh, junački poginuo. Da u našijem 
Lokvama počem koji pjesmenik živi, što bi to liepo mogao skititi 
u kajde, pa da se pjeva uz gusle ovako po sielima... Helem... 

— Skrati malo, Tifanaga, živ bio — upade Nezir, samo da 
i on nešto kaže, ali ga domaćin odsječno pogleda izpod oka, tako 
da odmah umuknu. 

— Helem... Helem... Oh, ti jedan bulund emberski paršivi 
magarče! Sad sam zaboravio doklen ono stigoh... Aha!... Hanifin 
čo'ek, ime sam mu zaboravio, k6 brige puste oko ove dječice i 
zemljice i sela čitava, ko da sam, vallahi, ja muhtar, sve mene 

pitaju i oko mene oblieću, pa je li, braćo, čudo kad zaboravi insan 
ime? Ha?... ; 

— Jok, bogme! Ama nejse, pričaj nam dalje. Eh, plahi kompi- 
jeri, nevjesta, baš nek si nam svarila. A umije ona, bogme, ko 
prava hanuma, eh, eh... 

— De posoli, Jusufe! 

— "Vamoder mrven tu solnicu. 

— Ha! Pametno! "Vako ćemo. Pomalo soli na svaki kraj 
tefsije. a x 
— Prikučujte se, braćo.: 

— Ama, ljudi, baš ste mi vi čudaci! Ja o Karamustafi vama 
kazujem, a vi okrenuli u kompijere... Bogami k6 da ste gladni, 
ko onaj baksuz Mujo Halvadžija sin rahmetli Mešana. 

— Ti pričaj Tifanaga, a mi ćemo jest" -— nasmija se Nezir. 

— Zar vas ne zanima? — uvrieđeno prociedi kroz usne Tifan 
i zakoluta očima po čitavoj odaji. 

— Ama kako da ne! Zaboga, pričaj. Ne slušaj ti Nezira i 
njegove akrane! 

— Dobro... Hanifina čo'eka... A liep je bio k6 zlatna jabuka 
i snažan ko dobro uhranjen vo... Njega, eto, razporili vuci, sav 
mu drob izujedali, pa mu crieva poizpadala. Spopali ga, bolan ne 
bio, sa sviju strana, njih četeres' li, petdeset li. A on sam... Piše 
u knjizi, da ih je sedam golijem rukama pobio, ama osmi njega. 
I vrieme prolazilo, a Hanifa sina rodila. Sina opet k6 zlatnu jabuku. 
Pohitjele ti seoske babe, poganice pogane, koje su ti uviek bile 
poput naše Jolduše, ja li siede lajave Batetovke, ja Šarenčeve babe 
Joke... 


— Ih, đe ih sastavi, Bog te na dobro okren'o! U gluho bilo, 
kog one na jezik uzmu... 

— Tako je, beli vallaha. 

— Eh, još tijem dodaj siedu Durmušu s planine, što "no šćeri 
znade u pohode doći... 

i — Aman! — i odajom se zatrese zdravi jedri seoski smieh. 
— Nego deder, Tifanaga, živ bio, nastavi... 

— Peke... Uzeše Hanifu na izpit. Oklen ti diete? Ti si ne- 
vjenčana! Kopile! Polja iz našeg sela! Marš!... A ona ti, jadna i 
kukavna, diete u šake, feredžu na se, pa pošla u planinu, da je 
vuci izjedu, ja međedi... Toliko je stid bilo, i žao joj bilo na 
svoje seljake. Kad je ona iz sela izkoračila, Bog dade te iz vedra 
neba grom puče, pa selo zapali i još se zemlja potrese, pa sve 
pade u džombu, čine ma čine... A Hanifa s djetetom išla, lutala 

duga tri dana i još dulje tri noći, dok ne stiže ovamo, taman izpod 
našeg Prisoja... 

— A je T ondak već bilo ovdje selo? 

— Stani, brate, sve ću ti ja izpričat, sve redom. Selo, veliš? 
Jok! Uvrh prisoja bila je samo koliba nakije seljaka odzdol iz 
okolice Pazarića, jer su vaktile stoku tuda po našim njivama na- 
pasali. Bili su tudi čajri. Žena ti se liepo skloni u tu jednu kolibu 
da prenoći, kad oko ponoći... Nu vidi, Vejsilov Garči zahrko... 
Hej ti, Mešane, Garči, ustaj! Nisi na pojati, već na sielu. E baš 
mu dobro ime skontali, Garči! Na sielu spava! 

— Zaspo bi on, Tifanaga, i u cure pod pendžerom, kakav 
je neki mlakonja. 

— Da si ti — podviknu probuđeni Mešan, kog su prozvali 
PK — da si ti ko ja vas dan radio i teglio, zaspo bi, vallaha, 
iti, 

' — Daj, Tifanaga, daj, živ bio, skrati, da nam je čut, kako 
je dalje bilo. 
. — Taman jadna žena zaspa, kad oko kolibe zavijaše vukovi. 


Ona ti se probudi, pa — šta će jadna? — uze učiti liepe dove iz 


Kurana, da je Bog sačuva, a on je beli kadar! Tek što je dvie 
tri dove proučila, otvore se vrata na kolibi i pred nju stade naj- 
stariji vuk. Golem, br'te, i strašan. Ama se ona ne uplaši, već 
mu progovori: »Mene proždri, mene jadnicu, samo mi diete sa- 
čuvajl« — »Nit ću tebe, ni diete«, progovori vuk insanskijem 
avazom... Što si to zin'o, Nezire? Ne vjeruješ, ha? Svoloću 
jedan! Ferfluchte huncut! Meni ne vjeruješ, da je vuk progovorio, 
a muhtaru vjeruješ, kad ti laže, da je hazreti Hrzulu progovorila 
riba, ja li Deliji, da je konj more pregazio! 

— Daj, Tifane, ne zapodiri više, neg' pričaj, dok nas nije i 
zora zatekla u tvom čardaku. Toliki ti gas izgorje. ' 

— Ne žali ti moga gasa! Dok je meni mojije' liepi' ruku, 
kojima ovakovim ešecima, ko ti što si, zube vadim... ama da 
svršim. Vuk je progovorio i rekao ženi, da on znade, kakvog 
je ona junaka rodila. I vuk ondaka opet liepo ode... i sav čopor 
za njim. Ne mogu vam duljiti, ama smislite sami, koliko se je 
jadna Hanifa napatila, dok je diete odgojila do sedme godine. 
Sve sama u kolibi. Ona prva počela ovdje i kopat i orat. Seljani 
joj iz drugih sela plug i sjeme dali. I konje i halat. Pa se i preudala 
za nekog od Šehića, od moje loze. Mi smo ti najstariji Lokljani, 
puno stariji u ovom mjestu od samih Hodžića. 

— E, to ti beli ne vjerujem, Tifane — upade mu u rieč Feizo 
Hodžić. — Dok je rahmetli dedo, i moj i tvoj, jer je i tvoja mati 


196 


"m 


od Hodžića, bio živ, pričao si, da je prvi Lokljanin od naše loze i 
da je tako u knjige zapisano. 

— Ti šutil... Ama nejse! Prevario sam se, ja onda, ja sad. 
Glavno sad tek dolazi! Kad je djetetu sedam ljeta bilo, naiđe kroz 
Bosnu neka golema vojska, a jedan se paša namjeri u putu i na 
kolibu Hanifinu, pa kad vidje kako je to njezino diete pametno 
i otvoreno, zapita je, bi li dala da ga on sa sobom u Stambol 
povede i na škole dade. Ona s draga srdca dade svog jedinca, 
samo nek se nauči čemu. I, braćo, nakon dva'es' godin'... to ti 


 diete pašaluk steče. Najveći vezir sultanov postade. Ime mu znate 


svi: Karamustafa paša — Lokljanin! Eno gori pod Bjelašnicom 
njegovih čajra. Karamustafini čajri. A _on ti je pod Beč dolazio 
i svojom sabljom čejrek čitava dunjaluka osvojio. 

Eto takav čovjek, takav junak, takav veliki vezir — bio je po 
pričanju Tifanovu prvi Lokljanin, i odtud je to selo pribrano i 
»estra«. 

Zar je onda čudo, da su svi Lokljani ponosni na svoje u tri 
verzije najpribranije selo Bosne ponosne? Svi Lokljani, pa i ne- 
sretni Mujo Halvadžija, kome je toga zimskog jutra vjetar odnio 
pola krova s kuće i srušio ga u malu avliju... 


“ 


RJEČNIK MANJE POZNATIH PROVINCIALIZAMA I TURCIZAMA 


akran = vršnjak; belli = zaista, odista; berićet = blagoslov; berićesuz 
= netko, tko je bez blagoslova; bismille = početak muslimanske molitve; 
brema = drvena kačica za nošenje vode; bošča = marama; butum = sve, 
sav (u cielosti); ćitab = knjiga; čajr = livada, pašnjak; čejrek = četvr- 
tina; čina ma čine = nepovrat, u bezdan; dova = molitva; dunjaluk = 
sviet; Čerdek = ložnica u prvoj bračnoj noći; džellešanuhu = sveti, 
atribut božiji; džomba = provalija; ešek = magarac; feredža = ženski 
vanjski ogrtač; fet učiniti = osvojiti; fermati (za nekoga) = mariti; gura- 
bija = sladkiš; hala = nuždnik; hak = istina; hićaja = priča; insan = 
čovjek; izpirlitati = izšarati vez; muhtar = seoski starješina; musafir = 
gost; naluna = drvena obuća; sedžđa = klečanje pri muslimanskoj mo- 
litvi; šućur = hvala; fefter = protokol, trg. knjiga; uferčiti = uočiti, 
zapaziti; ušćaviti se = usmrdjeti se; varićak = drvena posuda za mjerenje 
žita; vallaha = bogami, 

Dr. ANTE BULJAN, SARAJEVO 


SJEĆANJE NA DRA. JOSIPA ŠTADLERA 


Nisam se nadao, da će mene zapasti zadaća, da u »Hrvat- 
skom Kolu« spomenem ovaj za Bosnu i cielu Hrvatsku znameniti 
god. Da je preda mnom više dana, moglo bi se posegnuti za još 
neizcrpljenim izvorom, njegovim privatnim. listovima — golem 
broj i posao od nekoliko mjeseci —, pa bi se otvorio jasniji po- 
gled na duh, značaj i rad velikoga nadbiskupa. Ovom zgodoin eto 
samo spomenuh ovo poviestno blago, da znade za njega tko osjeti 
poziv da ga prouči. 

O njegovu životu i radu navodim ovdje najglavnije podatke, 
jer se o jednom i o drugom više puta pisalo: 

Rođen u Brodu 24. siečnja 1843. bio je već u dvanaestoj go- 
dini sirotče bez otca i matere i predan obitelji Oršića. Odatle je 
kroz sirotišta u Požegi i u Zagrebu došao u sjemenište, a iza 
gimnazije poslan u Germanik. 1868. postao je u Rimu svećenik, 
1870. vratio se kao doktor filozofije i teologije u Zagreb, gdje 
je ostao do 1882. kao prefekt, pa kao gimnazijski vjeroučitelj, 
profesor filozofije i teologije u sjemeništu, a onda u sveučilištu. 


20. studenoga posvećen je u Rimu za biskupa, 14. siečnja 
1882. stigao je kao nadbiskup u Sarajevo. 


. Kad se pomisli na ogromni rad druge vrste i na kratkoću 
vremena, koje mu je ostajalo od tih posala, mora se njegov knji- 
ževni rad nazvati obilnim. Već u Zagrebu odmah je pokrenuo 
»Glasnik: Sv. Josipa«, preveo Logiku od Tongiorgija,  Bolanovo 
djelo »Kat. crkva i Slaveni«, izdao više latinskih bogoslovskih 
traktata i surađivao u »Katoličkom Listu« i »Hrvatskom Učitelju«. 


U Sarajevu je odmah započeo malim »Glasnikom Srdca Isu- 
sova«, koji mu je bio i crkveni vjestnik. God. 1887. počela je 
izlaziti »Vrhbosna« s godišnjim njegovim okružnicama svećen- 
stvu i puku. Spremljeno je izdanje propoviedi O. Markovića, 
izdano nekoliko nabožnih knjiga, djelo »Kako treba propoviedati 
rieč božju«, prievod i tumačenje Sv. Evanđelja i napokon »Filo- 
zofija«. A 

Zaposlen od ranoga jutra do kasne večeri primanjima i dru- 
gim brigama napisao je svoja djela većim dielom radeći do iza 
ponoći, pa mu se častno može prigovoriti, što i Demostenu, da 
mu se djela čuju uljem noćne svjetiljke. 

Dr. Josip Štadler, nadbiskup vrhbosanski 

Organizirati nadbiskupiju, koja za novi hierarhički oblik nije 
imala ni ljudi, ni potrebitih zgrada, to je bila njegova najveća 
zadaća, najveća muka i najveći uspjeh. Redom niče zgrada za 
zgradom, crkva za crkvom, zavod za zavodom; nije bilo onako, 
kako su mislili neupućeni — zagrabiti iz punih blagajna, koje će 
puniti ne.znam tko —, nego uz goleme brige, tuge i strahovanja, 

oalii s nadom u pomoć Boga, koji je »davao, daje i dat će«. To je 
bila njegova nada i jakost u radu. ' 

On “podiže sjemenište u Travniku, katedralu u Sarajevu, 
crkvu Presv. Trojstva u Novom Sarajevu, crkvu Žalostne Gospe 
kod Gradačca, bogoslovsko sjemenište s crkvom Sv. Ćirila i Me- 
toda u Sarajevu, zavode za siromašnu djecu »Betlehem« i »Egipat« 
u Sarajevu; osnova novu družbu, koja će se brinuti za sirotčad --. 
Služavke Maloga Isusa, i pobrinu se za uzdržavanje djece i sestara 
gospodarskim kućama i zemljištima: »Dolorosa« kod Gradačca, 
»Mladice« kod Sarajeva, »Vitez« kod Travnika. Za nadbiskupiju 
ostavi on zemljište »Sv. Filomena« i Kornice u Posavini s više 
od 1000 jutara dobre zemlje. Da osigura sjemeništa i odplati 
dugove, nakupova u Sarajevu oko 15 zgrada. Da nije pri koncu 
svjetskoga rata nasrnula potreba, da se neke od tih zgrada na 
brzu ruku prodaju, stanje bi nadbiskupije bilo vrlo povoljno; ali 
i tako su sjemeništa i sirotišta ostala bez duga, još nekoliko 
zgrada na životu, a liepo posavsko zemljište vazda utočište nad- 
biskupiji, kad je pritisne nevolja. 


Što spomenuh, nije još ni izdaleka sve, što je snovao podu- . 


zetni Štadlerov duh. Zajednički dom za kanonike vrhbosanske 
i drugi za sarajevske vjeroučitelje ostvareni su. Još mu je bio na 
pameti Dom za služavke, za radnice, za mladež, za šegrte i t. d. 
Još posljednje godine svoga života poslao je podpisanoga u Beč, 
da ugovara sa Salezijancima, i već im bio odredio sadašnji Kate- 
hetski Dom, ali je rat pomeo njegove osnove i, ja mislim, skratio 
njegove dane. Umro je zabrinut za nadbiskupiju Vrhbosansku, 
za Bosnu, za Hrvatsku. 

Ne poznajem pokojnoga nadbiskupa kao povjestničar, koji 
bi proučavao njegov život i iztraživao početke s njime i poticala 
njegovim djelima, ali njegov duh poznajem kao i svi, koji su s 
njime dulje vremena obćili: bio je otvorena slika, na kojoj su svi 
lako mogli vidjeti crte značaja, radinosti, najdublje vjere, pobož- 
nosti, izvanredne ljubavi prema sirotinji, veledušnosti, samozataje, 
koja nije tražila sebe. I ako se gdje prevario u ocjeni ljudi, i ako 
je posegnuo za djelima, koja su bila neostvariva: za svim tim 

stajala je vrlina, koja ga još više prodičuje. Kad je vjerovao 
ljudima, mislio je, da su svi pošteni kao on; kad je popustio, raz- 
log je bila poslušnost; kad je pokušao nemoguće, to je bio znak 
njegova golemog pouzdanja u Boga — a i sam je znao, da Bog 
rado ljudske osnove svodi na svoje mjere. Bez te religiozne 
dubine i katoličkih motiva čovjek Štadlera ne može ni razumjeti. 
Kad na ovom mjestu upitam o tome velesvećeniku, kakav je 
bio sin svoga naroda, odgovaraju nam protivnici, koji mu pri- 
znaju hrvatski rad, promišljenom podvalom, da je on hrvatstvo 
uveo u Bosnu. Budio, gdje je bilo udriemalo i nesviestno, jest. 
To je bila svrha njegova »Hrvatskoga Dnevnika«, to poticanje na 
hrvatski rad svojih kanonika i svećenstva, hrvatski razgovori 1 
govori svakom prigodom, pa i one pjesme, kad bi on — a to je 
rado i često radio — došao, da se pomladi među svojim mladim 
svećenstvom, a njemu da dade tvrdine svoga značaja. 


Diplomatske spletke i nepravde oko rimskoga hrvatskoga 
zavoda Sv. Jeronima nisu mu dale mira, pa me je 1908. poslao: 
u Rim s namjerom, da se tamo otvori hrvatski zavod. »Najmite«, 
reče, »kakvu kuću i saberite se hrvatski studenti u njoj i nazo- 
vite.je hrvatskim zavodom Sv. Jeronima; a doći će kasnije vrie- 
me, da prieđete u sam naš zavod.« Djelo se nije moglo izvesti, 
jer nije bilo zdogovora među biskupima, koji su u Rim slali svoje 
svećenike. — Poznato je i njegovo oduševljenje .za glagolicu; 
uztegao se je radi posluha. 

Razvikana je i glasovita bila u ono vrieme Štadlerova »pro- 
paganda« među muslimanima. A sva je istina o toj propagandi u 
tome, da je primao one, koji su se dragovoljno javili, jednako, 


kako su nekatolici u većem broju primali one, koji su htjeli 


ostaviti katoličku crkvu. I ništa više. A da je tim prigodama došlo 
do onakve graje, kriva je dobro smišljena i izdaleka — sve do 
danas — spremljena politička promičba. Istina je i to, da se ni 
nadbiskup ni katolici s njime nisu nikada bunili, kad bi tko odpao, 
jer je htio. Još se i danas događa, da te tko pozove na prielaz u 
njegov zakon, misleći, da time vrši svoju vjersku dužnost. Mi 
se ne bunimo, dapače mu ni ne zamjeravamo, ako je uvjeren, da 
pravo vjeruje... 


Manje od drugih pokušaja, da ga maknu s njegova mjesta — 
dokaz, da je protivnicima smetao — poznat je onaj iz 1908., kađ 
je i mene iznenadio pozivom, da ga pratim u Đakovo, kamo su 
ga htjeli premjestiti: »Vi i onako sve znadete, a drugomu ne treba 

da tumačim«, reče mi u srpnju one godine. Hoteći naime osigurati 
ono, što je u Bosni započeo, pristao je na tu promjenu, radi Bosne 
htio je ostaviti Bosnu, pa joj s drugoga mjesta pomagati. Kad 
sam ga upitao, kad će to biti, reče, da se sprema za jedno dva 
mjeseca. Ali od toga ne bi ništa, a uzrok je bio, kako mi kazaše, 
jer nije htio podpisati, da se ne će baviti radom za hrvatstvo. 


On je zaista sviestno i otvoreno mogao reći govoreći o Bosni 
i svojoj nadbiskupiji: »Imat ćete iza mene i boljih i učenijih i 
pobožnijih nadbiskupa, ali ne ćete imati ni jednoga, koji bi vas 
više ljubio nego ja.« 

Moglo bi se nad njegovim životom i radom učiniti još dosta 
refleksija, ali to nije zadaća ovakve kratke uspomene, već posao 
životopisca na osnovi dokumenata. A ja ću, da na inrtvačku 
pokojnikovu masku bacim makar koji trzaj ugasnuloga života, 
donieti nekoliko crtica. I one bi se mogle umnožiti, da dopušta 
obseg ovih redaka. 

Pristupačan: 

— Kad nadbiskup prima posjete? — pita netko. 

— Od osam ujutro do osam navečer. 

— Zbilja? 

— Jest. Ako treba, i kasnije! 

A to je bilo bez čekanja i bez ceremonije. Jednu ceremoniju 
— počitanja, propisala bi svakomu odmah njegova i častna i lju- 
bezna pojava. ' 

Koliko sam puta bio pri njegovim posjetima svećenstvu — 
a to je on rado činio. Koje li očinske blizine, kojega li opet 
ugleda, kad bi se javio i progovorio! 

Blag: 

Zametnuo se za stolom razgovor, živ, sve življi, razprava. 
Nismo se podudarali u mislima. Toga on međutim ni ne traži. 
Nego se meni učinilo, da sam u tonu prekoračio mjeru. 

— Oprostite, presvietli, — velim ja kasnije u sobi — moj 
način nije bio umjestan. 

— Ne bojte se, ja poznavajući sebe lako razumijem vas! — 
Tako me je ukorio. 

Ipak se umije i osvetiti. Nije besjedom. Ne čuh nikada, da 
je komu spomenuo uvredu, da ga je sjetio rane. Ali sam gledao i 
vidio, kako je s njime još ljubezniji nego prije, kako ga zove i 
sili, da mu bude gost, da kod njega ostane, noći, da bude dugo, 
dugo. 

Ali, kad se radilo o čemu, što nije bila njegova osoba, nego 


propis, stega, tu se javio zaštitnik zakona i na licu ugled, koji ne 


zna šale. 


Poštenjak: a 

— Doznao sam, preuzvišeni, da Vas onaj ... vara i raznosi 
po noći stvari. 

— Kako to možete govoriti? A kleveta? ... 

Nije bila kleveta, nego istina, koja se je naskoro očitovala 
A ja sam se uza sve to divio čovjeku, koji je mislio, da je svačija 
besjeda sigurna kao njegova. 

Prijatelj sirota: 

— Tajniče, zajmite mi, molim vas, krunu, deset novčića.. 
Nemam, brate! 

A to je bilo više puta odmah iza prvoga, a siromaci stajali 
pred njegovim vratima ili ga sreli na njegovim svagdanjim šetnji- 
cama. Kud su se brže bili djeli novci, to bi znale kazati sirote u 
njegovu »Betlehemu« i »Egiptu«, a već na dan plaće sirotinja, 
kojoj je tajnik pred vratima stalno davao obilnu njegovu pomoć; 
a i nepoznati prosjaci i unesrećenici, kojima je olakšavao breme, 
da otežča svoje. 

— Presvietli, vi često dajete i veće podpore i nevriednim 
ljudima! 

— Bolje je pomoći desetorici nevriednih, nego odbiti jednoga 
pravoga siromaha, kojega držimo nevriednim! 

Odievao je gole, a sam nosio odielo stoput zakrpljeno. Upravo 
tako. 


Obziran: 

Kad je nadbiskupija bila novčano u najozbiljnijem stanju, 
mogao ju je spasiti u jedan čas žrtvovavši samo jednu osobu. Ra- 
dije je dalje trpio, ne spavao, plakao... 

Da! Vidio sam ga, kako u svojim tjeskobama plače. Nije 
jedanput. Odmah iza toga bio jednom svečani objed. Nitko nije 
opazio njegovih duševnih muka. Isti posmieh, isto ljubezno 
rukovanje, isti humor, koji veseli čitav stol. 

— A kako možete — pitam kasnije — onako brzo sakriti 
žalost i biti veseli? 

— Brate moj, zar nije dosta, što se ja mučim, već da i dru- 
gima mutim veselje? ' 

Stoga pitaj, kadgod hoćeš, kako je, — i vazda čuješ odgo- 
vor: Izvrstno! 

Ne, nije tako uviek! Vidio sam ga jednom za stolom tužna, 
zamišljena pred obiljem gostiju. — Šta li je to? — Brzo vidjesmo, 
da ga mori briga za Crkvu i njegovu dragu Hrvatsku. Nije se 
radilo o njegovoj osobi. 

Pouzdan: 

Treba ovo kupiti, ovo sagraditi, ono nadograditi. ono osno- 
vati... Vazda novo, vazda drugo, a novčano stanje jednako 
jadno. . 

Vidio tu smionost jedan prijatelj. pa će: »Ali, preuzvišeni, 
da to nije previše? Toliko misli i osnova, a financije... « 

— Evo ti ga! A zar, brate moj, ne govorimo svaki dan u misi 
i u časoslovu: Adjutorium nostrum in nomine Domini, qui fecit 
coelum et terram? Jesi | čuo, brate moj: koji je stvorio nebo i 
zemlju? A to, što mi snujemo, to su sitnice, pa da toga ne može 
učiniti, koji je stvorio nebo i zemlju? 

Tvrd: 

Težka afera radi jedne konverzije. Nadbiskupu dođe jedan 
barun i zaprieti mu zatvorom — u Zenici. 

— Sila vam je u rukama, možete. Ali upamtite, da će mene 
moji svećenici slušati i kad budem u kaznionici; ja ću i iz zatvora 
izvršivati jurisdikciju nad svojom nadbiskupijom. 

Od onda nije bilo prietnja, nego novčana kazna, njemu veća, 
tajniku manja, jer je bio »na prekršaj zaveden«. Ali je došla 
kazna i na kaznioce... 

Mislio je jedan hrvatski političar, da će »Bosna biti mirna«, 
ako se makne nadbiskup iz Sarajeva. Stoga će diplomacija izpo- 
slovati, da on postane kardinal u rimskoj Kuriji. U to ime dođe 
nadbiskupu jedan gospodin i stane mu dokazivati, kako bi za 
Hrvate bilo dobro, da imaju u Rimu jednoga svoga kardinala. Sve 
će se brzo urediti, samo treba da on pristane... 

— Kad već na silu hoće, da budem kardinal, dobro, neka bude: 
ali bi taj kardinal do smrti ostao u Bosni. 

I šaljiv: 

— Kako možete — pita ga netko, — kako možete spavati kraj 
tolikih dugova? 

— Pitaj, brate, radije, kako mogu spavati moji vjerovnici! 


Ili ovako: »Sad barem imademo, preuzvišeni, i hrvatsku filo- 
zofiju«, veli netko hvaleći nadbiskupovo djelo. 
— Da, čitamo je, ja, slagar i korektor. 

Kad je obolio od zadnje bolesti, a ona je bila i posljedica 
prijašnje, koju je prebolio iza svoga puta u Zvornik, na mjesto 
strašne poplave Drine, velim mu ja jednom zgodom: »Vi bolujete 
i radi svojih soba; one su najgore u kući. Sve se dade dobro ure- 
diti: tajnikove su sobe mnogo bolje. Nemojte se začuditi, kad na 
povratku nađete tajnika na drugome mjestu, a u njegovim sobama 
svoje stvari.« , ' 

— Toga da niste uradili; vi ostanite, gdje ste, a ja ću, gdje 
jesam. 

Bolest jača, sve nas strah hvata. Misleći, šta se može dogoditi, 
velim mu potiho: 

— Preuzvišeni, u vašem životu ima znamenitih događaja za 
poviest naše nadbiskupije. Šteta je, ako se to ne sačuva... 

— Neka sve to legne sa mnom u grob! 


To se je dogodilo dne 8. prosinca 1918. Vrhbosna je osirotjela, 
a danas ga se zahvalno sjeća. 


205 








MIRKO MATIJEVIĆ, ZAGREB 


Dr. FRANJO FANCEV 
(24. LX. 1882. — 31. III. 1943.) 





Dne 28. svibnja 1942. posjetio sam u Hrva j iji i 
umjetnosti pok. dra. Franju Fanceva. Na moj DE odi 
kako mu. je, odgovorio je gledajući me svojim sitnim već upalim i Šaoim 
renim očima, da mu je veoma slabo. Sjeo sam na stolicu najbližu njegovoj 
jer je vrlo tiho i lagano govorio, kao što je težko i nesigurno dodan T žio 
se na neuralgiju i na obću klonulost tiela, a opažalo se na njemu ii 

položenje i nezadovoljstvo kao posljedica bolesti. Brzo sam sveo razgovor 
na stvar, zbog koje sam i došao k njemu. Predočio sam mu potrebu izda- 
vanja hrvatskih pisaca za školske potrebe. Pristao je na suradnju, čim 
mu vrieme i zdravlje dopuste, i obećao, da će prirediti Splićanina Marka 
Marulića i začinavačko razdoblje. Iza svršenog dogovora htio sam se 
oprostiti i otići, ali me je zadržao u razgovoru. Dotakao se uz ostalo i 
nekih knjiga. Bio je ozlojeđen i osobno povrieđen. Silno se uzrujavao. 
Njegova je osjetljivost bolno proživljavala kojekakve pojave i neprilike. 
Tada sam već slutio veliki gubitak, koji će nas zadesiti njegovom brzom 
smrću. Bio sam sviestan, da u njemu gubimo ne samo preporoditelja 
hrvatske književne historiografije i jednoga od najvećih hrvatskih inte- 
lektualaca, već i jakog kulturnog i narodnog ideologa. Moji dojmovi o 
njegovu zdravlju bili su vrlo pesimistički. Poslije ovoga susreta očekivao 
sam najgore. Zato sam, htijući preteći i smrt, već 3. lipnja 1942. sastavio 
dopis, koji mu je upućen od strane Hrvatske državne tiskare. Glavni dio 
toga dopisa iznosimo ovdje: 

»Nakladnom je odjelu Hrvatske državne tiskare čast zamoliti Vas, 
da biste napisali za obće narodne i školske potrebe poviest hrvatske 
književnosti od prvih početaka naše pismenosti do ostvarenja hrvatskoga 
narodnog preporoda, dotično do onoga vremena, o kojemu bismo se naknad- 
no dogovorili u slučaju prihvata naše ponude. Osim obće potrebe za dobrim 
pregledom poviesti hrvatske književnosti, koju potrebu i Vi svakako 
najbolje osjećate, ima mnogo i drugih razloga, koji traže, da baš Vas 
zamolimo za izvršenje toga odgovornog i važnog posla. Jasno je, da danas 
nemamo stručno i kritički napisane poviesti hrvatske književnosti, a taj 
posao mora netko izvršiti. Ako Vi to ne izvršite, kao najpozvaniji, onda 
će to učiniti netko, tko tome nije dorastao; i imat ćemo, kao i do sada, 
knjiga o hrvatskoj književnosti, ali prave i podpune poviesti hrvatske 
književnosti u njima ne će biti. : 

Nakon Vaših. brojnih radova hrvatska književnost danas izgleda 
mnogo bogatija i drugčija, nego što su je prikazivali i nego što je pri- 
kazuju mnogi književni povjestničari, koji su ili nesposobni da shvate 
obseg i značenje Vašega rada, ili radi površnog poznavanja hrvatske knji- 
ževne historiografije ne znaju to provesti u knjizi. Gotovo sve naše 
književno-poviestne knjige posljednjih desetljeća pišu se po uobičajenom 
sustavu stranih ili domaćih zastarjelih i loših uzoraka bez obzira, da li za 
to ima opravdanja ili nema. Kada bi postojala bar jedna dobra i podpuna 
poviest hrvatske književnosti usklađena s današnjim stanjem i napredkom 
književne historiografije, uvjereni smo, da bi sve nove knjige o hrvatskoj 
književnosti u osnovi bile dobre. Čvrste temelje tome možete postaviti 
jedino Vi, koji ste jedini samostalno proučili svu građu o hrvatskoj 
književnosti. Stoga Vam ne će biti težko napisati sustavnu i podpunu 
poviest hrvatske književnosti. A kulturni i narodni razlozi zahtievaju, da 
već jednom dobijemo takvu knjigu.« 

Nekoliko dana iza primitka ovoga pisma izjavio mi jeu Akademijskoj 
knjižnici, da ponudu prihvaća i da će početi s radom nakon povratka 

s liečenja. Kasnije sam bio obaviešten i od drugih, da se je veselio i poslu 
i ponudi za izdavanje. Ali, nažalost, daljnji razvoj njegove bolesti razbio 
je naše nade, a njega spriečio, da nam dade cjelovitu poviest starije 
hrvatske književnosti sazidanu na obilnoj građi, koju je sam dugi niz 
godina marljivo sabirao, objavljivao, obrađivao i revidirao. Ovdje smo 
iznieli svoje posljednje dodire s pok. Fancevom, jer smo uvjereni, da je 
i njegov posljednji članak »Poviestni razvoj hrvatske književnosti od 
X. stoljeća do 1832.«, koji je napisao za zbornik »Naša Domovina«, u svezi 
s njegovim pripremanjem sintetičkoga prikaza starije hrvatske kn jiževnosti 
kao cjeline. 
i * 


Misleći na preranu smrt pok. dra. Franje Fanceva, redovitoga 
profesora starije hrvatske književnosti na filozofskom fakultetu 
Hrvatskog sveučilišta, člana i gospodarskog tajnika Hrvatske 
akademije znanosti i umjetnosti, bivšega predsjednika Družtva 
hrvatskih književnika i t. d., nehotice nam se nameću rieči, kojima 
Je on započeo svoj članak o zaslužnom hrvatskom književnom 
povjestničaru Ivanu Milčetiću; »Prebirući požutjele starodrevne 
pergamene i papire i odgonetajući njihove izbliedjele vrste težko 
čitke glagoljice Ivan Milčetić je već godinama lagano trnuo svietlo 
svojih očiju, da zadovolji nikad neutrudivu ruku, koja nam je 
htjela opisati i objaviti svu baštinu naše slavne glagoljske proš- 
losti. Radine mu ruke slabo su marile za patnju očiju, kojih je 
svietlo u posljednjim godinama njegova života iz dana u dan sve 
više tamnilo i gasnulo... I dok se zaklopljene oči Ivana Milčetića 
sada spokojno odmaraju, mi se tužimo na smrt, što je izbila pero 
iz ruke ovoga našega veterana, koji je, davši nam vrlo mnogo, 
htio i mogao nam dati još i više«. (Uspomeni Ivana Milčetića, 
Riječ, Zagreb, god. 1922./III. br. 82.). Međutim, koliko god je 
iskren i velik dojam ovih rieči, one ipak ostavljaju prebliedu sliku, 
kad se u uzporedbi prenesu na pok. dra. Fanceva s obzirom na 
već postignute uspjehe i rezultate njegove neumorne radinosti. 

Životni put dra. Fanceva kreće se još od rane mladosti na 
određenu stranu, a dolazkom u Sveučilištnu knjižnicu u 26. godini 
života dan je tomu putu konačni pravac: Po svojim nastojanjima 
dr. Fancev pripada onome vriednom hrvatskom pokoljenju, koje 
je posvećivalo veliku brigu vlastitoj intelektualnoj naobrazbi, da 
bi se tako spremilo za odgovorni rad. Svome je zadatku pristupio 
pun duševne i tjelesne snage, a sveučilištna knjižnica mu je omo- 
gućila ostvarivanje znanstvenih težnja. Stoga joj se je kasnije za 
sva dobra, koja mu je pružila, velikodušno odužio temeljitom 
studijom o njoj samoj. (Sveučilištna knjižnica, Spomenica akade- 
mičkog senata, Zagreb 1925.). 

Strogo znanstveni rad započeo je razpravama iz prošlosti 
hrvatskog jezika u Jagićevu »Archivu« (od god. 1907. dalje): To 
su prve naše dialektoložke razprave pisane u duhu modernog 
dialektoložkog iztraživanja. Izučavanje jezične prošlosti nametnulo 
mu je studij hrvatske književne prošlosti, i tu je pravo težište 
cjelokupnog njegova rada. U jednoj polemici s pok. Vednikom 
iztiče sam za sebe, da je osobno »više naklonjen lingvistici i filo- 
logiji uobće« nego književnoj historiografiji, ali ga ova »neugarena 
ledina« zove, da je obradi i zasije. Još zarana proučava najteža 
književna pitanja. Međutim njegova svestrana i osobito plodna 
djelatnost na izučavanju starije hrvatske književnosti razvija se 
zapravo tek odkad je postao sveučilištnim profesorom (god. 1926.) 
pa do smrti. U spomenutom popisu (»Časopis za hrvatsku poviest«) 
broj navedenih njegovih tiskanih razprava i članaka iznosi 142. 
Ali vriednost i značenje Fancevljeva djela nije samo u izvanrednoj 
plodnosti njegova rada i mnogobrojnosti objavljenih radnja, već 
se očituje u objašnjenju i rješenju težkih i zamršenih pitanja 
postanka, obsega, organskog razvoja, vlastitog stvaralačtva, stru- 
janja i međusobnih utjecaja u starijoj hrvatskoj književnosti. On 
je razbio dotadašnja gledanja na cjelovitu našu stariju književnost 
kao na sklop tobožnjih zasebnih pokrajinskih književnosti te uzpo- 
stavio podpuni kontinuitet i dokazao unutarnje jedinstvo starije 
hrvatske književnosti. 

Podpun prikaz književno-poviestnog rada dra. Fanceva zahtie- 
vao bi, da se dade izcrpljiva slika svega, što je on objavio ili na 
svojim predavanjima rekao. Zaustavit ćemo se međutim u ovom 
obćenitom pregledu tek na nekim razdobljima i činjenicama, oko 
kojih se kreću sva druga važnija pitanja hrvatske historiografije. 

Područje njegova djelovanja najviše se, uglavnom, vremenski 


.i obsegom očituje u proučavanju kulturne i književne prošlosti 


kajkavskih Hrvata, zatim u širokom i temeljitom zahvatu čitave 
naše srednjevjekovne književnosti, njezinih tiesnih dodira i sveza 
s novovjekom umjetničkom književnosti i napokon obuhvaća raz- 
doblje našeg narodnog preporoda u cjelini. Sam je pak u jednom 
svome polemičkom članku svoju djelatnost prikazao ovako: »U 
svojim revizionističkim člancima iz posljednjih godina ja sam već 
iztriebio vrlo velik broj ludorija, kojima su se kao istinama služili 
i dobronamjerni pisci u prikazivanju hrvatske kulturne i književne 
prošlosti. Za srednji viek, kojemu se priznavala samo glagoljaška 
književnost, uzkrisio sam iz zaboravljenih papira književnost u 
Prozi i stihovima, koja je u divnom jedinstvu obuhvatala hrvatski 
narod svih strana i svih govora. Pokazao sam dalje, da je hrvatska 

književnost srednjega vieka prošla u renesansni novi viek u 
tiesnom organičkom razvoju. Iz geneze Hrvatskoga preporoda 
uklonio sam import laži, pokazavši da oni, koji su ga uistinu izgra- 
dili, za svoju ulogu nisu bili odgajani od tuđinaca, kako se to prije 
bubnjalo, već od naših starih pokoljenja, koja su se nosila istim 
idealima i težnjama, kojim poslije njih i pokoljenje samih prepo- 
roditelja. Od ludorija očistio sam biografiju Antuna Mihanovića, 
Janka Draškovića; u redove izgrađivača Hrvatskoga preporoda 
uveo sam sama domaća imena...« (Povodom knjižice »Flacius« od 
Mije Mirkovića. — Hrvatski Dnevnik, 1938. br. 743.). 


Dr. Fancev je pokazao, da je naša starija književnost svojim 
postankom, razvitkom i plodovima na cjelokupnom narodnom i 
poviestnom području još od najdavnijih vremena duhovno najuže 
povezana, cjelovita i jedinstvena po izvorima i sadržaju. Za nju 
priznaje jednu jedinu i zajedničku baštinu — Ćirilo-Metodovu — 
premda se je služila trovrstnim pismom i javljala se u različnim 
krajevima u više narječja i u različnim oblicima. S ove osnovice 
on promatra našu stariju književnost i toj temeljnoj misli ostaje 
dosljedan, dok svako drugačije gledanje pobija kao neosnovano. 
Hrvati svih krajeva i narječja stvarali su i izgrađivali svoju knji- 
ževnost na istoj baštini. »Samo je hrvatska glagoljska književnost, 
uza sve svoje nedaće starijih i novijih datuma, onaj izvor i zdenac, 
iz kojega su se napajala ne samo pokoljenja samih glagoljaša, već 
i pokoljenja po imenima nepoznatih nam stvaralaca hrvatske 
narodne književnosti i ciele dalmatinske Hrvatske sa Zadrom, 
Splitom i Dubrovnikom na čelu, i Banske Hrvatske, a napajali i 
hrvatski predstavnici tiibinškog protestantskog podhvata«. (Zar 
baš nikad nismo bili kadri stvoriti nešto i vlastitom snagom? — 
Hrvatski Dnevnik, 1938. br. 951.). Tu istu misao još jasnije potvr- 
đuje riečima: »U najnovijim svojim radovima ja sam pokazao, 
da sve hrvatske pokrajinske književnosti od Istre preko Hrvatske, 
Dalmacije, Bosne, Dubrovnika, pa sve do Boke Kotorske u svojim 
biblijskim tekstovima, u svojoj crkvenoj poeziji već od drevnih 
vremena (13. do 14. vieka) vuku svoju lozu iz stare hrvatske 
glagoljaške književnosti — u najnovije vrieme ja sam pokazao; 
da je i kajkavska Hrvatska prije reformacije imala i svoju pobožnu 
pa i svjetovnu književnost«. (Koliko istine ima u prepričavanjima 
o »Hrvatskom protestantizmu«? (Epilog). — Savremenik, 1938. 
br. 7.—8.). ; 


Svojim je razpravama obuhvatio našu srednjevjekovnu knii- 
ževnost i pismenost u cjelini, bilo da je pisana glagoljskim pismom, 
hrvatskom ćirilicom — bosančicom ili latinicom. Uveo je u poviest 

hrvatske književnosti pjesničko pokoljenje začinavaca, kojih se 
postojanje potvrđuje još g. 1177. u okolici Zadra, kada su pjevane 
hrvatske pjesme na dočeku pape Aleksandra III. Pokoljenju tih 
nepoznatih začinavaca naša srednjevjekovna književnost za- 
hvaljuje svoju razgranjenu pučku crkvenu književnost, naše svje- 
tovno pučko pjesničtvo i prve primjere hrvatskog umjetničkog 
pjesničtva. Posebnu i osobitu vriednost ima onaj njegov rad, koji 
se tiče naše latinicom pisane srednjevjekovne književnosti 14. i 
15. stoljeća. Do pojave toga njegova izvrstnog i kapitalnog djela 
(Vatikanski hrvatski molitvenik) o našoj najstarijoj latiničkoj 
književnosti književni su povjestničari stvarali porazne zaključke 
o izvornosti i stvaralačkim sposobnostima hrvatskoga naroda. Za 
njih je u najboljem slučaju postojala samo ona hrvatska srednje- 
vjekovna književnost, koja je bila pisana glagoljicom. »Svi ti 
dosad spomenuti sačuvani ili bar potvrđeni spomenici hrvatske 
latiničke crkvene književnosti 14. i 15. vieka ... stoje u direktnoj 
svezi s istovrstnim tekstovima hrvatske glagoljske književnosti. 
I baš to međusobno njihovo naslanjanje, a koje je to vidnije, što 
idemo dalje unatrag, dokazuje, da su hrvatska latinička crkvena 
književnost i hrvatska glagoljska književnost uistinu jednog istog 
podrietla, a po tome da je davno prije renesanse i prije refor- 
macije obstojala jedna jedinstvena hrvatska crkvena književnost«. 
(Vatikanski hrvatski molitvenik i Dubrovački psaltir — dva lati- 
nicom pisana spomenika hrvatske proze 14. i 15. vieka. — Zagreb 
1934.). »Stara hrvatska književnost nije više isto što i hrvatska 
glagoljska književnost Hrvatskoga Primorja i Kvarnerskih otoka! 
Nije isto zato, jer je nje prije 15. stoljeća bilo u svim hrvatskim 
"pokrajinama u primorskim stranama i u Dalmaciji od Istre na 
sjeveru do Kotora i Budve na jug,.bilo je nje dalje i u Bosni, pa 
i u Posavskoj Hrvatskoj. Osim glagoljice služila se ona i ćirilicom 
(Brač, već oko 1184.) i latinicom (Zadarski dominikanci i prije 
god. 1345.), šibenski i korčulanski franjevci na početku 4. četvrti 
14. stoljeća, Dubrovnik istovremeno. Po sadržaju to nisu bili 
samo misali, brevijari i lekeionari, već i koješta drugo što su u 
srednjem vieku imale i zapadno-europske književnosti imala je 
i ona. A objelodanjivanjem starih zaboravljenih tekstova od dana 
u dan postaje ona sve zanimljivija i bogatija«. (Tri priloga za 
pPOviest starije hrvatske književnosti. — Nastavni vjestnik, 1936. 
do 1937. Knj. 45.). : 


Bogato hrvatsko crkveno pjesničtvo, koje je još prije zavr- 
šetka 15. stoljeća bilo zajednička imovina hrvatskoga naroda, a 
napose brojna naša pučka i crkvena prikazanja predstavljaju »u 

hrvatskoj književnosti pokret, koji je davno prije svih drugih 
književnih pokreta bio obuhvatio sve pokrajine i sve dialekte 
u njihovu cjelokupnom prostranstvu od Istre preko hrvatskog i 
dalmatinskog primorja i otočja do Budve u jednu jedinstvenu i 
neprekinutu književnu zajednicu«. (Hrvatska crkvena prikazanja. 
.— Narodna Starina, 1932. Knj. 11.). Dosadašnji književni povjest- 
ničari pokazujući u svom zanimanju za našu srednjevjekovnu 
književnost veliki mar upravo za crkvena prikazanja određivali 
su im postanak, razširenost i utjecaje. Međutim se je rad tih ljudi 
redovito osnivao na krivim predpostavkama, i tek je dr. Fancev 
svojim studijama zasnovanim na mnogo široj podlozi konačno i 
crkvenim prikazanjima odredio mjesto i vrieme postanka, njihovo 
podrietlo i utjecaje i utvrdio obseg i razširenost po svim hrvatskim 
krajevima. 

Marljivo i sustavno iztraživanje građe o našoj srednjevjekov- 
noj književnoj prošlosti dovelo ga je i do proučavanja hrvatskoga 
svjetovnog pučkog pjesničtva. Oduševljeni zanos hrvatskog huma- 
niste Šibenčanina Jurja Šižgorića za ovu vrstu našeg vlastitog 
pučkog stvaranja, koje je on 1487. uzpoređivao s najvrjednijim 
staroklasičnim umotvorinama, našao je odjeka iu duši dra. Fanceva, 
koji je i u izučavanju te grane naše slavne starije književnosti 
dao vrlo koristnih priloga. 

Uz bogatstvo novih gledanja i značajnog proširenja vrsta i 
obsega naše ukupne srednjevjekovne književnosti dr. Fancev je 
samostalno objasnio i rađanje — početke hrvatskog umjetničkog 
pjesničtva, te prikazao odnose i sveze našeg umjetničkog pjes- 
ničtva sa starim hrvatskim pjesničtvom. Poznato je, koliko je 
bilo tvrdnja prije ovih njegovih radova i kakvih mišljenja o 
postanku hrvatskog umjetničkog pjesničtva. Dr. Fancev je prouča- 
vanjem sačuvanih pjesama, dialoga, dielova i odlomaka, pokazao, 
da je već rano u 14. i 15. stoljeću uz pučko pjesničtvo postojalo i 
začinavačko umjetničko pjesničtvo. Studijama o Maruliću i pjesni- 
cima umjetnicima s kraja 15. i početka 16. stoljeća utvrdio je na 
osnovi izgrađenosti i jedinstva pjesničkog jezika i versifikacije, 
da je Marulić kao hrvatski književnik skupa s drugim tadašnjim 
našim pjesnicima naših književnih sredina nastavio pjesnički rad 
onih mnogih po imenu nepoznatih začinavaca 14. i 15. stoljeća, 
o kojima i sam Marulić govori u svome djelu. Da nije bilo te 
bogate stare predaje u pjesničtvu pučko-pobožnom i pučko- 
svjetovnom, ne bi ni Marulić ni njegovi suvremenici mogli imati 
tako izgrađen i prikladan jezik i stih, poglavito onaj dvostruko 
rimovani dvanaesterački distih. »Marulićeva hrvatska književna 

djelatnost organički se naslanja na hrvatsku sredovječnu knji- 
ževnost uobće... Marulić predstavlja i prielaz i most iz naše 
sredovječne u našu novovjeku renesansnu književnost. Samo to 
su činjenice i samo u tome ima logičke povezanosti svih književnih 
centara hrvatske renesansne književnosti u jednu jedinstvenu 
zajedničku«..., koja je »po odjeći, kojom se odievala, po izra- 
žajnim sredstvima, po stihu i po pjesničkom jeziku na cjelokupnom 
hrvatskom prostranstvu bila baš tako jedinstvena, kako je u svim 
svojim vrstama a naročito u crkvenoj poeziji i crkvenoj drami pri 
svom završetku bila jedinstvena i hrvatska sredovječna knji- 
ževnost«. (Starija hrvatska književnost u današnjim  srednjo- 
školskim udžbenicima. — Hrvatska Revija, 1937. br. 11.). 


Dr. Fancev u svim svojim znanstvenim radovima stalno i 
uporno ukazuje na samostalnost i izvornost hrvatskog stvaralačkog 
duha u starijoj našoj književnosti. Njega je ta stvarna i duboka 
sraslost s hrvatskim narodnim duhom učinila najhrvatskijim knji- 
ževnim povjestničarom. Do njegova zahvata u mutno i neiztraženo 
doba naše stare i starije književnosti pisalo se je o tom razdoblju 
svakako. Njegovim je radom međutim ne samo hrvatska historio- 
grafija znatno obogaćena, već je i dokazano jedinstvo čitave naše 
srednjevjekovne književnosti i zatrpana ona neshvatljiva i prije 
neiztražena praznina, što je dielila našu srednjevjekovnu od 
umjetničke književnosti, u kojoj se javljaju Marko Marulić, Džore 
Držić i Šiško Menčetić. 

Dr. Fancev je najveći dio svoga vremena, znanja i ljubavi 
namienio izučavanju kulturnog djelovanja kajkavskih Hrvata, 
osobito u 16. i 17. stoljeću, a posežući postupno sve do prvih poče- 
taka njihove pismenosti i tragajući s uspjehom i za najmanjim 
znakom njezina postojanja. »Ja sam — kaže na jednome mjestu 
— ne po manjkavim katalozima, nego po knjigama samima od 
krova do podruma pregledao knjižno blago«. Želio je na temelju 
starije i novije građe — a ova je najvećim dielom drugima bila 
nepoznata — razsvietliti ovaj zanemareni kajkavski odsjek hrvat- 
ske književne prošlosti. U ovom se je poslu prvi put i najjasnije 
očitovala njegova odlika dubokog prodiranja u predmet i posve- 
mašnji samostalan i kritičan rad. Ta temeljitost u radu doniela 
je posljedke, koji su u posve novom svietlu prikazali kajkavsku 
književnost i opovrgli sva ona nizom godina ukorienjena stara 
mišljenja, da hrvatska kajkavska književnost ima izključivo za- 
hvaliti svoj obstanak i razvitak nekim izvanjim utjecajima. 

Nepoznavanje narodne prošlosti i nekritično povođenje za 
neprovjerenim tuđim ižvodima podržavalo je u našem javnom 

životu mišljenje o nesposobnosti samostalnog našeg stvaranja 
duhovnih dobara. U tom se je posebno nesavjestno postupalo 
s kajkavskim Hrvatima. Tvrdilo se za njih, da sva svoja kulturno- 
književna dobra, a pogotovo prve pobude za književnost 16. sto- 
ljeća imaju zahvaliti neposrednim utjecajima odnosno promicate- 
ljima reformacije. Takva i slična tvrđenja dr. Fancev je temeljito 
izpitivao, te odraze tuđih utjecaja u našem narodnom kulturnom 
životu pravilno ocienio, podvrgavajući neosnovane tvrdnje oštroj 
kritici. Književna predaja kod kajkavskih Hrvata postojala je 
davno prije reformacije, a reformacijski pokret nije postojao u 
banskoj Hrvatskoj kao kakav organizirani pokušaj, već su se 
ovdje i ondje od vremena do vremena pojavljivali pojedinačni 
pristaše reformacije. On ne dopušta postojanje ni posebne protu- 
reformacijske književnosti kod Hrvata. Postojao je u hrvatskoj 
književnosti pokret katoličke obnove s osobitim ciljevima za 
Hrvate, a glavni predstavnici i radnici u tom pokretu bili su Isu- 
sovci. Njihovu kulturnu poviest i ondašnju obćekoristnu djelatnost 
u hrvatskim krajevima obširno je prikazao dr. Fancev u nekoliko 
izcrpno pisanih razprava. 


Rodoljubivo pero Fancevljevo nije zanemarilo niti jednoga 
kulturnog pregaoca u književnoj prošlosti kajkavskih Hrvata sve 
do narodnog preporođa, radilo se o ma kom zanimanju ili druž- 
tvenom položaju. Svaka književna vrsta, školstvo i redovi, koji 
su za nj najzaslužniji, prikazani su u zasluženom svietlu u rado- 
vima dra. Fanceva. Na plodove toga svoga rada bio je ponosan. 
Sretan je bio, što mu »u traganju za duhovnim dobrima hrvatskoga 
naroda iz prošlih vremena polazi sretno za rukom odkrivati i 
zaboravljene, zabačene, pa i prezrene vrednote čisto hrvatskoga 
duha i tamo, gdje ih nitko nije ni naslućivao«. (Hrvatska dobro- 
volja i koješta drugo u brošuri Dr. Frana Ilešiča. — Hrvatski 
Dnevnik 1938. br. 711. i 712.). Stoga je s pravom u jednom članku 
mogao reći: »U prošlosti kao i u sadašnjosti, hrvatski je narod 
na svim poljima duhovnoga života stvarao i davao vlastitom tvo- 
račkom snagom kulturna dobra, kojih se ne treba ni pred kim 
stidjeti. I kao što mu ne smijemo osporavati ono, što je doista 
njegovo, tako isto ne trebamo mu podmetati ni ono, s čim nije 
imao nikakve veze«. (Zar baš nikad nismo bili kadri stvoriti nešto 
i vlastitom snagom? — Hrvatski Dnevnik 1938. br. 951.). U članku 
»Tragovima hrvatske kajkavske poezije 16. vieka« završuje svoja 
razlaganja sliedećim riečima: »A kad jedanput bude u cielosti 
uvedena u hrvatsku kajkavsku književnost još i poezija starije 
prekomurske pjesmarice, mislim, nitko više ne će pokušavati da 

dokazuje, kako hrvatska kajkavska književnost zahvaljuje svoje 
početke baš slovenačkoj i hrvatskoprotestantskoj književnosti u 
Tiibingenu, kako se to dosad bez svake veze, bez ikakih dokaza 
i kao od nekog inata činilo«. 


U daljnjem izučavanju hrvatske književnosti dr. Fancev je 
izveo podpun preokret u gledanju na hrvatska duhovno-politička 
zbivanja u razdoblju od oslobodilačkih ratova iz kraja 17. stoljeća 
do odprilike sredine 19. stoljeća, dakle u gledanju na hrvatski 


. narodni preporod, i to »preporod hrvatskog političkog, duhovnog 


i družtvenog života u svim njegovim-niansama i manifestacijama«, 
kako kaže na jednom mjestu. Uvodom i skupljenom građom o 
našem domaćem stvaranju u svojoj najmilijoj knjizi »Dokumenti 
za naše podrietlo hrvatskoga preporoda« pokazao je, da ovaj 
pokret nije puko nasljedovanje stranoga i da nije došao k nama 
jedino izvana, kako se to obično tvrdilo, već da je »produkat 
sredine, koja ga je i rodila«. Proučavajući ovo razdoblje ušao je 
u dubinu problema i pokazao autohtonost pokreta, razradio vrieme 
spremanja i pripravljanja, odredio predteče preporoda i omeđio 
ulogu svakoga preporoditelja. 

U savezu s ostalim razpravama o preporodu objasnio je, da 
su hrvatski narodni preporod i ilirski pokret 
u stvari dva različita zbivanja u poviesti hrvat- 
skog naroda. Hrvatski je narodni preporod zajedničko djelo 


“nekoliko pokoljenja i u njemu se odrazuju obće narodne težnje 


za ostvarenjem duhovnog i političkog jedinstva hrvatskog naroda 
u njegovim narodnim i poviestnim granicama. »Pored uzpostave 
integriteta hrvatskoga kraljevstva u njegovim historičkim grani- 
cama kao postojana težnja nekolikih pokoljenja hrvatskoga naroda 
izticalo se duhovno ujedinjenje u jednoj književnosti s jednim 
književnim jezikom... i za sve strane jednoličnim pravopisom... 
Kad od glavnoga, bitnoga, obćenitoga budu odvojene sporednosti, 
pojedinosti, časovite zablude, nepromišljenosti i fraze, tada će 
prije svega taj naš hrvatski preporod — a ne tek neki ,ilirski 
pokret" — biti mio i drag bez razlike svima nama, jer samo 
njegova nepristrana poviest moći će nas uvjeriti, da su u njemu 
uistinu oživotvoreni snovi i ideali, želje i zahtjevi ne ovoga ili 
onoga pojedinca, ne mladoga pokoljenja 30-tih godina 19. vieka, 
a najmanje bilo kakve sanjarije importirane u našu sredinu onim 
upravo neznatnim brojem đaka sa vanjskih sveučilišta, već oživo- 
tvorene težnje nekolikih pokoljenja cjelokupnog hrvatskog kolek- 
tiva. Ovaka poviest uvjerit će ... da je Hrvat, često i mnogo grie- 

šeći u prošlosti, kad se volio dizati pod oblake, mjesto da prije 
svega vodi računa o svojim najprečim potrebama, i u prošlosti 
u pravo vrieme i u pravi čas spoznao i potrebe prave zbilje i u! 
takvim prilikama bio sposoban iz vlastite pobude i vlastitim sna- 
gama rješavati zadatke i najtežih situacija svoga narodnoga samo- 
održanja odlučno i razborito... Prvi jaki i odlučni faktor u 
održavanju i jačanju hrvatske narodne sviesti bili su hrvatska 
književnost, hrvatska nauka, hrvatsko školstvo, ili ukratko: 


hrvatska prosvjeta uobće«. (Hrvatski preporod kao hrvatski obće 


narodni pokret. — Hrvatska Revija 1936. br. 8.). 

I Prvi se kao preporoditelj i narodni ideolog  iztiče svojim 
djelima Pavao R. Vitezović na prielazu iz 17. u 18. stoljeće. Nje- 
gova djela sadrže preporodni program u cjelini i u pojedinostima. 
Vitezovićev preporodni rad nastavljen je u toku 18. stoljeća. 
Politički položaj i odnosi s Madžarima oko god. 1790. i nekoliko 
desetljeća poslije ojačali su volju svih narodnih ljudi, čitavih 
Skupina i ustanova, da što predanije uznastoje ostvariti narodne 
ideale, kako bi sačuvali vječnom hrvatsku narodnu individualnost 
od svih opasnosti. U vremenu od 1790. do 1832. brojna djela 
i raznovrstne narodne manifestacije bile su zajednički odraz tih 
nastojanja i narodnih težnja. 

Godina 1832. čini završnu točku u ideoložkoj izgradnji, jer je 
programima Ivana Derkosa u »Genius patriae« i grofa Janka 
Draškovića u »Disertaciji« hrvatski narodni preporod idejno bio 
gotov. Mladi Ivan Derkos dao je »precizno izrađen i obilato doku- 
mentiran književni program« i »matematički točno izračunao, da 
za Hrvate raznih govora može za književni jezik doći u obzir 
samo štokavski govor« i tek će onda, kad se »svi Hrvati ujedine 
u književnom jeziku štokavskoga dialekta, osigurati egsistenciju 
književnicima, prođu književnim djelima, a jeftinu lektiru čitao- 
cima«. Politički program hrvatskoga narodnoga preporoda dobio 
je završni oblik Draškovićevom »Disertacijom« sa zahtjevom 
cjelokupnosti svih hrvatskih zemalja i ujedinjenja hrvatskoga 
naroda na narodnom i poviestnom hrvatskom području između 
Jadranskoga mora, Mure, Drave, Dunava i Drine. Kad su 
»hrvatska njiva ili upravo hrvatske duše bile 
uzorane i prigotovljene za primanje sjemena 
odnosno ideja hrvatskoga pokreta« Ljudevit je 
Gaj sa svojim ilirizmom skrenuo drugim putem. 
Razpravom »lIlirstvo u hrvatskom preporodu« pokazao je, kako 
je stotine godina ilirsko ime bilo sinonim za hrvatsko. Za Gaja 
su to dva pojma s posebnim i različitim značenjima: ime »ilirsko« 

je narodno u jugoslavenskom smislu, a ime »hrvatsko« tek je 
pokrajinsko u plemenskom značenju. Napuštanjem hrvatskog 
narodnog imena Ljudevit Gaj se je oglušio i političkom programu 


.hrvatskih preporoditelja. Ljudevitu Gaju dr. Fancev daje mnogo 


sporedniju ulogu, smatrajući ga više spretnim organizatorom, a 
ne izključivim vođom i ideologom. U tom je mnogo skloniji prepo- 
roditelju grofu Janku Draškoviću. 

Fancevljeve studije o autohtonosti hrvatskoga preporoda, koje 
su objavljene prilikom proslave stogodišnjice pokreta, izazvale su 
kod hrvatske inteligencije ne samo silan dojam nego su njegovi 
posebni pogledi i izvršili podpun preokret u gledanju na taj pokret 
uobće. Njegovo shvaćanje hrvatskog preporoda stvorilo je krug 
pristaša i protivnika. S protivnicima je vodio brojne i žestoke 
polemike, a pozadina im je obično bila političke prirode, jer je 
ovakvim učenjem i stvaranim zaključcima razbijao jugoslavensku 
ideologiju i druge strane ideologije. I to je jedan od glavnih raz- 


- loga, što su polemike o tim pitanjima bile osobito oštre., Pred- 


metom je međutim podpuno vladao i nitko mu se od protivnika 
nije mogao suprotstaviti stručnim znanjem i pobijati ga jednako 
vriednim proturazlozima. U osnovi je njegovo stanovište i pri- 
hvaćeno. Je li se koji put u kojem zaključku malo i prebacio ili 
nije, o tome će daljnja iztraživanja izreći konačan sud. Činjenica 
je pak, da su plodovi njegova rada dragocjeni za iztraživanja 
nedavne hrvatske prošlosti i plodonosni s obzirom na to, da je 
zahvatio u čitav kulturni život hrvatskog naroda onoga neizpitanog 
razdoblja. Može se prigovoriti i žestini njegovih polemika, ali se 
ne može poreći podmuklost i podlost napadača na njegov znan- 
stveni i kulturni rad, kao ni to, da je bio čvrsto uvjeren u izprav- 
nost i točnost postignutih rezultata. Stoga je svoje mišljenje i 
posebno učenje iskreno zastupao i borbeno branio. 

Svojim je spisima doista u ono mračno političko doba kod 
Svih sviestnih ljudi izazvao pravo oduševljenje i ljubav, te obnovio 
zanimanje za sva kulturna stvaranja narodnih peporoditelja, pa 
time pobudio ponos i samopouzdanje, dok je kod neprijatelja 
uzvitlao buru vike i neobuzdanih napadaja baš radi tih izrazito 
nacionalističkih odlika svoga strogo znanstvenoga rada. Koliko je . 
bilo ponosa u svakog Hrvata, kada je spoznao, da su naši pređi 
ljubomorno bdjeli nad sudbinom svoga naroda i gledali, da mu 
olakšaju stanje kod kuće i podignu ugled vani pred kulturnim 
svietom. š 

Nemoguće je poreći politički učinak njegovih studija i članaka 
o domaćem podrietlu hrvatskog narodnog preporoda. S užitkom 

su čitane njegove razprave o književnom i rodoljubivom radu 
mnogih pokoljenja našega roda iz davne i daleke prošlosti. 

U razpravi »Dubrovnik u razvitku hrvatske književnosti« 
razjasnio je ulogu Dubrovnika u kulturnom i književnom životu 
hrvatskog naroda. Ta je razprava, po našem mišljenju, njegovo 
najzrelije i najbolje djelo, koje je ujedno i najdotjeranije pisano. 


U ovoj je studiji stručno i na osobito vješt način prikazana 


duhovna povezanost Dubrovnika s ostalim hrvatskim krajevima. 
»Među svoje zahvalne nasljedovače i poklonike brojio je Dubrov- 
nik doista sve Hrvate i Dalmacije i Bosne i banske Hrvatske i 
Slavonije. Književnost Dubrovnika rođena je iz stare hrvatske 
sredovječne književnosti, s njome je ona rasla i cvala, i samo 
u njoj i prije 19. vieka doživjela je svoj uspjeh i triumf, jer je 
tim časom postala i temeljem cjelokupne hrvatske preporođene 
književnosti 19. vieka«. (Dubrovnik u razvitku hrvatske književ- 
nosti. — Ljetopis Hrvatske akademije znanosti i umjetnosti, 1940. 
sv. 52.). I sve su ostale njegove razprave i članci važni, prema 
tome, koliko su značajna pitanja, koja u njima obrađuje. I u 
načinu svoga rada on je prednjačio. Bio je izvrstan poznavalac 
hrvatskoga jezika u čitavom njegovu poviestnom razvitku na 
cielom jezičnom području, a umio se poslužiti i ostalim pomoćnim 
granama, koje su bile potrebne za razčišćavanje i utvrđivanje 
književno-poviestnih pitanja. 
* 


Hrvatska znanost uobće, a književno-kulturna historiografija 
napose, može se ponositi radovima pok. dra. Fanceva, koji je, odkri- 
vajući tajnu narodne prošlosti, častno i pošteno vršio svoju 
dužnost. Nismo imali književnoga povjestničara, koji bi bolje od 
njega i s više znanja pristupio svome poslu ili koji bi književnoj 
 poviesti požrtvovnije služio. Rad mu je sav ozbiljan i temeljit, 
a po građi i po duhu hrvatski. On je pravi hrvatski narodni inte- 
lektualac i radom i osjećajima. Njegova dosljednost u vjernoj 
službi znanosti i narodu uzdiže ga visoko. Nije se dao slomiti ni 
pod najtežim udarcima napadaja. Nemilosrdno je pobijao koje- 
kakve teorije, mišljenja i stanovišta, koja su bila netočna a po 
njegovu shvaćanju i uvredljiva po našu narodnu čast i ponos. U 
radu je imao velikih potežkoća. Morao je ponajviše sam tražiti 
vrela i izvore, sam izpitivati i proučavati građu, jer se nije mogao 
pouzdati u ono, što je prije bilo učinjeno. Građu je izpitivao sa 
svih strana. Marljivo je i po nekoliko puta čitao i proučavao ono, 
o čemu je kanio ili je trebalo pisati, pa bi tek nakon dugog raz- 
mišljanja i savjestne ocjene građe izveo potrebne zaključke. 

Kritičan i samostalan, poslu je pristupao bez ikakvih pred-. 
razsuda i smatrao dužnošću, da s jednakom objektivnošću rješava 
i krupna i sitna pitanja. Skupljao je i objavljivao narodno blago 
iz blize i daleke prošlosti. Uzpostavljao je svezu naše sadašnjosti 
s prošlošću. Odkrivao je i obnavljao zajedničke niti, koje su još 
u davno doba spajale i održavale cjelokupnost hrvatskih zemalja, 
i pokazivao elemente, koji su održali duhovno i unutarnje jedin- 
stvo hrvatskoga naroda. Izdavao je mnoge i težko pristupačne 
tekstove, tumačio ih i o njima pisao obsežne razprave. Nakon 
njegova rada naša književnost daje sliku podpunosti i zaokruže- 
nosti. Izvršio je preokret u gledanju na postanak i razvitak čitavih ' 
razdoblja naše književnosti. Njegova nova odkrića i zaključci, 
čišćenja i pročišćavanja sudova o čitavim književnim dobima, 
djelima i piscima otvorila su jasniji pogled na čitavu našu knji- 
ževnost od prvih početaka pismenosti do ostvarivanja narodnog 
preporoda u prvoj polovini 19. stoljeća. On nam je prvi, prodirući 
duboko u tajne prošlosti, odkrio bogati narodni život i prikazao 
vlastitu ulogu u svim zamašitijim podhvatima. 


U svojoj je struci bio toliko superioran, da je bilo Ka pero 
nemoćno, da mu se s uspjehom suprotstavi. Iako je bio izvanredno 
osjetljiv, ništa nije moglo slomiti njegov polet i radinost, jer su 
ga svako novo odkriće i svaki novi uspjeh u radu izpunjali ugod- 
nim razpoloženjem. Bio je i ponosan na posljedke svoga rada. 
Savjestnost u vlastitom radu, a površnost nekih književnih povjest- 
ničara činili su ga skeptičnim, i zato nije bez velikog opreza pri- 
hvaćao tuđa mišljenja. Problematične i nagle zaključke ni od koga 
nije primao, a svoja odkrića i podatke češće je ponavljao, da 
iztisnu neosnovana ili netočna shvaćanja i poglede. Nekada i samo 
radi razčišćavanja zamršenih pitanja objavljuje svoja mišljenja, 
nabacuje hipoteze i izazivlje razprave. Mnogi su ga upoznali tek 
iz njegovih polemika. Slabićima je bio na putu zbog temeljitog 
znanja. Mnogi, ne mičući se dalje od uvrieženih shvaćanja, nisu 
ga razumjeli, pa je i zato dolazilo do sukoba, ukoliko te sukobe 
nisu izazivali politički razlozi ili osobna taština njegovih protiv- 
nika. Njegove je razprave trebalo temeljito i češće čitati, ako ga 
se je htjelo podpuno razumjeti. 

Kasnijim će se pokoljenjima kod uztrajnog iztraživanja naše 
književne prošlosti vjerojatno učiniti po neki zaključak dra. Fance- 
va smionim i možda će koji podatak doživjeti svoj izpravak ili 
nuždnu dopunu; ali ne će nitko poreći činjenicu, da je baš on 
budućim našim književnim povjestničarima u mnogim nepoznatim, 
nejasnim ili priepornim pitanjima otvorio vidike, znalački prokrčio 

putove i znatno olakšao daljnji rad. Dr. Fancev je postavio 
sigurne i stvarne temelje hrvatskoj književnoj historiogratiji, koju 
je izvanredno obogatio razsvjetljujući i najteža pitanja naše kul- 
turne prošlosti. Mnoge osobe, prije. zanemarene 1 .neshvaćene, 
poslije njegovih radova izskaču kao nosioci najznačajnijih misli i 
pokreta hrvatskog života u prošlosti. Mnoga zbivanja i ljudi, 
gledani onako, kako su nam prije predstavljani, pričinjali su nam 
se čudni i nerazumljivi, dok nije s njih analiza dra. Fanceva skinula 
koprenu i odkrila nam pravu dušu, vječnu hrvatsku dušu, dragu 
i plemenitu kroz sva vremena i pokoljenja. 


Napomena. Obširan životopis i popis radova dra. Franje Fanceva 


donio je »Časopis za hrvatsku poviest«, Zagreb 1943., knjiga 1., sv. 1—2., 
str. 153.—164. 

NEDJELJKO SUBOTIC, MAKARSKA 


JE LI SV. SAVA OSNOVAO BISKUPIJU 
* U STONU? 


1 


Kad je god. 1933. srbska patriaršija, dotično beogradska vlada, 
stvorila odluku, da u Stonu osnuje prvu srbsko-pravoslavnu župu 
za cieli Pelješac, svaki se je od nas peljeških Hrvata pitao, čemu 
ta župa, kad se znade, da na cielom Pelješcu, a kamoli još u Stonu, 
nema niti jednog rođenog pravoslavnog žitelja. Jasno je bilo, da 
je svrha te nametnute inovjerske župe bila ta, da odnarodi i 
posrbi hrvatsko pučanstvo katoličkog Pelješca. 

Bili smo svjedoci onih žalostnih dana, kad je srbski proto, 
dotično jeromonah iz Stona, obilazio pelješka sela, da drži u 
javnom lokalu liturgiju za ono nekoliko pravoslavnih oružnika. 
'Te su njegove šetnje i propoviedi po Pelješcu bile vješto udešene 
u prozelitske svrhe. Mostarski vladika, koji je imao jurisdikciju 
nad novom stonskom parohijom, u više je navrata izricao krila- 
ticu, da Pelješac treba ponovno privesti svetom srbskom pravo- 
slavlju. A njegov je jeromonah u Stonu onda širio otrcanu tvrdnju 
pokojnog zadarskog mitropolita Nikodima Milaša, da je Sv. Sava 
osnovao pravoslavnu biskupiju u Stonu. (Dr. Nikodim Milaš, , 
Ston u srednjim vjekovima, Dubrovnik, 1914.). j 

Došlo je ipak vrieme, da u ovom članku odgovorimo niečno 
na gornji upit: Ne, Sv. Sava nije ustanovio u Stonu srbsko-pravo- 
slavnu biskupiju. ' 

Na kojem se temelju osnivala tvrdnja pokojnog zadarskog 
vladike Milaša? Mi ćemo ovdje najprije dokazati, da Sv. Sava 
nije bio razkoljnik, nego je sve do smrti bio u jedinstvu s kato- 
ličkom crkvom, Stoga: da je Sava Nemanjić i osnovao eparhiju 
u Stonu, ova naravski ne bi bila ni pravoslavna ni srbska nego 
katolička. U drugom dielu ćemo pokazati, da jedini dokumenat, 
na koji se oslanja tvrdnja o osnutku eparhije po Sv. Savi, nije 
izpravan, a sve druge okolnosti dokazuju, da Sava Nemanjić nije 
osnovao eparhiju u Stonu. - 

Osvrnimo se u prvom redu na povjestnički utvrđene podatke 
o životu i radu Sv. Save Nemanjića. Najpouzdaniji je izvor o 
njegovu životu onaj, što ga napisa Savin učenik i pratilac Domen- 
tijan, hilandarski jeromonah. Budući da je Domentijan živio u 
Savinoj neposrednoj. blizini, mogao je nešto o svome učitelju 
pozitivno znati i napisati. 3 

Prema Domentijanovoj biografiji Sava je bio u svezi sa Sv. 
Stolicom u Rimu. Todor Gramatik zove Domentijana »istinitim 
knjigoljubcem i velikim bogoljubcem«. Kako Šafafik  iztiče, 
Domentijanovo »Žitije Sv. Save« najveća je dika staroslavenske 
književnosti. Prema bečkom rukopisu (izvornika nema) napisao 
je Domentijan »Žitije Sv. Save« god. 1242., a prema petrograd- 
skom rukopisu god. 1253. Prema tome je Domentijan pisao o 
svome učitelju malo godina iza njegove smrti (1237.). x 

U mnogim slučajevima izvješćuje Domentijan o svome uči- 

telju kao očevidac, dok se kod drugih činjenica poziva na izvore, 
osobito na svjedočanstva staraca, koji su prevalili doba od 100 
godina. O Sv. Savi piše Domentijan kao katolik o katoliku. Fra- 
njevac Dr. fra Roko Rogošić, koji je napisao temeljitu studiju 
o katoličkom značaju Sv. Save, navodi među ostalima i Bollandiste, 
koji u svojim »Acta Sanctorum« spominju Savu Nemanjića kao 
katoličkog svetca na dan 14. siečnja. 
' Zna se, da je Savin otac Nemanja živio u jedinstvu s rimo- 
katoličkom crkvom. Isto je dokazano za njegova brata Vuka i 
Stjepana Prvovjenčanoga, koji su nasliedili baštinu svoga rodi- 
telja. I naš fra Andrija Kačić slavi Sv. Savu (»Razgovor ugodni«), 
koji da je bio posvećen za raškog nadbiskupa »po naredbi pape 
velikoga — svega svita oca duhovnoga«. Bosanski kralj Tvrdko I. 
kruni se kao katolik kraljevskom krunom na grobu Sv. Save u 
Mileševu. Mnogi se katolici u to doba mole na grobu Sv. Save; 
molili su se kao katolici na grobu katoličkoga svetca. 


Domentijan prema Daničićevu izdanju priča, kako je Sava 


po dogovoru sa svojim bratom Stjepanom pošao na Atos. Ide 


dakle na Sv. Goru, koja je tada bila pod vlašću Latina Solunskoga 
kraljevstva, dotično bila je pod vlašću papinskog solunskog 
eksarhata, koji je bio uzpostavljen god. 1204. Sava ostavlja svoje 
monahe u državi svoga brata Stjepana radi njegova dogovaranja 
s rimskim papom i ide među svetogorske kaluđere, koje papa 
Inocent god. 1213. toliko hvali i prima pod svoju očinsku zaštitu 
i potvrđuje im povlastice svojom apostolskom vlašću. Poznati 
srbski povjestničar 1. Ruvarac izkrivljuje tekst Domentijanova 
»žitija« te misli, da mjesto izvornog teksta »i po rečeniju byuvšu 


meždu ljubovnyma bratoma« (po dogovoru učinjenom među | 


“ dragom braćom) ima stati ».. .i porečeniju byušu« t.j. budući da 


je bilo porječkanja, svađe među Savom i Stjepanom, i to navodno' 


radi života Stjepanova, radi njegove ženitbe s katolikinjom Mlet- 
čankom i radi njegova dogovaranja s Rimom. 

Međutim ovo samovoljno izvrtanje teksta re slaže se sa 
svim drugim činjenicama iz života Sv. Save, koje napominje sam 
Domentijan. Kako bi moglo stati u tekstu, da se je Sava svadio- 
s bratom radi njegovih pregovora sa Sv. Stolicom, kad isti Domen. 
tijan piše na drugome mjestu, da je sam Sv. Sava tražio od Sv. 
Stolice potvrdu svoga biskupskog posvećenja u Niceji i vienac 
kraljevski, kojim će okruniti svoga brata Stjepana? 


Istom Teodosije, također hilandarski monah, blizu 100 godina 
iza Savine smrti, piše u prvoj polovini 14. stoljeća Savinu bio- 
grafiju. To je Teodosijevo »žitije« napisano tendenciozno u skroz 
drugom duhu, koji je prožet mržnjom na zapadnu crkvu. Teodosije 
piše u doba, kad se je stubokom promienio mentalitet atoskih 
samostanaca, iza prekinuća Lyonske unije, pa je i srbska država 
poprimila grčki proturimski značaj. U toj bizantinskoj atmosferi 
Stjepan Dušan Silni kodificira svoj zakonik, koji rimokatolike 
(»latine«) drži i progoni kao krivovjernike. 


Teodosije je plagirao Domentijana. On je izpisao, opaža 
Šafašik, Domentijanovo »žitije«, ali ga je svojevoljno izkvario u 
duhu svojih protukatoličkih težnja. Sve što je Domentijan naveo 
kao historičke činjenice katoličke prirode, to je Teodosije smiš- 
ljeno izostavio u svome Savinom »žitiju«. On je naime izostavio 
sve ono, što se odnosi na Savin odnos s rimskom Sv. Stolicom, 
i prema tome sve obrnuo naopako: ono, što je Sava prema oče- 
videu Domentijanu dobio iz Rima, to je po Teodosiju dobio iz 
Carigrada. Teodosije prešućuje, da je Sava Nemanjić poslao u 
Rim svoga vladiku Metodija k Papi s molbom, da mu Sv. Otac 
pošalje apostolski blagoslov i blagoslovljeni vienac, kojim će 
okruniti svoga brata Stjepana za raškoga kralja, i da mu je Papa 
taj vienac i blagoslov odista poslao.“ 


Domentijanovo izvješće, da je Papa poslao Savi blagoslov- 
ljeni kraljevski vienac za brata mu Stjepana, potvrđeno je auten- 
tičnim pismom Stjepana Prvovjenčanoga, Savina brata, papi Hono- 


“riju III. god. 1220. o istoj stvari, a o. tome također istodobno 
“ svjedoči Toma, splitski arciđakon, suvremenik Stjepana Prvo- 


vjenčanoga. Sveučilištni profesor u Grazu dr. Alois Hudal odbija 
samovoljnu tvrdnju nekih srbskih povjestničara, da se je Stjepan 
Nemanjić dao dva puta okruniti za srbskoga kralja, prvi put 
god. 1217. od papinskog legata, a drugi put god. 1222. od svog 
brata Save. 

Nema naime nikakva dokumenta, da je Stjepan bio okrunjen 
napose od papinskog delegata, dočim je utvrđena činjenica, za 

še : m bio 
koju najprije jamči auktoritet Domentijanov, da de “nena m 
okrunjen od svog brata kraljevskim m dt ia 
blagoslovio. Po tome je izključeno, da bi jepa E bone 
s blagoslovom Sv. Stolice u Rimu dva KE rA adi Vadi 
Savi. Imamo također kao izravan dokaz kadu | Ž ak ona jajeta 
čanoga papi Inocentu III., gdje izjavljuje: »Poz : Ed o. 
prije kao otca duhovnoga«, pa nastavlja: »Mi pdes ž dida. goa 
svete rimske crkve, kako blage uspomene a ot: S s pi 
da uviek očuvamo naredbe svete rimske crkve i : 
odaslati poslanike Svetosti Vašoj.« Ko 
Kad je Sava okrunio svoga brata sno dnji 
krunom, piše prvovjenčani kralj papi Honoriju S. KP djadii 
svi kršćani ljube i časte i za otca 1 gospodina ea ona 
i mi želimo nazivati vjernim sinom rimske cr! 
očinstva.«< j 3 
Sv. Sava je napisao životopis svoga otca Nemanje, ceska bija 
čitavom spisu nema ni spomena o nekoj arko nm : 
se to čita kod pisaca iztočne crkve, osobito kod Sr ud na 
U starom srbskom slikarstvu je Sava Nemanjić pri a8 
s obrijanim tjemenom, dakle s latinskom mz 
sura Šti. Petri«. Takav je Savin lik naslikan u Mileševu j 
života Sv. Save. BH ia a 
Poznati profesor beogradskog sveučilišta Dr. Miloje o že 
svojoj knjizi »Žiča i Lazarica«, gdje se bavi da 
ječ i iji, utvrdio je za većinu sr st 
vječne arhitekture u Srbiji, u b gri gebe 
i ž težno zapadnjačke 
iz toga doba, da sadržavaju prete: di sugave 
jihovi itelji bili tori s katoličkog zapada. I 
su njihovi graditelji bili majstori nt ko 
j i jelu Vasić podcrtava, kako j Ž 
- savjestno -napisanom djelu ponit ok rd eena 
i ječ hitekture zapadnjački utjecaj 
spomenika sredovječne ar! lje nae a oo io go 
im sačuvao premoć. Vladari, oji su p i i 
SE Srbije živjeli kao vladari E ota Pe i opao 
jački ički cajem i | 
jali su pod zapadnjačkim katoličkim utje m a i 
poka. Kačin, da im podižu pr dra arna i 2 ka 
i ir Žiču. Jeromonah Teodosije, koji atolike ne 
>“ ko a ovaj j i«, priča među ostalim izmišljotinama, 
sljedbenicima »latinske jerezi«, p pag ak j ko 
j doveo sobom iz Carigrada zidare, mra1 k: 
ku e aja stanje same građevine protivi se e 
Ka) đeniu. Dr. Miloje Vasić kao stručnjak dokazuje, da na o 
ndataskoj zgradi u Žiči prevladavaju elementi saa 2 
zake zato je vjerojatno, da su zidari toga manastira bili 
katolički primorski majstori. 

Prema tome Teodosiju imamo samo toliko vjerovati, koliko 
se slaže sa. svojim prototipom Domentijanom, koji je bio učenik 
i suvremenik Sv. Save. ' 

Po manastirima se razvijalo i slikarstvo, ali ni ono nije bilo 
izrazito orientalnog značaja. Kao graditelji, tako su i slikari dola- 
zili u Srbiju sa zapada, pa su i oni svoj posao obavljali pod istim 
okolnostima. Neki slikarski motivi pokazuju neposredan utjecaj 
zapadnog slikarstva, a i za mnoge orientalne elemente u njemu 
može se uztvrditi, da su doprli u Srbiju preko Italije. To sve 
znači, da je intonaciju cjelokupnoj srbskoj umjetnosti u srednjem 


. vieku davao zapad i da su neposredni tvorci sačuvanih umjet- 


ničkih djela toga doba bili katolici sa zapada. Eto koliko imamo 
vjerovati Teodosiju, da je Sava ne samo graditelje nego i slikare 


“ doveo iz Carigradal: 


2 


Prema svjedočanstvu hilandarskog monaha Domentijana Sava 
je bio posvećen za nadbiskupa od patriarha Germana po naredt: 
cara Teodora Laskarisa u Niceji, gdje su imali sjedište i car i 
tadašnji patriarh. U to je doba bizantinsko carstvo bilo u Cari- 
gradu, grčko u Niceji u Maloj Aziji, a postojalo je i katoličko 
bugarsko carstvo, latinsko kraljevstvo u Solunu i grčki despotat 
u Epiru. Tome političkome metežu na iztoku odgovarao je i 
crkveni: mnogi grčki biskupi nisu priznavali grčkog nicejskog 
patriarha, dapače je više grčkih biskupa ređeno bez njega i proti 
njemu. Neki biskupi latinskog obreda bili su ređeni od biskupa 
grčkog obreda i obratno. Uzprkos tome metežu Sava je Nemanjić 
priznavao svetim i valjanim jedno i drugo krštenje, latinsko i 
grčko biskupsko ređenje. Na površini su bile dvie borbe: jedna 
među carstvom u Niceji i despotatima u Epiru, a druga između 
grčkog patriarha u Niceji i autokefalnog nadbiskupa u Ohridi, 
dotično u Epiru. Srbska crkva u Raškoj je bila podložna do Sv. 
Save autokefalnom nadbiskupu u Ohridi.!? 


Demetrije Homatijan, tadašnji autokefalni nadbiskup Epira u 
Ohridi, bio je osobni protivnik Sv. Save. Kad je g. 1223. Teodor 
Duka osvojio Solun, zatražio je od solunskog metropolite Konstat- 
nitina Mesopotamita, Savina prijatelja od mladih godina, da ga 
okruni carskom krunom. Konstatnitin Mesopotamit odbije taj 
zahtjev. Teodor Duka se obrati Demetriju Homatijanu, koji ga 
Okruni grčkom carskom krunom. Odsele su smatrali Homatijana 


Po volji Teodora Duke grčkim patriarhom u grčkom solunskom 


carstvu. ' i 1 

eds sosolo dika 
Naprotiv Dukin suparnik Teodor o lana 2 ? j : 
latinskog cara u Carigradu, te je eri Ti BO šli kićom 
s katoličkom crkvom, a ujedno bio u rodu ariji oma 
Nemanjića. U tome ga je sliedio i md kh čaja PK ačojiu 
Niceji. Iz političkih je razloga Teodor i pa Epiru, /Teb- 
dužnošću, da umanji ugled i utjecaj hrca Do eljeva Orka. 
dora Duke Angela, koga inače Grci smatra ći E lakog 
d franačkog i slavenskog jarma. Isto je tako o Risinag 
bil do toga, da se oslabi crkveni utjecaj 1 vla ink Pro 
i dbi k a . Ohridi, Homatijana. Zato je sa svoje pade vn 
ovin profa Germanu, dotično Emanuelu, da fr ai o 
Nema jić za srbskog nadbiskupa, koji ne će biti ov KM biku. 
taja Koman pape ća ac poni bako “bili nosioci 
ija Ras. Poznato je, da su grčki bisku 
kelenisnta i mržnje proti zapadnoj crkvi. O ida 
Po tome je Sava Nemanjić, želeći oslobo iti S j dom 
iztoč ih otrebina grčkog, protunarodnog helenizma, AR udove 
mi ) s Demetrijem Homatijanom, koji je taj he ca kona 
šao žb održavao na štetu srbskog nacionalizma, mh 
ba 2. ša katoličkim zapadom. Kao najstariji i mA “ . 
aa Vaebdko nacionalne misli, Sava je Mg ri i je oda 
diplomatsku i političku osnovu u punom skla Seka nem 
osjećajima svoga otca i svoje A . kpa: koa 
sliedili državnu baštinu svoga roditelja. o toj da 
do sa svojom braćom zatražio suradnju i pomo FEA 
dea Nebi "Teodora Laskarisa, i njegova patriarha, kosi 
radili ra povratak grčke crkve u jedinstvo sa zapadnom c 2 


i i sa svojom: 
Nije svoju osnovu Sava izvodio sporazumno samo j 


braćom, nego u skladu i s Koma na sk 
ii Mike ki obi pobi sa svojim nastojanjem oko 
zb ža M oke i zapadne crkve Teodor Laskaris nalaže .. 
ra M zomano dotično Emanuelu 1., da izvrši sveti Ka i 
iva srbskog nadbiskupa u Rasu Savu, a to se i dogodilo. 
jat dolazi očekivani razdor sjeti . siopcvokni sim 

j i iceji diž as onaj, koji C 
dm nei Pa besi rat maki u crkvenoj jurisdikciji, 
pa >. Paine Homatijan u Ohridi. Naravski, Homatijan 
Kokin Gležnim da on Savu posveti za biskupa, a ne onaj 
S remi koji je Homatijan živio u zavadi. Homatijan se sa 
: boa Md eridnio pismom protivi, da Sava Nemanjić bude 
svoji: 

namješten kao nadbiskup na raškom teritoriju, koji je bio dotada 
podložan Homatijanovoj crkvenoj vlasti. 

Ohridski nadbiskup Homatijan prosvjeduje pismom u Srbiji 

i Niceji. Nastoji kao priznati kanonista dokazati, da je Savino 
ređenje u Niceji nevaljano. On napada i Savinu osobu, obtužujući 
ga, što je od strogog jeromonaha postao političar i državnik, što 
navodno sudjeluje u bučnim svjetovnim gostbama, što jaše konje 
najplemenitije pasmine i što se je okružio pratnjom naoružanih 
ljudi. Fra Roko Rogošić opravdano zaključuje, da je Sava išao 
tada stopama tadašnje slavenske crkve u Bugarskoj, koja je bila 
katolička.!? 

Sigurno su tada bile i srbske biskupije u Beogradu, Nišu i 
Braničevu katoličke, jer su u to doba bile podložne bugarskoj 
crkvenoj vlasti, a nije bila vjerojatno nakana Savina, da stvara 
razdor između srbskih vjernika beogradske i niške biskupije i 
vjernika u Raškoj, kojom je vladao njegov brat Stjepan. Osim 
toga bi papa Honorije sigurno bio osudio crkveno djelovanje 
nadbiskupa Save, da je ovaj ustrojio srbsku crkvu na štetu katoli- 
cizma. Domentijan kao očevidac svjedoči, da je Sava po svome 
biskupu Metodiju prijavio svoje nadbiskupsko posvećenje moleći 
papinski blagoslov, dotično papinu potvrdu, koju je i primio. 
Metodije je onaj, koji je odnio u Rim papi Savino i Stjepanovo 
pismo, pošto je ovaj bio okrunjen za kralja. 

To su dakle povjestničke činjenice. Iz njih možemo zaključiti 
ovo: u slučaju, da je Sava Nemanjić osnovao jednu eparhiju u 


“Stonu (a to se nije dogodilo), ta biskupija ne bi bila pravoslavnog, 


nego rimokatoličkog značaja. A to zbog jednostavnog razloga, što 
su biskupi izabrani od Save morali osjećati i naučavati kao i on, 
koji je stajao u jedinstvu sa Sv. Stolicom u Rimu. 


3 


Ali mi odlučno pobijamo tvrdnju, da je Sv. Sava uobće 
osnovao biskupiju dotično eparhiju u Stonu. 

Homatijan Ohridski, otvoreni suparnik Savin, u svome pro- 
svjedu spominje, kako je čuo, da je Sava neke svoje učenike 
rukopoložio za biskupe, ali ne zna, da li sa određenim sjedištem 
ili kao pomoćne biskupe bez vlastitog djelokruga odnosno sjedišta. 
Homatijan ne spominje Ston. Po tome bi se moglo posumnjati, 
da li eparhije, koje dolaze pod nazivom Sv. Save, potječu baš od 
njega, ili su dobile određene granice i svoja sjedišta tekar kasnije, 


. £ .x . . 
nakon smrti Sv. Save. Autentičnih izvora prve ruke do danas 
nema. 

je o ih epar- 
Postoji samo jedan izvod iz povelje 0 pio rit dean 
hija, koje bi navodno bio osnovao Sv. Sava. eoškta ie oat 
u rukopisu »Sintagmata«, a to je poslove PULI, PABA gEva 
prava, što ga 'je napisao Matija Blastar god. 
mein episkopom' srbskim a) zetskyi, b) neku uena 
skyi, d) himskyi, e) topličkyi, dz) budimskyi, 2) , 
end dokumenat odnosno, priepis ne potječe sh soje adna 
nego potječe tekar iz 15. stoljeća, a nije duce Do ota. 
koju još nije dokazano, da je priepis iz ne i Po sa 
V. Ćorović misli, da jest, ali ga ipak meće u 
ra ahdasvi 
iki (ova bilježka bila neki autentični izvor, ud utd Nova 
moglo sa sigurnošću uztvrditi, da je sjedište a dim) A 
bio u vrieme Savino aa" leg ifo a : ish: a . 
nii dio Hercegovine, dok S ' | 
Zahumlje (iza Huma) sa glavnim gradom Stonom. e, 
Poznato je, da je Martin IV. dne 13. bis “ A 
dubrovačkom nadbiskupu, da imenuje biskupa za ibi inj ' Kai 
? neka spisu nema spomena niti jednom drugom mpi jota 
Da je Sbalojeo u vrieme toga papina pisma, značilo u : bem 
d \ bi azkolnički, i u njemu ne bi bilo mjesta «Ka il 
a has u Stonu, gdje je nae e oka up 
jele i i li broj žitelj < 
SK vrieme, osobito orao akon i Trebinju bili sufragani dubro- 
Mari; i monteeeh E. Golubinski vriedi do danas . Puna“ 
pouke krhtat srbske oma ri ai kao arajemen o au Do 
I ki enne 582.583) Golubinski tvrdi, da nije uobće 
Pa še u Stonu ikada bila srbska svetosavska burin 
ugo ats: SIMA humske biskupije iz Stona u Nevesinje po 
Zi aa krdo "To isto tvrdi drugi ugledni ruski mo ). 
dikah Mi u »Glasniku srbskog učenog društva« 1880. (s. BEI )“ 
Pa bski pisci, ako ne baš svi, tvrde bez dovoljnog kri- 
ič pg ih o. je sjedište Savine humske biskupije bilo naj- 
pau E. Za ovu se maglovitu tvrdnju najviše založio 
va vo ladika Dr. Nikodim Milaš u navedenom djelu. ' i 
m ka: Milaš navodi takozvani Končarevićev ljetopis. 
** .. znato, da ti razni srbski fantastični rodoslovi i 
Tik ah mogu služiti kao historički izvori. Čak službeni šema- 

tizam hercegovačke pravoslavne mitropolije za god. 1890. doslovce 
kaže, »da istorijska kritika dosada još nije povjesno odredila 
mjesto, gdje je s početka bila ta katedra« (biskupska stolica). Kad 
se tako službeno naglasuje od strane mostarske pravoslavne epar- 
hije, ne znamo, na kojoj je osnovi smio pravoslavni vladika 

= mostarski u svojoj svetesavskoj poslanici god. 1937. uztvrditi, da 
je Sv. Sava osnovao eparhiju u Stonu? I Đuro Daničić veli, da 
je po Končarevićevu ljetopisu sjedište humske biskupije bilo u 
Stonu, no istodobno sumnja u svoju tvrdnju i nastavlja, da u 
jednom drugom ljetopisu stoji, da je sjedište humske biskupije 
bilo u Stolju, a taj Stolj da je po svoj prilici bio Stolac u Herce- 
govini, dakle u pravom Humu, a ne u Zahumlju, kojega je glavni 
grad bio Ston: Pod nazivom Stolj moglo bi se misliti i na Stolivo 
u Neretvanskoj krajini, kako to nagađa kanonik i poznati dubro- 
vački povjestničar Ante Liepopili, koji je posebnim djelom odgo- 
vorio i pobio navode Nikodima Milaša.'* 


L] 
Liepopili ovdje pita: Kad je ta navodno svetosavska eparhija 


mogla obstojati? Na to sam odgovara: Od god. 1220 do 1260., 
dalje ne, jer je te zadnje godine Ston bio srušen, pa u njemu nije 
moglo biti mjesta bilo kojem biskupu, a drugo: Sam Nikodim 
Milaš veli, da su se tada vladike morale povući iz Stona na Lim, 
'ito u manastir Sv. Petra i Pavla, što ga je bio osnovao Miroslav, 
brat Stjepana Nemanjića. 

Osim toga u to vrieme vladao je — do god. 1227. — u Stonu 
knez Petar, koji je bio borbeni i zagriženi bogomil, pa sam Jireček 
opaža u svojoj srbskoj poviesti (Radonićev prievod s njemačkoga), 
da tada nije bio u Stonu ni jedan biskup; iza Petra dolazi u Ston 
za velikog zahumskog kneza rođak mu Andrija do. god. 1250. 
Poznato je, da je ovaj zahumski veliki knez udao svoju kćer za 
dubrovačkog plemića Burba Kružića, pa se ne može ni zamisliti, 
da je jedan dubrovački patricij uzeo za ženu Andrijinu kćer, 
koja ne bi bila kao i otac rimokatoličke vjere. Isti knez Andrija 
sklapa dva puta s Dubrovčanima trgovački ugovor (1240., 1249.). 
Oba ugovora podpisuje sa zakletvom dvadeset zahumskih ple- 
mića, ali nema među njima ni spomena kojem biskupu, pa je 
vjerojatno, da ga tada u Stonu nije ni bilo. Kao najuglednija osoba 
u gradu iza kneza on bi bio sigurno među onima, koji su podpisali 
te ugovore. Stonski se biskup ne spominje niti u ugovoru između 


kneza Radoslava Zahumskog i Dubrovčana iz god. 1254., kako to 
navodi Miklošić.'" 

Jireček u svojoj spomenutoj Istoriji Srba dovodi mag na aji 
sv. III. s. 165.) spominje »stanik«, naime sudački zbor, ne 
držao na stonskoj prevlaci god. 1239., a na kojemu se napr ja 
s Omišanima u nazočnosti omiškog i dubrovačkog ra še S og 
episkopa Ilarijona i izaslanika srbskoga kralja Vladislava a Pad 
de Dragomiro. Taj isti sudački zbor u Stonu spominje i Krs 
Pucić-Škatić u svojoj poviesti Dubrovnika (s. pre por e 
da bi Ilarijon bio srbski stonski vladika, i kaže: »Na 9. ei 2 
1239. skupi se stanik u Stonu. Na taj stanik Pen po koaš 
Dubrovnika Nikola Tomisto knez mletački, Knego poor Pu 
Andrija Paganetti, Petar Streha i Grubiša nene a u Pat 
Ilar biskup, knez Nikola Vladimirović, i knez Pribislav e kr: 
a i kralj Stjepan Vladislav posla svoga poklisara u stanik, 

ira Dragimirovića.« h ' 
gtrevia taj Ilarije ili Ilarijon nije bio stonski poje 4 
božnji biskup, nego biskup iz Omiša, dotično Peć e, Fu ; 
makarski biskup tada bio prisiljen seliti u Omiš, budući ga 
bogomili bili poplavili svu Travuniju, Zahumlje, Pejaiče hv) U 
karsko primorje. To. znači, da u Stonu nije bilo tada ia pa 

Iz svega toga možemo na koncu zaključiti, da Sv. Sava nij 

osnovao Eparhiju u Stonu. 


4 


, oka u ki 
Na osnovi jedne poviestne ilazije: srbsko pravoslavlje, 0 
šteno «iknagntah ba imenom, pokušalo je prodor priko rak ou 
zaleđa u tielo čisto hrvatskog Pelješca, koji je bio m i kg 
katolički. Agenti pravoslavnog beogradskog pra! dA 
razne gospodarske polakšice konvertitima, a e oba ma u 
položaja i služba. Nudili su mrvice s bogatog stola veliko deka 
hegemonije. Bilo jei zastrašivanja i smetnja sa strane ha i id 
srbskih pouzdanika u obćinskim upravama i u raznim | jja 
»nadležtvima«. Oni s visoka nadahu se drugom slučaju < s 
lostne uspomene. Ali svi ti pokušaji srbskog prodora na “e esa 
bili su uzaludni. Prigodom svečanog posjeta mostarskog v * i 
Dra. Đorđevića Stonu, koji je došao, da obiđe prvi put . srbs . 
parohiju na Pelješcu, hrvatsko pučanstvo Stona je e gi o proti 
toj najezdi pravoslavlja tihu demonstraciju: niti jedno S. nije 
sudjelovalo u naređenoj povorci pri dočeku srbskog vla ike re 
učiteljstvo je ostalo osamljeno; niti jedno čeljade nije rabe 2 
na ulici pri ulazku vladike u grad. Sva su vrata i svi ije 
bili zatvoreni kao pri sprovodu, .a s prozora su. mg i .. 
sagovi u znak tuge i prosvjeda. Na ulici grobna tišina. To je bi 

prvi doček srbskog vladike u hrvatskom Stonu... Taj se posjet 
nije više nikad obnovio... < ; 

U bivšoj Jugoslaviji, dotično Srbiji pod jugoslavenskim ime- 
nom, kroz čitavo vrieme izticao se načelni žalac Iztoka prema 
Zapadu. God. 1936. je Vladimir Velmar Janković u posebnoj 
knjizi otvoreno prietio onima, koji nisu voljni odreći se svoje 
vjere, kulture i prošlosti i asimilirati se »tipu iztočnog čovjeka«. 
Iza ovih tobože privatnih prietnja nije stajao samo državni poli- 
tički stroj, nego i jedna čisto naučna ustanova, Srbska akademija 
nauka u Beogradu. 

Netom su se Srbi odciepili od katoličkog: jedinstva i dobili 
autokefalnu nacionalnu crkvu, s kojom se je istovjetovalo srbstvo, 
nastalo je novo vrenje duhova: iztočni tip srbskog čovjeka je 
poistovjetio rimokatoličku crkvu sa zapadnjačkim duhom. Bizan- 
tinizam je u srbstvu vodio borbu proti čitavoj veličanstvenoj 
zapadnoj uljudbi pod krinkom borbe proti latinskoj (katoličkoj) 


crkvi. 


Doba Nemanjića predstavlja vrhunac moći i uzpona srbske 
sredovječne kulture, kojom se svaki Srbin diči. A čitava je ta 
uljudba bila prekaljena zapadnom disciplinom duše, izuzevši 
bizantinsko zakonodavstvo u Srbiji. Ono što je u toj kulturi od 
trajne vriednosti, nosi zapadni značaj... 


Da Turci iza Nemanjića nisu — nepuno stoljeće poslije zauzi- 
manja Srbije — obnovili srbski patriarhat i dali mu punu državnu 
zaštitu, a ti isto vrieme s političkih razloga zapostavljali katoli- 
cizam, pravoslavlje sa svojim bizantinskim elementima, dotično 
sa svojim iztočnim duhom, ne bi nikad bilo uspjelo u srbskim 
širokim gomilama uhvatiti dublji korien. I zato u čitavo to vrieme 
nije se pravoslavlje nametnulo Srbima kao moralno-duhovna sila, 
koja gradi, nego kao politički faktor s moći i materialnim pro- 
bitcima pod krinkom narodnog bogoslužja. Zato je pravoslavna 
autokefalna crkva kao najjači politički faktor i nosilac »carstva 
zemaljskoga« i njegovih probitaka u Srbiji neprestano dražila 
srbski i crnogorski narod proti »tipu zapadnog čovjeka«. Ali ta 
se je borba »tipa iztočnog čovjeka« proti »tipu zapadnog čovjeka« 
vazda odvijala i još se odvija u najsurovijem čak zvjerskom obliku 
na zgražanje čovječanstva. (Vidi »Sivu knjigu« hrvatske vlade!). | 

Autokefalne, političkim vladama podložne crkve nisu mogle 
ni shvatiti ni osjetiti u svome partikularizmu, da snaga religije 
izvire iz njezine univerzalne ideje u svietu, a ne iz njezine pocie- 
panosti i međusobne borbe. Zbog otrovnih sokova iztočnog duha 
nije nikad kod Srba mogla pobiediti ideja zbliženja i solidarizi- 

ranja duhovnih snaga, nego ideja iztočnog tipa: parazitski sustav 
izsisavanja tuđih sokova i prodiranja u tuđe u svrhu materialne 
vlasti u obliku osvajačkog zaokružavanja. 

I slučaj navale iztočnog tipa na Pelješac putem srbskog pravo- 
slavlja je dokaz, koliko su se Srbi na svoju štetu odalečili od 
zapadnih tekovina nemanjićke države, koju je duhovno reformirao 
onaj Sv. Sava, s kojim se je srbski parazitizam novog vieka proti 
svim poviestnim činjenicama poslužio, da daleko od njegove 
jezgre na teritoriju dubrovačkog eminentno zapadnog duha pobiedi 
razorna klica iztočnog ljudskog tipa. 

KARIATIDE 


Pod mramornim balkonom sa kitnim kolonama 
koje im nemilice pritiskaju tjeme, ž 
kariatide podnose strpljivo godinama 

već iztrošene zgrade razkošno, težko breme. 
Udova orijaških al patničkoga lika, 

neizrecive tuge i pomirenja znamen, 

djeca kruta i niema žudljiva umjetnika, 

koj' ogorčenom dušom nadahnu hladni kamen. 
Ko da se čovječanstva izmučenoga divlji 

krik bola, što mu dušu bez prestajanja zledi, 

u bezpomoćnom grču, još strašniji, još življi 
na izkrivljenim ustim za sva vremena sledi. 

I tako, pogrbljene kao da milost prose 

u poniženju, što ih izmiruje i spaja, 

bez prosvjeda i žalbe, na ramenima nose 

osudu zlobnog tvorca i teret tuđeg sjaja. 

Nad njima život burni ko jedar potok teče 

i pjesma, smieh i obiest ko vodopad se ruše, 

a njih u tvrdim grudim tek ogorčenost peče 

što nitko se ne sjeća, da u njih ima duše. : 
Nad njima se otvaraju prozori suncu, radosti, 

a njih zime i ljeta ko jastrebovi kljuju, 

dok u ulicu zure sa osjećajem gadosti, 

koju psi stalno prljaju i pijanice pljuju. 

I tako traju dane u žalosti bez međa, 

dok crv vremena mučke njihove osi toči, 

i pod bremenom mrzkim, što njihov ponos vrieđa, 


uzalud im se volja s udesom tvrdim boči. 


I jedina im nada, da trome Pravde zvona, 

kad jednom jeknu, u njima razpale svetu vatru 
i dajući im snagu umirućeg Samsona, I 
zamahom zadnjim, sebe i zgradu u prah satru.. 


RIKARD NIKOLIĆ 

POVJESNIM maa '1I. POSLJEDNJE SOKRATOVE RIEČI 
Trešnja cvate. Ptice se na granama jate. 
Baš kod razpela trešnja je kosu razplela. 
U ljepoti se bieli, ko zanos moj cieli. 


Od onog dana, kad Apolon reče, 
da u meni božanski duh svietli 
i mudrošću me obasjava, 


za mene nije bilo veće s d 
Po stazi uz more idem dolje, pa gore j a Zato, učenici, Hadttamo sni 
do tihog groblja, na komu je poput snoplja | žrtvujmo još jednom u liepoj rieči 
križeva prileglo premnogo, te se sleglo Od otrova udovi mi se drvene i 
u krilo čupave trave. Mrtvi bez strave Kritone, zašto ti se oči gevoni? 
tielom proljeće hrane. Čekaju svanuće 


Čekaju sv ; Ksantipa plačuć s djecom ode. 
svog dana u radosti i vječnoj svjetlosti. Bol njihov i muk vaš srdce mi bode. 


Žrtvovat ne zaboravite Bogu pietl 
sni ieska krcate : RA ka : pakinjja: 
panj dio dg hgeše sila sibei jer on je vjestnik za dušu novog svietla. 
rubcem mi maše. Diete na magarcu jaše, če i iri 
mame ive god Veke dova, od i usna 2 ba s dahom smiri. 
zagonetke svietle. Čujem i pietle, kiri sunca tad kroz prozor sleti mu na lice, 
kako kukuriču. Napjev o kiši sriču. ok učenici padoše tiho nice. 


Oblaci u daljini plove osamljeni. 


TON SMERDEL 
TON SMERDEL 


p 


PISMO SRDCU MOGA SRDCA 


ANTIKNI MADRIGALI 
1. KAD HEKTOR ODE 


Andromaha kroz osmieh i suze : Negdje na položaju, mjeseca kolovoza 1942. 
diete svoje od dvorkinje uze, A, ' 
te desnicom koja joj klonu | Majko, 


Hektoru pozdrav u tom trenu 
posla za kob Troje zamišljenom. 
Rieči mu tada nije mogla reći 
sluteći slutnju o njihovoj sreći. 


pišeš mi, da dugo nisi dobila viesti od mene, 
inače da ste u domu svi zdravi i da ste dobro. 
Samo da mene nema i da ti se srdce često raztuži. 


Živi su spomeni u meni na dom. 
Moja radna soba je tiha. 
I prije je u njoj vladala samoća, a sada se tomu pridružila samo 
: još praznina. 
Klavir je davno zamuknuo, 
ali ti sigurno još čuješ akorde Beethovena i Schuberta, 
uz čije si se zvukove uspavljivala. 
Tvoj portret traži moju sjenu. 
Pustoš. 


Kroz suze kuće grada vidje biele 

i štitove junaka sve svietle. 

Ostade sama s djetetom u ruci, 

s križem ljubavi u svojoj muci. 

Kad Hektor joj nestane iz vida, 

suzama toplim poče da rida. 

Kroz suze u daljini Hektor joj je bio zviezda, 

a njemu diete u naručju žene, ko ptiče sred gniezda. 

Stolice zatrpane stvarima. A na stolu sva sila oko pg sk 
U dnu sobe, na zemlji, vaza, i u njoj malo suhog lišća. 
Sve spominje na moje davno izbivanje kod kuće. 
A A nečije marljive ruke . 
svake večeri razpremaju postelju; a svako jutro 
spremaju. va . 
To su dnevne slike, koje me prve pozdravl jaju u osvitu dana. 
A navečer o njima sanjarim. 


je ponovno 


Meni je za sada dobro. 
Živ sam. A to je glavno. 


Opet je prošla jedna bezgranično duga noć na zasjedi. 

Sinoć je na ovom istom mjestu, gdje sada pišem, pao jedan ođ 
naših. 
Mjesto još miriši po smrti (ali koje mjesto nije ovdje takvo), 
ali mi smo već naučeni na to, jer joj dnevno gledamo u oči. 
Sjetih se, da je naš drug, koji je pao, imao divne oči. 
Za života kao da je usisao dubine plavila mora, 
a u smrti kao da je upio svu tugu neba. 
Pričao mi je o svojoj djeci... 


Bezkrajna tuga u mojim očima. Tupi pogledi u mrak. 
Prasak puške. Muk. Bolan zvuk. 
Možda je nečije srdce prestalo kucati. 
Biljka je sagnula glavu. 
Ptica je pala u luku. 
Stavih ruku na pušku. Prst je na odponcu. Spreman. 
Opet lom. 
Možda je majka izgubila sina, 
žena muža, 
sestra brata. 
Živci rade. Umor do boli. 
Majko, ženo, sestro, 
Vaše će molbe spasiti našu pogaženu dušu, 
osvježiti naše bezkrajne nade. 
Molite, da više nikada ne bude rata. 


Težke su noći u takvoj samoći i dani puni tolikog sumora i umora. 


Ovdje je svaka noć beznadna, puna slutnje i neizvjestnosti. 

, Bolnije su za me vedre noći od kišnih. >>. 
Tada tražim pogledom zviezdu, u kojoj smo si urekli sastanak. 
Za vedrih se noći teže. strada, ali lakše umire. 





Bez odmora i sna nam prolaze sati. 
li Na svakom koraku tvoj me, majko, blagoslov prati. 


Pozdravi otca, zbog koga nam se često život nepotrebno zagorčio, 
| brata, koga sam uviek žarko volio, 
umrlu seku, za koju sam već toliko uzaludnih Otčenaša izmolio, 
i sve mi pozdravi. 
| I reci svima, da ću se skoro vratiti. 


A ako skoro ne dođem, 

i ako kada iznenada čuješ, da sam negdje pao, 
nemoj tugovati i nemoj nositi za mnom crninu. 
o“ Sjeti se, kako si mi nekad, dok sam još malen bio, 
| tepala: 

»Sinčiću, ljubi svoju domovinu.« 


...I onda kako sam rastao, 
tako si uviek ponavljala priču o stoljetnoj borbi i poviesti 
Hrvatske, 
govorila si o junačtvima i hrabrosti Hrvata, 

i zatim, kada si mislila, da sam već umoran od tvoga pripoviedanja, 
od tvojih sanja, 
tiho si, kao za sebe, ponovila svakoga dana: 
»I moje će zlato jednom biti junak.« 
Onda si nadniela svoje oči nad moje, 
usne si priljubila na moje čelo, 

stapajući srdce sa srdcem i šaputala: 

»Junače moj mali, laku noć, junače...« 


Sada je majko došao taj čas i ja... 
padam bez sviesti u tvoj topli naručaj, 
“osjećam tvoju blizinu 
i svake večeri sanjam o tvojim očima, poljubcu i srdcu, 

a zrakom čujem tvoj glas koji mi ponavlja: 

»I moje će zlato jednom biti junak.« 

Sanjajući taj divan san ljubim te u srdce 
i u mislima s tobom sjedinjujem svoju sreću. 
STANKO GAŠPAROVIĆ 

IVO BALENTOVIĆ, SOFIJA 
BOLESTNI SVIET 


Iz pričanja jednog izgubljenog čovjeka 
1 


Vrieme teče i odmiče. Radosti se mrve, tuge rastu. Zar će 
jednoga dana nad našim grobovima zaista rasti divlje koprive? 
Zar ćemo biti zaboravljeni u svom rodnom kraju, gdje će zasigurno 
i nadalje sanjati zrele njive, obasjane suncem žarkoga ljeta? ; 

"Tko će to znati, kad su sve naše misli zaglušene bukom jezo- 
vitih uzvika, koji lete s jednoga kraja kontinenta na drugi: 

Gradovi gore, gradovi...! 

" Gradovi se ruše... ! Ki. A 

Padaju vitke sedmerokatnice. U prah se mrve sjajni stakleni 
tornjevi. Sviet je zavijen maglom, ognjem, neprovidnim dimovima. 

Jučerašnjica je draga šarena knjiga. pu 

Koračamo kroz život pognute glave i zaplakanih očiju. I sve 
“naše misli i maštanja podižu maglovite likove dragih pokojnika, 
s kojima smo još nedavno pili rumeno vino iz iste posude. ; 

Jučerašnjica je niz blistavih uspomena, i u njoj su sladkoće 
ljubavi i gorčine ljubomora, strasti stvaranja, mir večeri i spo- 
kojnost noći; violina i pjesma, osnove i nade, altruizam i umjetnost, 
etika i čovječtvo, ljepota i žudnja za vječnošću, razgovori uz toplo 
ognjište, sunce nad njivama, nad krovovima, u duši poletna 
čovjeka, svjetlost i požudan vidik na horizonte jasne, plave i 
daleke. ) MoA 

Zar je čovjek danas krenuo putem tmine? h ma f 

Može li šupljina množtva suvremenih rieči pokriti našu 

olotinju? , 
3 Razmišljanje boli. Misli su oštre i trpke, treba ih izbjegavati. 
Zaborav je liek nesretnih srdaca. Pijmo ga zajedno s vinom. 

Stisnuti treba i zube i srdce. Doći će tihi dan, kad ćemo mirno 
stajati na grobovima pokojnika s očima punima tajna. : 

Jest, zbilja, ja to već odavna osjećam: najljepše su duboke i 
skrivene misli, takve koje se u rieči i ne prelievaju. Liepe su, pa 
makar i boljele. : M: ' A 

Upravo se sjetih: imadoh zanimljivog znanca, krezubog izmož- 
denog plemenitaša, u kojega se ugniezdila samo jedna želja: postati 
silnik. Nije znao za teret slave, niti za čar siromaštva; nije znao 
za blagost osamljeničke tišine; nije shvaćao smisao krotkosti 
srdca. Nije bio kriv što je takav: pun bolestnih želja vrtopletog 

megi 

: 





života. Možda je on, vidite, bio i sretan u svojim težnjama. U 
glavnom, taj čovjek nije imao glavobolje, a pao je na polju oružane 
borbe pod zastavom ideala, sadržanih u raznobojnim lozinkama. 
S njime je u grob sahranjeno ne samo njegovo zlatno zubalo, 
nego i pet blistavih odličja, koja je zaslužio za svoju neustrašivost. 

Slušajte, ljudi iskrene duše, govorim prostim riečima. Zovem 
se nesuvremenim starim imenom — Čovjek. Tumaram, krvarim, 
posrćem. Izpoviedam se piscu ovih redaka, pijem s njime razvod- 
njeno vino, šapućem mu u uho svoje najveće tajne. I kad uzčitate 
ove moje tmurne redke, znam da i ne ćete drugo pomisliti nego 
ovo: to je on, to je dakle njegov život? A zar u njemu ne struji 
i naš život, i naša turobna stvarnost? Ništa nije izmišljeno, 
braćo! Ovako je, kako govori pero. Eto, idemo dalje! 


2 S 


Ljudskom srdcu je najslađe zabranjeno voće. I ja idem tuđim 
vrtovima i kidam zrele jabuke. Ali ja osjećam jasno i nešto drugo: 
život se izprečuje na svim našim stazama trnovitim zaprekama 
Kako bih nekad želio srušiti ogradu zabranjenosti, ali ne ide. Treba 
čekati i vrebati zgodu, jer sve je u životu: privremeno. Redovito 
stvaram odluku: ja ću čekati, ja želim biti strpljiv poput za- 
pregnutog konja pred gostionicom, ja ipak još hoću živjeti, uži- 
vati, pjevati elegične pjesme, kidati mirisne latice vječnog pro- 
Pio razbijati tanke kristalne čaše, prolievajući iz njih piće našeg 
udila... 

Ne mogu lice obuzdati od zahvata smieha drzke poruge. Ima 
u mome srdcu lavlje smjelosti i magareće tvrdoglavosti, kao i 
vrabčjeg kukavičluka. »Počet ću novi život«. Ah, kako su sladke 
ovako smjele krilatice. Lanci sputavaju slabašno i krhko tielo; lanci 
zvekću i prkose, a duša se pretapa u oblačić i luta po obzorju. 
Ja znam, rane će izcieliti, lanci popucati, oblaci se razsuti, a sunce 
će sinuti i bljesnuti kao mlaz vječne istine... Snaga prolazi, a 
vrbe su, recimo, (što driemaju kraj rieke) vječne; sila je krhka i 
prolazi, a lopoči uviek cvjetaju u močvari, kraj njive moga pra- 
djeda; željezo se lomi i nestaje, a grane zelene šume uviek će 
jednako listati u jeku mladog proljeća. 

No, ja često ovako mislim: ljudi su doista krhke, ljepljive 
lutke. Car Neron je vjerojatno uslied prežderavanja imao često 
boli u želudcu, a ponekad i obični obćeljudski proljev... Neron 
je minuo! Isto tako kao i svi ostali, pa među njima i naš omiljeli _- 
golobradi Aleksandar Macedonski, nad čijim grobom danas kunu 
prostaci još veći od onih u vremenu njegove slave, a on, liepi 


239 


veliki imperator, predstavlja u stvari nekoliko zrna ružne odvratne 
ohgriča mogu postati nikakav car, ai kad bi mi # pružila pe 
za to, ja bih takvu priliku odklonio, vjerojatno kakvim . maa 
uzmahom ruke. Za cara se vjerojatno čovjek mora o koka 
za pametnog ili za nesretnog čovjeka. Brbljam, uy kasna; 
Radije prieđimo na ozbiljniji razgovor. Vi štucate, vi “ J Ne. 
vi ste sušičavi ili ste gladni, ili ste žedni: ljubavi, mira, granom: 
Kad prolazim večernjom ulicom, gledam vaše likove. Mae 
. kretnje, grčevito micanje usnama, ramenima, prstima o sja 
Vi ste bili ljudi, vi ste bili, a danas?... Uspomene su j 
vriednost naše izranjene duše, koja jeca... . i 
Ustajem u šest sati ujutro, jer ne mogu dulje spavati eu 
vrućine ovog sparnog ljeta, od navale muha, meine: u 
mira... U mome susjedstvu već u ranu zoru svira jedan if adi 
čovjek violinu. Slušam tople baladične zvukove. Nižem ani joe, 
zgodice, uspomene. Težka mi je bila moja rana mladost. Ka ato 
s krvavim crvenim stopama. Moja majka ije mrtva, moja majx 
je u grobu , mnogi moji drugovi su izginuli na bojištima, a ja živim, 
ja trajem, ja venem, ja bolujem. Vi ne volite ovako i pra 
Šta mogu, dragi suputnici. Možda će i ostati štogo X Laba 
uništenih duša; možda ćemo jednoga dana nad grobovima naši 
najmilijih i najbližnjih sjediti krotki i zagrljeni, mehki i pr 
ženi, nabrajajući minule zgode i sanjareći; držeći se za ruke ka 
najrođenija braća... pai bb. 
j u šest sati, pijem ječmovu »crnu«, : . muhe 
PPP rookie mi ina koa tinja bol. Steže me nešto, mući, i 
me, kao da mi je — kako kaže seljački sviet — kamen na srdcu. 


Tada trljam svoje pospane oči. Dragošću zasjaju plava pro- . 


istaj ilaš i i om podu. 

zorska okna. Zablistaju krilašca mrtvih muha na izpranon 
Ulazi u sobu moja gazdarica, tusta stara žena, motrim joj debele 
noge pune plavih žila. Stara kao da umije čitati moje misli: pogađa, 
da u tim trenutcima o njoj razmišljam, pa govori: »Nekada sam 
bila mlada kao i vi. Sad sam stara baba. A imala sam nekad silnog 
čara. Jurili su za mnom mužkarci kao mahniti. Jest, jest, moj mladi 
prijatelju! Voljela sam  poljubce i zagrljaje... Prošlo je to, 

šlo...« t i ka < 
aa Izađem iz kuće, posrćem od slabosti, motrim prolaznička lica 

ojoj ulici. Ž : 
. a kela sam poljubce«... Moja stara gazdarica spada među 
iskrene žene. Stara, tusta, ružna, a nekad zamamna ljubavnica. Na 
zdravlje, moje žene! 

U susjedstvu stanuje mlad liečnik, koji mojoj gazdarici već 
dvie godine propisuje nekakav liek protiv srdčanih napadaja. Ah, 
to staro razklimano srdce! Vidio sam ga jednom zgodom kod nje, 
i zaprepastilo me njegovo bliedo lice, krupne uplašene oči, iz kojih 
se nije dalo ništa pročitati. Taj mladi čovjek ima samo majku, 
nepoznatu tajanstvenu ženu, koju nikad nisam vidio. Ona živi 
Povučenije od ikoje koludrice. Kad se vratim kući nakon biednog 
objeda, tada ponekad iza težkih hrastovih vrata susjednoga stana 
čujem prigušene jecaje. Pred tri dana doživio sam jedan užas. 
Htio sam potražiti susjeda liečnika radi zdravstvenog savjeta: 
muče me neke groznice, noću se znojim 1 prevrćem u postelji sve 
do rane zore. Zvonim na njegovim vratima, a u meni se budi 
nelagodnost i strepnja. Tko če mi otvoriti vrata? Možda ova 
nesretna žena? Zbilja! Čujem poznate uzdahe, tihe korake, zatim 
škljocne brava i lako se odškrinu vrata. 

— Koga tražite? 


Čudan izkidan glas. Strašna pojava. Sablast! Zima me obuhvati 
i strese. Kroza-me živo Prostruje trnci ježnje. Izobličeno lice, 
sablastne mrtvačke oči okružene debelim tamnim kolutovima. 
Kretnje lude uznemirenosti u crtama lica, pogled, koji odaje 
duboku smućenost i patnju nesretne krvi. 

— Vi ste bolestni? — rekoh odmičući se. 

— Zašto bježite od mene? — poviče žena. 

Učini mi se, da u njoj previre duša. Pogledam niže: njezine 
ruke su ovješene, prsti napola zgrčeni, u čudnom tromom 
pomicanju. 

— Ja trideset noći ne spavam! — poviče ona. — Ja strahovito 
patim, ja sam otrovana životom, ja svake noći sanjam samo o 
lješinama, a svakoga trena očekujem da se nad našim gradom 
pojavi tisuću zrakoplova, koji će bombama uništiti i moj i vaš 
Život... I još tisuće nevinih života... Moja je duša razdrta, tako 
kao razdrta krpa... Moj život je lies, u kojem ležim i gnjijem. 
Pola mrtva, pola živa... 

— Gdje je vaš sin, gospođo? 

U meni se još aviek propinje užas. Sav sam u drhtavici, 
presenećen, odmičem se još nekoliko koraka nazad niza stube, a 
sve od zlogukog očekivanja i bojazni, da se ova žena ne zaleti 
i ne baci na mene poput goropadne nemani. 

— Moj sin — ona skoro krikne — moj sin nije ovdje. Zašto 
me se bojite, dođite bliže, nešto ću vam reći o njemu. Već trideset 


noći ne spavam, samo o tome razmišljam. Kažite mi, jeste li vi 
možda redarstveni uhoda? 


16. Kolo 24] 





* — Nisam, pena ra 

Gutao sam navrlu slinu, živci mi tit: <a: će ži j 
polumraku okvira vrata ova žena je doista sličila preojodvi Gmnid 
sablasti. Piljim u njezino lice, slušam joj govor i gla 
i siv, pa se opet primičem tihim tapkanjem. WUK 
LK AŠ Umirite se, gospođo. I ja sam bolestan. Moram vrba 
— Da — ona sada prošapta nešto umirena. — A Kogi prih 
bolestan, dragi moj. Mnogo je danas luđaka, pgoga pede 
čujte, — ona je sada skoro sasvim šaptala tež o“ of ea 
glasom — moj sin je odkrio jednu groznu nesreću. ma e 
gova tri druga, tri mlada kirurga, hikak: PE aima, ZL 

sE : sa 

ikakve potrebe, a osvećuju se osol ito mla i se 
aje aii ranjeni s bojišta. Jeste li čuli?! Ovo su naj 
zločinci. Ja nisam luda, ja znam šta govorim, Ja vas 2. hi 
stavite na stranu nemoćnih. Slušajte — ona izpruži Bi ei a 
glas, — ja sam sanjala, da i moj sin sipa u neke lie paerk i 
je li da to ne može biti... Molim vas, molim vas, ustanite pr 

či i iv ubojica! 
zločinaca. Povedite borbu protiv u jic TA i | 

Na usta joj navre pjena. Lice joj pomodri i postade posve 
izgubljeno. t h \ j 
Bau tome trenu pojavi se njezin sin. Hitro zgrabi ja poj doo 
je u mračnu sobu, a meni se samo niemo nakloni. Nešto tek pro- 


gunđa kao pozdrav. 
Palim cigaretu. 
Stojim. 
zmišljam. i t laje 
arem se, ali me još ne prolazi laka otarjak Sjetim u 
i šna:i Č j ike, koju sam tih dana susr 
im trenutcima jedne čudne djevojke, 
d Vain Olivija, tako se zvala jedna mala crvenokosa Vc 
koja je prema vlastitom priznanju pušila Hart: Sv bj 
ću j ' i sata. Uvick je imala zap 
Noću je spavala samo dva tri sa < je imala : 

i niš i ije bi j ti joj je išta bilo pravo. 
na svietu nije bilo za nju dobro, ni je bilo 
ire mislim, Olivija i ova suluda žena! Olivija bi joj . 
biti kćerka. Doista, mati jedne takve Olivije sigurno bi morala | 

izgledati upravo kao i ova zgažena, ova nesretna žena... 


3 


< eče, moj mali crnokosi! — reče mlada žena i obu- 
hvati Paoa oko < Sjedio sam dotad nepomično ernji 
trenutaka, a sada neznatno oživim osjetivši njezinu . i : 
nemir. Spustim svoj pogled na nježina bujna prsa, 3 go e o 
sve do iznad koljena, pocrnjele od ljetnoga sunca i obrasle gust | 


itrahu kao gitarske žice. U 

sitnim . dlačicama. Imala je raztvorena usta odebelih strastvenih 
usnica. Bili smo u polumraku perivoja. Prije pola sata pili smo 
vino u periferijskoj gostionici. Njezine su oči zacakljene, preli- 
vene nagonskom pohotljivošću, tople i plave, pune večernjega žara. 

Slučajni susret pun vrtoglave razgovorljivosti, štucanja, razbi- 
jenog stakla i praznih bezizražajnih rieči. 

Jučer sam dobio vojnički poziv, napustio posao — bio sam 
mali činovnik u jednom skorojevićkom poduzeću, — podigao sam 
plaću za dva mjeseca nakon drastične svađe sa šefom, sitničavim 
kramarom, a iza toga sam otišao kući i zaplakao gorko nad svojom 
nesretnom mladošću. ' 


Zbog toga sam se našao u krčmi, i zbog toga sam pio. I mnogi 
drugi su pili zbog životnih tuga, i čaše su razbijali poneki, iako je 
oskudica stakla i ciene su narasle visoko do neba. 

Sutra ću uvečer poći vlakom, već me negdje čeka vojničko 
odielo priprosto sašiveno, puška, remen, kalpak. ; 

Djevojka žubori kraj moga uha kao brbljavi potočić. Ja mislim 
u tome trenu: koliko ih takvih ima u svietu. Mnogo, vrlo mnogo. 

— Neki dan sam izašla iz bolnice — kaže ona. — Možeš mi- 
sliti, u kojem sam odjelu ležala. Eto, sve ti priznajem. Ti si moj 
ti si moj... — obuhvatila me je još čvršće, nagibala se nad moje 
lice (još je bila ponešto i pijana) i cjelivala me, dok se u meni 
razlievala mlitavost, tromost, mrtvilo. Čudim se nad samim sobom. 
I nad tom dalekom ženom, što je pokraj mene. Kakva brbljavost. 
A ja se ništa ne čudim. Nekada bih praskao, gurnuo je, prezreo 
Kako je život iskren, kada je biedan. Srušene su staklene kule na 


«trideset katova i u prahu leže idoli. I ovi, koji se još uzdižu, past 


će sigurno... 

— Hoćeš li poći sa mnom? — pita me žena mazno. 

Sve je uzalud. Tonem u crninu. Ojađen sam, jecam, ali ne- 
čujno. Nikuda ne ću poći, ništa ne zborim, samo je lako odgurnem. 

— Idi — kažem joj. — Moram ostati sam. 

Motrim joj oči, što tiho sjaju izpod dugih trepavica, a u meni 
se razleprša misao: ti već dobrano posrćeš, ti se podaješ pijanstvu 
krvi i vina, ti se toliko puta propisno i podpuno zaboraviš, uživa- 


jući sama u svome mesu. Opijaš se svojim mirisima i svojom 


mladošću. Ti luduješ i pijančuješ, na stare dane ne misliš. A ja? 
A ja? i 

Pišem u kasne noćne sate svoje sumorne sastavke i u snu 
viđam crne gavranove, kako kljuju tisuće mrtvih očiju nevino 
poubijanih... i 

Na ženi je plava haljina. Svietle joj se dugi šiljati nokti. oim 
čistoćom njezino izprano tielo: sie dan vih hk ke pa 
j j e na j 
livala s jedne obale na drugu. Sjeća m jabuk 
okovi rot oči nestašnih prolaznika, koja se rumeni i sja, a ne 
zna se za njezin Barta. i 

Tromo mi pokraj uha govori: ; f ona 

— Sastajem se s jednim previjanim . slaangvjave yea 
čarom, kojega njegovi znanci nazivaju »grotoma. kojo Meat ga 
mavac htio sa mnom vjenčati, ali ja to ne ću. Njegov mj Ape 
hodak je petdeset puta veći od tvoga, ali kada se neni a ka 
ulaštena tikva pretvara u životinjsku njušku, i Vjča m Prati 
bjeći izpred njega. Fuj, kako je crn ovaj život. _. pice 
toga klipana. A vanjština mu je ipak uzorno otmjen 

icu uzdiže on visoko, visoko. h . 
M doan Preda mnom je njezino tielo kao sloja vas 
Večeras čitam u njezinim nemirnim očima ai ttać oba komi 

i j ć smijati 
mladosti. Ako pođem s njom, ona će se smija ojNdeti 
jezi će ti iti svi mliečnost i mirisati na 
mila. Njezino će tielo nuditi svoju t i miri 
proda sazrelu mladost. I mi bismo se tada razsmijali, ali vedro, 
široko... AA e 

Šta je to, konačno, šta? i mi ' 

— Kad jedno divno tielo prestane biti maja ise : det 
govorim skoro samome sebi, — gdje je onda tajna? ija giećan 
više nije čaša ljubavi, gdje je onda pohranjena ljubav? ana ge 
tvoje noge, tvoje pospane oči, tvoje nježne ruke, tvoja iela b 
nost, čim to nije odraz modrikastih sanja u samoći, kamo ću s 
onda svratiti? j Nah , 

— Ništa od toga ne razumijem — otegne se njezino lice u 
smiešan, bezizražajan osmieh. 1 ? 

— Znaš li, šta je poljubac? — zapitam je. 

— Znam. mis i 

— Znaš li, šta je smrt, grob, sudbina? i 

— Znam. ute ka 

— Znaš li, šta je to odricanje 7 

— Ne razumijem tvoje pitanje. i Bh 

Promatrao sam kretnje ove žene. Je li to izraz priprostote? 
Ona ne čita stihove Tina Ujevića, a oblači sasvim skromne haljine, 
po ciele večeri pije kiselo vino i hotice pokazuje mužjacima svoje 

i svoje obline. ; K: 
Koh šta na događa — pitam — iza zastora današnje stvarnosti? 


vo A no : ž Man Bt 
Kakav je sadržaj života svih sakrivenih, koji svoju potajnu p 


stotu odievaju u najskuplju svilu? 

Razstadoh se s njom na jednom mračnom razkršću. Rekoh 
joj sasvim sjetnim glasom: 

— Propast ćeš u životu na tome puti. 

— Ne ću — reče. — Valjda'ću se nekako izčupati. Uostalom, 
Propast ćeš i ti na svome putu. 

Bila je već triezna i u očima joj se odrazio topao sjaj. 

— Vrieme stvara i nas takvima kakvi smo — reče sasvim - 
pametno. 


Razmišljao sam još dugo o njoj, o njezinim riečima, spavao 
napola gol, ostavljen i osamljen, u svojoj podkrovnoj sobici. 
Otvoren prozor. Zvjezdana ljetna noć. 


. Ovako evo zaključujem: oko .mene kamen, staklo, kruti 


gradski život. Život napirlitan, život umjetno uređen. A negdje 
sad mirišu pokošene otave, zriču noćni šturci, krekeću krastače 
žabe — — Ej, ono je drugi život. 

Trgne me iz snatrenja bliza topovska paljba. Srdce zadrhturi, 
srdce .je izpaćeno strahom. 


Sutra ću poći. Za nekoliko dana već ću se nalaziti usred 
smrtne vatre i željeznog loma, u tamnim neprohodnim planinama. 
Mlaz crnih preljeva u duši. Sva su svietla pogašena, moji koraci 
u tmini sablastno odjekuju na krvavoj cesti. Sloboda je ranjena 
ptičica u srebrenoj krletci... 


Već rano izjutra ovog mog posljednjeg dana, došli su u stan 

mojih susjeda (liečnika i njegove majke) neki nepoznati ljudi. 
“«atim su izašli. I otišli su. Svi. I liečnik, i njegova mati. Kuda? 
Ja to nisam saznao. Jedino sam osjećao još veći strah nego do 
sada. Šetao sam po svojoj sobici gore, dolje. Slušao sam svoje ko- 
rake i srdce. Pitao sam se: šta mi je? Odgovora nije bilo. Čega 
sam se bojao? 

Živio sam tiho, skromno, sjetno. Turobnost je otupjela moju 
brbljavost Govorio sam svaki dan sve manje. Pa zašto se bojim 
u tolikoj mjeri? I zašto se osjećam kao neodkriveni krivac? 

Izišao sam na ulicu i oprezno koračao po sjeni. Kraj svakoga 
redarstvenika prolazio sam hitro, nečiste savjesti i sa zebnjom. 
Umirio sam se tek oko podneva. Olivija je bila sa mnom za 
istim stolom. Zapao sam u misli i izazvao njezinu srčbu zbog 
uporne šutnje. Djevojka je imala jako narumenjena usta, izbri- 
jane obrve, a ja sam izgubljenom kretnjom prelazio preko svoga 
ćelavoga tjemena. Navršio sam 37 godina. Skoro ću možda biti 
već i mrtav, a kad sam uobće živio? 

Na redu su nove životne patnje. Ljudi mi ne daju m. 
Živjeti. Hej, gdje je spasonosna misao, koja vodi do cilja, a zatim 
i do spasenja? i i h og NT 

Za mnom su patnje u povdikama godina. Radosti je bilo 
ponekad, samo u neznatnim mrvicama. 4 E: X 

Spremam stvari. Jedan mali zavežljaj. Brzo zEr A ed 
Kad se pokaže na nebu mladi mjesec, onda ću poći. Nitko pe 
ne će izpratiti, nitko ne će za mnom plakati. Gdje su "e prija 
telji, gdje? Ja ću skoro svoj život izlagati opasnostima, ga sa 
cjeli moj viek bijaše težkoća i strepnja. Zar pretjerujem: 

Ne vriedi plakati. j A : o 

Sigurno je, da ću otići, ali nije šigurno, da ću se i dens 
Spremi se, veli mi moja naprtnjača, spremi se 1 kreni k pio 
čeljusti, zar nisi više mužko? Kreni prema svježem stre jačkom 
a. E m » ps e 1 
jarku, on te već čeka... Hajde d : "EVI ANUKAA 

Večeras ću sigurno otići. Možda ću se ipak vratiti živ 1 ciel, 
s prosjačkim smieškom na usnama. vi) b M 

& Jedno znadem pouzdano: nikada više ne ću biti podpun 
čovjek. j 
Duša mi je već sad napola zgažena. ; f 
Naprtnjača mi veli, da je život za mene posve izgubljen. 
Izgubljen život zar? — — a kako to — —? 

Karakterističan orientalni motiv vitice sa slavonske tikvice, koji se u 
raznim variacijama pojavljuje na seljačkim rukotvorinama u Slavoniji. 


MIRKO KUS-NIKOLAJEV, ZAGREB 


SELJAČKI ORNAMENAT I IGRA. 
Crteži Zdenke Sertić 


J. Huizinga,! poznati holandijski kulturni povjestničar, iznio 
je u svojoj knjizi »Homo ludens« veliku građu za svoju tvrdnju, 
da je igra elemenat od krupnog značenja u određenju kulture. Za 
njega je homo ludens, čovjek koji se igra, u svojoj kulturnoj 
funkciji od ne manje važnosti nego homo faber, čovjek koji radi, 
izgrađuje. Grada, koju donosi, da utvrdi odnos igre prema zna- 
nosti, pravu, ratu, pjesničtvu, filozofiji i umjetnosti, te kulturi“ 
uobće, u svakom je slučaju značajna za njegov problem, makar 
i ne bila odlučna. 

Pitanje igre u samoj umjetnosti nije novo.Već je Ernst Grosse? 
pokušao prve predpoviestne izraze umjetničkog života izvesti iz 
igre. Ni njegovo dokazivanje nije uvjerljivo; previše je jedno- 
strano za tako složenu pojavu kao što je umjetnički doživljaj, pa 
bilo to i kod čovjeka starijega kamenog doba. Još prije učenjaka 
Grossea je pjesnik Friedrich Schillerš izvodio umjetničke oblike iz 
nagona za igrom, prirođena čovjeku. 

U svome ocjenjivanju elementa igre u likovnoj umjetnosti, 
Huizinga ne postavlja doduše konačne sudove. Štoviše, i na pod- 
ručju ukrasne umjetnosti on se kreće s mnogo opreza. Ali ipak 
izvodi na ovaj način: »Neobuzdanost plesnih krinka kod primi- 
tivnih naroda, izprepleteni likovi na totemskim stupovima, čarobno 
izprepletanje ukrasnih motiva, karikirani i izcereni ljudski i živo- 
tinjski likovi, sve to neodoljivo izaziva asociaciju igre.« Međutim 
nas ovdje zanima samo jedan dio iz tog niza primjera, koji iza- 
Ziva asociaciju igre, a .to je »čarobno izprepletanje ukrasnih mo- 
tiva«, dotično, drugim riečima, ornamentika uobće. 

Za nas, koji živimo u bogatstvu seljačke ornamentike, nije' 
bezznačajno pitanje, je li ornamenat doista nastao u području 

igre. Radi toga treba u prvom redu izpraviti jedan izraz Huizinge, 
a to su — ukrasni motivi. Ornamenat kao ukrasni elemenat pojav- 
ljuje se razmjerno kasno. U predpoviestnoj etnografskoj umjet- 
nosti je ornamenat primarni umjetnički izraz i tek u kulturnim 
umjetnostima prima on sekundarnu, ukrasnu vriednost. I baš kad 
nam Huizinga govori o »čarobnom« izprepletanju tih ukrasnih 
motiva, on nam sam tom rieči neizravno priznaje, da ukrasni 
motivi imaju dublje značenje. Mi bismo to značenje nazvali simbo- 
ličkim. A čim ornamenat ima »čarobno«, ili, točnije, simboličko 
značenje, on nije pusti ukrasni motiv, već izraz duhovnog 
doživljaja. ' I 

Naša seljačka ornamentika ostavlja dojam kod površnog pro- 
matrača, kao da je posljedica igre, dokolice. Kad Slavonka veze 
svoju maramu ili lički pastir rezucka svoju kepčiju ili britvenicu, 
onda zaista nije daleka pomisao, da se ovdje radi o ukrasu, koji 
je izišao iz ljudskoga nagona za igrom. Međutim značaj seljačkog 
ornamenta nije posljedica igre, već doživljaja. U ornamentu izra- 
žava seljak svoje duševne doživljaje, u njemu simbolički izražava 
čitav splet svojih unutarnjih pobuda i potresa. Simbolička uloga 
ornamenta sastoji se u stvaranju bitnih, trajnih, temeljnih oblika, 
koji imaju sačuvati stanovite sadržaje doživljaja, dotično duševnih 
stanja. Još i danas se može kod seljaka saznati za naziv i značenje 
pojedinih ornamenata, koje je vezano uz određena duševna stanja: 
veselje, bol, ljubav i t.d. Naravno, ovdje je potrebna velika 
opreznost. Ne postoji absolutno određivanje vriednosti simbola, 


jer se vremenom — u životnom strujanju zbivanja — često gubi | 


nekadašnja sadržina i ostaje samo prazan oblik, u koji se još 
češće unosi novi, naknadni smisao. Zato se obično danas i riedko 
može utvrditi simboličko značenje ornamenta. Ali sama odpornost 
ornamenta ili cielog ornamentnog motiva upućuje nas na činjenicu, 


da se ovdje ne može raditi samo o izpraznom ukrasu, koji nikako . 


ne bi po svojoj biti mogao biti odporan, već da se stvarno radi 
o jednom elementu predaje, koji je imao nekoć snažnu duhovnu 
vezu sa zajednicom, iz koje je izrastao. 

Radi toga se ne može prihvatiti tvrdnja Alfreda Vierkandta,* 
da je seljačka likovna umjetnost bila u početku stvar pojedinca. 
Baš je protivno slučaj: ona je u početku bila stvar zajednice, i 
odtud je primila i mogla primiti svoje prvobitno simboličko zna- 
čenje. Ako se simbolička funkcija ornamenta i gubila, ipak je ona 
uvjetovala onu začudnu odpornost' ornamentnih motiva, koja je 
omogućila njihovo održanje kroz stoljeća. Međutim Vierkandt 
— da uzput spomenemo — uzima pjesme i plesove kao skupinske 

izraze, čime se također ne bismo mogli složiti, jer smatramo, da 
Su svi duhovni izrazi sela u korienu međusobno povezani, te prema 
tome nema primarno skupinskih i primarno pojedinačnih umjet- 
ničkih oblikovanja. š 

. Uztrajno pridržavanje određenih ornamentnih oblika nala- 
zimo i u drugim, manje složenim odnosima. Ta postojanost nam 
na primjer upada u oči kod poznatog orientalnog motiva vitice, 
koji je upravo konzerviran u Slavoniji, ili na primjer kod niza 
predpoviestnih ornamentnih oblika, koje stalno susrećemo 'na 
drvorezbarijama u Lici. Štoviše, i relativno tako mladi ornamentni 
motivi, kao što su barokni, pokazali su dovoljno odpornosti. Ne- 
obično prodorna snaga protureformacije stvorila je duhovnu 
predispoziciju kod seljaka, da ovu baroknu ornamentiku asimilira 
1 unese u svoj ornamentni inventar.5 

Sve nam to svjedoči, da ornamenat nije igra, već da sadrži 
u Sebi duboki, predajni korien, koji izvire iz nekoć snažnih 
duševnih stanja. Ta predajna snaga ornamentnog umjetničkog 
izraza u stvari je tako jaka, da dopušta samo neznatne variacije. 
Ma koliko i varirao, recimo, motiv vitice na slavonskim rukotvori- 
nama (tikvice, VeZivo i t.d.), nikada ta variacija ne može razkinuti 
osnovni motiv, pa već ta činjenica govori protiv Vierkandtove 
teze o osobnim stvaralačkim osebinama u seljačkoj umjetnosti. 
, Još više je to slučaj kod ornamentnih motiva, kod kojih: je 
simboličko a često štoviše i sakralno. — značenje još dublje 
ukorienilo njihovo predajno oblikovanje, kako je to slučaj kod 
motiva životnog stabla. Kod tog motiva naprosto zapanjuje od- 
pornost, kojom se on podržava u naoko podpuno zakržljalim 










Stari predpoviestni motiv sa poculice 
u okolici Sunje, kcji je sačuvao čistoću 
svojih ornamentalnih elemenata. 

oblicima. Ja sam već jednom u svojoj razpravi o životnom stablu 
svratio pozornost na ovaj kod nas neobično prošireni motiv i na 
njegovu variabilnost, koja osnovni njegov motiv ne može raz- 
točiti.5 i 

Samo ti izabrani primjeri pokazuju, kako je ornamenat duboko 
saživljen s duševnim životom seljaka i kako je prema tome i 
najvidniji izraz njegove životne snage. U tim ornamentima žive 
još danas njegove predaje: osnovne spone njegove kulture. Sto- 
ljetnu poviest svojih patnja i svojih radosti unosili su seljaci, a 
osobito seljakinje, u svoje radove, i to unošenje, to uživljavanje 
u umjetnički izraz ornamenta zaista nije moglo biti igra. Sve što 
je bilo stvoreno bilo je »čarobno«, ali nije nikako bilo — ukras, 
već sastavni dio duševnog treperenja; bilo je po snazi svog du- 
ševnog izraza jednako veličanstveno kao i mramorni kolosi 
velikih kipara. 

Na drugim načelima izgrađeno, ali jednako karakteristično 
kao i Huizingino mišljenje, jest shvaćanje Karla Schefflera? o 
seljačkoj umjetnosti kao poluumjetnosti. Za njega je polu- 
umjetnost ona umjetnost, koja ne može u sebi svladati svagdanju 
(profanu) svrhu. A kako to po njemu ne može seljačka umjetnost, 
on je ocjenjuje kao poluumjetnost. Prema Scheffleru su izrađevine 
seljačke umjetnosti one tvorevine, koje su nastale kao ručni radovi 
na amaterski način, seljačko-malograđanskog su značaja i nastale 
su sporednim putovima velikih umjetnosti. U likovnoj umjetnosti 
spadaju ovamo nošnje, bogate svatbene krune i žetelački vienci, 
ali i seoska drvena arhitektura i seljačko pokućtvo sa svojim 
nespretnim a ipak izrazitim rezbarijama, kod kuće izrađene tka- 
nine, proizvodi lončarstva, tradicionalni ukras i drugi proizvodi 
te vrste. Svi oni imaju svojstvo, da je u njima umjetnost praktično 
primienjena. 

»Iako tu i tamo«, naglašava Scheffler, »ulazi i nešto simbolike 
“u naivno veselje za kićenjem, ipak ima svaki predmet svoju upo- 
trebu, ali tu rieč treba tako razumjeti, da je obuhvaćeno i pridr- 
žavanje starih plemenskih običaja. Djelo pučke umjetnosti nije u 
tom smislu nikad bez svrhe, kao što je to, ili bi barem trebalo 
da bude, remek djelo slikarstva. Pučka umjetnost stvara kom- 
promis. 1 monumentalna građevina služi nekoj potrebi, štoviše 
i sakralna građevina; ali je to uviek produhovljeno, štoviše meta- 
fizička potreba kulturnog karaktera. Pokraj sve simbolike služi 
pučka umjetnost naprotiv profanim potrebama i životnim obi- 
čajima. Gdje se približava čistoj umjetnosti, ukrašava kakvu 

svečanost ili pučko veselje. I ta je vezanost, koja djelo pučke 
umjetnosti uklapa u područje poluumjetnosti.« 

U ovim Schefflerovim razmatranjima o seljačkoj poluumjet- 
nosti, koja su ovdje izložena u cjelini, da bi njegov stav bio što 
određeniji, za nas je od osobitog značenja, što Scheffler priznaje 
da u naivno veselje za kićenjem ulazi nešto simbolike i da su u 
Svakoj rukotvorini obuhvaćeni i predajni elementi. Ne može se 
doduše u osnovama psiholožki poistovjetiti igra s naivnim veseljem 
za kićenjem, ali je neprieporno, da ova dva duhovna stanja među- 
sobno graniče, štoviše, da se tu i tamo i stapaju, to jest da bi 
samo kićenje, kome se ne mogu zaniekati umjetnički oblici, proiz- 
lazilo iz nagona za igrom. Time bismo se vratili na Huizinginu tvrd 
nju samo s tom razlikom, što Scheffler iztiče simbolički elemenat i 
naglasuje značenje predaja. Ako i dopustimo, da se nagon za 
kićenjem očituje u neobičnom šarenilu najrazličitijih ukrasa, sva- 


Barokni motiv iz okolice Siska, 
koji je u svojim variacijama, ču- 
vajući osnovni motiv, stvorio ne- 
obično šarenilo u linijama i 
bojama. 





kako je u seljačkoj umjetnosti najjače izražen u samoj ornament- 
noj stilizaciji tog ukrasa. Vraćamo se prema tome opet na simbo- 
lički karakter ornamenta, koji, uz ograde, priznaje i Scheffler, i 
na njegove predajne oblike. : 
Umjetnički izraz seljaka je, s obzirom na njegove životne 
odnose, drugačije doživljen i drugačije oblikovan, nego umjet- 
nički izraz u drugim sredinama, ali je u svakom slučaju najčišći 
izraz njegova duhovnog svieta. Već radi toga ne može biti govora 
o: poluumjetnosti. Da ta umjetnost ne može svladati svagdanju 


svrhu, nije od odlučne važnosti, jer je konačno pojam svagdanje 


(profane) svrhe veoma neodređen. Ako je Rembrandtova slika 


izložena u crkvi ili u galeriji, onda to nesumnjivo više odgovara 

njezinim umjetničkim svojstvima, nego kad visi u salonu kakvog 
skorojevića. Bez obzira na težnje graditelja i najsavršenija gradnja 
može služiti najrazličitijim svrhama, a da tim njezina umjetnička 
kakvoća ne bude narušena. I seljak je realizirao svoje umjetničke 
doživljaje u danim okvirima i na danom tvorivu, ne vodeći sviestno 
o tome računa, hoće li njegove rukotvorine služiti, kako bi Scheffler 
htio, profanim svrhama. Uostalom, svatbene krune, žetelački 
vienci, pa mnogi oblici i ukrasi nošnje služili su izrazito sakralnim 
obredima i nisu imali nikada svagdanju svrhu. Međutim u svietu 
žive simbolike težko je odrediti, gdje graniči sakralno sa svag- 
danjim, i gdje se očituje metafizička upotreba. 1 

Adolf Spamer* možda pretjeruje, ali je bliži stvarnosti, kad 
i u čisto svagdanjim, ili, kako on veli, upotrebnim predmetima 
seljačkih rukotvorina nalazi smisao u ornamentici. Po njemu se. 
ornamentika može čitati, i u njezinim germansko-nordijskim izdan- 
cima on nalazi ostatke runa, koji govore starodrevnim i svečanim 
jezikom. Na svaki način Spamer iztiče nutarnju povezanost du- 
hovnog elementa s vanjskim oblicima ornamenta. g 

U svakom slučaju .se ornamenat kod seljaka ne može izlučiti 
iz njegove duhovne sfere, te reducirati na svagdanje sredstvo 
kićenja ili na igru. Ornamenat prelazi u igru, u ukras, kad je pre- 
kinuta organska veza seljaka s njegovom predajom, kad je raz- 
rivena njegova životna ploha. Ornamenat je kulturna predaja, 
on je umjetnički izraz, doduše skupocjen umjetnički izraz, jednog 
vremena, koje polahko odlazi u nepovrat. Ali njegova je ljepota i 
danas za nas u njegovu doživljaju, u jednostavnoj i iskrenoj život- 
noj snazi. Ali s jednom činjenicom se moramo pomiriti, koju je ja- 
sno uočio Adolf Loos, genialni bečki arhitekt: »Ornamenat se više 
ne veže s našom kulturom nikojom organskom vezom, prestao je 
biti sredstvo izraza naše kulture. Ornamenat, koji se izrađuje 
danas, nije više proizvod jednog družtva i jedne predaje; on je 
biljka bez koriena, koja nije sposobna, da se razvija i da se 
množi.« 

Mi konačno vidimo i u životnoj praksi, da razvojem kulture 
sve više nestaje ornamenta. Ono što ostaje od ornamentike, to 
je stvarno atavistička igra, šuplji dekor nevješto nakalamljen na 
današnje životne izraze. Ako je seljaku njegov ornamentalni izraz 
proključao iz krvi, ornamenat prišiven na tekovine gradske kulture 
je samo žalostna zabluda ukusa. Svaki umjetnički izraz uokviren 
je svojom životnom sredinom, pa je to slučaj i s ornamentom: 
umjetno ga presaditi u novu životnu sredinu, u kojoj se unakr- 
štavaju nove snage i novi izrazi, znači isto što i prišivati vezene 

poculice na Meštrovićeva Grgura Ninskog. I to bi bila igra, ali 
podpuno bezsmislena, koju ni atavizam ne bi mogao opravdati. 
Jer konačno u svakoj igri mora postojati i neka aktivnost, smišljen 
oblik i družtvovna funkcija, kako to naglašava i Huizinga. 


Motiv životnog “stabla iz Sla- 

vonije (sa mužkog prsluka). 

Iako izvariran, prema mjestnim 

osebinama, u tehnici i tvorivu, 

sačuvao je svoje elemente: po- 
sudu, grane i ptice. 





Ali da se vratimo ornamentu. Ni pozitivni elementi igre, koje 
iztiče Huizinga, ne izcrpljuju ni u kojem slučaju funkciju orna- 
menta, ako bi ga i htjeli uzeti kao izraz nagona za igrom. Pokušali 
smo iztaći, da je sadržaj ornamenta daleko dublji i obuhvatniji. 
"Time što je osnovni umjetnički izraz, dakle u neku ruku životni 
izraz seljaka, on je duhovna manifestacija čitavog njegova životnog 
sklopa. A to je odlučno. 

VLADISLAV KUŠAN, ZAGREB 


NARODNI MOTIVI [I »NAŠ IZRAZ« 
ČETIRI POGLAVLJA O JEDNOM PROBLEMU 
I 


Razvoj našega suvremenog slikarstva, koji, nošen Palada 
nim ritmom unutarnjih političkih i kulturnih zbivanja et €, 
traje već oko osam desetljeća, bio je u svojim Mmeljnim stils ču 
značajkama uglavnom pod utjecajem germanske i A pabei 
umjetničke sfere. Tiekom devetnaestog stoljeća dolazi u ra jeo 
pionira naše moderne likovne umjetnosti jasno do i pa lje , 
vanje rimske, miinchenske i bečke škole, dok novijim naraš Vam 
koji se umjetnički izgrađuju poslije god. 1900., . osim jA ja 
avstrijske Secesije i tragova berlinskog ekspresionizma, Ki 
fermente za likovno previranje daje Pariz sa svojim mnogobroj- 

im i ijama i pokretima. h 
M deca RN M tako dolazili s raznih strana, nisu Z oi 
očitovali u načinu obradbe predmeta i u tehničkom postup u, M 
i u likovnom nazoru i vjerovanju, a pretežno i u samom izboru 
eri je lako uzporedbom ustanoviti, kako su neki hrvatski sli- 
kari rane faze ostali do kraja svog djelovanja podpuno teh 9 
gledanju, estetskim predpostavkama i orientaciji svojih učite ja, o 
okolini školovanja, a osobito o takozvanom službenom dj aa 
mena, koji je tada vladao Europom i u pojedinim zonama bio te 
Š rugačije obojen. WE : U) 
dA ene VALE izgređene pojmove o biti i svrsi svoje 
umjetnosti, oni i u domovini nastavljaju stvarati po mo 
akademskim uzorcima i posvećenim formulama školske predaje 
u tuđoj maniri i stranom duhu. Primjena takvih M vt aražeje 
na domaće sujete, koje već pokret romantizma odkriva i stav] ja 
u središte zanimanja, nije iii ni Pravi hr umjetničke razine 
i približ je izvornom likovnom shvaćanju. 
" SAT graoni raždokiji našega slikarstva povođenje za shemom 
i klišejima inozemstva posve je razumljivo i neminovno, pogon 
kad se uoči nedostatak najosnovnijih predradnja, jede he: 
vanjske okolnosti i težak položaj tvorca, koji bez pravog idejnog 


oslona i materialne pomoći stoji Zbunjen i izgubljen u vrtlogu . 


, svakidašnjice. 

Do petdesetih godina prošloga stoljeća umjetnik nema nikakva 
položaja u odnosima družtvovnim. On je čudak, kojega tek blago- 
hotno podnose, ali ga jedva trebaju. Tadašnje kulturne prilike i 
neprilike ne omogućuju uobće slobodnije i samostalnije stvaralačko 
izživljavanje. Hevatski izraz nije još dakako u pitanju ni kao po- 
jam, a jedva se i zna za postojanje umjetničke osobnosti. Ulo- 
ga takvog nosioca likovne misli još je neznatna, uviek podređena, 
a često ponizujuća. 

Namjesto da svoje viđenje ljepote nametne obćinstvu di uz- 
digne mu duh iznad ništavosti i Pustoši, odgajajući ga za bujniji 
unutarnji život, naš se slikar ponajviše daje voditi naivnim želja- 
ma hirovitog i sitničavog, djelomično odnarođenog družtva, koje. 
O višim vrednotama ima veoma maglovite ili sasvim pogrješne 
pojmove. , 

Prirodom izabran za tumača svieta, određen za predvodnika 
čovječanstva, artifeksa, da bi ljudi spoznali ono, što bi bez njega 
ostalo neviđeno i neshvaćeno, morao se smatrati sretnim, ako je 
smio zadovoljiti zahtjeve Prvoga kupca i polaskati ukusu prosječ- 
noga građanina s nešto nadprosječnom novčarkom. 

Podkraj stoljeća, u eri Ise Kršnjavoga, kad se prilike poboljša- 
vaju, sudbina se ponavlja u novom obliku. Posredovanjem pred- 
stojnika za bogoštovlje i nastavu, koji promišljeno izabire sujet 


slike, propisuje unapried razmjere, tehniku i sve pojedinosti , 


izvedbe, naručitelj postaje država, a umjetnik činovnik, spreman 
da izvrši naloge. 


Ovi zadatci, teži i složeniji od zahtjeva obćinstva, stavljali 
su još više spona stvaralačkom kretanju, da ih pojedinci, zbog 
svoje tehničke neizgrađenosti ili pomanjkanja moći uživljavanja 
u temat nisu bili kadri s uspjehom riešiti. 

Ciela ta faza hrvatske likovne umjetnosti bila je samo neka 
vrsta pripremanja tla za naraštaje, koji dolaze. Jučerašnja praz- 
nina postala je tek napučena prvoborcima, beznadnim likovima 
traženja i lutanja. Talenti su svoje snage utrošili u promašenim 
naporima, oko jalove rabote, ne mogavši se ni pravo snaći ni 
umjetnički izraziti, jer im je zadnji cilj bio stvarati slike, a ne 
slikarstvo. 

Pa ipak se baš zaslugama Kršnjavoga izgradila osnova i glav- 
ni preduvjeti za dalji razvoj, koji se pojavama Račića i Kralje- 
vića, početkom dvadesetog stoljeća najavljuje u znaku individua- 
lizma, pobjede osobnosti i pravog slikarstva. 

Pitanje hrvatskog izraza javlja se prvi put u nas s pokretom 
Medulićevaca godine 1908. Skupina mladih ljudi prožeta nacio- 
nalističkim idejama traži nadahnuće u praizvorima, u izrazu ko- 
lektiva, u pučkoj umjetnosti i narodnoj pjesmi, nastoji asimilaci- 
jom tih elemenata doći do novog likovnog oblika i do oslobođenja 
od slikarskih kalupa inozemstva. 

Vođa pokreta i njegov najjači umjetnički eksponent, kipar 
Ivan Meštrović, daje osnovnu intonaciju stvaranja i stilske teme- 
lje skoro svim članovima družtva. Njegova plastička ostvarenja 
fasciniraju sljedbenike i privlače ih magičnom snagom novosti. 


Kao nagla provala dugo prigušenih poriva i težko pritajenih 
snaga započelo je javno djelovanje Medulićevaca, koji svoja 
umjetnička nastojanja vežu s političkom tendencijom i uspješno 
Pripravljaju kulturnu afirmaciju južnih Slavena pred Europom. 

Poduzetnost mladosti u atmosferi revolta, borbenosti i ro- 
mantičarskog zanosa. Narodna legenda i junački mit daju temelj- 
no gradivo za likovnu obradbu. Dinamizam, velika gesta, pate- 
tika herojstva i mučeničtva sjedinjuju se u prikazima slave i tra- 
gike prošlosti. 

Meštrović je sveobuhvatnošću svoje imaginacije i nadareno- 
sti, uzprkos formalnoj ovisnosti o Metzneru i bečkoj Secesiji, već 
tada majstorski svladao tvorivo i u najboljim ostvarenjima saču- 
vao biljeg izvornosti i čar stilske posebnosti. Ni brojne egzotične 
reminiscencije ne mogahu podpuno sakriti iskonski doživljaj suge- 
stivan u punoj samosvojnosti. U impozantnom kiparskom djelu 
ovog čarobnjaka oblika ogledaju se često zaista svojstva, kojima 
se odlikuje naš narod, utjelovljene su misli, u kojima žive Hrvati 
i koje su ih vodile u njihovoj poviestnoj borbi i uljudbenom raz- 
voju. To je u našem vremenu prvo preobraženje vlastite energije 
u adekvatan skulpturalni oblik. 

Drugi suborci za narodni stil nisu, većinom, počeli s bitnim, 
već s programatskim. Namjesto da su produbili osjećaj, tragajući 
strpljivo za izrazom, oni se prepuštaju sanjarijama i opijaju poli- 
tičkom misijom. Prihvaćaju gotove stilizacije svog umjetničkog 
barjaktara i variraju prizore iz narodne epopeje. Tako su sred- 
stva postala ciljevi i svrha. Slikar je pripovjedač, ostao je na po- 
vršini u vanjskom, i dao tek odraz rodoljubnog razpoloženja. De- 
korativne kompozicije ilustriraju događaj, iznose fabulu. Iza arha- 
izirane scenerije i teatralne attitude junaka zieva pustoš. Sadržaj, 

koji nije postao oblik. 

No, kao uviek, vrieme je nemilosrdno pokopalo sve ono, što 
je stvoreno za časovitu potrebu i što nije bilo plod istinskog na- 
dahnuća. Vrieme je donielo u svome krilu nove događaje, nove 
zapletaje i nove pojave i probleme. U posljednjih dvadeset i pet 
godina, likovna umjetnost Hrvata razvijala se intenzivno u više 
smjerova, ukazujući na razne mogućnosti evolucije. 


I 


Kad su parižki najraznorodniji utjecaji zavladali  podpuno 
hrvatskim likovnim životom, započelo se ponovno pisati i razprav- 
ljati o pitanju i mogućnostima našega slikarskog izraza. 

Najučenijim teoretskim razglabanjima ne stvaraju se, daka- 
ko, nikakva likovna djela, no razmatranjem o načelnom stanovi 
štu, o predpostavljenim svojstvima stila, koji još ne postoji, tra- 


ženje prvih putokaza hrvatskoga slikarskog govora dovelo je do 
stanovitih zaključaka, ukazalo na neke činjenice i malo razbistrilo 


mutnine oko osnovnih pojmova. Sve to još ne odkriva, kako će 
se u »visokoj umjetnosti« očitovati slikarsko osjećanje Hrvata, 
već odprilike. nagoviešta, kako se ono ne bi smjelo očitovati. Dru- 
gim riečima: lakše je u tom cielom kompleksu slikarstva ustanoviti 
što nije naše, nego ono što jest. 


Uz ovo treba primietiti: da se dođe do stila, treba mnogo više 
od sviesti, da ga se traži. Nacionalni se stil i ne može jednostavno 
htjeti stvoriti i jednostavno improvizirati, jer on nije plod na- 
mjere, već posljedica unutarnje nužde: »Nation ist nicht zuerst 
und schafft dann Kunst, sondern Nation gestaltet sich in der 
Kunst. Kunst ist nicht AusfluB der Nation, sondern Gestaltungs- 
form der Nation, durch die erst die Nation mitbestimmt wird« 
(Dagobert Frey). Samo tako se može shvatiti postanak nacional- 
nog likovnog izraza. U tom smislu mi smo ga već imali u prošlosti, 
u starohrvatskoj umjetnosti, dok je sadašnjost dala Ki novu 
kristalizaciju u djelu Ivana Meštrovića. 

Vjerojatno su i drugi suvremeni likovni trudbenici u svom 
dosadašnjem radu i kroz tuđe oblike izražavanja ponekad zabi- 
lježili stanovite specifične značajke našeg osjećanja, prapcčela 
traženog izraza. I to nesviestno, posredno ili neposredno izpovie- 
danje slikara, vriedi mnogo više od njegova mozganja oko pro- 
blema i racionalnog ulaženja u zakone folklora. Jer kad bi nekom 
i uspjelo »da to osobito naše izpod tuđih koprena odkrije i po- 
stavi osnovice čistog nepatvorenog pojma naše ljepote« (Lj Babić), 

taj ne bi došao do stvaralačkog posljedka, već do cerebralne tvo- 
revine. Zadatak se uostalom ne može riešiti spekulativnim, već 
kreativnim zahvatom. Kad se pojavi slikar izvanredne nadarenosti 
i osobnosti, Meštrović moderne pikture, koji će u snažnom za- 
mahu sintetizirati sve ono nagoviešteno i naslućeno, njegova će 
djela sadržavati odgovore na ova pitanja. 

Do koje će granice pučka umjetnost i njezin duh biti pokre- 
tači ili inspiratori, i šta će još djelovati na izgradnju i konačno 
oblikovanje, nije još nitko ustanovio. U književnosti bi bilo sa- 
svim nemoguće simplicističko nadmudrivanje 0 narodnoj pjesmi 
kao jedinom izvoru nadalinuća i jedinom uzoru stvaranja. 

Izraz.kolektiva zadržan u folkloru, o kome se kod nas piše 
kao o glavnom likovnom rječniku, ne može dati osnovu za obli- 
kovanje. Folklor, doslovno shvaćen, pruža obilje kolorističkih i 
formalnih kombinacija ukrasnog značaja, koje su u svojoj šaro- 
likosti i naivnosti veoma liepe, ali u pravom slikarstvu nisu uobće 


upotrebljive. U širem smislu, kao paleta, to je šarenilo odraz jed- 


nog relativno primitivnog stanja uljudbe, a kao ornament nieka- 
nje individualizma. Je li ljestvica boje, složena po načelima foi- 
klora jednog našeg kraja ili više njih uobće pogodna da u slikar- 
stvu izrazi složeni duševni i osjećajni žirot suvremenoga čovjeka? 
Pa kad bi paleta sastavljena dosljedno prema skladu te poli- 
hromije ili donekle prilagođena njezinim temeljnim značajkama 
mogla, posredovanjem jedne osobnosti, biti tumač i nosilač naših 
emocija, gdje da je slikar doživi, osjeti i prihvati? Zagreb kao 
umjetničko i kulturno središte nema neke osobite, hrvatske ozna- 
ke, i sličan je mnogim europskim gradovima. Etnografija u mu- 
zeju blied je odraz narodne psihe i vrlo slab nadomjestak nepo- 
srednih svježih dojmova, koje daje život sela u svojoj totalnosti. 
Skladište mrtvih uzoraka može poušiti, ali ne može inspirirati. 
Pa i samo selo nije ono, što je nekad bilo. Tako je seljačtvo 
u biti konzervativno, poštuje predaju i običaje, koji su tokom sto- 
ljeća uvjetovali izgradnju folklora, danas se prilagođuje- polako 
vremenu, pa tako stari oblici života postupno ustupaju mjesto 
novima. Stanovnik grada može godinama posjećivati selo, zadubiti 
se u studij. boje i sklada narodne ornamentike, a pri tome u stva- 
ranju nikad ne usvojiti njezin esencialni sadržaj, naprosto zato, 
što su mu koncepcije nazora na sviet diametralno oprečne kon- 
cepcijama jednog orača. 
Ovom metodom ne može se uobše doći do rješenja, koje bi 
zadovoljilo. Slikaru ne pomaže, ako on uči hrvatovati; on mora 


258 





sve elemente narodnog nositi u sebi kao sudbinu i nasljedstvo 
Umjetničko djelo je u neku ruku autoportret umjetnika, niaiiić 
njegova unutarnjeg lica. Ako je stil izvanjski izraz ličnosti, stava 
spram života, objekta i ideja, onda bi svaka primjena oblika koji 
nisu nuždno proizašli iz toga stava, bila naprosto mehanička pri- 
mjena tuđih kalupa, laž — antiars. 

Svi ovi izvodi vriede i ne vriede, već prema tome, koliko je 
glavna premisa točna ili netočna. Razpravljati o hrvatskom likov- 
nom izrazu znači vjerovati u njegovo ostvarenje. O problemu 
nacionalne umjetnosti mnogo se govorilo, ali još je više ostalo 
nedovršeno. Ne samo kod nas, nego i u inozemstvu. Ima iztak- 
nutih stručnjaka teorije umjetnosti, koji u taj stil vjerujuj a ima 
ih, koji u njega sumnjaju. Neki ga odlučno nieču. Spor počinje 
često već kod rieči »narodno«. Treba li se ona tumačiti u smislu 
oznake absolutne izvornosti ili u smislu akcenta osjećajnosti, koji 
obćeljudskom daje neku specifičnu niansu? ME: 

Galantno stoljeće postavilo je prve posebno obrazložene 
teorije o stvaralačkom procesu, i o biti i smislu nacionalnosti 
umjetničkih manifestacija. U djelu »Geschichte der Kunst des 
Altertums« Winckelmann već god. 1764. izriče ovu misao: nacio- 
nalni karakter naroda uzrok je raznolikosti umjetničkog stvaranja 
Kad se rečenice, koje još govore o tome, povežu u jednu zaključ- 
nu, ona odprilike glasi ovako: Die »Bildung der Menschen«, ge- 


-formt durch den »EinfluB des Himmels« und durch »Erziehung 


und Regierung«, »Eigen ui g i 
or pei ena schaft und Gemiitsart des Volkes« bestimmt 
qa Tako shvaćena umjetnost ovisi o podneblju, zemljopisnoj 
širini, a ima svoj korien duboko u zemlji i narodu, kojega ekspo- 
nenti grade na svoj način vidljive oblike, da bi izrazili nevidljivo 
zbivanje duše, njezine sudare, borbe i radosti i zadržali u tvorivu 
Pau uznesenje i ritam emocionalnih potresa. To je u zadnjoj 

onsekvenciji bez sumnje ono čarolijsko, uviek isto i uviek dru- 
gačije, pretvaranje prolaznosti u vječnost, destilacija osjećajnih 
doživljavanja u vrednote umjetničke, organizacija likovne  sin- 
takse i govora, koji ovdje svojim stilskim svojstvima mora još 
izraziti i zbroj Svih posebnosti jedne etničke skupine. 

Nije tu toliko u pitanju predmetni sadržaj, u pojedinim zo- 
nama, baš zbog različitih uvjeta života, predaje, običaja i zna- 
čaja krajine, sam po sebi nametljiv, već ono osobito tumačenje 
Pojava u sebi i oko sebe. Da je slikarstvo tek jednostrano i jedno- 
stavno bilježenje dojmova vidljivog svieta, vjerno, u savršenom 

impasibilitetu, oponašanje zazbiljnosti posredovanjem boje i obli- 
ka, piktura pojedinih narodnih skupina razlikovala bi se tek po 
tematici, po dekoru i sceneriji. Dostajalo bi, da likovni predstav- 
nik jednog naroda prieđe na područje drugog, da tamo obradi 
njegove najizrazitije sujete i on bi joj već po toj činjenici u pod- 
punosti pripadao i postao dio njezina uljudbenog kompleksa. 

Ali takve absolutne, fotografsko-bezlične objektivnosti nema 
ni unutar granica jednog naroda i u vezi s najimitativnijim nači- 
nom izražavanja, kao što je realizam i naturalizam, a još manje 
izvan tih međa i stilova. Da je pak ima, ona bi značila podpuno 
niekanje osobnosti i glavnih pokretača stvaralačtva uobće, a pre- 
ma tome i svake umjetnosti. 

No zna se, kako izgrađene ličnosti stvaraju na tuđem tiu. 
Canalettove vedute Drezdena osjećane su i dane sasvim talijan- 
skim temperamentom i upravo venecijanski, Corot sanja na Bor- 
romejskim otocima i pred prirodom Castel Gandolfa francuzku 
arkadijsku idilu, a toskanski pejsaži Bo6cklina nose izrazito 'ger- 
manski biljeg. 

Ako se ovo uoči i predpostavi mogućnost postojanja nacio- 
nalnog u umjetnosti, onda bi, uza svu raznolikost tematike i 
obradbe, moralo kroz sve poviestne epohe postojati stanovito 
jedinstvo umjetničke ekspresije, neka posebna svojstva likovne 
frazeologije, neki dominantni prizvuk, koji se jedva može naći u 
djelima drugih naroda. 

Ali tu odmah izkrsavaju novi, skoro enigmatični problemi. 


Veliki narodi nisu po svome stanovničtvu tako homogeni, kako: 


se to obično misli. Sastavljeni su u većini slučajeva od nekoliko 
različitih plemenskih skupina, koje, po svom osjećanju svieta 
imaju ponekad više međusobne odbojnosti nego afiniteta, pa ih, 
osim »nasljedstva krvi«, istog jezika i državne pripadnosti još 
malo što veže. Odnos posebnih lokalnih pojava u sklopu istog 
narodnog tiela sačinjava novu temu, nedovoljno proučenu i malo 
razjašnjenu. 

I kod nas, koji nismo brojem velik narod, postoje između 
Dalmatinca i Panonca znatne udaljenosti u osnovnim crtama men- 
taliteta, mašte, osjećajnosti i temperamenta, što se već do sada 
dovoljno jasno očitovalo u oblicima njihova života i umjetnosti. 

Treba li sad to shvatiti kao jedinstvo u mnogostrukosti ili 
podpuni nedostatak jedinstva? Kako se u sličnom slučaju za- 


mišlja izraz duše kolektiva u visokoj umjetnosti? Stapanjem obaju 
tipova u neki novi, predominacijom osebina jednog ili uzpored- d 

nim, samostalnim izživljavanjem svakoga od njih u punovriedne 
sastavne jedinice? Je li narod tvorački jači i kulturno nadmoćniji, 
kad mu se objavljenja duševnosti zbog pokrajinskih oznaka razi- 
laze ili kad se ona približuju? Mora li se predpostaviti variabil- 
nost jednoličnosti, ili obratno? Pitanja ima više nego se može 
naći odgovora. , 


HI 


Winckelmann je u svom dogmatizmu i prosvjetiteljskoj gorlji- 
vosti uočio važnost odnosa narod — podneblje — odgoj, no on ne 
ulazi u tajne geneze. Poklonik hladnog klasicizma i skladnih raz- 
mjera ljudskog tiela vidi posljednji cilj umjetnosti u spajanju zna- 
čajnog sadržaja s nadprirodnom, preobraženom ljepotom. 

lako obsjednut vjerom u moć metode i nauke, Taine više 
osjećajem i instinktom pjesnika nego hladnim računom produb- 
ljuje ovo gradivo. Vođen determinizmom i pozitivističkim idejama 
osamnaestoga vieka izgrađuje doduše sa strastvenim uvjerenjem 
sistem filozofije stvaralačtva i umjetnosti, u kojemu izlaže svoje 
nazore i zaključke, podkrepljujući ih brojnim činjenicama i pri- 
mjerima iz prošlosti. Ono, što je Montesquieu, prije njega i na 
drugom području, upotriebio kao vrhovne dokaze preodređenosti 
i neovisnosti naših djela, Taine u proširenom obliku i smislu 
postavlja kao komponente stvaralačkog procesa: la race, le mi- 
lieu, le moment, la facult€ maitresse. 

Iz ovih jedinica postavljeni su odnosi, vrsta intelektualna 
jednačbe, zavodljive, kao sva pomagala za tumačenje zamršenih 
pojava duha, ali i pune opasnosti zabluda, čim se mehanički i do- 
sljedno primjenjuju na svaki slučaj. 

Ne treba zaboraviti, da su tu tek neke činjenice i neke hipo- 
teze vezane u cjeline, neke pojave i opažanja uzeti u obzir, da 
bi se odkrilo i protumačilo nepoznato. Niti jedna teorija ne obu- 
hvaća i ne razjašnjuje integralno život umjetnosti, koji se u svom 
neprestanom kretanju i punini i ne može podrediti nekoj racio- 
nalnoj konstrukciji, pa bila ona i najsavršenija. Teorije su tek 
razni načini približavanja istini. 

Pozitivističko shvaćanje i tumačenje uzroka stvaranja i razli- 
čitosti izraza pripravljalo je uspješno putove sociologiji umjet- 
nosti, koja će u povjestniku Wilhelmu Hausensteinu imati jednog 
od svojih najiztaknutijih teoretika i apostola. Taine prvi jasnije 
formulira odnos umjetnika i družtva i upozoruje, da likovno 
djelo nastaje pod utjecajem duhovnog stanja i običaja sredine. 

Pa ipak se njegovi temeljni izvodi mogu tumačiti i u smislu na- 
cionaine škole. 

C'est la structure physique de la contrć qui a laissć sur l'in- 
telligence de la race V'empreinte que nous retrouvons dans son 
oeuvre. To je u stvari izraz grude i krvi. Stil života i umjetnosti 
nastaje utjecajem stanovitih činilaca izvana na čovjeka jedne 
rase, a posljedica je čitavog niza procesa. Bez svake slučajnosti, 
po nekim nepogrješivim zakonima raste djelo — konačni destilat 
točno određenih sirovina. Čista kemija duha. Opačina i krepost 
proizvodi su kao sumporna kiselina i šećer (Taine). 


Danas se ovaj absolutizam čini pomalo pretenciozan i zasta- 


rio. No bez tjeranja u krajnost tumačenje Tainea može štošta 
razjasniti, pogotovo kad se primieni na neke škole prošlosti. 

Približujući se novom vremenu, u kojem su zbog nadmoći 
moderne tehnike i diktature stroja pregrade između naroda pale, 
a likovno izživljavanje vođeno tipiziranim idejama i podvrgnuto 
utjecajima pomodnih ili ozbiljnih pokreta kulturno jačih sredina, 
razlikovanje nacionalnog od obćenitog postaje sve teže. Prosvjeta, 
uljudba, javni, družtveni i duševni život, a s njima u vezi i umjet- 
nost europskih metropola, poprimili su prividno tako jednolične 
oblike, da se više ne zna gdje počinje, a gdje svršava taj osobiti 
izraz. Pa iako slikari raznih naroda obrađuju slično tematsko gra- 
divo i rješavaju sasvim iste likovne probleme, tim nije pružen 
peremptoran dokaz anacionalnosti umjetnosti, kako to dokazuju 
metode vrednovanja historijskog materializma. Š 

Po toj doktrini umjetnost nije bila nikad slobodna, već je 
neprestano ovisila o sistemu vladavine. Potražnja je uvjetovala 
ponudu, novac je slikao, stvarao, nametnuo stil. Svaka epoha 
očituje svoje osjećanje oblika na stanovitoj građi i ova objava 
osjećanja oblika vezana je za posebni družtveni oblik nekoga 
doba. »Die allgemeinsten Gesetze der Formengeschichte sind 
unbedingt international, die črtlich bedingten nationalen Formen 
erscheinen zuletzt nur als Anwendung dieser Gesetze, als Spe- 
zifikation.« (Hausenstein). 


Postojanje nacionalne umjetnosti u svakom smislu tog pojma 
pobijao je žestinom polemičara, ali bez metodoložke preciznosti 
i posebnog sistema, povjestnik umjetnosti Richard Muther, »der 
im Irrgarten der Journalistik taumelnde deutsche Professor«, kako 
ga je u nekom spisu nazvao Julius Schlosser. U članku »Nationale 
Kunst« iz godine 1901., koji je neposrednije i bolje pisan od nje- 

gove obsežne, toliko diskutirane i obarane poviesti slikarstva, 
Muther iztiče, kako su svi europski stilovi od prakršćanstva do 
naših dana u biti međunarodni. Svoje nazore izlaže i podkrepljuje 
vješto izabranim primjerima iz prošlosti umjetničkog stvaranja 
i ukazuje na neprestano prelievanje tuđih utjecaja baš u onom, 
što neki smatraju najnarodnijim. Po Mutheru likovni stil ne pri- 
pada nikad jednom narodu, već samo jednom vremenu. Temeljni 
zaključak glasi: Eine Muttersprache in der Kunst hat es nie ge- 
geben. Und national ist jeder, der etwas Eigenes sagt. 


Bez obzira na istinitost ili zabludu svih tih naziranja treba 
iztaknuti činjenicu: jednostranim tumačenjem ovako složenih pi- 
tanja obično se ne razjašnjuje ništa. 

Ne kanim tražiti prednosti ili zamjerke pojedinih shvaćanja 
niti želim oprovrgavati poricanja narodnog stila u umjetnosti, jer 
bi to bio suviše golem i suviše jalov posao. Suprotstaviti neka 
oprečna mišljenja tako, da njihove istine, pretjerivanja ili zablude 
u tom dodiru i uzporedbi same od sebe dolaze do izražaja, najbolji 
je način izpitivanja. ' 

Uvjeren sam, da se duh jednog naroda u stanovitim epohama 
i okolnostima može izraziti u likovnom stvaranju kolektiva ili 
pojedinaca, pa i unatoč »stilu vremena« i uzprkos nekim utjeca- 
jima iz drugih uljudbenih sfera. To mišljenje ne treba osobite 
obrane, jer ga kao kriterij kompromisnog stava ne će nitko do- 
voditi u sumnju, a kamoli poricati. M 

Definicija narodnog stila ima u izobilju, i uzalud bi bilo na- 
voditi ih. Sve su uglavnom obterećene kojom nepoznanicom, 
naime riečju, koja se, već po volji i potrebi, može na razne na- 
čine tumačiti.“ Izmjenom značenja te rieči mjenja se i smisao 
formulacije. 

»Kustwerke sind das gewisseste BewuBtsein der Volker, ihr 
verkorpertes Urteil iiber den Wert- der Dinge« (Karl Schnaase). 
To je ona spoznaja o nama izražena u činu stvaranja, u djelu, 
koje opravdava naše bivstvovanje i svjedoči o postojanju iskon- 
skih vitalnih snaga. U tom smislu govore spomenici likovne umjet- 
nosti bolje od pisanih dokaza uljudbe. Dakako, ne djela, koja su 
u službi politikanstva, očiti znak tjeskogrudnosti, šovinizma ili 
ksenofobije, već slobodna djela duha, koji prije svega nastoji, da 
se podpuno izrazi i ostvari absolutno vriedne norme. Tada se i 
bez naivne samodopadnosti i bez autarkije može u umjetnosti biti 
nacionalan, : 

što se tiče moćvai iz narodnog života, ne treba posebno doka- 
givati, kako oni, upotrebljeni kao sujet, sami po sebi ne uzdižu 
umjetničku puićenost slike, niti joj nuždno daju značenje na- 
rodnog.. 

To je tek selo slikarske Pig kaoi ačuki drugi. Slikar 
od njega može stvoriti djelo od zamašaja, ili etnografsku doku- 
mentaciju'i kulturni dokumenat, čak može i sve te osebine ujedi- 
niti, a da Pri tome ne izrazi nešto specifično naše. 

Kad bismo sabrali sve genre-slike iz hrvatskog seljačkog ži- 
vota i sve prikaze folklorističkih tema, koje su bile varirane od 
sredine prošlog stoljeća do naših dana, vidjeli bismo, da njihov 
broj nije tako neznatan, koliko je neznatan zbroj postignutih 
uspjeha u smislu izraza jedne posebnosti. Među tim slikama ne 
samo da se ne nalazi ono, što je u našem slikarstvu najvrjednije, 
nego se ne nalazi ni ono, što bi se moglo nazvati najhrvatskijim. 

Pa ipak one, takve kakve jesu, očituju nastojanje da se bo- 
jom i oblikom prikaže naš čovjek na našoj zemlji, i to je nasto- 
janje u svim razvojnim etapama manje_.ili više vidljivo. Temat 
jednom uočen i obrađen, neprestano se ponavlja. Shvaćanje nije 
uviek isto, ali se likovni sadržaj bitno ne mienja. Slike imaju 
uglavnom značenje ilustracije. Više su izkorišćene mogućnosti 
slikovitog nego slikarskog. Noviji pokušaji često su na višoj 
umjetničkoj razini, ali se sujet još nije pretvorio u pravu spo- 
znaju o nama niti se utjelovio u naš sud o vriednosti stvari. 

* Već znalačke i precizne studije kostima Ivana Zaschea 
(1826. —1863.) ukazuju na ljepotu i slikovitost nošnje Like i Pri- 
morja i odkrivaju neizcrpljivo bogatstvo motiva i zanimljivo pod- 
ručje rada. Jedan od takvih motiva zaokuplja i zanosi i prvog 
ilirskog slikara, sina karlovačkog krojača. Tužni i tragični lik na 
izmaku hrvatskog Biedermeiera, patnik, koji za »osjenčanim čelom 
preuranjenog snivanja« nosi svoju mračnu tajnu, zbunjeni »K a- 
ras dečko« (1821.—1858.) slika svoju »Ličanku« više savjest- 
nošću etnografskog iztraživača nego poletom slikara. Hugo C. 


Hotzendorf (1807.—1867.) bilježio je dojmove sa slavonskih 


pašnjaka i neposredno jednostavno crtao pastire i seljake, stanov. 
nike golemih ravnica pod golemim nebom. | 

Ferdo Quiquerez (1845.—1893.), koji je najveći dio 
svojih snaga utrošio u bezznačajne ilustracije poviestnih doga- 
đaja, u domoljubne tirade, znao je snažno realistički prikazati 

»Ženu iz Sv. Klare«. Ovo platno odkriva što je sve iz njega moglo | 
biti, da nije zapao u maniju pripovjedačkog, teatralnog slikarstva. 

Nikola Mašić (1852.—1902.) gleda život sela izdaleka kao 
pitoresknu sliku. On ne prilazi tom životu, već o njemu malo 
sanja i ponekad ga poput redatelja inscenira u svome  atelieru. 
Tako izmišlja, uljepšava i poetizira stvarnost i pretvara je na. 
platnu u sladku i pitomu idilu. 

U bogatom životnom djelu Vlaha Bukovca (1855.—1922.) 
ima razmjerno malo, folklora. Ovaj virtuoz kista također ne do- 
življuje te svoje Konavljanke i Hercegovke slikarski i na realnom 
tlu, već samo njihove nošnje upotrebljava u radionici kao zanim- 
ljive dekoracije, kao rekvizit, kojim se dade postići zgodan ugo- 
đaj. Genre-prizor »Povratak s polja« može se zbivati u kojem 
god kraju i zemlji. Tu nema čak ni po vanjskim oznakama ništa 
određenog, što bi upućivalo na narodnost. Po kompoziciji i postavi 
likova slika podsjeća pomalo na prikaze seljaka u stilu Bastien- 
Lepagea, ali bez trpkog realizma, koji je svojstven ovom Francuzu. 

Namjesto uvjerljivog i istinitog evociranja grubog ruralnog 
Života u njegovoj primarnosti, melodramatska misao o njemu raž- 
rađena po metodama uljepšanog akademizma Cabanelove vrste, 
namjesto naturalističkih opažanja i iznošenja značajnih pojedino- 
sti zbiljnosti, narativnost, sladka salonska atmosfera i tipovi bez 
sugestivnosti. 

Ivan Tišov, OtonlIveković i plodni i vrlo popularni 
Joso Bužan obrađuju također folklorističke teme. Premda se 
ova tri slikara znatno razlikuju u svojim radovima, po usvojenim 
sredstvima izražaja, tehnici i načinu koncepcije, ne razlikuju se 
bitno u gledanju na sujet i shvaćanje narodnog. To bi se shvaća- 
nje mcglo ukratko nazvati — površinsko. 

Tišov (1870.—1924.) iztiče u svojim slikama samo vanjske 
elemente, upotrebljava šarolikost i dekorativnost folklora u težnji, 
da postigne što jači i bogatiji učinak temeljnog dojma cjeline. 
To je proračunani tableau, izkićena reportaža o nekoj svečanoj 
patriotskoj predstavi s bengalskom vatrom. Opis »žive slike«, 
opis nošnje bez ulaženja u njezin likovni sadržaj, smisao i bit. 

Iveković (1869.—1938.) rješavao je temat triezno, izrazito 
realistički, i ostvario svježe moment-slike pune živosti. Doživ- 
ljaj objekta, skoro uviek očit, zadržan u času djelovanja impre- 
šije i dan u temeljnim odnosima boja, nije narušen naknadnim 
dodavanjem sporednih ili, štoviše, izmišljenih pojedinosti. Izbje- 

gavanje aranžmana i direktno slikanje bez literarnih primisli glav- 
ne su prednosti njegovih genre-slika. 

Bužan (1873.—1936.) se priklanja uljepšanom realizmu i 
cielog svog života priča u slikama anegdote. Poput efektne smotre 
za strance odvijaju se na njegovim platnima prizori naših sela, 
osobito onih iz bliže zagrebačke okolice. Bez ikakvog smisla za 
kompoziciju, Bužan slaže naivno i nespretno lik do lika u vrlo 
labave odnose i u tom nasilnom gomilanju mase očituju se nje- 


gove glavne slabosti, a često i nedostatak najelementarnijeg - 


ukusa. No zato slike, na kojima je manje narativnosti, a pažnja 
usredotočena na jedan eentralni lik,.imaju znatniju umjetničku 
kakvoću. Napose radovi iz kasnije faze, kad Bužan valeurskim 
tretiranjem zna postići stanovitu prozračnost cjeline, vedrinu doj- 
ma i treptavost svjetlostnih odraza, predstavljaju najbolje što je 
stvorio. U njima spretno iznosi oznake folklora i neke osebine. 
narodne duše, a uz to daje izražajne seljačke tipove.: Dakako, 
time su točno postavljene granice kretanja: u bilježenju vanjskog 
sadržaja malog izsječka iz tog svieta izcrpljuje se sav Bužanov 
kapacitet. ia 

I Clement Crnščić (1865.—-1930.), izraziti marinista i gra- 
fičar, također sljedbenik uljepšanog realizma, posizao je, iako 
riedko, za motivima iz narodnog života. Jedan malo poznati pri- 
mjerak takvog odstupanja od glavnog područja stvaranja pred- 
stavlja njegov »Slavonac«. 


Ljubo Babić pokušao je često svoje teoretske predpo- 
stavke o našem likovnom izrazu provesti u praksi, ali to je na- 
stojanje ostalo do danas bez konačnih ostvarenja. Već od »Udo- 
vica«, čudnovate mješavine elemenata secesije, Hodlera i Me- 
štrovića, preko »Narikača«, pa sve do »Staraca pjevača« i studija 
s hrvatske smotre, vidjela se težnja, da se u tom genreu odkriju 
novi putovi. 

Kompozicije iz posljednjeg razdoblja, kao što su »Starci pje- 
vači«, jednostavne su i svedene na bitno. Mirna linearna arabeska 
zatvara široke plohe, ritam obrisa i ravnoteža masa djeluju dobro 
i skoro monumentalno. Paleta je skučena i ponešto hladna, no cje- 
lina uviek spretno usklađena. Samo i ta su platna mnogo bliža 
dekoraciji nego slikarstvu. Cerebralna konstrukcija uočljiva je 
više nego što je to poželjno. Namjera nadilazi nadahnuće. To 
ukazuje na činjenicu, da su ove slike proizvod računa, a ne spon- 
tanog likovnog izživljavanja. Sve u svemu: Babićev praktički rad 

oko »našeg izraza« može se smatrati tek kao polazna točka jednog 
traženja i pokušaj. 

Kako Babić slikar uglavnom desavuira Babića teoretika, to se 
događa, da su njegova artistička ostvarenja snažnija od djela pro- 
gramatskih. Kad slika bez obzira na ideologije i nacionalne po- 
stulate, platna mu nose izraz kolorističke profinjenosti i dekadent- 
nog ugođaja s biljegom višeg eklekticizma. 

Maksimilian Vanka udaljio se i od shvaćanja naših 
starijih folklorista i od Babićeva nastojanja. Vanka, istina, fabulira, 
ali postavlja zadaću na novu osnovu. Njegove slike nisu samo 
opis nošnje ili idealizirani prizori sa sela, one su pokušaji, da se 
u dekorativnoj koncepciji epski prikažu glavni elementi, koji prate 
ili pokreću život seljaka. Rađanje i umiranje, rad u polju, narodni 
običaji, vjerovanja i praznovjerje, ritual žetvene slave, berba i 
svatovi, sve se to u opojnom šarenilu krajine i nošnje niže i raste 
u poemu zemlji, u slavu velikog života. Vizija je oživljena snaž- 
nom imaginacijom, ali je priča često suviše nametljiva na račun 
slikarstva. Stil je izrađen na starijim uzorima, u kultu predaje, 
pod utjecajem Španjolaca, a kumovao mu je i Ignacio Zuloaga. 

Nasuprot ovom pretežno idealističkom shvaćanju, predstav- 
nici kojega gledaju selo pod istim vidnim kutom, stoji umjetnički 
lik Krste Hegedušića s drugim tendencijama i shvaćanjem. 
Ovaj slikar pristupa tematu s*“više kritičnosti i ne prikazuje samo 
liepe i pozitivne strane života na zemlji i sa zemljom, već uka- 
zuje i na ono što ne valja, što je negativno u jednom poredku, a 
sramotno za čovječanstvo. Namjesto razkošne revije blagdanskog 
ruha u blistavom umjetnom kazalištnom osvjetljenju i spretnoj 
režiji, žalostna zaostalost i bieda, obtužba i kritika družtva. Ovo 
pesimističko gledanje prožeto je ljubavlju i samilošću za poni- 
žene. Zato su i ova platna ponajprije vapaj za socialnom pravdom, 
a tek zatim piktura. Kompozicija je dana brueghelovskom oštri-. 
nom zapažanja, poenta obično dotjerana do jezive groteske i sve 
je izneseno oštrim, linearnim tkivom crteža, kojemu je, kao sekun- 
darni element, podređena boja. Literarni sadržaj tih slika počesto 
djeluje suviše nametljivo, proračunano, kao mise en scčne novce 
vrste, pa likovne vrednote gube na snazi, jer su sporedne važ- 
nosti, tek službenice jedne tendencije. 

Hegedušić je pokušao sintetizirati svoja opažanja krute stvar- 
nosti s iracionalnom stvarnosti seljačke duše, kojom haraju pri- 
mitivne predočbe o svemiru i višim silama, vlada manihejstvo i 
praznovjerje, pa je spojio elemente zazbiljnosti s elementima pod- 

sviesti i snova u neku viziju mračnog i fantastičnog pandemonija. ' 


Mogućnosti, koje su se tu ukazale, nisu podpuno izerpljene. 

U sličnom stilu postavlja svoje kompozicije na staklu seljak- 
slikar Ivan Generalić, u kojima nije toliko naglašena social. 
na problematika. Kako je sviestno htienje potisnuto u drugi plan, 
* slikarsko iskonsko izživljavanje i zamah dolaze u nekim stvarima 
do punog izražaja. 

Osim spomenutih, uzimali su tematiku iz narodnog života 
povremeno i neki drugi slikari, rješavajući je na razne načine s 
uspjehom i neuspjehom. Nasta Rojc shvatila je suviše naivno 
i površno razgledničku slikovitost šestinske nošnje i ostala do- 
sljedno na razini i u stilu razglednice. 


Gabriel Jurkić obradio je genre -prizore- u bosanskom 
pejsažu s prizvukom romantike, Kamilo Ružička prikazao 
je mali sviet Zagorja i Hrvatskoga primorja, Joza Kljaković 
iJuraj Plančić šaroliko zbivanje u luci, rad mornara i ribara. 

OmerMujadžić slika razkošnom paletom poluorientalni 
život muslimanske porodice, dok Ivo Režek iznosi događaje 
zagorske birtije i klieti. 

Becićeva »Berba« nije nikakvim vanjskim oznakama ve- 
zana za naše tlo. Tu je tek šin berbe poslužio kao povod za kom- 
poziciju, za skladan razpored likova u iluziji prostora. 

Neprieporno je, da se složeno zbivanje na zemlji, bez obzira 
na mogućnosti ili nemogućnosti »našeg izraza«, još nije dovoljno 
odrazilo u hrvatskom slikarstvu. A taj je život tako bogat sadr- 
žajem vanjskim i unutarnjim, te raja: da ga umjetnik u duši 
doživi i na platnu likovno oživi. 

Maše djevica breza zelenom. maramom proljeća, leluja zlato 
klasja u žaru lipanjskog sunca, drhture grimizne šume u smrtnim 
ognjicama, a noću u saonicama dolazi Badnjak s mećavom, vran- 
cima i zlatnim praporcima. 

A uviek prolaze bielim cestama sprovodi, svatovske povorke, 
duge procesije, vijore barjaci na vjetru, putuju proštenjari, putuju 
prosjaci i bogalji, plamte na obroncima humova ivanjski kriesovi, 
pod krošnjama lip4 pletu djevojke žetveni vienac ili žene nađ 
ognjem čaraju protiv uroka, grida i oluje, a negdje iz luke odlaze 
lađe, mornari pjevaju vedru i žalovitu pjesan razstanka i sve se 
odvija po nekim pradavnim zakonima, koje nije nitko izmislio, 
a koji su u nama i u zemlji i vladaju ovim životom. 

Treba ih bojom, kao krvlju vrelog srdca, upisati na platno, 
da progovore o onom, što se riečima ne da izkazati. 

BUNAR 


Površina vode srebri se i blista 

i počiva mirna, tajna i duboka. 

U neprekinutoj crti hladna, čista 

zasja svojim sjajem izpred svakog oka. 


A kad malo vedro iznenada zvekne, 
razlije se voda, obilna ko tuga. 

Tada iz dubine — od udarca — jekne 
razbijena slika vodenoga kruga. 


I nove se kapi ljuljaju i pljusnu 

o kameni bedem staroga bunara. 

Odnjihane, opet smire se i usnu 

u još ljepšoj skladbi tišine i žara. 
ZVONKO KUHAR 


DAN 


Dan je svršio, 

pošto je svoju zadaću izvršio. 
Kazivao je djetetu put, 
seljaku na njivi poklonio 
dragulj žut. 


Sada se vraća 

iz zlatnog vlaća 

i za njim ptice bježe. 
Kad dođe na šume rub, 
stane pod modri dub 

i sjaja snopove veže. 


Nad šumom mimoiđe oblake, 
dječake što nestašno skaču, 
a kad prođe pored sela, 
netko se okrene za njim 
i zaguši u plaču. 
BRANKO KLARIĆ 

KRILA VREMENA 


l 


Nebesa i ponad šume 

drhću. Nečujno poput vještoga tata 
vrieme ulazi u me 

krikovima dana i krvlju rata. 


Nevidljiva ruka budi i hvata 
golubove u dubini jama. 

Od straha su. poumirala jata. 
Duša je moja posve sama 

uz jata mrtvih golubova. 


Sama pod nebom, na razkršću svjetova, 
na javi i na krevetima snova, 
sama u sebi i sama sa sobom. 


Kiša pada. To je, dušo, tama. 
Toči se i kiši kao nad grobom, 
i teče snovima. 

Tama, tuđa tama. 


lI 


Prašinom i bielim pamukom snova 
bezbrojne vojske prolaze. 

Zastave im vijore, 

nove zastave pobjede 

na vjetru, u olujama. 

Novih, velikih dana. 


Krikovima rata vrieme ulazi u me, 
a vjetar.nosi sol našega mora 
na svježe brazde naših rana. 


Prijatelju, zar ne čuješ, šume 
šumom proljetnih šuma 

krila novog vremena, dana 
koji će bljesnuti mrakom ume, 

Krila novog dana šume 

šumom zelenih, razpjevanih šuma. 
Staze teku, bezbrojne staze 

teku i poniru u mračne utrobe šuma. 
Rubovima mašte i uma 

zastave novoga roda na vjetru vijore. 


Drhću nebesa, pod njima 
vojske danju i noću prolaze 

i teku putovima i razkršćima, 
a vode slano mirišu na krv 

i na more, 

nabujale stižu iz dubine neba, 
preko gore bučno dolaze 

na razkršća i ruše miljokaze. 


BIEG IZ VREMENA 


I vrieme ima krila. 

Crna ptica mozak nam kljuje, 
nevidljiva ruka sipa otrov 

u čašu koja gorčinom truje. 


Glas vječnosti goni me iz života 
koji sjene i tamu 
na put duše baca. 


Putnik sam koji iz vremena 
bježi, 
a ne koraca. 


Da mahnem sunčanoj zraci 

i mahnito zovem nebišta vedra? 
Da vičem: konopce, krila, jedra, 
nevidljivi traci. 


I vrieme krila ima. 
Ono je s nama 

na nebu i u nizinama, 
progoni nas budne 

i u snima. 

PRED SLIKOM MORA 
1942. 


Mnogo o tebi imamo reći, 

al bolje je šutjeti sada, 

tvoju sliku na platnu motreći 

piti čašu gorčine i jada. 

Daleko od oka, 

u nama se kao čežnja glasaš, 

u srdcu, u duši biesno se talasaš — 
more, dušo mračna i duboka. 


Dušo duboko ljubljena, 

dublje i više no i jedna žena, 
ljubljena tvoja dubina 

i kao prikaza liepa na njoj barka 
ljubljena više no i jedna stvarnost, 
više no i jedna varka. 


Daleko od oka, pjeniš se u nama 

i opijaš nas biesom — gustim vinom, 
kada smo s tobom, čeznemo za daljinom, 
u daljini — plačemo za obalama 

i slanom ti dubinom. 


U noći progonstva tvoje slane vođe 
u našim snovima buče, 

brodovi na pučini dime se i brode, 
valovi o grebene tuku 

. i pjene se, i grče i buče. 


S tobom u bezkraj rastemo 

i bivamo bezkrajni kao i ti. 

Daleko od tebe samo tebe snivamo, 
bivamo tobom pijani i siti. 

Koliko volimo tebe i tvoje vjetrove, 
tvoj smieh i plač pod okom vječnosti, 
tvoje litice, obalu i talase 

u biesu, u mraku i podnevnoj svjetlosti. 


Koliko o tebi imamo reći, 

al bolje je šutjeti sada,“ - 
tvoju sliku na platnu motreći 
piti čašu gorčine i jada. 

PUTOVI SNA 


I 


O noći, noći, pruži mi ruku, 
vodi me snena lađi u luku. 


Mjeseče stari druže i brate, 
ja pljujem na te, ja pljujem na te. 


More me zove, misli me guše, 
a ti se skrivaš za oblak 
bez duše. 


Iziđi, 

plači nad slanim zrcalom. 
Sablasti, skitniče, 
proskitaj obalom, 


Vodi me luda lađi u luku, 
neka me morske vile svuku, 
da skočim s premca u dubine. mora. 


Noći, o noći! 

Zove me zora, 

zovu me daleka mora. 

Zovu me valovi, planine slane. 


Mjeseče, neka zora svane. 
Nek zora svane! 


zaj! 


More, o more — vječna čežnjo, 
nabore tvoje gladim nježno. 
Pogledom se bacam 

u mračnu dubinu. 


Živote, varko! — proklinjemo sudbinu 
i bježimo. Kuda? 
Gdje je barka? 


Samima sebi mi smo varka. 


Vesla, noževe, konope režimo, 
stisnimo zube, prema zori bježimo, 
NIKOLA ŠABIĆ 

OLINKO DELORKO, ZAGREB 


IZLET 


Dugo smo se spremali na taj izlet. Liepi dani su bili učestali 
jedan za drugim. Bili smo već unajmili i ribarsku brodicu. Cilj 
bijaše uvjeren, da prostor, koji dieli Split od tog otoka, ne pred- 
stavlja nikakvu osobitu daljinu i da će četiri dugačka ribarska 
vesla biti dovoljna, da ga svladaju. Brodicu smo uzeli zato, jer 
nas se na izlet spremalo devetero i jer je more, koje smo tre- 
bali proći, bilo mjestimice dosta otvoreno. ; 

U rano jutro, odmah po sunčevu izlazku, nađosmo se svi na 
gatiću, gdje obično stoje privezane ribarske brodice i manji čamci 
za vožnju po luci i do obližnjih uvala i dražica. Među njima se 
vidjelo i nekoliko liepih lađa za jedrenje. Prvi sunčevi traci ležali 
su po mirnoj vodi. Dok smo se smještali u brodicu, promatralo 
nas je nekoliko ribara s obližnjih čamaca i lađica. Jedan stariji mor- 
nar s kratkom lulicom u ustima, iz koje je povlačio dim s osobi- 
tim užitkom, pratio je s velikim zanimanjem naše pripreme. 
Glavnu rieč vodio je prijatelj, za koga sam već bio kazao, da je 
bio najveći zagovaratelj izleta i koji je s nestrpljenjem očekivao 
čas odlazka. Najkasnije su došle djevojke. One su nosile sve što 
je bilo potrebno za jelo, jer je naš cilj bio rt otoka, koji je bio 
pust i nenaseljen, pa se tamo nije moglo ništa dobiti. Nosile su 
sa sobom čak i vodu. Napokon se odtisnusmo od obale. Morali 
smo dosta oprezno voziti, jer smo prolazili uz gusto usidrene 
ribarske čamce, pa je svaki čas prietila opasnost, da o neki od 
njih teže ne zapnemo. 

U iztočnom dielu luke na glavnom pristaništu vidjela se tri 
velika parobroda, od kojih se jedan, kako se po svemu činilo, 


spremao na odlazak. I ostali dio luke bio je pun brodova, od kojih | 


su neki bili i veoma visoke tonaže. Voda je u luci, kao i izvan 
nje, bila mirna, nepokretna, a prozirna tako, da se vidjelo dno s 
travama, ribama i školjkama. Ponegdje se svjetlucao i po koji 
kovinasti predmet, sigurno bačen iz kakve lađe u vrieme sidrišta. 
Kroz otvoren prostor dvaju svjetionika, koji su stražarili na ulazu 
u luku, prostirala se pučina, obasjana grimiznim sjajem. Svuda 
uokolo kružili su galebovi. S jednog većeg usidrenog jedrenjaka 
plivao je neki mornar u neodređenu pravcu. Takva je bila tišina, 
da se šum njegova plivanja čuo dosta daleko. 

Brodica je bila prostrana tako, da smo se mogli svi udobno 
smjestiti u njoj. Četiri druga prihvatiše vesla, a ja se smjestih kod 
kormila. Djevojke se razmjestiše kojekuda po čamcu. Kad prie- 
đosmo lukobran i nađosmo se na otvorenom, more bijaše jednako 
mirno kao i u luci, tek su ga ponegdje ukrašavale struje naborima 
različitih niansa, ali sve se natjecahu u prekrasnom plavilu. Miris 
mora bio je sve jači i opojniji. Lađa, na kojoj se vidjelo, kao da 
će naskoro napustiti luku, već je ostavljala iza krme lukobran. 
Plovila je u sjevernom pravcu Jadrana. Na zadnjem jarbolu vijo- 
rila joj je nizozemska zastavica. 

Veselo razpoloženje bilo nas je sve obuhvatilo. Veslači su još 
bili podpuno svježi, pa se šalili s djevojkama, dobacivali im koje- 
kakve upadice i sladko se smijali. Posebnom duhovitošću izticaše 
se Ivo, koji se nalazio kod prvog vesla i čija se sestra Marija na- 
lazila također u čamcu. On je osobito rado zadirkivao Petra (to 
je bio onaj najjači zagovaratelj izleta, koji, iako se nalazio na 
drugome veslu, bijaše već u neku ruku kapetan). Sve zapoviedi 
su dolazile od njega. On se neprekidno dizao sa svoga mjesta — 
poradi čega je trpjela ujednačenost veslanja — išao od jednog 
kraja brodice drugome, promatrao njezine bokove, slušao šum 
valića, koji su žuborili oko pramca, i svaki čas nešto popravljao. 
Najposlije njegova rođakinja Klara, koja bijaše najpristalija i 
najjača od svih djevojaka, sjede na njegovo mjesto u čamcu i 
pograbi snažno veslo. Kako smo išli dosta brzo, bili smo razbudili 
jutarnje lahore, koji su ležali na još sanjivoj vodi, i oni su se 
uskoro počeli igrati oko naših glava. Liepa Klarina kosa, boje 
zlata, od toga je lagano treperila. Lice joj je bilo razžareno od 
snage, koju je unosila u veslanje, i još se više uljepšavalo. Iza 
dugih trepavica pomicahu se dva krupna modra oka, koja su 
s najvećim zanimanjem pratila izvlačenje i uvlačenje vesla u vodi. 
Druge dvie djevojke, “inače sestre, bijahu prijateljice Marije i 
Klare. Sve bijahu učenice srednje škole, a Marija, Klara i Mira 
bijahu i u istom razredu. - 

Marko je bio vrlo zaljubljen u Vjeru, i to se odmah opažalo. 
Svaku njezinu kretnju pratio je sa strepnjom. Đuro, koji se nalazio 


.kod trećeg vesla, udvarao je svima djevojkama u čamcu, a da 


mu se ni jedna nije posebno sviđala, ali je to baš bio razlog nje- 
govoj nezainteresiranoj razigranosti, koje u drugih nije bilo. Ivo 
je žudio za Mirom i često je promatrao čeznutljivim očima. 
Sve dalje i dalje ostajala je iza nas luka. U dosta velikom 
razmaku susretosmo nekoliko jedrenjaka, ali kako nigdje nije 
bilo ni traga kakvom jačem vjetru, svi su stajali na jednome 


275 


mjestu, ne mičući se, ili se barem nama tako činilo. Petar je 
S pravom upozoravao, da se vesla što upornije i što bolje, kako 
nas ne bi zatekao na pučini maistral, koji bi nam mogao znatno 
otežčati vožnju. Uz to se bojao i jačeg sunca, koje bi sigurno 
također moglo djelovati nepovoljno na razpoloženje samih veslača. 
Većina je međutim bila uvjerena, da je otok preblizu, a da bi o 
svemu tome trebalo voditi računa. Veslale su naizmjence i dje- 
vojke, ali naravno Klara je bila najizdržljivija. Ja sam također 
morao napustiti kormilo i prihvatiti se veslanja. Duga ribarska 
vesla bila su dosta težka, samo su baš poradi svoje glomaznosti 
snažnije tjerala brod. 


Pa ipak su se Petrova predviđanja izpunila. Maistral se digao 
oko jedanaest sati, a mi bijasmo još daleko od otoka. Počele su 
padati primjetbe, polušaljive, a poluljutite, kako otok ima noge i 
kako odmiče od nas. Mira je bila uvjerena, da je pretežka brodica 
razlog naše spore vožnje i da bi zato bilo bolje, da smo unajmili 
običan čamac. Jedina je Vjera bila sačuvala neoskvrnjenu svoju 
bezbrižnost, te se kao i u početku svemu smijala od srdca. Klara, 
koja je vrlo mnogo veslala, postajala je sve ljuća. Napokon je rt 
otoka bio sve vidljiviji, pregledniji. Netko se od nazočnih, izmučen 
od prejaka sunca, htio okupati, ali ga većina zadrža tvrdeći, da bi 
to značilo samo odugovlačiti put, koji se i onako otegao više nego 
smo očekivali. Kad je manja kazaljka na uri prešla dvanaest sati, 
postali smo nestrpljivi. Sve su češće i češće bile svađe, koje većinom 
nisu imale nikakva valjana razloga. Ali napokon trezniji i mirniji 
svladaše nemirnije i ljuće, te počesmo veslati u dvoje jednim 
veslom. 

Nekoliko minuta prije jednog sata brodica se našla u mulju 
i travuljini prijazne obalice, koja je ležala nešto iztočnije od rta., 
Rt otoka nije bio dostupan čamcu, zbog odveć klisuraste obale, 
a kako su valovi bili prilično visoki na tom izloženom mjestu, 
lako su ga mogli oštetiti. 

Šumica se nalazila odmah do žala i prva je stvar bila, kad 
smo se izkrcali, da hranu i ostale predmete smjestimo u njezinoj. 
sjeni. Djevojke započeše pripremati ručak, samo je Klara s nama 
mužkarcima pohitala k vodi. Obala je bila zaštićena malom uva- 
iicom, pa se šum valova razliegao punije i ljepše. Osim Petra 
nikad nije nitko od nas bio na tome mjestu. A i on je bio samo 
jedanput, prije dvie godine, i slabo se sjećao. Čini se, da se on 
taj put bio vrlo kratko zadržao u toj uvalici, jer se u stričevu 
motornom čamcu vraćao s nešto većeg izleta nego što je bio naš, 
pa su se tu bili zaustavili samo da se okupaju. Ivo je tvrdio, da 

se ta uvalica, koju je Petar bio tada posjetio, nalazi na drugom 
kraju otoka, pa mu se sad samo pričinjalo, da je to ova. Kako 
bilo da bilo, Petar se pokazao kao slab vodič. Jer tamo, gdje je 
on tvrdio da je dno plitko i pjeskovito, naišli smo na dubinu i 
dosta oštro kamenje, koje je bilo puno morskih ježeva. Ali zato 
su nas bili obradovali grebeni, što su stršili samo nekoliko dlanova 
iz vode a bili su okruženi morskom travom i raznobojnim puži- 
ćima. Ležali su pred uvalicom nasred mora. 


Što se tiče obalice uz uvalu, ona je bila veoma ugodna. Posebno 
ju je uljepšavala dosta gusta šumica u pozadini. Inače kraj uokolo 
bijaše pust. Nigdje traga kakvu naselju. Samo su se uz žalo i na 
nekim mjestima u šumici vidjeli tragovi vatara, koje su tu sigurno 
palili pastiri, kad su dolazili sa svojim kozama i ovcama iz sela 
s južne strane otoka. Oko šumice je raslo nešto trave, koja je 
dakako sad ljeti bila spaljena od prejaka sunca i sigurno neupo- 
trebljiva za pašu. Neke ptice čudne boje, koje do tada nisam bio 
nikad vidio, ulietale su i izlietale iz šume. Nad vodom su se 
zadržavale kratko vrieme i odmah se gubile među drveće. 


Umornim i od sunca izmučenim udima vrlo je godilo kupanje. 
Samo nije potrajalo dugo, jer su nas marljive djevojke uskoro 
pozvale na ručak. Još mokri od kupanja sa slašću pojedosmo 
priređeno jelo. Baš smo se bili smjestili pod dubokom sjenom 
borova granja. Tako je bio čist zrak, koji smo udisali na tom 
usamljenom mjestu! Kako se to mjesto nalazilo na sjevernoj strani 
otoka, flora mu nije bila bogzna kako bujna, ali se svejedno izti- 
cala posebnom ljepotom. Uokolo šumice je raslo dosta divljih 
smokava. Pučina, koja se prostirala pred uvalicom, bijaše pusta. 
Nigdje ni jedne lađe. 


Poslije ručka smjestismo se kojekuda, da se driemom malko 
odmorimo. Djevojke se sad pomiešaše s mužkarcima. Izgledalo je 
na časove, kao da smo na popodnevnom odmoru nimfa i pastira 
u kakvoj šumi ljubavi. Ali dublji san smetali su cvrčci, koji su 
postajali sve snažniji u pjesmi, kako je vrućina više rasla, i valovi, 
koji su se tako muzikalno kršili stižući k žalu. Na mahove se 
činilo, kao da netko prosipa bisere, a na mahove, kao da- netko 
lomi kristale. Ali svi ti šumovi, ma kako bili dobro akordirani, 
poradi dosta jake akustičnosti uvalice, smetahu uspavljivanju. 


Klara je sama dremuckala pod jednim vitkim borićem. Bila 
je udaljena od mene nekoliko metara. Ležala je nauznačke. Nje- 
zina bujna žuta kosa počivala je u mirnim valovima na oblim 
ramenima, koja su kao i ostali dio tiela bila bakarne boje, zbog 

prevrela sunca, koje ih je u izobilju obasipalo toga ljeta. Snažna 
čvrsta bedra razkošno su se izticala pri odmaranju. Zaklopljenih 
očiju činilo se kao da spava. Mnogi su mladići bili zaljubljeni u 
nju, ali ona bijaše ravnodušna prema svima. Kao da je živjela 
samo od vlastite ljepote. Nije voljela laskanja premnogih udva- 
rača. Bila je odveć prirodna, a da bi dopuštala, da joj netko pri- 
stupi s kićenim rječnikom, izpod kojega je praznina bila očita. 
Začudo, iako se mnogo bavila športom i bila vrstna plivačica, 
svejedno je rado i mnogo čitala, i to osobito putopise. Ni pjesme 
joj nisu bile nepristupačne. Dok je ležala u sjeni dosta gusta 
drveća zatvorena u svoju razkošnu mladost, nad kojom život još 
ne bijaše izvršio ni jednu od svojih okrutnih nepredviđenosti, 
gledao sam je s udivljenjem. Moji pogledi kao da su je uznemirili, 
jer je uskoro otvorila oči i pogledala prema meni. Pri smiešku, 
koji joj se pojavio oko usnica, odkrila su joj se dva prekrasna 
niza bielih zubi. »Ne može se spavati«, reče napokon poluglasno. 


. Klara je znala već dulje vremena, da među one, koji joj se 
istinski dive, spadam i ja, ali je tome poklanjala malo pažnje. Za 
nju, odveć zauzetu svojim sjajem, sve je drugo bilo u dosta gustoj 
sjeni. Njezina mladenačka žudnja bludila je krajevima sanja, ne 
zaustavljajući se na realnim bićima. Bog zna, kakvog je odabranika 
ona sebi bila izdjelala u mašti. Bojim se, da je taj više sličio 
priviđenju nego živu čovjeku. Pa ipak bilo je ugodno gledati tu 
liepu djevojku u najbujnijem dielu njezina života, kad sve u njoj 
i oko nje radi na tome, da je uzdigne, da je uzvisi. Druge djevojke 
su bile više ili manje sve već ranjene Afroditinom strielom i 
strpljivo snosile zaljubljeno ženstvo. Ali Klara, kao kakva kraljica 
nepristupačnih svjetova, drugovala je s nama iz nepreglednih 
daljina. I ukoliko nam se više i srdačnije približavala, utoliko je 
bila dalja od nas. 

Napokon se digla sa svog mjesta vrlo elastičnim pokretom 
tiela. Krenula je iz šume prema žalu, ali prije nego je ušla u vodu 
dozvala me. Oko njezinih stopala igrali su zapjenjeni valovi, koji 
su dolazili s otvorena mora. Predloži mi, da odplivamo do grebena, 
koji su stršili iz vode i kojima su se rubovi bielili od pjene raz- 
mrvljenih talasa. Plivali smo odprilike četvrt sata do njih. Klara 
je prije mene doplivala do grebena. S njih se pružao liep pogled 
na čitavu uvalicu, kao i na obližnje drage i zatončiće. U sjeni pod 
nekim borićem, pri vrhu savinutim od premnogih bura, ležali su 
u blizini jedno do drugoga Vjera i Marko. U drugom dielu šumice 
bili su ostali. Nekoliko puta su nas zazvali, našto smo im odgo- 
vorili. Naši glasovi su se dugo razliegali i po susjednim dražicama. 

Klara ie protegla svoje gibko tielo na najgladkijem dielu 
grebena, čekajući, da je osuši snažan plamen sunca. Ja sam radije 
sjedeći promatrao naizmjence nju, uvalu i otvorenu pučinu. Pučina 
se bjelasala od pjene valova, što ih je prouzrokovao maistral, koji 
je obilato puhao. Kad se osušila, Klara ponovo skoči u vodu. Malo 
poslije skočih i ja za njom. Plivali smo dalje od grebena prema 
otvorenu moru. Odjednom se ona poče tužiti, da su joj se ukočili 
mišići na desnoj nozi, pa da zbog toga ne može njome micati, a 
to joj znatno otežčava plivanje. U licu je bila veoma blieda. S dva 
jača zamaha lievom rukom bijah do nje. Dohvatih je. Njezino 
mokro snažno tielo izmicalo je iz mojih ruku, kao da je riblje. 
Morah je čvrsto uhvatiti za rame, da joj pomognem. Oslonjena 
na me odmarala .se čekajući, da joj grč u nozi prođe. Smješkala 
mi se s toliko zahvalnosti. Sličila je u tom položaju Sireni, koja 
je nedaleko svoje spilje dopala mornarevih ruku. I uistinu mi se 
na mahove pričinjalo, kao da je sve, što sam proživljavao toga 
časa, bilo irealno, čudesno, kao da poslije nekog brodoloma plovim 
s ranjenom Sirenom prema čarobnoj spilji, koja je negdje skrivena 
među hridinama uz obalu. I kao da negdje u šumu valova odzva- 
njaju korovi djevojaka, kojima ću moći težko izmaći s tako liepom 
Sirenom u naručju. 

Nedaleko od nas u ravnoj crti prebaciše se dva dupina. »Hvala 
Bogu, da nisu morski psi«, reče Klara i začaranost oko mene 
smjesta izčeznu. Kako tog ljeta nisu bile posjetile Jadran jedinice 
englezke mornarice, za kojima bi se obično te nemani doklatile 
iz drugih, većih mora, strah od njih uglavnom nije bio opravdan. 
Ali ipak sam se ljutio na se, što djevojku nisam odvratio od ovog 
plivanja, nego sam i sam nerazborito za njom pohitao. Najposlije 
djevojci bude bolje i ona se lagano izvi iz mojih ruku. Kad je 
ponovno legla na greben, dosta je težko disala od umora i straha, 
ali od svoje veličanstvene ljepote nije bila izgubila ništa. Naprotiv. 
Sve je radilo za nju. I uzbuđeni smiešak, koji se igrao oko usnica, 
i naježeno tielo od svladanog straha, a i oblak što se bio odnekud 
došuljao, pa je na čas bilo sunce kroza nj obasjalo nekim ne- 
običnim sjajem. Ali od one nezgode u moru kao da je nešto intim- 
nije prostrujalo među nama, kao da smo se bili više približili 
jedno drugome 

Nekoliko trenutaka poslije skočiše i ostali u vodu, da dopli- 
vaju do nas. Plivajući su se dozivali. Prvi je doplivao Petur, za 
njim Marija, pa ostali. Petar je bio zabrinut zbog povratka. Bojao 
se ponovnog veslanja. I drugi su mislili, da će povratak biti ne- 
ugodan. Svi smo imali dlanove pune žuljeva, tako da su nas prilično 


279 


boljele ruke. Izlet nije bio izpao, kako je trebalo. Na otoku smo 
morali biti po Petrovim predviđanjima već u deset sati, dok još 
nije bila tako velika vrućina. Međutim mi smo veslali tri puna 
sata dulje i stigli na otok usred najljuće žege. Ciela osnova morala 
se poradi toga mienjati. Ivo se bojao, da će sad biti veslanje još 
teže, budući da je maistral bio jači, a valovi veći. Ali baš dok 
smo bili zaokupljeni tim mislima, iza rta se nenadano: pokaza 
jedna motorna lađica, koja je plovila u pravcu uvalice. Svi u isti 
čas pomislismo na njezinu pomoć. 

. Kad je motorni čamac prošao uz nas, pogledasmo pozorno, ne 
bismo li u njemu vidjeli koga od poznatih, ali nažalost sva lica bi- 
jahu nepoznata, no i uza sve to ne izgubismo nadu. Kad se motor 
usidrio u uvalici, srdcem nam prođe srh radosti. Budući da nismo 
znali, koliko će se zadržati, stvorismo brzo odluku, da dvojica od 
nas odplivaju do motorne lađice, da kažu njezinu vlastniku ili 
upravljaču nezgodu, u koju smo zapali, i zamole ga, da nas pri- 
veže i tako dovede do Splita. 


Naši izaslanici bijahu Klara i Petar. Pošto smo im zaželjeli 
dobru sreću, oni krenuše. Svi smo čekali sa strepnjom, šta će biti. 
Neki su skočili i u vodu, da se prebacuju, da rone, samo da im 
prođe što prije vrieme, kroz koje su se imali vratiti naši izaslanici. 
Iz motornog čamca izađoše na žalo dva starija gospodina i jedna 
starija gospođa. S njima je bilo i jedno mužko diete. Vidjesmo, 
kako su im se Klara i Petar približili, kako su ih pozdravili i kako 
se među njima razvio razgovor. Nije potrajalo dugo, i naši drugovi 
krenuše prema nama. Po dozivima, po šalama, koje je izvodio 
Petar, dok je plivao, vidjesmo, da je naš naum uspio i da smo se 
mogli veseliti laganu povratku: Kad nam izaslanici potvrdiše, da 
će biti onako, kako smo bili zamislili, svi bijasmo neobično ra- 
dostni. Sad smo mogli plivati do mile volje, bez straha, da ćemo 
biti umorni za veslanje. S naših duša je pala težka mora. Vlastnik 
motora je kazao, da će se u uvalici zadržati dulje i da će nam se 
prije odlazka javiti. 

“ Bilo mi je drago, kad sam opazio, da Klara gleda na me smie- 
šeći se. Njezine oči su me promatrale nekako čudno. Pođoh do 
nje. Ali baš u taj čas ona zapodjene razgovor s Đurom. Ja se 
diskretno povukoh. Opet je bila daleka i nepristupačna. 

Iako je slušala Đurine rieči, ipak se osjećalo, da je najljepšim 
dielom svoje duše odsutna. Imala je tu moć, da se usred najveće 
srdačnosti najednom udalji, divna i neobjašnjiva. 

Sunce se sve više počelo približavati vrhovima glavne planine 
na otoku. Vrućina je nešto bila opala, ali talasi su se svejednako 

pjenili svuda naokolo, Naša brodica i motorni čamčić dobro su 
Se na njima ljuljali. Na iztočnom dielu neba izbiše neki oblaci, 
ali ne kao predznaci kiše ili navjestitelji oluje, nego kao nemi- 
novni pratioci vrućine. Uskoro se razriediše i razpršiše. 

Za vrieme plivanja, dok smo se vraćali kopnu, jedan jači val , 
obuhvati me svega i ja se dobro napih mora. I uši su mi brujale 
od njegova šuma. Klara je plivala dalje od mene u Đurinoj pratnji. 
Dok smo plivali, najednom začusmo šum motora, a zatim vidjesmo, 
kako čamac napušta uvalicu. Pomislismo, da se radi o kraćoj 
šetnji. Kad smo doplivali do žala, motor je već žurio u pravcu 
Splita. Kako je sjekao oštrim pramcem more u dva diela, za njim 
je ostajala zapjenjena staza, koju su uskoro brisali dosta snažni 
valovi. Mnogi od nas ne vjerovahu, da smo prevareni. Navlastito 
je Petar bio uvjeren, da će se vlastnik držati zadanog obećanja i 
da će se ubrzo vratiti. Klara je međutim bila nešto skeptičnija, a 
Marko i ja bijasmo uvjereni, da je motorni čamac otišao i da 
više ne će doći po nas. Nažalost, kad prođe skoro sat, a motornom 
čamčiću ne bijaše više ni traga na pučini, svi usvojiše naše 
mišljenje. 

Sad je bila pala tjeskoba na naše duše. Kako se vratiti u Split 
— nametalo se svima pitanje samo od sebe. Najposlije se Klara 
sjeti, da naša brodica ima jarbol, i da bi bilo dovoljno, da se na nj 
razapne velika biela plahta, koju je na našu sreću bila doniela sa 
sobom Marija, da joj bude pri ruci kod oblačenja, pa_ da nam 
posluži kao jedro. Samo se moradosmo smjesta spremiti na put. 
Gledali smo s tugom na šumicu, kroz koju smo još imali namjeru 
malko prošetati. Uz to bi se djevojke : mladići bili u njoj usamili 
i s nekoliko poljubaca zatomili svoju žudnju, koja ih je ionako 
dosta mučila. Ali sad svi zaboraviše na to. Trebalo se okoristiti 
maistralom, koji je još puhao nesmanjenom žestinom. 

Kad se smjestismo u čamac i podigosmo plahtu na jarbol — 
neki od nas držali su rubove plahte, da je ne bi odnio jak vjetar — 
brodica zadrhta, a onda pohita u pravcu Splita. Nitko od nas nije 
očekivao, da će tako hitro kliznuti morem. Bili smo mirni znajući, 
da će, nastavimo li ovako, Split u najskorije vrieme izbiti pred 


. našim očima. 


Ali što smo se više približavali gradu, to je više neka tiha 


žalost ulazila u naše duše. Lakoća, s kojom smo svladavali put, 


koji nas je stajao tako težkih napora, kad smo išli prema otoku, 
bila nas je odvojila i usamila. Kako je brodica jurila bez ikakvih 
potežkoća svome cilju, osjećasmo, da neke osobite događaje, koji 
možda i daju najveći čar svakom izletu, ne ćemo više doživjeti. 

Marko i Vjera su nešto tiho šaputali jedno drugom, ali ostali su 
bili mirni, šutljivi. Klara je promatrala igru valova i popravljala 
svaki čas kosu, koju joj je mrsio vjetar. Petar je čvrsto držao 
kormilo u ruci, sretan što tako dobro prolazimo pri povratku. 

Tek kad smo bili na dosegu lukobrana, oživješe svi. Počeše 
se spremati za izkrcavanje. Petar naredi, da se spusti plahta, te 
da se uđe u luku veslajući. Maistral je bio znatno pao. U luci je 
more sve više naginjalo bonaci. S jedne velike lađe, koja je bila 
usidrena u luci i nosila na krmi američku zastavu, putnici su nam 
mahali rubčićima. Inače luka je bila pusta. Samo dio, gdje su bili 
usidreni jedrenjaci, oživljavala je svirka harmonike. To je svirao 
neki mornar veoma čuvstveno i s mnogo žara. Klara me je za 
cielog puta pogledala samo jednom, ali i taj put dosta hladno i 
ravnodušno. Kad smo se opraštali, skoro mi je bila zaboravila 
dati i ruku. ; 

IVO LADIKA, ZAGREB 


UMJETNOST — DRUGA REALNOST 
1 


Starije estetske teorije, počevši od Aristotela i Tome Akvin- 
skoga pa sve do naših dana, tvrdile su, da je svrha umjetnosti 
»imitacija«, »oponašanje« prirode, »priličenje« i t. d. Kad se o tom 
govori, rado se navodi slučaj Zeuksisa, staroga grčkog slikara, koji 
je, navodno, uspio obmanuti ptice, jer su došle kljuvati njegovo 
naslikano grožđe — tako je bilo vjerno. Parazije je, u odsutnosti 
Zeuksisa, naslikao preko toga grožđa zavjesu, koju je Zeuksis, 
dakle sam autor te slike, kušao odgrnuti. Iz te se davne anegdote. 
koja je, je li se baš tako zbila ili nije, takva došla do nas, izvodi 
pouka: kako je Zeuksis bio velik slikar, jer je uspio »obmanuti« 
ptice, ali je Parazije bio još veći umjetnik, jer je uspio obmanuti 
i samoga Zeuksisa. U svim se dakle tim i sličnim slučajevima i 
opet iztiče imitacija, priličenje i oponašanje prirode kao neko 
savršenstvo umjetnosti. 

Hipolyte Taine navodi u svojoj »Filozofiji umjetnosti« primjer 
neke Dennerove slike, portreta, koji visi u Louvru. Ta je slika 
rađena s povećalom, a njezin autor je na nju utrošio pune četiri 
godine. Na toj glavi nije ništa zaboravljeno: jasno i do pojedinosti 
su prikazani svi nabori na koži, sitne žilice na nosu, a izpod tanke 
kože vide se žile i osjeća se, kako krv teče glavom. U očima se 
može vidjeti odsjaj blizkih predmeta, koje su te oči u tom času 
gledale. Slika iznenađuje na prvi pogled i gledaocu se čini, kao 
da će progovoriti i sići iz okvira. Ta slika je valjda kulminacija 
strpljivosti u slikarskoj umjetnosti, ali u uzporedbi sa širokim 
potezom kista na bilo kojem portretu jednoga Cćzannea ili van 
Gogha, ta slika bliedi u svojoj umjetničkoj vriednosti. 

Umjetnost dakle, pa bila ona i najvjernija, najtočnija i naj- 
detaljnija imitacija prirode, nije time postigla svoj cilj i konačnu 
svrhu, naprosto zato, jer je svrha umjetnosti prikazivanje bitnosti, 
karakterističnosti stvari. Umjetnik treba uočavati cjelinu i duh, 
dok u isto vrieme ostali ljudi vide samo dielove, pojedinosti. 
S toga razloga sviet je pristupačan svima ljudima, uglavnom, 
jednako, ali umjetničko poimanje svieta omogućeno je samo onim 
riedkim pojedincima, kojima je moguće da ga takvim očima gle- 
daju. A također i podpuno uživanje pred tim proizvodima umjet- 
nosti moguće je samo nekima, odabranima. 

. U tom vidu umjetnost nam se ne odkriva kao formalno prika- 
zivanje i obrađivanje jedne druge stvarnosti (prirode, ljudi, zbi- 
vanja i t. d.), već je ona stvarnost za sebe, nezavisna stvarnost, 
druga realnost, mimo tvarni sviet prirode i zbivanje u njoj. 

Zato je Benedetto Croce čak okrenuo stvar, pa je uztvrdio, 
da umjetnik stvara prirodu, a ne priroda umjetnika, jer u prirodi 
ne ćemo nikad naći kip, sliku, glasbu ili knjigu, najmanje pak 
Michelangelova Mojsiju, Beethovenovu Devetu simfoniju, Goe- 
theova Fausta ili Danteovu Božanstvenu komediju. 


Ukoliko i imadu umjetnost i književnost vezu s prirodom i 
stvarnošću, utoliko one nisu, barem ne smiju biti, prosto preno- 
šenje stvarnosti u umjetnička i književna djela, već samo prievod, 
* rekreacija stvarnosti. 

Dostojevski je uztvrdio jednom, kako je dobro stvarno do 
fantastičnosti. To isto mogli bismo uztvrditi i za liepo: liepo je 
stvarnije i realnije od onoga, što prikazuje: jer je izvanvremensko, 
obćeljudsko i vječno, a sam predmet, koji umjetnost prikazuje, 
nije to i ne mora biti. 

Glasoviti ruski glumac hudožestvenik Kačalov uztvrdio je 
liepo i točno: »Samo ono je istina što se doživi, sve drugo je 
laž«. G. Flaubert napisao je za umjetnost: »Ljubi umjetnost: od 
Svih laži ona još najmanje laže«. To saznanje je valjda i ponu- 
kalo jednoga Schellinga, da je stavio umjetnost iznad filozofije i 
da je vidio u njoj posljednju rieč čovjekovu. 

To, kako je umjetnost posljednja rieč čovjekova, kako su 
umjetnici vidoviti ljudi, hudožnici, kako je umjetnost često i 
mnogima važnija od jela i životne udobnosti, jer im je više nego 
život, i kako bi naš život bio bez književnosti i umjetnosti prazan 
i pust — sve to nas dovodi na misao o jednoj sasvim posebnoj 
realnosti, realnosti, koja čini naš život vrjednijim, punijim i 
duševnijim. 

Postoje u životu dvie vrste saznanja: jedno preko intelekta, 
logičko saznanje, a drugo putem mašte, intuitivno saznanje. Prvo 
čini područje znanosti, a drugo je cjelokupno područje književ- 
nosti i umjetnosti. Koji je od ta dva puta saznanja vrjedniji i 
koristniji po naše trajanje, kao i to da se ta dva područja korela- 
tivno sieku i popunjuju, o tom se ne će ovdje razpravljati. Svakako 
ima učenjaka, koji rade pretežno maštom i intuicijom, ili barem 
dobrim dielom, a ima i umjetnika, koji ili pretežno ili dobrim 
dielom rade iz uma, mozgom, intelektom. 

Miroslav Krleža je svojevremeno u članku o slikaru Dobroviću 
(»Marginalije uz sliku Petra Dobrovića«) dobro uočio tu razliku, 

koju narod izražava u poslovici, da je bolje umrijeti nego imati. 
Dakle umjetnik imade više i bogatiji je nego onaj, koji samo ima, 
a ne umije. Taj stvaralački potencial umieća, koji je kod umjet. 
nika veći i jači nego kod umnika i učenjaka, baš zbog pretežnog 
sudjelovanja intuitivne strane i uz snažnu podporu mašte, odvaja 
umjetnika sasvim posebno od svih ostalih ljudi i čini ga »hudož- 
nikom«, u ruskom značenju te rieči čovjekom, koji stoji u vezi 
s »hudim« i nepoznatim silama. Zbog toga i jest etimoložki isto 
značenje i korien rieči »bog« i »bogat«, jer nije bogat onaj, koji 
ima, već onaj, koji nosi »božanstvo« i svjetove u sebi. 


II 


Već je Kant odvojio ljepotu od predmeta sa svrhom, da bi 
je mogao zasnovati na subjektu. Ljepota dakle nije »u predme- 
tima«, nije njihova odlika i osebina, već je u nama. Time se stvar 
okreće kopernikanski. 

Na temelju psihologije čuvstava znademo, da psihičko, subjek- 
tivno postoji nesumnjivo, ako i u objektivno, fizičko postojanje 
predmeta, objekta i t.d., koji te naše doživljaje izaziva, možemo 
sumnjati. Naša čuvstva na pr. postoje nesumnjivo, za što nam 
psihologija navodi brojnih dokaza, ali »stvar po sebi« (Ding an 
sich), može, ali ne mora, biti takva kakvom se nama pričinja: 
To je dakle prva odlika i razlika između našeg doživljavanja, u 
ovom slučaju umjetničkog (stvaranja, doživljavanja i uživanja), i 
prirode (stvarnog svieta, predmeta), što je umjetničko nesum- 
njiva realnost, a priroda to nije, što su osjećaji jedino što ne 
vara na ovom svietu i što su nepromjenjivi, niti hodom vremena 
niti zubom fizičkih zakona. 

Umjetnost dakle ne prenosi, ne pretače zbilju u svoju oblast, 
ona je ne preslikava, ne prepisuje, ne kopira, već su zbilja i 
stvarnost samo sredstvo za umjetničko djelo. Umjetnost je odu- 
hovljivanje prirode, kadgod idealiziranje, često sintetiziranje, uno- 
šenje duhovnog u prirodu i stvaranje drugih zakona, nego su to 
oni, koji pokreću prirodom. Što ima na pr. jedan kubistički crtež 
Pabloa Picassoa s prirodom, s imitacijom i oponašanjem? Ta se 
slika protivi ama baš svima fizičkim zakonima, koji vladaju našim 
tvarnim svietom: u njoj ne vlada sila teže, predmeti nisu nepro- 
bojni, već ulaze jedni u druge, prozirni su, stapaju se, rastu, oživ- 
ljuju, prelaze u četvrtu dimenziju, a što je najglavnije: takav 
odnos predmeta mi ne nalazimo nikad u prirodi, već je to izklju. 
čiva umjetnikova vizija, fikcija i kombinacija. 

.Bit ljepote i umjetnosti nije baš u ničem drugom, nego u 
aktivnosti i viziji ljudskoj. Umjetnost, osim onih skromnih sted- 
stava, koja mora usvojiti i posjedovati, da bi nam se odkrila i 
preko naših ograničenih organa za primanje prikazala, inače je 
skroz naskroz duhovna. 

Između umjetnosti i prirode postoje dakle bitne i osnovne 
razlike. Te razlike mogli bismo svesti na ovo nekoliko karakteri- 
stika. Umjetnost prikazuje bitno, glavno, srž stvari, predmeta i 
pojava. Ona povezuje dielove, razbacane, bez smisla, i tako 

' izpravlja prirodu. Umjetnost oživotvoruje, oživljuje prirodu, tamo 
gdje je ona mrtva i ukočena. Umjetnost preobražava prirodu. 
Umjetnik PO volji sastavlja, mienja, iztiče neki bitan dio, pove- 
ćava, umanjuje, produljuje, potamnjuje, razsvjetljuje. Umjetnik 
čini vidljivim ono, što je u prirodi nevidljivo, sakriveno. Zbog 
svega toga umjetnost je iznad stvarnosti, kao nova i nesumnjivija 
stvarnost od ove stvarnosti oko nas. To je zbog toga, što je srž 
umjetničkog i estetskog duševnost, a ta nije relativna i sumnjiva. 
Liepo i umjetničko je upravo u toj aktivnosti ljudskoj, koja vidi 
jasnije nego priroda, koja je daleko vidovitija i mudrija od pri- 
rode. Ljepota je dakle naša zasluga, naš proizvod i mi je unosimo 
u predmete i u sviet oko nas. 


M. Gorki je dobro označio tu ulogu umjetnosti, kad je rekao, 
da umjetnik ne traži istinu, već je stvara. A slikar Paul Klee je 
napisao negdje, kako umjetnost ne ponavlja ono, što je vidljivo, 
već čini vidljivim. Stari čudotvorac, vidovnjak i obretnik W. 
Shakespeare zabilježio nam je čudesne rieči, koje nas u prvi čas 
zbunjuju, naime, da »život imitira teatez«. Dakle upravo obratno 
onome, što se inače tvrdi. 


Priroda nam stvara i daje tjelesnog čovjeka, dok umjetnost, 
napose književnost, izkrsava duševnog čovjeka. Zato umjetnici, 
kao vidoviti ljudi, vide ono, što ostali ljudi ne vide. A svojim 
djelom nastoje skinuti veo, da i ostali vide. Zato će i uviek posto- 
jati oštro odvojen sviet umjetnika s jedne strane i sviet ostalih 
ljudi s druge strane. O tom dobro primjećuje B. Croce, kad veli: 
»Čovjek prosječne erudicije ne će nikada uspjeti, da s velikim 
duhovima stupi u intimnu vezu, on će vječno čamiti po dvorištima, 
na stepenicama i u preddvorjima njihovih stanova«. : 

Još jedan primjer pokazat će nam, da umjetničko ne samo 
ne oponaša prirodu, već je upravo ilužionističko, bježi od vjer- 
nosti i oponašanja. Kad bi to, vjernost, točnost prema prirodnom 
objektu, bila svrha umjetnosti, onda bi svi kipovi po galerijama 
bili obojeni svojom naravnom bojom kože, kose, očiju i t.d. Ali 

vidimo, da umjetnost upravo bježi od toga: ona ostavlja kip u boji 
tvoriva, upravo s razloga, da nas odvoji, uzdigne i udalji od pri- 
rodnog. Kipovi obojeni prirodnom bojom ne bi izazvali nikakav 
umjetnički doživljaj, već naprotiv samo odvratnost, grozu i stravu, 
kao u panoptikumu, u sobi voštanih lutaka. Iz istog razloga i 
vlasuljari imadu po izlozima svoje lutke i uzorke frizura u pretje- 
rano naglašenoj boji kože i kose, da se razbije iluzija prirodnog, 
živog lika. Umjetnosti nije svrha, da daje uspjele duplikate pri- 
rode. Potrebno je dakle u umjetnosti odlučivanje od stvarnosti. 
Zato i stavljaju slikari slike u okvire, da ih ograde i odiele od 
stiene. ' 

Ima još nebrojeno primjera, kako su umjetnost i priroda dva 
svieta i kako umjetničko nije jednako onome u prirodi. Tako na pr. 
znademo: šta je »ružno« u prirodi? Takav slučaj je, mogli bismo 
reći, absolutno ružan, vriedi za sve ljude. Ali to ružno prikazano 
umjetnički djeluje kao liepo i mi pred njim uživamo. Mnoge slike 
Daumiera, Goye, Grosza ili mnogi zločinački likovi Shakespearea, 
Dostojevskoga ili Dantea djeluju u umjetničkoj obradbi njihovih 
autora kao najuspjeliji i najsugestivniji umjetnički doživljaj uobće. 

Raskoljnikovo ubojstvo stare babe, promatrano sa stanovišta 
realne istine, jest odvratnost i kriminal. Ali u umjetničkoj obradbi 
Dostojevskoga ta ista epizoda samo je ljepota, tako da mi kod 
toga gotovo ni ne pomišljamo na posljedice, koje taj čin izaziva 
u moralno-etičkom shvaćanju, a naročito u shvaćanju sudskom i 
pravnom. 

Osobe, stvarnost i sviet umjetnosti žive dakle u umjetničkom 
djelu životom konkretnijim, neposrednijim i obćijim, nego što 
postoje i žive u svojoj absolutnosti, u stvarnom svietu. Zbog toga 
i tvrdim, da je umjetničko zahvaćanje svieta neposredno, a 
stvarnost oživljena estetskom inspiracijom absolutna. U liepom 
se nalazi sim sviet, ono je absolutna stvarnost, jer se u ljepoti 
nalazi jedinstvo i sinteza svih stvarnosti. Time smo dakle odkrili 
novu stvarnost. Pogledajmo kakva je ona? 


III 


Umjetnost i književnost jesu prikaz nekog predmeta, bića ili 
zbivanja u vidljivom obliku (to je jedino iz realnog svieta, jer ne 
može biti bez oblika, izvan oblika, podpuno dematerializiran, jer 
ga inače ne bismo mogli pojmiti i saznati), na osnovi nekog do- 
življaja. Osnovno, je dakle kod umjetnosti i književnosti doživljaj, 
čuvstvo neko, koje se samo toliko 1 samo zato materializira u ne- 

kom umjetničkom iil književnom djelu, da bi to djelo moglo kod 
ostalih ljudi, publike, izazvati ono isto ili slično čuvstvo, koje je 
imao umjetnik stvarajući to djelo. 

Osnovno je dakle kod umjetnosti čuvstvo. To je sviet inspi- 
racije i intuicije, sasvim drugo carstvo nego je nauka, znanost. A 
čuvstvo je jedina stvar na svietu, koja ostaje i koja se baš preko 
umjetničkih i književnih djela prenosi u budućnost. A svako 
čuvstvo imade u svojoj najdubljoj osnovi težnju da se izrazi, da 
se ostvari na platnu, u kipu, u glasbi, građevini, plesu ili u pisanoj 
rieči. I tako nastaju književnost i sve umjetnosti. 

Umjetnost nikad nije ostavljala čovjeka. U najstarije doba, 
kad je tek bio čovjek, bila je već i ona, kao njegova duhovna 
pratilica, kao bolji dio njega sama. Ona je po tom jedna od 
osnovnih ljudskih aktivnosti. Čovjek je uzvišen, velik i istinit, čist 
i podpun čovjek samo u časovima, kad stvara kao umjetnik 
umjetničko djelo. A donekle mu se približuju i oni, koji naknadno 
pred tim djelom uživaju. H. W. van Loon nazva umjetnika ravnim 
bogovima, jer je i on tvorac Vječnosti. 

Ali umjetnost nam je doniela, osim najvišeg užitka, koji nam 
se može ovdje na svietu pružiti, i još nešto: uniela je u naše zbi- 
vanje pravilan odnošaj među ljude, a svojom absolutnom pra- 
vednošću izbrisala je primitivnu podjelu ljudi i razliku među 
njima, koja se temelji na bogatstvu i naslieđenim pravima. Ona 
je izvršila, kao duševna realnost, podjelu i vrstanje ljudi tako, da 
su u najvišoj cieni oni s unutarnjim bogatstvom i intenzivnošću 
doživljavanja. 

I tako se događa kod umjetnosti jedan fenomen: umjetnik, 
tvorac nekoga književnog ili umjetničkog djela, živi u određenom 
dobu, epohi, vieku, a njegovo djelo živi vječno, ne umire. Time 
dakle i on duhovno ne umire. Tu i opet vidimo bit umjetničke 
sugestije i djelovanja: ono smrtno, tvarno, čovjek umire, a du- 
ševno, djelo, ostaje i živi dalje, jer je sviet za sebe. A upravo 
to što uztraje, što preživljuje prirodne zakone i umiranje, to je 
književnost i umjetnost. : 

Pjesnik R.M. Rilke nazvao je umjetnost samo vrstom živ- 
ljenja. Ali vrlo često dolazi taj umjetnički život u sukob sa stvar- 
nim životom. Siromaštvo, bieda, gospodarske prilike, briga za 
svakidašnji život, nehaj sredine — to su vrlo često činbenici, koji 


koče pravilan i snažan duševni senzibilitet umjetnika. Ta podvo-__ 


jenost vidi se dobro u riečima talijanskog pisca L. Pirandella, kad 
kaže o tom: »lIli se živi, ili se pišel« Sukob s grubom svakidaš- 
njicom, sukob duhovnog i senzibilnog s tvarnim i surovim, lomi 

umjetnost i umjetnike, i zbog toga mnogi od tih senzibiliteta 
ostaju neostvareni, a mnoga od tih plamenih kandila ugašena. 
Ibsenovu Peer Gyntu, čovjeku pri kraju života, javljaju se tako 
kao neka zla savjest ti izgubljeni dragocjeni časovi i kucaju mu 
na okno duše riečima: »Mi smo misli, koje si morao misliti, mi 
smo pjesme, koje si trebao izpjevati, mi smo suze, koje si morao 
izplakati, mi smo djela koja si morao izvesti«. To spoznanje o 
ništetnosti, o jalovosti umjetničkog trajanja, o težkoj borbi i o 
kobnom izhodu u borbi sa stvarnim životom, spoznala je velika 
većina umjetnika i književnika, a među njima i oni najveći, kao: 
Rembrandt, Shakespeare, Dostojevski, Goya, Beethoven, Zola, 
Michelangelo i mnogi drugi. 


< Umjetnost je kao hipnoza, a umjetnik kao hipnotizer. Umjet- 
nost čak i ne mora imati pravo, ali ona djeluje i mora djelovati 
kao hipnoza. Kazalište na pr. nije istinito, i nikad ne će biti isti- 
nito, ali ono mora djelovati i biti ljudska vozornica. »Put kojim 
nas umjetnost dovodi do zanosa podsjeća na metode hipnoze, 
samo je postupak dovođenja u estetički zanos daleko spiritualniji 
i složeniji« (H. Bergson). Samo za tu hipnozu mora, kao i kod 
prave hipnoze, biti uz hipnotizera (u ovom slučaju umjetnika) i 
ona druga osoba, koju se hipnotizira (u ovom slučaju čitatelji, 
gledaoci, slušaoci, jednom rieči publika), sposobna za to, to jest 
da živi životom umjetnika, da se unosi u sam akt djelovanja i 
primanja. Zbog toga ne će, nažalost, biti svima ljudima moguće 
prodrieti onu razmjerno ne tako tanku koru, koja umjetnost dieli 
od zraka svakidašnjeg života i od shvaćanja primitivaca i laika. 
Zato će mnogi dolaziti u hram umjetnosti, kao oni Binetovi fran- 
cuzki prosjaci, što zimi dolaze u Louvre grijati se, a hladni su 
spram ljepote Rembrandtovih slika. Zato će dobrim dielom i još 
za dugo vremena stihovi jednoga Shakespearea, glasba Beethovena 
ili slike jednoga Rembrandta ili Cezannea biti nekim ljudima 
izšarani papir, prazan šum i skup bezsmislenih mrlja, a za druge 
najviši užitak. I ' 
Govori se na pr. o posebnom »organu za doživljavanje lje- 
pote«; a koji toga organa nemaju, kod njih se radi o posebnom 
slučaju estetske idiotije, »aestethical insanity«, kao o defektu u 
krajnjem obliku. Tu onda, nažalost, prestaje moć i snaga našega 
razpravljanja, jer je to u vlasti i mogućnosti drugih i jačih činbe- 
nika, nego su umjetnici pojedinci, ali treba i preko umjetnosti, a 
osobito preko književnosti, širiti onu vezu, ujedinjavanje i zbliža- 
vanje ljudi, koju umjetnost kao »životni organ čovječanstva«, kako 
reče još Lav Tolstoj, vrši i vršit će je dok bude čovječanstva. 


19 Kolo 289 ' 


b PJ ONAE IV 


Da bismo zorno i eksperimentalno potvrdili sve ovo dosadašnje 
tvrđenje, t.j. postojanje dviju različitih realnosti: s jedne strane 
one prirodne, a s druge strane ove umjetničke, učinit ćemo pokus. 
Uzet ćemo iz vrste drveća na primjer jablan, pa ćemo ga razmo- 
triti sa stanovišta tih dviju istina. 

Realna istina: ; 

Jablan je visok, vitak i zelen. Spada u porodicu vrba. Potječe 
s Iztoka. Sade ga uz ceste za ures. Bjelogorično je drvo. U jesen 
mu opada lišće. Jedno je od najviših naših drveća. Ne raste 
mnogo u širinu, već samo u visinu. Zbog toga, jer služi u neku 
ruku kao gromobran, često udaraju u njega gromovi, pa ga okljaš- 
tre. Mogli bismo još dodati, da se na njemu mnogo nastanjuju 
ptice. On je leglo ptica, naročito vrabaca. Na jablanima grade ptice 
rado gniezda zbog toga, jer su nesmetane i jer im je nemoguće 
iztresti i uništiti gniezda. 

Inspirirana, pjesnička, umjetnička istina: I 

Jablan je vitak. On šumori kosom i maše rukama. Vrhovi mu 
uviek šumore i on vječno razgovara s oblacima i vjetrovima. 
Oblaci, kad putuju po plavim nebeskim prostorima, zadievaju se 
o njegov vrh i tamo malo odpočinu. Jablan čezne, stremi vječno 
k visinama. On je poklonik zračnih sfera i širokih vidika. Jabla- 
novi su velegrad ptica, gdje one žive kao građani u spratovima. 
Svojim rastom teži jablan uviek put zviezda i nebesa, a živi uviek 
sam i ponosan. : 

Kao dokaz prve istine o jablanima, ako je ne znate već na 
temelju svoga dosadašnjeg životnog izkustva, naći ćete tako ili 
slično napisano, ako uzmete bilo koju botaniku i pročitate tamo 
o jablanovima. A o drugoj, pjesničkoj istini, naći ćete sličnu rea- 
lizaciju, ako pročitate na pr. pjesmu Tina Ujevića »Visoki ja- 
blani«, ik 

Te suprotnosti i antiteze prirodne i umjetničke istine, dobili 
bismo kod slične analize svakog predmeta, a napose onih »lirskih« 
objekata, kao što su: oblaci, jezera, zviezde, mjesec, čempresi, 
galebovi i t. d. Kad bismo dali najprije njihov stvaran opis i pro- 
čitali poslije njihovu obradbu u pjesmi, slici, glasbi i t. d., vidjeli 
bismo jasno tu razliku, koju ovdje stalno iztičemo. 

"Uzmimo na pr. pjesničku sliku, uzporedbu ili stih (kako već 
hoćete): da se oblaci zadievaju o vrhove jablanova, ili: da se mje- 
sec zapleo o granje — i podvrgnimo ih razumskoj, logičkoj i re- 
alnoj analizi. To je stvarno, zbiljski nemoguće, nesmisao je i laž 
i takvo tvrđenje ne može se, logički, održati i braniti. Znademo 

kao najnižu moguću visinu oblaka, i to nimbusa, 500 do 1.000 me- 
tara, a Mjesec je udaljen od Zemlje (i od našeg drveća, u koje 
se u ovom slučaju »zapleo«) oko 384.000 kilometara. Kad bismo da- 
kle tako analizirali tu misao i shvaćali je doslovce i izključivo ra- 
zumski, dakako da bismo onda obedvie gornje uzporedbe morali 
odbiti kao nemoguće. Ali čovjek voli uzporedbe, novo, voli slike, 
igru, fikcije, san, voli umjetnost više nego stvarnost. U ta dva 
stiha ima imaginacije, liepih slika, ima i naših želja, da tako 
nekako i bude. Prema tome, kad izričemo misao, da drvo maše 
granama kao rukama, ili da su mu one kao kosa, pa njima šu- 
mori, ili kako mjesečina prska kao slap, a noć širi svoja krila — 
onda nismo izrekli nešto, što bi bilo tako jako daleko ili barem 
neshvatljivo čovjeku, navlastito čovjeku obrazovanom, koji je 
(u školi, u životu ili samoodgojemj) naučio misliti i shvaćati na 
taj način. 

Da taj i takav način shvaćanja nije po rođenju stran čovjeku, 
dokazuju nam još sasvim malena djeca svojim uzporedbama i 
sličnim = shvaćanjem svieta. Djeci netko neznan zviezde užiže 
i gasi, mrak hoda svietom, oblaci su im jaganjci, a vjetar se, sav 
zadihan, žuri u velikom ogrtaču, i slično. 

Da bi se još jače iztaklo to absolutno postojanje dviju neza- 
visnih stvarnosti i istina, one realne i one pjesničke, inspirirane 
realnom, navest ću ovdje nekoliko primjera iz svjetske i naše 
lirike, koji će nam to zorno ilustrirati. 

Dokle može ići to oživljavanje, personificiranje i pjesničko 
stvaranje, treba se samo sjetiti Jesenjinove breze, što ima zelenu 
frizuru i djevičanske grudi. A granata joj kosa želi mjesečev 
češalj. Treba mnogo profinjenosti i senzibilnosti, da se osjeti ono 
probijanje mjesečine kroz grane, kao sjajan češalj. Ili kad Jesenjin, 
u svojoj divnoj »Pjesmi o kučki«, daje kučki, kojoj su upravo 
bacili u vodu mlade, tu divnu osebinu i sposobnost uživljavanja 
nad stvarima i zbivanjem oko nje, da joj se mjesec nad selom 
pričini kao jedan od njezinih kučića. Poznavajući psihologiju 
životinja to je sasvim nemoguće, jer životinje nisu sposobne za 
asociacije, a osobito za tako savršenu, pjesničku asociaciju, ali 
pointa i slika je liepa i baš po tom je dojam pjesme snažan i ne- 
posredan. 

li kad jedan suvremeni ruski lirik, Nikolaj Tihonov, u pjesmi 
»Gdje si, hate?«, veli: »Volim slušat iznad stepe zviezde«, onda 
je to čak prenošenje vidnog osjeta u područje slušno, kao da su 
recimo zviezde neke kruglje, biljarske ili one s božićnog drvca, 
pa udaraju jedna o drugu, sukobljavaju se, zvone i t. d. 


291 


Ili kad naš Vladimir Nazor govori o luni (pjesma »Bunar«), 
što je »nogama b'jelima« kročila tiho niz proplanke, prignula se 
nad bunar i ogledala se nad vodom — onda je i to nemoguće. 
Ali ovdje je, najprije, mjesec zamienjen mjesečinom, a toj je 
onda dana osebina, da ide i hoda kao živo biće. A onda i to je 
opet samo umjetnička istina. 

Nazorova pejsma »Notturno« pruža prikaz slavujeva pieva, 
izraženoga sredstvima druge realnosti — umjetnosti. Nikome 
valjda ne pada na pamet, da slavuj »pjeva« onim riečima i da on 
tako osjeća, kako je u toj pjesmi izneseno. »Cvrčak« također. 

Kranjčevićevi stihovi: 

Na noge se, kanibale, što si slastno istim zubom 
Jeo jezik poluboga, kao i rep magareći. (Groblje na umoru) 


analizirani logički ne mogu nam dati pravi smisao, jer im se uobće 
ne može uhvatiti razumska veza, ali upravo u toj neizvjestnosti i 
nedorečenosti sadrže oni jednu sasvim mutnu ali visoku umjet- 
ničku kvalitetu. 


A. G. Matošu 
Mrak muklim muči mukom. h (Labud) 
Kako to mrak »muči mukom« i to još »muklim«? — uzalud bismo 
se logički pitali. Ali to je umjetnost — i opet zaboravljamo. 
Ili kad Nikola Polić govori u pjesmi »Lutanje«, kako 
Iz praznih se soba odmata tišina 
kao neko klubko začaranog konca, 
ili u pjesmi »Bolestnikovo jutro«, kako 


Jedna kaplja sunca — kanarinac žuti — 
Skakuće po sobi, laka i vesela, 


onda nitko ne zna, kako se to stvarno može tišina odmatati, ali 
u pjesničkom rječniku i u našim osjećajima može se to upravo 
samo tako »odmatati«, kao neko klubko tankih niti nekog »zača- 
ranog konca«. Ili sunce, osobito odraženo u nekom ogledalu ili 
staklu, upravo tako skakuće po zidovima kao žuti kanarinac. 

Kad Miroslav Krleža u svojoj simfoniji »Suton« postavlja 
ovakav motorički stih: I 


To kroz tihi suton 
večernjica zviezda u galopu jaši, 


onda je i to stvarno i logički nemoguće, bezsmisleno. 

Ili kad A. B. Šimić tvrdi kako 


Vani šume oblaci i stabla (Ljubav) 


onda je stvarno istinito samo pola stiha, t. j. da šume stabla, ali 
oblaci, pa da šume? To je i opet lirski efekt i u zbivanju umjet- 
nosti ne samo da to može biti, već tako nekako i jest: nama to 
godi, sviđa nam se i oduševljava nas takva i slična uzporedba. 

U pjesmi »Pjesnici« (inspiriranoj jamačno proznim njegovim 
radom »Pjesnik u devetom nebu«) Vjekoslav Majer imade ove 
slike i uzporedbe: , 


A oblaci služe misu 
u zlatnu ornatu. 
Oblačići ministranti 
puše se u zlatu. 


Zabrinuto svemir lista 
u ogromnoj knjizi. 

Ko razkošne katedral 
zviezde zvonko zvone. 


Ti stihovi promatrani i ocjenjivani sa stanovišta stvarnosti, 
s gledišta prirodoznanstvenog — a navlastito astronomskog — 
ne mogu se održati, ali oni su svi od reda pjesnička istina, dakle 
i realnost za sebe. 

I tako bismo mogli nizati primjere u bezkraj. S tim u vezi 
mogli bismo govoriti još o raznim personifikacijama, o oživljava- 
njima mrtvih stvari, o raznim ukrasima i uzporedbama, što sve 
ima u književnosti oznaku umjetničke, pjesničke, inspirirane 
istine. Tom istinom stvara se druga jedna realnost, jača, vrjednija 
i realnija od one zbiljske. 

Da još sunce svietli milijune godina, jamačno nikad ne će 
postati »pozlaćen orah«, ali ono je tako prozvano u jednoj Tadi- 
janovićevoj pjesmi. I to upravo »pozlaćen orah viseć na božićnom 
drvcu«. Na tom, kao i na svima gornjim primjerima, može se 
najbolje vidjeti karakteristika i bit pjesničke realnosti i inspirirane 
istine. 

V 


Do sađa smo utvrdili i dokazali, da je umjetnička realnost 
stvarnija, nesumnjivija i neposrednija od one prirodne, stvarne. 
Ali sad želimo dokazati još jednu daljnju tvrdnju (koja se može 

logički izvesti već i iz dosadašnjega razlaganja): da je ne samo 
umjetnička istina (sa svim svojim simbolima, asociacijama, uzpo- 
redbama, slikama, oduhovljivanjem i t. d.) iznad realne istine, 
već su i osobe, tipovi, jednom rieći sviet umjetnosti, jednako tako 
zbiljski, realni i vriedni, kao i ljudi iz stvarnoga života. Dapače 
još stvarniji i istinitiji. ' i 

Po čemu je barun Trenk danas nama jača i realnija osoba od 
jednoga Oblomova, ili ban Jelačić stvarnija osoba od Don Quihota? 
Zašto bi jedan Karlo Veliki (biće nama danas tako strano i da- 
leko) bio realniji od jednoga Hamleta ili Fausta, kad ta bića iz 
drame žive oko nas, s nama, i mi nosimo u sebi njihovu tragiku i 
kob, govorimo njihovim riečima i t. d. Ivica Kičmanović življe 
nam je pred očima, nego njegov autor Ante Kovačić (iako je to 
autobiografija), a nesretni Cenek Zrelec Horvata-Kiša živo je 
biće, koje danomice prepoznajemo u životu. 


L. Pirandello u jednoj svojoj noveli (»Tragedija jedne osobe«) 
govori o tim ljudima iz literature, o tim »papirnatim« osobama, 
na usta jednog od njih ovim riečima: »Nitko bolje od vas ne 
može znati, da smo mi živa stvorenja, življa od onih što dišu i 
navlače odiela; možda manje realni, ali istinitiji! Čovjek se rada u 
životu na razne načine, dragi gospodine; ali vi znate veoma dobro, 
da se priroda služi sredstvom ljudske mašte, da nastavi svoje 
stvaralačko djelo. Ali tako se rađa zahvaljujući ovoj stvaralačkoj 
aktivnosti, što bivstvuje u duhu čovječjem, taj je određen od 
prirode mnogo uzvišenijem životu od onoga, koji se rodi iz smrt- 
noga krila žene. Tko se rađa kao biće, tko ima sreću da se rodi 
kao živo biće, može se rugati i smrti. Taj: više ne umire! Umriet će 
čovjek, pisac, prirodno oruđe stvaranja; stvor ne umire više! A 
da vječno živi, ne trebaju mu možda neki neobični darovi niti 
treba praviti čudesa. Recite mi vi, tko je bio Sancho Pansa! 
Recite mi, tko je bio don Abbondio! Pa ipak žive vječno, jer su — 
žive klice — imali sreću da nađu plodnu maticu, maštu, što ih je 
znala uzgojiti i odhraniti za vječnost.« ' 

I zbog toga mnogi tipovi izneseni i fiksirani u književnosti 
žive i postoje i dalje, kao pravi i živi ljudi, dapače još i više: mi 
vrstamo žive ljude, koji se sveđ nanovo rađaju i rastaju, u te 
kalupe, obrazce, koje nam je dala književnost i umjetnost. Tako 
mi dielimo ljude u Hamlete i Don Quijote, u Fauste i Oblomove. 
u Babitte i Čičikove i t. d. Ti književni tipovi vrićde dakle kao 
obrazci i pojmovi za veće skupine životnih jedinica iz stvarnosti. 

Dostojevskijevi likovi djevojčica: Nelly, Njetočka Njezvanova 
i Darenjka Dobrosjalova prototipovi su dok bude svieta takve 
nesretne i poniživane djece. 

S tim u vezi mogli bismo postaviti i pitanje: je li književnik i 
umjetnik uviek i svakako svoje lice? Dakle: Hamlet, Faust, Mac- 
beth, kralj Lear, Raskoljnikov i t. d.? Ili to ne mora biti? Možemo 
odgovoriti: vrlo često on i jest to svoje obrađeno lice, a u mnogo 
slučajeva bi on mogao to biti, kad bi okolnosti dovele do toga. 

Ch. Baudelaire objašnjava u jednoj svojoj pjesmi u prozi 
(»Gomile«) ovako taj slučaj: »Pjesnik uživa tu neopisivu povlas- 
ticu, da može na svoj način biti on sim i tkogod drugi. On, kad 
hoće, ulazi u svačiju: osobnost, kao one duše, koje lutaju i traže 
tielo. Za njega je jedinoga sve otvoreno; iako se čini da su mu 
izvjestna mjesta zatvorena, to je zato, jer njegove oči nalaze, da 
ona nisu vriedna posjeta.« Na tom primjeru vidimo ujedno još 
jedanput svu bit umjetničkog stvaranja i osobitost umjetničke 
realnosti. 

Svako umjetničko djelo (pjesma, slika, kip, glasba i t. d.)-živi, 
nakon svog nastanka, kao neko individualno, osobno biće, koje 
nakon svog duhovnog rođenja živi dalje, kao duhovno diete, 
rođeno inspiracijom i intuicijom umjetnikovom. U iznimnim i 
osobito uspjelim primjercima postaje to umjetničko djelo, napose 
ako je to osoba iz književnosti, pojam za žive ljude, pod kojim se 
oni onda vrstaju. Tu dakle umjetnost čak aktivno ulazi u pri- 
rodne ljudske odnose i unosi svoja mjerila i podjele. 

Razni umjetnički i književni pravci i stilovi (romantizam, 
realizam, naturalizam, impresionizam, ekspresionizam, kubizam, 
dadaizam i t. d.) samo su formalna obradba jedne te iste stvar- 
nosti ine mienjaju u tom ništa na stvari. 

Veliki pisac »Mrtvih duša« N. V. Gogolj odaje nam, kroz 
svoje umjetničko gledanje, kako priroda stvara tipove i ljude. 
»Zna se, da na svietu ima mnogo takvih osoba, što ih je priroda 
proizvodila bez velika mudrovanja, ne upotrebljavajući nikakve 
fine instrumente, kao što su pile, svrdlići i drugo, nego prosto raz- 
mahivala i ciepala, zasjekla sjekirom prvi put — stvorio se nos, 
zasjekla drugi put — stvorile su se usne, velikim svrdlom izvrtala 
oči, pa nije ni ostrugala, nego pustila u sviet i rekla neka živil« 
To je, eto, gledanje humoriste na naše nastajanje i rođenje. I koje 
onda čudo, ako su na temelju takvoga gledanja, nastali i mnogi' 
takvi i slični tipovi ovoga velikog pisca. 

VI 


Tokom čitavoga ovog razpravljanja vidljivo je uočeno, kako: 


je umjetničko posebna realnost i vriednost, absolutna, realnija, 
drugačija i nezavisnija od prirode, stvarnosti i zbilje. Vidjeli smo, 
da je umjetnost prievod, sinteza i preradba stvarnosti, a nikako 
ne »imitacija« i »priličenje« prirode. Književnost i umjetnost jesu 
pojmovno i idejno poimanje i zahvaćanje biti stvari. Umjetnost 
a tom neposrednija, »direktnija vizija stvarnosti« (H. Berg- 
80n). 

Estetska stvarnost je sinteza svih drugih stvarnosti. Stvarnost 
zahvaćena estetskom kontemplacijom je po tom absolutna. Zbog 
toga je umjetnička stvarnost ne samo zasebna i absolutna, nego 
je i izvanvremenska. Ona znači skladnu sintezu prelogičkih, lo- 
gičkih i hiperlogičkih saznanja i izkustava, sintezu Kantova teo- 
rijskog i praktičnog uma, ali i još nešto više: i sam estetski um, 
kojim se neposredno, intuitivno, imaginacijom i inspiracijom, za- 
hvaća sviet i stvarnost kao cjelina i sinteza. 

Rekli smo, da u spoznajnom pogledu »stvar po sebi« nije ne- 
sumnjiva i konačno rješiva, ali umjetnost stvara stvarnost točniju, 
vjerniju i nesumnjiviju, jer je sintetička i vidovita, oživljenija i du- 
hovnija, nego su predmeti, osobe i priroda, koje danomice gle- 
damo i susrećemo. Osobe Dostojevskoga, Cervantesa, Shakespea- 
rea, Gogolja, Zole, čak likovi Rembrandta, Goye, Cezannea, 
Halsa, van Gogha, ili kipovi Michelangela, Rodina, Meštrovića 
i t. d. žive jačim i konkretnijim životom, nego živi ljudi. Zbog 
toga je umjetničko djelo obćenitije i jače, nego stvarni sviet, pri- 
roda i živi ljudi. 

Umjetnost je prodiranje u dubinu. Ona je odkrivenje, čarolija, 
magija rieči, đavolji ples boja, oživljavanje kamena, razpjevanost 
krošanja i oblaka, stvaranje i uzkrsnuće prirode i tvarnoga. Ona je 
druženje sa đavlom, nazočnost »hudih« i nesaznatljivih sila, i dodir 
božanstva, izgled vidovitosti, dah genialnosti i prodiranje u srž 
svieta. 


l 


Kk. 








Fresko slikarije iz samostana Curtea de Argeš. 


' 


Dr. ERNEST BAUER, ZAGREB 


DOLINA RIEKE ARGEŠA 


Kod Rimljana i Dačana na području današnje Rumunjske 
bilo je vrlo razšireno vjerovanje, da svako biće ima svoje vlastite 
vile, koje sliede i nadziru njegov razvitak od poroda, upravljaju 
njegovim prvim koracima i brane ga od svake pogibelji. Ako je 
tako, onda je rumunjskoj rieci Argešu bilo suđeno, da postane ve- 
lika rieka, jer se njegov izvor nalazi u karpatskom lancu pozna- 
tom pod imenom »Fogaraškog masiva«, a vile, koje po predaji 
tamo stanuju, spadaju među najljepše u čitavoj Rumunjskoj. 

Ako se putuje od Brašova prema Sibiu, cesta se približava 
dosta blizu Karpatima, koji su ovdje najviši, tako da iz tamnih 
šuma na njihovim obroncima proviruju visoke pećine i konačno 
vrhunci pokriveni vječnim sniegom. Najviši od njih nalazi se 
ujedno u središtu cielog ovoga gorskog lanca; on je također naj- 
viši vrh u Karpatima: Negoiu. Izpod njega, t. j. između njegovih . 
pećina rađa se najednom — moglo bi se reći »skokom«, jer se 


neposredno iz izvora strmo ruši u svoje kamenito korito — rieka 


Argeš. Odavle Argeš započinje .svoj brzi i daleki put u dolinu 
Dunava, da se konačno sjedini s najvećom riekom europskog 
Jugoiztoka. i 

Iz klanaca Negoiu krči sebi Argeš težko ali sigurno prolaz kroz 
visoko stienje i kamenje. Kod toga prelazi zapreke, stvara mala 
jezera i vodopade, preskakuje hridine, koje mu zatvaraju put, i 
zaobilazi razne prepreke. Njegova snaga ne sustaje pred ogrom- 
nim kamenim blokovima, koje su mu bregovi bacili u korito, 

kao da im je bilo stalo, da njegovu vodu što dulje zadrže kod sebe. 
.Argeš je uviek jači od svake zapreke, a pobieđena priroda ko- 
 načno mu pomaže sama; ona mu stvara dolinu, kojom teče do 


malog i romantičnog grada Pitešti. Odavle uzduž tamnih zidina . 
. samostana Comana teče rieka širokim tokom kroz bogatu ru-: 


“ munjsku nizinu, t. zv. malu Vlašku, sve do širokog i veličanstve- 
. nog Dunava. . 

Argeš je prastara rumunjska rieka i zato smo upravo nju 
izabrali, da nam u neku ruku ocrta čitav rumunjski krajolik, kao 
da je živo biće, koje umije pripoviedati. Već je Herodot pozna- 


vao tu rieku pod imenom Ordessus, a vjerojatno su ga slično zvali 


i prastanovnici tih krajeva, Dačani, jer se okolna područja zovu 
u ono vrieme Argidava, a tu se nameće sličnost Ordessus-Orgi- 
dava-Argidava. Ovako taj razvitak tumači rumunjski arheolog i 
poznavalac dačke poviesti Vasile Pšrvan. 


Samo dvie rumunjske rieke, koje teku u južnom smjeru od 
Karpata, nisu od skitskih i dačanskih vremena promienile svoje 
ime: Argeš i Prut (Pyretos), dok su sve druge, kao n. pr. stari 
Araros i Napais, današnja Seret i Ialomitza, podpuno promienili 
svoje ime. Ova naoko dosta neznatna činjenica ipak upućuje na 
pojavu, koja je vrlo važna, jer je dokazano, da su svoje ime zadr- 
žale samo one rieke, u čijim su dolinama oduviek stanovali ljudi, 
dok se promjene u imenu mogu samo tako tumačiti, da su novi 
stanovnici riekama dali svoje ime. Na taj način izlazi sasvim ja- 
sno, da Argeš nije samo jedna od najstarijih rumunjskih rieka. 
nego da se u njegovu gornjem toku sve do danas sačuvalo pučan- 
stvo, koje se može smatrati jezgrom rumunjskog naroda. Ova 
činjenica dade se uostalom i poviestno dokazati. 

Kod doline Argeša udara u oči; da joj naoko nedostaje svaka 
sveza s Transilvanijom s one strane Karpata, te da prema tome 
sve do svog izlaza kod Pitešti-a stvara podpuno zatvorenu i cjelo- 
vitu etnografsku jedinicu. Tome je po svoj prilici mnogo dopri- 
nio žaštićen položaj te doline, koju je priroda na tako čudesan 
način sačuvala od svakog vanjskog utjecaja. Dolina je Argeša u 
pravom smislu rieči tvrđava izgrađena od hridina i pećina, i njome 
nisu mogli prolaziti trgovci ni drugi stranci, jer su putovi, koji 
vode u nju, poznati samo njezinim stanovnicima. Ovako su mogle 
ostati vrlo stare naseobine, koje su razvile svoju posebnu uljudbu, 
te se čak u vjerskom i u poviestnom smislu razlikuju od drugih 
krajeva ovog područja. : J 

Svakako nije lako točno odrediti, kad je uz Argeš nastala 
Prva takva naseobina. Ipak se može reći, da je već u 13. stoljeću 
dokazano jedno sjedište s kneževskim dvorom, a malo kasnije 
i sjedište biskupa cieloga kraja. Jedan od najstarijih vlaških kne- 
zova, Basarab (spominje se 1330.) udario je temelje dragulju ovog 
čarobnog kraja: svome dvoru Curtea de Argeš. Od tog vremena 
ulazi taj »Dvor na Argešu« u rumunjsku i europsku poviest. Voj- 
vodski mač sjedinio se na ovom mjestu sa znakom križa, a oba 
zajedno podigli su snagom oružja i utemeljenjem zadušbina bo- 
gatih umjetnošću svoj ugled. 





Seljačka kuća iz doline Argeša: 


Ovaj ugled zadržalo ie to kneževsko sjedište čak i onda, kad 
je knez Mircea premjestio svoj glavni grad od Argeša u nizinu, u 
*Tšrgovište. Curtea de Argeš je ipak uviek ostala duhovno sre- 
dište ne samo Vlaške, nego sviju rumunjskih zemalja. Znanost i 
važnost doline Argeša raste neprestano i nadalje tokom poviesti. 
Ljudska naselja se sve više šire i biva ih sve više, a crkve i zaduš- 
bine izpunjavaju se sve bogatijim i ljepšim djelima umjetnosti. 
Graditeljstvo biva sve bujnije, ali nad svim profanim i crkvenim 
gradnjama ove doline vladaju još i danas obrisi dvaju najznačaj- 


onijih djela: kneževske crkve i zadušbine  Neagoe Basaraba u 

Curtei de Argeš. Obje ove gradnje, primjeri starorumunjskog 
graditeljstva. kao da su prerasle svoje vrieme, te čak nadilaze i 
same materialne. oblike svoga doba. One su ovoj dolini, iz koje 
je zajedno s vodama Argeša burni duh raznih pokoljenja Basa- 
raba prošao i ostalom Rumunjskom, dale neku vrstu duhovne 
supremacije. 


Nezaboravljen je posjet t. zv. staroj kneževskoj crkvi, zaduš- 
bini Neagoe Basaraba. Iz daljine crkva se čini gotovo skromna. 
Tek kada se dođe bliže, odkriva svoje za 14. stoljeće neobično 
ukusno lice. Između stupova na ulazu, koji su običajni u pravo- 
slavnim crkvama, već se iztiču freske, koje pogotovo u unutar- 
njosti crkve svojim bogatstvom pružaju poseban čar. Tamo u 
svietlu svieća, koje svojim titranjem čine, da čitav taj tajnoviti 
sviet zidnih slikarija oživi i da se svi naslikani likovi počinju gi- 
bati, vlada ona mistika rumunjskih crkava, koja djeluje kao toplo 
i pobožno, da joj je težko naći premca u zapadnome svietu. Tu se 
slavi usred pobožne gomile na mjestu, gdje bi se po predaji morao 
nalaziti grob velikog muntenijskog vladara Radu-a, ovaj moćni 
organizator vlaške crkve, koji je neobično zaslužan za cjelokupnu 
uljudbu Rumunjske na početku 15. stoljeća. Radu je osnovao bez- 
broj manastira i crkava, te je povećao i upodpunio crkvene ure- 
đaje svoje zemlje u tolikoj mjeri, da je čak carigradskog patriarha 
Nifona, koga su odtuda protjerali, htio nagovoriti, da se nastani 
u Vlaškoj. Njegov smisao za kulturu pokazao se i u njegovu po- 
zivu .cetinjskom tiskaru monahu Makariju, da dođe u njegovu 
zemlju i započne tiskati knjige. Makarije je zaista i došao i do- 
premio sa sobom tiskaru sa slovima izrađenim u Mletcima, te je 
tako u Rumunjskoj proradila prva tiskara. 


Po mišljenju sviju suvremenih stručnjaka bila je i t. zv. ka- 
tedrala u Curtei de Argeš, koju je osnovao Neagoe Basarab, 
ljepša od sviju ostalih u iztočnom kršćanskom svietu. Njezina je 
posveta za tadanje vrieme bila velik događaj: na tu svečanost 
uputio se u Vlašku sam patriarh carigradski, a s njim četiri strana 
metropolita i glavari znamenitih dvanaest samostana na gori Atosu. 
Ali te počasti nisu služile samo novoj crkvi, nego prije svega osobi 
Neagoe Basaraba. Njegova daljnja djelatnost zaslužila je to zani- 
manje iztočnog kršćanskog svieta, jer je vršio i druga slična 
djela, dielom u svojoj vlastitoj zemlji, a dielom u inozemstvu. 
Među svetištima iztočnog obreda nema skoro ni jednoga, koje ne 
bi bilo od njega primilo veći ili manji dar. 


300 














Pastiri trubači sa Karpata. 

Vlaška je u ono vrieme s pravom u iztočnom kulturnom svietu 
zauzimala iztaknuto mjestv. Skoro već ugasli plamen bizantinsko- 
slavenske obrazovanosti na Balkanu razgorio se ovdje još jednom, 
te se skoro proširio 1 u Moldavsku. 16. stoljeće bilo je u obim 
kneževinama zlatno doba te kulture. Jedna crkva dizala se nad 
drugom, a svaki odličnik ili bogataš osjećao se obvezanim svojim 
darovima podupirati brojne samostane, koji su tada postojali i u 
kojima su se marljivo prepisivale crkvene knjige i drugo štivo. 
Slavenskim pismenima izdavale su se prve izprave, a isto tako 
došlo je do prvih pokušaja, da se napišu pregledi rumunjske po- 
viesti. Rumunjska se time doduše nešto odalečila od Zapada, ali 
je tim veći ugled stekla na Iztoku. 


Svi ovi događaji padaju u sretne doba Vlaške i uobće sviju 
rumunjskih zemalja prije turske opasnosti i najezde. U to vrie- 
me mogao se u Rumunjskoj po zapadnim uzorima stvoriti neki 
feudalizam, koji se osobito očituje na dvorovima knezova. Na 
kneževu dvoru u Curtei de Argeš postojale su počastne službe 
kao i na zapadnim dvorovima, tako »vornic«, t. j. neka vrsta pa- 


latina, pa pšharnic, cšmčras (peharnik, komornik), zatim logofat 


(kancelar), vistiernic (rizničar), comis (konjušar). U vojvodinama 
kovali su se novci s likom vladara; gradili se tvrdi gradovi, osobito 
. na Dunavu, Dnjepru i Crnom moru, a trgovina je radi položaja 
rumunjskih zemalja kao posrednica između Iztoka i Zapada cvala 
kao nikad priie ni poslije. Iz osobnih služba na kneževu dvoru 
razvile se pomalo službe, koje su imale značaj stvarnih ministar- 
stva, a time stvorilo, se čitavo družtvo uglednika, koje je opet sa. 
svoje strane nastojalo, da doprinese širenju vjere i umjetnosti. 

Na taj način može se razumjeti, zašto kod Rumunja upravo: 
dolina Argeša ima osobitu važnost, zbog njezina središnjeg po- 
ložaja i političke i kulturne snage, koja se iz tog kraja širila po 
Vlaškoj, a dielom i po Moldavskoj, tako da je ovo prirodom 
toliko zaklonjeno mjesto postalo razsadištem svega, što je Ru- 
munje oduševljavalo, sve do 16. stoljeća. 


Ali imade još nešto'u dolini Argeša, što treba spomenuti. To 
je ona čudnovata pojava, koja je uostalom toliko značajna za 
čitavu strukturu rumunjskog naroda, naime ono tajnovito seljenje 
puka, koji je velikom većinom stočar, te putuje za svojim stadima. 
Gve seobe povezuju cielu rumunjsku narodnost, jer one vode sta- 
rovnike jednih krajeva u druge krajeve, i čine, da se stanoviti 
motivi u njihovoj umjetnosti, pučkom vjerovanju, a konačno i u 

značaju uobće, ne mogu više razlikovati. Ovako se događa, da u 
dolini Argeša zajedno s njegovim valovima putuju. i stada i ljudi. 

Ovi stanovnici, koji su pastiri ne samo po životnoj potrebi, 
nego i po unutarnjem nagonu, putovali su već u «doba. Dačana, 


ali su kasnije proširivali i nastavljali svoje putove sve do Dunava 


i Crnoga mora. Prema tome spuštali su se podanici Basaraba s 
bregova Karpata, ove hrbtenice rumunjske zemlje i naroda, sve 
više u nizinu, osobito prema dolini Olta, t. zv. Olteniji. Karpati im 
nisu bili nikakva prepreka, a njihova stada povukla su ih sa sobom: 
prema toplim dolinama Dobrudže, gdje se nije trebalo bojati zime. 
Zajedno sa svojim običajima prenieli su ti stanovnici doline: 
Argeš u druge krajeve i imena svojih sela. Tako u imenima Ungu- 
reni, Galeš, Poenari, Bradetz i t d. vidimo, da nisu nastaia na onom 
mjestu, gdje se ta naselja danas nalaze, nego da su ih sa sobom 
donieli njihovi stanovnici. i 

Središte pastira iz krajine Argeš nalazi se po svoj prilici u 
visinskom kraju Aref. Pašnjaci Arefa sižu sve do samog vrhunca 
Negoiu. To međutim ne znači, da nisu isto tako značajne naseo- 
bine pastira u samoj dolini Argeša ili uzduž rieke Všlsin. Svetko- 
vine, koje slave ovi pastiri poput ostalih u čitavoj Rumunjskoj, 
još su danas najljepše, koje su se sačuvale. Alexander Bidčutza 
opisuje n. pr. svetkovinu šišanja ovaca ovako: »Stada okolišnih 
domaćinstava skupila su se sva na jednome mjestu. Bjelina svježe 
oprane vune ovaca na livadi sličila je novome sniegu, ma da je 
bilo usred ljeta. Na .jednom brežuljku plesali su pastiri sa svojom 
rodbinom u prekrasnim vezenim bielim nošnjama, koje su na 
vjetru lepršeale prema ritmu glasbe. Činilo se, kao da su likovi sa 
zidnih slikarija starih argeških crkava izašli iz svoje tamne oko- 
line, da ožive ovu baladu rieke i njezine doline. Nikad ne ću 
zaboraviti pjesmu pastira, njihov duboki odjek stvoren toplom 
ljudskom melankolijom, koja se nadvila nad melodiju.« 

Vrlo zanimljiva osobitost pastirskoga života u području 
Argeša, koja je vjerojatno nastala u vojvodskim vremenima, jest 
predajna hierarhija, koja prelazi s otca na sina, a obuhvaća cielu 
porodicu pastira. Najstariji vlastnik stada absolutni je gospodar 
ciele svoje družine.. Njemu su podređena četiri starija pastira, 


. koji opet sa svoje strane zapoviedaju bezbrojnim pomagačima. 


Tko se ne drži ovoga reda u starješinstvu, biva strogo kažnjavan. 

Kao što su rumunjski knezovi nastojali, da sebe i svoj rođ 
ovjekovječe u svojim zadušbinama, tako su i pastiri pokušavali, 
da sebi stave spomenike na svim putovima, kojima su prolazili. 

Nema gotovo ni jedne obćine u brdima ili uzduž rieka Topologa,. 


Argeša ili Všlsana, u kojima ti pastiri ne bi podigli svoje. crkve, 
kapelice ili križeve. Ovakvi pastirski pohodi morali su svakako 
biti jedan od prvih oblika autohtonog naseljavanja domaćih sku- 
pina, jer je sigurno, da su ti preseljenici u stvari bili putujući se- 
ljaci. Oni su u isti mah bili prvi, koji su čitavom Riehnnjikomi 
pronieli glas o dolini Argeša. 





Crkvica u Karpatima. 


U jeseni, poslije tradicionalne svečanosti »brojitba« u Nuc- 
soari (Nukšoari) ili povrh Salitruca počeli su se ovi pastiri kre- 
tati ponajprije na t. zv. »ovčijem putu«, pa dalje velikom cestom 
prema Pitešti-u. Odanle nastavili su svoj put preko nizine Burzia 
do Zimnice i Turnu Mišgurele, iil uz samostan Comana do Geaca 
ili Oltenitze na Dunavu. Treći i najdulji put vodio je preko Gšesti- 
Titu u Silistriju, pa u ono godišnje doba preko smrznutog Dunava 
sve do doline Dobrudže. 

Na taj način došle su legende i sve drugo pučko blago pokra- 
jine Argeša dvama raznim putovima sve do Crnoga mora: jed- 
nom vodenim putem preko Dunava do njegovog ušća, a drugi put 
starim suhozemnim putovima argeških pastira, koji su za vrieme 
svog zimovanja u dolini znali u svojim pričama oživjeti daleke 

krajeve, iz kojih su došli, i zorno ih prikazati onima, koji ih nikad 
nisu vidjeli. Ovako su čak i u Dobrudžu prenieli sliku svoje do- 
movine. 

Ove odnose dokazuju mnoge priče iz doline Argeša, koje su 
se sačuvale u Dobrudži, a među njima i legenda o »Majstoru Ma- 
nojlu«, te pučka pjesma »mioritza«, koja se u Dobrudži pjeva 
isto onako kao na Sšlštrucu ili Clabucetu iznad Argeša. Starci i 
starice iz dobrudžanskih sela Ceamurli, Nastradin i Mulfatlar pri- 
poviedaju još danas u svojim slobodnim časovima o prekrasnoj 
kneževskoj crkvi u Curtei de Argeš, a uistinu je nikad nisu ni 
vidjeli, jer se iz svoga sela nikad nisu ni maknuli. Mnogi od njih 
dali bi sve što imaju, samo da im je jedanput vidjeti »zlatno ču- 
do« crkve Neagoe Basaraba. »Domnitza Despina«, jedna od kne- 


 ginja Basarabove kuće, još je danas zaštitnica dobrudžanskih žena 


i djevojaka, koje o njoj snivaju, a likovi iz freska Dvora na Ar- 
gešu javljaju se po gdjekojim starim crkvama Dobrudže. U tom 
smislu dolina Argeša nije više nikakav geoložki ili bilo kakav 
drugi prirodoznanstveni pojam, nego ona predočuje poseban utje- 
caj u rumunjskom životu snagom svoje osobitosti, svojih ljudi i 
svoje poviesti. Izvori Argeša — o tome je u Rumunjskoj svatko 
uvjeren — predstavljaju u neku ruku izvore rumunjskog života, 
te se u tom zbivanju zatvara tajnovit krug, koji se, nepojmljiv 
za naše pojmove, nalazi na početku svakoga bitka. 

KROZ NOĆ 


Na drumu između sutona i zore — 
okroz noć na atu garavu jašem. 
Na čelu mi srebrni kriesovi gore, 
mjesecu, ko drugu, rukom mašem. 


Na meni je ruho vjetrom izglodano 
pa sličan postah dogorjeloj zviezdi — 
što bludno, pjano zorom i rano - 

iz noći u caklenu bjelinu jezdi. 


Bezkrajni drum me u nedogled vodi - 
kraj usnulih šuma i srebrnih rieka, 
nad kojim dobri drug — vjetar; brodi 
s molitvom o sreći nerođenog vieka... 


Jer htio bih na garavu atu ja doći 
ususret suncu novom, što će stići 
i snagom diva zasjat tminu noći 

a na sedlu žarkom nebu me podići. 


Pa zato na garavu atu i jašem 

kroz noć, ko lov kad Diana lovi. 
Skovan od sunca bridak mač pašem 
da pozdravim njime sunčev dan novi! 


SALIH ALIĆ 


Ali... 





Tebe ne kriju mušebci više, 
na kojim je crven jagluk visio, 
pendžeri su širom otvoreni; 
mjesto jagluka oči Tvoje zovu. 


: Sunce Te nije smjelo poljubiti, 


niti lahor njedra zanjihati, 
nit mjesec zasrebriti čarne kose, 
a sada, Brunjo, i ja to mogu! 


Miris jaga što se od Tebe širio 
htio sam uhvatit, čvrsto zagrlit, 
i dok je tanki oblak sretno virio 


iz lune, u jagu sam Te mirio... 


Ostavila si kućni prag za leđima, 
u plaču vjerne i smjerne drugove: 
karanfile, miloduhe, bosioke, 

a jagluk gavran odnese u kljunu. 


Provodiš sa mnom veče u šumi 
samo sa mnom, 

bez fenjera i bez hizmećara 
samo sa mnomi! 


Iako si u mom zagrljaju, Brunjo, . 
još Te osjetio nisam: 

mušebak-u Tebi ne da 

u kom Ti se duša ko diga pružila 
i plače, ah, za jaglukom, 


što ga je gavran odnio! 


ISMET ŽUNIĆ ! 


AHMED MURADBEGOVIĆ, SARAJEVO 


HAMLET IZ PROVINCIJE 
(novela) 


Edo Striela stanovao je kod običnog propalog baruna iz pro- 
vincije. Barun je imao staru kućurinu, koju je nazivao dvorcem, 
i oko nje perivoj, koga je on uostalom prodao obćini, da se rieši 
novčanih neprilika, u koje je bio zapao. 

U barunovu stanu imao je Eduard Striela mnogo prilike, da 
razvije svoju maštu i svoj karakter. 

Bilo je to u proljeće. Vrieme je bilo mekano i toplo i protje- 
calo je prostorom, kao mlieko. Ja sam — to jest ono ja, koje priča 
ovu stvar — pošao da ga posjetim u barunovu dvorcu. Još u obćin- 
skom perivoju opazio sam ga na prozoru: zvižduka i gleda u da- 
ljine, kao da me ne vidi. Pokucao sam i ušao. Sjedio je u pidžami 
za čajnim stolićem i brojio — hiljadarke. Prave pravcate hilja- 
darke. Eduard Striela bio je običan provincijalni glumac i nije 
mogao brojiti hiljadarke, osim ako nisu njegove. Istina, novci su 
bili zgužvani i zamazani, kao da se netko otimao za njih. — Dakle 
kartaški novac — pomislih u sebi. Bilo mi je sve jasno. 

— Servus! — pozdravim.. : 

On skoči, kao da me dosada nije ni primietio, zauze hamle- 
tovsku pozu i odpoče sa širokom gestom: 

— O servus, dragi amice! Koje iznenađenje! O, koje li čudne 
sreće, da te vidim u svom ubogom skrovištu. Izvali se na ovaj 
stolac, prekriven baršunom; možda ti ne će biti tvrdo. Meni su, 
znadeš, dodijali ovu barunski sanduci iz doba Marije Terezije, i 
znadeš, da ti pravo kažem, njihov mi baršun grize tielo, kao 
zareznici. Nije to, brate, za mene, ni za moje nježno tielo. 

— Hvala. Meni će biti dobro! 

— Molim, izvoli. 

— O, ti opet brojiš novce. Toliko novaca prebrojiti mora biti 
izvanredan užitak — dometnem ja s lukavim podsmiehom. 

— A molim te, gluposti. Same gluposti! Eto moja je majka 
opet prodala šumu i poslala mi tu... stotinu i dvadeset hiljada. 
Ne znam, šta da činim s tom častnom staricom! 

— Zašto? : 

— Kako zašto? Pa ja, ja ne mogu paziti na otčevo imanje. 
Posvetio sam sav svoj život višim ciljevima, idealima, unijetnosti, 
čovječanstvu, a ona mi eto kosti dobacuje sa svoga gospodskoga 

stola. Šta je to stotinu dvadeset hiljada! Jedna pristojna večera 
i ništa više... — On je mahao široko objema rukama, kao da 
Hamleta igra, a pidžama je oblietala oko njegova struka, kao 
zastava oko koplja. 

— Ipak, ipak! — dometnem ja. — To je liepa svotica! — 
osmjehnem se iznova pomislivši na njegovu majku, koja nema 
šta jesti. 

— Možda. Ali za me je to samo tortura. 

— Nego znaš šta? — prekinem ga ja. 

— Šta? 

— Ona mala balerina, o kojoj si mi ti s oduševljenjem go- 
vorio... ovdje je. . 

— Nije moguće! — kriknu on kao izvan sebe. — Ta gdje bi 
mene takva sreća obasjala! O, znaš li ti, prijatelju Horacije, kako 
moje izpaćeno srdce žudi za tom kraljevskom ljepotom? 'Ta evo 
vidiš... Kad bi pred moj prozor došao cieli ovaj moj ljubljeni 
narod i rekao mi: Gospodine barune Eduarde Strielo, satniče 
u pričuvi, veliki umjetniče i kneže uma i srdca... budi nam 
kraljem! Budi nam carem! Samo jedno te molimo! Samo jedno! 
Odreci se balerine! A ja? Ja bih slomljena srdca i suzna oka od- 
govorio svome narodu: Oprosti mi, narode! Veliki Eduard, čisto- 
krvni aristokrat i gentleman, veličanstvo srdca i čuvstava, ne 
može ni za što na svietu žrtvovati svoju bezgraničnu ljubav. Ubiti 
me možete, ali to od mene ne tražite. Sad znadeš, prijatelju, sad 
znadeš, koliko ja to božansko čedo ljubim... I ona je eto došla! 
Ona je došla, da me posjeti... Je li moguće? Je li to istina, 
prijatelju? 

— O da, istina je. Samo s njom je i nekakav glumac... vele... 
a znaš, šta vele?... njezin ljubavnik. 

— Hahaha! Prijatelju! — nasmija se on onim svojim osobitim 
smiehom, punim dostojanstva i prezira prema malim i neznatnim 
stvarima. — Šta može smetati velikome srdcu, da ne ljubi? Lju- 
bavnik? Zar ta neznatna stvar može potamniti moje osjećaje: O 
ne, prijatelju! Ona je slobodna. I ona može imati milijune ljubav- 
nika, pa ipak će ostati u mome srdcu čista i netaknuta kao 
djevičanstvo... 

— E pa dobro! Ali šta da se radi? 

— Šta da se radi? Pozovi ih, prijatelju, u moj dvorac. Pozovi 
ih na čašicu čaja. Evo ovdje u ovom ubogom skrovištu iz doba 
Luja XIV. u krugu ovdje ćemo dočekati zoru... — Zaokružio je 
širokom kretnjom po čitavoj sobi i ja sam vidio po zidovima 
nekoliko portreta, uljenih slika i marina od Crnčića, Otona Iveko- 

vića, Melkusa i drugih. Na svakoj slici pisano je velikim slovima 
ime slikara i začudio sam se, odakle mu te slike. I nikada to nisam 
mogao dokučiti. 

— Da, zaista krasna dekoracija za tako uzvišenu ljubav... — 
dodao sam s uzdahom. 

— Evo vidiš, ja ću ovdje, na ovom slavnom stolcu, na kome 
je sjedio moj uzvišeni pradjed Augustus Striela i snivao, kako će 
postati kraljem neke nove države od Beča pa do Carigrada, ovdje 
ću ja sjesti i promatrati bez ijedne rieči svoju ljubav i svoje 
božanstvo. 

Malo sam se prepao toga svojatanja tuđe imovine, jer dvorac. 
je ipak bio vlastničtvo propalog baruna, ali brzo se saberem i 
odgovorim: 

— Dobro, prijatelju. Mi ćemo se dotle gostiti i navlastito 
paziti, da te ne pobunimo u tvojim velikim snovima. 

— O, kako ću vam biti zahvalan! Kao sretan otac, kad ugleda 
novorođenče kraj svoje ljubljene supruge. Kao sretna majka, kad 
ugleda prvi put svog jedinca u strastvenom zagrljaju rođenog otca. 

— Ništa, prijatelju! Okani se! Pa mi smo to dužni iz obzira 
prema veličini... Ah, šta ja tu razpredam, a mrak se približuje. 
Treba da ih nađem, i nju i njezina glumca. Ja idem, a ti dotle 
pripremi štogod... — Ubrzam razgovor, samo da me ne muči 
sama i nezaštićena. 

— Spremit ću vam kraljevsku večeru. I bogovi na Olimpu 
zavidjet će svakom zalogaju, koji padne u vaša usta. Oh ustal 
Kako će to divno biti, kad se otvore dva koralja iz dubina ocean- 
skih, da progutaju moj plameni pogled... O, koliko će zanosa 
biti u tome trenutku, kad se negdje u prostoru sukobe dvie tajne 
želje, dva nevidljiva bića... u prostoru između mene i njezina 
srdca. Kako bih žudio, da postanem u tome času Bog, pa da 
uzmognem prodrieti okom u Nevidljivost... odkriti svu. Nad- 
prirodnost njezina bića... Čini mi se, nebesa bi sa mnom govorila, 
sunce bi se zemlji okrenulo, izčeznula bi noć i nestao dan... 
ostalo bi .. samo... 

Još sam ga čuo kako govori u praznoj sobi, i ne znajući da 
sam ja već davno otišao i da ga nitko osim mrtvih stvari ne sluša. 

Približavala se noć, a ja sam neprestano tražio balerinu i nje- 
zina glumca. Kao da su u zemlju propali. Žao bi mi bilo, da ih ne 
nađem. Nisam htio izgubiti tako sjajnu priliku, da se podpuno 
upoznam s ovim zaista izvanrednim tipom svoje vrste. Ovakvi 
primjerci su isto što i riedke umjetnine. U njima je usredotočeno 
. sve ono, što je kod običnih ljudi i običnih stvari tek djelomično 

n . I ja sam htio vidjeti kristalizaciju stanovite. strane. 
HRaoke kshabiesni koju ima svaki čovjek u određenoj mjeri. 
Napokon ih nađem. Sjede u nekoj gostionici trećega reda i jedu 
ribu — pečenu na ulju. Balerina bode vilicom po tanjuru, a njezin 
kavalir zgrabio objema rukama šaranovu glavu i glođe nešto na 
škrgama. Sav se zamastio do iza ušiju. Gledao sam gai zamalo 
da nisam prasnuo na sav glas. Bila je to tipična provincijalna 
glumčina, debele glave i obrijane lubanje. A njegova susjeda glupa, 
kao kost. Tielo joj se od neprestanog plesa nekako .zgrudalo, 
izgubilo nježnost ženskih oblika, pogled otupio, lice izgubilo. ženske 
crte i na njemu ostao onaj vječni bezizražajni smiešak balerina, 
koga su doniele s pozornice u život. 

— Dobar tek! 

— Hvala! 

— Slaba večera? 

— Slaba. 

— A kako bi bilo, da se malo bolje pogostimo? 

— Ne bi bilo rđavo... Samo kad bismo mogli. 

— Bit će i to, samo malo dobre volje! — nasmiešim se ja. 
Glumac naćuli uši i stavi riblju glavu u tanjur. 

—šŠtojedonas... SaN 

— Vrlo dobro! Pozvat ću: vas oboje svome prijatelju na 
večeru, Nije odavde daleko. Bit ćete kraljevski pogošćeni. To je 
salon... stil Luja XIV.... baršun... zidovi okićeni umjetničkim 
slikama... električno svietlo u svim bojama... prvorazredni raz- 
pored... A onda plemićki grb... barunova palača i tako dalje. 

— Aaa... — zadiviše se obadvoje, zinuše i prestadoše 
žvakati. E “a 

— Tko je to? — šapnu diskretno glumčina, kao na pozornici. 

— To je naš kolega... Eduard Striela. 

— O, naš dragi Hamlet! — kliknu on. 

— Da. 

— Jest, jest, jest! — zapljeska u dlanove balerina. — Poznam 
ja njega. Kad sam ovdje gostovala predprošle godine, on mi je 
toliko udvarao... no toliko, da je i meni bilo previše. Štetal 
Možda sam ga i uvriedila. Zbilja, htjela bih to svakako izpraviti. 

— Pa ništa lakše, gospođo, nego to. Poći ćemo smjesta do 
njega. On nas tamo čeka. I sve će se u najljepšem: prijateljstvu 
Svršiti. A bit će pun stol svega — jeknem ja pestnicom u rebra 
glumca i šapnem mu potiho u uho: — i šampanjca! i 

— Hajdemo! — kliknu glumac, skoči preko klupe i zgrabi 
balerinu za obedvie ruke... 

I pođosmo. Vani je već zapao suton po nečistim i mračnim . 


ulicama, kao crni snieg, i mi smo po njemu gazili do preko glave. 
Tamo daleko pred nama u crnini zapažali se bridovi barunova 
dvorca, kao ogromne crne crte povučene po tamnome platnu 
večernjega neba. U cielom prostoru oko nas i iznad nas ne bješe 
nikakva svietla, samo iz uglova na mračnome dvorcu izbijao je 
.plavičast plamen modrim tilom prigušene svjetiljke. k 

— Ono je! — šapnem ja. 

— Ono! — odazva se prigušeno glumac, kao da se u njegovu 
izvježbanom živčanom sistemu budilo strahopočitanje. 

— Njegova soba! — potvrdim ja. ze: 

— Aa... — zaprepasti se glumac. — Još nikada nisam bio u 
barunskim odajama. 

Balerina je šutjela i sigurno premišljala o dražima što čekaju 
njezinu žensku znatiželjnost. Ubrzo smo došli u obćinski park. 
Na osvietljenom prozoru ugledali smo sjenku Eduardove glave, 
koja se na čas izgubila. I kad smo se počeli penjati uz kamene 
stube, pred nama se otvoriše vrata i iz njih planu svietlo i zahvati 
bieli kamen sve do naših nogu. Na vratima je stajao glumac Edo 
Striela s historijskom svjetiljkom u rukama, u svilenoj pidžami i 
gologlav. Tiho nam je dovikivao: 

— Na prstima, gospodo, na prstima! Njegova barunska visost 
upravo je legla... 

— Mi se instinktivno uzdignemo na nožne palce i počnemo 
tapati i klimati nepravilno cielim tielom, kao da se klanjamo nje- 
govoj barunskoj visosti, koja spava. 

— Ovamo za mnom! — šaputao je Strielin glas. Mi nastavismo 
u. istom prijašnjem stavu, navlastito balerina, koja je imala već 
dobro izvježbane nožne palce za ovakvu zgodu. Ja sam pomalo 
posrtao i onda se ustobočio na čitavo stopalo. Nisam mogao izdržati 
dulje. Glumčina se uza me još uviek borio i stupao kao da vršcima 
cipela bode barunove parkete, koji su bjesomučno škripali. Gledao 
sam pred sobom Strielu, kako stupa svojim ravnim stopalom, kao 
čimpanza, ili u najboljem slučaju, kao pustinjak, kad se vraća iz 
svog zatočenja. Imao je podpuno ravne tabane i koračao je cielim 
stopalima, kao da daskama plješće po podu. 

Napokon stigosmo u začaranu odaju. I moram priznati, da 
mi se u prvom trenutku uistinu pričinila takvom. Na stolu su 
ležale čitave kule naranača i južnoga voća, jedna ciela šunka 
S pnborcm ribe s majonezom, sladkiši s raznovrstnim pekmezima, 
a pod stolom uokrugu šampanjske boce, kao da kolo plešu oko 

sviju stvari. Moj suputnik glumčina zabode pohlepno oči u to 
skladište najdivnijih poslastica, ukoči se i zaniemi. Striela se po- 
kloni u stilu pred balerinom i pozdravi nekuda stranim i popla- 
šenim glasom, kao da ga hvata strah pred licem divne dulčineje. 

— Napokon dođoste u moje dvorane! Dopustite, da vam 
ruho odložim. O, da znate, kako mi je srdce vrućim kucajima kazi- 
valo ritam vaših koraka, i da znate, kako je lupalo na vrata mojih 
izpaćenih grudi, kao da želi k vama, kao da hoće pobjeći, odtrgnuti 
se, odletjeti... 

—Molim... kako vi to...? — prosvjedovala je sramežljivo 
balerina i branila se od njegovih rieči zavodljivim pogledima. 
Htjela je i pocrveniti, ali joj to ne pođe za rukom. 

— I to je vaš stan? — upita glumac s ponešto zavidljivim 
zvukom u izvikanom organu. 

— To je! — odvrati prezirno Striela, kao da govori o seoskim 
potleušicama, kojima su pragovi razmaknuti toliko od zemlje, 
koliko pasja njuška od gubice. — Vilu je kupio moj pradjed od 
celjskih grofova, koji su nam bili nešto u rodu... No znate, samo 
tako... po tankoj krvi... Odonda je u našem posjedu. 

Glumčina zinu kao riba. 

Balerina probliedi i ukoči se. 

Ja? Bio sam crven kao mak. 

On se okrenu prema svima nama i nehajnom kretnjom, kao 


“da nije ništa kazao, upozori nas na sjedala: 


— Izvolite, gospodo. 

Balerina je sada osobito gledala, da održi visoki stil kod sje- 
danja i gestikuliranja, kakvom su je učili redatelji u operetama i 
salonskim komedijama. Glumčina isto tako. Činilo se, kao da je 
preuzeo na se, da glumi te večeri kralja u »Hamletu«, i nastojao, 
da bude kraljevski učtiv, sladak i — oprezan. Mene je gotovo 
spopadao bies. Eto ti vraga!- Sad moram i ja glumiti, mjesto da 
se zabavljam. 

-— Čudim se, gospodine kolega, da vi služite svome umjet- 
ničkom pozivu ovdje u provinciji... Vaše je mjesto u Zagrebu, 
ili još bolje, u Beču, Pragu, Miinchenu... — usudi se primietiti 
glumčina, izgovarajući rieč »kolega« s malom nesigurnošću, koja 
nije svojstvena glumcima. 

— Prijatelju! — odvrati Striela s uzhićenjem. — Znate, kakav: 
je mentalitet aristokracije? Oni ljube svoje tradicije više negoli 
sve slave ovoga svieta. A_ ja sam aristokrata. Vidite, ove sobe, ove: 
stvari, dvorane, pragovi, stolci, ova štukatura, sve ove dekorativne 

vriednosti. To sve živi, prijatelju, u mojim živcima.. to diše, 
smije se, pjeva. ..I s time se razstaviti? Pa kako bi to mogao ije- 
“dan plemić učiniti? To bi značilo odciepiti komad živoga tiela, 
ili još više, izčupati srdce iz živoga čovjeka. 

— Dal... — potvrdi balerina. — Ja to, vidite, podpuno razu- 
mijem. Ja istina, nisam plemkinja, premda su mi uviek govorili, 
da su moje linije... čista aristokratska prekaljenost. 

— O molim, ja sam vam to govorio... — dometne Striela, 
učtivo joj poljubivši ruku, i ostade sagnute šije pod njezinom 
bradom... ; 

— Da, i vil — nasmieši se razdragano balerina. — I zato ja 
tvrdim, da vas podpuno razumijem. 

— Ja bih nešto jeo! — šapnu mi netko u uho. Okrenem se 
i pogledam: Hamletov stric, t. j. otac, kako se on u svojoj kra- 


ljevskoj milosti izražava, vuče prema sebi tanjur s hrenovkama 


i daje mi znakove. 

— Izvolite! — šapnem ja sasvim nesviestno. Naskoro sam 
opazio divnu sliku. Kraljevski otac gutao je hbrenovke kao zmije, 
da su mu gotovo na uši izlazile. 

— Kakva je to nepristojnost! — viknu najednom Hamlet u 
pidžami i ustade sav u aristokratskom gnjevu. — Ta gostba još 
nije započela. I ovdje je valjda dama, koja o tome odlučuje. Vi 
nemate takta, gospodine! 

Balerina se uzvrpolji i ustade, da ga izpriča... 

— Ne zamjerite, molim vas, on je takav... 

— Hamlete, uvriedio.si otcal — odvrati glumac s patosom i 
“sjede ponovno za stol. 

— Ne budi bljutav, Oskare! — viknu uvrieđeno balerina. 

— Ofelijo, idite u samostan! — javi se opet patetički glumac. 

— Pustite, molim vas! — umiešam se i ja u stvar. — Ako je 


čovjek gladan... Pa zato su te stvari ovdje... Neka jede... Mi 


:se možemo i za stolom razgovarati. 

— Što se mene tiče, ja sam za sve — odvrati balerina. 

— Ako ste vi za to, onda molim... izvolite — reče Striela i 
pokloni se dvaput pred njom. 

Sjedosmo za stol. Nakon nekoliko zalogaja puče prva šam- 
*“panjska boca, ali ton šekspirskoga razgovora ostade i dalje u 
.družtvu. Od časa do časa oživljavao je i postajao sve bučniji, sve 
potenciraniji u zvuku, kretnjama i omaškama. Približili smo se 
međusobno ljubeznošću od jednoga sata, toliko, da su nam poje- 
dini temperamenti bili podpuno shvatljivi, i da nas više nisu mogle 
:sitnice uzrujavati. 

— Gaspodine kolega! -— upade glumac malo razigran šam- 
panjcem. — Kad ste malo prije išli preko sobe, meni se pričinilo, 
da imate ravne tabane. 

— Kako? 

.— Ravne tabane... no... platfus... razumijete li? 

— O, vi ste se, prijatelju, u tome jako prevarili, — odvrati 
Striela ponešto uvrieđen. — Vi ne poznate moju historiju. Kad biste 
vi znali, da bi u svjetskoj umjetnosti bio manje jedan Hamlet, da 
nije bilo tjelesnoga liečnika njegova apostolskog veličanstva 
Franje Josipa prvog... Da... Kad biste vi to znali, srdce bi vam 
zadrhtalo od užasa nad sudbinom, koja je mogla biti toliko 
okrutna... 

Opet za me neugodno iznenađenje. Pomaknem se na stolici, 
misleći da ne će nastaviti, ali on spusti čašu sa šampanjcem na 
stol, zauze visoku pozu i nastavi tako, da mi je kosa počela rasti: . 

— Znate li vi, mnogo poštovana prijateljice, kakva je bila 
moja sudbina? — okrenu se on sasvim prema balerini, kao da naa 
više i nema u njegovoj blizini. 

— Molim vas! — zaprepasti se balerina. 

— Da. Užasna i okrutna sudbina! Moji su roditelji običavali 
preko ljeta živjeti u Italiji na Capriu. Ja sam u to vrieme. bie 
nedužno janješce, dječak od svojih dvanaest godina. I zamislite, 
što mi se jednoga dana dogodilo...? 

— Zaboga, šta?. — upade znatiželjno balerina. 

— Skočio sam s najviše litice naglavce u more. Dno mora 
bilo je puno razmrskana stakla, koje su lučki smetljari bacali 
s obale u more. Bezstidne ljudske životinje! O, od onoga dana 
mrzim toliko smetljare, da me spopada čisto bjesnilo, čim čujem 
njihovo zvono, i instinktivno hvatam rukama za pištolju. 

— Pa šta su vam zaboga učinili smetljari? — pitala je razma- 
ženim i ponešto koketnim glasom balerina. Opažalo se jasno, kako 


je upregla sve ženske sposobnosti, da očara aristokratskoga 
Hamleta. i 


— Zamislite, molim vas... — nastavi Hamlet cendravim 
glasom, glasom, kao da će zaplakati. — Moje male dječačke 
nožice... zgrozim se, kad samo pomislim na taj strašni prizor... 
moje nožice bile su sve izsječene... izrezane... izkasapljene. 

— Užasno! 

— Da, izkasapljene. Nisam više mogao trčkarati po zelenim 
poljanama, po šarenim livadama, punim rose i svježega cvieća... 
O ljubljena moja prijateljice! O, kako je to bio strašan i nesnosan 

život! Činilo mi se, da sve one prekrasne livade, zelene šume, 
sjenoviti gajevi, pokošeni lugovi, da sve to plače za mnom, za 
veselim dječakom, koji je trčkarao po njihovu carstvu i igrao se 
i pjevao i penjao se po stablima... Ne, ne, ne mogu više, ne 
mogu... Kad se toga sjetim, suze mi naviru na oči... hoću da 
plačem... da plačem... — i on najednom zapade u grčevit plač 
i sav se poče tresti. Pogledam malo bolje: istinske suze mu se 
ciede niz obraze i kotrljaju se na svilenu pidžamu. 

— Dođavola! — promrmljam. Kakav je to čovjek! I kako 
može plakati zbog jedne svoje najprostije laži, i to istinski plakati! 


— Ne plačite, mili moj! — tješila ga balerina. — Ipak... . 


eto... ostali ste na životu i možete glumiti, i ništa se više ne 
opaža na vama. iš 

— Da, ostao sam na životu. To je istina. I to mogu samo 
zahvaliti prijatelju svoga pokojnog otca, njemu, tjelesnome lieč- 
niku njegova apostolskog veličanstva Franje Josipa 1. On me je 
spasio! i 

— On? — uzkliknu balerina. 

— Da! — potvrdi Striela. Moj otac je konzultirao sve liečnike 
bivše monarhije, da me spase. Išao je sa mnom u Beč, u Prag, u 
Peštu... Sve uzalud! Nitko me nije mogao spasiti. Ja sam morao 
čitave dane, sedmice, godine, cieli život prosjediti u dječjim koli- 
cama i pustiti, da me voze tri dadilje, ako sam htio nekuda u 
šetnju. Tri dadilje, molim vas. I ja sam morao dadiljama povjeriti 
sav svoj hod, svoje kretanje i svoj život. O, Bože moj, Bože moj, 
kako si me mogao na takav strašan život osuditi... Bar trideset 
liečnika, i to najglasovitijih, pregledalo je moje nožice i samo 


klimnulo glavom, trznulo ramenima i ništa više. Nikakve pomoći! 


Nikakve nade! Bogalj, vječiti bogalj za sva vremena morao je... 
eto... postati on, Eduard Striela, najveći Hamlet, što ga je priroda 
na sviet doniela. Ni plemstvo mu nije pomagalo! Ni srodstvo sa 
celjskim grofovima... Ništa, ništa! Bogalj, bogalji — On iznova 
zapade u histeričan plač, ali ovaj put mnogo teži, bučniji i 
patetičniji. : 

— Zaista okrutna sudbina! — javi se glumčina tronutim 
glasom i nagnu bocu sa šampanjcem, da je izkapi bez smilovanja. 

— I jednoga dana... — nastavi Striela kroz plač i jecanje 
ponešto vedrijim glasom — jednoga dana vozile su me tri dadilje 
glavnim ulicama na dječjim kolicama. I otac je išao sa mnom. I 
toga dana, kao da je sam Bog poslao anđela, da me spasi. Ovako 
je to bilo: zamislio se moj otac nad groznom sudbinom svoga 

vlastitoga poroda i ide pokraj mene, i ne gledajući kuda ide. Ja 
sam mu gledao ravno u leđa i pognutu šiju i bilo mi nekako žalji- 
vije otca, negoli sama sebe. Jadni starac! Najednom opazim ne- 
koga elegantnog starog gospodina, kako se vuče na prstima za 
mojim otcem. Šulja se polagano i sve se sprema, da ga zaskoči. 
Da nije razbojnik? pomislim ja. Ili džepar? Možda je kakav stari 
plemić, posljednji izdanak svoga plemena, s kojim je naše pleme . 
bilo u krvnom neprijateljstvu, i sad hoće da se osveti na otcu. I 
upravo htjedoh kriknuti i upozoriti otca na opasnost, a elegantni 
gospodin đipnu i objema rukama zaklopi otcu lice i prasnu u 
grohotan smieh. Otac se trže, poteže se unatrag, i dva se stara 
prijatelja zagledaše jedan drugome u lice. Nasmijaše se, zaplakaše 
i padoše jedan drugome u naručaj. Iza toga upozna otac gospodina 
sa mnom, predstavi mi ga, i poslije otmjenoga naklona, raztumači 
otac prijatelju moje stanje. 

— A kako vas je izliečio? — upita radoznalo balerina. 

— Sasvim jednostavno. Pogledao mi je rane, nasmiešio se i 
kazao: »To je obična stvar! Ja sam upravo izumio mast, kojom 
liečim dvorjanicima njegova apostolskoga veličanstva kurje oči. 
"Tom mašću treba samo jednom namazati djetetu nožice, i gotova 
stvar. Prohodat će smjesta. Istina, ostat će neki mali tragovi, koji 
će se moći kod pomnijeg promatranja njegova hoda zapaziti, ali 
mu to ne će ništa smetati«. Eto, prijatelju, to je ono pravo, što 
ste vi zapazili kod moga prijašnjega koračanja. A to nije nikakav 
platfus. To je samo tragičan slučaj u životu jednoga vižlastog 
dječaka. Razumijete li sada? 

— Razumijem! — gunđao je glumac, i ne misleći šta govori. 
Alkohol ga je omamljivao i nosio svojim maglenim strujama. Cielo 
družtvo počelo je broditi iznad realnosti, balerina se počela čak i 
protezati. Nešto ju je mučilo u mišićima. Oči joj se kriesile i bludile 
naokolo. Najednom joj zastao pogled na Melkusovoj slici »Aleja«. 
Zažmirila je, nekoliko časaka zurila u malu uljenu sliku i vrisnula: 

— Juh! Kakva je to divota! A tko je to radio, molim vas? — 
pitala je Strielu. 

— Ja! — odvrati mirno Hamlet u pidžami i zagleda se u 
velikim slovima napisano ime Melkusa. 

— Vi! O, kako vi divno umijete slikati! To je uljena slika, 
zar ne? A kada ste vi to radili? 

— Molim vas, molim vas... ne pitajte, ne pitajte! — zavrišta 
histeričnim glasom Striela, kao da ga na križ razapinju. 

— Pa šta vam je zaboga? — iznenadi se balerina. 

“ — Historija... ljubavna historija...! Preljub! Prevara na 


moje rođene oči! Kofein, otrov! Sve u jedan mah! O, grozan je 
taj ženski sviet! Dušu mi je pociepao kao komad papira! Ne, ne 


trebate me moliti. Ne ću vam pričati! Ne ću, ne ću! To bi značilo 


obnoviti sve one patnje, sve one nadčovječne bolove! A to moje 

srdce, moje jadno srdce, ne bi moglo izdržati. Radije da govorimo 

o nečemu drugome... 
*— O čemu? ' 

— Vidite ovu aleju i ovu klupu... Tu sam ja proživio prve 
čascve zemaljskoga raja. Adam i Eva u prvom ljubavnom bla- 
ženstvu, I onda je došla zmija, i žena je primirisala jabuku i za- 
grizla... A jadni mužkarac! O, mi mužki biednici! Koliko li će 
gorkih časova otrovati naše živote, uništiti naša srdca, a mi ćemo 
opet ljubiti... žrtvovati se i umirati... umirati...! — klonu on 
čelom na stol, kao da ga pritište neka praizkonska mužkaračka bol. 


— Siromašni moj barune! — reče balerina i pogladi ga po 
nozi. — Koliko si ti prepatio u životu! 
— Ljubio sam je više nego sama sebe! — odpoče Striela 


sentimentalnim glasom i prebijenim srdcem svoju lažnu izpoviest. 
—> Nisam znao, šta su to dani a šta noći... Vrieme sam izbrisao 
iz svoga života i živio u vječnosti, u omami... A ona je bila liepa 
kao Amorova striela... Zabola se u moje grudi i srdce mi pre- 
trnulo od njezina uboda. Pa ipak volio sam je zato, što mi je 
nanosila bol, volio sam je radi vlastitih muka i rođenog stradanja... 
O da. Takvi smo mi mužkarci, kad ljubimo... 

— No, svi baš nisu takvi! — prosvjeđdovala je: balerina i gle- 
dala na svog izgužvanog glumčinu, kao da ga kori. 

— Ali ja, ja sam takav! — vikao je Striela uzvišenim glasom, 
kao da prorokuje. — I evo, kakvu sam nagradu dobio za to. Našao 
sam je jedne noći... o Bože moj, kolike li ironije... našao sam 
je u jednoj javnoj prostoriji s mojim prijateljem u ljubavnom 
zagrljaju! S mojim najboljim prijateljem! U jednoj javnoj pro- 
storiji, znate li kojoj? I shvaćate li vi tol? Odjurio sam kući kao 
lud! Ona je znala, da ću se ubiti, i dotrčala je za mnom, ali ja 
sam već bio izpio otrov... : 

— Ah! — kriknu balerina, kao da će se onesviestiti. 

— Do dna izpio, prijateljice moja, do dna! > 

— Pa jeste li umrli? — upita glumčina, kao da se prenuo iza 
šna, otežući svako slovo svojim debelim izvikanim basom... 

— Umro? Nisam umro! Ali promislite, šta su mi te podle 
duše podmetnule! Pomislite samo! Mjesto da očajavaju, da kose 

čupaju, da se kaju radi tolike nepravde, šta su čovjeku učinili? 
Oni su mi se ulice... smijali! Hahaha! — prasnu on u histeričan 
smieh. — Kazali su, da ja nisam usuo otrova u čašu, nego... nego 
praška za stjenice... Eto, to su mi kazali... A oni su mi podmet- 
nuli, oni... : - tet 

— Ništarije ljudske! — vikala je ogorčeno balerina. S. 

— Aja... ja sam poslije toga odležao sedam dana u postelji... 
i pljuvao sam krv. Nisam mogao više ni na pozornici nastupati. 
Mislio sam,.da ću umrieti. I odlučio sam, da se prije smrti predam 
sasvim gospodinu Bogu... Dolazio mi je i ravnatelj kazališta 
s liečnikom. Svi su dolazili i gledali u. me, dok sam ja, prenesen 
u svoje pokajničke molitve, bludio dušom iznad života. Uza me 


.je bio lavor pun moje krvi. A nad glavom razapeti Gospod. 


— Pa... je li vas liečnik pregledao? 

— Da. I rekao... glupan... rekao je, da sam ja zapao u 
vjersko ludilo. A ravnatelj kazališta, ta hulja, kazao je, da je u 
lavoru mjesto krvi bio raztopljen hipermangan... Sad znate, pri- 
jateljice, s kakvim sam ja ljudima imao posla... Htjeli su me 
uništiti! Urotili se protiv mene! Svi su se urotili, svi... A ja? Ja 
sam ipak ostao na životu. Bog je htio, da ja ponovno uzkrsnem 
na užas i trepet svima neprijateljima i ništarijama. Ustao sam iz 
postelje; kao preporođen! Nisam :se više ničega sjećao. I onda sam 
naslikao ovu aleju s praznom klupom u sredini kao simbol svoga 
srdca. I ono je kao ta aleja i ta prazna klupa ostalo čisto i prazno. 
Na klupi nema više Adama i Eve, i u mome srdcu nema više 
uspomene na zagriženu jabuku prve moje ljubavi... Eto, to znači 
ta slika. 

Balerina se prikučila slici i buljila u nju kao u čudo. Gledao 
sam, kud joj lete pogledi, i opazio nekoliko puta, da se zagledavala 
u Melkusovo ime, koje bješe napisano crvenom bojom. I ništa nije 
opazila i ništa ražumjela, kao da joj je cieli razum sišao u stopala. 

— Vele — nastavljao je Striela svoju izpoviest, — da sam, 
u vrieme bolesti, išao za njom na kolodvor, kad je odlazila. Imao 
sam na sebi frak i cilinder i tako sam prolazio gradom. Ja se toga 
ne sjećam, ali to jasno ocrtava moje duševno stanje, u koje sam 
pao poslije te užasne prevare... 

— Pa sjetite li se još kadgod nje? — obrne se prema njemu 
sa zanimanjem glumčina, kojemu bješe već dosadilo driemanje i 
abstinencija prema družtvu i razgovoru. 

— O da, često puta. Vidite li ovaj servis? — On izvadi is 
ormara srebrenu tablju sa vrčem u sredini i dvanaest čaša una- 

okolo. — To sam za nju kupio. Svaka ova čaša ima svoj posebni 
zvuk. I kad u sve dvanaest udariš staklenom šibkom, zazvoni čudan 
i ujedno divan akord. Neka nebeska harmonija! Kao čarobni zvuk 
zaljubljenog srdca. O, divna je to stvar. A za nju sam je kupio. 

— Dajte malo, udarite! — javi se djetinjskim i razmaženim 
glasom balerina. — Udarite, molim vas! 

— Ne! — viknu on odlučno i obujmi objema rukama svo to 
staklo, kao da ga čuva, da ne progovori. le : ; 

— Ali kad vas molim! — umiljavala se balerina i zavijala 
glavom, kao djevojčica od dvanaest ljeta. 

— Sve drugo, samo to ne! Tražite od mene krvi, dat ću vam. 
Razporit ću grudi i srdce vam pokloniti, samo ne tražite, da još 
jedanput čujem taj čarobni akord. 

— Ali zašto, zašto? ? 

— Ne pitajte! U njemu ima neka tajna, neka magična moć, 
koja me obezumi i ja mogu počiniti zlo, mogu se zaboraviti... 
mogu... Nemojte. me upropašćivati! Moj je život skopčan s tim 
akordom. Moja budućnost, moj rad i moja umjetnost! | 

Balerina nije više slušala njegovih rieči. U njezinim je živ- 
cima kopkala ženskost i ona je čula samo njezino škakljanje. 

— Molim vas, učinite to za mene! Pa zar sam ja tako bez- 
vriedna u vašim očima, da ni tu žrtvu ne biste za me učinili... 


e 


— Dobro! — reče Striela. — Ne mogu se oprieti vašim mol- 
bama. Ali ja... ja više ne odgovaram za se. 
— Udarite! Do đavola! — prodere se glumčina. — Kad ste 


pokraj tolikih nezgoda ostali živi i zdravi, ne će vam se ni sada 
ništa dogoditi. dod 

—Čekajte! Ne ide to tako jednostavno. Taj čarobni zvuk 
ima svoj posebni »štimung«. Odmah ću ga prirediti. — On pri- 
skoči ormaru i izvadi iz njega veliki politirani gramofon i metnu 
ga na noćni stolić kraj kreveta. A onda mu prekri grlo krznenim 
pokrivačem i navi ga, da svira. Zatim ugasi sve biele žarulje; a 
na stropu, po kutovima i stolovima ostavi samo obojena svietla, 
i soba se pretvori u šareni vrt tonova i boja. Gramofon je pola- 
gano svirao neku tužnu mrtvačku koračnicu i glasba se miešala 
s bojama svietla i padala po stvarima i ulazila u radoznale ljudske 
.duše. ' 

— A zašto ste pridušili gramofon? — upita balerina prigu- 
šenim glasom, kao da joj je ta promjena okolice oduzela slobodu 
tvora i govora. : 

— Da se barun ne probudi! — šaptao je Striela. 

— Hoćete li...? 

— Slušajte... 

— Svi naćuliše uši i svi u isti čas nekako neugodno zadrhtaše, 
kao da izčekuju nešto što ih plaši i raduje. On povuče staklenom: 
šibkom preko čaša i stakla zazvoniše u raznim tonovima, koji se 
smiešaše u jedinstven harmoničan akord. I ništa više. Kad akord 


zamrije i zvuk se uguši među zidovima, Striela se trgnu nazad i 
kriknu: 


— Ah! 
— Šta je, zaboga? — priskočismo svi najedanput. 
— Bježite od mene, bježite! — vikao je kao lud i razmahivao 


oko sebe rukama. — Vi ste htjeli taj akord! Vi ste ga tražili! I ja 
sam vam ga dao! A vi ne znate, da je u tom akordu moja duša, 
moja snaga i moj život. Jeste li čitali onu priču o zmajevoj snazi? 
Bila je u ribi, a u ribi zec, a u zecu on, njegov život i njegova 
snaga. Jeste li to čuli... Tako je u tome akordu moja snaga. Sad 
znate, šta ste učinili! Oduzeli ste mi život, oduzeli ste mi snagu... 
I ja moram umrieti... ja moram poginutil 

. . — Za Boga miloga! — vikala je balerina u sav glas i kršila 
ruke. —- Šta vi to govorite? Kakva snaga? I zašto biste vi umirali...? 
Oskare, Oskare, je li on pri sebi? Je li zdrav? Da nije poludio? 

—- Naravno, da je poludio! — odgovarao je nehajno glumac, 
kao da je i njemu stvar pogtajala jasnijom. 

— Ne govorite! Ne ću rieči da čujem! Ne podnosim ljudskoga 
glasa! — nastavljao je Striela i razbarušivao kosu i pravio fanta- 
stične mrske na licu. Vi mene ne poznate i ni jedno me ljudsko 
biće nije dosada upoznalo. Ja sam tajna, misterij, i vi i ne slutite, 
odakle ja dobivam svoju ljudsku i svoju umjetničku snagu. Ona 
je tu! Ona je u tim čašama, koje su posvećene kao svete urne 
mrtvoj ljubavi mojoj! U njima je nevidljivi pepeo mrtvog srdca 
moga. A vi ste ga povriedili! Uništili ste misterij... tajnu... 1I ja 
je moram uništiti. Moram je razoriti... 

Mi smo svi stajali postrance i promatrali toga čovjeka, kojemu 
je gluma toliko obuzela živce, da je morao glumiti i u svojim 
slobodnim časovima. On je nenadano pograbio sve čaše i počeo 
njima nemilo treskati po podu, po zidovima, po vratima, kuda je 
prije stigao. Staklo je pucalo, mrskalo se. Svaka je čaša prije smrti 
odavala svoj posebni zvuk, onda se razletjela u stotine komadića, 
u tisuće kapljica, kao da štapom tučeš po mirnoj vodenoj površini. 

— Probudit ćeš baruna! — šapnem ja, da ga umirim tim 
imenom, koje je dotada, čini se, imalo za njega važnosti i koje 
je s osobitim obzirom izgovarao. a 

— Šta zar? Kakav barun? To je obični kramar prema meni! 
Ja sam barun! I zar ja da imam obzira prema običnim ljudima, 
koji se zovu baruni! Evo mu, evo! — poče on urlikati i zgrabi 
gramofon, baci ga o zid, a onda poče redom bacati i razbijati 
stolice, noćne ormare, umivaonik, šampanjske boce, sve, što je 
moglo upasti u njegove afektom pomućene oči. 

Najednom se s protivne strane na zidu oćutješe strahoviti 
udarci, kao da će netko probiti zidove, i očajan histeričan vrisak: 

— Marsch hinaus! Marsch! Theatergesindel! Mein SchloB ist 
kein Theater! Marsch! 

— Barun! Barun! — razdera se Striela i trže iz ormara neku 
staru sablju, bez sumnje kazalištnu rekvizitu. — Dođite ovamo, 
ako ste vitez! Ovamo! Povjerit ćemo mačevima svoju čast, neka 
oni odluče. 


— Odkuda ti sablja dođavola! — kriknem ja i potrčim, da 


ga zadržim. 

— Ovu sam sablju nosio kao konjanički satnik. Dobila je 
sedamnaest dvoboja, pa će dobiti i ovaj osamnaesti! Pred njom 
su se klanjale častničke glave i drhtala djevojačka srdca! Ovamo, 
barune! Probost ću te prije jutra i strovaliti niza stepenice! 

On otvori širom vrata i razape se na ulazu, kao da očekuje: 

— Ne dođeš li, onda si kukavica! Ja ti to u brk kažem. Pred 
svjedocima ti to kažem. Ovdje stoji Edo Striela, plemić po starini, 
vitez po oružju i konjanički satnik po vojničkoj časti. Ovdje 
stoji bog umjetnosti, Hamlet nad Hamletima. O barune, o barune! 
Dođi, ako smiješ... 5 

Ali barun nije dolazio. Mjesto toga, mi smo se razbježali kao 
zečevi na sve strane, ne misleći više ni na šampanjac ni na vitežtvo 
Hamleta iz provincije, nego na svoj vlastiti spas. : 

Te noći je balerina izgubila svoju balerinsku cipelu i nije je 
više nikada našla. 


MIRKO ZELENIKA, KARLOVAC 


FRAN MAŽURANIĆ 


»Što tražiš kod nas?« zapita me sin pustinje, kad smo napa- 
jali konje. »Slobodu!« odgovorim, jer je sloboda beduinu sveta. 
A mogao sam mu reći: »Tražim štap, na koji bih se mogao upirati, 
i miran šator, da počinem!“ Tražim izvor vode, koja bi mogla uga- 
siti žeđu moju, i komad hljeba, da utažim glad duše svoje! Tražim 
pećinu, u koju bih se poput Davida pred neprijateljem svojim 
sakriti mogao, i luku, da od oluje utečem! Tražim ljude, koji ne 
sramote imena ljudskog, i Boga, u kojega bih mogao vjerovati! 
Tražim brieg, s kojega bih mogao vidjeti zemlju obećanu, i grudu 
zemlje, da pokrije jadne kosti moje! Tražim, tražim, a uzalud 
tražim! .. .« 

Ovom crticom Fran Mažuranić jasno veli, šta je tražio u 
širokom svietu odbivši se od svoje rođene grude. »Vječnog lu- 
taoca, prognanika i putnika«, hrvatskog »Ukletog Holandeza«, 
»Ahasvera« i »Peer Gynta«, kako je sve nazivan kod nas taj naš 
pisac nemira i težnje, lutanja i čežnje, vukla je neodoljiva snaga 
za konačnom spoznajom istine, koju je tražio po dalekim kraje- 
vima Zemljine kugle, po njezinim pustinjama, prašumama i ocea- 
nima. To je ujedno dalo i značenje čitavu njegovu književnom 
radu, iz kojeg izbija ta osnovna crta Frana Mažuranića kao pisca, 
koji vječno traži životnu istinu, bitak i svrhu ljudskog življenja 
ne samo iz knjiga mudrosti, nego iz knjige života, koji je nastojao 
upoznati u svim njegovim oblicima i izrazima kod svih naroda, 
Svih vjera, svih rasa, svih filozofija. 

Da bismo oživjeli uspomenu na veoma zanimljivu ličnost 
Frana Mažuranića u našoj književnosti povodom 15-godišnjice 
njegove smrti, ocrtat ćemo njegov književni portrait prema nje- 
govoj književnoj ostavštini, u kojoj se nalazi mnogo autobiograf- 
skih podataka, bujnog i burno proživljenog života, koji pruža 
najzanimljiviju građu za roman. 

Fran Mažuranić rodio se u Novom Vinodolu 26. ožujka 1859. 
god. od otca građevinskog poduzetnika Matije Mažuranića, pisca 
putopisne knjižice »Pogled u Bosnu«, iz ugledne porodice Mažu- 
ranića, koja je hrvatskoj književnosti dala uz najvećeg epskog 
pjesnika još nekoliko iztaknutih književnih imena. Poslije svršene 
pučke škole u rodnom mjestu ode nakon navršene desete godine 
u Zagreb k stricu Antunu na daljnje školovanje. Po završenoj 

srednjoj školi uči najprije tehniku, ali je brzo zamieni kadetskom 
školom pa postaje častnik u austrijskoj vojsci, u kojoj ga zbog 
književnog rada s iztaknutim rodoljubljem pozivaju na odgovor- 
nost i progone. Kao konjanički satnik 12. ulanske pukovnije 1898. 
bi proglašen vojnim bjeguncem, jer je cielu godinu dana preko- 
račio dopust. 

Napušta vojsku, odlazi iz Austrije u sviet, gdje živi od knji- 
ževnog rada pišući tuđim jezicima. Kroz punih 30 godina za njega 
se nije ništa čulo ni znalo, te su se o njemu pričale čitave legende. 
Za mnoge je bio već mrtav i pokopan. Cielo to vrieme luta on po 
svim stranama svieta, u kojemu je mnogo toga doživio i proživio. 
Kao sin potlačenog naroda najradije je posjećivao podjarmljene 
narode i borio se za njihovo oslobođenje. Shvaćao je borbu kao 
dužnost i životnu zadaću, pa je prihvatio borbu i s okrutnom sud- 
binom, koja ga je bacala u razne nezgode. Njegova borbena bun- 
tovna narav i vojnički odgoj svladavahu sve zapreke,.na koje je 
nailazio lutajući skoro po cieloj kruglji zemaljskoj. Svjetski rat 
ga je zatekao 1914. godine u Berlinu, odakle ode u Dansku, a 
odande s »Crvenim Križem« u :Rusiju. Godine 1919. sastaje se 
& rođakom u Beču i tu nakon 30 godina proboravi prvu večer pod 
hrvatskim krovom. Poslije svjetskog rata ostao je u Njemačkoj, 
gdje je htio završiti neku knjigu na njemačkom jeziku pa se poslije 
toga vratiti kući u domovinu, ali povratka nije dočekao. Umro je 
u Berlinu 21. kolovoza 1928. godine. 


Čitav njegov književni rad na hrvatskom jeziku sastoji se iz 
dvie knjižice: »Lišće« (1887.) i »Od zore do mraka« (1927.). Namje- 
ravao je napisati oveća djela, i to iz rakovičke bune i iz života 
Jelene, kćeri Petra Zrinskoga. Nije nikad posve prestao pisati, 
ali mu je čitav rad dva puta propao, pa je poneku crticu i po treći 
put pisao. Ali i po ovome, što nam je od njega sačuvano, možemo 
ga uvrstiti u prvi red naših pisaca. Svoja bogata izkustva stečena 
po svietu među raznim narodima sažeo je u tolikoj mjeri, da nam 
se knjiga »Od zore do mraka« pričinja kao neka antologija iza- 
brana iz veće cjeline. 

Fran Mažuranić pišući »Lišće« stajao je pod vidnim utjecajem 
Turgenjeva, što se vidi ne samo po obliku, već i po sadržaju 
njegovih crtica. Obćečovječanski i nacionalni motivi, moralne 
ideje i rodoljubna osjećanja su sadržaj tih crtica, u kojima se je 
u zanimljivo izrađenim slikama s duhovitom pointom i jezgrovitim 
stilom Mažuranić pol»azao već tada kao izvrstan promatrač ljudi 
i života. Njegovo »Lišće« prevedeno je u cielosti na ruski i nje- 

mački jezik, dok su pojedine crtice prevedene na češki, bugarski, 
poljski, francuzki, englezki, talijanski i esperanto jezik. 

Problem žene i ljubavi zahvaća Mažuranić u nekoliko crtica 
i obrađuje ga sa svih strana; ženu prikazuje kao ljubavnicu, su- 
prugu, usidjelicu, udovicu i majku; iznosi njezinu ljepotu i rugobu, 
suze i smieh, vjernost i nevjernost. Sve je to, doduše, samo do- 
taknuto, bez dubljeg ulaženja u predmet i bez razčlanjivanja izne- 
senog pitanja, ali svojom izvornošću, sažetim oblikom i nenamet- 
ljivim stavom osvaja čitaoca. Sjećanje na majku puno je topline 
i ljubavi (»Na majčin god«), a ljubav majke prema svome djetetu 
izklesana je snagom stiha naše narodne pjesme (»Majka«). 

Fran Mažuranić je pravi svećenik slobode, svoje i svoga 
naroda, kojoj na oltar doprinosi kroz cieli svoj. život žrtve. Svojoj 
ljubavi prema slobodi dao je vlastiti izraz. »A_ volio bih i danas, 
da mi se željezo takne lubanje nego ruke!« (»Vezan«). Istu misao 
izrazio je i kasnije: »Istom onda, kad poljubiš nogu, koja te gazi, 
istom onda si rob«. (»Od zore do mraka«, str. 7.). Sapet odorom 
austrijskog častnika morao je poput Preradovića svoje rodoljublje 
zavijati u alegorijske slike (»Prikaza«). 

Iztiče čuvanje narodne samosvojnosti (»Budi svoj«), izvrgava 
ruglu političku pokvarenost sluga tuđinskih režima (»Otac i sin«). 


“U sjećanju na druga Bugarina, koji je svoj mladi život položio 


za. slobodu i ujedinjenje Bugarske, u istoimenoj crtici sjeća se 
$ prizvukom tuge svoje još neoslobođene domovine. »The rest. 
is silence« je nacionalna molitva cielog jednog naroda. »Gospodin 
učitelj« je ne samo uspomena na učitelja, nego i jedna stranica 
više za poznavanje ličnosti F. Mažuranića, koji je već kao dječak 
u pučkoj školi pokazivao sve osebine, što će ga kasnije u životu 
izgraditi u čvrst i neslomljiv značaj. 

U redovnim izdanjima »Matice Hrvatske« za godinu 1925. i 
1926. izišla je 1927. — četrdeset godina nakon »Lišća« — druga i 
posljednja knjiga F. Mažuranića »Od zore do mraka«, u kojoj se 
nalaze njegove autobiografske crtice, putopisi, eseji i nekoliko 
po sjećanju zabilježenih crnačkih i kinezkih priča. 

Puni životne zbilje i zanimljivih događaja, osobno proživljenih 
u dalekim egzotičnim zemljama, pisani živo i slikovito, njegovi 
putopisi spadaju u najljepše stranice te književne vrste kod nas. 

U Tangeru, Kamerunu i Kongu upoznaje život crnaca, s kojima 
lovi lavove, slonove i nosoroge, u Indiji proučava razne vjerske 
sekte i divi se s religioznim zanosom vrhuncima Himalaje, u Babi- 
lonu razmišlja o prolaznosti i ništavosti života i svieta, s kara- . 
»anama putuje po arapskim pustinjama, u Kavkazu penje se po 

vrletnim gorama i spiljama, u Kini božićuje kod jednog njemačkog 
katoličkog misionara, u Svetoj Zemlji na Maslinskoj gori, gdje 
je Isus proveo svoju posljednju noć, tuguje nad izranjenom dušom 
svojom. 

.. Njegova priča »Isus i djeca« svojom dubokom etikom i kla- 
sičnom ljepotom uzdiže se u visinu biblijskih priča: »Jer nije 
opak, koji ne daje, niti je dobar, koji daje — ali onaj, koji je i 
sam gladan, pa dieli hljeb svoj s bližnjim svojim, doći će sa mnom 
u carstvo nebeskol«. »Dan mučenja« s motivom iz Indije, domo- 
vine velikog pjesnika i mislioca Rabindranatha 'Tagorea, ne samo 
da nas podsjeća na njega, već svojom pjesničkom ljepotom i 
filozofsko-religioznim refleksijama približuje našeg pisca ovom 
čuvenom svjetskom književniku i filozofu. 

' »U lavskoj jami« upoznaje nas s ruskim revolucionarcima, 
koji su emigrirali poslije prve ruske revolucije u Švicarsku, s nji- 
hovim družtvovnim nazorima i političkim razilaženjima. U duho- 
vitom razgovoru »O svačemu i ničemu« vodi nas na ugodnu šetnju 
kroz filozofiju razpravljajući mnoga pitanja veoma živo i zanim- 
ljivo. Čitav razgovor blista sjajem duha, koji izvire iz virtuozne 
igre rieči. Iz jezičnog dvoboja vrcaju plamene iskre filozofskih 
sustava, od kojih se Mažuraniću najviše sviđa Protagorin, čija je 
nauka sadržana u izreci: »Sve je onako, kako se kome čini«. 

I nehotice se nameće uzporedba »Lišća« i »Od zore do mraka«, 
da vidimo njihovu srodnost i razliku uvjetovanu velikim vremen- 
skim razdobljem od skoro polovine jednog stoljeća. Temeljno 
zajedničko obilježje obaju Mažuranićevih djela je traženje istine 
i životne mudrosti. Razlika je među njima u tome, što je pisac, 
obogativši svoje izkustvo na dalekim izvorima prostranog svieta, 
stekao veće znanje i dao svoj odgovor na pitanja, koja su ga 
mučila u mladosti. Njegovi pogledi na sviet i ljude i njegov životni 
nazor, nabačeni već u »Lišću«, jače su naglašeni, izbrušeni i uobli- 
čeni u knjizi »Od zore do mraka«. Njegov skeptični stav utopio 
se u pesimizam, koji je najjače izbio u odgovoru na pitanje, šta 
bi želio biti, da se ponovno rodi: »Kamen u dubini morskoj !« 

Fran Mažuranić sjedinjuje u sebi misaonost Ivana Mažura- 
nića, rodoljublje A. G. Matoša i pesimizam S. S. Kranjčevića. On 
je predstavnik modernog intelektualca, koji traži životnu istinu. 
To traženje istine, što će ga mučiti kroz cieli život, već je izrazio 
u »Lišću« u crtici »Tko zna, što je bolje?«. Lutajući po svietu 
tražio je obećanu zemlju, u kojoj bi našao izvore, na kojima bi 
mogao ugasiti žeđu i glad svoje duše. Tražio je po svietu što jače 
doživljaje, koji su bili nekad skopčani s najvećim opasnostima 

po život, i nalazio ih u neposrednoj blizini krvoločnih zvieri i 
ljudoždera. Potucao se od nemila do nedraga, na svim stranama 
Svieta tražio i izazivao smrt, a na koncu od iznemoglosti klonuo, 
porušenih ideala, slomljenih zanosa, izčezlih iluzija, mrtve nade. 
»Zaletio sam se u sviet, tražeći nešto, što se ne može naći. I 
ostario sam vodeći život pust, izprazan i nekoristan... Ja sam 
ona suha grana, o kojoj govori Sveto Pismo. Ja sam onaj nevriedni 
sluga, koji zakopa u zemlju povjereni mu talenat! Sin sam raz- 
metni i ne znam što«. Koliko iskrenog razočaranja u ovih nekoliko 
rečenica čovjeka, koji je tražio ljude, koji ne sramote imena 
ljudskog, i Boga, u kojega bi mogao vjerovati. Razpravljajući o 
Bogu i vjeri, Mažuranić daje o tome svoj sud: »Vjera je duši, što 
rosa travi. Bog je sve, a mi ništal«. k. 
Lutajući kroz pustinje i prašume, šiban vjetrovima i olujama 
po ocćanima, našao je luku smirenja u živoj uspomeni na zlatne 
dane svoga suncem obasjanog djetinjstva. Sjećanje na rodnu kuću, 
roditelje, sestre, rođake i susjede, uspomene na pučku školu, uči- 
telja i školske drugove, sadržaj su njegovih mladih dana, za koje 
veli, da su bili puni sunca, sreće i veselja. U ovim uspomenama 
pisac je svoje stare dane obasjao vedrom svježinom mladosti, koju 
je proživio u svom roditeljskom domu. Ove crtice njegovih uspo- 
mena možemo uvrstiti među najljepše stranice naše proze. 
Mažuranić se kroz čitav život borio protiv nepravde, druž- 
tvene i nacionalne. Oštrom satirom »Pasji moral« poput Kranjče- 
vića (u »Gospodskom kastoru«) oštro šiba i sramotom žigoše ljude 
pognute šije: »Ako gazda poželi, da laješ na otca i na majku 
svoju, a ti laj! Ako poželi, da se kolješ sa rođenom braćom svojom 
— ti se koljil...« Ljubav prema domovini i svome narodu dolazi 
kod njega do snažnog izraza. U Maloj Aziji grli trnoviti grm, jer 
ga podsjeća na njegovo Primorje, da mu krv procuri od uboda 
oštrog trnja. Pod žarkim afričkim suncem razboli se na smrt 
od čežnje za domovinom, za svojim primorskim kršem. »U njemu 
imade jačine hrvatskih junaka, sanjalačtva i lutalačke krvi Križa- 
nića, karakternosti, čvrstoće i nacionalizma Starčevića, ljubavi i 
širokogrudnosti Radića, bola, pobune, pesimizma i socialnosti 
Krleže, svega što niče iz krvave grude hrvatske zemlje i što sači- 
njava hrvatski narod«. (Fran Mažuranić: »Lišće« 1941., str. 8.). 
Premda daleko od svojih, od domovine, od rođene grude, u 
tuđem svietu, gdje nije dugi niz godina čuo rieči svoga materin- 
skog jezika, njegov stil, zbijen i jezgrovit, odzvanja jezikom naših 
narodnih poslovica. Ova stilska odlika Mažuranićeva, kondenzi- 

ranje misli, aforistički način izražavanja, odgovara i velikom dielu 
sadržaja njegova književnog djela, »jer je svakako najjača karak- 
teristika Frana Mažuranića, oduviek, da njegov duh; uperen samo 
na najviše, i vještačko oko, udešeno samo za ono najkrupnije; 
baca kao bezkoristnu ljusku sve što je nepotrebno, šarenilo života 
ili prividan sjaj, i sadržava samo najčistiju i najčvršću jezgru, 
ono što je zaista bit stvari i što. je prosto od svake obmane«. (Lj. 
Maraković: Novi pripovjedači, str. 216.). 

Fran Mažuranić sugestivnom snagom velikog umjetnika zna 
jednako dočarati ljepote dalekih krajeva i svoga djetinjstva, zna 
dramatskom snagom najjačeg romanopisca crtati karaktere i voditi 
dialoge; velikom intelektualnom spremom pisani njegovi eseji i 
slikoviti i zanimljivi njegovi putopisi uzdižu se među najbolje 
kod nas, a pjesmama u prozi može se takmičiti s najboljim pred- 
stavnicima te vrste i u svjetskoj književnosti. 


k 


NOĆNO PAUNČE 


Kada bliedi mjesec noću sam treperi 
Tih na plavom nebu plačući daleko, 
Kada mu se suze po svemirskoj sferi 
Razliju ko traci putovima meko. 


Sam napušten ugar. Trava na njem šuti. 
Strašljivo tek možda koja vlat se njiše. 
Zadrhtale sjene, pa se ziblju puti — 
Da se opet smire i prisluhnu tiše. 


Svi već u daljini zamrli su glasi. 

Sve je ko da sluša ponoćnu tišinu. 
Tamo sjajna zviezda padajuć se gasi 
Lako tinja, jenja, nestaje u tminu... 


Vali mjesečine biele njišu pute, 
Ziblju lako grmlje, miluju drveće. 
Grabovi su tihi ko da nešto slute — 
Čekaju na nešto — nikad bit što ne će... 


Šušnu noćno paunče kroz to tiho granje, 
Nesta u daljini, u nadi i stravi... 
Kruta mu je java razkinula sanje, 
Nepokojna duša traži zaboravi... 


MRTVI SNOVI 


1 danas sam opet u drevnoj toj bašči 
Nekad gdje bili smo skupa. ' 


Stoji još zgrada tu kršna i snažna, 


Stoji ko nekada trula i vlažna 
— Naša malena još klupa. 


I diže se spomen u umornoj mašti, 
Budi već zamrle snove. 

Opet na istu tu klupu ja sjedam, 

Opet u tmurnu daljinu tu gledam 

— Oblaci bieli gdje plove. 

Al tu, gdje su nekada stajale ruže, 
Davno već pruža se korov... 

Sve se promienilo: bašča i zgrada 
— Samo iz tamnog jalvika ko tada 
Širi još miris se borov. 


A jastrebi baš kao nekada kruže. 

Baš kao onda se love. : 

Gledam ih nad tim jalvikom dalekim 

Gdje sam pod bršljanom tamnim i mekim 
— Mrtve tad zakopao snove. 


I dižu se snovi sa tkanjem tim cielim 
Zajedno što smo ga tkali. 

Vi ste iz groba svog ustali sneni 

Lutali šumom i došli ste k meni 

Ko što ste nekada znali... 


A sjene se vuku po stazama bielim: 
Sumorne, duge i sive. 

Umorno vise ko tada girlande 

S drvenih stupova stare verande 
Zaspale gledaju njive. E 


I igra se vjetar sa lišćem već svelim, 
Huči u trulome drvlju. . 
Oblake biele — te vječne bjegunce — 
Ranjeno tamo na zapadu sunce . 
Vlastitom natapa krvlju. 


FRAN MAŽURANIĆ ml. 


DVE KAJKAVSKE POPEVKE 


ZASEJANA POLA 


. Žita su nam lepo znikla, 
kaj smo ih zasejali, 
s kaplami smo našeg pota 
brazde vse zalejali. | 

Sada nek bu dosta dežda, 
kad bu zemla žejala, 

a kad treb bu, nek toplina 
sunčena bu grejala. 


Ak i buju naše ruke 

jošće v poslu patile, 

samo Bog daj, da se muke 
buju naše splatile! . 


NA PROŠĆENJU 


Žalostna je denes Janek, 
zmirum oće biti sama, 

a suzu si v tajnem briše, 
da ju ne bi vidla mama. 


Včera ni joj Jožek došel 
pod obloke večer celu, 

a pri svetem Roku bil je 
na prošćenju vsu nedelu. 


Pak je sada v strahu Janek 
da on za nju vre ne mara, 
kad je onde Rezi kupil 
Jedno srdce z licetara... 


BOGUMIL TONI 


GRADOM U PREDVEČERJA 


»Velika je ludost uživati bez boli, 
a mnogo vriedi imati staru poviest.« 


U predvečerja, kad su ružičaste sjene stvari nesvršene 
i rtovi otoka ne dadu slutiti sutrašnje nebo, 

kad nas svaka grana zanosi mekoćom 

a u vodi šum oblaka plaši — 

moramo moliti za jakost. 


Obuzme _' nas blistanje ljepote: 
plamen zlatnih zora sa vrhova plavih, 
ne smijemo dati da nas spali: 

treba živjet za nju; 

kad nam tuga priđe kroz drvored žuti 
i bolestnim dlanom uljulja nam volju 
darujuć nas uzaludnom čežnjom, 


shrva kad nas bolna miso, 
da su urezana slova čekićem u kamen 
konačni oblici postojanja onog što se bezgranično voli, 


tad marnošću mrava treba zaći 

u prašne i sive uspomene slave, 

al' ne bježat, već tražiti sadašnjicu 
i za sutra skupljat 

i u nove vjerovat odraze; 


tad moramo imati snage 

i, kao što maslina kroz težku za nju zimu 

stvaranja mučnog zelenilo nedohvatnom pruža svodu, 
dignuti sveti kalež bola 

visoko 

nad glavu što nas.često mišlju crnom truje 

i u njemu za žrtvu prinieti srdce, 

srdce izpaćeno, ali čisto — 

i gorkost će se naša u prekrasan cviet pretvorit. 


Čuvajmo njega od opojnosti sunčanog sjaja 
od studeni jada, ' 

nosimo radostni ljepotu svoje boli. 

Ljepota ta je najljepša, najveća. 


U predvečerja, kad su ružičaste sjene nesvršene, 
ja sam hodočastnik začaranog grada: 

svaki portal stari slavoluk je novih nada, 

a križ na zvoniku rječiti je znamen, 

da je patnja posvećeni poklon neba. 

I na zadnjem treperenju dana 

grad je dragulj usred mora suza 

i rime su što ih slaže prastaro kamenje 

sve ovite tropletom od zlata, 


a boli su moje cvjetovi bieli: 
lagani stihovi. 
S njima skromno kroz suton prolazim. 
Tih i sretan. 
M. SLADE-ŠILOVIĆ 


ERNEST RADETIĆ, ZAGREB 


IZ OSTAVŠTINE MOJE MAJKE 
“ISTARSKI ZAPISI 


Kad mi je ono lanjske godine, baš pred sam Božić, daleko 
dolje pod Učkom, umrla starica majka, jedina je ostavština, što 
su mi je rođaci poslali, bio snop pisama, što-ih je ona dugi niz 
godina sabirala, slagala i — sudeći po njihovoj iztrošenosti — 
vjerojatno često premetala. ni: 

Nadasve je topao osjećaj, koji te prožme, kad nakon mnogo 
godina naiđeš negdje na pismo, što si ga nekom davno pisao. U 
takvom času ugledaš ponovno sebe sama, mlada, bez kasnijih 
izkustava, i sam se sebi čudiš, kakav si to nekada bio. 

Kada je pokojna hrvatska književnica Antonija Kassovits- 
Cvijić u zagrebačkom Državnom arhivu sređivala ostavštinu po- 
kojnog prof. Vjekoslava Spinčića, naišla je na čitav snop pisama, 
što sam ih ja, još kao mlad i nadobudan poletarac, pisao. tom 
našem narodnom vođi. : 

S ganućem sam kao zreo muž, s mnogim kasnije stečenim 
izkustvima, čitao svoje nekadašnje velike osnove, koje sam tada 
naivno izlagao tom starom i izkusnom narodnom borcu. 

Isto me je još toplije ganuće zahvatilo, kad sam nakon mnogo 
godina počeo listati po pismima, što sam ih izmjenjivao dugi niz. 
godina sa staricom majkom. 

Budući da ta pisma, osim sasvim intimnih obiteljskih stvari, 
prate i poviest. jednog razdoblja iz života hrvatskog naroda u 
mom rodnom kraju, naumio sam ih srediti, izbrusiti i objaviti. 

Objavljujem evo prvi dio. —' 


PRVA POSTAJA 
(1890.—1905.) 


Mamo! ; 

Kao da je jučer bilo, tako mi je živo još i danas u pameti 
usječeno ono, što se zbivalo prije“ skoro četrdeset godina, one 
večeri, kad sam, kao petgodišnje diete, prvi put duševnim svojim 
očima vidio težki križni put, kojim si počela koračati u najljepšim 
godinama svoga života. 

Godine 1904. je to bilo, jedne nedjelje uveče. 

Sjedjeli smo u kuhinji, svi na okupu: ti, pokojni naš otac i 
nas troje malih. Ninu bijaše osam godina, meni pet, a najmlađi 

je, mezimac naš Mijan, bio jedva prohodao. Omašan panj za 
vatrom bio je sav u jednom žaru. Mi smo se igrali, udarajući po 
njemu žaračem, kako bismo iz njega izbili što više zlatnih »cekina«. 
Cekinima nazivasmo zažarene varnice, koje su vrcale izpod žarača 
i gubile se u crnu dimnjaku. To nam bijaše omiljela igra, u kojoj 
se natjecasmo, tko će izbiti više cekina i postati bogatiji. 

Sjećaš li se naših svađa, dok smo u brzini brojili dukate i 
dolazili do ludih brojaka i bajoslovna bogatstva? Sjećaš li se, 
svakako se toga sjećaš, jer je neriedko trebalo tvoga mirenja i 
suđenja. 


Ti si se vrzla oko ognjišta i pripremala večeru. Čas prije bila 


si doniela.iz podruma pun vrč kao krv crvena vina i metnula ga 
pod klupu na ognjištu, da se malo ugrije. Žaračem si probrala 
kup žive žeravice, narezala nekoliko križka kruha i metnula ga 
da se peče na tom ugljevlju, da ga kasnije umočiš u vino, kako 
bi se bolje ugrijalo. Neobično si voljela takvo vino, ušećereno, 
sladko, s prstovjetom cimeta i toplim kruhom u njemu. 

. Bog zna, je li taj vrč jošte čitav?! Pa da se i razbio, da znaš, 
kako bi mi svaka krhotina njegova bila draga uspomena. Poklo- 
nila nam ga bila još pokojna baka iz Kringe, koja ga je kupila 
od nekih rakljanskih lončara na sajmu Svetoga Liberata u Pazinu. 
Vrč je bio izkićen crvenim, plavim i žutim cvjetićima. Bio je 
“ široka, trbušasta oblika, a sprieda se kočio napis: Bevi Kate. Zašto. 

ga bijaše kupila baš s tim napisom, ne znam. Vjerojatno nije, 

Sirota stara, nepismena kako bijaše, uobće ni znala, šta na vrču 

piše. Mene je naprotiv uviek podsjećao na tetu Katu, tvoju sestru, 

koja je po mome shvaćanju bila najljepša žena, što je ikad u 

našem kraju postojala. 

Otac je sjedio podalje od ognjišta, za stolom. Vatra mu, čini 
se, nije prijala. 

Kad smo natukli dovoljno cekina, zaokupili smo ga, da nam 
nešto priča, dok ti dogotoviš večeru. Te večeri, međutim, kao da 
ga nešto drugo morilo. Poveo je s tobom razgovor o događajima 
posljednjih dana. Ne bijahu to priče o vilama i vukodlacima, o 
ročenju vještica i vilenjaka po križanjima, nego čudan jedan 
pa koji se silnom brzinom upravo onih dana događao u našem 

raju." 

Meni je još danas, više nego četrdeset godina nakon toga, u 
«dubokoj uspomeni koješta, što se onih dana zbivalo, a o čemu je 
otac one večeri tako živo pričao. : 

U selu Katunu, gdje je bila udata i naša teta Kata, požar 
strasti bio se razpalio do vrhunca. Na lanjskome plesu, na samu: 

Veliku Gospojinu u gostionici našega ujaka Pere, posvadili se 
sinovi Piera i Tona Radovana zbog Marije Gobićeve. Svaki je 
od njih imao uza se liep broj vjernih drugova i prijatelja, koji 
pristadoše jedni uz jednog, a drugi uz drugog, i za čas se bila 
zametnula ljuta kavga. Bljesnuli su noževi iza pojasa, pa je bilo 
i krvavih glava. To je bio početak. Kamen se počeo kotrljati niz- 
brdo. Sliedeće nedjelje nije bilo otvorene tučnjave, ali su iza živice 
kod Lokvine, na odvojku puta u Katun, prasnule puške i skupina 
je Tonovih prijatelja ljuto zajauknula i popadala na zemlju, olov- 
nom sačmom izrešetanih nogu. Momci su stisli zube i nisu podnieli 
nikakve prijave, ni protiv koga. Ali u selu se osjećao sumnjivi 
neki mir pred oluju. 

Selo se odtada razdielilo na dva neprijateljski razpoložena 
tabora. Pristaše Tona Radovana režali su na Pjerove prijatelje 
kao ljuti risovi, dok su ovi opet vrebali po zasjedama, uviek 
spremni na krvavo obračunavanje. Svaka je noć donosila po koje 
iznenađenje. Svake su noći bile nekome posjećene loze u najljepšim 
vinogradima do koriena. Šteta se penjala za tadašnje prilike i 
pojmove do neslućenih visina. Deset tisuća, dvadeset tisuća, četr- 
deset tisuća kruna štete. Osveta je sliedila za osvetom. Nejedanput 
našao je pojedini gospodar na paši noževima izbodene svoje naj- 
ljepše volove. Puške su praskale iza živica po čitave dane, po 
čitave noći, a da nikad nitko nije znao, tko to čini. U selu su 
svakog dana bila sudbena povjerenstva.  Oružničke obhodnje iz 
Svetog Ivana, Svetog Lovreča, Višnjana, Žbandaja i Tinjana 
krstarile su krajem danju i noću. Stari je župan već. bio slab i 
nemoćan. Sav je teret pao na leđa otčeva. On je primao i izpraćao 
povjerenstva, sudjelovao u procjenama; on je, jadnik, mirio i po- 
sredovao, strepeći za živote ljudi, kad bi oružnici kružili okolicom. 

Uz to je proživljavao težke duševne muke. 

Vođa jednog diela sela, Toni Radovan, bio mu je pobratim 
i najbolji drug. Predstavnik druge zaraćene strane, Piero Radovan, 
bio mu je kum i najbolji prijatelj. A ljudi, pristaše jednih i drugih, 
sve dobri njegovi znanci i prijatelji, krvili se razbojnički među 
sobom. Koparska se tamnica punila. Tko godinu, tko dvie, tko 
pet, tko deset, čitave skupine najvrjednijih momaka iz sela, u 
cvietu mladosti, odlazile su da trunu po kaznionicama Rovinja, 
Kopra ili čak daleke Gradiške. A kod kuće su ostajale same žene, 
negdje bez mužke glave u kući, ali su i one bile zadojene mržnjom 
i željom za osvetom. Škripale su zubima i nosile pod pregačama 
nabrušene kosire... Preostali momci hodali su po selu razsje- 
čenih prstiju, sačmom izrešetanih nogu, noževima i kosirima raz- 

paranih trbuha. Vinogradi, nekad bujni i zeleni, pružali su biednu 
sliku napuštena groblja. Loze posječene do koriena dizale su iz 
crvene zemlje okljaštrene čokote, kao otrcani prosjaci na sajmo- 
vima svoje kljaste batrljke. Susjedi. mužko i žensko, zaobilažahu 
se u široku luku, gledajući se izpod oka, kao podmukla zvjerad, 
ne nazivajući jedan drugom ni Boga ni svetca. 

A _ onda nastade lom. ; 

Točno godinu dana nakon glasovitog onoga plesa kod ujaka 
Pere — spominješ li se, majko, i opet je to na samu Veliku Gospo- 
jinu bilo — planuo je iza živice kod zloglasne one Lokvine, iz 
guste akacijine šumice, dvostruk hitac. Toni Radovan, pobratim 
i drug otčev, pao je mrtav nasred ceste, u času kad je, ujutro 
oko osam sati, sa ženom i vjernim slugom polazio u crkvu na 
tihu misu. . 

Dva mu sina ne bijahu kod kuće, ni da ga zaštite ni da ga 
oplaču. Trunula su obojica već jedanaest mjeseci u Kopru. Mlađi 
od njih nije se iz tamnice nikad više ni vratio. 

Hajka se tada podiže još jače. Zaredale tužbe i sudbeni 
postupci, povjerenstva i iztrage. Na stotine se krivih i pravih 
svjedoka izredalo, na stotine lažnih i pravih prisega palo, na tisuće 
odšteta plaćalo. Jedna je krvava osveta vapila za drugom, dok 
nije konačno na strašnom onom suđenju u Rovinju došlo do 
vrhunca tragedije: četiri su najbolja osuđena na smrt! 

Jedinac sin kuma Piera Radovana, Mate, trebao je na vješala... 

Sjećaš li se, majko, potresnog događaja u sudnici, o kom si 
mi kasnije toliko puta pričala? Mati Matina, u času proglašenja 
osude, čuvši da će joj sin jedinac na vješala, zaniemila je, ukočila 
se i srušila se polumrtva na zemlju. Ljuto ste proplakali i ti i 
otac. Ta Mate je bio krstni kum Ninov. k 

U svemu onom metežu, u onoj krvi, u onoj buri razpaljenih 
strasti, u onom vrzinu kolu, ti-si s otcem sudjelovala, mirila, 
trpjela i plakala. 

Pet mi je godina bilo. Ali te sam večeri, majko, jasnije nego 
ikada vidio provaliju, u kojoj se kraj i narod moj muči i previja 
Te sam večeri osjetio, dok je otac blied i izmoren pričao o tragici 
tolikih porodica, među kojima bijaše i ona tvoje sestre, kako je 
jadan, nepromišljen i zapušten taj naš narod: 

A otac je kroz sve to, kroz sav taj pakao, prolazio, zajedno 
s tobom, majko, neokaljan i čist. U tom strašnom vrtlogu, u tom 
krvavom kolu razularenih nagona, on je prolazio miran, dobar, 
prijatelj i kum svima, nezaraćen ni s kim. Zbog svega toga, ja 

sam u njemu u tom času vidio nešto nadčovječno, nešto više, 
Gledao sam u njega kao u Boga. 

Danas istom shvaćam, koliko ga je to muke i duševne borbe 
stajalo. Danas istom znam, da je to bio početak njegova svršetka, 
a prva postaja tvoga križnoga puta. 

One si nedjelje, majko, osjetila i ti, da se otcu život stao 

asiti. 

ž Pričajući kašljao je suho, izmučeno. Tužio se na probadanje 
u prsima. Još i sad vidim, kako ti se gladko bielo čelo, ovijeno 
krasnim krupnim pletenicama zagasito-kestenjaste boje, naoblačilo. 
Digla si se s ognjišta i prišla mu puna nježnosti. 

— Tebi nije dobro, Miho — rekla si zabrinuto. — Čuvaj se 
i ne zamaraj se odviše! — A onda si, nekako bojažljivo, kao da 
se plašiš i same pomisli na to, izlanula: — Mogao bi pasti u sušicu! 

Pogladila si ga rukom po upalim obrazima. On se je nasmiešio, 
odmahnuo rukom, kao da tome ne pridaje nikakve važnosti, i 
poljubio te u oba tvoja puna i rumena obraza. 


Rieč »sušica«, koja je mome malom mozgu bila pojam naj- 
strašnijega, što se može kome dogoditi, zasjekla mi se duboko u 
pamet. Ta u Kringi je kod neke naše dalje rodbine čitava kuća 
od nje opustjela, i kad smo god mimo kuće prolazili, sa strahom 
smo gledali u poizpadale prozore te kuće strave i užasa., 

Raztvorio sam oči: otac je bio blied, upala lica, zarumenjelih 
jagodica. Stari hrvatski brk ovjesio mu se niz usne. Uši su mu 
bile prozirne, a kosa, iako mu bijaše istom trideset i druga godina, 
bila je već dobrano prorieđena. , 

Kroz grozničave oči virila mu sušica! 

Jesi li ga vidjela i ti takva, majko, te večeri? Ako jesi, kako 
li te je bridko morao ubosti taj bodež u srdcel 

Otac, želeći odagnati crne misli, koje su mu u tom času navrle 


su glavu, posegnuo je za roženicama, koje bijahu pohranjene u 


lievoj ladici stola. Dobro se sjećam, lieva je to ladica bila. Htio 
je zasvirati. 

Neobično je volio prebirati po roženicama. Čak je s trojicom 
prijatelja bio sastavio i nekakav kvartet. Njegova nas je svirka 
uzhićivala. Na večer, na klupi pred kućom, za blagih ljetnih noći, 
dok su milijuni zvjezdica poigravali na nebu, a daleko negdje u 
dolini žamorilo more, mi smo duge sate sjedili uz njega i uživali. 
A_on je svirao, nižući kristalno čiste zvukove, koji su se trunili 
po krovovima, po granju, po bielom kamenju, poput sitnih bisernih 
zrnaca. Ti si, majko, pod glas pjevuljila, uz pratnju roženica, o 

divojci, jabuci rumenoj, koju su, zibljući je u barci, u more hitili, 
a ribari je na mreži ulovili i s ribom je na placu donieli... 

Kako su čarobne bile te noći, kako je veličanstveno zvonila 
tvoja pjesma uz pratnju otčevih roženica... 

Te mu večeri nisi dala svirati. 

— Još će te jače zaboljeti prsa... — rekla si, a on se je, 
poslušan, pokorio." 

Mi smo se, djeca, još dugo vrzli oko njegovih koljena i tvojih 
skuta. Zvonko smo udarali žlicama po tanjurima, srčući toplu 
večeru, ali nad sve nas kao da se spustila neka mračna sjena. 
Bila je to pomisao na bolest otčevu. 

Ti, liepa, jedra i rumena, te si večeri dobila na čelu prvu 

brazdu, a na tvojoj se sjajnoj kestenjastoj kosi zasvietlila prva 
srebrena nit. 
: Je li ti, majko, žao, što te danas, kad si možda već sve zabo- 
ravila, podsjećam ponovno na dane tvojih patnja i iznova povrjc- 
đujem davno već zarasle rane. Ako te to boli, nikada ti ih više 
spomenuti ne ću. 


II 
Sine _ moj! . 


Ne, ne boli me nimalo spominjanje tvoje na dane moje mla-: 


dosti, pa.ma mi oni i težki bili. Ta ja danas više ni ne živim doli 
od uspomena. Kad ovako sama, kao kukavica sinja bez igdje ikoga 
svoga, za dugih zimskih večeri čučim u kutu na staroj već bršljivoj 
klupi kraj ognjišta — prebirući po izlizanim zrncima krunice i 
moleći tebi za zdravlje i sreću, a sebi za sretnu smrt — ja ništa 
drugo i ne radim, nego prekapam po starim uspomenama. I liepo 
te, diete moje, još i danas gledam, kako se, sitan i bucmast, motaš 
oko ovog našeg starog ognjišta i zaplićeš se o moje skute. Sve 
ja tako u duhu svakog dana vidim. I tebe i Nina i Mijana. To 
snatrenje i zanošenje u dane moje mladosti, a vašeg sretnog dje- 
tinjstva moj je najveći užitak. 3 

Ponekad je upravo ugodno čovjeku, kad mu netko dirne u 
stare rane. . 

Ti i ne znaš, sinko, da ja u staroj škrinji, u kojoj sam na 
dan vjenčanja ruho svoje doniela, još i danas čuvam tvoje prve 
cipelice, što ti ih je sašio još pokojni Ive Kranjac.. Prebirući po 
onoj stareži često ih gledam. Moljci su ih već izgrizli, pa su pune 
sitnih rupica, ali se ja nikako ne mogu odlučiti da ih bacim. Živo 
me podsjećaju na tvoje male debele nožice, kad bi, nespretno se 

o preplićući, capkale po kući, vrteći se uviek oko vatre, da me je 


sve strah bilo, e te plamen ne zahvati. 

Točno se, kažeš, spominješ večeri, kad si prvi put osjetio, da 
je otac bolestan i da ga podgriza nemila sušica. Početak njegove 
bolesti dovodiš u savez s događajima onih godina, koji su se 
zbivali u Katunu i cielom našem kraju. Strašni su to dani bili i 
sigurno su napori, duševni i tjelesni, što ih je tih dana proživ- 
ljavao otac, ubrzali njegovu bolest. No klica njegove bolesti, a 
početak mojih patnja, zametnula se prije kada još tebe, diete 
moje, ni na svietu nije bilo, kada smo puni rodoljubnog žara i 
mladenačkog zanosa svi zajedno gradili svoju zadrugu i svoju 
školu. 1 

Da znaš, kako je bio oduševljen! Ja sam ga upoznala, kad je 
imao dvadeset godina. Bila sam nešto starija od njega, ali njegova 
duša, poletna i puna ideala, o kojima mi Benečani na Dolinštini 
nismo ni slutili, zaniela me. Došao je u Badernu iz Kringe, bez 
igdje ičega. Bio je, kako znaš, iz bogate kuće Krnjčeve, ali je po 
običaju i zakonu sva otčevina pripala najstarijem bratu, dočim 
je on kao mlađi zajedno sa sestrama izplaćen i sa zakonitim 
svojim dielom, koji ga je pripadao, poslan u sviet. Pohađao je 
nešto škole u Tinjanu i Svetom Lovreču, potrošio svoj dio i došao 
u Badernu. 

Bistar i vedar, uskoro mi je zavrtio glavom. Počeo je s drugim 
momcima dolaziti k nama u kuću. Bilo nas je sedam sestara, sedam 
udavača, a samo jedan, najmlađi brat. 

Nikad ne ću zaboraviti one večeri, što smo ih provodile u 
našoj staroj roditeljskoj kući, jednoj od najstarijih u selu. Kad 
bi na večer došli momci, i mi se skupili da ljuštimo ili triebimo 
kukuruz ili naizmjence meljemo žito na starome žrvnju, noseći 
iz podruma pune vrčeve rumena vina, bilo je toliko smieha, toliko 
radosti, da je mladost upravo prštila. Bijasmo kao mladi uzavreli 
mošt. Tvoj je otac bio pun duha! Znao je pričati, da je bila milina 
slušati ga. Gatalice, zagonetke, pjesme rugalice, priče, sve je to 
upravo prosipao pred nas. Od svih momaka i udvarača bio je on 
jedini školovan. Udvarač tete Kate znao je također nešto čitati 
i pisati, jer je bio u vojsci kapural. Znao je i moj otac, a i sve mi 
ponešto, ali to je bilo vrlo slabo. Otac bi svake nedjelje pročitao 
»Našu Slogu«, uglavnom Franinu i Jurinu, i to bijaše sva naša 
duševna hrana. Škole ne bijaše, nego bi nas pokojni župnik Kan- 
fanarac Basilisco, okupio u crkvi i tamo nam nakon kršćanskog 
nauka pokazivao slova i učio nas čitati i pisati, toliko da znamo 
najpotrebnije. Tvoj je otac naprotiv čitao mnogo i svake bi večeri 

došao s nečim novim. Nije čudo, da sam ga zavoljela svom dušom 
i "svim srdcem i zaniela se za njim. On, nažalost, osim ruha na 
Sebi i kruha u sebi, nije ničeg drugog imao. Bijaše siromah kao 
crkveni miš. A mi smo, sve sestre, bile ipak »dotarice«. Svaka je 
Od nas, osim ruha i zlata, dobivala još i 300 forinti u gotovu 
novcu. 

Dok su se druge sestre sve od reda bogato poudavale, ja sam 
jedina pošla za tog miša crkvenog. Sve protiv volje svojih. 

Jedne večeri, iza Zdrave Marije, dočekao me je pod prozorom 
i preuzeo zavežljaj, što sam mu ga dobacila. Malo zatim uhvatila 
sam priliku i izišla iz kuće, da se u nju kao djevojka nikad više 
ne vratim. Dočekao me je u mraku i krenuli smo odmah u Sveti 
= Petar u Šumi, sjeli na vlak, a odanle u Pulu. Sklonismo se mom 
dobrom »šantulu« Antoniu Maria Basiliscu, koji je nekada bio 
župnik u Baderni, a tada već kanonik kaptola u Puli. Dobri nam 
je starac odčitao litanije, ali nas je primio, vjenčao nas i zadržao 
nas kod sebe, dok se bura stiša, a nakon toga se vratismo kući. 

Skromno smo živjeli u tuđoj kućici, koju smo unajmili, mučeći 
se kao dva crya. Težko sam osjetila, šta znači poći iz bogate 
kuće, gdje su škrinje pune žita, a bačve vina, pa doći u unajmljenu 
kuću, među četiri gola zida. 

Bilo je i rugalica zbog našeg pokućtva, koje se sastojalo iz 
jednog jedinog kreveta i moje vjenčane škrinje, koja nam je bila 
i stol i stolica. Ali voljeli smo se, sinko moj, voljeli. On je bio 
pun nade u ljepšu budućnost, a uz to nježan i pažljiv, da nisam 
nikad ni na čas požalila, što sam iz blagostanja i sitosti pošla 
s njime u biedu i nestašicu. 

Zasukali smo rukave. On je radio kao mrav. Već za dvie 
godine sagradismo vlastitu kuću, malu ali udobnu i jednu od naj- 
ljepših u selu. Sve po njegovu nacrtu. Uz moj miraz posudismo 
od piranskog bogataša Tolazza 300 forinti i kupismo od pokojnog 
Ročana, koji se vraćao natrag u Ćićariju, odakle bijaše u naš kraj 
i došao, imanje, njivu i vinograd kraj lokve Grgljevke. Malo 
zatim uzesmo i vinograd »Ogradu« s akacijinom šumom, pa od 
Golešića prostrani vrt iza kuće, koji smo zasadili najplemenitijom 
lozom, bademima, dunjama i jabukama. U staji su roktale svinje, 
dvorište je vrvjelo kokošima i pilićima, a da ja ne moram nositi 
vodu, dobra nam je baka iz Kringe dovela krasno, žustro magare, 
koje je bilo vaše najveće veselje. 

Otac je mršavio od truda i nespavanja, ali se imanje naglo 
širilo i povećavalo. Ljudi su dolazili, gledali, zanimali se za sve 
i s poštovanjem nas susretali. 

Otca izabraše podžupanom. Stari je župan iz Katuna bio već . 
prestar, a da bi mogao išta raditi, a kako je uz to bio nepismen, 
sva je briga pala na otca. Seljaci su dolazili, otac je pisao pisma, 
sastavljao molbe i tužbe, izdavao marvinske putnice, obavljao pro- 
cjene, pratio povjerenstva, radio .kao crv. Ugled mu je rastao, 
sve onako mladom, kako bijaše. S ugledom rasli su i prihodi. Naši 
su ljudi uobće dobri 1 široke ruke. Nikad nije nitko došao u kuću 
praznoruk. Mi nismo držali ovaca, ali smo sira imali kao naj- 
bogatiji kmet. Pod gredama su visjeli preklanjski pršuti i tro- 
godišnja «slanina, a vina. i rakije bio prepun podrum. : 

Narod, nepismen, neuk i zaostao, trebao je uviek savjeta, 
zagovora kod gospode u Poreču, tumača na sudu. Svi su htjeli 
živjeti na račun tih neukih ljudi. Lihvari i kramari iz Pirana, Ro- 
vinja, Poreča i Pazina, držali su ih se kao polipi. Možeš dakle, 
š&inko, lako zamisliti, kako su naši kmeti bili sretni, kad se među 
njima našao mlad, okretan i bistar muž, čovjek našeg roda i naše 
krvi, koji ih je razumio. j 

Kraj je bio bogat. Ljudi su plivali u obilju. Vina je bilo više 
nego vode, žita puni tavani, ovaca puni torovi, svaki bolji kmet 
imao ih je bar stotinjak, a da o drugom blagostanju i ne govorim. 
Kum Piero Radovan svake je godine imao po tisuću hektolitara 
vina, jedva malo manje napravio bi kum Radoš i svi tako redom. 

Sigurno je sitost i pijanost bila razlogom onih burnih doga- 
đaja, koje u svom pismu spominješ. Nije tada samo jedna glava 
pala. Još je koješta bilo. 

Na putu u Matuline našli su jednoga dana i Martina Radana 
mrtva. Kad se moja sestra Roža udavala u Gabe, bilo je dva- 
desetak sasječenih na sam njezin vjenčani dan. Kićeni je svatovi 
dopratiše u Katun uz pucanj pištolja, pjesmu i glasbu. Kad je 
zanoćilo i svatovi se u kući najljepše razigrali, dođe pred kuću 
protivnička skupina, da izaziva i pjeva rugalice. Svatovi izletjeli, 
tko s kosom, tko sa sjekirom u ruci, i sve onako u mraku izsje- 
koše dvadesetak izazivača. 

Jesi li kad vidio ruke Martina Danca? One mu ih večeri 
sasjekoše. 

Strašno je bilo, sinko, strašno sve ono što se zbivalo. I bile 
su zaista potrebne one četiri smrtne osude, da bi se narod umirio. 
Istina, osude nisu bile izvršene, ali sam onaj osjećaj, koji je čitav 
kraj morio nekoliko mjeseci, da će četvorica najčuvenijih na vje- 
šala, umirio je duhove i odtad nikad više u Katunu mržnje i 
osvete nije bilo. Pa 

Kad su ono Mate jedinac Piera Radovana, njegov stric, na- 
zvani »gospodin«, pa još druga dvojica bili osuđeni, nastade u 
čitavoj našoj Dolinštini zaprepaštenje. Kum Radovan sazvao je 
u Rovinj najviđenije odvjetnike iz čitave carevine. Dok su oni 
viećali, došao je među njih, sve onako u težko sukno odjeven, 
iztresao im na stol pun klobuk žutih dukata i zavapio: »Evo, 
gospodo, ovo nije plaća, ovo je samo za cigare, ali mi sina spasite!« 
Sam je krenuo u Beč i osobno predao cesaru molbu za pomilo- 
vanje. Postupak je bio obnovljen, lažna svjedočanstva oprovrgnuta, 
a sva četvorica osuđenih puštena. Ž 
A kum Piero Radovan znaš šta je učinio? Otišao je daleko 
iz Katuna i nasred svoje šume u Jehnićima sagradio dvorac, pravu 
palaču. I nikada više njegova noga nije stupila u Katun. Brat mu, 
zvani »gospodin«, otišao je smjesta u Ameriku i nikad se više 
nije za njega čulo. Od tada je u našem kraju nastao mir. 

. A _ Marija Gobićeva? Udala se nekamo na Dolinštinu, kao da 
nije nikad ništa ni bilo. A šta je, uostalom, ona i bila kriva? 

Eto, sinko, kad si već načeo to spominjanje, da saznaš i 
Završetak. 

Na otca je sve to strašno djelovalo. Pospješilo je njegovu 
smrt, no uzročnikom je bolesti njegove bila naša škola i naša 
zadruga. g ' 

Jednoga je dana, po .savjetu biskupa Jure Dobrile, došao 
k nama naš dobri otac, naš barba Mate Laginja. Došao je da 
prosvietli, da uputi i podigne taj naš zapušteni narod. Otac ga 
je razumio i prvi ušao u odbor novo osnovane gospodarske za- 
druge, a za njim uđoše i ostali najviđeniji seljaci. Na nagovor 
barba Mate odlučiše sagraditi vlastitu zgradu s golemim podrumom 
za vino, a ujedno i prostorije za našu hrvatsku školu. Prvu 
hrvatsku školu u zapadnoj Istri. 

Trebalo je zasukati rukave i podnositi žrtve, jer pomoći ne 
bijaše niodakle. Ja sam zlato izpod vrata dala za našu narodnu 
Stvar. »Štelu«, »pašet« i veliki zlatni križ, što sam ga kao miraz 
doniela. Caratanke iz Rakovaca također. Ni žena starog Matelića 
nije zaostala, a tako i.sve druge viđenije žene redom. Sto vozova 
kamenja smo se obvezali dati. Ljudi su ga sami vadili u kameno- 
lomu povrh Jurića. Tvoj otac, diete moje, među prvima. O svom 
je trošku najmio još i jednoga težaka, koji mu je pomagao. Naj- 
ugledniji kmeti nisu se stidjeli tovariti zemlju i miešati vapno. 

To je otca prekinulo. Nikad nije bio jak i snažan. Bio je 
mršav tielom i dosta slabašan, pa ga je toliki napor slomio. Tu je, 
sinko, i započela njegova bolest. 

Godine 1899. škola je bila dogotovljena. Da znaš, s kolikim > 


smo veseljem zgradu posvetili i doveli u nju prvog hrvatskog uči- 
telja. Pećarić se zvao. Dali smo mu 45 forinti plaće. Na rukama 


smo ga nosili. Iz najudaljenijih sela, čak iz Žbandajštine, iz Viš- 


njanštine i Svetoivanštine dolazila su djeca u školu, da čuju svoju 
materinsku rieč, da je vide pisanu i tiskanu, valjda prvi put u 
poviesti toga naroda i kraja. Iz Peršurića, Košutića, Čehića, Rado- 
vana i Ženodrage su čak dolazili. Već u 5 sati ujutro tukla su 
nam na vrata f dolazila, da se prije škole okupe i ugriju oko našeg 
ognjišta. A tvoj otac, da znaš samo, s kolikom je ljubavlju slušao 
tu dječju košnicu i pregledavao hrvatske čitanke i početnice. Osim 
biskupova molitvenika »Otče budi volja tvoja« i »Naše sloge« 
nikad ni jedne druge hrvatske knjige ni u našem kraju, ni u našoj 

kući nije bilo, niti se je za njih znalo. 
Evo, sinko, kad već kopkaš u svojim pismima po starim 
uspomenama, da znaš i za ove. 
Ljubim Te i pozdravljam 
: Tvoja majka. 

III 


Zahvalan sam ti za tvoje tako obširno pismo, pogotovo kada 
znam, koliko te je truda stajalo, dok si ga napisala. 

Liepo te u duhu zamišljam, kako ga pišeš. Stol si dovukla 
bliže ognjištu, na uglu si »nape« pridigla platno i chjesila petro- 
lejsku svjetiljku o sam ugao, zatim si primaknula klupicu, natak- 
nula naočale i dok ti je vatra s ognjišta grijala leda, ti si polako 
drhtavom staračkom rukom nizala po papiru slovo za slvvom u 
ne suviše pravilnim redovima, miešajući velika i mala slova, negdje 
hrvatska negdje talijanska, već prema tome, koje si slovo od koga 
primila, od pokojnog Basilisca ili kasnije, sve nesviestno, od mene. 

Možda je uz to vani hujala bura, ona meni toliko draga bura, 
koja bi tresla prozorima, zavijala u dimnjaku i prodirala kroz pu- 
kotine prozora cvileći u svim mogućim tonovima. Sve me je jeza 
podilazila, dok bih slušao njezino čudno zavijanje i cviljenje, urli- 
kanje i drmanje. Ti si uviek znala spojiti s njome, s tom tajan- 
stvenom staricom Burom, neke mistične priče iz davnih vremena. 
Zavijanje i drmanje njezino bilo je, po tvome uvjerenju, glas so- 
tone, koga je Bog na čas pustio s lanca, da napastuje ljude, a cvi- 
ljenje bilo je vapaj duša u čistilištu. S kolikom li smo pobožnošću 
u takvim časovima nizali »otčenaše« i »preporučivanja« za mor- 
nare na dalekim morima, za siromašne putnike na putu, za bolest- 
ne i umiruće, da ne bi umrli »priz svetoga Tila Isusovega«, »za 

brižne duše u čistilištu«, za vojnike na noćnim stražama, za sve “ 


prijatelje i rođake i konačno za sve neprijatelje svoje, »da bi im 
Bog pamet prosvitlija«... 

Ne znam, mamo, zašto, no večeri u rodnoj kući ostale su mi 
od svih uspomena iz djetinjstva najljepše i najživlje u pameti. 
Ja se ni danas, u tuđem dalekom svietu, u velikom gradu, obasjan 
bajnom električnom razsvjetom, uz tople do stropa visoke peći, 
ne mogu oteti neizmjernoj čežnji za domom, za mailom zadimlje- 
nom  petrolejkom, za toplim ognjištem i živom žeravicom na 
njemu. Koliko puta znam utrnuti sva svietla u sobi, dovući stol- 
čić, otvoriti vratašca peći i zuriti u živo ugljevlje u njoj. I snatrim 
tako, snatrim i zanosim se u davna vremena djetinjstva, prove- 
denog. uz tebe na starom ognjištu našem. Moja me okolina, odgo- 
jena u sasvim drugim prilikama, ne razumije, niti će me ikada 
moći razumjeti, majko! 

Ili one ljetne večeri, provedene na klupi pred kućom! 

Sa sjevero-iztoka, negdje iz kršne i kamenite Ćićarije i daleke 
Učke, piri topao lahorak, koji se zagrijao od usijanog bielog ka- 
menja po pustoj Ćičariji. Sa zapada i juga, ravno s mora, dolazi 
svjež morski povjetarac i tu kod nas, oko našeg brežuljka, igraju 
oba _vjetrića. Lišće na trepetljivim topolama i bielim dudovima 
drhturi. Čar večeri je neopisiv. Na obzorju na zapadu titraju 
svjećice s lađa ribarica i mi točno znamo, hoće li nam Funta- 
njanke sutradan dovezti ribu ili ne će. 

Ponekad bi iz Pule izplovili silni ratni brodovi, krstarili puči- 
nom i obasjavali zasljepljujućim tracima svietla cieli kraj, kuću 
našu i nas pred njom. U jednom je času svietlo, kao u pol biela 
dana. 

»Bit će ratal« govorili smo, gledajući vojne vježbe ratnih 
brodova, a otac bi se za čas razpričao o bojnom pohodu silne 
carske mornarice u Kini, o Tientsinu, o bokserskom ustanku, o 
čudnim zgodama i nezgodama ovoga ili onoga nama poznatoga 
mornara i o raznim drugim događajima, o kojima se govorilo u 
to vrieme. 

A kada bi se vratio i sjeo k nema još i stari cestar Martin 
Kantunjer iz Rupena, koji je sudjelovao još u ratu u Italiji, pri- 
čanju ne bijaše ni kraja ni konca. Solferino, Custozza, Modena i 


Verona i drugi neki talijanski gradovi bijahu nam po njegovu . 


pričanju tako dobro poznati, kao do smo sami u njima bili, a tok 
bitke kod Visa, potapanje »Affondatora«, bieg Persana i junačtvo 
Tegethoffa i pojedinih naših mornara, znali smo naizust. 

Širom otvorenih očiju, raztvorenih usta, a ušiju napetih kao 
u mladih zečića slušali smo to pričanje. 

Cestom su se vraćali pastiri, pod glas dozivajući blago. Zvonca 
su na volovima zveckala, tiho, tajanstveno, pobožno, kao kad 
svećenik umirućima nosi sveto ulje. Ovce su, glava prignutih 
do zemlje, gusto zbijene, dizale prašinu žureći se uviek u nekom 
nerazumljivom trku. 

Ili kad bi došla ona naša liepa mirisna jesen s danima berbe, 
pjesme i podcikivanja. Kako su onda divne bile večeri! Mi bismo 
i opet sjedili pred kućom i promatrali bezkonačni red vozova 
& bačvama i badnjevima prepunim grožđa i gustoga mošta, koji je 
mirisao i opajao nas. Otac bi sretan pogledavao na tu povorku, 
koja je dolazila sa svih strana iz sviju sela i zaselaka, iz bližih i 
daljih vinograda i čekala dok dođe na red, da se iztovari. Na sto- 
tine je vozova grožđa iztovareno , brenta je za brentom nesta- 
jala u golemim bačvama silnoga podruma. Tisci su radili, ciedio 
se mošt, gomilao se trop, pekla se rakija i pretakalo vino. Ne na 
stotine, nego na tisuće i desetke tisuća hektolitara najboljeg vina. 


»Eto to je plod i mojih napora«, ponosno bi govorio otac i 

pokazivao golemu zgradu »zadruge«, koja je kao nezasitn; Moloh 
bez kraja i konca proždirala čitave vozove. Kako li je bio sretan, 
kada bi iz te iste zadruge, iz prostranih školskih prostorija, već 
rano ujutro zažamorili glasovi stotina naše djece. »Glasna jasna« 
orila se kao grom, a ljudi su na cesti postajkivali i slušali. 
»E, fala budi Bogu, lipo nan se dica vade...«, govorili su i 
bili sretni, kad se kome rodilo diete, jer su mogli svoga učitelja 
zamoliti, da mu kumuje. A on se je rado odazivao i kumovao 
svima od reda, nekome po dva i po tri puta. 

Hoće li se ikada još vratiti ta vremena, majko? 


IV 

Sine moj! 

Ne, vremena se, koja spominješ, ne će više vratiti. Bar ne 
onako, kako ti sebi zamišljaš. Ništa se na tome svietu ne vraća, 
iako se — kažu — sve ponavlja. ' 

Opet će ljudi sjediti pred kućama, opet će se pretakati vino, 
opet će dolaziti preporoditelji i bodriti zanos, ali ono, što se je 
zbivalo u doba, koje spominješ i za kojim toliko čezneš, ne će se 
vratiti nikada više. Jer biskup Jure Dobrila bio je samo jedan. 

Jedan je samo bio barba Mate Laginja i taj se više ne će vratiti 
nikada. I pokojni Spinčić je bio samo jedan, ali i taj je već davno 
umro. 

> U najljepšoj su ti uspomeni ostale večeri, kažeš. I meni, diete 
moje! Noć ima svoju moć. Noć puna čara, tišine i mira. Te je 
naše večeri i pokojni Spinčić, kada je boravio kod nas, najvolio. 
Pogled iz Baderne na more, na niz lađa ribarica s nizom svjećica 
od Rovinja do Pirana, pa povjetarac s mora, sve je to i njega 
opajalo i često bi govorio, da nigdje na svietu ne može biti ljep- 
šega pogleda na zalaz sunčani i padanje sumraka, nego što je to 
pogled iz naše Baderne. 

I on je često s nama navečer pred kućom sjedio. Kod nas je 
u Baderni kod župnika Gorca bio našao i utočište, kada je bio 
odpušten iz službe. Godine 1891. je to, čini mi se, bilo, kada je 
cielu zimu proveo kod nas. Vlasti ga bile bacile iz službe zbog 
nekog njegova govora u Zagrebu, pričaju. Tražio je, kažu, da 
Istra bude odkinuta od Austrije i kao hrvatska pokrajina pripo- 
jena Hrvatskoj. Kud će on onako bez ičega, nego k nama, koji 
smo“ voljeli svoj rod. Kad bi god došao, mnogo je drugovao s 
otcem i često je znao kod večere s nama do kasno u noć sjediti. 
Eh, da znaš, sinko, koliko li je dobrih osnova takvih večeri 
stvoreno. 

Spremali se izbori »fiduciara«. Tada još nije svaki naš čo- 
vjek imao pravo glasa. Samo oni imućniji seljaci, koji su plaćali 


stanovitu i to dosta znatnu svotu poreza, mogli su birati svoje . 


»fiduciare«, a ti bi »fiduciari« onda birali zastupnike u sabor u 
Poreču. Nije dakle našem čovjeku bilo moguće dignuti svoj glas 
za svoje pravice. O tome se je mnogo tih večeri razgovaralo i 
ja sam koješta tih dana čula, iako mnogo toga nisam razumjela. 

Tih dana bio je u Baderni čitav ured. Na sve se strane po 
čitavoj zapadnoj Istri slala povjerljiva pisma. Onda još nije bilo 
pisaćih strojeva, kao danas. Sve se pisalo rukom. Stotine pisama, 
sinko moj, da je otca sve onako slabašna i boležljiva često grč 
u ruci hvatao. Naši su ljudi ta pisma raznosili na sve strane, po 
Žbandajštini, po Višnjanštini, ća tamo do Livada. 

Zapadna je Istra još bila u mraku. Trebalo je škola, mnogo 
naših škola. Kađ smo u Baderni otvorili prvu hrvatsku školu, koju 
je preuzela Družba Svetoga Ćirila i Metoda, odmah je u obližnjem 
selu Cvitanima podigla Lega Nazionale drugu, talijansku školu, i 
dovela svoga učitelja Talijana. Neki Toni Antolović-Cvitan bio 
joj je, u sporazumu s višnjanskom i porečkom gospodom, po- 

kretač. Svako diete, koje je došlo u tu školu, dobilo je bezplatno 
osim knjiga još i odielo i cipele. đ 

Bila je to borba za svaku dušu, sin€ moj! Ti se toga ne sje- 
ćaš, bio si i suviše malen, a da bi išta bio razumio. Ali ja znam 
za bies i ogorčenje jadnoga tvoga otca i drugih naših ljudi. 

Škola u Cvitanima nije uspievala. Roditelji su radije djecu 
slali u našu školu u Badernu, po dva sata hoda daleko, nego da 
im se u tuđinskoj školi odnarode. No tako dalek put nisu nejaka 
djeca mogla dugo izdržati.  Podigosmo zato u Svetom Ivanu od 
Šterne, i to u selu Fabcima, drugu hrvatsku školu. Sad su svi Sve- 
toivanci, Cvitani, Fabci, Radovani, Jurkovići i Kosinožići, sve do 
Bačvanštine, nagrnuli u Fabce. Legina škola u Cvitanima ostala je 
prazna, ali se nije zatvarala. Oni su mogli izdržati. 

I tako smo ti, sinko, onih godina živjeli u nekom grozničavom 
razpoloženju, u zanosu, koji se ne da opisati i koji težko da će se 
ikada više u bilo kojem hrvatskom kraju u ovom obliku ponoviti. 
Na svaku smo žrtvu bili spremni, na svaku borbu, pa makar i na 
nož trebalo poći. MA 

Jednom zgodom, dok tebe još ni ne bijaše na svietu, umalo 
i ne pođosmo! 

To je bilo godine 1897. Birali se već spominjani »fiduciari«, a 
oni su opet trebali izabrati zastupnika za carevinsko vieće u Beču. 
Naši su svi kao jedan bili odlučili poslati u Beč pred svietloga 
cesara našega barba Matu Laginju.. Sva je zapadna Istra bila na 
nogama i sve je bilo uzrujano. Početkom ožujka, na 10. i 16., 
imali su se obaviti izbori. Naši su jedan drugome dali viru, da će 
birati samo naše fiduciare. Protivnicima je bio dragocjen svaki 
glas. Po 2000 forinti su nudili pojedinim našim izbornicima, da bi 
glasovali za njihova čovjeka. Mogućnici i lihvari, koji su imali 
u šakama mnoge naše ljude, prietili su ovrhama i dražbama. Ali 
trud im bijaše uzalud. Svi su naši ostali »ljudi od beside« i ni 
jedan nije krenuo virom. sr 

Narodni su neprijatelji bjesnili. U Kopru su napali jednoga 
našega gospodina, nekog profesora. U Poreču su naše fiduciare 


iztjerali iz grada zviždanjem, psovkama, kamenjem i štapovima, 


Pljujući po njima. Neke su dočekali čak pred crkvenim vratima, 
kamo su bili pošli da se Bogu pomole, i kad su izlazili poplju- 
vali ih. 

Time se mjera prevršila. Još iste noći, a da nitko nije ni 
slutio, svukud je pošla od usta do usta rieč: na šestnaestoga svi 


.na Poreč! I zaista, toga je dana, na šestnaestoga marča 1897., iz 

Svih naših sela sve mužko i odraslo s. kosama nabrušenim kao 
brivna britva, sa sjekirama, kosirima, noževima, rankunima i 
puškama krenulo k moru. Na Poreč! 

Dan je bio proljetan. Sunce još nije bilo izašlo. ! »tac je 
krenuo. Ljut, nabrušen i on, kao i njegov svi=tli kosir. Strepila 
sam za njega, no tko .bi ga bic mogao zadižati. Po svim putovima 
i stazama vrvjeli su ljudi, svi pod crnim kmetskim klobučićima, 
kao mravci. Kao da su iz zemlje nicali. Koliko ih je bilo, Bog bi 
znao! Ali još prije nego što je sunce granulo pred Porečom, u selu 


Varvarima, skupilo ih se preko tri tisuće. Glavnu je rieč vodio: 


Barba Ive. Sve je bilo napeto! Još samo čas, i sva će ta vojska 
naroda, biesnog i do dna duše povrieđenog, provaliti u grad. IJ 
gradu je nastalo zaprepaštenje. Iz Pule je brže bolje pod punom 
parom odplovio prema Poreču ratni brod, krcat vojskom. Netko 
je javio u Pulu barba Mati Laginji, šta se sprema. On je smjesta 
sjeo u vlak, odvezao se do Pazina, a odanie kočijom prema Po- 
reču. Došao je u zadnji čas, kad se spremalo zlo. Lavina naroda 
baš se spremala da krene i navali na grad, koji nam je toliko 
jada zadao. i : 

Sunce je upravo bilo sinulo i obasjalo nabrušene kose, oštre 
kosire, sjekire i puške ... 

Kočija je stala i sa sjedala se digao on, barba Mate, s onim 
svojim dobrim i blagim očima. »Izgledao je kao svetac, kao neki 
apoštol«, pričao je kasnije otac. »Oduševljenje se prolomilo, kad 
smo ga ugledali. Tisuće crnih seljačkih klobučića zalepršale su u 
zraku. Obkolili smo kočiju i digli ga na ramena, jer ga inače, kako 
bijaše onizak, ne bismo svi bili mogli vidjeti. — Stanite ljudi, sta- 
nite braćo! — zaviknuo je, a ljudstvo se sleglo i ušutjelo. — Odlo- 
žite kose, spremite kosire! Mi se borimo s pravicom protiv sile i 
nasilja! Svaka je sila za vremena, a samo je Bog — pravica do- 


vieka! — zavikao je dobri naš otac. Ruke su nam klonule, kose- 


se spustile, a kosiri nestali u džepovima naših suknenih kaputa«, 
pričao je dalje otac i nikad nije mogao zaboraviti toga trenutka. 
Nikad nije ni jedan otac s više ljubavi govorio svojoj djeci, nego 
što je toga dana govorio barba Mate našim Vlasima. 

Narod se smirio, odložio oružje i krenuo miran kao stado 
ovčica, ali sviestan svoje snage, pod vodstvom barba Mate prema 
Poreču, ali nije ušao u grad. U grad je ušao samo barba Mate na 
čelu izabranih »fiduciara«. Grad nije ni pisnuo. Ni jedan povik 
nije se čuo. Uvukao se u se. Vidio je, u kojoj se opasnosti čas 
prije nalazio. Na gradskim vratima stajala je vojnička posada. 

Barba Mate je pristupio -zapovjedniku posade i rekao: »Gospo- 
dine! Tri tisuće hrvatskih seljaka nalazi se na brežuljcima oko 
grada. Oni čekaju svršetak izbora. Ja sam doveo ove naše birane 
izbornike i predajem ih pod vašu zaštitu. Vratite nam ih zdrave, 
jer ih narod čekal« Taj je čin bio pun dostojanstva. Nitko u- 
gradu nije pisnuo. Izbori su svršeni u miru. 

Bog zna, sinko moj, što bi bilo, da je barba Mate onoga dana 
zakasnio. Možda danas ni tebe ni mene, a ni Poreča ne bi bilo, a 
tko zna ne bi li otac negdje u Kopru bio ostavio svoje kosti. 

Ali kad su kasnije učestala nasilja i nepravde, mnogi naš čo- 
vjek nije mogao prežaliti, što je onoga dana stao na pol puta. Čak 
je i otac jednom zgodom rekao pokojnome 'Trinajstiću iz Pazina, 
kad je na prolazu kroz naše selo bio k nama svrnuo: »Falili smo, 
gospodine, onaj put! Grdo smo falili!« 

A u te dane, diete moje, kada se plamen narodnoga života 
u Istri bio razgorio, plamen se života otčeva stao naglo gasiti. 
Bivalo mu je sve gore. Podmukla ga bolest sve jače podgrizala. 
Slabio je, kašljao, povlačio se iz družtva i sve manje radio. Tri je 
mjeseca odležao u bolnici u Puli, ali uzalud. Svi mu liekovi ne 
pomogoše i on se vratio kući još žalostniji, još potišteniji. Ležao 
je kod kuće. 

I opet smo jedne večeri sjedili pred kućom na »baladuru«. U 
predvečerje Ivanjdana je to bilo. Po glavicama planuše kriesovi. 
Iz naše kuće nije mogao nitko k njima. Vi ste bili premaleni, sve 
jedan drugome do uha, a on se jedva micao. Težko je disao i 
malo govorio. Mučni su bili naši razgovori. I ono malo nade, da 
bi mogao ozdraviti, bijaše nestalo. Bolest se pogoršavala iz dana u 
dan. Kako će još dugo? Šta će biti kasnije od nas? Samo smo o 
tome razgovarali, iako sam ja uviek pokušavala okrenuti razgo- 
vore na drugu stranu. On se je uporno vraćao na te razgovore, 
koji su mu kopkali po mozgu u noćima bez sna. Tako i te ivanj- 
ske večeri. 

. — Sutra je Ivanja — rekla sam i pogledala u velike kriesove 
po okolnim brežuljcima. ' 

— Da! Imendan ti je, Zvano moja, — odvrati on i doda: — 
Imendan ti je, a ja ti ne mogu za taj dan dati nikakve radosti, ne 
mogu ti pružiti ni jednog sretnog časa. Tu, evo, ginem i vučem 
se kao sjena, kraj tebe mlade i pune života. Oprosti mi, Zvanice, 
ali eto, Božja je volja. Ja sam si sasvim drugčije zamišljao naš 
zajednički život. I htio sam, da ti bude liepo uz mene! Zviezde 
bih ti s neba skinuo, krvi bih ti svoje dao, samo da ti budeš sretna 

i zadovoljna. A evo, umjesto radosti imala si sa mnom samo pat- 
nju, bol i žalost! — Primio me za ruku i čvrsto me stisnuo, kao 
da se boji da ću mu otići. ' 

— Nemoj, Miho, ostavi takve razgovore! Bog zna! Možda 
još ja umrem prije tebe. Hajdemo — prisjetim se — pa da vi- 
dimo, šta će smokva kazati! i 

Sjetila sam se starog običaja, da se u predvečerje Ivanjdana, 
čim sunce zađe, odkidaju najljepši listovi smokve i polažu na 
zemlju pod stablom. Sutradan, prije nego što sunce ponovno 
izađe, pogleda se, je li list već uveo ili je ostao svjež. Čiji je list 
svjež i neuveo, taj će drugu Ivanju živ i zdrav dočekati. A kome 


s a : h x mi 
ist uvene i smežura se, te će godine uvenuti i on. Tako smo te 


večeri uradili i mi. Svi smo od reda otišli u dvorište, gdje je baš 
na ulazu u vrt rasla smokva s velikim širokim: lišćem. Svaki smo 
odkinuli po jedan list i oprezno, da ga ne pozliedimo, svaki svoj 
list položili na zemlju. I označili smo ih, čiji je koji. A sutradan, 
u zoru, prije nego što je sunce granulo, svi smo već bili pod 
smokvom. Vrisnula sam! Svi su naši listovi bili svježi samo je 
otčev bio uvenuo! Je li to bio glas Božji. ili ga je on sinoć po- 
zliedio, dokle ga je u mraku slabom rukom odkidao. Bog zna. Svi 
smo plakali. i vi i on i ja! Na samu Ivanju godine 1905. 
»Ja još i danas vjerujem, da je to bio znak Božji. Da nas pri- 

pravi na ono što se je približavalo. ' 

Jer iste jeseni, na 18. studenoga, otac je bio mrtav. Nije druge 
Ivanje dočekao. a 

S Bogom, sine. 

Tvoja majka. 


V 


Da, mjesec je studeni bio. Bio je ugodan jesenski dan. Sjalo 
je i sunce, iako ne više onako toplo, kako znade ponekad u ranu 
jesen kod nas pripeći. Lišće je padalo. Drvored mladih kestena 
uz cestu bio je već prilično ogoljen. 

Moglo je biti oko deset sati prije podne. Bio sam s Ninom u 
školi i baš smo se bili najljepše razigrali slušajući kako stariji 
đaci naizmjence glasno čitaju zanimljiva štiva. Sve je za nas bilo 
liepo, sve novo. Najvećma nam se sviđale pjesme, pa nas je bilo 
veoma mnogo, koji smo ih znali po desetak, osobito junačkih na- 
rodnih, naizust kazivati. Toga smo dana, živo se sjećam, napeto 
slušali, dok je dugi Lojzo iz Gornjih Bratovića glasno čitao Ka- 
čićeve Turke pod Bečom. 

Lojzo je čitao više napamet nego iz čitanke: 


Srpnja danak trinaesti biše, 
kada Turci pod Beč dojezdiše. 
Čador penje- veliki vezire 

čador penje, bilu knjigu piše... 

Dok je školom najljepše odzvanjao glas čitača, netko je plaho 
pokucao na vrata. Gospodična je na čas izišla, ali se uskoro vra- 
tila. Pozvala je Nina i mene, nek odmah pođemo kući, jer da je 
otcu zlo. 

Došli smo preplašeni, jer smo već izdaleka čuli tvoje glasno 
naricanje. Na vratimo sobe stadoh. Otac je ležao s nekoliko. jas- 
tuka pod glavom, blied, žut, upao. Na čelu mu se caklile kapljice 
znoja. Težko je disao, hvatajući zrak posljednjim snagama. Vi- 
djelo se: to je bio samrtni hropac. 

Jednu sam rieč čuo, koja mi još danas zvoni u ušima i koje * 
mi mekani zvuk ne će nikada izčeznuti iz sjećanja: »Zvana... Ne 
plači..,« To je sve, čega se sjećam da je kazao. Bože, koliko je 
nježnosti bilo u tim dvjema riečima. Bile su mu posljednje. 

Mi smo se skupili oko kreveta, gladili mu ruku, koja se trzala, 
i pokušavali je dignuti, da nas još jednom pomiluje po glavicama, 
ali nije mogla. Klonula je niz pokrivač. 

Otac je bio mrtav. 

Ti si glasno naricala, zazivajući ga najljepšim imenima. Mi 
smo tiho jecali. Ja sam se povukao u kuhinju, stao uz stražnji 
prozor i gledao prema Stifanićima, u bielu cestu, koja se u zavo- 
jima gubila prema Sutlavreču i Limu, k moru... dalekom, bezko- 
načnom moru... Šta sam u tom času mislio, danas više ne znam. 
Jesam li shvatio veličinu tvoje boli i svu biedu, u koju smo u tom 
času pali, tko bi znao. Znam samo, da sam bio strašno žalostan, 
a suze su mi potokom curile niz lice. . 

Sve što se je dalje događalo tih dana, ostalo mi je u nejasnoj 
uspomeni kao san. Sjećam se crne duge škrinje, koju su dovezli : 
na kolima, ne znam, iz Svetog Lovreča ili iz Tinjana. Sjećam se 
i zabijanja čavala u lies, kada si ti onako grozno vriskala. Spomi- 
njem se'i pune kuće ljudi, sve bliže i dalje rodbine, znanaca i pri- 
jatelja iz Baderne, Kringe, Tinjana i Svetoga Lovreča, koji se 
skupiše na pokopu, ali se ni jednoga točno ne sjećam i ne bih ti 
nikako znao kazati, tko je baš bio. Spominjem se i karmina iza 
pokopa. Ti si s crnim rubcem na glavi, sva zaplakana, dvorila 


učestnike sprovoda, koji su došli iz udaljenijih sela. Znam, bilo 

je mnogo šunke -na stolu, i biela hljeba, ali ga ja nisam niti 
okusio. Svih me je onih dana nešto stiskalo u grlu, da nisa 
mogao ništa ni okusiti. ; 

Ali najstrašnije je istom dolazilo. Praznina u kući. Ona mora, 
koja nas je za dugih zimskih večeri pritiskala, same, osirotjele. 
Otčevo je mjesto bilo prazno: za ognjištem, za stolom, u sobi, u 
krevetu... I kud god se okrenuli, svagdje smo nailazili na pustoš. 

A šta li si istom, majko, ti morala proživljavati tih mučnih 
dana. Ti, koja si ga toliko voljela, koja si tako liepo zamišljala 
život s njime, a koja si sada gledala u prahu sve tvoje sne, sva 
divne zgrade u mašti tvojoj građene, i ugledala krutu zbilju: sebe 
samu, bezpomoćnu, sa tri gola nejačka oko sebe. Niti si bila dje- 
vojka, niti si bila više žena... 

Postala si patnica i mučenica... 


Kraj prve postaje. 

VLADIMIR JURČIĆ, SARAJEVO 


HAMID DIZDAR — PJESNIK 
HERCEGOVAČKOGA KRŠA I PROLJEĆA 


Iznieti bitne značajke bujne mladenačke poezije, dati obris 
toga umjetničkog lika i predočiti jačinu ove impulzivne naravi 
kao i estetsku analizu sočnih, svježih i toplih stihova, koji.su odraz 
razvojnoga puta nemirne i mladenačke pokretne duše — sav taj 
složen postupak mora se u ovom prikazu zadovoljiti fragmentar- 
nim osvjetljavanjem. Ž 

Pred nama su raztvorene stranice triju Dizdarovih pjesničkih 
zbirki — dviju tiskanih: »Arabeske« (1929.) i »Zapisi u kamenu« 
(1936.) i jedne rukopisne: »Proljeće u Hercegovini« (1941.). 

Prelistavajući Dizdarovo lirsko djelo ostajemo duboko dirnuti, 
osjećaji se razčihavaju, slike nas obasjavaju, životna radost pršti 
u tisuću zvukova u prelievanju divnih boja, u nizanju dojmljivih 
izsječaka života, krajolika, uspomena i zanosa. E . 

Dizdar nam odmah pri prvom susretu odkriva sve ono naj- 
ljepše u svome izrazu, iznoseći pred nas kao draguljar najdrago- 
cjenije nakite: šaroliko niansiranje, fino iztaknute ljestvice, "mu- 
tarnju bujnu prštavost, koja se razbija u bezbroj sjajnih detalja. 
Pjesnik Dizdar donosi nam u jasno naglašenoj dikciji, u nepo- 
srednom i nesputanom izražaju mludenačko divljenje prirodnim 
ljepotama, uzavreli nemir, što sve bješnje bukti. Nekad po- 
kretnost, nekad nagao prielaz, nekad smirenje, iza kojega se strast 
razbuktava još silnije, bujno talasanje, strepnje, drhtanje u tajnom 
šapatu i divljem prodoru, sabranost i razmišljanje poslije uepro- 
mišljenih propusta, opijanje razkošem zamirisalog proljeća, osje- 
ćanje, da si dio te harmonije, što je oko tebe, i osjećanje onoga 
tako dubokog, tajnog svieta, što odkucava u tvom srdcu trenutke 
radosti i uzvišenja k čistom, neprolaznom i neuništivom! ; 

Dizdarovi zanosi, njegov smisao za liepo, njegov osjećaj pri- 
rode, njegov zamah sadržan je u ritmic. skladnih stihova. U ne- 
koliko stihova uspjelo je sažeti sve ono najbitnije, što še lomi i što 
plamti u njegovu biću: : 

Sve je noćas nasmiešeno, liepo! 
Mjesečinaste ruže cvjetaju u zraku 

i krv, pomamna, u tielu raste 

pa lomi, pjenuša, vrišti u mraku. 

Ko suncem okupane u proljeće laste. 
I slušaj, oh, slušaj te nježne zvuke! 


23. Kolo I 353 


Vani je mjesečina, vani u mraku strše obasjani vrsi topola, 
drhće im lišće, šapat dopire iz daljine: 
I ide, ide... sve bliže, bliže... 
Kroz sve šupljine u dušu se šulja. 
Bliešti noćas duša od nenadne sreće 
i tiho se, kroz mrak k6 kandilo ljulja. 
Haaaj! Kako radost kroz sve žile bije — 
svako se proljeće u krvi smije 
i maše na pozdrav razcvalim glogom. 
O, pustite me, ostavite sama, . 
noć je tako vedra — zbogom! (Ekstaza) 


Odlazi, luta, da negdje stane i da se zapita: 
— O, kuda vode ti tihi koraci svoji? : 
1, gdje osta ona bolom naslućena neka sreća? 
Ja ništa ne znam! Al osjećam, eto, kako svakog dana 
raste u meni tišina neka, sve veća i veća, 
K6 ljuta, zatrovana rana. (Tišina duše) 


Noćno nebo podrhtava u sjaju dalekih zviezda, a duša pro- 
govara čudnim i bezkrajno toplim akordima: 


"O, mirisne noći dozrelih breskava 
pod ućutalim smiehom ponoćnog neba. 
I sada kadkad zatrepere mi u duši 
tisuće liepih, nezaboravljenih slika. 
Sklapam oči! Svietao se vidik miče, ? 
pa pjeva, prska, širi se, kliče! 
Sviće u meni! I kroz mene prolaze 
proljeća, cvieće, jutarnje zviezde i šume. (Radost na pomolu) 
S ljubavlju i djetinjom odanošću prilazi svakom grmu, jer 
»svaki šušanj trave za me nešto znači« 
i o»ostao mi pogled začuđen na svemu.« 
Zalazi u gustu šumu i plete nježne bajke, fantastične vizije. 
Čudesne zvuke osluškuje skriven i zadivljen, jer su šume 
dom vjetrova i zvieri ljutih, 
roj ptica, duhova i bajki, 
one su mjesta obračuna krutih, 
strah djece, tuga svih majki! 
Molitve šuma tople su i blage, 
da nitko ne ometa njihov vječni san, 
da sjekira ne vrieđa noge joj drage, 
da u njene dubine ne dovede dan, 
Zanosu se ne može oteti: 


Ptice, oblaci, šume, njive preorane, 
zakliktalo, zakliktalo sve u širini, 
pohrlilo u trku niz polja 

s radostnim bielim jedrima proljetnim! 


* 


pa 

Ali i to oduševljenje sput& sumor, u snježno veče zamišljen 
je pjesnik. Snieg pada, i veze plašteve meke i široke, sve putove 
pokri — a sitne snježne iglice i zvjezdice bliešte i iskre se: 

Šutim u sobi i gledam. 

Gledam biela polja i bregove, 

a u isto vrieme u srdcu, duboko, osjećam 

crne, težke snjegove, 

kako padaju, padaju, tope se i pršte, 

ko latica šeboja i ruža 

u našim skrivenim baščama, , 

što šute iza nizkih kućica 

u dnu starih mahala 

u jesen. (Prvi snieg) 

U mistične noći javljaju se drage osobe, koje smo ljubili, s 
kojima smo drugovali, koje smo poštivali, javljaju se prošli dani 
i zanosni trenutci, o kojima smo snivali i uživali. 

Otvara se riznica uspomena i likovi nam dragi dolaze u po- 
hode. Toplo i dirljivo evocira Hamid Dizdar lik rahmetli Huse 
Čatića, veliku pojavu islamskoga povjestničara i pjesnika Savfeta 
Bašagića, lik svojih suseljana i drugih. 

U duši vjetar čamotinje i crv bolesti jasne — nosio si ko bar- 
jaktar duha, kao smjeli ratnik. — Uzalud su bile sve rieči, molitve 
tihe i glasne, uzalud poklik: Ja nisam sanjar, ta ja sam patnik! — 
Brat toplih osjećaja, u duši velik, golem ko slap — neshvaćen i 
prezren, nepotrebno bačen u kut, — iako je uporno tražio svoj mir 
i novi put — (pao je ko rose kap). 

A Mirza u Dizdarovim strofama predočen je živo, predočen 
je velik po svome radu, tihi radnik, koji je tako nenadano ostavio 
svjet: ' 

Tih, a-velik, u praskozorje bučnih slika 

sam, s bliedim mrtvačkim rukama, 

snivao si o dobru drugih, u očima bolestnika 
Žudio sreću za svu braću — i u samrtnim mukama. 
A jednoga dana, ostavljen, od svih, 

iznemogo, posljednji put si kraj prozora sjeo 
gledajući minareta i Sarajevo, najljepši stih, 

gorko se zasmijao i pao, ko list sveo. 

A sada poslije svega toga skinimo tu sumračnu koprenu, pu- 
stimo uspomene, nadišimo se zraka i krenimo, k jugu kre- 


nimo. Tamo nas čekaju nova iznenađenja, vedri doživljaji i pjesma. 


A. možemo li se oglušiti, možemo li ne uzbuditi se! 
Zove nas proljeće, zove nas pjesnik u dragi zavičaj: slušajte 


zamamni zov. Proljetni lahori blaže umorne patnike: simfonija 


lutalačtva, simfonija probuđenog proljeća i razpaljena srdca: 

Proljeće se vragoljasto penje uz obronke mrke Ivan-planine. 
Dolazi nam u susret izmaglicama i osmjesima, 

maše šeširom na pozdrav 

i raznosi mirise ranih behara. 


Jablanica se budi u smrčevoj smoli. * 

Promiče đerdan okovanih sanduka kroz gudure i klance. 
Ukočen im je trk. Ne poznaju oni slobodu leptira i ptice. 
Njihove šinje liče na robijaške lance. 


Krmeljiva sela počinju rumeno. blistati. 

U sebi nosimo nemire i tuge. 

Naša su djeca toliko čekala da kasnije počinju listati, 
da behari okite bašče i luge. 


Zelena i pjenušava Neretva vijuga, o stienje pomamom bije. 
Veže i steže kaišom dubine polja i krša. 

Nad starim Mostarom znojno podne bdije. 

Kumrije guču po strehama pločnim 

kao da neki bogumilski prastari obred vrše 

i na kamenoj sahat kuli vreo dan se smije. 


Vinogradi i njive cvjetaju beharom i žuljevima. 
Orači prevrću tvrde brazde i pljuju u crne šake. 
Kopaju, kopaju sebi ili nekom drugom rake, 

jer radom treba bolji život stvoriti, 

treba se jednom u bezkraj vinuti 

i, ozaren patnjom i borbom, 

ko div, ko čovjek u mraku sinuti! 


Pjesnik je osnažen, preporođen u zavičaju, skršen od toplih 
dojmova: 


Drag mi je svaki onaj kamen, drag 

drag crven krov što u podnevu gori. 

Svaki je čovjek k6 kamen tvrd i blag. 
Ponosni kršu, na tebi bieda i poštenje zoril 


Ganuće i nježnost: biide se dojmovi na izvoru djetinjskih 
uspomena, srdce nemirno kuca, umorno oko upija divne vidike 
— legla su razštrkana seoca, razasuti bieli čardaci, grozdni vino- 
. gradi, šumoviti bregovi, a izpod njih bjelasa se spora i promišljena 
rieka. Zastanimo i mi pred dojmljivim prizorom, odahnimo u sjeni 
krošnjata drveća, srknimo kristalnu vodu živih vrela: 


Pod rukom, stavljenom nad oči vidik je cio, 

kamen! kamen! nekoliko koza uz pjenušav potok; 

o strmoj litici nekoj u daljini , 

okačen jedan čardak bio. (Moja Hercegovina) 

Rodnim krajem kupine zru, žita u klasu, 
Oblaci, ko niemo stado, nad briegom piove: E 
umire dan pod mokrom smokovom granom, (Majčino pismo) 


Pred nama tiha oranica rodna, 
par volova sa drvenim plugom. 
I to je sve. Pa što nam treba više?! 
Šaka sunca za prcljetno žito, u ljeto malo kiše. 
(Izpoviest na kamenu) 


Vinogradi u prisoju zore, usijani kamen plamti, lišće se savija: 
u vrućini, u toplini žarkoga vjetra, a žedne usne htjele bi srknuti 
bar kap i utažiti vrelu žeđ, žudnju i strasti, čežnje za dragom i 
nježnom osobom. .Svuda se ćuti povezanost i ljubka prisnost 
između duše i krajolika. 

Dizdar pokazuje svoje iztančano osjećanje i razvijen smisao, 
da nam razjasni profinjeno i tanahno ta čudna zbivanja, što se 
tajno javljaju u razpaljenom srdcu, u dnu našega bića, u krvi naše 
puti. Zamah mladenačke snage i srh životne radosti struji i zavodi: 


Naši vinogradi rađaju najboljim vinom, 

a loze se penju po duvarovima, penju 

grleći kamenje i stabla i pripijajući s€“strastno. 

k6 o vrat djevojačke ruke u mjesečinastim noćima. 


U tvrdđoći kamena, u požaru sunca plamte oči i srdce šapće 
ljubavne rieči. Zbunjena mladost izgara i lomi se: 


Tugujem za oblakom, pticom i ženom, 
svi njini čari ostaše mi skriti. 
Drugujem samo sa svojom sjenom, 
ona me jedina ne će ostaviti. 


Jer ona nije shvatila pjesnika, ranjena duša ostala je sama: 


Možda je posljednji put moj pogled 
na umorne, jutros, oči ti pao? 

Sve što sam htio, nisam ti rekao, 
sve što sam imao, nisam ti dao. 


A poslije tih tužnih akorda napor, da se otme sjeti i pasivnom 
bolu — da zapjeva iz duše: 


Dugo sam nosio 

mladost na čežnje razpetu, 
tugom sam rana oranja rosio, 
radost okovom samoće sapetu. 

Pjevat ću i ja s vriskom ranih ptica 
i ko vjetar letjeti 

na oblake 

na livade 

na planinske kose 

kroz trave, kroz sunca 

i srebrene rose. 


“Sveti su dojmovi zavičajnih strana, draga su sjećanja dje- 
tinjskih dana, svietle su začarane nestale slike, odkrivajući davne, 
vedre utrenike. Pjesnik izmučen bolom grca u grču raznježena 
srdca; i govori sviraču u sjeti i prigušenom plaču: 

Prstima tvojim zatalasaj žita u klasu, 
dočaraj topot konja u satu, 

kraj uha neka mi zakmeče koze: < 

kad brste grmove i paprat pasu... 

Probudi mi zaspalo djetinjstvo, : 
blago djetinjstvo što su ga godine odniele: 
melem su duši staze vijugave 

i kućice, kamene, biele. 


Livade travne! Njive preorane! Na mladost neka me sjete! 
Neka mi miris svježeg duhana donese 

ocvale modre njivice hercegovačke 

zasađene smokvama i stabljikama duhanskim 

po brdima, po brdima, kamenom, kršem, 

biedom obraslim! (Tuga za rodnom kućom) 


Težko je sliediti ovoga pjesnika u njegovu nemirnom lutanju, 
u poniranju, u šarolikim preljevima: oko zavičaja kao središnjeg 
motiva plete se vienac čarobnih slika: bajramske uspomene, dragi 
lik stare majke, disaj šuma, miris sladkoga voća, pjesma vinograda. 
U tim motivima Dizdar je mek, nježan i impresivan. 

Pejsaž u njegovoj interpretaciji nije jednolik. Poslije gorkih 
zapisa u kršu — vodi nas uz obalu Neretve osluškujući šum voda, 
udišući top!e vjetrove iz daljine — s mora: 

Mir je na vodama. Negdje pjesma zvoni. 

Krvav bajrak raste za briegom dalekim. 

I k6 bijel oblak što daljinom roni 

progukaše golubovi nad njivama nekim. (Podne) 


Tko je to danas kroz mirna polja 

pustio svietle, blještave rieke? 

Tko je kroz tiha, zaspala groblja 

poprsko krvlju čemprese i smreke. — (Odmor u ljetno podne) 

Nejasni šumovi sve se jasnije razaznavaju i žedna zemlja pod 
smrknutim oblacima željno čeka, da joj dažd umije lice: 


Ciela okolica zašuće. ' 

Prestrašeni jablani na briegu ; 

niz drum, niz drum potrčaše u biegu, 

Slušaj! Nenadno — čudan krik; 

ko u brdima jauk, 

ko škrgutanje dubina: 

to zemlja diše kc ogroman pauk 

i siše, siše, siše : 

tisuće svietlih rubina, (Kiša u građu) 


Ali Dizdar umije zaoriti i potresno, znade nam skladati cres- 
cendo lomnjave, divljega elementa u luđačkom nasilju, koji se 
poigrava s malim kućicama. 

Sve što je živo: čovjek, konj i janje 
zašutje u strahu grčenja i jeze. 


Prostenja selo stisnuto čvrstim koljenima brda 

ko igračka sitna u pomamnoj ruci, A 
Ječe li to divovi, 

urlaju li bezdani ponori X 

il' june divlja, pobješnjela krda 

preko mrginja i plotova što utanjaju u olujnoj huci? 


Niz svaku liticu rieke se izlivaju. 

Muljina krvavi i brzaci krkoče, nebo se otvorilo: 

granje, zemlja i bičevi vjetra se slivaju, 

padaju u vlažna dna ko da ih je vrieme oborilo, 

kao da prah i ništa bivaju. (Pljusak u brdima) 


Negdje se zgrčena stabla splela u zagrljaj. 

Pada veče. Mrak ulazi u selo, crn, zloslutan, 

i nigdje u cieloj okolici glasa nema: 

iz nizkih kućica plašljivo izbija bliede svjetlosti. trak. 
Jesen je prstom “taknula mi čelo. 

Miriše voće, trunu jabuke u travi, opada lišće svele. 


Tu je dom, tu je pjesnikovo selo, tu starica majka i sestra 
samotna. Uzvišen lik, veličajan u svojoj jednostavnosti: 


To je djetinjstvo, mladost, kuća! Moja kuća! 
Majka, dobra starica, u debeloj prostoj haljini 
(sama je sašila od botane i domaće ćehreće) 
“osluškuje nečije korake iza vrata 

i često pritajeno šapne: Sin. 

">A koliko osjećanje za sestru, čuvaricu doma i stare majke — ? 
Njeno je platno sve šareno ; 
od konca, uzdaha i suza. : 

Izvezla je svo djetinjstvo svoje 
mrtvim cviećem što raste na platnu: 
bila djevojčica i imala kosu zlatnu 

i ruke, hitre i meke, 

i bistre krupne oči... 

Njeni su dani prošli ko vali 
nabujale planinske rieke. 


U svima ovim stihovima govori ljubav prema zavičajnom 
kršu, prema vinogradima, u suncu razpjevanim: 
Niz brieg se sočni spustili vinogradi, 
pod teretom sladkim prostenjali trsi, 
Zriju mi, zriju jagode u suncu, 
šapuću radostno opijeni vrsi! . 
Ko bieli golubovi popadale redom, 
beračice vriedne, vesele i mlade, 
pa beru grožđe zaljeveno medom 
i jedu. Sokom im usne slade. 
A sada — oprostimo se od tih hercegovačkih sela, od tih 
njivica: 
Šćućurena na golim stienama čuče 
biedna sela kao ptičija gniezda. 
Riedko u njima pjeva čovjek, ptica guče; 
riedko u njima jasnije zabliešti zviezda. 
I ova tiha sela, ko gniezda puna ptica, 
puna su staraca, žena i nejake djece. 
Ne goje oni malih mačića ni psića, 
a rieč njina blaga podsjeća te na svetce. 


“ Donose preko ciele zime iz dalekih strana 
po torbu kukuruzna brašna, šaku krupne soli. 
To jedu. A nekad je i sam zrak im hrana, 
nepoznate pritištu ih boli. . 
I mi ćemo uzbuđeni pomisliti na vrletnu Hercegovu zemlju, 
a oči će nam zasjati — i osjetit ćemo vrelu kap. 


Dizdarov pjesnički izraz 


Pjesnik Dizdar neobično osjeća ritmiku. Ulazi i u tančine 
jezika. Odlikujući se izrazitim likovnim reagiranjem i upravo 
razkošnim sredstvima umije naći ravnomjernu skalu za uztreptale 
zanose. Izraz mu je spontan, mladenački uzavrio, a lomi ga ne- 

obuzdana snaga. U čvrstoći svoga lirskog govora ima Dizdar nešto. 
Od divljine i neukrotivosti zavičajnoga krša. Njegove strofe ne- 
kada zvone u čistim akordima, iako pjesnik još podpuno ne vlada 
slobodnim stihom, za kojim često posiže. 

Uza svu elegičnost, Koja je primjetljiva osobito u djetinjskim 
uspomenama na rodni kraj, Dizdar je pjesnik životne radosti, 
zanosa i prkosa. On ima mnogo smisla za ukus i skladnost, iako: 
su mu neke pjesme izlomljene. Zadivljen pred ljepotom prirode 
sklapa ruke kao diete, pa se pita: 

O, kuda vode ti tihi koraci moji? 

I, gdje osta ona bolom naslućena sreća? 

Ja ništa ne znam! Al osjećam, eto, kako svakog dana 

raste u meni fišina neka, sve veća i veća, 

ko ljuta, zatrovana rana. (Tišina duše) 
Ne zna ni sam, kuda bi krenuo, zove ga život, ali ga više privlače 
liepi vidici i čežnje, htio bi poći sa suncem, htio bi se oteti svemu 
onome, što ga steže: on bi najvolio »da je sve kliktaj, i grč, i 
smieh!« : 

Iskreno uzbuđen pjeva: : 

Sklapam oči! Svietao se vidik: miče, 

pa pjeva, prska, širi se, kliče, 

ko dozreli niz brieg vinogradi. 

Sviće u meni! i kroz mene prolaze 

proljeća, cvieće, jutarnje zviezde i šume. (Radost na pomolu) 

Dizdarova lirika je izraz osjećanja, koje izvire iz dubine nje- 
gova bića. Stih je njegov prirodan govor. To je spontana izpovied 
umjetničke duše, žedne ljepote i prostora. 

U suvremenoj hrvatskoj lirici Dizdaru je prema vrstnoći nje- 
gove umjetnosti osigurano dostojno mjesto; žalibože, do sada nije 
veza Zagreba kao književnoga središta ciele Hrvatske bila onako 
životvorna, koliko je to bilo potrebno. Ali nikada nije kasno, da 
se istinskim vrjednotama dade priznanje, koje im pripada. Takva 
vrjednota je i Dizdarova lirika. 

I kada se pjesnik Dizdar oslobodi i onih posljednjih utjecaja 
verbalizma kao i mjestimične patetike, sinut će u pravoj slici i 
sjaju svietlo njegova pjesničkog talenta. 

U svoj toj šarolikosti i bogatstvu zvukova, ljepoti slika i milo- 
glasju Dizdarove pjesme vidljiva je razkošna niansiranost hrvatske 
duše u ovim iztočnim krajevima, koja se stoljećima izgrađivala 
pod udarom poviestnih gibanja uistinu u samoniklu i čudnu 
osebnost bosanskih i hercegovačkih Hrvata. 

Izpitati sve te značajne komponente, koje su oblikovale hrvat- 
skoga čovjeka, zadatak je posebne studije. 

UZ VEČERNJA ZVONA 


Blagoslovit ću jedne večeri 
u miru usnula polja. 

Klasje će tad mirisati, 
večernja zvonit će zvona. 


Jedne će večeri u vrtu 
bjelinom mirisati ruže, 

te ću se večeri sjećati sebe, 
zaboravljene mladosti 

i svoje duše. 


A jednog ću jutra 

umrieti možda od sreće, 

praznih ruku, bez samrtne svieće. 
Možda mi, Gospode, tužno 

ni zvona zvonit ne će... 


ANTE SEKULIĆ 


KOLOVOZ 


Škripe kola pod teretom težkim, 

o volovskom vratu brončano zvonce zvoni, 
Težko škripe kola natovarena, 

trepte zvukovi tugaljivi — bćni. 


S bičem u iuci uz njih koraca 
seljak lica vedra, nasmijana. 
Sunce zlato na njega baca 
toplu vedrinu dana. 


Miriše sieno... Dah livade 

kroza nj svježe struji. 

U zelenilu drveća suncem obasjana 
cvrčkova pjesma bruji. | 

Pjevaju točkovi... Volovi vuku 
puna kola sienom natovarena. 
Svija cesta u veselu luku. 

Tuguje livada ko za čedom žena. 


Pod crnim drvenim krovom, 
pravljenim od jela dtage mi Bosne, 
s praga — majke s troje djece 
sievaju oči zanosne... 


Stojim. Ćutim: srdce se ljepotom sladi. 


Domovina — dobra mati — sveđer se mladi. 
ANTE PETRLIĆ 

NIKOLA TOTH, ZAGREB 


BETLEHEMSKE ZVIEZDE 


Kasna je jesen. I krasna! Godinama nije takve bilo. 

Bjelogorica je poodavno sa sebe stresla zlatnožutu odoru, a 
biela se njezina krv stisnula u suhim joj žilama. Nježne ptice, 
koje umiru na pogled mraza i sniega, davno odletješe u krajeve, 
gdje cvatu naranče i čempresi. Bube i crvi zavukoše se duboko u 
zimsku zaklonicu. I potok se nekud izgubio uslied nezapamćene 
jesenje suše, pa jedva čujno žubori, kao da šapuće. Divna Božja 
zviezda pripekla kao o Ivanju. Sviet odbacio ogrtače i kapute, pa 
se u košuljama znoji kao usred ljeta. 

A sutra je Badnji dan! 


Na kraju sela, iza kućice, što je iznajmi umirovljeni učitelj 
Vjekoslav Dobrinović, prostire se malen vrt. Sve su gredice 
pomno prekopane, a neke i zasađene ozimnim povrtnicama. Na- 
kraj vrta onizka je uzvisica. Na vrhuncu joj uzoran pčelinjak. 


Iza pčelinjaka plot na samoj obali potočića, što poput nestašna: 


jareta poskakuje preko kamenja. 

U tom carstvu“ svome izsluženi narodni školnik čeka na obra- 
čun sa Stvoriteljem. Sam je samcat, kao okresan dub na pustoj 
gori 

Svršio je učiteljsku školu i dobio mjesto na nekoj zabitnoj 
jednorazrednoj školi. Pun poleta i krcat idealima, povukao je 
svoja životna kola silnim zamahom. A natovario je na njih svu 
silu zadaća i osnova za rad na narodnom prosvjetljivanju i promi- 
canju narodnoga gospodarstva i prirada. 

Za školu je, uz pripomoć dobrih ljudi, nabavio krasan harmo- 
nij, osnovao je i vodio seljačko pjevačko i tamburaško družtvo, 
hrvatsku seljačku gospodarsku, mljekarsku, vinarsku i marvo- 
gojsku zadrugu, obdržavao tečajeve za nepismene i različita pre- 
davanja. 

A_ škola tek! Uredna i čista kao nedjeljno djetence, a rad u 
njoj na čast njezinu meštru i učiteljskom stališu. — I u crkvi, na 
koru za orguljama bio je bez premca nadaleko i naširoko. 

Oženio se prve godine svoga učiteljevanja. Iz ljubavi. Uzeo 
je sirotu, kao što je i sam bio i ostao za života. 

Četiri je prve godine nekako vezao kraj s krajem, životareći 
u tom selu. Bog ga je s prvoga kraja obdario s dvoje djece. I 

“brige su stale svakim danom rasti. Brige i potrebe. Nužda i 


oskudica. 
U težkom jednom času napisa za novine članak protiv tuđin- 


ske maćuhinske vlade, protiv tuđinskih plaćenika u Hrvatskoj. U , 


zemlji pogodnoj za sjemenje svake ruke. Plodnoj i rodnoj... 

I tako je započela njegova Kalvarija. 

Pustiše ga iz službe zbog hrvatstva, kao pristašu Hrvatske 
stranke prava, kojoj se do smrti ne iznevjeri. 

Nakon iztrage, u kojoj ustanoviše što se i bez nje znalo, pre- 
mjestiše ga radi kazne o vlastitom trošku u neku selendru na 
rubu zemlje, gdje je i nečastivi, Bog budi s nama, zaželio lahku 
noć... Tu mu se žena razbolje i nakon dugotrajne, težke bolesti 
ostavi ga s dvoje sitne sirotčadi. Otišla je, odakle se ne vraća... 


Godine su prolazile. A s njima se nizali i njegovi premje- 
štaji. Kao u slikokazu. Tek što tamo događaji ne plaze tako tromo 
i olovno. Polagano i težko poput gladnih godina. Tako suzno i 
krvavo, kako to biva samo u biednu učiteljskom životu pod tuđin- 
skom vlasti. 

Prošao je bio i kroz svjetski rat. Na dva se ratišta upoznao 
s njegovim strahotama. 

Iza rata došla je i nova viada. I opet tuđinska. A s njome i 
opet one iste Jude, što se i crncu i ciganinu prodaju po trideset 
srebrenjaka. 

Kud će hrđa nego na gvožđe. A Dobrinović — pod. iztragu. 
Nasrnuo čovjek na neljude na vlasti. Pod iztragu s njime! Pa 
u mirovinu po starom zakonu. Upravo u vrieme, kada su ostali 
činovnici građanskog reda bili razvrstani po novom zakonu. 

Mirovina malena, a potrebe rastu. Do neba velike. 

Uzalud je tražio zarade. Obijao tuđe pragove, svjetlao ledene 
kvake na vratima, iza kojih su živjeli ljudi bez duše... Na kraju 
krajeva obećaše mu neko dobro mjesto u tvornici jednog Niemca. 
Nije ga dobio, jer se »patriote« vlastniku zagroziše, da će ga 
»Šupirati«, ako se usudi uhljebiti ovakvog »anacionalistu«, pozna- 
tog »protudržavnog i protudinastičnog tipa«! 

Kada se skrhao prvi krvnički režim, dobije Dobrinović mje- 
sto kod grada kao pomoćni pisar. 

Poslije godinu i pol gorkih i čemernih dana, dođoše Hrvati 
donekle do rieči i on bude vraćen u državnu službu. Radio je kao 
i prije, poput mrava. Za narod i Hrvatsku, Ali ga Iskarioti držahu 
oštro na nišanu. Na računu u crnoj knjizi. 

Nakon pet godina mira u uzornu, žilavu radu, kad se po- 
vratiše na vlast i dođoše do rieči, baciše ga i opet zbog »protu- 
narodnog« njegova stava i rada na dno Velike Srbije, u selo gdje 
malarija raste i cvate, pa ga po drugi put — umiroviše. 

' Tad mu se smilova neka hrvatska osiguravajuća zadruga i 
postavi ga svojim povjerenikom. Na selu vele tomu: agent. 

Deset se punih godina potucao i prebijao kroz sedam kotara. 
Obilazio od sela do sela, od kuće do kuće, kucajući na milosrdna 
srdca s ponudama i molbama, neka se osiguraju na život ili na 
smrt, protiv vatre ili nepogode. Žuhak je to bio krušac. 


* 


Tad svanu dan Velikoga Mesije. Dan željkovani, za kojim 
su žudjela nebrojena pokoljenja, nakon životarenja u sramotnom 
sužanjstvu, koje su narodne izdajice nazvale oslobođenjem. 

Svanu sveti Dan Uzkrsnuća Nezavisne Države Hrvatske! 

Dobrinović uzkrsnu s njim na novi život. 

Bez molbe, bez laktanja, bez preporuka pozvaše ga istinski 
osloboditelji preda se. I uzpostaviše ga — po četvrti put — u 
državnu službu. Priznaše mu izgubljene godine i promaknuše ga 
u dvanaesti sat njegova života. A onda ga — kada više nije osje- 
ćao nekadašnje snage za rad — umiroviše na vlastitu molbu. 

I život se starog, izsluženog borca za sreću domovine stade 
u neradu naglo primicati zimi... 


Kasna je i krasna jesen. Sutra je Badnjak. . 

Stari školnik sjedi na klupici pred svojim pčelinjakom, pred 
jedinom zabavom, koju mu je život ostavio. 

Sjeo je, da odahne i odpočine od umornih desetak koračaja. 

Sunce s vedra neba izmamilo .je učiteljev milijunski narod iz 
košnica, na jesenji let. Oblak pčela radostno se njiše, kao da ga 
Bog na koncu drži. A Dobrinoviću od uzhita podrhtava staro 
izžmikano srdce. I čini mu se, kao da je nekud usporilo. Kao da 
se i njemu hoće — mirovine... 

Pčele se pomalo smiriše i povratiše u tišinu, u svoj zimski san. 

I Dobrinević se smirio. Spustio je glavu duboko na grudi i 
uronio u dubine svoje bolne prošlosti. 

Sve ga je ostavilo. Žena ga već čitavu vječnost željno čeka na 
dalekim svemirskim poljanama... Djecu mu je život odkinuo iz 
.naručja i odgurnuo u široki sviet, u borbu i vlastitu brigu. I selo 
ga napustilo. Okrenulo se poput suncokreta k novome učitelju, 
novom suncu. Razumljivo. Ta umirovljenik nije — u službi... 

A_neslužben čovjek nije. ni za što. Od nevolje ne može ni sebi 
pomoći, a kamoli onima, za kojih je sreću dragovoljno žrtvovao 
sve svoje tjelesne i duševne sile, kojima će — skoro li? — osta- 
viti ovo malo preostale kože i trudne kosti svoje. 

Zaklopio je oči stari učitelj. A pred njima izskakuju tužne 
slike tužnijeg života. Tako nekako mora biti i ljudskoj duši na 
samrtnom razstanku s tielom. 

Tužne slike... Ali svaka je njegova jasna i svietla... I čista 
od svake sramote i nepoštenja. Čista i svietla kao dragulj Božjeg 


dara na jutarnjem cvietku, na. kome se zlatno sunce raduje u 


bezbroju prekrasnih, nadzemaljskih boja. 


Tako ga zatekoh, kad mu iza duljeg razdoblja dođoh u posjete. 

Bili smo prijatelji iz mladih dana, po srdcu i značaju. 

Najviše ga zavoljeh radi njegove pravednosti, iskrenosti i 
poštenja. Nije imao dlake na jeziku. Ni pred kim. Što mu je bilo 
na srdcu, podnosio bi, kao na dlanu, svakomu pred oči. Pa makar 
mu i carska kruna bila na glavi. A takav se nesretnik s vreme- 
nom zamjeri i omrzne, štono rieč, — i Bogu i vragu. I riedko, 
vrlo riedko nađe prijatelja .. 

Veselo me starac pozdravio. Kao putnik između neba i mor- 
ske pučine, kad u daljini zagleda obale rodnoga kraja. 

Posadi me pokraj sebe, pa mi se tiesno primakne. 

Iza uobičajenih prvih pitanja i odgovora, zaveslasmo u mlade 
dane, pa se stadosmo po: njima valjuškati poput riba u mriestu. 

— Eh! Da nam je skinuti barem tridesetak godinica! — 
kliknuh. 

— Ne daj Bože! — gotovo sa strahom odpovrnu staračac, pa 
se zamisli. — Daaaa... bilo je liepo... bilo je krasno... — I 
bolno se nasmieši. A one dvie duboke duboke brazde oko nje- 
govih usana, štono ih patnje zaoravaju u izmučene obraze, kao da 
mu se nekud produbiše. — Krasno je bilo... ali ne želim i nikad 
nisam poželio biti ni za časak mlađi, niti za " časak stariji. Zar da 
ponovno prođem kroz Golgotu? Ne! Nek sve ide svojim re- 
dom. Nek se čaša prazni do posljednje kapi.. 

Časkom se zamisli, a onda poče kao kroza san. Tiho. 
Osjećajno. ' 

— Kad me prvi put u životu pogodi sudbina, slučaj, učinak 
nepoznatih sila u nama ili vlastite krivnje — a to i opet ne leži 
u našoj moći, nego se s nama rađa i umire — mislio sam uza svu 
svoju vedru ćud, da ću svisnuti od žalosti. Bio sam bačen za 

kaznu u neko od Boga zaboravljeno seoce, u kome gotovo nije 
bilo čovjeka, s kojim bih mogao poljudikati. Sve sim doseljenik, 
tuđinac, a ono malo Hrvata razvodnjeno i pomalo odnarođeno, 
sve neko pusto čovječtvo — bez ljudi, neki puk — bez naroda. 

— Pa ipak... Jednog se dana namjerih i na pravog čovjeka. 
Drevnog starca. U mladosti bijaše neizmjerno bogat. Milokrvna 
srdca. pomagao je i prijatelju i dušmaninu, dielio milostinju i 
činio dobro i šakom i kapom. Podpisivao mjenice i svome i tuđinu, 
i susjedu i strancu. I jedni i drugi \prepustiše mu čast, da ih u 
određenom roku izkupljuje. I moj ti čovjek pade, štono rieč, 
preko noći na prosjački štap. U smrtnom ga očaju spasi i utješi 
stara legenda, što mi je u dokonu razgovoru izpripoviedi: »Jednog 
dana saletješe Gospodina nebrojene duše, tužeći se na Njega 
radi pretežkih sudbina, koje im je odredio... I učini Gospod, 
da se na dugačko, dugačko uže nanižu sve boli onih utočara. Sve 
jedna pored druge. A na svakoj da se jasno vide sva njezina 
dobra i zla, sve boli i radosti, svaka sreća i nesreća. I zapovjedi 
Bog, da svaki nezadovoljnik pomno izpita i prosudi sve one bez- 
brojne sudbine i po slobodnoj volji odabere najlaganiju i naj: 
ljepšu između njih, pa neka mu bude. I dogodi se čudo: svaki 
odabra onu istu, koju mu je i Gospodin bio dosudio, kličući: Ova 
je najlaglja! Ovu hoću i nijednu drugul« 

— Eto, dragi, ova je legenda bila vodilja mog života. Za 
njom sam sigurno i bez straha pošao, kao ona tri Mudraca od 
Iztoka za betlehemskim čudesnim kometom.... 


Stari se drug i opet zamislio. Nisam ga htio prekidati u raz- 
mišljanju. Iza odulje šutnje započe: — Čuj i drugu priču. Nije 
priča. već živa zgoda iz života. 


— U prvome mjestu mog službovanja zamoli me neki seljak, 
da kumujem na krstu njegovu prvorođencu. Spremno se njegovoj 
želji odazvah. Prije ga nisam pravo ni poznavao, ali se poslije kao 
kumovi zbližismo i sprijateljismo. 

— Jednoć me zateče zabrinuta, pa me stade batriti: 

»Ljubezni kumel« tako me redovito oslovljavao. »Bio sam 
dječakom, kad mi je umrla dobra majka. Otac mi se naskoro, 
napola od nužde, oženi s nekom nadžak-babom, koja ga je uhva- 
tila u mrežu. Da je i bolja bila, nikad mi maćeha ne bi mogla na- 
domjestiti rođenu majku. Već prve godine njihova braka dobio 
sam polubrata. Kad su mališanu bile četiri godine, umrije mi otac. 

Maćeha, koja ni za živa otca nije navlačila rukavica, stade 
sad otvoreno pokazivati svoju opaku ćud. Polubrata je obsipala 
svim dobrima, a mene tovarila najtežim poslovima, psovkama, 
pogrdama i kletvama A bilo je i obilja bubotaka i šiba i prutova 
na svakom koraku bez ikakva razloga. 

Iza otčeve smrti pade sva briga i skrb oko kuće na moja 
još nejaka leđa. Otac je ostavio znatnih dugova, a maćeha je svo- 
jim lošim gospodarenjem ,razsipala i ono malo, što je iza otca 
ostalo. Rano se oženih i žena mi rodi sinčića, kome ste na krstu 
kumovali. Odkad sam bio preuzeo vlast u kući, kao da je sam 
nečastivi, potari ga Sveti Križu, ušao u maćehu. Po kući je od 
jutra do mraka siktala na svakoga do koga je stigla. Po selu me 
sramotila, kud bi zakoračila. A mrzila je kao đavao tamjan ono, 
što mi je bilo najmilije na svietu: ženu i diete. U svemu zlu još 
sam se i razbolio i — ako svi znaci nisu varali — pao u sušicu 

Mnogo mi je puta bilo težko i pretežko. Da čovjek svisne. 
Ali kad mi god i isti život dodije, ja se, ljubezni kume, ozrem za 
se i odmah mi je laglje.. .« 3 
> Govorio je prigorskom kajkavštinom. Nisam pravo razu- 
mio, šta misli, pa ga upitah: MEL 2 

»Šta rekoste? Šta je to: ja se ozrem za se? Kako vi tu činite?« 

»Tako«, odgovori kum. »Preda mnom su oni, kojima je bolje 
od mene. A takvih je vrlo malo u selu. Sve sam otčeve dugove, 
Bogu momu hvala, poplatio, gospodarstvo mi polazi za rukom 
gdje god samo prihvatim, pa samo Bože zdravlja — i sve ostalo 
bi se nekako podnielo. A kad se obazrem, kad se ozrem iza mojih 
leđa, vidim onaj drugi ogromni dio sirotinje, kojoj je daleko 
gore nego meni. I tad mi se redovito sruši čitavo. brdo kamenja 
sa srdca i duša mi se utješi .i smiri u Bogul« ' 


.Stari je Lojzek — tako sam od milja oduviek nazivao prija- 
telja — opet utonuo u šutnju. Toga je dana nekud neobično 
oslabio. Nos mu se sumnjivo zašiljio i na vršku malacno pobielio. 

Kao da je i njemu pao kamen sa srdca, uzdahne, pa nastavi: 

— To je druga moja zviezda predvodnica. Daaa... A treća 
je: biblijska priča o strpljivom Jobu. Bog mu uze sva blaga i ne- 
izmjerna bogatstva. Pomrieše mu svi sinovi i kćeri. Pritisnu ga 
strašna guba. Sjedeći na gnojištu strugao je criepom gnojne rane. 
Pseta su dolazila i lizahu po. njemu. Svi ga prijatelji odbjegoše, 
pa i ista mu se žena izrugivaše: »Eto! To ti je taj tvoj Bog poslao 
za one tvoje bezkonačne molitve i za tvoju luđačku dobrotu i 

čestitostl« A strpljivi je Job odgovarao na sva izkušenja: »Bog 
dao — Bog uzeo. Kad primamo tolika dobra iz ruku Gospodino- 
vih; zla zar da ne primamo!?« I pomilova Bog Joba. I pozlati mu 
stare dane. Kao i meni... ' 


— Eto, brate moj, to su moje zviezde, divna Božja čudesa, 
koja su me preniela preko sviju bezdana, kroz sve tegobe, štono 
mi ih Gospod posla u izobilju. Ostao sam vedra, uzdignuta čela 
i čiste savjesti. Oklizivale su se niz moju dušu sve kušnje, dok 
su hiljade drugih, manjih nesretnika tražile i nalazile utjehu u 


piću i razvratu, u ludilu i u naprasitoj vječnoj zaboravi... Jest... 


Bilo je liepo. Bilo, pa prošlo. I stog ne žalim za godinama, štono 
utonuše u vječnost, i ne želim, da se povrate. Hvala dobrom 
Bogu, koji me stvori ovakva kakav jesam. Vjerujem čvrsto, da 
ću se s Njime lahko sporazumjeti, kad me bude pozvao radi 
obračuna... 

Dugo smo još razgovarali o trima betlehemskim zviezdama, 
kako je Lojzek okrstio duboku mudrost prastare legende o sud- 
binama, životnu filozofiju kuma-seljaka, koji se u nevolji »ozire 
za se«, i blagu strpljivost Jobovu... A _jadikovasmo i o pustoši 
duša, koje se utapaju i ginu u blatu i lakomosti i prolaznosti. , 

— Svima nam je težko. Ali na muci se poznaju junaci! — 
bile su posljednje rieči starine Dobrinovića. Razstadoh se s njime, 
ne sluteći, da se ovdje dolje nikad više ne ćemo vidjeti. 


Kad mu je sutradan njegova kućna pomoćnica doniela ručak, 
našla ga je na istoj klupi. Ledeno mu je lice bio prekrio svetački 
smiešak. Ruke su mu bile stisnute, kao da obuzimlju ruku dragoga 
bića, koje ga je dugi niz godina željno izčekivalo. Otišao je; da 
Ss njime sjedinjen proslavi sutrašnji dan Kristova Rođenja. 


Na obronke brdašca, na kome je pčelinji rod driemao u zim- 
skom snu, pao je tihi mir Svete Noći. 

Samo su pčele sjetno zujale, kao da se opraštaju od dobrog 
starog. prijatelja, koji je putem betlehemskih zviezda, preko trnja 
i kamenja, odlazio u vječnu slavu. ' 

PROF. DR. VLADIMIR BAZALA, ZAGREB 


ZNAČAJKE HRVATSKE MEDICINSKE 
KULTURE 


Kad su u prvoj polovini 7. stoljeća Hrvati došli u današnju 
svoju postojbinu, našli su ovdje nešto malo ostataka nekad zna- 
menite grčke i pogotovu rimske medicine, koje su pomiešali sa 
svojom, iz. pradomovine donešenom narodnom medicinom. 

Grčka je medicina došla ovdje do izražaja najviše u neka- 
dašnjim grčkim naseobinama, od kojih je Epidaurum, kasniji 
Cavtat, poštivao baš Asklepija kao svoga zaštitnika, a u Asklepi- 
jevoj spilji (danas spilja Šipun) boravila je — prema legendi — 
zmija, koja je zastrašivala tamošnje stanovnike, koji su joj se 
zato klanjali i prinosili joj žrtve (zmija je, kako je poznato, bila 
simbol Asklepija). 

Rimska je medicina reprezentirana veličanstvenim vodovodima 
(u Epidauru i Konavlima, Sisku, Solinu, Splitu, Skradinu, Novalji 
na otoku Pagu), kupalištima (u Solinu, Mitrovici i Novigradu) i 
termama, od kojih su neke sve do danas poznate i u upotrebi 
(Varaždinske toplice — Aquae Ilassae, Aquae Constantineae, 
Daruvar — Aquae Balissae, Topusko, Banja Luka, Ilidža), a neke 
su onda bile znamenite, ali su poslije zapuštene (na Visu, Hvaru, 
u Solinu, u Novigradu Podravskom). U ovim je krajevima bilo 
i vojničkih liečnika kao u svim rimskim provincijama, a nađeni 
su i liečnički instrumenti. I neke knjige mora da su bile nekad 
napisane na tadašnjem ilirskom jeziku, jer to spominje čak i 
Galen (129.—201.), znameniti rimski liečnik. No ne zna se, šta 
je od svega toga ostalo poslije seobe naroda i koliko su od toga 
Hrvati zatekli još u cvatu. 

Narodna medicina hrvatskih plemena, unešena u ove krajeve, 
očito se nije razlikovala od pučke medicine ostalih tadašnjih 
naroda. Ona je u prastaro vrieme nikla iz naroda i imala je onda 
istu vriednost, što je danas ima današnja moderna medicina, jer 
je postojala samo jedna i to narodna medicina, a drugć nije ni 
bilo te nije postojala ni opreka, koja se danas javlja između 
narodne medicine kao zastarjelog petrefakta preživjelih nazora i 
znanstvene medicine kao izraza znanstvenih zasada modernoga 
doba. dai 

Narodna je medicina i u Hrvata stvorila svoje vlastite pre- 
dočbe o prirodi bolesti kao i metode liečenja. U najstarije doba 

čovjek je postupao empirijski, prema izkustvu, i pomagao je sebi, 
kako je mislio da je najbolje ili kako je mogao i znao. I pojave 
bolesti smatrane su u to doba kao nešto posve prirodno, a za 
liečenje su se upotrebljavala primitivna sredstva, koja pruža pri- 
roda: liekovi iz otrovnih i neotrovnih biljaka ili životinjskih 
sastojina, te prirodno liečenje vodom, suncem, hranom i t.d. 
S vremenom se u ljudskoj .duši razvio pojam o nadprirodnim 
silama, koji je ljude sve više obuzimao. Prijašnje prirodno nazi- 
ranje dobilo je pravac prema nadprirodnom. Pa i narodno vjero- 
vanje o bolesti i zdravlju kao i samo prirodno liečenje zaodje- 
veno je u predočbu o bogovima i demonima, koji donose bolesti 
i patnje, a mogu ih i ukloniti i izliečiti. Narodno liečenje pra- 
staroga izkustva izmiešano je liečenjem riečima, formulama, amaj- 
lijama (amuletima), čarolijama, gledanjem u zviezde i proricanjem 
iz njih i raznim drugim obredima, koje sve zajedno danas zovemo 
praznovjerjem. Sve to imalo je služiti ne samo liečenju bolesti, 
nego još više — očuvanju zdravlja i sprečavanju bolesti. Trebalo 
je spriečiti boga ili demona, da se razljuti i pošalje bolest, trebalo 
je obraniti se od zla pogleda i uroka. Tako se uz kurativnu medi- 
cinu; kakva je izključivo bila prirodna medicina, razvija i preven- 
“tivna. Napokon dolazi do racionalne obradbe svega stečenoga 
izkustva i vjerovanja, te do pokušaja, da se sve ono, što je u 
okviru dotadašnjega znanja pronađeno i izkustvom kao dobro 
potvrđeno, racionalno i logički sredi i za liečenje izkoristi te 
potomstvu preda na upotrebu. 


U kojem se stanju ovakvoga razvitka nalazila hrvatska medi- 
cinska kultura u doba dolazka Hrvata u današnju njihovu postoj- 
binu, težko je reći. Nikakvih podataka se ne može o tom naći. 
Prema tome, kakva je narodna medicina ješ danas u ovim kraje- 
vima, reklo bi se, da su sva tri elementa: prirodni, nadprirodni i 
racionalni vrlo brzo izmiešani, ali da prevladava oduviek, pa tako 
sve do danas, elemenat mitski, religiozni, nadprirodni. Narodu su 
i danas vrlo mile razne čarolije, amajlije i zapisi, on vjeruje u zao 
pogled i urok, u zle duhove i vještice, koje donose zlo, nesreću 
i bolest. U vrieme dolazka u ove krajeve Hrvati su bili pogani i 
* vjerovali su u Peruna, Svjatovića, Kumira, Bogoju, Priu, Lelu, 
Crnboga i druga božanstva, a i danas još vjeruju u Moru, Stravu, 
Tvoru, vještice, dobre i zle duhove, vampire i vile. 

Ali, brzo nakon što su se naselili u ovim krajevima, Hrvati 
su svojim iz pradomovine donešenim elementima narodne medicine 


primiešali primjese medicine onih naroda, s kojima su došli u 
dodir. 

Svoju posebnu notu uvelo je u ove krajeve kršćanstvo. Le- 
genda priča, kako je Sv. Hilarion svladao zmiju u Asklepijevoj 
spilji kod Epidaura i tako oslobodio stanovnike onoga kraja 
težkih patnja. Tim je simbolizirana pobjeda kršćanstva nad 
poganstvom. Zaštitnikom Hrvata postao je sv. Rok, koji lieči 
razne neizlječive rane i čijim se imenom nazivaju mnogi pučki 
liekovi. Na znamenitoj Trogirskoj ploči, koja se nalazi u Arheo- 
ložkom muzeju u Zagrebu, prikazano je čaranje iz vremena, dok 
je puk još miešao poganstvo s kršćanstvom. Zaštitnici bolestnika 
i liečnika (osobito ranarnika-kirurga) postaju sv. Kuzma i Damjan. 
Zaštitnikom Dubrovnika postao je sv. Vlaho, inače pomagač u 
bolesti grla. Njegov kult je u mnogim hrvatskim, osobito južnim 
krajevima još danas toliko jak, da na dan njegova imena majke 
nose dojenčad i malu djecu, a vode i školsku djecu u crkvu na 
blagoslov, da ne obole od vratobolje. To je ostalo od vjerovanja 
iz davnih vremena, kad su u ovim krajevima vladale vratobolje, 
osobito difterija. Inače je kršćanstvo unielo u narodno vjerovanje 
svoje anđele i vragove, koji još danas zauzimaju svoje mjesto 
u narodnom vjerovanju i narodnoj medicini. Štoviše, narod je 
zadržao mnogo od svoga poganskoga vjerovanja, preobrazivši ga 
u kršćansko obličje, te na taj način stvorio svoje vile i krstnike, 
koji čine dobro, kao i vještice i demone, kojima je običaj činiti 
zlo i nesreću. Pobožnost naroda izradila je devotne talismane i 
amulete, križiće, medalje, sličice anđela i janjeta s mnogo preven- 
tivne i kurativne medicinske tendencije, a za zdravlje ide se i 
na proštenja i u zavjetne procesije ili se grade crkve. Takva je 
tradicionalna procesija grada Zagreba svake godine u mjesecu 
srpnju u proštenište Mariju Bistricu, na spomen zavjeta protiv 
kuge, kao i crkvica Sv. Roka, koja i danas postoji, sagrađena u 
sličnom zavjetu god. 1655. na Peneznoj gorici, danas Rokov perivoj 
u Zagrebu. Podizali su i zavjetne spomenike (poput njemačkih 
»Pestsiulen«), na pr. u Zagrebu u Vlaškoj ulici nasuprot crkvice 
Sv. Martina. 


No, kršćanstvo je medicinu u ovim krajevima zadužilo dielom 
time, što se znanstveno blago nagomilalo i unapređivalo unutar - 
samostana, gdje se jednako razvijala filozofija i matematika, 
crkvene znanosti i pravoznanstvo, liečničtvo i ljekarstvo (medi- 
cina i farmacija), a redovnici su bili i učenjaci-filozofi i liečnici- 
ljekarnici, dielom osobito time, što je milosrdni rad izgradio 
bolnice. 

Duhovnici su bili zaista prvi valjani i školovani liečnici, po- 
gotovo u sjevernim i središnjim hrvatskim krajevima. Oni su u 
vrieme svoga naukovanja učili uza svoje bogoslovske nauke i neku 
vrstu pastoralne medicine, a kako liečnika na ladanju nije uobće 
bilo, oni su bili i jedini liečnici u praksi. U nekim krajevima oni 
su to još i danas (na pr. franjevci u Bosni). 

Većina bolnica u prvo vrieme bile su zapravo — kao gotovo 
svuda u Europi u ono doba — više skloništa za starce, nemoćne 
i ubogare, negoli bolnice u današnjem smislu rieči, i služile su više 
za azil, nego za bolestnike. Gotovo uviek bile su pod upravom 
laika i svećenika, dok liečnika — bar u prvo vrieme — uobće nije 
bilo. Najveći je dio bolnica djelo zaklada i dobročinstava, uglav- 
nom redovničkih i svećeničkih (Božjaci-templari, pavlini, kasnije 
biskup Maksimilian Vrhovac, kardinal Juraj Haulik i dr.) ili 
bogatih posebnika (Stiller u Zagrebu, Šebetić u Karlovcu, Hutter, 
Kohloffer i Monsberg u Osieku i t. d.). Velike bolnice, kao što je 
Zakladna bolnica u Zagrebu, nastale su spajanjem više malih 
hospitala uz raznu pomoć posebnika, biskupa i gradske obćine. 
Neke su se bolnice razvile iz posebnih bolnica, na pr. ona u 
Pakracu iz slavonskog »sifilishospitala«, a u Šibeniku iz ludnice, 
koja je i kasnije bila znamenita i činila najveći dio bolnice, pa 
je spretno proširena u veliku bolnicu. Uz koprivničku je bolnicu 
dugo vremena bilo i ubožište, dok su se u prvom katu iste zgrade 
davale kazalištne predstave. Tako bolnice u našim krajevima u 


prvo vrieme pokazuju bizarnu sliku mješavine medicine, dobro- 


tvorstva, družtvovnosti i sličnih tekovina, koje sobom donosi 
uljudba, dok je još u povojima. Dakako, da su bolnice danas 
dotjerane, a mnoge su i na vrlo visokom stupnju liečničke zna- 
nosti, ali i danas mnoge od njih uzdržavaju crkveni redovi i usta- 
nove, kao na pr. Bolnicu milosrdnih sestara u Zagrebu i Zemunu, 
ili su važni činbenik u njihovim zakladama, kao na pr. u Zakladnoj 
bolnici u Zagrebu. 


Osobit biljeg udario je u ovim krajevima s turskom najezdom 
uvedeni islam. Islam je religija iztočnog podrietla s izgrađenim 
svjetovnim nazorom, koji ima najviše mističkih i nadprirodnih 
elemenata. Zato je islamska medicina u nekim hrvatskim kraje- 
vima toliko ukorienjena i održala se još do danas. Mističkoj 
naklonosti hrvatskog naroda islam je dao pobudu, koja je živa i 
aktivna do današnjega doba. Zato u bosansko-hercegovačkom 
dielu hrvatskoga naroda, u kojemu je najtrajniji utjecaj islama, 
ima ostataka narodnog vjerovanja, izmiešanoga s arapskom medi- 

cinskom kulturom, koji doduše danas već izumiru, ali su još uviek 
vidljivi, oni žive u obliku oaze usred okolne europske medicine. 


Islam je u ove krajeve uveo u prvom redu propise Kur'ana: 
čistoća tiela i duše iznad svega; musliman je dužan pet puta dnevno 
prati se, odielo i mjesto, gdje će klanjati, držati čistim, a mora se 
i često kupati. Zato su uz džamije uređene praonice, a u mjestima 
izgrađeni vodovodi i posve impozantna javna kupališta (hamami). 
Prvo takvo kupalište u Bosni sazidao je Isabeg god. 1462. kod 
Careve džamije u Sarajevu. Muslimani su poznavali i pranje zubi, 
u doba, kad to zapadna kultura nije poznavala. Uz to je udoma- 
ćena i neke vrsti vjerska medicina, podržavana od hodža, medi- 
cina mistična, vrhunaravna, nadprirodna, s talismanima, amule- 
tima i zapisima, koja uči, da šejtan (đavo) obsjedne čovjeka. Takva 
je arapska medicina brzo i lako prodrla s islamom u široke slojeve 
hrvatskoga naroda. 

Ali ovi krajevi, zatvoreni suvremenim utjecajima Zapada, a 
protivni i novotarijama s Iztoka, ako nisu u skladu s drevnim 
predajama u narodu, živjeli su gotovo do danas još posve sredo- 
vječnim životom. Tu su se održale neke stare zasade gotovo onakve, 
kakve su primljene u 15. i 16. stoljeću u doba najvećega cvata 
islama, a kasnije izkustva i izpravci gotovo su a limine odbijani. 
Čak ni liečnici ni medicina učenoga sloja ljudi s arapskog vrela 
nisu prodrli nego tek u:posve mali krug vladajućeg staleža, a ni- 
pošto u narod sam. Tako se dogodilo, da je u širokim slojevima 
naroda kasnija znanstvena higiena i medicina bila nepoznata i 
da je sebi težko i u arapskom ruhu probijala put u šumovita i 
bregovita područja bosansko-hercegovačke Hrvatske, a kad je ipak 
prodrla i u ove zabitne krajeve, bila je već zastarjela i davno se 
već preživjela. Tako hrvatski krajevi poznaju muslimansku medi- 
cinsku kulturu, koja je još i danas često zasnovana na zastarjelim 
nazorima arapske medicine davnih već preživjelih stoljeća. Zato 
se još nedavno moglo u hrvatskim krajevima, koji su nekad pri- 
padali osmanlijskom carstvu, naći muslimana, koji prepisuju Avi- 
cennu (Ibni Sinu), liečnika iz 11. stoljeća, ili se služe rukopisnom 
izradbom kojega diela njegova Kanuna, sačinjenom sigurno u 19. 
stoljeću, što znači, da se u ovim krajevima u 19. stoljeću služilo 
svojedobno doduše najboljom ali davno zastarjelom medicinskom 
književnošću. Po knjižnicama i po manjim mjestima ima još i 
danas ostataka medicinske književnosti pisane arapski, turski i 
perzijski, a mnoge knjižnice i mnogi muslimanski svećenici imaju 
uz Kur'an priručnih, nekadašnjih oficielnih medicinskih knjiga 
islamskoga Iztoka, koje su prešle čak u narod i ostale ondje kao 

neke vrste uviek aktuelnih popularnih medicinskih priručnika. U 
tu vrstu knjiga spadaju i davno zastarjeli zdravstveni leksikoni. i 
sveznadari iz rane arapske kulture. Po svoj zemlji bili su vjerski 
dužnostnici silom prilika savjetnici svome narodu, kao što su to 
bili među svojim vjernicima fratri, i služili se popularnom arap- 


skom i turskom medicinskom književnošću, koja se opet služila: 


doduše u svoje vrieme korektnim, ali danas, dakako, davno za- 
starjelim medicinskim izvorima svoje kulturne sfere. Od njih je 
narod sam preuzeo ovu i ovakvu medicinu-i po njoj još danas živi, 
ne spoznavši, da su ga vrieme i napredak znanosti pretekli. 


U svome razvitku hrvatska medicinska kultura pokazuje ne- 
koliko svietlih pojava, kojima se može podičiti, jer je vrlo brzo 
i spretno prisvaiala svakodobne suvremene tekovine medicinskoga 
napredka velikih naroda i jer joj je uspjelo doprinieti svoj obol 
napredku medicine i svoj udio u razvoju obće medicinske kulture, 
kojim se je iztaknula i pred stranim svietom. 


Tako se na pr. hrvatsko područje iztiče time, što ima ponaj- 
starije ljekarne u Europi. Kako je poznato, prvu je ljekarnu uredio 
i osnovao halif El Mansur (Almansor) u Bagdadu god. 754. Odanle 
se razprostraniše ove ustanove i u Europu, osobito u Južnu Italiju 
(Salerno) i u Španiju (Cordoba, Toledo). U 12. stoljeću ljekarne 
se javljaju i u ostaloj Italiji (tako u Napulju god. 1140.) te u 
Francuzkoj i Njemačkoj, ali one danas više ne postoje. Najstarije 
europske ljekarne, koje još i danas postoje, potječu iz 14. stoljeca, 
a najstarija od njih je ljekarna »Male braće« (Franjevaca) u Du- 
brovniku, osnovana god. 1317., odmah nakon što je ondje osnovan 
franjevački samostan ovoga reda. Ona se izprva nalazila uz infir- 
meriju — azil za siromahe — i spominje se u najstarijim spisima 
pod imenom »farmakopolion« t.j. ljekarna. Ona je najprije bila 
samostanska ustanova. Izdavala je liekove za unutarnje potrebe 
samostana i za azil, te za siromahe, a u samostanskom se vrtu 
gajilo ljekovito bilje, kao i u drugim samostanima onoga doba. 
Kasnije je postala javna ustanova, te su je odobrile i vlasti Repu- 
blike, a i iza pada Republike dvorska kancelarija u Beču god. 1828. 
Ljekarna je i danas još na glasu, a vodili su je obično ljekarnici- 
franjevci. 


Istom poslije ove ljekarne osnovane su najstarije ljekarne u . 


Njemačkoj, i to one dvie u Hildesheimu, osnovane god. 1318. i 
1341. Najstarija englezka ljekarna potječe iz god. 1345. Ljekarna 
u Pragu osnovana je god. 1348., a u Splitu god. 1352. U Zagrebu 
je prva ljekarna osnovana god. 1355. To je zagrebačka gornjo- 

gradska ljekarna, ili, kako se službeno zove, »Gradska ljekarna 
k crnom orlu« (Apotheca civitatensis ad nigram aquilam). Sprva 
je bila smještena u današnjoj Vranjicanijevoj ulici, kasnije se 
selila nekoliko puta u Kamenitu ulicu pa na Markov trg, dok se 
nije napokon opet preselila u Kamenitu ulicu, gdje se i danas 
nalazi. Spominje je August Šenoa u nekoliko mahova u svojim 
poviestnim romanima. 

Ljekarne u Beču i u Budimu osnovane su god. 1363., u Nirn- 
bergu god. 1377., a tek god. 1409. osnovaše emigranti pražkog 
sveučilišta ljekarnu u Leipzigu. Malo kasnije, god. 1420., osnovana 
je već i druga ljekarna u Dubrovniku i to javna ljekarna »Domus 
Christi«, osnovana uz tamošnju istoimenu: bolnicu kao njezino 
vlastničtvo, a vodili su je punih 400 godina ljekarnici, koji su bili 
činovnici republike, dakle javni namještenici. Bila je najprije u 
glavnoj zgradi bolnice, a nakon nekoga vremena preselila se na 
Placu, gdje se i danas nalazi, a kuća, u kojoj se nalazi, pripada 
još uviek istoj zakladi, iako ljekarnu vodi posebnik. 

Toliko o našim prvim ljekarnama. 


Naša se medicinska kultura iztakla dalje time, što se zarana 
posvećivala pažnja vodovodima i ostalim gradnjama za dobavu 
vode. Nije izključeno, da su smisao za to prihvatili od Rimljana. 

Voda do Dioklecianove palače u Aspalatosu, nedaleko Solina, 
glavnoga grada provincije Dalmacije, iz koje se razvio današnji 
Split, a koja je građena god. 295. do 305., dovedena je s izvora 
solinske rieke Jadera, na jugu od Klisa, izpod zapadnog obronka 
brda Mosora, s visine od 33 metra nad morem. Vodovod je dug 
9 km. Podignut je blizu crkve Sv. Duje na 28 monumentalnih 
lukova u duljini od 180 m, a ostali je dio nad nizkim svodovima 
i izpod zemlje. Vodovod je tako dobar, da ga je splitska obćina 
god. 1878.—1879. popravila, pa i danas služi Splitu. 

Ostatci solinskoga vodovoda vide se u Kliško-solinskom polju 
i u starom gradu Saloni. Vodu toga vodovoda hvalio je i sam 
bizantski car Konstantin Porfirogenet. U starom Epidaurusu pili 
su vodu iz vodovoda, kojega su ruševine dale ime Konavlima 
(Canales). U ugovoru o miru, koji je hrvatski ban, gospodar (do- 
minus) Bosne Pavao Šubić, dne 11. II. 1304. sklopio s gradom 
Skradinom, spominju se aquae et aquarum conductus, koje su 
valjda također rimskoga podrietla. U rimsko je doba vodio — 
zna se sigurno — kanal od rimskoga grada Bassiana kod Putinaca 
u Savu kod Jarka, kasnije zato zvan Jarčina. Sriemsku su ravnicu 
svakako zalievali kanalima. . i 

U Zagrebu se god. 1328. spominje zdenac (puteus), zatim 
god. 1387. i kasnije ponovno još i vrelo Manduševac, više puta 
zvano također zdencem. Nalazilo se je ondje, gdje su danas kuće 
Bakačeve ulice, a god. 1852. je svedeno na Harmicu (današnji 
Jelačićev trg), gdje se je iz njega punio vodoskok. God. 1392. 
spominje se zdenac kod sela Gračana (prope villam Grachan), 
kao i izvor pod Sljemenom, kasnije zvan »Kraljičin zdenac«, još 
danas omiljelo izletište Zagrebčana. 

I u ostalim je. krajevima bilo izvora i cisterna, osobito po 
grčkom uzoru presvođenih. Dubrovčani su u gradnji ovih cisterna 
bili osobito vješti, pa su svoje bunarske radnike i majstore slali 
i u druge krajeve, tako Tvrdku I. i vojvodi Pavlu Radinoviću, a 
god. 1428. upućen je majstor vojvodi Vukmiru Zlatonosoviću u 
dolinu Spreče. 

Dubrovački su izvori i cisterne kadkada presušili, pa se vlada 


republike pobrinula za izgradnju vodovoda. Sagradili su ga god. 


1437. prema ugovoru od 20. VI. 1436. graditelji Onofrio de Jordano 
de La Cava iz Napulja i Andreucius de Bulbito de Tramonte. 
Onofrio je u svom rodnom gradu bio poznat kao vrstan graditelj 
utvrda i ljevač topova; u Dubrovniku se iztakao kao nadaren i 
svestran majstor. Osim vodovoda podigao je i uresio dvie ukusne 
javne česme na krajevima Place i poslije požara iznova sagradio 
Knežev dvor (1435.—1442.). Vodovod je stajao 8250 ili čak 9500 
mletačkih dukata. Više je puta popravljan i obnavljan i još danas 
služi svojoj svrsi. 

U Šibeniku, nasuprot katedrali Sv. Jakoba, izgrađena je god. 
1446.—1453. cisterna magna communis, ukrašena s 18 grbova. 
Gradio ju je Giacomo di Venusio Correr, koji je po tom dobio 
nadimak Giacomo delle cisterne. Cisterna je stajala više od 2000 
dukata, pa je obćina morala za njezinu gradnju dobiti pomoć od 
države. Služila je skoro 400 godina. Često bi presušila, pa su u 
tom slučaju Šibenčani donosili vodu iz Vodica ili iz vodopada 
Krke, dok nije god. 1878. izgrađen vodovod od izvora pod slapom 
Krke povrh Skradina. 

God. 1461. dobio je vodovod grad Sarajevo. U Mostar je do- 
vedena voda vodovodom iz Radobolje, a i u Pruscu kod Donjeg 
Vakufa u Povrbasju ima vodovod iz 15. stoljeća. Uz svaku veću 
džamiju vidjeli su se vodovodi. God. 1530. Husrefbeg je doveo 
vodu s izvora za vodoskok i bunar svoje džamije u Sarajevu. 

Najteže je bilo provesti vodovod u Zagrebu. Izvora i cisterna 
je tu bilo mnogo, ali vodovoda nije uspjelo izgraditi za trajnije 
vrieme. Od izvora je poznat od 17. VIII. 1504. onaj kod pavlin- 

skoga samostana Remete (monasterium remetense), koji još danas 
postoji. Uz spomenuti Manduševac i Kraljičin zdenac spominje 
se god. 1590. gradski zdenac Valeševec, ali se ne zna gdje je bio, 
a bilo je i mnogih drugih javnih i posebničkih zdenaca. Negdje 
je bio i izvor, koji se u spisima iz godine 1552. zove puteus sca- 
turiens i koji je davao vodu za potočić Ilicu (fluvius Ilicza), tako 
zvan, jer mu je voda bila puna ilovače. Po njemu je dobila ime 
najvažnija zagrebačka ulica. Nestao je, kad se počelo izgrađivati 
novo gradsko naselje, suburbium, pod Gričem. Troškovi za vodo- 
vod se spominju u spisima iz god. 1548.—1558. Valja da se tu radi 
o vodovodu za Grad na Gričkim goricama, današnji Gornji grad. 
Mislilo se na to pogotovo, kad se htjelo za taj vodovod dovesti 
vodu iz Frateršćice (posjeda remetskih pavlina) s tamošnjega 
izvora. God. 1777. htjelo se u tu svrhu dovesti vodu iz Kraljičina 
zdenca. Čak su izkopane neke glinene cievi kod crkve Sv. Jurja 
i pred nekadašnjom županijskom zgradom na Markovu trgu, koje 
su svakako služile za dovod vode u Zagreb, ali se ne zna, kada i 
odkuda. Zagreb je dobio uredno izgrađen vodovod god. 1878. 

Radi uzporedbe treba spomenuti, da su od velikih gradova 
vodovode dobili: Krakov 1286., pa Lavov, Poznanj i Prag prije 
Dubrovnika (1436.) i Sarajeva (1461.), a zatim London 1609., Beč 
1839., Moskva i Zagreb 1878. i t. d. 


Od velikih družtvovnih ustanova Dubrovnik je podigao već 
god. 1432. nahodište za nezakonitu djecu, jedno od prvih u Europi. 
Uz njega je bila i neka mala bolnica za nahodčad: ospitale della 
misericordia, također jedna od prvih svoje vrste u Europi. 

Kuga je i u našim krajevima obilježila svoju epohu. Ona je 
godinama prietila hrvatskim krajevima čas s mora, a čas s kopna, 
gotovo uviek s Iztoka. Upravo česte epidemije prisiliše Dubrovnik, 
da je stvorio jednu od prvih i najsavršenijih obranbenih mjera 
protiv kuge, svoju u širokom svietu poznatu karantenu, jednu od 
prvih u Europi, koja je postala toliko znamenita, da bi već zbog 
nje Dubrovnik stekao velik ugled u liečničkom svietu, da nije 
pokazao i drugih uspjeha i dao velikih djela na polju zdravstva. 

Kako je poznato, već je početkom 14. stoljeća gradski senat u 
Milanu, a 17. 1. 1374. još i viseonte Bernabo u Reggiu, zabranio zaraženim 
ljudima i robi ulaz u grad i odredio, da se osame kroz 10 dana izvan grada 
u za to određenim mjestima. Istodobno bi određeno, da se svaki slučaj 
oboljenja odmah prijavi vlastima, Ove su propise istodobno izdali i Mletci, 
gdje je već god. 1127. bilo određeno, da došljaci iz sumnjivih ili zaraženih 
krajeva ne smiju ući u grad 40 dana. God. 1374. osnovana je ustanova za 
izolaciju tih došljaka iz Orienta, koji su morali ovih 40 dana proboraviti 

u bolnici Sv. Lazara, na istoimenom otoku pred Mletcima, da ondje budu 
liečnički pregledani i »osnaženi«, pa tek po tom da se puste u grad. Čini 
se, da je Eolnica pod imenom Sv. Lazara građena posebno za tu svrhu, 
jer je već od 7. stoljeća takva bolnica (bolje reći: azil) istog imena posto- 
jala u Rimu za izolaciju bolestnika oboljelih od gube, a sagradio ju je 
kralj Rothar. Od toga 40-dnevnog kontumaca (quaranta = četrdeset) 
dolazi izraz »karantena«, a od naziva Sv. Lazara vuku svoje ime takvi 
»lazareti«, koji su to ime zadržali sve do naših dana, a prošireno je i na 
neke druge bolnice, osobito u ratovima. 

Karantena za Dubrovnik osnovana je zaključkom Velikoga 


Vieća od 27. VII. 1377. Izprva se nalazila daleko izvan grada: jedna . 


je karantena bila na otočićima Mrkan, Supetar i Bobara, a druga 
u Cavtatu. Prostorije za ljude i robu bile su vrlo neprikladne. 
Kasnije je karantena stavljena pred gradske zidine, a više puta 
je bilo i po nekoliko karantena na raznim mjestima. Nakon nekoga 
vremena karantena je preseljena na poluotok Danče, kojih 400 
metara od gradskih zidina, pa na Lokrum, otok pred Dubrovnikom, 
A god. 1622. sagrađen je izpred gradskih zidina na Pločama vrlo 
liep i velik lazaret u smislu kontumacijskog azila, kojega se ostatci 
i danas liepo vide. 

Zaključkom Velikoga Vieća od 27.VII. 1377. bilo je zabra- 
njeno strancima ući u grad, ako dolaze iz zaraženih krajeva, prije 
nego proborave mjesec dana na otoku Mrkanu ili u Cavtatu, da 
se ondje podvrgnu temeljitom čišćenju. Istodobno je zaključeno, 
da je stanovnicima Dubrovnika i okolice najstrože zabranjeno 
posjećivati internirane na Mrkanu i Bobari, dotično u Cavtatu. 
Tko se toj zabrani ne pokori, mora biti mjesec dana zadržan u 
kontumaciji. ' 

Dne 5. I. 1397. ovlašteno je Malo Vieće s knezom, da izabere 
potreban broj činovnika, koji će nadzirati i po potrebi kažnjavati 
došljake, koji dolaze iz okuženih krajeva. Kako su dotične odredbe 
bile stroge, razabire se odatle, što je činovnicima bilo dano da 
krivce bičuju, muče žarom, dapače da im odrežu jedno uho, ako 
se ne bi pokoravali odredbama i kaznama. Činovnici su bili dužni 
nadgledati obalu, došljacima iz okuženih gradova braniti pribli- 
žavanje gradu i podvrći ih liečničkom nadzoru u karanteni. 

Tko bi iz Dubrovnika odputovao u kužne krajeve i zatim se 
htio vratiti ne prošavši kroz karantenu, bio je kažnjen globom od 
100 perpera i kontumacijom od 2 mjeseca. Tko kaznu nije izdržao 
ili joj je htio izmaći, bio je stavljen na muke. 

Ni roba se nije smjela iztovariti bez stručne pretrage. 

God. 1426. osnovan je »Kaćamorat«, vrhovna zdravstvena 
vlast sa zadatkom, da nadgleda došljake iz okuženih krajeva i da 


380 


se obavješćuje o kretanju epidemija. Bila je podvrgnuta izravno 
Senatu, a u vrieme epidemija imala je »jus gladii«. Ove zdrav- 
stvene činovnike narod je zvao »kaćamorti« (od cacciatori morte 


t.j. lovci smrti, Todesjiger). 


I u danas već svuda zakonom uvedenom ciepljenju protiv 
crnih kozica igrali su naši krajevi vriednu ulogu. 

Ciepljenje protiv crnih kozica propisano je u Dubrovniku 
god. 1784. po staroj orientalnoj metodi (variolacija), a Hrvat Ivan 
Golubić, kasniji fizik u Varaždinu (1809.—1826.), provodio je 
tu metodu s uspjehom u Beču još god. 1799. i napisao o tom dva 
djela, koja su sačuvana u rukopisu: Rariores clinici instituti vindo- 
bonensis observationes systemate Brouriano innixa per Joannen 
Gollubich medicinae doctoris ad lectos aegrorum collectas, za- 
pravo popis od 15 poviesti bolesti i njihova liečenja, te Observatio 
circa insitionem variolarum institutam die 18. V. 1779. Viennae. 

Kad je međutim (14. V. 1796.) u Englezkoj Edward Jenner 
počeo sa svojim pokusima, koji su doveli do sadašnje metode 
čiepljenja, i godine 1798. objavio svoju metodu (vakcinacija), bio 
je Dubrovnik jedan od prvih gradova, koji je — zaslugom držav- 
noga liečnika Luke Stulića — uveo ovo ciepljenje kao najbolju i 
najizpravniju metodu protiv crnih kozica. Skoro je zatim u Varaž- 
dinu vakcionirao gradski fizik Kušević. U sjevernoj Hrvatskoj i 
Dalmaciji ciepljenje je u obliku vakcinacije god. 1801. svuda služ- 
beno propisano i provođeno. God. 1804. izašla su brzo jedan za 
drugim tri prievoda Neustadterove brošure o ciepljenju (»Kratki 
navuk od czeplenya«; »Kratki nauk ucipanya kozah kravjih«, 
»Varhu navlacenja kravokozica«). Iste je godine Stulić izdao mnoga 
svoja popularna djelca o ciepljenju, kao i upute u liečenje (Kate- 
kizam), te je u slavu odkrića ciepljenja izpjevao i jednu elegiju. 
Bio je naime i pjesnik, član rimske »Arkadije«. 


Osobito je karakteristična medicinska kuitura u t. zv. hrvatsko- 
slavonskoj Vojnoj Krajini, koja je imala svoje posebne zdrav- 
stvene propise i stajala pod upravom vojnoga zdravstva, a svoju 
je dužnost tako savršeno izvršila, da se upravo njoj i njezinu 
uređenju ima zahvaliti, što je Europa bila podpuno pošteđena od 
nasrtaja kuge i ostalih zaraznih bolesti putem preko hrvatskih 
krajeva. Ovi su, naime, od 14. do 19. stoljeća bili i u zdravstvenom 
jednako kao i u vojničkom pogledu savršeno ustrojeni i kao što 
su čak i kao preostatci hrvatskoga kraljevstva smanjeni na naj- 
manje političke granice (reliquiae reliquiarum olim incliti regni 

Croatiae) postali poznati kao predziđe Zapada (antemurale Chri- 
stianitatis), tako su služili Europi i kao najbolji obranbeni zid 
protiv zaraznih bolesti i očuvali europsku kulturu ne samo od 
osmanlijske najezde, nego i od kuge i drugih bolesti s Iztoka. 

Vojna Krajina je god. 1734. od građanske Hrvatske podpuno 
odieljena i podređena kruni, te je njome upravljalo ratno vieće 
u Beču na vojnički način. Propisi za uređenje ove uprave izdani 
su u više navrata. Zapravo je glavni propis bio sadržan u »temelj- 
nom zakonu« o ustrojstvu sveukupne Vojne Krajine (»Grenz- 
Grundgesetz«) od 4. III. 1849., koji je kasnije više puta nado- 
punjavan, osobito 7. VIII. 1807. i 26. VII. 1850. Osim toga su 
spomena vriedni »Oblastni pravilnik« (Kanton-Regulativ) iz god. 
1787., »Sistemalna naredba« (Systemalverordnung) iz god. 1800., 
»Upravni propisi« (Verwaltungsvorschriften) iz god. 1808., pa još 
i kasniji propisi iz god. 1851. i 1857. Tako je uređena uprava, koja 
je osim vojnih, nastavnih i novčanih upraviteljstva imala i ogranak 
Za građansku upravu (biirgerliche Verwaltung), pod koji je spa- 
dalo i javno zdravstvo kao jedna od šest grana građanske uprave. 

U zdravstvenom i medicinskom pogledu svaka je graničarska 
pukovnija imala za zdravstvenu (sanitetsku) službu vlastite vojne 
liečnike (k.k. Feld&rzte) i to 1 pukovnijskog liečnika (Regiments- 
arzt), 2 nadliečnika (Oberiirzte), 4 nadranarnika (Oberwundirzte) 
i 8 pomoćnih liečnika (Unterirzte). Pa i kad bi bojne (bataljoni) 
išle u rat, ostali bi liečnici manje ili više u pozadini na svojim 
mjestima. U vojnim bolnicama bilo je također liečnika, iako u 
malom broju. Pukovnijski liečnik bio je dužan brinuti se za kura- 
tivnu i preventivnu medicinu građanskoga pučanstva. Isto je tako 
bilo i u 12 vojnih komuniteta (gradova). Tu je bio doktor medicine 
kao fizikus, dok su ostali liečnici bili ranarnici. Svaki komunitet 
morao je imati gradsku primalju. Fizici, ranarnici i primalje bili 
su od vojske imenovani na svoje položaje. U najvišoj vojnoj 
jedinici zemlje t.j. u vrhovnom zemaljskom zapovjedničtvu (Lan- 
desgeneralkommando) u Zagrebu, za cieli teritorij Vojne Krajine 
na području onda pociepane Hrvatske, u t. zv. Hrvatskoj, Slavoniji 
i Dalmaciji bio je stožerni nadliečnik (Oberstabsarzt). 

Za ratne liečnike i stožerne kirurge (»Feld-medicos und Stabs- 
chirurgos«) u vojnim jedinicama i u poljskim bolnicama izdane su 
god. 1778. posebne instrukcije za njihov rad. 

Bolnice su se nalazile u sielu pukovnijskog dotično bojničkog 
(bataljunskog) stožera, ali samo one u Gospiću, Ogulinu i Karlovcu 
bile su vojničke, ostale su služile i za građanske svrhe. Uzdržavale 
su se iz vlastitih zaklada i dohodaka. Bile su slabo uređene, bez 

instrumentarija i valjane posluge. Bolnicom je upravljao pukov- 
nijski liečnik (Regimentsarzt) prema $ 50. zakona (Grenz-Grund- 
gesetz) od 4. III. 1840., koji govori o upravi bolnice. 

Mnogo su se posjećivala kupališta, osobito u Topuskom i 
Lipiku. ' 

Vojna je Krajina imala osim svoje glavne zaklade, t. zv. »pro- 
ventne zaklade«, i razne družtvovne zaklade, a i posebnu »bol- 
ničku zakladu«, nastalu od ostavine novca iz cehovskih ladica i 
od pridodataka iz krajiških provenata pojedinih kotara. Svrha 
zaklade bila je podupirati one graničare, koji se nisu mogli sami 
uzdržavati, niti u slučaju bolesti nabavljati ljekarije. Ova je 
zaklada sa svim drugim zakladama 1. XII. 1803. spojena u jednu 
obću krajiško-imovnu zakladu kao vlastničtvo Krajine, za svrhu 
njezinih potreba, a 25. V. 1826. carskim se odpisom obrazovala 
t. zv. krajiška uzgojna-i obrazovna zaklada u svrhu osnivanja i 
upravljanja obrazovnih zavoda, te za podpore postradalim gra- 
ničarima, za izgradnju škola, crkava i t. d., dok za bolestničke po- 
trebe više nije bila potrebna posebna zaklada, jer je narod bio 
imućan i nije bilo nikoga tko bi se morao liečiti na obći trošak. 


Vojna je higiena u Granici bila dobro ustrojena i dobro 
upravljana: već god. 1757. ima svoja tiskana pravila za njegu i 
obskrbu (Wart- und Verpflegsordnung) za oboljele i ranjene voj- 
nike. Stanovi liečnika bili su označeni jelama, da ih lakše nađu 
nepismeni ljudi. Propisane su mjere o pokopu mrtvaca, o higieni 
vode, odjeće i hrane, o zaštiti kod rada i t.d. Kasnije su pregle- 
davali odvoz smeća i gnoja, red u kućama i stajama i t.d. Svaka 
se je kuća morala za Uzkrs i Sve Svete izvana i iznutra obieliti 
(okrečiti). 

Za slučaj pojave zarazne bolesti izdane su posebne zapoviedi. 
Tako je na pr. u slučaju da se negdje pojavila kolera morao lje- 
karnik poslati svima učiteljima dotične pukovnije propisani i 
uobičajeni liek protiv kolere, a ovi su ga morali odmah razdieliti 
oboljelima na koleri još prije negoli je liečnik došao u selo. Ako 
bi vojnici iznenada oboljeli u službi na čardaku, određen je bio 
satnijski liečnik, da otiđe do oboljelog s liekovima; u tu svrhu 
dobivao je bezplatan podvoz sa dva, a kod bezpuća i sa četiri 
konja. Za ambulantnu službu bio je zdravstvenik na konju (Sani- 
tatsiiberreiter), obično izsluženi narednik, koji je pregledavao 
bolestnike po selima. Satnija je morala slati pukovniji svakih osam 
dana izvješće o bolestnim graničarima, a u slučaju zaraze svakih 
pet dana. Vojnički je veterinar morao pregledavati oboljelu marvu 
i o njoj slati izvješće pukovniji. 

Na granici prema Turskoj postavijen je izvrstno ustrojeni 
granični kordon, na kojem su za nadzor prielaza i zdravstvenoga 
pregleda bile postavljene karantene (od god. 1726.) i kontumaci, 
te rasteli (roštilji) za tjedne sajmove i za trgovački promet. I robu 
kao i pisma trebalo je pregledati i očistiti dimljenjem (kađenjem), 
a marvu izolirati i nadgledati u karanteni. Svaka je častnička 
straža na kordonu (Offizierscordonposten) pratila zdravstveno 
stanje bolesti u susjednim kotarima Turske, dapače i u Carigradu. 
Posebni patent o kugi (Pestpatent) iz god. 1710. govori o vladanju 
u vrieme kuge u turskom graničarskom području. God. 1713. ustro- 
jeno je kužno redarstvo (Pestpolizei), t.j. higienska služba protiv 
kuge i zaraza. Naredba o kontumacu i razkuživanju (Kontumaz- 
und respektive Reinigungsordnung) od 3. X. 1731: propisuje, kako 
se postupa s okuženima, sumnjivima i zdravima. Posebni patenti 
iz god. 1738. govore 6 prolazu kroz kordon i kroz karantene, te o 
onima, koji idu u unutrašnjost carevine. Za obalna područja na 
Jadranu izdan je poseban patent god. 1755. 

X; Još jedan zakon izdan je god. 1764., a sve zajedno sadržano 
je u posebnoj naredbi o zaštiti zdravlja (Sanititsverordnung) 
Marije Terezije od 25. VIII. 1766. Posebne su instrukcije propisane 
za rad liečnika u kontumacima (»Instruction fiir Sanitats-Medicos; 
oder Chyrurgos, die in den Contumaz-Stationen angestellt sind«), 
a izdane su 2. 1. 1770. 


I »Sanitits-Haupt-Normativ« od 17. IX. 1770. izdan od Ger- 
harda van Swietena (1700.—1772.), protegnut je na sve zemlje 
pod Habsburgovcima, pa tako i na hrvatske. To je prvi zdravstveni 
zakon, koji ima odredbe za uređenje cieloga zdravstva, a sadrži 
ne samo propise o zdravstvu u zemlji (Pars prima, De iis quae 
Sanitatem in Provinciis servandam attinent), nego i o zdravstvu 
na granici (Pars secunda, De iis quae ad Sanitatem quoad Confinia 
ad finitimas gentes servandam pertinent). Dok se prvi dio dieli u 
četiri odjeljka, od kojih prvi govori o dužnostima liečnika, drugi 


o dužnostima kirurga, treći o dužnostima ljekarnika, a četvrti o 


dužnostima primalja, te se za svaku kategoriju traži nuždno ospo- 
sobljenje i ne dopušta se vršiti Zvanje bez toga osposobljenja, a 
za liečnike doktorat na domaćem sveučilištu i propisuje liečnička 
zakletva — dotle drugi dio normativa govori o karantenskim mje- 
rama na granici, po prilici onako kako to određuje i zakon iz god. 
1735., koji je čak stroži i određuje daleko teže kazne. Karantenske 
postaje određujećovaj zakon u Brodu, Gradiški, Kostajnici, Slunju 
i Radanovcu. Za trgovinu su određena posebna mjesta, rasteli 
roštilji, sita. Bilo ih je nekoliko. Na tim se sajmištima obavljala 

trgovina na taj način, da se kupac i prodavač nisu sastali, nego 
na distancu, a roba je bila dielom oprana a dielom razkužena i 
tek onda davana kupcu. Dakako, roba, koja je s ove strane granice 
išla u Tursku, nije se razkuživala. Odredbe o čišćenju veoma su 
podrobne, a u. mnogome prilično racionalne. — Još je poznat t.zv. 
Chenotov patent iz god. 1785., zapravo zakon, izdan na temelju 
pouke što ju je stekao Chenot god. 1770. i 1771., kad je proučavao 
kugu i napisao god. 1766. svoj poznati »Tractatus de peste«, a iza 
njegove smrti je Franz Schraud izdao na temelju istoga prouča- 
vanja djelo »Historia pestis transilvanicae 1770. et 1771.« Poslije 
god. 1785. izdano je još nekoliko propisa, i to god. 1805., 1813., 
1814., 1818., 1823., 1826., 1828., 1830. i 1837., koji su poboljšali i 
prema napredku suvremene medicine usavršili prijašnje propise. 
Posebni propisi od 26. V. 1805. govore o pjegavom tifusu. 
Zahvaljujemo ovim propisima i vršenom zdravstvenom radu, 
što je kuga samo tri puta ozbiljnije prodrla u sjevernu Hrvatsku, 
i to jednom u Moslavinu god. 1739., drugi put u Sriem god. 1795. 
do 1796., a treći put u Kostajnicu god. 1815., ali je Svaki put brzo 


zaustavljena. 

Od pjegavca su ovi krajevi ostali gotovo posve pošteđeni. 

Vojna je Krajina god. 1869.—1881. pomalo razvojačena, te je 
god. 1871. od uprave c. i kr. ministarstva rata razriešena i stav- 
ljena pod upravu glavnog vojnog zapovjedničtva u Zagrebu, a 
građanske vlasti protegnule su na ovo područje .svoje propise. 
Vojna je Krajina izvršila ne samo veliku vojničku i političku, 
nego i posve specifičku našu družtvovnu i zdravstvenu ulogu 


velikog stila. 


I mnogi Hrvat liečnik-učenjak proslavio se na stranim sveuči- 
lištima kao učitelj. Već god. 1394.—1422. bio je dubrovački liečnik 
Domenico Galleotti Rollandio profesor medicine i astrologije na 
kolegiju liečnika i filozofa u Bologni. Tu je kasnije bio profesorom 
medicine Dubrovčanin Lujo Gjurašević (# 1565.). Matija Vlačić mi. 
(Matthias Flacius Illyricus, 1547.—1593.) bio je profesor filozofije 
i medicine u Rostocku. Đuro Armeno Baglivi (1666.—1707.) postao 
je profesor na papinskom sveučilištu »Sapienza« u Rimu, a Rudolf 
Lamprecht (1781.—1860.) i Ivan Pavao Vlahović (1825.—1899.) bili 
su profesori u Padovi. Adam Vatroslav Prandt (1739.—1817.) bio 
je profesor u Trnavi, a Miho Šoretić (1740.—1787.) u Trnavi i 
kasnije u Pešti, nakon što je trnavsko sveučilište premješteno u 
Peštu. Tu je bio profesor i Viktor Mihalković (1844.—1899.). Josip 
Zlatarović (1807.—1874.) bio je profesor na bečkom Jozefinumu, 

Anton Plenčić (1705.—1786.) i Ivan Čokor (1849.—1911.) bili su 


profesori bečkoga fakulteta, a Josip Plenčić (1751.—1785.) i Ignjat - 


Franjo Fritz (1778.—1841.) profesori u Pragu. Đuro Matija Šporer 


(1795.—1884.) zaslužan je kao ravnatelj kiruržke škole u Ljubljani. 


Antun Branko Pavić (1802.—1853.) bio je profesor na medicinskom 
liceju u Salzburgu. Treba još spomenuti i Josipa Domina (1754. do 
1819.), koji doduše nije predavao medicinu, nego je bio profesor 
fizike u Pešti, ali je zaslužan za liečenje elektricitetom, te Josipa 
Pančića (1814.—1888.), profesora botanike u Beogradu, i Roberta 
de Visiani (1800.—1878.), profesora botanike u Padovi, jer su ova 
dvojica izašla iz liečničkih redova. : 

Među ovima nalaze se već spomenuti Đuro Armeno Baglivi 
i Matija Vlačić, kojima treba pribrojiti Andriju Dudića od Ore- 
hovice, koji su u poviesti medicine svoga doba zaigrali najvidnije 
uloge i s ponosom ih spominjemo uz bok najvećih ljudi medicine. 

I mnoge metode liečenja dolaze u strani sviet iz hrvatskih 
krajeva. 

Tako je na pr. homeopatija uzko vezana uz imena Slavonca 
Josipa Attomyra (1807.—1856.) i Zagrebčanina, zapravo Samo- 
borca, Josipa Zlatarovića (1807.—1874.). 

. Osnovna načela elektroterapije iznio je i praktički iztražio 
Franjo Josip Domin, zagrebački prirodoslovac i fizičar (28. I. 
1754.—19. I. 1819.), koji je jedno vrieme bio profesor fizike u 
Gyčru, Pečuhu i Pešti, a pod kraj života povučeno živio u Zagrebu 
kao kanonik, radeći do smrti na promicanju svoje elektroterapije. 

Djelovanje danas toliko upotrebljavanoga ricinusova ulja pro- 
našao je Jakob Franjo Koludrović (Giacomo Francesco Collu- 
drovich, 1. XII. 1744.—4. VI. 1840.), koji je od godine 1794. bio 
primarius bolnice za neizlječive u Mletcima, a i inače je — iako 
Hrvat po podrietlu — bio tamo vrlo cienjen, te je god. 1805. od 
austrijskih vlasti postavljen članom tamošnjega zdravstvenoga 
vieća. ' 

Kad je dr. Warren 16. X. 1846. po prvi put operirao jednog 
bolestnika, pošto ga je narkotizirao eterom i to u Massachusets- 
hospitalu u Bostonu (gdje još danas stoji ova soba netaknuta kao 
u onaj slavni dan) i kad se ta metoda pročula, bio je Dubrovnik 
jedan od prvih europskih gradova, gdje je ona primienjena. Već 
u veljači god. 1847. izveo je Niko Pinelli jednoj ženi operaciju, 
pošto ju je narkotizirao eterom. 

. Desinfekciju jodovom tinkturom upotriebio je prvi Teodor 
Wickerhauser, tada primarni liečnik Bolnice milosrdnih sestara u 
Zagrebu. 

Znanstvena, školska medicina došla je u hrvatske krajeve 
putem školovanih ljudi. najprije svećenika, kasnije u liečenje 
upućenih ljudi raznih struka, i napokon putem liečnika, i to opet 
najprije putem stranaca, pa tek onda domaćih, koji su svoje 
znanje stekli u inozemstvu, dok na kraju nisu i u hrvatskim kraje- 
vima otvorene medicinske škole. Ova je školska medicina i u 
hrvatskim krajevima, kao gotovo po čitavoj Europi, po svom 
obliku i temeljima grčka medicina, koja je preko arabističkih 
naukovnih knjiga i kasnijih parafraza dobila oblik šredovječne 
medicine, u vrieme renesanse proživjela mnoge korekture i u 
novom, modernom ruhu prošla kroz europske medicinske škole. 


Do konca 19. stoljeća medicina je u hrvatskim krajevima u 
glavnom praktična i kurativna. Vrši je narod sam, vrše je vrači i 
kirurzi, vrše je i školovani liečnici. Na ladanju je gotovo sva nje- 
zina djelatnost u pučkoj medicini ili bar na pučki način primje- 
njivanoj oficielnoj medicini, dok se u gradovima ona sastoji u 
kurativnoj medicini omiljeloga kućnog liečnika, praktikuša, a samo 
u posebnim, već osobito pogibeljnim slučajevima još i u bolničkom 
liečenju. Tekar koncem 19. i početkom 20. stoljeća, dakle jedan 
ljudski viek prije današnjih dana, nastaje i u hrvatskoj medicini 
novo doba: nestaju stari običaji, nestaje stare medicine, nestaje 
starih liečnika. Nekadašnji sastavni dio medicine — pučka medi- 
cina — ostaje na ladanju i — ukoliko je ima — potisnuta je u 
zastranjeni zanat nadriliečnika. Nesta i starih liečnika-magistara- 
ranarnika-kirurga, od kojih su neki, pogotovo oni solidniji, dali 
mnogo od sebe boljitku medicine. Među liečnicima od sada su 
samo izučeni, školovani doktori medicine. Javlja se odlučno i mo- 
derno ustrojavanje zdravstva, osniva se socialna medicina, najprije 
u radničkom osiguranju, a poslije i na drugim područjima, lieč- 
nički se redovi postrojavaju u staležkom i znanstvenom smjeru, 
a medicinska se znanost razvija u posebnim, svojevrstnim stru- 
kama. Konačno se pokreće stvaranje najvišeg medicinskog 
nastavnog zavoda — medicinskog fakulteta u Zagrebu, još i danas 
jedine visoke medicinske škole u hrvatskim krajevima. 


U posljednje su vrieme hrvatski zdravstveni stručnjaci oso- 
bito razvili i izgradili preventivnu medicinu i medicinsku promičbu 
narodnoga zdravlja, pa su i u udaljenije krajeve (na pr. u Kinu) 
pozivani, da je ondje uvedu, a igrali su najviđenije uloge i u 
najvišim međunarodnim forumima ove struke. 

Tako hrvatska medicinska kultura pokazuje neke značajke, 
koje je iztiču iz reda ostalih naroda, a svojim se udjelom u kul- 
turi čovječanstva može podičiti. 

JOSIP ŠARINIC, KARLOVAC 


TRGOVAC KREŠIĆ U KOLU HRVATSKIH 
PREPORODITELJA 


' Već u tridesetim godinama 19. stoljeća, u jeku samih knji- 
ževnih nastojanja ilirskog pokreta, razpravlja se o priradnim 
pitanjima, koja pokreće građanstvo, doduše malobrojno i sapeto 
na područje nekoliko gradova. Izgradnjom dviju dobrih cesta na 
Senj i Rieku Karlovac je kontinentalnu Hrvatsku priradno vezao 
s morem. S pomoću trgovine, navlastito trgovine žitaricama, u 
Karlovcu se stvara domaće građanstvo s izrazito priradnim tradi- 
cijama, družtvovno nezavisno od tuđinske vlasti. To građanstvo 
živo sudjeluje u svim rodoljubnim podhvatima preporodnih godina. 
U takvoj sredini, zadahnutoj gospodarstvenim pokretima 
S kraja 18. stoljeća, 1832. predlaže grof Janko Drašković osnivanje 
»menjaškog suda« radi unapređivanja poslovnih zaključaka i nov- 
čarstva. U prielazu s primitivnog gospodarstva s bezplatnom 
radnom snagom na novčano to je doista bilo od prieke nužde. 

' »Trgovci i svaki doista novac u korisni pogon posala trebajući 
bi nje svigdi u Evropi našao, dje sad zbog pomanjkanja toga 
suda nijedan inokrajni i baš i malo koji domaći novce svoje 
Madjaru oli Hrvatu u zajam dati se neusudi. Voljedu naimre svoje 
novce u one pakosne loze i dugovanja inokraiških trgovaca uložiti 
i iz okolišenja s velikim kvarom domovine izvaditi, neg trudom 
i troškom pravde zarad svojih novac goniti. 

3 Ovi lozi pomažu jedito špekulante one i vrgu novce u šake 
onih, koji nje još za nas žive protiva nama drugam uložiti mogu. 
Iz neimatja uvjerovanja daklje ne samo stradanja novca trebnoga 
nego i šteta naša politička izilaziti može.«! : 


U zacrtani program narodnog preporoda, kome kulturno- 

prosvjetnu stranu ostvaruje ilirski pokret kojih petnaest godina 
grof Janko Drašković unosi i priradnu preustrojbu zemlje, uka- 
zujući na uzku povezanost političkog položaja Hrvatske s nje- 
zinom priradom. 
. . Uzporedno s težnjom za okupljanje hrvatskih pokrajina pod 
jednu političku vlast i za promicanje kulturne suradnje u ovom 
dielu Europe, hrvatski narodni pokret tridesetih godina postavlja 
ciljeve i jačeg priradnog zamaha. Doduše, ta su nastojanja neza- 
mjetljiva, i teže ih je zapaziti, ali su očita, makar da donose 
plodove tek u sedamdesetim i osamdesetim godinama. 

Janko Drašković je prvi jače osjetio, kako se Podunavlje guši u 
izključivom agrarizmu, bez priradne razmjene i znatnije trgovine, te 
predlaže osnivanje državne banke, doduše ugarske (shvatljivo za njegovo 
doba, kad je sve imalo prielazan značaj), koja bi bila kadra osigurati 
valutu i novcem obskrbljivati veleobrt. 

»Za bolje uvesti pravicu ovu, i za olahkotiti prevraćaj novaca, i za 
protiviti se hlinovnikom besramnijem, korisno bi bilo državnu ungarsku 
banku osnovati, kako ti u Prusiji svaki kotar ima, dje stanovnici uz 
poštene kamate novaca bi mogli dobiti na tretju stran vriednosti svojih 
ležećih dobara. 

Kako bi liepo odatle fabrike uvesti i blagopolutje privesti svojoj 
domovini, i po tom trgovinu, koja sad trpeća jest, dobitnu učiniti mogli, 
Kako bi liepo nama morsko družtvo se utemelilo, i koliko ne bi Rieka i 
naš komerc napredovao.«? 

Uistinu Disertacijom grofa Janka Draškovića postavljeni su 
temelji moderne Hrvatske i zacrtana njezina politička stvarnost 
za jedno stoljeće unapried. Nema sumnje, misli o osnivanju 
državne banke, koja bi na nepokretnu imovinu veleposjeda davala 
zajam i tako stvorila glavnicu za osnivanje veleobrta i potrebnog 
brodovlja na Jadranu, začuđuje one, koji su navikli gledati na 
hrvatski preporod samo kao na književni pokret tridesetih godina. 

Pred kraj osamnaestog stoljeća razvila se na kupskoj obali, 
izvan same karlovačke tvrđave, živahna trgovina zemaljskim 
plodinama, koja je dala karlovačkom građanstvu toliki zamah 
pred ilirski pokret. Još se i danas vide ostatci mnogobrojnih 
skladišta žitne trgovine na crti između dvaju karlovačkih mostova 
preko Kupe. Tu, gdje je nekad pristajalo banatsko žito, danas 
vlada mir zabačene, pokrajne ulice. Materialna kultura, koje se 
spretnom trgovinom domogoše stari Karlovčani, podigla je ugled 
mnogih porodica, a među njima se javljaju dielom izrazito kulturni 
radnici, dielom pisci trgovačkih uputa i almanaha. 

Josip Šipuš, trgovac žitaricama, piše 1796. knjigu iz svoje 
struke, a njegovi praktični sugrađani izdaju »Der Pilger«, čisto 
poslovni list. 


22. ožujka 1818. u obitelji s jakim poslovnim predajama rođen je 
ovdje Mijo Krešić. Otac njegov, također Mijo, ugledni trgovac i građanin 
»ex Suburbio«, nije se mogao toliko baviti djetetom i prepustio ga majci, 
a majka slikovitim gradskim šancima, gdje je Mijo s ostalom djecom 
dočekao školu. Majka Ana bila je iz porodice Stinfting. Iz Krešićeve 
Autobiografijet doznajemo za sklonost njegove majke, da ga po svršenina 
školama u Karlovcu pošalje u sjemenište na dalje nauke. Karlovačka 
franjevačku gimnaziju svršio je Mijo Krešić god. 1833., gdje mu je školski 
drug bio i prvi hrvatski slikar Vjekoslav Karas. Upravitelj gimnazije bio 
je tih godina Antun Fogh, a među nastavnicima se iztiče Josip Podvinsky. 

Iz svjedočbe, datirane 7. travnja 1833. i izdane na latinskom jeziku, 
doznajemo za neke sklonosti Mije Krešića. In doctrina religionis bio je 
Mijo Krešić inter septemdecim condiscipulos eminens quartus. Ex stilo 
€t auctorum classicorum interpretatione classis prima secundus, ex studio 
lingua Graeco classis prima, ex geographia et historia classis. eminenter 
Prima, ex arithmetica classis prima. U vladanju je Krešić bio kao đak 
uzoran. Krešić, kako vidimo, nije pokazivao mnogo smisla za klasične 
jezike, dok je u zemljopisu i poviesti bio izvrstan đak, u čemu se nalaze 
početci njegove kasnije sklonosti za družtvovna pitanja i za politiku, 
Svjedočba, koju je 1833. izdao »Regium gymnasium Carolopolitano«, ne 
kazuje nam inače ništa osobito. Ta mala slika Krešićevih sklonosti, koju 
nam ona daje, nije kadra sama osvietliti Krešićevu odluku, da napusti 
dalje humanističko školovanje i da se posveti trgovini. Svakako je kod 
te odluke bio odlučan i utjecaj praktičnoga otca, i samog trgovca, koji 
nije htio, da mu diete bude zavisno o službi politički nesređene Hrvatske, 
uz mogućnost samostalnosti, koju mu je mogla pružiti imućna kuća. 

A I dok je Vjekoslav Karas krenuo u Italiju, da uči slikarstvo, 
Mijo Krešić polazi u Zagreb u trgovinu željeznom robom Kinder- 
manna i Reittera, da uči praktično živjeti. 

Krešić, Karas, Lisinski — gledaju na suvremena zbivanja u 
Hrvatskoj s različitih stajališta i nalaze se na različnim crtama. 
Vatroslav Lisinski sklada rodoljubne davorije, Karas komponira 
Rimljanku s lutnjom i velika platna, da se oduži karlovačkim 
građanima, a Krešić uči trgovinu i gleda, kako su svi dućani u 
Karlovcu i Zagrebu u tuđim rukama, i tako se na poslovnom 
području uči rodoljublju i politici. Obratni je put, kojim idu ova 
trojica do slobode. Lisinski i Karas preko umjetnosti, a Krešić 
preko prirade i tvarne kulture. . ' 
Zanimljivo je, da je i Krešić slikao. Da je slikanje Krešiću 
bilo ipak nešto više od običnog školskog crtanja, vidi se po rie- 
čima, kojima to spominje u spomenutom životopisu. »Da sam se 
mjesto u Karlovcu rodio u kojem drugom gradu, gdje ima aka- 
demija. za slikare, to me valjda ne bi nikada Merkur brojio u 
imeniku svojih sljedbenika«. Bilo bi svakako koristno pronaći 
Krešićevu akvarelnu sliku, koju je darovao za imendan nekom 
karlovačkom trgovcu, a koja prikazuje franjevačku crkvu i Alago- 
vićev perivoj, crtan s Kalvarije. Krešić tu svoju radnju spominje 
ne navodeći joj vlastnika. Slikanje je Krešić zarana prepustio 
svom nesretnom prijatelju Vjekoslavu Karasu, kojemu će ono biti 
sudbina: 

f Hrvatska tih godina doživljuje nevjerojatne drame svojih 
najdarovitijih mladih ljudi. Karas se vraća u Hrvatsku iz Italije 
polovinom stoljeća i bude učitelj crtanja u produžnoj školi. Škola 
nije s njegovim radom zadovoljna, i Karas ostaje bez kruha. 

Vatroslav Lisinski, već proslavljeni autor prve hrvatske opere, 
postaje sudski prislušnik. Lisinski umire ostavljen, dajući sate 
po kućama u Zagrebu, ne navršivši ni trideset i pet godina, Karas 
se nekoliko godina poslije njegove smrti baca u Koranu. 

Mijo Krešić, rođen s drugim sklonostima i u drugim obitelj- 
skim prilikama, nije pošao putem Vjekoslava Karasa. Rođen u 
sasvim zasebnoj sredini, na samom izvoru novih gospodarstvenih 


poticaja, Krešić i nije mogao imati nikakvih naklonosti za pre- 
. živjelo barokno družtvo. 


Kao školski drug Karasov, Krešić nam daje i nekoliko drago- 
cjenih bilježaka o ovom nesretnom slikaru. »U isto doba je i Karas 
učio crtanje u karlovačkoj školi, te je njegova vještina udarila u 
oči njekom umirovljenom kapetanu, koji upozna u njemu veliki 
talenat, te preuze veledušno brigu, da ga pošalje na podpuno na- 
obraženje u Rim.« Krešić bilježi i njegovu smrt, svaljujući svu 
krivnju na nerazumievanje tadanjeg obćinstva i na siromaštvo, u 
kuje je slikar zapao, kad je izgubio službu. »Karas, povrativ se u 
Karlovac bez znatnijih naloga i bez vlastitih sredstava počeo stra- 
dati, dok ga je za nekoliko godina nevolja tako pritisnula, da se 
jednog dana čula tužna viest: Karas se utopio... Bio je to krasni 
mladić, čistog značaja i hrvatskog rodoljublja, te je uviek šteta, 
da su nam okolnosti bile tako tužne, da se je takov ženijalni 
umjetnik u svom očajanju odlučio skončati si život. 

Od svojih školskih drugova Krešić spominje i slikara Vatro- 
slava Župančića, još nesretnijeg, ali slikara s manje nadarenosti.“ 
I jednom i drugom odnio je iz njihova vlastitog mjesta naručbe 
i zaradu Matija Schieber, koji je 1850. došao u Hrvatsku iz Karls- 
ruha i nastanio se poslije dvie godine, 1852., u Karlovcu. On 
nesamo da je svojim slikarstvom pristojno u Karlovcu živio, nego 
je i stekao priličan imetak. Udajom jedne kćeri za pukovnika 
Vrbanića u Zagrebu dolazi poslije u svojtu s obitelji Mije Krešića, 
najžešćeg protivnika stranaca u Hrvatskoj. Karas je i po povratku 
sa Studija prijateljevao s Krešićevima, pa je i portretirao starog 
trgovca. Taj portret ubrajaju među najuspjelije Karasove radnje. 

Krešić je još u karlovačkoj franjevačkoj gimnaziji čuo gdje 
pripoviedaju o novom pokoljenju, koje je stupilo u hrvatski javni 
život oko 1830., pa je te ljude za svoga naukovanja u Zagrebu 
sretao i — kako sam bilježi — pozdravljao s osobitim strahopoči- 
tanjem. Bit će, da narodni pokret nije bio sasvim tuđ u njegovoj 
roditeljskoj kući, u koju su možda i zalazili mnogi od onih iz 
Gajeva naraštaja. Krešić je bio tek za koju godinu mlađi od njih. 

Proveo je četiri godine na naukovanju u sasvim njemačkoj 

kući u Zagrebu, gdje su mu jedino štivo bili Spieesovi vitežki 
romani i Kotzebuove drame. Po svršenom naukovanju u Zagrebu 
ode najprije na putovanje preko Gorskog Kotara na Rieku, pa 
zatim u Trst i Mletke. Neko vrieme radi u jednoj uglednoj 


trgovini u Šoprunu, pa se zatim vraća u Karlovac, gdje otvara 


samostalan posao. 

Treba spomenuti, da Krešić stavlja hrvatski nadpis nad svoj 
dućan, prvi hrvatski nadpis preporodnih godina u Karlovcu. 

U prvom katu Krešićeve kuće sastajao se četrdesetih godina 
skup preporoditelja, gdje su u karlovačkoj čitaonici razpravljali 
pitanja ondašnjeg javnog života. Sastaju se tu Eugen Barac, 
Ljudevit Šplait, barun Dragojlo Kušlan, Makso Prica, Gjoko 
Kostić, Ivan Mažuranić, Dane Stanisavljević, Antun Vakarfović, 
sve sami ljudi, koji su na površini družtvenog života Hrvatske 
onih godina. Ta sastajanja bilježi Mijo Krešić u Autobiografiji, 
dajući nam tako ugodnu sliku ondašnjih rodoljubnih nastojanja 
iz prve ruke: 

»U mojoj kući bio je izvanredan život, naime u čitaonici u prvom 
katu. Tu se je pod večer redovito sastajao sav inteligentniji karlovački 
domorodni sviet, jer su u to doba dolazile novine. Sve je nestrpljivo 
čekalo, dok se nije na vratih! pokazao stari Nasto Kunić, podvornik 
družtveni, sa paketom novina. Svaki put bi najzanimiviji list, koji je prije 
tri dana izišao u Beču, prihvatio koji mladi član, stao na stolac i uz slabu 
razsvjetu argantičke uljene svjetiljke glasno čitao. Obično bi to činili 
barun Dragutin Kušlan, Makso Prica, Gjoko Kostić, Eugen Barac, Ljudevit 
Šplait, i t. d.«. 

Krešić nam u svojoj rukopisnoj autobiografiji, koju je tek 
poslije njegove smrti tiskao sin mu Milan, daje i bližu sliku 
staroga Zagreba. Ta nas se slika doima jače i ugodnije od mnogih 
, poviestnih podataka iz tih godina. 

.  »To je dakle Zagrebl«, čudi se karlovački gimnazijalac, koji 
je mislio, da će naći u Zagrebu rodoljubno gibanje slično karlo- 
vačkom. 

-»U ono doba nije bilo nigdje opaziti niti najmanji trag domo- 
rodnih težnja. Sve bijaše ogrezlo u njemštini, koja jedina imadi- 
jaše svoj organ Agramer Zeitung, svakog tjedna po dva broja 
na pol arka u kvart formatu, dočim su u županijah sudovi ure- 
dovali latinskim jezikom, a tako se zborilo i u skupštinah i 
. saborih.« 

Dakako, da mali Mijo nije mogao znati za radoljubna 
nastojanja zagrebačkih škola i težnje hrvatskog preporoda još 

s kraj osamnaestog stoljeća. On je bilježio samo ono, što je 
mogao vidjeti: : 

“narodnoj stvari.« 


»Ta. živahnost, ta množina ljudstva u Ilici i na Harmici 
i na Kaptolu, tolike bogate četveroprežne kočije plemića i vlastele, 
grofova i baruna, nakićeni kočijaši i husari ili panduri, sila puka. 
iz Slavonije, koji je po osam dana putovao na svojim taljigama,. 
sajmari madjarski čak od Segedina sa salamom, taranom, sirom, 
sušenim ribama iz Dunava i Tise, sa hasurami, paprikom i sapu- 
nom, Kranjci i Štajerci uz hiljade hrvatskog seljačkog puka, svi 
dodjoše na više dana u svojoj raznolikoj nošnji, budi na proštenje: 
k sv. Kralju, budi da što pazare.« Izvješćujući tako o sajmenim 
danima u Zagrebu iz 1833. Krešić govori i o kazalištu, sumorno 
i s nezadovoljstvom, jer se u hrvatskom kazalištu tih godina 
predstavlja još na stranom jeziku. »Još da vidim nešto, o čemu 
nisam pojma prije imao —- kazalište. Bilo je to u zgradi, gdje se 
je kasnije nastanio madjarofilski kasino, da pomogne pripraviti 
kasnije historičke dogodjaje, i koja se je ulica dugo zvala stara 
Kazalištna ulica, dok ju u novije vrieme ne pokrstiše Demetrovom 
ulicom. Predstava bijaše dakako njemačka, nu nam se to činilo 
posve naravno i u redu, pošto smo i u Karlovcu bili naučeni na 
njemačke predstave, pa da bi ona mogla ili dapače morala biti 
hrvatska, na to nije onda nitko pomislio. Tako bijaše taman dojam 
još u narodu u svem narodnom, jerbo je aristokracija disala sva 
tudjim duhom, diplomacija služila se latinštinom, — a hrvatsko . 
gradjanstvo nije još pitalo za hrvatsku dramatičnu umjetnost.« 


U trgovačkoj kući Kindermann i Reitter proveo je Mijo Krešić 
četiri godine. Budući da je bio po svom školskom obrazovanju 
iznad prosjeka običnog trgovačkog naučnika, postupalo se s njim 
obzirnije i nastojalo se, da mladić dođe i do knjiga i do boljeg 
zagrebačkog družtva. 4 

Hrvatskih je mladića tih gođina bilo malo, koji bi se posvetili 
trgovini ili obrtu, i to Krešić bilježi, iztičući, koliko je to zlo i za 
sam narodni život: 

»Željeznarski komiji regrutirahu se iz Madjarske, a najviše iz šoprunske 
krvatske županije, odakle dodjoše u Zagreb Hatzi, Baueri, Kazali, Brlako- 
vići i t.d., mladići pako za rezanu robu iz Graza i Beča... U to doba 
se nisu hrvatski mladići učili trgovini, već su se posvetili drugom kruhu, 
stoga su i bili onda i kasnije trgovci sami tudjinci i veliki neprijatelji 

Krešić je još kao mlad čovjek uvidio, da nezavisan Hrvat 
odgaja zavisna građanina, samo zato da ga može ugurati u neki 
činovnički razred, a samostalna zanimanja, svoj imetak i gotov 
novac prepušta u vlastitoj kući strancu. Ta je spoznaja najdublji 
motiv cjelokupnog publicističkog rada Mije Krešića. | 

. Krešić nije nikada bio sklon školovanoj gospodi, koja su školu 
shvaćala kao sredstvo za sticanje gotova kruha, jer je bio uvjeren, 
da su gotovo sve nedaće, koje je Hrvatska proživljavala u novije 
vrieme, dolazile od raznim režimima vezanog činovničtva. To 
uvjerenje nosi u sebi još iz roditeljske kuće, i svagdje ga, gdje 
god ima prilike, iznosi, kako bi stvar hrvatske prirade pomaknuo 
napried. Nije Krešić postavljao osamostaljenje hrvatske prirade 
samo sebi za cilj, nego je preko gospodarski oslobođenog naroda 
htio doći i do političke slobode. Pi 

Na putu u Šoprun, odmah po svršetku naukovanja u Zagrebu, 
zaustavlja se u Szombathelyu, u gradu, u koji su hrvatski plemići 
išli na školovanje, »kad u Hrvatskoj nije bilo gimnazija«, koje bi 
ih rodoljubno odgojile. »Tu je bila postaja (u Szombathelyu), da 
se okriepimo doručkom, da si pogledah taj grad, gdje su naši 
hrvatski plemićki mladići znali polaziti gimnaziju, da se nauče 
domorodni madjarski jezik i tim sredstvom da prigrle ideje naše 
braće, a da uguše u sebi i onu slabu klicu hrvatske samosviesti, 
što im je većim dielom i uspješno za rukom pošlo, jerbo su svi 
takovi učenjaci, s malom iznimkom, postali perfektni madjarofili, 


koji-su u svojoj hrvatskoj obitelji činili tudju propagandu, nazi- 


vajući si sinove imeni Arpad, Geza, Bela i t. d., te koje pleme nije 
niti noviji hrvatsko-kulturni pokret, književnost, umjetnost, ple- 
menito patriotično čuvstvo i t.d. moglo opet na pravi put pokre- 
nuti.« U Šoprunu je Krešić susreo jednom na ulici nekog čovjeka, 
koji mu se učinio poznat iz Zagreba. Kako je tako riedko sastajao 
koga iz domovine, obveseli se ovome, i da ga upozori na sebe, 
stane lagano zviždukati pjesmu »Još Hrvatska nij propala«, ali 
se ovaj nije ni okrenuo. »Kasnije ga više nevidjeh — govori o 
njemu Krešić — dok se nije povratio u domovinu, koja o njem 
nikad nije spominjala, koju je pod stare dane opet ostavio, da u 
tudjini troši hrvatsku imovinu.« 

Kad se je Krešić povratio u domovinu iz Šopruna, bila je već 
organizirana politička Hrvatska u dva suprotna tabora, prema 
kojima je Austrija igrala nestalnu igru. Podpomagala je narodna 
stranku, kad je osjećala opasnost od probuđenog madžarskog 
nacionalizma, podupirala je Madžare, kad bi to vanjskopolitički 
odnosi tražili. Da se politička laž protura, treba je nacionalno 
naglasiti i dati joj. obilježje rodoljublja. Horvatsko-vugerska 
stranjka u ime hrvatstva izdiže kajkavske predaje, braneći kaj- 
kavsku Hrvatsku od Hrvata štokavaca, a kako je hrvatski sabor 
već tamo od 1835. prihvatio misli preporodnog pokoljenja, poriče 
Ova stranka vriednost samog saborovanja. Tri hrvatske županije, 

Zagrebačka, Križevačka i Varaždinska, trebale bi, prema mišljenju 
Ove stranke, i mimo hrvatski sabor slati poslanike na zajednički 
sabor u Ugarsku. 


Upravo kad se provodila ustrojba političkih snaga u Hrvat- 
skoj pred obračvn godine 1848., vratio se Mijo Krešić u domovinu 
i sam sudjelovao u mnogim akcijama, političkim, kulturnim, i sva- 


gdje dobro došao bilo savjetom, biio djelom. »Na povratku u do- 


movinu našao sam pokret ilirskog oduševljenja i doba, kada je 
nastala žestoka borba madjarona proti prcbudjenoj narodnoj 
sviesti. Već je bila tada madjarska stranka u kasinu podpuno 
organizirana za akciju, da se nasnubi ne samo turopoljsko seljačko 
plemstvo, već i zagrebački gradjani za Košut Lajoševe ideje. U 
tu svrhu davale su se zabave i plesovi u onih nekad kazalištnih 
elegantno uredjenih prostorijah, a u dvorištu i na plateau-u prema 
Tuškancu imali su tečajem kongregacija prekosavski plemenitaši 
svoj logor, gdje se je kuhao guljaš i pekla prasetina.« U političkom 
životu Hrvatske četrdesetih godina već se pomalo prodaju glasovi 
za komad svinjetine, a nekoliko godina poslije počet će vlast pra- 
viti izbore činovničkim glasovima i krivotvorinama. Politički su 
korumpirane čitave obćine. Turopoljci ne dolaze na županijske 
izbore u Zagreb pojedince, nego u skupinama, bojeći se odpora 
zagrebačkih građana. 

Između 1840. i 1848. živo se radilo za narodnu stvar po gotovo 
svim hrvatskim mjestima. Sliku takvog živog političkog života za 
grad Karlovac daje nam Mijo Krešić u jednom odlomku svoga 
životopisa. »Kroz sve to ljeto (1840.) probudjivala je oduševljena 
mladež narodnu sviest putujući po domovini i davajući koncerte. 
U tom nastojanju bili su odlični misionari Vatroslav Lisinski, 
Albert Štriga, Kamilo Livadić, Lujo Pichler i t. d., koji su novim 
pjesmami Još Hrvatska nij propala, osobito Rusanovimi napjevi 
Brod nek ne ćuti udarca, Nek se hrusti šaka mala, i t.d. očaravali 
sviet... U Karlovcu su u magistratskoj dvorani ovi mladići davali 
u narodnoj nošnji koncerte, koji su svekoliko obćinstvo uznieli 
do najvišeg entuziazma. Naravno da je za svakim takvim kon- 
certom sliedio banket, kod kojega se vatrenimi govori budio duh 
za razvitak narodne sviesti. Karlovac je bio par excellence domo- 
rodni grad i sve gradjanstvo skupa sa svojim patriotičkim zastup- 
stvom i poglavarstvom podupiralo je sa svimi sredstvi domorodnu 
stvar.« 

Krešić družtvovno razčinja politički život četrdesetih godina 
i kaže, da je ilirska stranka imala svoje glavne predstavnike u 

zagrebačkoj inteligenciji, a madžaronska u plemstvu zagrebačke 
županije. Iz toga bi sliedilo, da je ilirski pokret bio uglavnom 
pokret građanstva, kome su prilazili tek pojedinačno plemići, iako 
mu je ideolog grof Janko Drašković. 


U događajima 1848. Mijo Krešić živo sudjeluje. Kad se poslije 
burnih događaja u Francuzkoj i u Beču pokrenula madžarska 
inteligencija protiv Austrije, a za uzpostavu samostalnog mini- 
starstva, u Narodnom domu u Zagrebu sastaje se narodna skup- 
ština, bez obzira na staležku pripadnost, da proglasi zahtjeve 
hrvatskog naroda, Mijo Krešić je u skupštini i u stopu prati doga- 
đaje. Prema njegovu izvješću, velik je dio karlovačke inteligencije 
otišao tada u Zagreb u Jelačićevu vladu i zauzeo odgovorna 
mjesta. Kolo preporoditelja iz Krešićeve kuće ulazi u praktični 
politički život i daje smjernice hrvatskoj politici do absolutizma. 

24. ožujka, uoči poviestnih odluka skupštine od 25. ožujka 1848. 
izvješćuje Krešić u Karlovac o toku skupštine: »Gaj je javio skupštini, 
da onu malu deputaciju, što ju je grad Zagreb bio poslao u Beč, na 
nikakav način ne pustiše da ide pred kralja. Oni vele, da tu neima više 
govora samo o narodnom jeziku, o narodnosti ili još o kakovih neznatnih 
reformah,..« »Mi da si moramo sami bana proklamirati i ostale neza- 
visnosti od Madjara izraditi i doći u Beč sa gotovimi zahtjevi, koji će se, 
kako se za stalno nadamo od Nj. Veličanstva za stalno potvrditi« Na 
samoj skupštini vidnu je ulogu igrao vođa karlovačke skupine barun 
Dragutin Kušlan. On je — prema izvješću Krešićevu — pročitao na skup- 
štini proglas domorodaca u Beču, kojim je imenovan odbor od triju osoba, 
i to Ambroza Vranyczanya, Ljudevita Gaja i Ivana Kukuljevića. U ime 
hrvatske skupine u Beču podpisao je ovaj: proglas grof Albert Nugent, 

Već u tim predrevolucionarnim danima iztiče se u madžaronskoj 
stranci Levin Rauch. Narodna stranka se htjela izmiriti s madžaronima, 
pa je stoga jedna skupina narodnjaka otišla k njima, ali do sporazuma 
nije došlo. I o tom pokušaju izmirenja javlja Mijo Krešić u Karlovac 
kratko kao novinski izvjestitelj: »Barun Levin Rauch ukratko reče, da 
su on i njegova stranka uviek bili za narodnu hrvatsku stranku, a ne 
ilirsku, i da je on privržen svojoj domovini, ali da želi ostati pod svetora 
krunom ugarskom. Aurel Kušević izrazi se u istom smislu.« . 

Narodna skupština, na kojoj je iz Karlovca bio i Mijo Krešić, 
zaključila je 25. ožujka, da se od kralja zatraži sjedinjenje Dalma- 
cije i Krajine s Hrvatskom, da se uvede hrvatski jezik u sve 
urede i škole, da se u Zagrebu svake godine sastaje hrvatski sabor 
uz zastupanje svih stališa. Značajno je, da ta narodna skupština, 
kojoj je i Jelačić priznavao zakonodavan karakter, među ostalim 
zahtjevima traži i osnivanje hrvatske državne banke i povratak 
narodnih glavnica, kojima je upravljala Ugarska. j 

Poslije praktički nezavisne hrvatske države bana Jelačića do- 
lazi deset godina habsburžkog absolutizma. Tih deset godina Mijo 
Krešić uređuje svoje imovinske prilike. Prodaje u Karlovcu trgo- 
vinu i kuću i seli u Zagreb, da bude na samom izvoru političkih 
događaja. Materialno nezavisan, a uz to naobražen daleko iznad 
prosjeka trgovačkog i građanskog stališa, on doprinosi velik udio 
u očuvanju narodnih snaga. Tih godina je Krešić mogao vidjeti, 


. kako se izškolana hrvatska inteligencija prodaje za koru kruha i 


kako je hrvatski činovnik ćudoredno pao, prodajući za službu 


«uvjerenje. Na nekoliko strana životopisa daje Krešić sliku abso- 


lutizma u Hrvatskoj. »Svuda postade grobna tišina, postade upra- 
vo gluho doba. Sav narodni život u Zagrebu vegetirao je u maloj 
čitaonici, koju čelik-rodoljubi gledaše uzdržati, i koja se je selila 
od kuće do kuće, od Stankovićeve u danas baruna Vranyczany- 
Buratia, gdje joj je doskora zazvonilo smrtno zvonce. Ukazom 
bana Coroninia bila je čitaonica razpuštena kao protudržavna 
i po obće interese Austrije štetna«... »Nasuprot se je u Dvorani«, 
tuži dalje Krešić, »udomila nova ,,Salon-Administration", gdje se 
sakupljaše sva elita gospodujućeg elementa, dakle u onoj zgradi 
i svetih prostorijah, koje su vjerni sinovi domovine sa grofom Jan- 
kom Draškovićem podigli u svrhu razširenja narodnoga duha, 
gdje se je godine 1848. razvijao oduševljeni pokret hrvatske poli- 
tike«. Za vrieme absolutizma počelo se u Zagrebu glumiti opet na 
stranom jeziku, što se bolno doimlje Mije Krešića, koji i o tom 
izvješćuje kudeći mnoge »domorodce« zbog slabosti. 


Nakon pada absolutizma uređena je u Zagrebu samostalna 
hrvatska vlada, koja je uredovala hrvatskim jezikom. Banom je 
imenovan Ivan Šokčević. Osim vlade u Zagrebu dobili su Hrvati 
Dvorsku kancelariju u Beču, nezavisnu od Madžarske. Kance- 
larom je imenovan Ivan Mažuranić, jedan iz skupine karlovačkih 
domorodaca iz Krešićeve kuće, koji je s Kukuljevićem osnovao 
poslije samostalnu narodnu stranku radi sporazuma s Bečom. 
Karlovačko kolo preporoditelja iz Krešićeva prvoga kata zauzima 
razna mjesta u družtvu i raznoliko se orientira prema političkom 
stanju u zemlji. Ono daje i dva izrazita političara-činovnika: 
Antuna Vakanovića i Ivana Mažuranića. 

Razumljivo je, da tih deset petnaest godina političke depresije 
u književnosti ne znači mnogo. Književni život jednog razdoblja 
najbolje obilježuju listovi, u kojima se odrazuje duh vremena 
i u kojima suvremene smjernice bilo političke bilo kulturne naj- 
lakše nalaze svoj izraz. 

Sav književni život u Hrvatskoj usredotočen je jedno vrieme 

u Matici Ilirskoj, koja 1852. izdaje »Neven«, književni časopis, i 
oko njega Okuplja tadašnje najbolje književničke snage. »Neven« 
izlazi svakih osam dana, boreći se u prvim godinama absolutizma 
& nerazumievanjem čitateljstva s jedne i s pooštrenom cenzurom 
s druge strane. God. 1851. osniva se u Zagrebu Kazalištno d. d. 
Tu se zagrebačko građanstvo pokazuje u slabom svietlu: ono daje 
najmanji broj dionica. Dok se tuđi listovi rado čitaju, »Narodne 
Novine« broje samo 300 predplatnika. U takvim prilikama »Ne- 
ven« je mogao tek skromno životariti. U prvo godište pišu Prera- 
dović, Kukuljević, Trnski, Weber, Jurković i drugi. »Neven« ure- 
duje Mirko Bogović, najizrazitiji protivnik Austrije. Dakako, u 
takvim će prilikama književna pitanja ustupiti mjesto političkim, 
makar i prikriveno, pa je »Neven« živo ogledalo političkog stanja 
Hrvatske u petdesetim godinama. To je stanje bivalo sve teže: 
1856. počinje »Neven« izlaziti svaki mjesec dana. 

Uzporedno s »Nevenom« izlazi u Zagrebu i Gajeva »Danica«, 
ali kako je Gaj zbog političkog priklanjanja carskom dvoru izgubio 
u narodu svaki ugled, »Danica« ima sasvim malen broj predplat- 
nika, a surađuju u njoj Medo Pucić, Demeter, Vukotinović, dakle 
starije pokoljenje još iz tridesetih godina. 
KN Književni listovi za absolutizma polaze s raznih idejnih sta- 
jališta. Ne diele ih književne struje, nego politička orientacija: 
absolutistička vladavina s jedne i domorodno nastojanje s druge 
strane. Tako na primjer 1853. donosi »Danica« pozdrav vladi, a 
iste godine, prilikom atentata na cara, donosi tri pjesme u slavu 
njegova spasenja. »Neven« pak donosi rodoljubnu pjesmicu Ivana 
Filipovića i šalje tako u vladinu tamnicu i urednika i autora. 

K Odkad je drugi put počela izlaziti 1863., sve do 1867. »Danica« 
nije Kena era izvorne novele. 
ph tarije pokoljenje književnika iz tridesetih i 
je još jednom okupiti Ljudevit Vukotinović son o i 
»Leptir« (1859.—1861.), u kome surađuju Kukuljević, Medo Pucić 
i Demeter, a vraća se na misli PrVOg ilirskog pokoljenja. 


Poslije »Nevena«, koji je već 1861. izlazio tromjesečno, i to 
na Rieci, gdje ga je uređivao Vinko Pacel, oslanjajući se poglavito 
Ma Ph naraštaj izdaje svakih deset dana Krešić »Naše g ore 

ist« R 

»Naše gore lista već u prvim brojevima pokazuje, da se ne udaljuje 
od misli prvih iliraca. U njegovu prvom godištu nabacuju se i čisto 
književna pitanja stila i umjetničke vriednosti književnog djela. Kao i u 

Vrazovo vrieme, ni sada književnici ne podnose kritiku. Tako na kritiku ' 
Adolfa Webera o junačkoj pjesmi »Nedjeljko« u stilu narodne pjesme, 
koja je izišla u Beču, odgovara već u devetom broju sam njezin pisac 
Ognjeslav Utješenović Ostrožinski. U sliedećim se brojevima vodi oštra 
prepirka- između ove dvojice, u kojoj i jedan i drugi nabacuju različita 
književna pitanja, prelazeći često na osobna obračunavanja. Zagrebački 
priradnik Krešićeva kova Antun Jakić napisao je članak o kazalištu, koji 
sliedi kroz nekoliko brojeva, a sam Krešić, vjerojatno, da popuni list, 
napisao je u osmom broju članak o Ivanu Gunduliću. U »Naše gore listu« 
donosi Krešić i životopise znamenitih živih Hrvata, kako bi u javnosti 
pobudio zanimanje za njih i za kulturni rad u zemlji uobće. Galeriju 
znamenitih ljudi otvara Bogoslav Šulek. Pripoviedka je slabo zastupana, 
i obično obrađuje motiv iz prošlosti služeći se romantičkim načinom 
prikazivanja crnobielo. Takva je pripoviedka »Junačka Slavonka« od 
Ferde Filipovića, objavljena već u prvim brojevima prvog godišta lista. 


Na kraju 17. broja prvog polugodišta osvrće se Mijo Krešić 
na uspjeh svog urednikovanja u bilježci Našim čitateljem. »Da li 
smo se pako u svojih nadah prevarili?« pita se urednik. »Prevarili 
smo se u jednom, i to u podpori, koju očekivasmo od naših starijih 
spisateljah. Sva pomoć, koju imasmo, dolazila nam je od mladih 
ruku. U jednom se pako nismo prevarili, i to u pripomoći, koju 
smo se nadali od strane obćinstva.« 

»Naše gore list« je simpatično primilo obćinstvo, poput 
»Vienca« u sedamdesetim godinama. Izpunio je prazninu u našem 
kulturnom i književnom životu, koja je nastala prestankom »Ne- 
vena«, i da je samo među čitateljima podržavao sviest o potrebi - 
književnosti, već bi samim tim izvršio svoju kulturnu zadaću. 
Osim toga, »Naše gore list« stvorio je čitalačko obćinstvo za 
najbolji hrvatski časopis 19. stoljeća, »Vienac«. 

U II. godištu donosi urednik obično po jednu veću pripoviedku u 
dva da tri nastavka, stalne rubrike o hrvatskom kazalištu, o književnosti 
i umjetnosti, i nekoliko prievoda, obično s francuzkog. U drugom broju 
»Naše gore lista« 1862. tiska Krešić Preradovićevu pjesmu »Jezik roda 
moga«. Preradović se poslije toga više puta javlja u »Naše gore listu« i 
pismima potiče urednika na dalji rad, savjetujući mu, da ne objavljuje 
loših pjesama, kao Lukšić u karlovačkom »Glasonoši«. — »Vaš list — 
piše Preradović — sveudilj liepo napreduje. Drago mi je, da ste se na 
moj savjet obazreli, te ne primate u nj zločestih pjesama, kojim ,,Glaso- 
noša" obiluje na svoju štetu.« Pripoviedkama surađuju u drugom godištu 
Vladimir Nikolić i Ilija Okrugić-Sriemac. , 

U drugom godištu »Naše gore lista« javlja se i August Šenoa, 
i Krešić njegove kao i Preradovićeve pjesme obično stavlja na 
čelo lista. Značajno je, da urednik u nekoliko brojeva donosi 

pregled hrvatske narodne književnosti, podielivši njezinu poviest 
na dva doba, prvo od 1450. do 1610. i drugo od 1610. do 1835. 

Treba iztaknuti, da Krešić prvi uvodi u hrvatsku književnost 
dva najznačajnija pisca sedamdesetih i osamdesetih godina, Augu- 
sta Šenou i Josipa Eugena Tomića. Inače, od mnogih pjesnika, 
koji su surađivali u »Naše gore listu«, nije u književnosti ostalo 
ništa. Tako su na primjer 1865. u »Naše gore listu« zastupani pjes- 
mama: Franjo Turić, Stjepan Ljuboje Lopašić, Veljko Rabačević, 
Đuro Klarić, Josip Eugen Tomić, Ivan Dežman (pjesmom Stojan 
: Koviljka) i Đuro Kovačević. Mnogima od njih posve se zameo 
trag. 

U feuilletonu 10. broja 1866. tiska urednik dopis iz Karlovca, pod 
naslovom Hrvatske predstave u Karlovcu: »Iskrenom radošću priobćujemo 
našim čitateljem liepu viest, da se u našem uviek domorodnom Karlovcu 
sastalo dobrovoljačko družtvo, koje već od 4. ožujka predstavlja ondje 
hrvatske komade. U trojnoj kraljevini imade i većih gradovah, ali u 
nijednom neimade se toliko ljubavi prema svom jeziku i narodu, da se 
davaju narodne predstave. Varaždin zabavljaju već davno kojekakove 
wandernde Schauspielertruppen njemačke, a tako, čini nam se i Osjećane, 
samo grad Karlovac njeguje domorodne svetinje iskrenom ljubavi. Slava 
Karlovcul« U prikazu jedne kazalištne predstave u Zagrebu 1864. iznosi 
Krešić nehaj zagrebačkog građanstva prema kazalištu: »Lože su i kojekako 
popunjene — izvješćuje Krešić — partere prilično zauzet, osim onih 
mnogobrojnih ugodnih stolicah, priredjenih za posjednike kućah, te trgo- 
vačkih i prometničkih mastnijih kesah, nje je žalost pogledati i glas pred- 
'stavljačah odlieže se po njih kao po kakovoj pustinji.« 

: Pokrećući »Naše gore list« Mijo Krešić nije nailazio na razu- 
mievanje starijih književnika iz prvog i drugog naraštaja pre- 
porodnih godina, niti su oni htjeli surađivati u njegovu listu. 
Naprotiv, ti su književnici davali svoju suradnju »Danici« i 
»Narodnim novinama«, gdje je Demeter kroz deset godina pisao 
kazalištne kritike, braneći status quo kazalištne uprave protiv 
Šenoinih kritika. Krešić je i po godinama pripadao trećem prepo- 
rodnom pokoljenju, a u družtvovnom je smislu predstavljao gra- 
đanstvo, koje se, budući još u buđenju, ionako težko probijalo u 
književnost. Od onih starijih književnika, koji su se okupljali oko 
Ljudevita Gaja još i u šestdesetim godinama, doživio je Krešić i 
izravan napadaj u »Narodnim novinama« s porugom, da je 
kramar, koji se ne razumije u literaturu. Na taj napadaj politički 
kompromitiranog Gaja odgovorio je Krašić vrlo kratko, ne upu- 
štajući se s njim u velike prepirke. »Naše gore list — kaže u tom 
odgovoru Krešić — branio je u mnogih članci domorodnu hrvatsku 
“Čast proti napadanju kuditelja, a naročito proti tendenciji ,, Narod- 

nih novina" koliko mu pravac zabavno-poučnog časopisa u današ- 
njoj borbi dopušta. Narodne su novine.za narod hrvatski ono, 
što je crv za inače zdravo stablo.« 

Uzprkos oporbi Gajevih pristaša i madžarona, u »Naše gore 
listu« surađivali su gotovo svi vrstniji književnici Ššestdesetih 
godina: Dr. Dežman, August Šenoa, Luka Botić, Eugen Tomić, 
Đuro Deželić, Blaž Lorković, Petar Preradović i drugi. 


Uzporedno s izdavanjem i uređivanjem  »Naše gore lista« 
izdavao je Mijo Krešić i godišnjak »Hrvatski koledar« i 
ovaj u tiskari Antuna Jakića, i to kroz tri tečaja, za godine 1862., 
1863. i 1864. Značajno je za historizam Mije Krešića, da je već 
u prvom tečaju za 1862. donio na naslovnoj strani rodoslovlje kne- 
zova i kraljeva hrvatskih domaće krvi, kako bi nasuprot bečkoj i 
peštanskoj orientaciji hrvatskih političara iztaknuo kontinuitet 
hrvatskog državnoga prava. Da podsjeti hrvatske čitatelje na 
Hrvatsku petdesetih godina, toliko sličnu onoj prije 1830., Krešić 
je u prvom tečaju svoga kalendara tiskao »Kip domovine« Pavla 
Štoosa. 

Mijat Stojanović, suradnik »Naše gore lista«, priobćio je u 
prvom tečaju godišnjaka pripoviest »Milica Ljubićeva«, u stilu 
poviestne pripoviedke iz vremena romantizma. 

Krešić je poznavao dubrovačku i primorsku književnost i nije 
bio stranac u književnim stvarima. U prvom godištu svog »Hrvat- 
skog koledara« navodi Kavanjina, tiskajući najljepše njegove 
stihove na čelo knjige. Ivan Dežman prevodi ulomak četvrtog 
pjevanja Tassova epa »Oslobođeni Jeruzalem« pod naslovom 
»Pakleni zbor«. 

Prateći u godišnjaku stalno književnost slavenskih naroda, kao 
i u »Naše gore listu«, Krešić donosi rukovet izabranog pjesničtva 
iz slavenskih književnosti. Prvi tečaj svoga godišnjaka ukrasio je 
slikama Bogoslava Šuleka, Ivana Gundulića i A. Kačića. 

Drugi tečaj »Hrvatskoga koledara« započinje Krešić stihovima 
Ivana Kanavelića: : 

Sreća u hitrom kolu svomu, 

Kiem obraća svej bez truda, 

Kaže svak čas svietu ovomu, 

Naviek zgodah nova čuda. 

Kroz naravne nekrepčine, 

U kolovrat sve premeće 


U članku »Važnost god. 1860.—61. za trojednu kraljevinu« 
osvrće se Krešić na rad hrvatskoga sabora 1861., i uviđa zajedno 


I koga uzne na visine 

Danas, sjutra po tle meće. 

I tko jučer svietom vlada, 
Ime danas ne zna mu se, 

A za koga ne znaš sada, 

Sad ko kralju klanjaš mu se. 

s Kvaternikom, da su Habsburgovci i Pešta dva vrla prijatelj 
kojima je malo stalo do Hrvatske. »Sabor se dakle e 
piše Krešić — ali važnost njegova? Ona će ostati silnom i nadalje 
Sabor trojedne kraljevine od godine 1861. premda je bio sapet 
ipak je jedan od najvažnijih saborah naroda hrvatskog. Po njem 
oćutiše Hrvati, da su još narod, po njem saznadoše, tko im je 
Dine, tko neprijatelj, po njem se naučiše, kakovo sjeme sije 
nesloga u narodu. On im pokaza, koliko puta su im zasluge na- 
građene, a koliko s nezahvalnostju okrunjene, on im dokaza, da 
narod ne ima i neka ne traži prijatelja u drugom, nego u samom 
sebi«. — Hrvatska politika u ovim rečenicama Krešićevim počinje 
zrelo gledati na prilike u zemlji i svraća pogled najprije na se, da 
iz sebe, u suvislosti s predajom, oslobodi Hrvatsku izpod gospo- 
darskog, a potom i izpod političkog utjecaja Madžarske i Austrije. 
Poput Kvaternika i on piše knjigu s područja trgovačke teorije s 
izvrstnom »Poslanicom trgovačkim mladićem«, kojom želi podpo- 
Va kana das jakoga građanstva u Hrvatskoj. 

ntunom Jakićem nalazi se Krešić već tad - 
bačkoga građanskoga družtva. Početkom aah gode sa ije 
prisjednik županijskog suda, zastupnik slob. i kr. glavnog grada 
Zagreba, odbornik Hrv.-slav. gospodarskog družtva, odbornik i 
blagajnik Matice Ilirske, povjerenik Družtva umjetnosti u Pragu 
predsjednik »Kola« i t.d. Antun Jakić, njegov prijatelj i tiskar 
ae gore lista«, djela je Trgovačke komore. 

va svoja životna gle anja i izkustva bogato icisti 
rada šestdesetih godina sažeo je Krešić u Mia 
mladićem, tiskanoj u knjizi »Mladi trgovaca, za praktične 
i“ ni čani pe aka korespondenciji. i: 
azumljivo je, da Poslanicu trgovačkim mladićem, ti 

takvoj praktičnoj knjizi, nisu magli doona kolja ei ke. rohi 
iako je njezina vriednost nesumnjiva i očita. Ona je u neku < 


pokušaj nauke o narodnom gospodarstvu, kudikamo bolji i stvar- 


niji od Kvaternikova »Hrvatskog glavničara«, tiskanog 1863 

: Temeljnu misao, da se naša mladež ne posvećuje dovoljno 
priradnim zanimanjima, nego da bježi u činovnike ba lon 
tuđinske vlasti, koja se u Hrvatskoj i održava poglavito njihovim 
glasovima, razrađuje ovdje Krešić, dajući i razvojnu analizu 
sastava suvremenog družtva. Još u osamdesetim godinama 19. stolj 
hrvatsko je građanstvo preplavljeno tuđincima, nesamostalno : 
trgovini i obrtu, a ono malo hrvatskih mladića, koji se posvetiše 
samostalnim zvanjima, uči iz tuđih knjiga i u trgovačkim kućama 
tuđeg podrietla. Vrlo jasnu sliku građanskog družtva u Hrvatskoj 

daje Lukšićeva publikacija »Fiihrer von Agrama, tiskana nakladom 
Deutscha i Kuglija u Zagrebu. Na zadnjim stranama ovog vodiča 
kroz Zagreb i okolicu donosi Lukšić jedno trideset reklama obrt- 
ničkih i trgovačkih kuća. Vlastnici gotovo svih tih trgovačkih i 
obrtničkih kuća su inozemnog podrietla. 

»Naši pradjedovi bavili su se poljodjelstvom — tumači tu 
pojavu. sociolog Krešić — a imućniji posvetiv se svećeničtvu, 
činovničtvu i vojničkom stališu, držahu izpod svog dostojanstva, 
da bi tjerali ikakav obrt ili trgovinu, stoga je sav komercijalni 
posao prešao u tudje ruke, te se i danas jošte nalazi većim dielom 
u njih. To je posve naravno, jerbo odhranjenje naše mladeži ne 
smjera još niti u ovo doba na realne znanosti slobodnog gra- 
đanskog stališa, nego na administrativnu od službe zavisnu inteli- 
genciju ili na odvjetničtvo, a u tih stališih se ne odgaja poslovni 
duh.« 
U Poslanici trgovačkim mladićem? analizira Krešić 
sastav našega .družtva u poviestnom razvoju, iznoseći poput Antuna Radića, 
kako seljački narod i nema zapravo poviesti, nego mukotrpan život iza 


“gebe i svietlu budućnost pred sobom, bude li u njega pameti. lako sva 


svoja poviestna razmatranja začinja .poviestnim shvaćanjem, ne hvaleći 
stara vremena, po običajnom uzorku: »Kad bje svršen posao, tad se poslije 
krvavog znoja mogao taj puk povući opet u svoje: zemljane i slamnate 
kolibe i svojom djecom jesti sirkov ili prosen kruh, od koje kukavštine 
se je danas podigao do krumpira i kukaruznice i nešto boljih stanovah. 
To je istinita proza napram poetičnom uzveličanju stare dobe u narodnih 
pjesmah.« j 
Krešić razčinja družtvovnu stvarnost Hrvatske svojih godina, želeći 
tako odgovoriti na pitanje, zašto se razvilo tuđinstvo u nas, pa po tom 
dati smjernice za liečenje družtvovnih slabosti građanskog stališa. »Pro- 
gleda napokon i taj prosti dio naroda, te zadobi takodjer glas u družtvu 
i hljeba u državnih uredih. Hvale se stara vremena, da je sve bolje bilo, 
nego što je danas. Ali tko to hvali? Tko može hvaliti ono doba, kad bje 
izpod dostojanstva svakog plemića učiti što drugo do li jus, crnu školu 
ili pak sablju pasati za — domovinu (?). — Gradjan, majstor, trgovac, 
umjetnik — takovog stališa ne imadijaše naš narod, jerbo bi se preziranjem 
svaki Hrvat odvratio bio od takovog prostačkog zvanja, — a seljak? — 
kako bi on do te emancipacije dospio u to doba tmine, kad je k tomu 
trebalo novaca i raznog tehničkog nauka, a toga nebje niti za liek u svoj 
domovini.« — »Tako se je u tih liepih starih vremenih — zaključuje Krešić 
— razvilo tudjinstvo u nas. Trgovac, zanatnik, gostioničar — tko bijaše 
to? — Niemac, Talijan, židov, Grk, ovi ljudi zauzeše gradjansko polje 
i muziše gospodu, a ovi opet seljaka. Doista liepa narodna ekonomija, 
liepa vremena, spodobna da stvore od kmeta slobodna Hrvata.« 
Krešićev »Mladi trgovac« prva je knjiga te struke u Hrvatskoj. 
To je trgovačko dopisivanje popunjeno svim praktičnim znanjem, 

sie . m. mladom trgovcu u njegovu dodiru s poslovnim 
kiso . e , esetim godinama napisao je sličnu knjižicu Antun 
niska , AS sea: »Hrvatski trgovac«, koja je izvrstno poslužila 
viri: j omladini, te je bila sva i razprodana. Krešića je ovdje 
ii p emenita rodoljubna namjera. Trebalo je. u hrvatske trgo- 
ine uvesti hrvatski rječnik i tako iztisnuti tuđi poslovni jezik 
S ora tuđinski duh iz hrvatske prirade. deci 
. Iako je već grof Janko Drašković tu i tamo nabacio posebi 
njene va sbli narodnog preporoda iz tridesetih odića. dal = 
itko sa oljenja do šestdesetih godina malo tko našao, tko bi 
? si Moai odo hrvatske gospodarske književnosti. Istina 
o v je rospodarsko družtvo, u petdesčtim godinama 
. se u velikim količinama ključići za unapređivanje vino- 
g darstva, osniva se Gospodarska škola u Križevcima, ali sve je 
toi suviše povezano za izključivi agrarizam, za ratarsku priradu 
: var m je izvan prirade građanskog stališa, A građanski je stališ 
sas iti Pa id dnaa 1 u narodnom životu, oslobađajući se 


»Kad se prelista hrvatska bibliografija — prikazuje to stanje Krešić . 


— naći će se doduše počam od i i 
A : še poča, petnaestog vicka dosta tiskopisi 
. e en“ . isusovci napisali, te se je S u Dis raka 
1 naučiti bogoljubnih pjesamah, život svetacah lit j i 
pripovjedakah ili čitati: ,,Navučenje vu icah vu! ded kaj ee 
nebijaše pera, koje bi bilo znalo d oem sirina: E bingo in 
“ae koji tika ko narodu dati nauka gospodarskoga i za 
... — Nigdje dakle knjige za prosvjetu i 
darstva i trgovine, svuda tmina.« »Lažan j ik i 
t : ; tmina.« — »Lažan je to pojam — ikuj - 
a ša oda 7 ka tudjinci materijalno podići data Pivako Ma 
nije njima dalje stalo, nego ,ubi ibi ia" i i 
ea damo zone e dojka ubi bene ibi patria" i obogativ se odu 
azumljivo je, zašto je to većim diel i i 
a A om tuđinsko građan 
podupiralo protunarodnu politiku carske vlade, jer nije Sako sie 
ne u priradu nacionalno sviestne zemlje, koja znade vriednost trgo- 
vine i obrtnosti. Tuđinci su u Hrvatskoj oj jeka 
sve unosnije posloveusvoje ruke, prezirući u pravil 
sve . je narodno i hrvatsko. učeni 
rešić se bori protiv krivih i naopaki ćanj 
| : i pre pakih shvaćanja građansko 
edemi koje svoju djecu daje odgajati u tuđem ete misleći e 
e djeca poslije i sama naučiti hrvatski. On upozorava na duh i 
sadržaj, a odbacuje formalno poznavanje jezika po slovnici, kako 
se je : učio hrvatski jezik u zagrebačkim samostanskim očne 
. »Koli su krivi pedagogički nazori mnogih gospodskih obitelji 
Pogaca a upravo atentati na jezik hrvatski, koji svoju djecu 
aju učiti tudjim jezikom u misli, da će hrvatski već kasnije i bez 

truda naučiti. Tim načelom otudjuje se naraštaj od vlastitoga 
plemena i skapča ga samo površno s narodom, koga bi trebao da 
ljubi sa svom vatrom mladosti. Djevojčice uče polag školskog 
zakona hrvatski — uzalud, kad uz mekanički taj nauk neznadu 
roditelji niti učiteljice djeci u srca usaditi važnost narodnoga je- 
zika i ljubav za isti. Stoga se može čuti na ulicah, kako djevojke 
liepo zbore — kao da su rodjena djeca tudje zemlje, premda su 
hrvatsku slovnicu naučile s odlikom, budi u samostanu ili u grad- 
skih učionah.« 

Mijo Krešić je pratio razvoj kulturnog života Hrvata kroz 
gotovo tri pokoljenja i vidio: je, da se na svim crtama narodnog 
života pošlo napried, svagdje se osjetio jaki biljeg preporodnog 
gibanja; samo je u trgovinama i obrtničkim radionicama ostao ne- 
taknut stari duh tuđinstva. Trgovački je stališ posljednji stupio 
u preporodno kolo, a to je kočilo narodni napredak na svim crta- 
ma, jer su to, uz raztočeno plemstvo, jedini politički nezavisni i 
slobodni građani: Tuđinski duh u poslovnom svietu je tako bio za- 
vladao, da ga je bilo vrlo težko svladati i nakon pobjede narodne 
stvari na svim drugim područjima. Ravnatelji, knjigovođe, bla- 
gajnici naših priradnih poduzeća bijahu svi redom stranci, kojima 
je uistinu bilo težko poslove voditi na hrvatskom jeziku. kad nije 
postojala osim Jakićeve knjige nikakva knjiga, da ih u to uputi. 
Tako su i oni dobronamjerni stranci bili upućeni na stranu knji- 
gu i tuđinsku poslovnu praksu. : 

"Tek u osamdesetim godinama piše Krešić knjižicu »Mladi ' 
trgovac«, pionirsko djelo te ruke. U »Poslanici trgovačkim mla- 
dićem« razčinja družtvovnu stvarnost i traži uzroke tuđinskoga 
duha u hrvatskoj priradi, prenoseći takva razmatranja poslije i na 
suvremenu hrvatsku politiku: 

»Kao što u našoj domovini već nose svi javni poslovi, svi 
učevni zavodi, družtveni i kulturni odnošaji neizbrisivi biljeg 
narodnog napredka, tako nesmije niti trgovina zaostati u tom 
razvitku obćeg narodnog nastojanja. — Žalibože, da je upravo 
trgovački stališ posljednji stupio u to rodoljubivo kolo i to tek 
u vrieme, kad mu se već nije dalo da se tuđinstvom u javnosti 
ponosi. Koliko je takovih sisavaca u našoj zemlji, koji nemareć 
za ono patriotično gibanje naroda dodjoše medju nas, da nadju 
ovdje za sebe ono blagostanje, kog. nemogu postignuti u svojih 
krajevih, a oni, koji učiše trgovinu kod tih stranih doseljenikah, 
postadoše sami u svojoj domovini promicatelji tudjinstva, posve 
ravni nekadašnjim svojim gospodarom. Tako se tudj inski 

duh uvukao i razvio u svoj trgovini, da ga sav 
rodoljubivi nazor naše dobe nije bio kadar pre- 
poroditi, te se i danas svi trgovački poslovi vode u tudjinskom 
jeziku, čemu se nije niti čuditi u kućah priselicah, ali tim je nepoj- 
mivije, što i rodjeni Hrvati nemaju toliko samosviesti, da se otmu 
toj nigdje tako razvitoj anomaliji.«* 

Krešić je u nekoliko navrata izražavao uvjerenje, da bi na 
čelo hrvatske politike trebali stati obrazovani priradnici, a ne o 
službama ovisni činovnici ili svećenici. U šestdesetim godinama 
19. stoljeća Krešić i predstavlja priradni stališ u zagrebačkom 
družtvu, preuzimajući pomalo narodne poslove u svoje ruke. Može 
se upravo reći, da je jedno vrieme Mijo Krešić bio vođa narodne 
oporbe protiv unionista, i prema njegovu stajalištu prosuđivalo 
se stajalište hrvatske politike, Krešić o svemu vodi računa i sve, 
što se zbiva u hrvatskoj politici šestdesetih i sedamdesetih godina, 
prosuđuje s jednog stanovišta: koliko se unapređuje samosviest 
hrvatskog duha i vodi li k državnoj i financijskoj samostalnosti. 
Djelatno sudjeluje u svim kulturnim akcijama, nalazi se na čelu 
družtava i ustanova od Priradnih do čisto prosvjetnih, a svagdje 
je politički radin sa zbiljskim i pronicavim gledanjem na stvari 
i na ljude okolo sebe. To ga uzdiže nad suvremenike kao čovjeka, 
koji je mnogo znao, a koji je za narodnu stvar učinio sve, što je 
mogao i znao. Materialno nezavisan i s naobrazbom daleko višom, 
nego što je potrebno za vođenje trgovine, mogao je Krešić pri- 
dizati pouzdanje politički klonulih, ne prigibajući se nikada pred 
vlasti zbog vlastitih probitaka. 

Njegov je publicistički rad mnogostran i cienjen među suvre- 
menicima. Videći, da su se stariji ilirci s Gajem na čelu i suviše 
kompromitirali u vrieme absolutizma, on se i ne obraća njima 
za suradnju, nego suradnike traži među mladima. Za političku 
djelatnost treba poleta, i prije svega — materialne nezavisnosti, 
pa zato piše »Poslanicu trgovačkim mladićem«, da stvori u Hrvat. 
skoj nezavisno građanstvo, sposobno za političku borbu. 


Krešiću su prigovarali, da se kao »kramar« ne razumije u 
književnost i da radi posao, koji ne razumije. Tko pozornije samo 
prelista »Naše gore list«, uvjerit će se, da je taj prigovor bez 
temelja. Iako mu književnost nije bila struka, on je kao urednik 
znao nabaciti vrlo zanimiva i suvremena. književna pitanja, a kao 
»kramar« pratio je kulturni život Svoga vremena s više razumie- 
Vanja nego u »Danici« Gaj, kojemu je to bila struka. 


406 








' : i i jednik »Kola« dolazio 

< ik Matice Hrvatske i _predsje l »K: 
j Zi iko dodir s najuglednijim Maka roga Kg 
e i ebačko družtvo 

j žtva. Korumpirano zagr co : 
i. m ME prilici moglo nabaciti blatom na njegov 


simpatični lik. 
Bilježke 


1 Janko Drašković, Disertacija. Karlovac, Jean Nep. Prettner, 1832., 18. 


2 Ibidem, 18. : , maa 
ip Ši Temelj žitne trgovine. Kar lovac, >, pm 
' Mijo ani didi Izdanje Milana Krešića, Zagreb, 
' Obitatje o tom u razpravi pj > mabančnie ih Vjekoslav 
i ilirski tsko kolo, knj. IX. Km 
Kara hi eni Mladi done Poslanica trgovačkim mladićima, Zagreb, 


a“ Mijo Krešić, Poslanica trgovačkim mladićem, 4. 





HRVATSKO KOLO XXIV — 1943 








SADRŽAJ 


Filip Lukas e . 
Stogodišnja uloga Matice Hrvatske u sklopu političko-kulturne 
poviesti hrvatskog naroda 

1. Uvod — 2. Matica Hrvatska i hrvatska preporodna misao — 
3. Narodnostno načelo — 4. Ilirija — Hrvatska — 5. Matica Hrvatska 
i njezin rad — 6. Doba romanticizma — slavenska uzajamnost — 
7 Poslije 1918. — 8. Udio Matice Hrvatske u narodnoj samoobrani— 
9. Poslije 1939. 

Dr. Ljubomir Maraković 

“< Stotinu godina hrvatske književnosti i »Matica Hrvatska« 

Vladoje Dukat 

“Zgode i nezgode Drobnićeva rječnika 

Dr, Slavko Ježić 
Josip Eugen Tomić 

Dr. Lovre Katić 

Seobe naroda u Italiji i na području Hrvatske 

Ante Dukić 
Božji pečati 

Stjepko Tronti 
Zlatni grob 

Marija Kumičić 
Preobraženje 

Hamid Dizdar ' 

Šljivik nad Miljackom  (. . , 

Dr. Artur Schneider 
Najstarije slike hrvatskih utvrđenih gradova u Bosni 

Gustav Krklec 
Tri soneta 

Antun Nizeteo 

“Pjesme 

Antun Nizeteo 
Neprijateljica 

Dr. Rudoif Horvat 
Prvi knezovi Zrinski 

Antun Dabinović 

Europska politika za Petra Zrinskog i Franje Krste Frankopana 

Vladimir Jurčić 
Jesen pod 'Trebevićem 

de pe 

a okljani oD a 

) [Dr. Ante Buljan 
“ Sjećanje na dra Josipa Štadlera , 

Mirko Matijević 
Dr. Franjo Fancev ila 

Nedjeliko Subotić 
Je li sv. Sava osnovao biskupiju u Stonu? . 

Rikard Nikolić 
Kariatide 
Ton Smerdel , 
: "Proljeće na otoku — Antikni madrigali 
[Stanko Gašparović 
Pismo srdcu moga srdca 
Ivo Balentović 
Bolestni sviet 
Mirko Kus Nikolajev 
Seljački ornamenat i igra 
Vladislav Kušan i 
Narodni motivi i »naš izraz« 
Zvonko Kuhar 
Bunar 
“Branko Klarić 
Dan 
Nikola Šabić 


Krilo vremena — Bieg — Pred slikom mora — Putovi sna . 


Olinko Delorko 
Izlet 
Ivo gaiika 
mjetnost — druga realnost 
Dr. Ernest Bauer , 
Dolina rieke Argeša 
Salih Alić 
Kroz noć dodi dje A. zm 
Ismet Žunić 
* Bez rima : 
| Ahmed Muradbegović 
Hamlet iz provincije 
Mirko Zelenika 
Fran Mažuranić 
Fran Mažuranić ml. 
Noćno paunče — Mrtvi snovi . 
Bogumil Toni 
Dve kajkavske popevke 
M. Slade Šilović 
Gradom u predvečerje 
Ernest Radetić 
Iz ostavštine moje majke 
Vladimir Jurčić 
Hamid Dizdar — pjesnik hercegovačkoga proljeća 
Ante Sekulić 
Uz večernja zvona 
Ante Petrlić 
Kolovoz 
Nikola Toth 
Betlehemske zviezde 
Prof dr. Vladimir Bazala 
Značajke hrvatske medicinske kulture 
Josip Šarinić ' # 
Trgovac Krešić u kolu hrvatskih preporoditelja . 

SLIKE 


A SLIKE U TEKSTU 


Str. 
Ulazna vrata Matice Hrvtske E AJE JAT PSE A Gea 
Josip Eugen Tomić ra RJE Na m E s a e 66 
Naslovni list »Itinerarija« B. Kuripešića .  .. 4. 109 
* Slike starih hrvatskih gradova u Bosni iz »Itininerija« B. Kuripešića: 
Krupa Sea da baćo A Ka i Kate sh zg ANI 
KRničngrad 2 s A de M oj * 7 že ATR 
Pa aan KR MV A a RR ER 
kob, < 1 0s o To T ET E RAJE E U E ra Rb 
Jurišić i Lamberg u Husrev-begovu šatoru u Glavojedini . 121 
Višegrad . saso as 2 O RR O 
Dr. Josip Štadler odi o LE. Gre ZALA Pre 
Dr. Franjo Fancev A Ta S VEKA E Je 
Motivi hrvatskog narodnog ornamentalnog veza: 
orientalni motiv. 44. 247 
predpoviestni motiv... 4.44... 248 
životno stablo g a PRE a + ORD 
barokni motiv a za togk či TA, SVA 
1z doline Argeša: ' . 
Fresko slikarije iz samostana Curtea de Arges . . . . 287 
Soljačić. kuća iz << a ed a atike ELI LA 220 
Pastiri trubačić o <a saa o Ii ei SIBU 
Cnkvica s ml ie rogi FAO dd sit ed asa DA 
Prelja Na Svo = A Vati ane Adnan RS 
B PRILOŽENE SLIKE 
Dom Matice Rrvatske — odborska dvorana... 444. 16 
Naslovni list tiskanog govora kneza Vuka Frankopana 
na njemačkom državnom saboru u Augsburgu 1531. . . . 128 
Nikola Jurišić (po bakrorezu A. S. Ehrenreicha) MAO o 
Lazarus — Tanstetter: donja polovica geografske karte 
GS: ea Tk KV OEM. 
A. Hirschvogel: Geografska karta hrvatskih krajeva (oko 1550.) . 125 


UMJETNIČKI PRILOG (NARODNI MOTIVI I »NAŠ IZRAZ«) 


Ferdo Quiquerez: Žena iz Sv. Klare — Ferdo Quique-  : 
rez: Seljakinja iz Župe Dubrovačke — Vlaho Bukovac: Po- 
vratak s polja — Ivan Tišov: Narodni običaj — Clement 
Crnčić: Slavonac — Maksimilian Vanka: »Da bi nam polje 
rodilo bolje« — Krsto Hegedušić: »Pleti kotec kak tvoj otec« 
—[vanGeheralić: Motiv iz Helbina — Gabriel Jurkić: 
Pod planinom u predvečerje (motiv iz Bosne) — Juraj Plančić: 
Ribari — Ivo Režek: Zagorska krčma — Vladimir Becić: 
Bakoš ZENI, Sna a Ta al ala a e i 6 

REDOVNA IZDANJA 


MATICE HRVATSKE 
1943. 


HRVATSKO KOLO, književno-naučni zbornik, knjiga XXIV, 


RADOSLAV LOPAŠIĆ: Bihać i Bihaćka Krajina, drugo izdanje sa novim 
slikama iz prošlosti i sadašnjosti Bihaća i Bihaćke Krajine, 


ALBERT HALER: Doživljaj ljepote (Estetika). 


ZVONIMIR REMETA: Tako svršava, roman. 


JUBILARNO IZDANJE: 


ZEMLJOPIS HRVATSKE, knjiga I. i II. (obći dio), uredio prof. dr. Zvo- 
nimir Dugački. Sa tri zemljovidne karte u bojama, 118 tablica foto- 


grafskih snimaka i mnogobrojnim crtežima u tekstu. 











